
'Den Herre, Herre gjor ikke Xoget, uden at han har aabenbaret sin

1904FORTALE

1 1879 udkom »Joseph Smiths Levnetsløb, oversat, samlet og udgivet af
Andrew Jenson og Johan A. Bruun« i Salt Lake City, Utah, som den første
Bog, der blev trykt i det dansk-norske Sprog i Territoriet Utah.
Hensigten med Bogens Udgivelse forklares i følgende Fortale:

»Mange og forskjellige ere de Værker, som paa en mere eller mindre
udførlig Maade have behandlet Tidens brændende Spørgsmaal:
»Mormonismens« sande Oprindelse, Udbredelse og Lære, men da de fleste
af de Værker, der have givet sig af med at løse det store Problem, have
været baserede paa en falsk Grundvold og i Almindelighed udvist en
partisk og fordomsfuld Aand, have de saa langt fra kunnet give en Nøgle
til Gaadens Opløsning, at de snarere have bragt mere Mørke end Lys over
Sagen. Nærværende Værk, der gjør Fordring paa at være gaaen ud fra det
rette Synspunkt, tror sig nogenlunde at have løst Opgaven, i det
mindste har det været Forfatternes Hensigt saa vidt muligt at anføre
bevislige Kjendsgjerninger i Forbindelse med Hovedpersonens eget Liv.
At Værket imidlertid nærmest er beregnet paa Udbredelse blandt
Sidste-Dages Hellige fremgaar iøvrigt af sig selv, og vil det her
maaske ikke være afvejen at anføre, at Værker som »The Times and
Seasons«, »The Millennial Star«, »The Juvenile Instructor«, Parley P.
Pratts Autobiografi, »Skandinaviens Stjerne« etc., hyppigen ere blevne
brugte og have afgivet betydeligt Stof ved Udarbejdelsen af
foreliggende Værk. Ligeledes er det kun en skyldig Pligt at bemærke, at
vor højtagtede Broder, Apostel Erastus Snovr, under hvis Bestyrelse vi
have arbejdet, har ydet os væsentlig Hjælp ved det nu tilendebragte
Arbejde.«

Johan A. Bruun, den ene af Bogens Udgivere, afgik ved Døden for nogle
Aar siden, og Undertegnede foreslog senere for Kirkens Første
Præsidentskab at lade en ny og revideret Udgave af »Joseph Smiths
Levnetsløb« trykke i Skandinavien, eftersom kun yderst faa Exemplarer
af første Udgave naaede de nordiske Lande. Forslaget blev antaget, og
Præsident Anthon H. Lund og Undertegnede beskikkedes til at revidere
Værket — et Arbejde, som de trofast og samvittighedsfuldt have udført.
I den nu foreliggende Udgave er der udeladt adskillige Afhandlinger,
som fandtes i første Udgave, menIV

som ikke stode i nogen direkte Forbindelse med Historiens Traad.
Omvendt er der tilføjet nyt Læsestof i nærværende Udgave, navnlig
Tillæget, der omhandler Mormons Bogs elleve Vidner.

I Betragtning af, at der i Danmark, Norge og Sverige er udkommet saa
mange Bøger og Skrifter af en »mormonfjendtlig« Karakter, tør det
haabes, at det nu foreliggende Værk, der giver en aldeles paalidelig
Skildring af Joseph Smiths Liv og Karakter og en sandfærdig Beretning
om »Mormonismens« Opkomst og Udbredelse, vil vinde almindelig
Anerkjendelse i de skandinaviske Lande og blive læst med Interesse af
alle sandhedssøgende Mennesker, som forstaa det dansk-norske Sprog. Vi
tillade os at tilføje, at Kirkens originale Manuskripter og Dokumenter,
som forefindes paa Historieskriverens Kontor i Salt Lake City, Utah,
ere lagte til Grund for Hovedparten af Bogens Indhold i dens reviderede
Form.

Kjøbenhavn, den Ilte December 1904.

ANDREW JENSON.insriDHOLXD.

Iblandt de store Mænd, som nogensinde have levet paa Jorden, fremtræder
Joseph Smith, den store Sidste-Dages Profet, som en af de
mærkværdigste, og hans Liv og Levnet, som vi i det Efterfølgende agte
at skildre saa kortfattet og tydeligt som muligt, vil vistnok for den
upartiske Læser bevise Sandheden af denne vor Paastand.

Han var den tredie Søn af Joseph og Lucy Smith og blev født den 23de
December 1805 i Sharon, Windsor County, Staten Vermont, hvor hans
Forældre den Gang boede. Hans Fader, Joseph Smith sen., var født den
12te Juli 1771 i Topsfield, Essex County, Massachusetts, og var den
anden af Asahel og Mary Smiths syv Sønner. Asahel var født i Topsfield
den 7de Marts 1744, og var den yngste Søn af Samuel og Priscilla Smith.
Samuel var født i Topsfield den 26de Januar 1714, og var den ældste af
Samuel og Rebecca Smiths Sønner. Samuel Smith sen. var født i Topsfield
den 26de Januar 1666, og var en Søn af Robert og Mary Smith, der
udvandrede til Amerika fra England.

Joseph Smith sen. flyttede i 1791 tilligemed sin Fader til Tun-bridge,
Orange County, Vermont, og var der med til at oprydde en stor Farm, der
var stærkt bevoxet med Skov. Den 24de Januar 1796 ægtede han Lucy, en
Datter af Solomon og Lydia Mack, og dette Ægteskab velsignedes med
følgende Børn:

Alvin Smith, født d. Ilte Feb. 1798.

Hyrum Smith, født d. 9de Feb. 1800.

Sophronia Smith, født d. 16de Maj 1803.

Joseph Smith, født d. 23de Decbr. 1805.

Samuel Harrison Smith, født d. 13de Marts 1808.

Ephraim Smith, født d. 13de Marts 1810, død d. 24de Marts s. A.

William Smith, født d. 13de Marts 1811.

Catherine Smith, født d. 28de Juli 1812.

Don Carlos Smith, født d. 25de Marts 1816.

Lucy Smith, født d. 18de Juli 1824.

Ved Joseph Smith sen.'s Indtrædelse i Ægtestanden ejede han en smuk
Farm (Landejendom) i Tunbridge. I Aaret 1802 lejede han den

ud og begyndte at drive Handel, ligesom han kort derefter indlod sig
paa et Foretagende, som gik ud paa at sende Gingseng — et Slags
Bitterrod — til Kina, men blev bedraget af Kaptejnen og Agenten, saa
han maatte opgive det Hele. Han maatte sælge sin Landejendom og alt sit
Indbo for at kunne betale sin Gjæld.

Efter dette Uheld skiftede Familien gjentagende Gange Bosted, indtil
den omsider ved Aaret 1815 flyttede til Palmyra, Wayne County i Staten
New York, hvor Fader Smith kjøbte en Landejendom og opryddede henved
200 Akres Land; men han maatte opgive den igjen, da han ikke til den
sidste Termin kunde betale det resterende paa Kjøbesummen. Det samme
var Tilfældet med et stort Antal Jordbrugere, som i New York Ståt havde
opdyrket Land under lignende Betingelser. Siden flyttede han til
Manchester i samme County, hvor han forskaffede sig et hyggeligt Hjem,
tilligemed 16 Akres Land, og boede der, indtil han i Aaret 1831
flyttede til Kirtland, Ohio.

Fader Smith og Hustru vare i deres Liv og Vandel dydige og retskafne
Folk; de lærte deres Børn gode Sæder og Skikke, formanede dem til at
være ærlige og stræbsomme, samt underviste dem om Gud og Religion, saa
vidt som deres egen Kundskab strakte sig i denne Retning, men paa Grund
af deres Uformuenhed formaaede de ikke at give deres Børn mere end en
almindelig Skoleundervisning.

Joseph havde derfor kun liden Lejlighed til at erhverve sig
videnskabelig Dannelse, og hans hele Lærdom indskrænkede sig til en
ringe Kundskab i to eller tre af de almindelige Skolefag. Han kunde
læse temmelig godt, men skrev en ufuldkommen Haand, og havde kun svage
Begreber om Regnekunsten. Dette var omtrent hele hans Skolekundskab,
medens de øvrige Undervisningsgrene, som i Almindelighed læres i
Almueskolerne overalt i de Forenede Stater, vare ham ganske ubekjendte.

Da imidlertid Intet af særdeles Vigtighed forefaldt under Josephs
Opvæxt, til han var omtrent fjorten Aar gammel, ville vi ikke her
opholde Læseren med, hvad der kun vilde være af mindre Interesse, men
skride til at give en Beretning om hans første Syner og de
Omstændigheder, som staa i Forbindelse dermed, hvilket vi for det meste
ville gjengive i hans egne Ord. Han skriver;

»I det andet Aar efter at vi vare flyttede til Manchester, opstod der
paa det Sted, hvor vi boede, en ualmindelig Vækkelse blandt Folket i
religiøs Henseende. Det begyndte med Methodisterne, men blev snart
almindelig iblandt alle Sekterne i den Egn, ja den hele Landsdel syntes
angreben deraf, og store Hobe sluttede sig til de forskjellige
religiøse Partier, hvilket foraarsagede stort Røre og Splid iblandt
Folket. Nogle skrege: se her! og Andre: se der! Nogle strede for
Methodisternes, Andre for Presbyterianernes og atter Andre for
Baptisternes Tro. Thi uagtet den store Kjærlighed, som de, der forenede
sig med disse forskjellige Trossamfund, udviste, da de bleve omvendte,
og den store Iver, som lagdes for Dagen af de respektive Gejstlige, der
vare virksomme i at foranstalte og fremme denne overordentlige
religiøse Opvækkelse, i den Hensigt at faa Alle omvendte (som de
behagede at kalde det), og lade saadanne slutte sig til hvilken30

Sekt de ønskede, saa viste det sig dog, da de Omvendte begyndte at
fordele sig — Nogle til et Parti og Andre til et andet — at de
tilsyneladende gode Følelser, baade hos Præsterne og de Omvendte, vare
mere forstilte end virkelige, thi stor Forvirring og Bitterhed
paafulgte; Præsterne stredes med hverandre, og de Omvendte ligesaa, saa
at al deres gode Forstaaelse, hvis der nogensinde var en saadan, tabtes
i en Ordkrig og Meningsstrid.

Jeg var da i mit femtende Aar. Min Faders Familie blev vundet for den
presbyterianske Tro, og fire af dem sluttede sig til den Kirke, nemlig
min Moder, mine Brødre Hyrum og Samuel og min Søster Sophronia.

Medens denne Bevægelse fandt Sted, blev mit Sind opvakt til alvorlig
Betragtning og fyldtes med stor Uro; men endskjønt jeg ofte faldt i
dybe, ja og pinlige Tanker, saa holdt jeg mig dog udenfor alle disse
Partier; desuagtet besøgte jeg deres forskjellige Forsamlinger, saa
ofte Lejlighed gaves. Efter nogen Tids Forløb begyndte jeg at hælde
noget til Methodisternes Sekt, og jeg følte Attraa til at forenes med
dem; men Forvirringen og Striden imellem de forskjellige Partier var
saa stor, at det var umuligt for saa ungt et Menneske og saa ubekjendt
med Menneskene og Verden, som jeg var, at komme til noget bestemt
Resultat om, hvem der havde Ret, og hvem der havde Uret. Jeg var flere
Gange stærkt bevæget i mit Sind, thi Striden og Tumulten var saa stor
og uophørlig. Presbyterianerne strede imod Baptisterne og
Methodisterne, og anvendte alle deres Kræfter til Ræsonnementer og
Sofisterier, for at bevise deres Modstanderes Vildfarelser, eller for i
det mindste at faa Folk til at tænke, at de vare vildfarende.
Baptisterne og Methodisterne vare paa den anden Side ligesaa ivrige i
at stadfæste deres egne Læresætninger og gjendrive alle andre.

Midt i denne Ordstrid og Tumult sagde jeg ofte til mig selv: Hvad er
der herved at gjøre? Hvilket af alle disse Partier er ret, eller ere de
allesammen forkerte? Dersom noget af dem er ret, hvilket er det da, og
hvorledes skal jeg kjende det?

Medens jeg stred under Byrden af disse Vanskeligheder, læste jeg en Dag
Følgende i Jakobs Brev 1 Kap. 5 Vers: »Dersom nogen af eder fattes
Visdom, han bede af Gud, som giver Alle gjerne og bebrejder ikke, saa
skal det gives ham.« Aldrig gjorde noget Skriftsprog stærkere Indtryk
paa et Menneskes Hjerte, end dette den Gang gjorde paa mit. Det syntes
at trænge ind med stor Kraft i enhver af mit Hjertes Følelser. Jeg
overvejede det atter og atter, vidende for vist, at dersom Nogen
trængte til Visdom fra Gud, saa var det mig; thi jeg vidste ikke, hvad
jeg skulde gjøre, og uden at jeg kunde faa mere Visdom, end jeg da
havde, vilde jeg aldrig faa det at vide; thi Religionslærerne i de
forskjellige Sekter udlagde det samme Skriftsprog saa forskjelligt, at
de tilintetgjorde al Tillid til deres Fortolkning ved at henvise til
Bibelen. Endelig kom jeg til det Resultat, at jeg enten maatte forblive
i Mørke og Forvirring, eller gjøre som Jakob anviste, nemlig bede til
Gud med den Forvisning, at dersom han gav Visdom til dem, der fattedes
den, og vilde gjerne give og ikke be-

brejde, da kunde jeg sejre. Og saaledes begav jeg mig overensstemmende
med denne min Beslutning (at bede til Gud) til Skoven for at gjøre et
Forsøg. Det var en dejlig, klar Morgen tidlig om Foraaret 1820, at jeg
for første Gang i mit Liv gjorde et saadant Forsøg; thi midt i al min
Længsel havde jeg dog aldrig hidindtil forsøgt at bede med lydelig
Røst.

Efter at jeg var kommen til det Sted, hvor jeg før havde besluttet at
gaa hen, og havde set mig omkring og fundet mig alene, knælede jeg ned
og begyndte at opsende mit Hjertes Ønsker til Gud. Neppe havde jeg
gjort dette, førend jeg blev greben af en Magt, der ganske overvældede
mig og havde en saadan forbausende Indflydelse over mig, at den bandt
min Tunge, saa jeg ikke kunde tale. Et tykt Mørke omgav mig, og det
forekom mig en kort Tid, som om jeg pludselig skulde tilintetgjøres.
Men jeg anvendte alle mine Kræfter for at anraabe Gud om at udfri mig
af denne Fjendes Magt, som havde overvældet mig, og i det Øjeblik, jeg
var nær ved at synke i Fortvivlelse og overgive mig til
Tilintetgjørelse (ikke til en indbildt Tilintetgjørelse, men til et
virkeligt Væsens Magt fra den usete Verden, hvilket havde en saa
forfærdelig Kraft, som jeg aldrig før havde erfaret hos noget Væsen),
netop i dette forfærdelige Øjeblik saa' jeg en Lysstøtte lige over mit
Hoved klarere end Solen, hvilken dalede ned, indtil den faldt paa mig.
Ikke saa snart saa' jeg den, førend jeg følte mig befriet fra den
Fjende, som holdt mig bunden. Da Lyset hvilede paa mig, saa' jeg to
Personer, hvis Skjønhed og Herlighed overgaar al Beskrivelse, staaende
over mig i Luften. En af dem talede til mig, kaldte mig ved Navn og
sagde, idet han pegede paa den anden: »Denne er min elskelige Søn, hør
ham.«-

Min Hensigt med at gaa og adspørge Herren var at faa at vide, hvilken
af alle Sekterne der var den rette, saa jeg kunde vide, til hvilken jeg
skulde slutte mig. Ikke saa snart blev jeg derfor Herre over mig selv,
saa at jeg var i Stand til at tale, førend jeg spurgte de Personer, som
stode oven over mig i Lyset, hvilken af Sekterne der var den rette, og
hvilken jeg skulde slutte mig til. Svaret var, at jeg ikke maatte
slutte mig til nogen af dem, thi de vare alle forkerte, og den Person,
som tiltalede mig, sagde, at alle deres Trosbekjen-delser vare en
Vederstyggelighed for hans Aasyn, at disse Trosbekjen-dere alle vare
fordærvede; »de drage nær til mig med deres Mund og ære mig med
Læberne, men deres Hjerter ere langt fra mig. De lære saadanne
Lærdomme, som ere Menneskebud, og have Gudfrygtigheds Skin, men
fornægte dens Kraft.«

Han forbød mig atter at slutte mig til nogen af dem, og mange andre
Ting sagde han til mig, som jeg ikke kan skrive om denne Gang. Da jeg
kom til mig selv igjen, fandt jeg mig liggende paa Ryggen, skuende opad
mod Himmelen.*

Da Lyset var forsvundet, havde jeg ingen Kræfter; dog gjenvandt jeg
snart tildels disse og gik hjem. Og idet jeg lænede mig mod Kaminen,
spurgte Moder, hvad der var i Vejen med mig. Jeg svarede:

* Det blev ham endvidere betydet i dette Syn, at det sande Evangelium
skulde blive ham aabenbaret senere.30 JOSEPH SMITHS LEVNETSLØB

»Håv ingen Bekymring; Alt er vel; jeg har det godt.« Jeg sagde derpaa
til Moder: »Jeg har opdaget for mig selv, at Presbyterianernes Lære
ikke er sand.«

Det synes, medens jeg endnu var ung, at Modstanderen vidste, at jeg var
bestemt til at forstyrre og forurolige hans Rige; thi hvi skulde ellers
Mørkets Magter forene sig imod mig, og hvorfra hidrørte ellers den
Modstand og Forfølgelse, som opstod imod mig næsten fra min Barndom af?

Nogle faa Dage efter, at jeg havde dette Syn, var jeg hændelsesvis i
Selskab med en af Methodisternes Prædikanter, som tog virksom Del i den
omtalte religiøse Opvækkelse, og da jeg talede med ham om Religion, fik
jeg Anledning til at fortælle ham om Synet, jeg havde havt. Men hvor
forbauset blev jeg ikke ved hans Adfærd; han behandlede ikke alene min
Beretning løselig, men med stor Foragt, og sagde, at det var altsammen
af Djævelen, at der ikke skete noget saadant som Syner og Aabenbaringer
i disse Dage, at alt saadant var ophørt med Apostlene, og at slige Ting
vilde ikke ske mere.

Hvorledes det var eller ikke, saa mærkede jeg snart, at min Fortælling
havde vakt stor Fordom imod mig blandt de Religiøse og foraarsagede en
Forfølgelse, der vedblev at tage til; og omendskjønt jeg var en
uanselig Dreng i 14 å 15 Aars Alderen, og mine Omstændigheder i Livet
vare saadanne, som gjorde mig ringe og ubetydelig i Verden, lagde dog
fornemme Mænd Mærke nok til mig til at opvække den offentlige Stemning
imod mig, der foraarsagede en stærk Forfølgelse, som efterhaanden blev
almindelig iblandt alle Sekterne; Alle vare enige om at forfølge mig.

Det har ofte bragt mig til alvorligt at overveje, baade den Gang og
siden, hvor forunderligt det var, at en simpel Dreng paa lidt over
fjorten Aar, som var nødsaget til at erhverve sig et tarveligt Udkomme
ved sit daglige Arbejde, skulde anses for vigtig nok til at hendrage de
Stores Opmærksomhed paa sig i Datidens mest populære Sekter, og fylde
dem med den stærkeste Forfølgelses- og Mod-standsaand. Men enten det
var forunderligt eller ikke, saa var det dog saaledes, og det
foraarsagede mig ofte stor Sorg, thi jeg vidste, at hvad der end kunde
indvendes, havde jeg dog havt et Syn. Jeg har siden tænkt, at jeg følte
ligesom Paulus, da han forsvarede sig for Kong Agrippa og fortalte om
det Syn, han havde, da han »saa' et Lys og hørte en Røst«, men der var
ikkun Faa, som troede ham; Nogle sagde, at han talede Usandhed, Andre,
at han rasede, og han blev derfor haanet og bespottet; men alt dette
tilintetgjorde ikke Virkeligheden af hans Syn. Han havde set et Syn,
det vidste han, og al Forfølgelse under Himmelen kunde ikke forandre
det; og om-end de vilde forfølge ham til Døden, vidste han dog, og
vilde vide det til sit sidste Øjeblik, at han havde baade set et Lys og
hørt en Røst tale til sig, og den hele Verden kunde ikke faa ham til at
tænke eller tro anderledes.

Saaledes var det ogsaa med mig; jeg havde virkelig set et Lys, og midt
i det Lys to Personer, og de talede virkelig til mig; og omendskjønt
jeg blev hadet og forfulgt, fordi jeg sagde, at jeg havde30

set et Syn, var det ikke desto mindre sandt, og medens de hadede og
forfulgte mig, samt talede allehaande Ondt imod mig uforskyldt, fordi
jeg sagde det, følte jeg mig drevet til at sige i mit Hjerte: Hvi
forfølges jeg, fordi jeg fortæller Sandheden? Jeg har virkelig set et
Syn, og hvo er jeg, at jeg kan imodstaa Gud? Eller tænke Menneskene at
faa mig til at nægte det, jeg virkelig har set? thi jeg havde set et
Syn; jeg vidste det, og jeg vidste tillige, at Gud vidste det, hvilket
jeg ikke kunde nægte, ej heller turde jeg gjøre det. Tillige vidste
jeg, at dersom jeg gjorde det, vilde jeg forsynde mig imod Gud og komme
under Fordømmelse.

Jeg var nu tilfredsstillet i mit Sind, for saa vidt som den sekteriske
Verden angik; jeg forstod, at det var min Pligt ikke at slutte mig til
noget af Partierne, men forblive som jeg var, indtil jeg havde erholdt
nærmere Underretning. Jeg havde fundet Jakobs Vidnesbyrd at være sandt,
at et Menneske, der mangler Visdom, kan bede til Gud og faa og ikke
blive bebrejdet.

Jeg vedblev i min almindelige Næringsvej indtil den 21de September
1823, og led i al den Tid svær Forfølgelse af alle Klasser, baade
religiøse og ikke-religiøse, fordi jeg vedblev at paastaa, at jeg havde
set et Syn. Jeg var meget ung og blev forfulgt af dem, som burde have
været mine Venner og behandlet mig paa en venlig Maade; og dersom de
troede, at jeg var bleven bedraget, burde de have stræbt paa en rigtig
og kjærlig Maade at vinde mig tilbage. Saaledes udsat for allehaande
Fristelser og i alt Slags Selskab faldt jeg ofte i daarlige
Vildfarelser, der viste Ungdommens Svaghed og Menneskets fordærvede
Natur, og jeg maa med Bedrøvelse sige, at jeg ofte ledtes i adskillige
Fristelser, som vare anstødelige for Guds Aasyn. Idet jeg gjør denne
Bekjendelse, maa Ingen antage, at jeg gjorde mig skyldig i grove
Synder. Jeg havde aldrig nogen Tilbøjelighed til at begaa saadanne. Men
jeg var skyldig i Letsindighed og holdt undertiden Selskab med
letsindige Personer, hvilket ikke stemte overens med de Karaktertræk,
som burde lægges for Dagen af En, der var kaldet af Gud, saasom jeg
var. Men dette vil ikke synes forunderligt for dem, som erindre min
Ungdom, og som ere bekjendte med min naturlige, livlige Sindsstemning.

Jeg følte mig ofte fordømt af min Samvittighed for min Svaghed og
Ufuldkommenhed, og om Aftenen den 21de September, efter at have begivet
mig til Hvile, opløftede jeg mit Hjerte i Bøn og Paa-kaldelse til den
Almægtige om Tilgivelse for alle mine Synder og Daarligheder, samt at
det maatte blive mig tilkjendegivet, hvorledes min Tilstand og Stilling
var for ham; thi jeg havde fuld Tillid til at faa en guddommelig
Aabenbarelse, eftersom jeg før havde erholdt en saadan.

Medens jeg saaledes paakaldte Gud, saa' jeg et Lys vise sig i Værelset,
hvilket Lys blev ved at forstærkes, indtil Værelset var lysere end om
Middagen, og en Skikkelse viste sig strax ved min Seng, staaende i
Luften, thi hans Fødder berørte ikke Gulvet. Han var iført en lys
Kjortel, hvilken var overordentlig hvid. Det var en Hvidhed, som
overgik alt Jordisk, jeg nogensinde havde set; ej heller tror30 JOSEPH

jeg, at noget Jordisk kunde gjøres saa overordentligt hvidt og skjønt.
Hans Hænder vare bare, og ligeledes hans Arme, til lidt over
Haand-leddet; og ligeledes vare hans Fødder og Ben nøgne til lidt over
Anklerne. Hans Hoved og Hals vare ogsaa bare. Jeg kunde se, at han
ingen andre Klæder havde paa end denne Kjortel, da den var aaben, saa
jeg kunde se hans Bryst.

Ikke alene var hans Kjortel overordentlig hvid, men hans hele Person
var langt skjønnere, end man kan beskrive, og hans Aasyn i Sandhed som
Lynet. Værelset var overordentlig lyst, men ikke saa lyst som
umiddelbart omkring hans Person. Da jeg først saa' ham, blev jeg bange,
men Frygten forlod mig snart. Han kaldte mig ved Navn og sagde, at han
var et Sendebud, sendt fra Gud til mig, og at hans Navn var Moroni; at
Gud havde en Gjerning for mig at udrette, og at mit Navn skulde nævnes
for Ondt og Godt iblandt alle Nationer, Stammer og Tungemaal, eller at
det skulde nævnes for Godt og Ondt blandt alle Folk. Han sagde, der var
en Bog henlagt, hvilken var skreven paa Guldplader, som gav Beretning
om de forrige Beboere af denne Verdensdel, og hvorfra de kom. Han sagde
ogsaa, at den indeholdt det evige Evangeliums Fylde, som det blev givet
af Frelseren til de gamle Indbyggere paa dette Land. Ligeledes, at der
var tvende Stene, indfattede i Sølvbuer, gjemte tilligemed Pladerne
(hvilke Stene, fæstede til en Brystplade, udgjorde hvad der kaldtes
Urim og Thummim), og at de Mænd, der besade og brugte disse Stene, i
forrige Tider kaldtes Seere, og at Gud havde beredt dem til Bogens
Oversættelse.

Efter at have fortalt disse Ting begyndte han at oplæse af det Gamle
Testamentes Profetier. Først læste han en Del af Malakiæ 3die Kapitel,
hvorpaa han læste det 4de eller sidste Kapitel af samme Profeti, dog
ikke ganske som det læses i vore Bibler. I Stedet for at læse det
første Vers, som det læses i vore Bøger, læste han saaledes: »Thi se,
Dagen kommer, der brænder som en Ovn, da skulle alle Hovmodige og
Enhver, som gjør Ugudelighed, være som Halm, thi de, der komme, skulle
opbrænde dem, siger den Herre Zebaoth, og skulle hverken lade dem Rod
eller Gren«; og det 5te Vers læste han saaledes: »Se, jeg vil aabenbare
Præstedømmet til dig ved Profeten Elias's Haand, førend Herrens den
store og forfærdelige Dag kommer.« Han læste ogsaa det næstfølgende
Vers anderledes: »Og han skal plante Fædrenes Forjættelser i Børnenes
Hjerter, og Børnenes Hjerter skulle omvendes til Fædrene. Om ikke dette
blev saaledes, vilde den ganske Jord blive lagt aldeles øde ved hin
Dags Tilkommelse.«

Derpaa læste han det Ilte Kapitel af Esaias og sagde, at det var ved at
blive opfyldt. Han læste ogsaa det 3die Kapitel af Apostlenes
Gjerninger, 22de og 23de Vers, ganske som det staar i vort Nye
Testamente. Han sagde, at hin Profet var Kristus, men Dagen var endnu
ikke kommen, da »hver Sjæl, som ikke hører den Profet, skal udryddes af
Folket«, men at den snart vilde komme.

Han læste ogsaa det 2det Kapitel af Joel fra det 28de til sidste Vers
og sagde, at dette heller ikke var opfyldt endnu, men snart30

vilde blive det. Og han sagde endvidere, at Hedningernes Fylde snart
skulde indgaa. Han læste mange andre Skriftsteder og forklarede mange
Ting, som ikke kunne nævnes her. Og atter sagde han til mig, at naar
jeg fik disse Plader, om hvilke han havde talet — thi Tiden var endnu
ikke kommen, da de kunde erholdes — da skulde jeg ikke vise dem til
noget Menneske, ej heller Brystpladen med Urim og Thummim, kun alene
til dem, som jeg fik Befaling at vise dem til; dersom jeg alligevel
gjorde dette, skulde jeg blive fordærvet. Medens han talede til mig,
blev jeg henrykket i et Syn, saa at jeg kunde se Stedet, hvor Pladerne
vare nedlagte, og det saa klart og tydeligt, at jeg gjenkjendte Stedet,
saa snart jeg kom dertil.

Efter denne Underretning saa' jeg, at Lyset i Værelset begyndte at
samles omkring hans Person, der havde talet til mig, og det vedblev
saaledes, indtil Værelset atter var mørkt, undtagen netop omkring ham,
og strax saa' jeg ligesom en Gang aaben lige ind i Himmelen, og han
steg op, indtil jeg ikke længere kunde se ham, og Værelset var atter,
som før dette himmelske Sendebud kom ind.

Jeg laa og tænkte paa denne besynderlige Scene, og forundrede mig saare
meget over det, som var bleven mig fortalt af dette overordentlige
Sendebud, da jeg midt i mine Betragtninger pludselig blev vaer, at mit
Værelse atter begyndte at blive lyst, og et Øjeblik efter stod det
samme himmelske Sendebud igjen ved min Seng. Han begyndte atter at tale
til mig og gjentog de selvsamme Ting som ved hans første Besøg uden
mindste Afvigelse, hvorefter han fortalte mig om svare Domme, som
skulde komme over Jorden med stor Ødelæggelse, ved Hunger, Sværd og
Pestilentse, og at disse gruelige Straffedomme vilde komme paa Jorden i
denne Slægt. Da han havde talet disse Ting, opfoer han igjen ligesom
før.

Nu havde det gjort saa dybt Indtryk paa mig, at Søvnen ganske havde
forladt mig, og jeg laa overvældet af Forbauselse over det, som jeg
havde baade set og hørt; men hvor bestyrtet blev jeg ikke, da jeg atter
saa' det samme Sendebud ved min Seng og hørte ham gjentage sin Tale til
mig og tilføjede en Advarsel for mig, sigende, at Satan vilde,
formedelst min Faders fattige Omstændigheder, prøve paa at friste mig
til at tragte efter Pladerne for Vindings Skyld. Dette forbød han mig,
idet han sagde, at jeg ikke maatte have noget andet Øjemed med at faa
Pladerne end at forherlige Gud, og ikke fremskyndes af noget andet
Motiv end det, at opbygge Guds Rige; ellers kunde jeg ikke faa dem.
Efter dette tredie Besøg steg han atter op til Himmelen ligesom før, og
jeg var atter overladt til at grunde paa disse besynderlige Ting, som
jeg nylig havde erfaret, da næsten strax efter, at det himmelske
Sendebud var opfaren tredie Gang, Hanen galede, og jeg fandt, at det
var Daggry, saa hans Besøg og Taler til mig maa have optaget hele
Natten. Kort efter stod jeg op, og gik som sædvanligt til mit
nødvendige daglige Arbejde; men da jeg begyndte at arbejde, følte jeg
mig saa afkræftet, at jeg aldeles ikke var i Stand dertil. Min Fader,
som arbejdede tilligemed mig, mærkede, at der var noget Usædvanligt ved
mig, og bød mig gaa hjem, hvorpaa jeg begav mig paa Vejen til Huset;
men da jeg vilde stige30 JOSEPH SMITHS LEVNETSLØB

over Gjærdet for at komme ud af Marken, hvor vi vare, forlode mine
Kræfter mig ganske, og jeg faldt til Jorden, og havde for en Tid slet
ingen Bevidsthed om nogen Ting. Det Første, jeg kan erindre, var en
Røst, der talede til mig og kaldte mig ved Navn, hvorpaa jeg slog
Øjnene op og saa' det samme Sendebud staaende over mit Hoved, omgiven
af Lys ligesom før. Han sagde da Alt til mig, som han havde fortalt mig
Natten forud, og befalede mig at gaa til min Fader og fortælle ham om
de Syner, jeg havde set, og de Befalinger, jeg havde modtaget.

Jeg adlød, og gik tilbage til min Fader paa Marken og fortalte ham det
Hele. Han svarede mig, at det var fra Gud, og bød mig gaa og gjøre, som
Sendebudet havde befalet. Jeg forlod Marken og gik til det Sted, hvor
Sendebudet havde sagt mig, at Pladerne laa i Forvaring, og paa Grund af
Synets Nøjagtighed, som jeg havde havt desangaaende, kjendte jeg
Stedet, saa snart jeg kom dertil.«

Ganske tæt ved Landsbyen Manchester og omtrent fire engelske Mile fra
Palmyra, Wayne County, i det vestlige af Staten New York, findes en
Bakke eller Høj af betydelig Størrelse og den højeste i Nabolaget.
Denne Høj kaldtes af Nephiterne Cumorah. Siden Pladerne bleve tagne fra
Højen af Joseph, have Omegnens Beboere benævnet den »Mormonhøjen«. Paa
Vestsiden af denne Høj eller Bakke, ikke langt fra Toppen, under en
Sten af betydelig Størrelse, laa Pladerne forvarede i en Kiste, lavet
af firkantede flade Stene, der vare sammenføjede med Cement for at
holde Fugtigheden ude; indeni var der anbragt 3 smaa Piller af Cement,
paa hvilke Pladerne hvilede. Den øverste Sten var rund oven paa, og da
Joseph først besøgte Stedet, var en Del af den synlig oven over Jorden,
medens Kanterne vare bedækkede med Grønsvær, hvoraf ses, at hvor dybt
Kisten end var bleven anbragt fra først af, havde Regnen i Tidens Løb
bortskyllet saa meget af Jorden, at den var let at opdage for den, hvem
den var betegnet, uden dog at tiltrække sig Foregaaendes Opmærksomhed
ved noget afstikkende Ydre. Joseph bortryddede Jorden, og ved Hjælp af
en Stang, som han ståk ind under Kanten af Stenen, hævede han den op
uden megen Anstrengelse, og han skriver: »Jeg kigede ned, og der saa'
jeg virkelig Pladerne, Instrumentet Urim og Thummim samt Brystspandet,
ligesom Engelen havde sagt.«

Medens han betragtede denne hellige Skat med Forundring og Forbauselse,
se, da stod Herrens Engel, som før havde besøgt ham, atter ved hans
Side, og hans Sjæl blev igjen oplyst ligesom Aftenen forud, og han blev
fuld af den Helligaand; Himlen aabnedes, og Guds Herlighed omstraalede
ham og hvilede paa ham. Medens han saaledes stod hensunken i
Betragtninger og glædede sig over disse Ting, sagde Engelen til ham:
»Sel« og som han sagde dette, saa' han Mørkets Fyrste omgiven af en
utallig Skare af Tilhængere. Efter at han havde beskuet alt dette,
sagde det himmelske Sendebud: »Alt dette bliver dig vist, det Gode og
det Onde, det Hellige og det Urene, Guds Herlighed og Mørkets Magt, paa
det at du herefter kan kjende de to Magter og aldrig blive paavirket
eller overvundet af det Onde. Alt det, der leder til Godt eller til at
gjøre det Gode, er30

af Gud, og hvad som ikke gjør det, er af den Onde. Det er ham, som
opfylder Menneskenes Hjerter med Ondt, og faar dem til at vandre i
Mørket og bespotte Gud, og du kan vide herefter, at hans Veje føre til
Fordærvelse, men Gudfrygtigheds Vej til Fred og Hvile. Du kan ikke nu
erholde Optegnelserne, thi Guds Befaling er bestemt, og dersom disse
hellige Ting nogensinde erholdes, maa det ske ved Bøn og standhaftig
Lydighed imod Herren. De ere ikke opbevarede her for at forskaffe Nogen
Vinding eller Rigdom eller denne Verdens Ære; de bleve forseglede ved
Troens Bøn og for den Kundskabs Skyld, som de indeholde, og have intet
Værd for Menneskenes Børn undtagen deres Indhold. Paa dem er F}dden af
Jesu Kristi Evangelium optegnet, saaledes som det gaves til hans Folk i
dette Land, og naar det ved Guds Kraft atter bliver fremført, skal det
bringes til Hedningerne, af hvilke mange skulle annamme det, og
derefter skal Israels Sæd ogsaa blive bragt ind i sin Forløsers Hjord
ved at adlyde det. De, som holdt Herrens Befalinger i dette Land,
begjærede dette af ham, og formedelst Troens Bøn erholdt de den
Forjættelse, at dersom deres Efterkommere skulde overtræde og falde
fra, da skulde deres Optegnelser blive bevarede og komme til deres Børn
i de sidste Dage. Disse Ting ere hellige og maa holdes hellige, thi
Guds Forjættelser desangaaende maa opfyldes. Intet Menneske, hvis
Hjerte er urent, kan erholde det, som er helligt. Ved dem vil Herren
gjøre en stor og mægtig Gjerning, de Vises Visdom skal for-gaa og de
Forstandiges Forstand skjule sig, og de, som sige, at de kjende
Sandheden, men vandre i Vildfarelse, skulle skjælve af Vrede, fordi
Guds Kraft bliver aabenbaret, men de Troendes Hjerter skulle trøstes
ved Tegn og Mirakler, ved Gaver og Helbredelser, ved Guds Krafts
Aabenbarede og ved den Helligaand. Du har nu set Guds Kraft aabenbaret
og ligeledes Satans Magt. Du ser, at der er intet Ønskeligt ved Mørkets
Gjerninger, og at de ikke kunne bringe Lyksalighed, at de, som ere
overvundne deraf, ere ulyksalige, medens de Retfærdige derimod have
deres Plads i Guds Rige, hvor uudsigelig Glæde er deres. Der hvile de i
Tryghed for Sandhedens Fjendes Magt, og intet Ondt kan forstyrre dem.
De ere kronede med Guds Herlighed, og fryde sig bestandig ved hans
Naade og Miskundhed. Se, uagtet du har set denne Fremstilling af de to
Magter, hvorved du stedse kan kjende den Onde, saa giver jeg dig dog et
andet Tegn, og naar det sker, da vid, at Herren er Gud, at han vil
udføre sine Beslutninger, og at Kundskaben, som denne Optegnelse
indeholder, skal udgaa til alle Nationer, Stammer og Tungemaal paa den
hele Jord. Dette er Tegnet: Naar det begynder at blive bekjendt, at
Herren har vist dig disse Ting, da ville de, der gjøre Ondt, søge at
styrte dig. De ville udsprede Løgn for at skade dit Rygte, og de ville
søge at berøve dig Livet; men husk dette, at dersom du er trofast og
herefter vedbliver at holde Herrens Bud, da skal du blive bevaret og
bringe disse Ting for Dagen, thi han vil i rette Tid give dig Befaling
til at komme og tage dem. Naar de ere oversatte, da vil Herren give det
hellige Præstedømme til Nogle, og de skulle begynde at forkynde mit
Evangelium og døbe med Vand, og derefter skulle de have30 JOSEPH SMITHS

Magt til at give den Helligaand ved Hænders Paalæggelse. Da vil
Forfølgelsen rase mere og mere, thi Menneskenes Ondskab skal
aaben-bares, og de, som ikke ere byggede paa Klippen, skulle søge at
tilintetgjøre Kirken, men den vil voxe, jo mere man strider imod den,
og udbrede sig videre, og dens Medlemmer skulle tiltage i Kundskab,
indtil de blive helliggjorte og faa en Arv, hvor Guds Herlighed skal
hvile over dem; og naar dette sker, og Alt er beredt, da skulle de ti
Israels Stammer aabenbares i Nordenland, hvor de have været i lang Tid,
og naar dette er fuldkommet, vil Profetens Spaadom blive opfyldt, som
siger: »Og Gjenløseren skal komme til Zion og til dem, som omvende sig
fra Overtrædelse i Jakob, siger Herren!« Men uagtet de Ugudelige skulle
søge at tilintetgjøre dig, skal dog Herrens Arm være udrakt, og du skal
vinde Sejer, dersom du holder alle disse Bud. Dit Navn skal blive
bekjendt iblandt alle Nationer, thi den Gjerning, som Herren vil
udrette ved dig, skal bringe de Retfærdige til at glæde sig og de
Ugudelige til at fnyse af Vrede; af hine skal det holdes i Ære og af
disse bespottes, dog skal det være disse til Skræk formedelst det store
og forunderlige Værk, som skal følge paa Aabenbarelsen af dette
Evangeliums Fylde. Gaa nu din Vej, og husk, hvad Herren har gjort for
dig, og beflit dig paa at holde hans Bud, saa vil han fri dig fra
Fristelser og alle den Ondes Kunstgreb og Rænker. Glem ikke at bede,
paa det at dit Sind maa vorde styrket, saa at naar han nærmer sig dig,
du da kan have Kraft til at undfly det Onde og erholde disse kostelige
Ting.«

Uagtet Engelen underrettede ham om meget mere, end vi her have skrevet,
saa er dog det Vigtigste indbefattet i Ovenstaaende. Det blev ham sagt,
at Tiden for ham til at erholde Optegnelserne vilde ikke komme førend
fire Aar fra den Tid af, men at han skulde komme til Stedet lige om et
Aar, og Engelen vilde da igjen møde ham der, og han skulde fremdeles
besøge Stedet en Gang om Aaret, til Tiden kom, da han skulde faa
Optegnelserne.

Joseph skriver: »Efter hvad der var mig befalet, gik jeg ved Enden af
hvert Aar, og fandt hver Gang det samme Sendebud der, og modtog
Undervisning og Lærdom af ham ved hver Sammenkomst, angaaende hvad
Herren vilde lade ske, og hvordan og paa hvad Maade hans Rige skulde
bestyres i de sidste Dage.

Da min Faders timelige Omstændigheder vare mindre gode, vare vi
nødsagede til at arbejde med vore Hænder som Daglejere og paa anden
Maade, eftersom vi kunde faa Lejlighed; undertiden vare vi hjemme og
undertiden ude, og ved bestandig at arbejde forskaffede vi os et
tarveligt Underhold.

I Aaret 1824 havde min Faders Familie en stor Sorg, idet min ældste
Broder Alvin døde. I Oktober Maaned 1825 tog jeg Arbejde hos en gammel
Mand ved Navn Josiah Stoal, som boede i Chenango County i Staten New
York. Han havde hørt Noget om en Sølvmine, som var bleven aabnet af
Spanierne i Harmony, Susquehannah County i Pennsylvanien, og førend jeg
begav mig i hans Tjeneste, havde han gravet for om muligt at opdage
Minen. Efter at jeg kom i hans Tjeneste, tog han mig med andre af sine
Folk til at grave efter30

Sølvminen, hvorved jeg vedblev at arbejde næsten en Maaned, uden at vi
havde noget Held i vort Foretagende, og tilsidst fik jeg den gamle
Herre overtalt til at holde op med Gravningen. Heraf opkom den
almindelige Historie om, at jeg har været Skattegraver.

Medens jeg var saaledes sysselsat, logerede jeg hos en vis Isaac Hale
dersteds, hvor jeg for første Gang saa' min Hustru, som var hans
Datter. Den 18de Januar 1827 bleve vi ægteviede, medens jeg endnu var i
Hr. Stoals Tjeneste. Strax efter vort Giftermaal forlod jeg Hr. Stoal
og rejste hjem til min Fader, i Forening med hvem jeg arbejdede den
Sommer.

Endelig kom Tiden, da jeg skulde have Pladerne, tilligemed Urim og
Thummim samt Brystspandet. Paa den 22de Dag i September 1827 gik jeg
som sædvanligt, naar et Aar var omme, til Stedet, hvor de vare
forvarede, og det samme himmelske Sendebud overgav dem til mig med den
Erklæring, at jeg skulde være ansvarlig for dem, og dersom jeg lod dem
komme fra mig af Mangel paa Omhu, eller formedelst Forsømmelse, skulde
jeg blive forkastet, men dersom jeg vilde anvende al min Flid paa at
bevare dem, indtil han (nemlig Sendebudet) vilde forlange dem, da
skulde det gaa godt.

Disse Tavler eller Plader havde Udseende af Guld; hver Plade var henved
8 Tommer lang og 7 Tommer bred, og ikke fuldkommen saa tyk som
almindeligt Blik. De vare opfyldte paa begge Sider med en Indskrift af
ægyptiske Skrifttegn, og bundne sammen ligesom Bladene i en Bog, idet
de vare heftede i den ene Kant med 3 Ringe, der gik igjennem det Hele.
Denne Bog var henved 6 Tommer tyk, og en Del af den var forseglet.
Skrifttegnene i den uforseglede Del vare meget smaa og smukt
indgraverede. Den hele Bog bar mange Tegn paa Ælde i dens Dannelse, saa
vel som paa megen Duelighed i Gravør kunsten. De Urim og de Thummim
vare et besynderligt Instrument, som bestod af 2 gjennemsigtige Stene,
klare som Krystal, i en bueformig Indfatning. Det brugtes i Oldtiden af
Seerne, og var et Instrument, hvorved de erholdt Aabenbaringer om
fjerne Ting, saavel forbigangne som tilkommende. (Se 2 Moseb. 28:30. 3
Moseb. 8:8. 4 Moseb. 27:21. 5 Moseb. 33:8. 1 Sam. 28:6. Neh. 7:65.)

Disse hellige Ting bleve begravne i Cumorah Høj af en Guds Profet ved
Navn Moroni omtrent 420 Aar efter Kristi Fødsel. Han skjulte dem der
ifølge Herrens Befaling, saa at de kunde blive bevarede fra at falde i
de Ugudeliges Hænder, men Herren havde lovet, at de skulde komme frem i
de sidste Dage og tjene Menneskene til Gavn og Oplysning, i Særdeleshed
Lamaniterne, hvilket Løfte nu begyndte at opfyldes over 1400 Aar efter,
at det blev givet til Moroni. Optegnelserne vare skrevne af Mormon, en
anden Guds Profet, og fuldendtes af hans Søn Moroni, den Samme, som
begrov dem i Jorden, og som leverede dem til Joseph Smith. Denne fik
det Hverv at oversætte den uforseglede Del deraf i det engelske Sprog
ved Hjælp af Guds Gave og Kraft. Oversættelsen udkom derefter i Trykken
under Navn af Mormons Bog.

Vi ville herefter nøjere beskrive de Omstændigheder, som vare forbundne
med Oversættelsen, og blot her bemærke, at efter at Joseph30 JOSEPH

havde udført det Arbejde, som Herren havde paalagt ham, tilbageleverede
han Pladerne i Moronis Hænder, som indtil denne Dag har dem i sin
Varetægt. Den forseglede Del har Herren ogsaa lovet i sin egen bestemte
Tid at give til sit Folk i denne Uddeling, saa vel som andre hellige
Optegnelser og Oldsager, hvis Gjemmested endnu ikke er aabenbaret.

ANDET KAPITEL.

Joseph forfølges for Optegnelsernes Skyld. — Rejser til Pennsylvanien.
— Begynder at oversætte. — Sender Martin Harris til New York med en Del
af Skrifttegnene. — Fortsætter Oversættelsen. — Manuskriptet tabes. —
Oliver Cowdery besøger Joseph. — Joseph og Oliver Cowdery ordineres til
det Aaronske Præstedømme. — Oversættelsen fortsættes og fuldendes. —
Mormons Bog udkommer i Trykken.

Joseph lærte imidlertid snart at kjende, hvorfor Sendebudet havde givet
ham saa nøje Befaling om at tage godt Vare paa Optegnelserne, og
hvorfor han havde sagt, at naar han fik gjort, hvad der var forlangt af
ham, vilde han (Sendebudet) kræve dem tilbage; thi aldrig saa snart
blev det bekjendt, at Joseph havde Pladerne, førend Folk gjorde sig al
Umage for at faa dem fra ham. De anvendte alle de Rænker og Kunstgreb,
der kunde tænkes i dette Øjemed. Ofte var det Hus, hvor han boede,
omringet af Pøbel og ildesindede Personer, som flere Gange stræbte ham
efter Livet, og som ofte .gjorde ham det vanskeligt at undgaa deres
morderiske Hensigter. Da hans Liv bestandig svævede i Fare, besluttede
han tilsidst at forlade Stedet og rejse til Pennsylvanien. Han pakkede
derfor sit Tøj ind, skjulte Pladerne i en Tønde fuld af Bønner, og
begav sig paa Rejsen. Han var ikke kommen langt, før han blev indhentet
af en Politiembedsmand, med en skriftlig Fuldmagt til at undersøge hans
Sager, og som smigrede sig med den Tanke, at han nok skulde finde
Pladerne, men efter at have søgt meget omhyggeligt, maatte han slukøret
forlade ham, uden at have opnaaet sin Hensigt. Joseph kjørte derpaa
videre, men før han naaede sit Bestemmelsessted, blev han atter anholdt
af en Politiembedsmand i det samme Ærinde, og efter at have ransaget
Vognen, maatte ogsaa han gaa sin Vej lige saa ærgerlig som den første,
fordi han ikke kunde opdage Gjenstanden for sin Undersøgelse. Joseph
fortsatte da sin Rejse uden videre Hindring, indtil han kom til den
nordlige Del af Pennsylvanien til Byen Harmonv ved Susquehannah-Floden,
hvor hans Svigerfader boede. Dette Sted var beliggende omtrent et
Hundrede engelske Mile fra Manchester.

Strax efter sin Ankomst til Pennsylvanien i December Maaned 1827,
begyndte han at kopiere Skrifttegnene, som fandtes paa Pladerne, og ved
Hjælp af Urim og Thummim begyndte han ogsaa at oversætte dem, og da han
ikke var nogen god Skriver, var han nødt til at antage sig En, der
kunde nedskrive Oversættelsen, som den kom fra hans Mund.

I Februar 1828 kom en Herre ved Navn Martin Harris for at be-30

søge Joseph. Han var en agtet Landmand og boede i Palmyra, Wayne
County, N. Y., og havde tidligere givet Joseph 50 Dollars til Hjælp ved
hans Flytning til Pennsylvanien. Denne Martin Harris fik de Skrifttegn,
som Joseph havde afskrevet fra Pladerne, samt Oversættelsen af nogle af
dem, og rejste med dem til Staden New York, hvor han foreviste dem for
Professor Charles Anthon, en Mand, som var bekjendt for sin store
Sprogkyndighed. Professor Anthon sagde, at Oversættelsen var rigtig, ja
bedre end Noget, han før havde set oversat fra Ægyptisk. Han sagde, at
Skrifttegnene vare ægyptiske, kaldæiske, syriske og arabiske, og at de
vare ægte. Han gav Hr. Harris et skriftligt Vidnesbyrd om, at de vare
ægte, og at Oversættelsen var rigtig, hvilket Bevis denne ståk i Lommen
og gik, men Professor Anthon kaldte ham tilbage og spurgte, hvorledes
den unge Mand fik at vide, at der var Guldplader paa det Sted, hvor han
fandt dem. Da han fik til Svar, at en Guds Engel havde aabenbaret ham
det, forlangte han Beviset tilbage, hvorpaa han rev det i Stykker, idet
han sagde, at saadant Noget som Englesendelse skete ikke nutildags. Han
sagde ogsaa til Martin Harris, at hvis han vilde bringe Pladerne til
ham, da vilde han oversætte deres Indhold. Denne svarede, at det var
ham forbudt at bringe dem, og at en Del af Pladerne vare forseglede,
hvorefter Professor Anthon ytrede: »Jeg kan ikke læse en forseglet
Bog.« Martin Harris tog ogsaa det Medbragte til Doktor Samuel L.
Mitchel, som bekræftede, hvad Professor Anthon havde sagt, baade om
Skrifttegnene og Oversættelsen. Hvis vore Læsere ville slaa op i deres
Bibler og læse det 29de Kapitel af Esaias, saa ville de finde, at denne
Profet forudsagde dette 2,500 Aar, før det skete.

Efter at Martin Harris var kommen tilbage fra New York, rejste han til
sit eget Hjem i Palmyra og ordnede der sine Affærer saaledes, at han
atter kunde være borte en Tid, hvorpaa han igjen rejste til
Pennsylvanien for at hjælpe Joseph med Oversættelsen. Dette var i April
1828. Joseph fortsatte strax sit Arbejde, og som han oversatte, skrev
Martin Harris for ham; og de vare saaledes beskjæftigede indtil den
14de Juni samme Aar, ved hvilken Tid de havde oversat 116 Sider
Manuskript.

Martin Harris havde kun skrevet for Joseph en kort Tid, da han begyndte
at bede denne om Tilladelse til at tage Manuskriptet hjem og forevise
det for sin Familie. Han vedblev saa indtrængende at bede derom, at
Joseph tilsidst gav efter og adspurgte Herren des angaaende, men Svaret
blev, at Joseph maatte ikke føje Harris i hans Begjæring. Dermed var
denne dog ikke tilfreds, men nødte Joseph til anden Gang at adspørge
Herren, hvilket han ogsaa gjorde, men erholdt samme Svar som første
Gang. Da han endnu ikke var fornøjet, gav Joseph igjen efter for
Harris's Paatrængenhed og adspurgte Herren tredie Gang, og denne Gang
var Svaret, at Martin Harris maatte tage Manuskriptet paa visse
Betingelser, hvilke vare, at han blot maatte vise det til fem Personer,
nemlig hans Hustru, hans Forældre, hans Broder og hans Hustrues Søster.
Han gav højtideligt Løfte om at ville opfylde disse Betingelser paa det
Nøjagtigste og begav sig strax paa Hjemvejen med Manuskriptet. Han
viste det30 JOSEPH SMITHS LEVNETSLØB

strax til de omtalte Personer, som han havde Lov til, men brød derpaa
sin Pagt ved ogsaa at vise det til adskillige andre af hans Venner, som
kom for at besøge ham. Følgen heraf var, at Manuskriptet blev stjaalet
fra Kisteskuffen, hvor Martin Harris havde gjemt det, og hverken han
eller Joseph fik det nogensinde igjen. Hvem det var, som stjal det,
vides ikke bestemt, men det antages at være Harris's egen Hustru, som
allerede før den Tid havde forsøgt paa at skade Joseph ved at udsprede
falske Rygter og slette Beskyldninger om ham, men da dette ikke havde
den forønskede Virkning, benyttede hun maaske denne Lejlighed til at
fortrædige ham.

Medens Martin Harris var borte med Manuskriptet, gjorde Joseph en Tur
til Manchester og besøgte sin Faders Familie. Under sit Ophold der kom
han til Kundskab om Manuskriptets Forsvinden, hvilket bevirkede hos ham
en Angest og Bekymring, som maa have været meget stor, eftersom han
strax forstod, at han havde handlet uviist i Henseende til at adspørge
Herren saa ofte. Efter et kort Ophold i Manchester rejste han derpaa
tilbage til sit eget Hjem i Pennsylvanien.

Herren, som var fortørnet paa Joseph paa Grund af hans Forseelse i
dette Tilfælde, tog Urim og Thummim og siden Pladerne fra ham, saa at
han herved lærte en streng Lektie, og kom til at forstaa, at naar
Herren en Gang forbyder eller nægter en Ting, saa bør Mennesket være
tilfreds og ikke vedblive at adspørge eller bede om Noget, som han en
Gang har nægtet, om ogsaa Befalingen i saa Henseende ikke er aldeles,
som det kortsynede Menneske kunde ønske det.

Joseph ydmygede sig for Herren og erholdt Tilgivelse for sin Forseelse,
saa at det himmelske Sendebud atter overleverede Pladerne samt Urim og
Thummim i hans Hænder. Dette skete i Juli Maaned 1828. Paa samme Tid
modtog han den første Aabenbaring, som findes i Pagtens Bog. Den udgjør
nævnte Bogs 3die Kapitel.

En Tid efter modtog han en anden Aabenbaring, hvori Herren forbød ham
at oversætte den Beretning, som fandtes paa det tabte Manuskript, anden
Gang. Derimod fik han Befaling til at oversætte fra Nephis Plader,
hvilke indeholdt omtrent den samme Beretning, og dertil gav en mere
udførlig Oplysning angaaende Evangeliet, som Herren i Særdeleshed
ønskede at fremføre tydeligen for Menneskene. Beretningen, som fandtes
paa det tabte Manuskript, var en Oversættelse fra Lehis Plader, der
omtales i Mormons Bog (1 Nephi 1:17; 6:1). Se endvidere Pagtens Bog,
10de Kap.

Joseph fortsatte ikke lige strax sit Oversætterarbejde, men arbejdede
en Tid med sine Hænder for sin Families Ophold paa en lille
Landejendom, som han havde kjøbt af sin Svigerfader. I Februar 1829
blev han besøgt af sin Fader fra Manchester, og omtrent samtidig modtog
han to Aabenbaringer, som findes i Pagtens Bog, 4de og 5te Kap. I den
sidste af disse bliver Martin Harris revset betydeligt, og Mormons Bogs
tre Vidner omtales her for første Gang.

Den 5te April kom Oliver Cowdery til Joseph i Pennsylvanien. Han havde
været Skolelærer i det Nabolag, hvor Josephs Fader boede, og havde
været Kostgænger i hans Familie en Tid. De havde fortalt ham, hvorledes
Joseph havde erholdt Pladerne, og han var nu kom-30

JOSEPH SMITHS LEVNETSLØB

men for at lære mere angaaende dette fra hans egen Mund. Den 7de April,
to Dage efter hans Ankomst, begyndte Joseph at oversætte Mormons Bog,
og Oliver Cowdery begyndte at skrive for ham. Fra den Tid af, da han
begyndte at oversætte, modtog han mange Aabenbaringer angaaende det
Værk, som Herren nu havde paabegyndt, samt om Evangeliets Fylde, som
han var i Færd med at lade udgaa til Jordens Nationer. Dette gav ham
meget Lys og forberedte ham til den Stilling, som han siden kom til at
indtage. Og da den sande Mening af nogle af disse Aabenbaringer bedre
vil kunne forstaas, naar Omstændighederne, hvorunder de bleve givne,
blive almindelig bekjendte, saa ville vi, saa meget som det lader sig
gjøre, omtale de Begivenheder, som undertiden ledte til deres
Meddelelse.

Kort efter at Oliver Cowdery havde begyndt at skrive for Joseph,
modtoges saaledes den Aabenbaring, som udgjør det 6te Kapitel af
Pagtens Bog, og da Joseph og Oliver Cowdery en Tid efter under en
Samtale angaaende Apostelen Johannes udvexlede forskjellige Anskuelser
med Hensyn til, hvad der siges om ham i Joh. 21: 22, saa adspurgte
Joseph Herren og erholdt ved Urim og Thummim den Oplysning, at denne
Apostel ifølge hans eget Begjær skulde leve i Kjødet, indtil Kristus
igjen skulde komme til Jorden. (Pagtens Bog, 7de Kap.)

Omtrent samtidig bleve to andre Aabenbaringer givne i Anledning af
Oliver Cowderys Ønske og Begjær om at erholde den samme Oversættergave
som Joseph, men han fik i den sidste af disse Befaling til atter at
fortsætte sit Arbejde som Josephs Skriver. (Pagtens Bog, 8de og 9de
Kap.)

Da de havde fundet Daab til Syndsforladelse omtalt i Oversættelsen af
Mormons Bog, følte Joseph og Oliver Cowdery sig tilskyndede til at
adspørge Herren angaaende denne Ordinance, og i den Hensigt gik de ud i
Skoven for at bede den 15de Maj 1829. Medens de bade og paakaldte
Herren, nedsteg et Sendebud fra Himmelen i en klar Sky, som lagde sine
Hænder paa dem og ordinerede dem, sigende: »I Messiæ Navn meddeler jeg
eder, mine Medtjenere, det Aaronske Præstedømme, som indehaver Nøglerne
til Engles Betjening og til Omvendelsens Evangelium, og Daab ved
Neddyppelse til Syndernes Forladelse; og dette skal aldrig igjen
borttages fra Jorden„ førend Levi Sønner atter frembære et Offer for
Herren i Retfærdighed.« Han sagde dem ogsaa, at dette Præstedømme ikke
gav dem Fuldmagt til at lægge Hænder paa for den Helligaands Gave, men
at denne Myndighed siden skulde gives dem, og han gav dem tillige
Anvisning om, hvorledes de skulde døbe hinanden.

Dette Sendebud, som saaledes besøgte dem, sagde, at hans Navn var
Johannes, den Samme, som i det Nye Testamente kaldes Johannes den
Døber. Han havde Nøglerne til det Aaronske Præstedømme, og handlede
under Bestyrelse af Peter, Jakob og Johannes,, der holdt det
Melkisedekske Præstedømmes Nøgler, og dette Præstedømme, sagde han,
skulde om en Tid blive dem paalagt.

Samme Dag gik de og bleve døbte. Joseph døbte først Oliver Cowdery,
hvorpaa Oliver døbte ham. Derefter lagde Joseph sine Hænder paa Olivers
Hoved, og ordinerede ham til det Aaronske Præstedømme, og Cowdery lagde
derpaa sine Hænder paa Josephs Hoved og ordi-30 JOSEPH SMITHS

nerede ham til det samme Præstedømme, thi saaledes havde Sendebudet
befalet dem at gjøre. Saa snart de vare døbte, faldt den Hellig-aand
paa dem, og de profeterede om mange Ting, som snart skulde ske.

Disse vare de første Daabshandlinger, som efter de Beretninger, der
findes derom, have været forordnede og anerkjendte af Herren i over
1400 Aar. Alle Kirker, opbyggede i disse mange Aarhundreder, ere blevne
stiftede af Mennesker uden Aabenbaring fra den Almægtige. De Ugudelige
dræbte Herrens Tjenere, som besade det hellige Præstedømme, og der blev
Ingen tilbage paa Jorden, der kunde døbe eller udføre Noget i Herrens
Navn, som han vilde anerkjende. Endskjønt Joseph havde set og samtalet
med himmelske Væsener, saa havde han derfor ingen Myndighed til at døbe
Nogen, eller til at administrere i nogen Ordinance tilhørende Guds
Rige. Han maatte vente, indtil han blev ordineret og paalagt
Præstedømmet, førend Herren vilde anerkjende hans Ret til at døbe, og
der var ikke nogen Mand paa Jorden, som kunde ordinere ham til denne
Myndighed. Derfor var det nødvendigt, at Mænd, som havde Præstedømmets
Nøgler, da de vare paa Jorden, skulde komme fra Himmelen for at
ordinere Joseph, og endog efter at han og Oliver Cowdery vare blevne
ordinerede til det Aaronske Præstedømme, kunde de ikke lægge Hænder paa
for den Helligaands Gave. De maatte vente, indtil Peter, Jakob og
Johannes, der vare de sidste Mænd, som havde det Melkisedekske
Præstedømmes Nøgler paa Jorden, skulde komme og give dem den nødvendige
Magt og Myndighed.

Efter at Joseph og Oliver Cowdery vare blevne døbte og ordinerede, blev
deres Forstand oplyst, saa at de bedre kunde forstaa Skrifterne, og den
sande Mening af de Skriftsteder, som ere vanskelige at forstaa, blev
opklaret for dem. De vare imidlertid nødsagede til at dølge for en kort
Tid, at de vare blevne døbte og ordinerede til Præstedømmet, paa Grund
af den Forfølgelsesaand, der allerede havde givet sig tilkjende i
Nabolaget. De bleve flere Gange truede med Overfald paa Huset, hvilket
dog hindredes formedelst den Indflydelse, Josephs Svigerfader havde
iblandt Folket. Han og hans Familie, som før vare imod Joseph, vare nu
blevne hans Venner og ønskede, at han skulde have Lejlighed til at
fortsætte sit Arbejde med Oversættelsen, hvorfor de ydede ham al den
Beskyttelse, det var dem muligt.

Trods Folkets Trusler vedblev Joseph derfor sit Arbejde, og foruden at
oversætte begyndte han og Oliver Cowdery at tale om Skrifterne med
deres Venner og Bekjendte, naar de traf sammen med dem. Josephs Broder,
Samuel H. Smith, kom for at besøge dem, og efter at have talet med ham
om enkelte bibelske Sandheder samt vist ham den oversatte Del af
Mormons Bog, gik han i Skoven og bad til Herren, hvilket havde til
Følge, at han blev overbevist om Værkets Sandhed, og den 25de Maj blev
han døbt af Oliver Cowdery og drog derpaa tilbage til sin Faders Hus,
lovende og prisende Gud og fuld af den Helligaand.

Kort derefter kom ogsaa Hvrum Smith for at besøge sin Broder, og ifølge
hans oprigtige Begjær adspurgte Joseph Herren ved Urim30

og Thummim og modtog en Aabenbaring til ham, som tindes i Pagtens Bog,
Ilte Kapitel.

Vi ville her igjen anføre Josephs egne Ord: »Omtrent paa samme Tid (Maj
1829) kom en gammel Mand og besøgte os, hvis Navn jeg ønsker at nævne
med Agtelse, nemlig Hr. Joseph Knight sen. fra Colesville, Broom
County, Staten New York. Han havde hørt, hvorledes vi anvendte vor Tid,
og meget venligt og imødekommende bragte han os noget Proviant, for at
vi ikke skulde blive hindrede i vort Oversætterarbejde af Mangel paa
slige Fornødenheder, og jeg maa pligtskyldigst anføre, at han flere
Gange bragte os en saadan Understøttelse, uagtet han boede i det
mindste 30 Mile borte.* Dette satte os i Stand til at vedblive
Arbejdet, som vi ellers maatte have lagt tilside for en Tid. Da han saa
meget ønskede at kjende sin Pligt med Hensyn til dette Værk, saa
adspurgte jeg Herren og modtog følgende Aabenbaring. (Se Pagtens Bog,
12te Kap.)

Kort efter, at jeg begyndte at oversætte, blev jeg bekjendt med Hr.
Peter Whitmer fra Fayette i Seneca County, New York, samt med nogle af
hans Familie. Først i Juni Maaned kom hans Søn David Whitmer med en
Tospændervogn til det Sted, hvor vi boede, og ønskede, at vi skulde
følge med ham til hans Fader og opholde os der, til vi havde fuldendt
Arbejdet. Han tilbød os Kost og Logi, en af sine Brødre til at skrive
for mig og sin egen Hjælp ved Lejlighed.

Da vi netop havde saadan betimelig Hjælp behov til et saa vanskeligt
Foretagende, og da vi vare blevne underrettede om, at Folk der i
Nabolaget ventede med stor Længsel efter at faa Lejlighed til at
ransage disse Ting, saa antoge vi Tilbudet og fulgte med Whitmer til
hans Faders Hus, hvor vi saa opholdt os, indtil Oversættelsen var
færdig og Eneret sikret. Ved vor Ankomst fandt vi Whitmers Familie
meget imødekommende og videbegjærlig angaaende Værket. De vedbleve at
være gjæstfrie, bespiste og logerede os efter vor Overenskomst, og
navnlig hjalp John Whitmer os meget med at skrive Resten af
Oversættelsen. Imidlertid bleve David og Peter Whitmer (jun.) ogsaa
vore ivrige Venner og Medhjælpere ved Arbejdet, og da de ønskede at
forstaa deres særegne Pligter og med megen Alvor begjærede, at jeg
skulde adspørge Herren angaaende dem, saa adspurgte jeg Herren ved Urim
og Thummim og erholdt følgende Aabenbaringer for dem, den ene efter den
anden. (Se Pagtens Bog, 14de, 15de og 16de Kap.)

I Seneca County fandt vi Folket i Almindelighed venskabeligt og
begjærligt efter at faa Sandheden at vide angaaende disse Ting, som nu
begyndte at omtales rundt omkring. Mange tilbøde os fri Adgang til
deres Huse, saa at vi kunde faa Lejlighed til at samles med vore Venner
for at belære og undervise dem. Vi traf paa Mange fra Tid til anden,
som vare villige til at høre os og begjærlige efter at udfinde
Sandheden, som den er i Kristo Jesu, og lode til at være villige til at
adlyde Evangeliet, naar de en Gang bleve rigtigt overbeviste og
tilfredsstillede i deres Sind; og i samme Maaned (Juni) bleve min
Broder Hyrum Smith, David Whitmer og Peter Whitmer jun. døbte

* Det bemærkes, at Afstanden stedse er angivet i engelske Mil.30 JOSEPH

i Seneca Sø, de to Førstnævnte af mig og den Sidstnævnte af Oliver
Cowdery. Fra den Tid af var der Mange, som troede og bleve døbte, og vi
vedbleve at undervise og belære saa mange, som søgte at komme til
Kundskab om Sandheden.

Medens vi arbejdede paa Oversættelsen, kom vi til Kundskab om, at der
skulde beskikkes tre særdeles Vidner af Herren til at se de Plader, som
dette Værk (Mormons Bog) blev oversat fra, og at disse tre Vidner
skulde bære Vidnesbyrd om samme, hvilket vil findes omtalt i Mormons
Bog (Ether 5: 2—4). Næsten umiddelbart efter, at vi vare komne til
Kundskab derom, ønskede Oliver Cowdery, David Whitmer og den før
omtalte Martin Harris, som var kommen for at se, hvorledes det gik med
Arbejdet, at jeg skulde adspørge Herren, om det ikke maatte blive dem
forundt at blive disse tre særdeles Vidner, og fulde af Længsel efter
at se disse hellige Ting vedbleve de at bede mig saa indstændigt derom,
at jeg tilsidst gav efter, og ved Urim og Thummim erholdt jeg følgende
Aabenbaring af Herren til dem. (Se Pagtens Bog, 17de Kap.)

Ikke mange Dage efter, at ovennævnte Befaling blev given, bleve vi
fire, nemlig Martin Harris, David Whitmer, Oliver Cowdery og jeg enige
om at gaa ind i Skoven og forsøge ved ivrig og ydmyg Bøn at faa det,
som var lovet i Aabenbaringen, nemlig at maatte faa Pladerne at se osv.
Følgelig valgte vi en Skov, som var let at naa fra Whitmers Hus, og
begave os did hen, knælede ned og begyndte at bede i stor Tro til den
almægtige Gud, at han vilde opfylde disse Forjættelser. Efter
forudgaaende Bestemmelse begyndte jeg først med lydelig Bøn til vor
himmelske Fader og efterfulgtes af hver af de Andre, men vi erholdt
intet Svar eller Tegn paa guddommeligt Velbehag, hvorfor vi gjentoge
vor Bøn i samme Orden som før, men Udfaldet var det samme som første
Gang. Efter dette vort andet forgjæves Forsøg sagde Martin Harris, at
han vilde forlade os, da han, som han selv ytrede, troede, at haus
Nærværelse var Aarsagen til, at vi ikke fik, hvad vi bade om; han
forlod os derfor, hvorefter vi knælede ned igjen, og vi havde ikke
bedet mange Minuter, før vi saa' et Lys oven over os i Luften, som var
overordentlig klart, og se, en Guds Engel stod foran os, og i sin Haand
holdt han de Plader, som vi havde bedet om at maatte se. Han vendte
Bladene, eet ad Gangen, saa at vi kunde se dem og tydelig skjelne den
derpaa indgraverede Skrift. Derpaa henvendte han sig til David Whitmer,
sigende: »David, velsignet er Herren og den, der holder hans Bud,«
hvorefter vi hørte en Røst fra det klare Lys oven over os, sigende:
»Disse Plader bleve aabenbarede ved Guds Kraft, og de ere oversatte ved
Guds Kraft. Oversættelsen, som I have set, er rigtig, og jeg befaler
eder at bære Vidnesbyrd om, hvad I nu se og høre.« Jeg forlod nu David
og Oliver og gik hen for at opsøge Martin Harris, som jeg fandt i
betydelig Afstand, ivrigt bedende; dog fortalte han mig snart, at
Herren endnu ikke havde bønhørt ham, og bad mig alvorligt om at forene
mig med ham i Bon, at han maatte nyde de Velsignelser, som nylig vare
vederfarede os. Vi forenede os da i Bøn og fik omsider vort Ønske
opfyldt; thi førend vi vare færdige, blev30

det samme Syn opladt for vore Øjne, i dét mindste for mig, og jeg hørte
og saa' atter de samme Ting, medens Martin Harris i det samme Øjeblik,
ligesom i en Henrykkelse af Glæde, udbrød: »Det er nok, det er nok,
mine Øjne have set det, mine Øjne have set det,« og idet han sprang op,
raabte han: »Hosianna,« lovede Gud og tilkjendegav paa anden Maade sin
store Glæde.«

Disse Mænd havde ogsaa det Privilegium at se Brystpladen, de Urim og de
Thummim samt Labans Sværd, der omtales i Mormons Bog (1 Nephi 4:9; Mos.
1: 16). For at fuldbyrde Befalingen, som de havde faaet, affattede og
underskreve disse tre Mænd følgende Vidnesbyrd:

»Det være herved vitterligt for alle Slægter, Stammer, Tungemaal og
Folk, til hvem dette Værk monne komme, at vi, formedelst Gud Faderens
og vor Herres Jesu Kristi Naade, have set de Plader, som indeholde
denne Optegnelse, hvilken er en Beretning om Nephis Folk, og ligeledes
om Lamaniterne, deres Brødre, og ligeledes om Jareds Folk, som kom fra
Taarnet, om hvilke der er talet; og vi vide ogsaa, at de ere blevne
oversatte ved Guds Gave og Kraft, thi hans Røst har kundgjort os det;
derfor vade vi med Vished, at dette Værk er sandt. Endvidere bevidne
vi, at vi have set de Indgravninger, som ere paa Pladerne, og at de ere
blevne os viste ved Guds og ikke ved Menneskers Kraft. Og se, vi
erklære med al Troværdighed, at en Guds Engel kom ned fra Himmelen, og
han bragte Pladerne og lagde dem for vore Øjne, saa at vi saa' og
skuede dem samt Indgravningerne derpaa; og vi vide, at det er ved Gud
Faderens og vor Herres Jesu Kristi Naade, at vi saa' dem og bære
Vidnesbyrd om, at disse Ting ere sande; og det er vidunderligt for vore
Øjne; desuagtet bød Herrens Røst os, at vi skulde bære Vidnesbyrd
derom; hvorfor vi, for at være lydige mod Guds Befalinger, vidne om
disse Ting. Og vi vide, at dersom vi ere trofaste i Kristo, ville vi
kunne holde vore Klæder rene fra alle Menneskers Blod, og ville blive
fundne ubesmittede for Kristi Domstol samt bo hos ham evindeligen i
Himmelen. Og Ære være Faderen, Sønnen og den Helligaand, hvilke ere een
Gud. Amen.

Oliver Cowdery. David Whitmer. Martin Harris.«

Foruden disse tre Mænds Vidnesbyrd, som findes anført i Begyndelsen af
Mormons Bog, afgave otte Andre, som nogle Dage efter havde Lejlighed
til at bese og berøre de samme Plader, følgende Vidnesbyrd:

»Det være herved vitterligt for alle Slægter, Stammer, Tungemaal og
Folk, til hvem dette Værk monne komme, at Joseph Smith jun.,
Oversætteren af dette Værk, har vist os de omtalte Plader, hvilke have
Udseende af Guld; og saa mange af Bladene, som ovennævnte Smith har
oversat, have vi berørt med vore Hænder; og vi saa' ogsaa
Indgravningerne derpaa, hvilket altsammen har Udseende af ældgammelt,
besynderligt udført Arbejde. Og dette bevidne vi med alvorlige og
besindige Ord, at ovennævnte Smith har vist os de omtalte Plader; thi
vi have set og løftet dem og vide med Vished, at samme Smith har dem.
Og vi give vore Navne til Verden, for at bevidne for Verden, hvad vi
have set, og vi lyve ikke, Gud er vort Vidne.

Christian Whitmer. Jacob Whitmer. Peter Whitmer jun.

John Whitmer. Hiram Page. Joseph Smith sen.

Hyrum Smith. Samuel H. Smith.«

De Ovennævnte tilligemed Joseph Smith selv udgjorde tolv Mænd, som vare
Vidner til Mormons Bog. Angaaende nærmere Oplysning om de tre saa vel
som om de otte Vidner til Mormons Bog henvises Læseren til Tillægget
ved Slutningen af dette Værk.

Joseph og Oliver Cowdery fortsatte imidlertid deres Arbejde med30

Oversættelsen, skjønt deres Tid for en stor Del var optaget af at
samtale med de Mange, som nu kom for at besøge dem. Nogle kom for at
finde Sandheden, medens Andre kom for at beskæmme dem og gjøre dem
vanskelige Spørgsmaal. Iblandt de Sidstnævnte vare adskillige lærde
Præster, som kom for at disputere, men skjønt Joseph og Oliver vare
ulærde og uerfarne i religiøs Bevisførelse, saa kunde de dog ved
Herrens Aands Bistand beskæmme disse Lærde, medens de til samme Tid
kunde overbevise de Oprigtige om det sande Evangelium.

Da de omtrent vare færdige med Oversættelsen, rejste de til Pal-mvra,
Wayne County, N. Y., og indgik en Kontrakt med Hr. Egbert Grandon om at
lade 5000 Exemplarer af Mormons Bog trykke for 8000 Dollars, samt
sikrede sig Forlagsretten.

Ligesom Joseph hele Tiden under Oversættelsen havde været udsat for
Forfølgelse, idet onde Mennesker tragtede efter at ødelægge baade ham
og Værket, saaledes forefaldt der ogsaa adskillige Ubehageligheder
under Trykningen. Folk, som vedblivende vare Josephs Fjender, holdt
nemlig Aløder i den Hensigt at lægge Planer om Ødelæggelsen af
Manuskriptet, og søgte tilüge at formaa Hr. Grandon til at standse
Trykningen. En vis Mand paatog sig endvidere at udgive et Blad, hvori
han begyndte at publicere Udtog af Mormons Bog i en fordrejet Stil,
sammenblandet med de sletteste Løgne om Joseph og om Bogens Oprindelse.
Joseph formaaede imidlertid formedelst den Eneret, han havde sikret sig
til Bogen, at standse denne ugudelige Mand i hans Foretagende, og det
maa her kortelig bemærkes, at alle de Planer, som lagdes, og alle de
Forsøg, som gjordes af Værkets Fjender for at tilintetgjøre det,
mislykkedes, og den første Udgave af Mormons Bog udkom i Trykken i
Begyndelsen af Aaret 1830 i et Oplag af 5000 Exemplarer.

Det fortjener endvidere at bemærkes, at Titelbladet paa den engelske
Udgave af Mormons Bog er en bogstavelig Oversættelse af Titelbladet paa
Originalen, der lyder saaledes:

»MORMONS BOG.

En Beretning, skreven ved Mormons Haand paa Plader, efter Nephis
Plader.

Det er derfor en Forkortelse af Nephis Folks Optegnelse, og ligeledes
Lama-niternes, skreven til Lamaniterne, som ere en Levning af Israels
Hus, og ligeledes til Jøder og Hedninger. Skreven efter Befaling og ved
Profetiens og Aabenbarelsens Aand. Skreven, forseglet og gjemt i
Herren, for at den ikke skulde blive ødelagt, men komme frem formedelst
Guds Gave og Kraft til dens Udlæggelse. Forseglet ved Moronis Haand og
gjemt i Herren for at fremkomme i sin Tid ved Hedningerne. Udlæggelsen
deraf formedelst Guds Gave.

Ogsaa et kort Udtog af Ethers Bog, hvilken ogsaa er en Optegnelse om
Jareds Folk, som bleve adspredte paa den Tid, Herren forvirrede Folkets
Tungemaal, medens de byggede et Taarn for at naa Himmelen; hvilket
viser de Overblevne af Israels Hus, hvilke store Ting Herren har gjort
for deres Fædre, og for at de maa kunne kjende Herrens Pagter, at de
ikke ere forskudte til evig Tid; og ligeledes for at overbevise Jøde og
Hedning om, at Jesus er Kristus, den evige Gud, og at han aabenbarer
sig for alle Folk. Og nu, dersom der findes Fejl, da ere de af
Mennesker; derfor fordømmer ikke, hvad der hører Gud til, paa det at I
maa findes ubesmittede for Kristi Domstol. — Moroni.«30

TEEDIE KAPITEL.

Gjengivelsen af det Melkisedekske Præstedømme ved Peter, Jakob og
Johannes. — Kirken organiseres i Fayette med sex Medlemmer. — Den
første offentlige Prædiken. — Det første Mirakel. — Kirkens første
Konference. — Aabenbarelser og Tilkjendegivelser af Guds Kraft. —
Forfølgelse i Colesville. — Joseph bliver to Gange arresteret. —
Forhøres og frikjendes. — Besøger atter Colesville. — Falske
Aabenbaringen — Kirkens anden Konference. —

Missionærer kaldes til Lamaniterne.

Vore Læsere ville maaske erindre, at da Joseph og Oliver Cowdery fik
det Aaronske Præstedømme paalagt af Johannes den Døber, blev det dem
samtidigt lovet, at de siden skulde modtage det højere eller
Melkisedekske Præstedømme, hvilket vilde bemyndige dem til at forrette
Evangeliets højere Ordinancer. Dette Løfte blev opfyldt om Sommeren
1829. Joseph og de Faa, som allerede havde vist Lydighed mod
Daabsordinancen, havde i nogen Tid ydmygt bedet til Herren om denne
Velsignelse, og de samledes omsider i Hr. Whitmers Hus i Fayette for
der i Forening at anraabe Herren om det, de saa hjerteligt attraaede.
Efter at de en kort Stund i inderlig og alvorlig Bøn havde søgt Herren,
kom hans Ord til dem i Værelset, og Joseph og Oliver Cowdery fik
Befaling til at ordinere hinanden til Ældster; dog skulde de ikke strax
foretage denne Ordination, men vente, indtil de ved en passende
Lejlighed fik andre af de Døbte samlede.

I Juni s. A. blev det ligeledes i en Aabenbaring til Joseph Smith,
Oliver Cowdery og David Whitmer tilkjendegivet, at tolv Apostle skulde
kaldes i denne Uddeling (Pagtens Bog, 18de Kap.). Kort Tid derefter fik
Joseph og Oliver Cowdery Besøg af Peter, Jakob og Johannes, som efter
Præstedømmets hellige og regelmæssige Orden ordinerede dem til
Apostelskabet, eller det Melkisedekske Præstedømme, men det var først
længere Tid derefter, at dette Præstedømmes fulde Myndighed blev
paalagt andre af Brødrene.

Det blev dem endvidere betegnet ved Aabenbaring og Profetiens Aand, paa
hvilken Dag de ifølge Herrens Villie skulde organisere hans Kirke igjen
paa Jorden, og mange Instruktioner og Oplysninger bleve dem givne med
Hensyn til Kirkens Opbyggelse og Bestyrelse, saasom den rette
Døbemaade, Nadverens Forrettelse og de forskjellige Embedsmænds saa vel
som Medlemmernes Pligter osv. (Pagtens Bog, 20de Kap.)

Efter at de saaledes vare blevne underviste, og det hellige
Præstedømmes Myndighed allerede var givet dem, vare de nu beredte til
at kunne organisere Kirken, og de havde kun at vente, til den af Herren
bestemte Dag kom.

Tirsdag den 6te April 1830 forsamledes følgende Personer i Peter
Whitmers Hus i Fayette, Seneca County, Staten New York: Joseph Smith
jun., Oliver Cowdery, Hyrum Smith, Peter Whitmer jun., Samuel H. Smith
og David Whitmer. Med disse sex Medlemmer blev Jesu Kristi Kirke af
Sidste-Dages Hellige paa den Dag organiseret. Efter at det enstemmigt
var vedtaget af alle Medlemmerne, at de vilde anerkjende Joseph Smith
jun. og Oliver Cowdery som deres aandelige Lærere, ordinerede Joseph og
Oliver hinanden ifølge30 JOSEPH SMITHS LEVNETSLØB

den Befaling, som Herren tidligere havde givet derom, Joseph til at
være den første Ældste i Kirken og Oliver Cowdery den anden. Disse to
Ældster lagde da deres Hænder paa ethvert af de andre fire Medlemmer,
og beseglede paa dem den Helligaands Gave. Den hellige Nadver blev ved
samme Lejlighed for første Gang administreret i denne Uddeling, idet
Brød og Vin blev uddelt og nydt af alle Medlemmerne. Den Helligaand var
i høj Grad udgydt over Forsamlingen. Nogle profeterede, og Alle prisede
Herren og glædede sig overordentligt. Medens de endnu vare samlede,
modtog Joseph en Aabenbaring, som findes anført i Pagtens Bog, 21de
Kapitel. Endnu bleve nogle af de andre Medlemmer ordinerede til
Præstedømmet, ifølge Aandens Vejledning, hvorpaa de alle skiltes ad med
den behagelige Forvisning, at de nu vare Medlemmer af Kristi Kirke og
anerkjendte af Herren som saadanne.

Flere Personer, som havde bivaanet nævnte Møde, og som vare blevne
overbeviste om Sandheden, kom kort efter frem og bleve optagne i Kirken
ved Daab. Iblandt disse var Josephs Fader og Moder samt Martin Harris
og en Hr. Rockwell.

Saaledes var en sand og levende Kirke atter organiseret paa Jorden, en
Kirke, som Herren kunde kalde sin egen, og i hvilken hans Kraft, Gaver
og Velsignelser kunde blive tilkjendegivne.

Der var Nogle paa den Tid, som ønskede at forene sig med Kirken uden
Gjendaab, eftersom de forud vare døbte til en af Sekterne; og for at
vise Herrens bestemte Villie angaaende denne Sag ville vi her i ordret
Oversættelse gjengive den i samme Anledning givne Aabenbaring, der
lyder saaledes:

»Se, jeg siger eder, at alle gamle Pagter har jeg heri ladet
bortskaffe, og dette er en ny og evig Pagt, den samme, som var fra
Begyndelsen af. Om derfor et Menneske bliver døbt hundrede Gange,
nytter det ham dog Intet; thi I kunne ikke indgaa ad den snevre Port
ved Mose Lov, ej heller ved eders døde Gjerninger; thi det er for eders
døde Gjerningers Skyld, at jeg har ladet denne sidste Pagt og denne
Kirke blive oprettet for mig, ligesom i fordums Dage. Gaar derfor ind
ad Porten, som jeg har befalet, og søger ikke at raadføre eders Gud.
Amen.« (Pagtens Bog, 22de Kap.)

Da Oliver Cowdery, Hvrum Smith, Samuel H. Smith og Joseph Knight
ønskede at vide Herrens Villie angaaende dem selv, saa adspurgte Joseph
Herren og erholdt for dem en Aabenbaring, som findes i Pagtens Bog,
23de Kapitel.

Søndagen den lite April prædikede Oliver Cowdery første Gang offentlig,
hvilket var den første Tale, som blev holdt af noget Medlem i Kirken.
Forsamlingen holdtes i Hr. Whitmers Hus i Fayette. Et stort Antal
Mennesker bivaanede den, og samme Dag bleve Følgende døbte: Hiram Page,
Catherine Page, Christian Whitmer, Anne Whitmer, Jacob Whitmer,
Elizabeth Whitmer; og den 18de s. M.: Peter Whitmer sen., Mary Whitmer,
William Jolly, Elizabeth Jolly, Vincent Jolly, Richard Ziba Peterson og
Elizabeth Anne Whitmer. De bleve alle døbte af Oliver Cowdery i Seneca
Sø.

Omtrent ved denne Tid skete det første Mirakel i Kirken ved30

Guds Kraft. Joseph skriver saaledes herom: »I denne Maaned (April)
aflagde jeg Besøg i Joseph Knights Bolig i Colesville, Broom County, N.
Y. Med ham og hans Familie havde jeg tidligere været bekjendt, og jeg
har ovenfor omtalt ham for hans Venlighed og Opmærksomhed mod os,
medens vi oversatte Mormons Bog. Hr. Knight og hans Familie vare
Universalister (de troede paa Guds almindelige Naade), men de vare
villige til at drøfte mine religiøse Anskuelser med mig, og viste sig
bestandigt venlige og gjæstfrie. Vi holdt adskillige Forsamlinger i
Nabolaget, hvor vi havde mange Venner og nogle Fjender. Vore
Forsamlinger vare vel besøgte, og Mange begyndte inder-ligen at bede
den almægtige Gud om, at han vilde give dem Visdom til at forstaa
Sandheden. Iblandt dem, som regelmæssigt bi-vaanede vore Forsamlinger,
var Newel Knight, en Søn af Joseph Knight. Han og jeg havde mange
alvorlige Samtaler om det vigtige Punkt, Menneskets evige Salighed. Det
var bleven vor Sædvane at bede meget i vore Forsamlinger, og Newel
havde sagt, at han vilde forsøge at tage sit Kors op og bede højt under
vor Forsamling, men da vi atter mødte sammen, søgte han at undskylde
sig. Han opsatte følgelig at bede, til han den næste Morgen befandt sig
paa et ensomt Sted i Skoven, hvor han (ifølge hans egen Beretning siden
efter) gjorde adskillige Forsøg paa at bede, men neppe kunde gjøre det,
fordi han følte, at han ikke havde gjort sin Pligt; thi han burde have
bedet i Andres Nærværelse. Han begyndte at føie sig utilpas og vedblev
at befinde sig ilde baade paa Sind og Legeme, saa at hans Hustru blev
meget forskrækket over hans Udseende, da han kom hjem. Han bad hende om
at gaa og hente mig. Jeg kom og fandt ham meget lidende paa hans Sind,
og hans Legeme bevægede sig paa en meget besynderlig Maade. Hans Ansigt
og Lemmer vrede og fordrejede sig i næsten enhver tænkelig Skikkelse og
Form; og tilsidst blev han løftet op fra Gulvet og kastet omkring paa
det Frygteligste. Hans Naboer og Slægtninge bleve snart underrettede om
hans Tilstand, og i kort Tid havde saa mange som otte eller ni voxne
Personer samlet sig for at være Vidne til denne Scene. Efter at han
saaledes havde lidt en Stund, lykkedes det mig at faa fat paa hans
Haand, og næsten umiddelbart efter begyndte han at tale til mig og bad
mig paa det Indstændigste, at jeg skulde uddrive Djævelen af ham, idet
han sagde, at den var i ham, og at han ogsaa vidste, at jeg kunde
uddrive den. Jeg svarede: »Dersom Du veed, at jeg kan, skal det ske.«
Jeg irettesatte da næsten ubevidst Djævelen, og bød den i Jesu Kristi
Navn at vige fra ham, og strax derpaa udbrød Newel, at han saa'
Djævelen forlade sig og komme sig afsyne.

Scenen forandredes nu ganske, thi saa snart Djævelen havde forladt vor
Ven, fik hans Ansigt igjen sit naturlige Udseende; hans Legemes
Vridninger ophørte, og næsten i samme Øjeblik neddalede Herrens Aand
over ham, og Evighedens Syner aabnede sig for hans Blik.

Han fortalte siden efter, hvad han havde erfaret, saaledes: »Jeg
begyndte nu at faa det behageligste Indtryk, og strax bleve Himmelens
Syner aabnede for mit Blik. Jeg følte mig draget opad og var30 JOSEPH

i nogen Tid i en saadan Grad fordybet i Betragtninger, at jeg ikke
vidste, hvad der foregik i Værelset. Lidt efter lidt følte jeg et Tryk
hvile tungt paa min Skulder og paa den ene Side af mit Hoved, hvilket
bragte mig til at fatte min Stilling igjen, og jeg fandt, at Herrens
Aand virkelig havde draget mig op fra Gulvet, og at min Skulder og mit
Hoved pressedes mod Bjælkerne.«

Alt dette blev bevidnet af Mange til deres store Forbauselse og Glæde,
da de saa', at Djævelen saaledes blev uddreven, og at Guds Kraft og
hans Helligaand paa denne Maade aabenbaredes. Saa snart Knight kom til
sin Bevidsthed igjen, var han saa svag paa Legemet, at vi bleve
nødsagede til at lægge ham i hans Seng og blive en Tid hos ham. Man kan
vel tænke sig, at en Scene som denne bidrog meget til at bringe dem,
der vare Vidner dertil, til at tro, og tilsidst bleve den største Del
af dem Medlemmer af Kirken.«

Kort efter denne Begivenhed vendte Joseph tilbage til Fayette i Seneca
County. Mormons Bog havde den Gang allerede været publiceret i nogen
Tid, og som en gammel Profet har forudsagt om den: »Den blev kun agtet
som noget Fremmed.« Joseph skriver, at en ikke ringe Bevægelse opstod,
da den kom frem; stor Modstand og Forfølgelse fulgte de Faa, der troede
paa dens guddommelige Oprindelse, men det var nu sket, at Sandheden var
voxet op af Jorden, og Retfærdighed havde skuet ned fra Himmelen, saa
at Joseph og den lille Flok, der havde annammet Evangeliet, som det nu
var gjengivet, frygtede ikke for deres Modstandere, da de vidste, at de
havde Sandhed og Ret paa deres Side, thi de havde Kristi Lærdomme og
holdt sig til dem; derfor vedbleve de at prædike og undervise Alle, som
vare villige til at høre.

I den sidste Uge i Maj kom den før omtalte Newel Knight til Fayette for
at besøge Brødrene og blev der døbt af David Whitmer.

Den 9de Juni afholdt Kirken sin første Konference. Omtrent 30 Medlemmer
vare tilstede foruden mange Andre, som endnu ikke vare optagne i
Kirken. Om dette Møde skriver Joseph saaledes: »Efter at have aabnet
Forsamlingen med Sang og Bøn deltoge vi alle i Sindbilledet af vor
Herres Jesu Kristi Legeme og Blod; vi skrede derpaa til at give dem
Haandspaalæggelse, som sidst vare blevne døbte, og derefter kaldte og
ordinerede vi Andre til forskjellige Embeder i Præstedømmet. Der blev
talet meget til Formaning og Undervisning, og den Helligaand var udgydt
over os paa en mirakuløs Maade. Mange af os profeterede, medens Andre
saa' Himmelen aabnet, og de bleve saa overvældede, at vi maatte lægge
dem paa Senge eller andre passende Steder. Iblandt disse var Broder
Newel Knight, som blev bragt tilsengs, uden at være i Stand til at
hjælpe sig selv. Efter hans egen Beretning om Tildragelsen kunde han
ikke begribe, hvorfor vi vilde lægge ham i Seng, da han ingen Svaghed
følte. Han følte sit Hjerte fyldt med Kjærlighed, Taksigelse og
uudsigelig Glæde og kunde gjøre Rede for Alt, hvad der var foregaaet i
Værelset, da ganske pludseligt et Syn om Fremtiden viste sig for ham.
Han saa' deri fremstillet et stort Værk, som jeg nu skulde være et
Redskab til at udføre. Han saa' Himmelen aabnet og skuede den Herre
Jesus30

siddende ved Majestætens højre Haand i det Høje, og han forstod klart,
at den Tid vilde komme, da det skulde tilstedes ham at indgaa til Gud
og glædes i hans Nærværelse i al Evighed. Da Brødrenes legemlige Styrke
atter vendte tilbage, sang de med Fryd: »Hosianna for Gud og Lammet,«
og de skuede igjen den Herlighed, som de kun havde følt og set i
Aanden.

Saadanne Tildragelser som disse vare beregnede paa at indskyde usigelig
Glæde i vore Hjerter og at fylde os med Ærefrygt og Ærbødighed for det
almægtige Væsen, ved hvis Naade vi vare blevne kaldte som Redskaber til
at bringe til Menneskenes Børn saadanne herlige Velsignelser som de,
der nu bleve udgydte over os. At finde os selv delagtige i den selv
samme Tingenes Orden, som iagttoges af Fortidens hellige Apostle, at
erkjende Vigtigheden og Højtideligheden af saadanne Begivenheder og at
være Vidner til samt erfare med vore egne naturlige Sanser deslige
herlige Aabenbarelser af Præstedømmets Kraft, den Helligaands Gaver og
Velsignelser samt en barmhjertig Guds Godhed og Naade imod dem, der
adlyde vor Herres Jesu Kristi Evangelium, er altsammen Noget, som
tjener til at fylde os med en dyb og varig Taknemmelighedsfølelse og
inspirerer os tillige med fornyet Iver og Kraft for Sandhedens Sag.«

Kort efter denne Konference døbte David Whitmer følgende Personer i
Seneca Sø: John Poorman, John Jolly, Julia Anne Jolly, Harriet Jolly,
Jerusha Smith, Peter Rockwell, Caroline Rockwell, Electa Rockwell,
William Smith, Don Carlos Smith og Catherine Smith. De tre Sidstnævnte
vare Josephs kjødelige Søskende.

Nogen Tid derefter rejste Joseph atter tilbage til sit Hjem i
Pennsylvanien og aflagde kort efter et Besøg hos Hr. Knight i
Colesville, Broom County, N. Y., ledsaget af sin Hustru, Oliver Cowderv
og John og David Whitmer. De fandt Mange i dette Nabolag, som troede,
og som vare begjærlige efter at annamme Daab. Joseph skriver:

»Vi besluttede at afholde en Forsamling den næste Sabbat, og lode
Lørdagen forud en Dæmning opføre tværs over en Vandstrøm, ved hvilken
det var bekvemt at forrette den hellige Daabsordinance, men om Natten
samledes en Pøbelhob og ødelagde vor Dæmning, hvilket hindrede os i at
udføre vor Hensigt den Dag.

Vi udfandt siden, at denne Pøbel var bleven tilskyndet til at begaa
dette Ødelæggelsesværk af visse sekteriske Præster i Nabolaget, som
begyndte at se, at deres Haandtering stod i Fare, hvorfor de lagde
denne Plan for at standse Sandhedens Fremgang, og det Efterfølgende vil
vise, hvor ihærdigt de fortsatte deres Opposition, saa vel som hvor
lidt Resultat det tilsidst medførte.

Sabbaten kom, og vi holdt vor Forsamling. Oliver Cowdery prædikede, og
Andre af os bare Vidnesbyrd om Sandheden af Mormons Bog, Lærdommen om
Omvendelse, Daab til Syndsforladelse og Haands-paalæggelse for den
Helligaands Gave osv. Iblandt vore Tilhørere befandt sig ogsaa dem, som
havde ødelagt vor Dæmning, og som s}rntes at have Lyst til igjen at
gjøre os Ulejlighed, men de holdt sig dog rolige, indtil Forsamlingen
var hævet; da begyndte de strax at tale30 JOSEPH SMITHS LEVNETSLØB

til dem, som de troede vare vore Venner, for at prøve paa at opirre dem
imod os og vor Lære.

Iblandt de Mange, som bivaanede denne Forsamling, var ogsaa en Emilie
Cobtirn, Søster til Joseph Knight. Hr. Shearer, en Theolog af den
presbyterianske Trosbekj endelse, der ansaa sig selv for hendes
Sjælesørger, hørte, at hun var tilbøjelig til at tro vor Lære, og han
var kort før denne Forsamling kommen til hende for at advare hende; men
efter at have tilbragt en kort Tid, uden at være i Stand til at vende
hende imod os, bestræbte han sig for at faa hende til at forlade sin
Søsters Hus for at drage med ham til hendes Fader, som boede i det
mindste ti Mile derfra. For at opnaa dette tog han sin Tilflugt til
List; han fortalte hende nemlig, at en af hendes Brødre ventede et vist
Sted paa hende og ønskede, at hun skulde tage hjem med ham. Det
lykkedes ham ogsaa at faa hende et kort Stykke Vej bort fra Huset, men
da hun saa', at hendes Broder ikke ventede paa hende, vægrede hun sig
ved at gaa videre med ham, hvorfor han tog fat paa hendes Arm for med
Magt at drage hende videre. Hendes Søster kom snart til, og de to
Kvinder bleve ham for stærke, saa at han blev nødt til at snige sig
bort uden at naa sin Hensigt. Al hans Ulejlighed viste sig dog at være
forgjæves, thi Emilie Coburn blev kort Tid efter døbt og ved
Haandspaalæggelse bekræftet som Medlem af Jesu Kristi Kirke af
Sidste-Dages Hellige.

Tidligt den næste Morgen vare vi paa vor Post, og før vore Fjender
bleve det vaer, havde vi repareret Dæmningen, og følgende 13 Personer
bleve døbte af Oliver Cowdery: Emma Smith (Josephs Hustru), Hezekiah
Peck og Hustru, Joseph Knight sen. og Hustru, William Stringham og
Hustru, Joseph Knight jun., Aaron Culver og Hustru, Levi Hall, Polly
Knight og Julia Stringham. Før Daaben helt var tilende, begyndte
Pøbelen atter at samle sig, og kort efter, at vi havde begivet os bort,
talte den omtrent 50 Mænd. De omringede Hr. Knights Hus (hvor hen vi
havde begivet os), rasende af Vrede, og, som det syntes, fuldt bestemte
paa at ville øve Vold imod os. Nogle gjorde os Spørgsmaal, Andre truede
os, saa vi tilsidst fandt det raadeligst at forlade Stedet og begive os
til Newel Knights Bolig.

De fulgte os ogsaa der hen, og det var kun ved stor Forsigtighed og ved
at stole paa vor himmelske Fader, at vi undgik, at man med Voldsomhed
lagde Hænder paa os; saa længe som det behagede dem at forblive der,
vare vi nødsagede til at svare dem paa deres forskjellige unyttige
Spørgsmaal og taale deres utallige Forhaanelser og Trusler.

Vi havde bestemt en Forsamling samme Aften i den Hensigt at benytte den
til at give dem Haandspaalæggelse, som vare blevne døbte samme Dags
Morgen. Den til Forsamlingens Afholdelse fastsatte Tid kom, og vore
Venner havde næsten alle samlet sig, da jeg til min Overraskelse blev
anholdt af en Retsbetjent og arresteret af ham under Paaskud af, at jeg
var en farlig Person, idet jeg satte Landet i Oprør ved at prædike
Mormons Bog osv. Retsbetjenten underrettede mig dog om, kort efter at
jeg var bleven arresteret, at de, som havde faaet Arrestordren udstedt,
havde til Hensigt at bringe30

mig i Pøbelens Hænder, som kun ventede paa en gunstig Lejlighed til at
tage mig, men sagde tillige, at det var hans Beslutning at beskytte mig
imod dem, da han havde erfaret, at jeg var en ganske anderledes Person,
end man overfor ham havde fremstillet mig at være.

Jeg blev snart overtydet om, at han havde fortalt mig Sandheden
angaaende dette, thi ikke langt fra Hr. Knights Hus blev den Vogn,
hvori vi vare, omringet af Pøbelen, som kun syntes at vente paa et
eller andet Signal fra Retsbetjenten; men til deres store Skuffelse gav
han Hesten et Rap med Pisken og førte mig snart udenfor deres Omraade.
Medens vi foer temmelig hurtigt afsted, gik et af Vognhjulene af,
hvilket bevirkede, at vi endnu en Gang bleve temmelig nær omringede af
Pøbelen, som hurtigt ilede efter os. Det lykkedes os dog at faa Hjulet
paa igjen, og vi lode dem atter bag os. Vi kjørte nu til Byen Syd
Bainbridge i Chenango County, hvor han foreløbig indlogerede mig i et
af de øvre Værelser i en Gjæst-givergaard, og for at Alt skulde gaa vel
til for saa vel ham selv som for mig, sov han om Natten med Fødderne
imod Døren og med et ladt Gevær ved Siden, medens jeg selv afbenyttede
en Seng, som fandtes i Værelset. Han erklærede tillige, at hvis vi paa
nogen ulovlig Maade bleve forstyrrede, vilde han stride for mig og
forsvare mig, saa vidt det stod i hans Magt.

Den følgende Dag blev en Ret nedsat for at undersøge de Beskyldninger,
som vare blevne fremførte imod mig. Stor Ophidselse herskede paa Grund
af de skjændige Beskyldninger, som vare satte i Omløb om mig, og hvis
Ubeføjethed siden klarligen blev bevist. Imidlertid var min Ven, Joseph
Knight, gaaet hen til to af sine Naboer, nemlig d'Hrr. James Davidson
og John Reid (agtværdige Landmænd, Mænd, som vare bekjendte for deres
Retskaffenhed og vel bevandrede i deres Lands Love), og fik dem til at
være mig behjælpelig under mit Forhør. Endelig begyndte Forhøret i
Nærværelse af en Mængde Tilskuere, som i Almindelighed lagde den Tro
for Dagen, at jeg var skyldig i Alt, hvad der blev fortalt om mig, og
følgelig vare de meget ivrige for, at jeg skulde straffes i
Overensstemmelse med min Brøde. Iblandt de mange Vidner, som
fremkaldtes imod mig, befandt Hr. Josiah Stoal sig, hvem jeg allerede
har omtalt, da jeg havde arbejdet for ham nogen Tid. Han blev forhørt
paa følgende Maade:

»Har Arrestanten Joseph Smith ikke en af Deres Heste?« — »Jo.«

»Gik han ikke til Dem og fortalte Dem, at en Engel havde vist sig for
ham og bemyndiget ham til at tage Hesten fra Dem?« — »Nej, han fortalte
mig ikke nogen saadan Historie.«

»Naa, hvorledes fik han saa Hesten fra Dem?« — »Han kjøbte den af mig,
ligesom enhver Anden vilde have gjort.«

»Har De faaet Deres Betaling?« — »Det vedkommer ikke Dem.«

Man gjorde atter samme Spørgsmaal. Vidnet svarede: »Jeg erholdt hans
Bevis for Prisen af Hesten, hvilket jeg anser for ligesaa godt som
Betalingen, thi jeg er vel bekjendt med Joseph Smith jun. og veed, at
han er en ærlig Mand, og hvis han ønsker det, er jeg rede til at lade
ham faa endnu en Hest paa samme Vilkaar.«

Hr. Jonathan Thompson blev dernæst kaldt frem og forhørt:30 JOSEPH

»Har Arrestanten Joseph Smith jun. ikke faaet et Par Oxer af Dem?« —
»Jo.«

»Erholdt han dem ikke ved at fortælle Dem, at han fik en Aabenbaring
om, at han skulde have dem?« — »Nej, han har ikke talt et Ord paa den
Maade angaaende Oxerne; han tilhandlede sig dem, ligesom enhver Anden
vilde have gjort.«

Efter et Par lignende Forsøg udsattes Retten en Stund, for at der kunde
blive sendt Bud efter to unge Damer, Døtre af Hr. Stoal, med hvem jeg i
nogen Tid havde været i Selskab, for om muligt at lokke Noget ud af
dem, der kunde vende Skinnet imod mig. De unge Damer ankom og fik
adskillige Spørgsmaal angaaende min Karakter og Opførsel i
Almindelighed, men i Særdeleshed om mit Forhold til dem baade offentlig
og privat; men de bare begge et saa gunstigt Vidnesbyrd om mig, at der
ikke blev det Mindste tilbage, hvorpaa mine Fjender kunde støtte deres
Beskyldninger. Der gjordes endnu adskillige Forsøg for at finde Beviser
imod mig; selv Tildragelser, som man erklærede havde fundet Sted i
Broom County, bleve fremdragne; men mine Sagførere vilde ikke tillade,
at disse maatte bruges imod mig her. Mine Forfølgere sørgede nu for at
opholde Retten saa længe, at det lykkedes dem at erholde en Arrestordre
fra Broom County. Denne betjente de sig af i samme Øjeblik, som jeg
blev frikjendt af Retten.

Den Retsbetjent, som læste Arrestordren til mig, havde ikke saa snart
arresteret mig, før han begyndte at udskjælde og forhaane mig, og saa
ufølsom viste han sig, at skjønt jeg var bleven opholdt hele Dagen i
Retten, uden at have faaet Noget at spise siden om Morgenen, førte han
mig dog til Broom County, som laa omtrent 15 Mile derfra, før han undte
mig nogen som helst Spise. Her kom vi til et Værtshus, hvor han samlede
en Del Mennesker, som benyttede ethvert Middel til at nedrive,
latterliggjøre og forhaane mig. De spyttede paa mig, pegede Fingre ad
mig og raabte: s Profeter! profeter!« og efterlignede saaledes dem, som
korsfæstede Menneskeslægtens Frelser, uden selv at vide, hvad de
gjorde. Vi vare paa den Tid ikke langt borte fra mit eget Hus, og jeg
bad derfor om at maatte tilbringe Natten sammen med min Hustru i mit
eget Hjem og stillede nogle Betingelser til Sikkerhed for min Person,
men man nægtede mig det. Jeg bad saa om Noget at spise; Retsbetjenten
rekvirerede mig da nogle Brødskorper og noget Vand, og dette var al den
Mad, jeg fik den Nat. Tilsidst skulde vi gaa tilsengs. Retsbetjenten
lod mig ligge inderst ved Væggen; derpaa lagde han sig selv ved Siden
af mig, slyngede sin Arm omkring mig, beredt til ved min mindste
Bevægelse at klemme mig fast, da han frygtede for, at jeg vilde forsøge
paa at slippe fra ham, og paa denne ikke meget behagelige Maade
tilbragte vi Natten.

Den følgende Dag blev jeg ført i Forhor for Magistratsretten i
Colesville, Broom County. Mine tidligere tro Venner og Sagførere vare
atter ved min Side, medens mine tidligere Forfølgere igjen i dette
Tilfælde vare imod mig. Mange Vidner bleve atter fremkaldte og
forhørte. Af disse Vidner var- der Nogle, som svore paa de groveste30

Usandheder, og ligesom de falske Vidner, som den foregaaende Dag havde
vidnet imod mig, modsagde de sig selv saa aabenbart, at Retten ikke
vilde anerkjende deres Vidnesbyrd. Andre bleve fremkaldte, som ved
deres Iver viste, at de vare villige nok til at vidne imod mig, men
Alt, hvad de formaaede, var at fortælle Et og Andet, som Andre havde
fortalt dem. Paa denne intetsigende og fortrædelige Maade ved-bleve de
i temmelig lang Tid, indtil Newel Knight tilsidst blev kaldt frem og
forhørt af Sagfører Seymour, hvem der var sendt specielt Bud efter i
denne Anledning. En Sagfører Burch var tillige paa Anklagerens Side;
men Hr. Seymour syntes at være en meget nidkjær Presbyterianer, og
viste sig meget ivrig og bestemt paa, at man ikke skulde lade sig
bedrage af Nogen, som bekjendte Guds Navn og ikke »fornægtede hans
Kraft«.

Saa snart Hr. Knight var bleven taget i Ed, begyndte Hr. Seymour at
gjøre ham følgende Spørgsmaal:

»Uddrev Arrestanten Joseph Smith jun. ikke Djævelen af Dem?« — »Nej.«

»Hvorledes, har De ikke faaet en Djævel uddreven af Dem?« — »Jo.«

»Og har ikke Joseph Smith havt en Finger med i Spillet, da det skete?«
— »Jo.«

»Og uddrev han den ikke af Dem?« — »Nej, det skete ved Guds Kraft, og
Joseph Smith var Redskabet i Guds Haand ved denne Lejlighed; han bød
den vige fra mig i Jesu Navn.«

»Er De vis paa, at det var Djævelen?« — »Ja.«

»Saa' De den, efter at den var uddreven af Dem?« — »Ja, jeg saa' den.«

»Tør jeg spørge, hvorledes saa' den ud?«

En af mine Sagførere underrettede her Vidnet om, at han ikke behøvede
at besvare dette Spørgsmaal. Vidnet svarede: »Jeg tror ikke, jeg
behøver at besvare Deres sidste Spørgsmaal, men jeg vil gjøre det paa
den Betingelse, at De først tillader mig at gjøre Dem et Spørgsmaal,
som De vil love at besvare mig, nemlig: Fatter De, Hr. Seymour, de
Ting, som ere af Aanden?«

»Nej,« svarede Hr. Seymour, »jeg gjør ikke Fordring paa noget saa
Stort.«

»Nu vel da,« sagde Hr. Knight, »det vilde ikke nytte Noget at fortælle
Dem, hvorledes Djævelen saa' ud, thi det er et aandeligt Syn og maa
fattes aandeligt; følgelig vilde De ikke forstaa det, hvis jeg fortalte
Dem derom.«

Sagføreren bøjede sit Hoved, medens Tilhørernes høje Latter forkyndte
hans Nederlag. Hr. Seymour henvendte sig nu til Retten, og i en lang og
heftig Tale bestræbte han sig for at sværte min Karakter og faa mig
erklæret skyldig i de Beskyldninger, som vare fremførte imod mig.
Iblandt Andet fremkom han med Historien om, at jeg havde været en
Skattegraver, og paa denne Maade vedblev han i Haab om at vende Retten
og Folket imod mig.

Hr. Davidson og Hr. Reid talte derpaa til mit Forsvar. De fremstillede
i ægte Farver Anklagens Beskaffenhed og Anklagernes onde Hensigter og
øjensynlige Tilbøjelighed til at forfølge den Anklagede,.32 JOSEPH

hellere end at lade ham vederfares Retfærdighed. De optoge de
forskjellige Argumenter, som Anklagernes Sagførere havde brugt imod
mig, og efter at have paavist deres fuldstændige Grundløshed og
urigtige Anvendelse, skrede de til at undersøge de Vidnesbyrd, som vare
blevne afgivne, og hver af dem takkede i Talens Løb Gud, fordi de vare
blevne delagtige i saa god en Sag som den at forsvare en Mand, hvis
Karakter saa godt bestod Prøven overfor en saa skarp Undersøgelse.
Skjønt disse Mænd ikke vare regelmæssige Sagførere, vare de dog ved
denne Lejlighed i Stand til at bringe deres Opponenter til Taushed og
overbevise Retten om, at jeg var uskyldig. De talte som Mænd, der vare
inspirerede af Gud, hvorimod de, som optraadte imod mig, skjælvede
under Lyden af deres Røst, og sade med nedslaaet Blik ligesom Misdædere
for Rettens Domstol.

Størstedelen af den forsamlede Mængde havde nu begyndt at indse, at der
Intet kunde bevises imod mig; selv Retsbetjenten, som arresterede mig
og behandlede mig saa slet, kom nu og undskyldte sig, samt bad mig om
Tilgivelse for hans Adfærd imod mig; og saa meget havde han forandret
sig, at han endog underrettede mig om, hvad Pøbelen havde isinde at
gjøre, hvis Retten frikjendte mig, nemlig overfalde og mishandle, tjære
og fjedre mig; ligeledes forsikrede han mig om, at han var villig til
at beskytte mig og føre mig i Sikkerhed ad en hemmelig Vej.

Da Retten fandt, at de Beskyldninger, som vare fremførte imod mig, ikke
vare begrundede, blev jeg følgelig frikjendt, til mine Venners store
Tilfredshed og til megen Ærgrelse for mine Fjender, som endnu vare fast
bestemte paa at gjøre mig Fortræd; men ved Hjælp af min nye Ven,
Retsbetjenten, blev jeg i Stand til at undslippe dem og banede mig Vej
til min Kones Søsters Hus, hvor jeg fandt min Kone i stor Ængstelse
angaaende Udfaldet af disse ugudelige Sagsanlæg. I Forening med hende
ankom jeg den næste Dag uskadt til mit eget Hjem.

Efter nogle faa Dages Forløb vendte jeg dog tilbage til Colesville
sammen med Oliver Cowdery for at give dem Haandspaalæggelse, som vi
saaledes vare blevne nødte til at forlade for en Tid. Vi havde neppe
naaet Hr. Knights Hus, før Pøbelen samlede sig for at anfalde os; vi
ansaa det for Visdom at forlade Stedet for at begive os hjem, hvilket
vi gjorde, uden endog at tøve for at nyde nogen Forfriskning. Vore
Fjender forfulgte os, og flere Gange var det med Nød og neppe, at vi
undslap dem; ikke desto mindre lykkedes det os at naa hjem efter at
have rejst hele Natten med Undtagelse af en kort Tid, da vi vare nødte
til at hvile os under et stort Træ ved Siden af Vejen, og vexelvis sove
og vaage. Saaledes bleve vi forfulgte for vor religiøse Tro i et Land,
hvis Konstitution garanterer ethvert Menneske fuldkommen Ret til at
dyrke Gud i Overensstemmelse med dets egen Samvittigheds Bydende; de,
der saaledes forfulgte os, vare bl. a. Religionslærere, og disse vare
ikke sene til at forsvare denne Ret for dem selv, skjønt de paa en saa
uforskammet Maade nægtede os den. Saaledes var Cyrus McMaster, en
Presbyterianer, der nød stor Anseelse i sin Kirke, en af Hovedmændene i
disse Forfølgelser,.32

og han sagde en Gang personlig til mig, at han ansaa mig skyldig uden
Dommer eller Jury. Den berømte Dr. Boyington, ligeledes en
Presbyterianer, var ogsaa en af Ophavsmændene til disse skammelige
Forfølgelser; og en ung Mand ved Navn Benton af samme Tros-bekjendelse
aflagde Ed ved den første Arrestordre imod mig. Jeg kunde nævne mange
Andre endnu, men for Kortheds Skyld vil dette være tilstrækkeligt for
Øjeblikket.«

Under alle disse Prøver og Gjenvordigheder, bemærker Joseph videre,
skete der mange Ting af en guddommelig Natur, som tjente til at
opmuntre de Hellige og bestyrke dem i deres Tro, og han selv modtog
ofte Aabenbaringer fra Herren til stor Glæde og Opbyggelse for baade
sig selv og de Hellige. Saaledes modtog han i Juni Maaned s. A. hin
indholdsrige Aabenbaring, som findes anført i »Pearl of Great Price«
(nv Udgave), Side 1. Og atter i Juli Maaned annammede han de
Aabenbaringer, som udgjøre det 24de, 25de og 26de Kapitel af Pagtens
Bog.

Kort efter, at disse Befalinger bleve givne, rejste Oliver Cowdery
tilbage til Hr. Whitmer i Fayette, Seneca County, N. Y., medens Joseph,
som endnu boede i Harmony, Pennsylvanien, begyndte at renskrive
Aabenbaringerne, som han fra Tid til anden havde modtaget, i hvilket
Arbejde han blev hjulpen af John Whitmer, som nu boede hos ham.

Medens han saaledes var beskjæftiget, modtog han et Brev fra Oliver
Cowdery i Fayette, hvis Indhold voldte ham megen Bedrøvelse. Oliver
Cowdery underrettede ham nemlig om, at han havde opdaget en Fejl i en
af Aabenbaringerne, som han i Guds Navn bød Joseph at forandre. Joseph
svarede strax og spurgte Oliver, ved hvilken Myndighed han paatog sig
at befale ham at forandre, tage fra, eller lægge Noget til en
Aabenbaring eller Befaling fra den almægtige Gud. Nogle Dage efter
besøgte Joseph Fayette og fandt der ikke alene Oliver Cowdery, men hele
den whitmerske Familie af samme Mening, og det var først efter megen
Tale, Møje og Besvær, at det lykkedes Joseph at bringe dem til en
rigtig Forstaaelse af Aabenbaringen, men tilsidst erkjendte de alle, at
de havde fejlet, og at den omdisputerede Sætning stemte overens med
Resten af Befalingerne.

I Begyndelsen af August fik Joseph Besøg af Newel Knight og Hustru fra
Colesville, den samme Knight, af hvem Djævelen var bleven uddreven.
Knights og Josephs Hustruer vare iblandt dem, som bleve døbte i
Colesville kort Tid i Forvejen, men paa Grund af Pøbelens Forfølgelse
bleve de den Gang forhindrede i at erholde Haandspaalæggelse, eftersom
Brødrene maatte flygte fra Nabolaget. Joseph gjorde derfor
Forberedelser til at holde en lille Forsamling, hvor disse to kunde
modtage Haandspaalæggelse samt nyde den hellige Nadver, i hvilket
Øjemed han gik ud for at kjøbe noget Vin. Han var kun kommen et kort
Stykke Vej fra Huset, da han mødte et himmelsk Sendebud og modtog en
Aabenbaring angaaende Nadverens Sakramente. Herren forbød deri Joseph
og de Hellige at kjøbe Vin eller stærke Drikke af deres Fjender og
befalede endvidere, at de slet ikke skulde nyde Vin til Nadverbrug,
medmindre denJOSEPH SMITHS LEVNETSLØB

var ny tillavet iblandt dem selv. (Se Aabenbaringen herom, Pagtens Bog,
27de Kap.) I Henhold til denne Befaling lavede de selv noget Vin, holdt
deres Forsamling, gave de to Søstre Haandspaalæggelse og havde en
opbyggelig Aften sammen. Hr. Knight og Hustru rejste derpaa hjem.

Paa samme Tid begyndte der atter at ytre sig en Forfølgelsesaand imod
Joseph og hans Familie i det Nabolag, hvor han boede. En vis Mand, en
Methodistprædikant, opirrede nemlig Folket til Vrede og Ondskab imod
Joseph ved at udsprede allehaande Usandheder om ham, og især benyttede
denne Mand sin Indflydelse overfor Josephs Svigerforældre, som i
længere Tid havde været Profetens Venner og havde ydet ham Beskyttelse
og Bistand. Det lykkedes tilsidst Præsten at bringe Josephs Svigerfader
og dennes Familie saa vidt, at de ikke længere vilde beskytte Joseph
eller tro hans Lærdomme.

Sidst i August besøgte Joseph, hans Broder Hyrum samt John og David
Whitmer Menigheden i Colesville. Eftersom de kjendte deres Fjenders
Ondskab i dette Nabolag, havde de, før de begave sig paa Vejen, anraabt
Herren i kraftig Bøn om, at han vilde forblinde deres Fjenders Øjne,
saa at de ikke kunde kjende dem, paa det de maatte faa Lejlighed til at
samles med Menigheden. Deres Bønner vare ikke forgjæves; thi paa Vejen
der hen og i Nærheden af Hr. Knights Hus stødte de paa et stort Antal
Mænd, som arbejdede paa den offentlige Landevej, og blandt hvilke der
var flere af deres værste Fjender. Disse Mænd betragtede dem nok, men
kjendte dem ikke, saa Brødrene gik uforstyrret forbi dem. Samme Aften
sammenkaldte de Menigheden, gave nogle af dem Haandspaalæggelse, nøde
Nadveren sammen med dem og havde en god Forsamling. Alle frydede sig i
den nye Pagt, prisede deres Saligheds Gud og sang Hosianna til hans
hellige Navns Ære. Om Morgenen begave Brødrene sig paa Tilbagevejen, og
uagtet deres Fjender havde lovet en Dusør paa 5 Dollars til hvem som
helst, der kunde give dem Underretning om deres Ankomst, saa slåp de
dog lykkelig og vel ud af Nabolaget uden mindste Ubehagelighed. Strax
efter, at de havde forladt Byen, flk Pøbelen Underretning om, at
Brødrene havde været der, hvorpaa de uopholdelig forsamlede sig, truede
de Hellige og vedbleve at forurolige dem hele den Dag.

Kort efter denne Begivenhed flyttede Joseph med sin Familie til
Fayette, Seneca County, N. Y., hvor han blev hjertelig modtaget af sine
Brødre og Venner, efter forud at være bleven indbudt til at tåge Ophold
hos Hr. Whitmer, som havde hørt Tale om den Forfølgelse, der var
opstaaet imod ham i Harmony.

Joseph erfarede imidlertid snart, at Satan havde forsøgt at bedrage og
forføre de Hellige. En Broder ved Navn Hiram Page var saaledes kommen i
Besiddelse af en vis Sten, ved hvilken ban havde erholdt visse
Aabenbaringer angaaende Zions Opbyggelse, Kirkens Organisation osv.,
som vare aldeles i Strid med de Aabenbaringer, som Joseph havde
modtaget, saa vel som med det Nye Testamentes Lære. Og da han fandt, at
Mange, hvoriblandt i Særdeleshed Oliver Cowdery og den whitmerske
Familie, troede meget paa de Ting, som bleve frem-

satte formedelst denne Sten, tænkte han, det var bedst at adspørge
Herren i saa vigtig en Sag, og erholdt i den Anledning en Aabenbaring
til Oliver Cowdery, hvori Herren blandt Andet siger, at det, som var
bleven aabenbaret ved denne Sten, var ikke af ham, og at Ingen skulde
blive beskikket til at annamme Aabenbaringer og Befalinger for Kirken
undtagen Joseph Smith jun.

I samme Aabenbaring omtaler Herren for første Gang Beliggenheden af det
Nye Jerusalem. (Se Pagtens Bog, 28de Kap.)

Omtrent paa samme Tid modtog Joseph en anden Aabenbaring i Nærværelse
af sex Ældster i Fayette, hvilken for en stor Del angik de Helliges
Indsamling, Verdens Ende, de Retfærdiges Løn og de Ugudeliges Straf.
(Se Pagtens Bog, 29de Kap.)

Den 26de September tog Kirkens anden Konference, som varede i tre Dage,
sin Begyndelse i Fayette. Sagen om den før omtalte Sten blev taget
under Behandling, og efter en indgaaende Undersøgelse forkastede Page
saa vel som hele Menigheden bemeldte Sten, samt hvad dermed stod i
Forbindelse, til Konferencens almindelige Glæde og Tilfredshed. Man
deltog i Nadveren, gav Nogle Haandspaalæggelse og ordinerede Andre til
forskjellige Embeder samt behandlede adskillige Menighedsanliggender.
Den Helligaand var rigelig udgydt over Forsamlingerne, og Guds Kraft
viste sig iblandt de Tilstedeværende, medens almindelig Enighed og god
Forstaaelse herskede blandt de Hellige, der syntes opfyldte af en stærk
Attraa efter at gaa ud og forkynde Sandhedens store og skjønne
Principer blandt deres Medmennesker.

Medens Konferencen endnu varede, erholdt Joseph to Aabenbaringer (se
Pagtens Bog, 30te og 31te Kap.), hvori flere af Brødrene bleve kaldte
til at gaa ud og prædike Evangeliet.

Kirken talte paa denne Tid omtrent 50 Medlemmer.

Da flere af Brødrene lagde megen Interesse for Dagen for de Overblevne
af Josephs Hus, Lamaniterne eller Indianerne, der boede i Vesten,
hvilket Folk de vidste var lovet saa store Forjættelser af Herren i de
sidste Dage, og da denne Interesse blev alt mere og mere almindelig og
voxede med hver Dag, besluttede Joseph omsider at adspørge Herren, om
det var rigtigt at udsende Ældster iblandt dem, og erholdt i den
Anledning en Aabenbaring, som bemyndigede Oliver Cowdery, Parley P.
Pratt, Ziba Peterson og Peter Whitmer jun. til at tage ud paa Mission
til Lamaniterne eller Indianerne i Vesten. (Se Pagtens Bog, 32te Kap.)
Eftersom dette var den første betydelige Mission, der blev udført af
nogen Ældste i denne Kirke, og den som saadan har mere end almindelig
Interesse, ville vi efter Parley P. Pratts Autobiografi gjengive hans
Beretning om denne Mission i næste Kapitel.JOSEPH SMITHS LEVNETSLØB

FJERDE KAPITEL.

Missionærernes Rejse til de vestlige Stater og Lamaniterne. — De
prædike, efterhaanden som de rejse. — Mødes med meget Held i Kirtland.
— Parley P. Pratt arresteres og forhøres. — Undflyr sine Forfølgere. —
Har en besværlig Rejse. — Ankommer tilligemed de Øvrige til Jackson
County, Missouri. — Besøger i Forening med Oliver Cowdery
Delaware-Indianerne. — Forvises derpaa af Indianer-Agenterne. — Raad i
Independence. — Pratt vender

tilbage til Kirtland.

»Det var nu Oktober 1830. En Aabenbaring var bleven given ved Profeten,
hvori Ældsterne Oliver Cowdery, Peter Whitmer jun., Ziba Peterson og
jeg selv bleve beskikkede til at gaa ud i Ørken igjennem de vestlige
Stater til Indianernes Territorium. Jeg traf Foranstaltning til min
Hustrues Ophold i Whitmers Familie under min Fraværelse, tog derpaa
Afsked med vore Venner og Kirken og tiltraadte Rejsen tilfods.

Da vi havde rejst nogle Dage, besøgte vi en Indianerstamme i Nærheden
af Buffalo og tilbragte en Del af Dagen hos dem og underviste dem om
deres Fædres Optegnelser. De modtoge os venligt og lagde stor Interesse
for Dagen, da de hørte vort Budskab. Vi forærede to Exemplarer af
Mormons Bog til enkelte iblandt dem, som kunde læse, og droge derpaa
videre til Buffalo. Der fra fortsatte vi vor Rejse omtrent 200 Mile og
besøgte omsider Sidney Rigdon, min forrige Ven og Lærer i det
reformerte Baptistsamfund. Han modtog os hjerteligt og viste os megen
Gjæstfrihed.

Vi præsenterede ham snart en Mormons Bog og fortalte ham Bogens
Historie. Han blev meget interesseret og lovede at undersøge Bogen
nøje.

Vi opholdt os en Tid i denne Egn, beskjæftigede i Evangeliets Tjeneste,
og gik fra Hus til Hus.

Omsider bleve Sidney Rigdon og mange Andre overbeviste om, at de ingen
Myndighed havde til at administrere i Herrens Ordinancer, og at de ikke
vare blevne retmæssig døbte eller ordinerede, hvorfor de kom frem og
bleve døbte af os og annammede den Helligaands Gave ved
Haandspaalæggelse og Bøn i Jesu Navn.

Efterretningen om vor Ankomst blev snart udbredt rundt omkring, saa vel
som Nyhederne angaaende Mormons Bogs Opdagelse og de særegne
Tildragelser, som vare forbundne dermed; Interessen og Bevægelsen blev
nu almindelig i Kirtland og Omegn. Folket flokkedes om os baade Dag og
Nat, saa at vi tilsidst næsten ingen Tid havde til Hvile eller til at
være alene. Forsamlinger bleve afholdte i forskjellige Egne, og Mange
kom for at høre os, medens Hundreder flokkedes omkring os dagligen,
Nogle for at erholde Lærdom, Andre af Nysgjerrighed, Nogle for at
adlyde Evangeliet, Andre for at modsige og forkaste det.

2 eller 3 Uger efter vor Ankomst til Nabolaget med vort Budskab havde
vi døbt 127 Sjæle, og dette Antal voxede snart til et Tusinde. Brødrene
fyldtes med Glæde og Lyksalighed, medens Vrede og Løgn i høj Grad
gjorde sig gjældende hos Modstanderne; Troen var stærk, Glæden stor og
Forfølgelsen svær.

Vi skrede derpaa til at ordinere Sidney Rigdon, Isaac Morley, John
Murdock, Lyman Wight og mange Andre til Tjenesten, og idet vi efterlode
disse til at tage Vare paa Menighederne og til at administrere
Evangeliet, toge vi Afsked med de Hellige og fortsatte vor Rejse.

50 Mile vest for Kirtland havde jeg Lejlighed til at komme igjennem den
Egn, hvor jeg først nedsatte mig i Ørken efter mit Giftermaal. Vi fandt
allerede hele Folket her opvakt formedelst Efterretningen om det store
Arbejde, som vi havde været ydmyge Redskaber i Herrens Haand til at
udføre i Kirtland og Omegn. Nogle ønskede at belæres om og adlyde
Evangeliets Principer, og vare rede til at understøtte os og lytte til
vor Prædiken, medens Andre vare fyldte med Vrede, Løgn og Misundelse.

Vi havde om Natten logeret i Simeon Carters Hus, af hvem vi bleve
venligt modtagne, og vi vare just i Færd med at læse og forklare
Mormons Bog for ham, da Nogen bankede paa Døren, og en Retsbetjent
traadte ind med Fuldmagt fra en Øvrighedsperson ved Navn Boyington til
at arrestere mig paa en meget latterlig Beskyldning. Jeg efterlod
Mormons Bog i Carters Hus og gik med ham 2 Mile ad en mørk, sølet Vej.
En af Brødrene fulgte med mig. Vi ankom til Stedet, hvor Forhøret
skulde holdes, sildig om Aftenen, fandt falske Vidner i Beredskab og en
Dommer, som broutede af sin Beslutning om at ville kaste os i Fængsel
for derved at prøve vor Apostel-Myndighed, som han kaldte det, skønt
jeg kun var en Ældste i Kirken. Da jeg hørte Dommeren bryste sig paa
denne Maade og strax gjorde den Erfaring, at Vidnerne vare fuldstændig
falske, saa besluttede jeg ikke at føre noget Forsvar, men behandle den
hele Sag med Foragt.

Jeg blev snart dømt til Fængsel, eller til at betale en Sum Penge, som
jeg slet ikke havde. Det var nu sent paa Aftenen, og jeg blev stadig
opholdt i Retten, bespottet, fornærmet og anmodet om strax at afgjøre
Sagen, hvortil jeg dog for en Tid Intet svarede. Dette udtømte
storligen deres Taalmodighed. Det var snart Midnat. Jeg bad Broder
Peterson om at synge en Salme i Retten; vi sang: »O how happy are they,
etc.« Dette opirrede dem endnu mere, og de ved-bleve at plage os og
næsten nøde os til at ende Sagen ved at betale Pengene. Jeg bemærkede
da som følger: »Tillad mig at gjøre Dem, Hr. Dommer, et Forslag med
Hensyn til en endelig Afgjørelse af det, som synes at besvære Dem. Det
lyder saaledes: Dersom Vidnerne, som have aflagt Vidnesbyrd i denne
Sag, ville omvende sig fra deres falske Sværgen, og Dommeren omvende
sig fra sin uretfærdige og ugudelige Domfælden, sin Forfølgelse,
Lumpenhed og sine Fornærmelser, og Alle ville knæle ned, saa ville vi
bede for eder, at Gud vil tilgive eder i denne Sag.«

»Min store Bulbider, bede for mig!« sagde Dommeren.

»Djævelen hjælpe os!« udbrød en Anden.

De søgte atter at faa mig til at betale Pengene, men fik intet videre
Svar.

Retten hævedes, og jeg blev ledsaget til et Gjæstgiversted paa den
anden Side af Vejen, hvor jeg blev lukket inde til om Morgenen, da
Fængselet var nogle Mile borte.32 JOSEPH SMITHS LEVNETSLØB

Om Morgenen viste Retsbetjenten sig atter og bad mig til Frokost. Da vi
havde spist, sade vi og ventede paa, at Alt skulde gjøres rede til at
føre mig i Fængsel. Imidlertid kom mine Brødre til det samme Sted paa
deres Rejse og kom ind for at tale med mig; jeg hviskede til dem, at de
skulde fortsætte deres Rejse og lade mig varetage mine egne Affærer,
idet jeg lovede snart at indhente dem. Dette gjorde de saa.

Efter derpaa at have siddet en Stund ved Ilden under Retsbetjentens
Opsyn forlangte jeg at maatte gaa udenfor. Jeg spadserede, ledsaget af
ham, ud paa Torvet.

»Hr. Peabody,« sagde jeg, »er De en god Løber?«

»Nej,« svarede han, »men jeg har en stor Hund, og den er i flere Aar
bleven saaledes indøvet til at assistere mig i mit Embede, at den paa
mit Bud vil kunne kaste en hvilken som helst Mand til Jorden.«

»Godt, Hr. Peabody,« sagde jeg, »De nødte mig til at gaa een Mil, jeg
har gaaet to med Dem; De har givet mig Lejlighed til at prædike og
synge og har tillige beværtet mig med Logi og Frokost. Jeg maa nu
fortsætte min Rejse; hvis De er flink til at løbe, kan De ledsage mig.
Jeg takker Dem for al Deres Godhed. Farvel, min Herre!«'

Jeg fortsatte derpaa min Rejse, medens han stod som forstenet og var
ikke i Stand til at flytte Foden. Da jeg saa' dette, gjorde jeg Holdt,
vendte mig om og indbød ham igjen til et Væddeløb. Han stod endnu som
forstenet. Jeg fornyede nu mine Anstrengelser og forstærkede snart min
Fart til noget lig en Hjorts. Han vaagnede ikke af sin Forbauselse for
at kunne forfølge mig, førend jeg havde vundet maaske en 300 Alens
Forspring. Jeg havde sprunget over et Gjærde og skyndte mig over Marken
ad Skoven til, som laa noget til højre fra Vejen. Retsbetjenten kom nu
raabende efter mig og skreg paa Hunden, at den skulde gribe mig fat.
Hunden, som var en af de største, jeg nogensinde havde set, nærmede sig
snart med hele sin Fyrighed. Retsbetjenten, der fulgte efter, klappede
i Hænderne og raabte: »Afsted, afsted! tag ham, Pasop! grib ham! hør,
ned med ham!« og pegede med Haanden i den Retning, hvori jeg løb.
Hunden havde næsten naaet mig og var lige ved at springe paa mig, da
den Tanke, hastigt som Lynet, faldt mig ind at hjælpe Retsbetjenten med
at sende Hunden med fuld Fyrighed ind i Skoven, som nu kun laa et lille
Stykke Vej foran mig. Jeg pegede med min Finger i den Retning, klappede
i Hænderne og raabte ligesom Betjenten; Hunden foer forbi mig med
fordoblet Fart ind i Skoven, fremskyndet af Betjenten og mig selv, og
vi løb begge i samme Retning.

Da jeg havde naaet Skoven, tabte jeg snart Retsbetjenten og Hunden
afsyne og har ikke set dem siden. Jeg forandrede nu min Kurs, gik over
Vejen, gjorde omkring ind i Ørken til venstre og kom til Vejen igjen
for at gaa over Broen, der førte over Vermilion-Flo-den, hvor jeg blev
raabt an af et halvt Dusin Mænd, som ængstelig ventede vor Ankomst til
den Egn, og som nødte mig stærkt til at standse og prædike. Jeg
fortalte dem, at jeg ikke kunde gjøre det denne Gang, thi en
Retsbetjent var efter mig. Derefter fortsatte jeg32

Rejsen sex Mile længere igjennem Slud og Regn, naaede Brødrene og
prædikede samme Aften for en stor Forsamling, som behandlede os godt.

Mormons Bog, som jeg lod blive i Simeon Carters Hus, da jeg blev
anholdt af Betjenten, blev læst af ham med megen Eftertanke. Den gjorde
et dybt Indtryk paa ham, og han rejste 50 Mile til Menigheden i
Kirtland, hvor han blev døbt og ordineret til Ældste. Derpaa vendte han
tilbage til sit Hjem og begyndte at prædike og døbe. En Menighed paa
omtrent 60 Medlemmer blev snart organiseret paa det Sted, hvor jeg
havde spillet Betjenten ovennævnte Puds med Hunden.

Vi fortsatte nu vor Rejse i nogle Dage og ankom omsider til Sandusky i
det vestlige Ohio. Her boede en Indianerstamme, kaldet Wyandotterne,
som vi besøgte, og her tilbragte vi flere Dage. Vi bleve vel modtagne
og havde Lejlighed til at forelægge dem deres Forfædres Optegnelser. De
glædede sig ved disse Tidender, ønskede os Guds Fred, og bade os skrive
dem til angaaende vor Fremgang iblandt de Stammer længere Vest, der
allerede vare flyttede til Indianer-Territoriet, hvor hen disse snart
ogsaa agtede at gaa.

Efter at have taget en hjertelig Afsked med disse Folk fortsatte vi vor
Rejse til Cincinnati. I denne Stad tilbragte vi flere Dage og prædikede
meget, dog uden videre Held. Omkring den 20de Dec. løste vi Billet
ombord paa et Dampskib, der skulde afgaa til St. Louis. Efter et Par
Dages Forløb ankom vi til Mundingen af Ohio-Floden, men da Floden paa
den Tid var tilstoppet med Is, kunde Baaden ikke gaa længere, og derfor
landede vi og fortsatte vor Rejse tilfods 200 Mile, indtil vi ankom i
Nærheden af St. Louis.

Vi opholdt os nogle Dage i Illinois, omtrent 20 Mile fra St. Louis, paa
Grund af en frygtelig Storm med Regn og Sne, som varede noget over en
Uge, indtil Sneen faldt flere Steder næsten 3 Fod dyb. Skjønt vi
befandt os iblandt Fremmede, bleve vi dog venligt behandlede, vandt
flere Venner og prædikede til store Forsamlinger i adskillige Nabolag.

I Begyndelsen af 1831 fortsatte vi vor Rejse og passerede igjennem St.
Louis og St. Charles. Vi rejste der fra tilfods 300 Mile over store
Sletter og igjennem sporløse Sneørkener. Der var ingen Landeveje; af
Huse var der faa og langt imellem hvert. Den kolde Nordvestvind blæste
hele Tiden imod os med en Skarphed, der næsten kunde tage Huden af vore
Ansigter. Vi vandrede hele Dage fra Morgen til Aften uden at komme til
Huse eller Ild, og vadede i Sne til Knæerne ved hvert Skridt; Kulden
var tillige saa streng, at Sneen i næsten 6 Uger ikke smeltede paa
Sydsiden af Husene, selv i Middagssolen. Vi bare paa Ryggen vore
Klæder, som vi havde til at skifte med, nogle Bøger, samt Majsbrød og
raat Flæsk. Paa vor Vandring spiste vi ofte vort frosne Brød og Flæsk,
naar Brødet var saa haardt tilfrosset, at vi ikke kunde bide eller
gjennemskjære noget af det undtagen Yderskorpen.

Efter megen Besværlighed og Udmattelse ankom vi alle til Independence,
Jackson County, ved Missouris vestlige Grænse og Udkanten af de
Forenede Stater. Dette var omtrent 1500 Mile fra Fav-32 JOSEPH SMITHS

ette, N. Y., hvor vi begyndte vor Rejse, og det meste af denne
Vejlængde havde vi tilbagelagt tilfods igjennem øde Landskaber paa den
værste Aarstid. Det medtog omtrent 4 Maaneder, i hvilken Tid vi havde
prædiket Evangeliet for Tusinder af Mennesker, deriblandt for to
Indianerstammer, døbt og givet flere Hundreder Haandspaalæg-gelse og
organiseret adskillige Grene af Kirken.

Dette vår den første Mission, som nogensinde blev udført af Kirkens
Ældster i nogen Ståt vesten for New York, og vi vare de første
Medlemmer af Kirken, som nogensinde havde været paa disse Grænser af de
Forenede Stater.

To af vort Selskab toge nu Arbejde som Skrædere, medens de Andre gik
over Grænselinien og begyndte en Mission iblandt Lama-niterne eller
Indianerne.

Da vi kom igjennem Shawnee-Stammens Land, bleve vi Natten over hos dem.
Næste Dag gik vi over Kansas-Floden og kom ind iblandt
Delaware-Indianerne. Vi spurgte strax efter den fornemste Høvdings
Bopæl og bleve snart efter forestillede for en ældre Mand med et
ærværdigt Udseende, som længe havde staaet som Hoved for
Delaware-Indianerne og blev anset som den store Fader eller Sachem for
10 Nationer eller Stammer.

Han sad paa en Sofa af Pelsværk, Skind og Tæpper, foran Ilden i Midten
af sin Bolig, der var et bekvemt lille Hus med to rummelige Værelser.

Hans Koner vare net paaklædte og bare Dragter af Kalliko og Skind, samt
bragte en stor Del Prydelser af Sølv. Idet vi traadte ind i Huset, tog
han os ved Haanden, bød os hjertelig Velkommen og gjorde derpaa Tegn
til, at vi skulde sidde ned paa et behageligt Sæde af Tæpper eller
Pelsværk. Hans Koner opvartede os efter hans Befaling med et Blikfad
fuldt af sammenkogte Bønner og Majs, hvilket viste sig at være en god
Ret, om ogsaa 3 af os skiftevis maatte gjøre Brug af den samme Træske.

Der var en Tolk tilstede, ved hvis Hjælp vi begyndte at meddele vort
Ærinde og fortalte ham om Mormons Bog. Vi bade ham nu at sammenkalde
sin Stammes Raad og give os Lejlighed til at blive almindelig hørte.
Han lovede at ville overveje Sagen til næste Dag og anbefalede os
imidlertid til en vis Hr. Pool angaaende vort Ophold. Denne Mand var
deres Smed og ansat af Regjeringen.

Han behandlede os kjærligt og godt. Næste Morgen besøgte vi igjen Hr.
Anderson, den gamle Høvding, og forklarede Noget af Bogen for ham. Han
var først uvillig til at sammenkalde sit Raad, gjorde flere
Undskyldninger og nægtede endog tilsidst at ville gjøre det, da han
altid havde været imod at anbefale Missionærer til sin Stamme.

Vi vedbleve vor Samtale lidt længere, indtil han endelig begyndte at
forstaa Bogens Beskaffenhed. Da forandrede han sit Sind, blev pludselig
interesseret og bad os afbryde vor Samtale, indtil han flk sammenkaldt
et Raad. Han skikkede derpaa et Sendebud afsted, og i Løbet af en Time
havde ca. 40 Mænd samlet sig omkring hans Bopæl, hvilke efter at have
taget os ved Haanden satte sig ned i Stilhed og ventede paa en alvorlig
og værdig Maade paa Forkyn-32

delsen af det, vi havde at meddele. Høvdingen anmodede os nu om at
fortsætte, eller rettere at begynde forfra igjen og fuldende vor
Beretning.

Oliver Cowdery holdt derpaa følgende Tale:

»Bedagede Høvding og ærværdige Raad af Delaware-Stammen! Det glæder os
ved denne Lejlighed at tale til eder som vore røde Brødre og Venner! Vi
have rejst en lang Vej, ja fra den opgaaende Sol for at bringe eder
glade Tidender; vi have vandret igjennem Ørkener, sejlet over de dybe
og brede Floder og vadet gjennem den dybe Sne midt under Vinterens
barske Storme, for at meddele eder de store Nyheder, som nylig ere
komne os for Øre, og som ville gjøre den røde Mand godt saa vel som den
hvide.

En Gang vare de røde Mænd mange; de beboede Landet fra Hav til Hav —
fra Solens Opgang til dens Nedgang; det ganske Land var deres; den
Store Aand gav det til dem, og ingen Hvid boede iblandt dem. Men nu ere
de faa i Antal, deres Besiddelser ere smaa, og de Hvide ere mange.

For Tusinder af Nymaaneder siden, da de røde Mænds Forfædre boede i
Fred og besade det ganske Land, talede den Store Aand til dem og
aabenbarede sin Lov og Villie samt megen Kundskab til deres vise Mænd
og Profeter. Dette nedskreve disse i en Bog tilligemed deres Historie
og de Ting, som skulde vederfares deres Børn i de sidste Dage. Denne
Bog blev skreven paa Guldplader og nedarvedes fra Fader til Søn i mange
Tidsaldere og Generationer. Paa den Tid trivedes Folket og blev stort
og mægtigt; de dyrkede Jorden, byggede Huse og Stæder, og havde i
Overflod alle gode Ting, ligesom de Hvide nu have. Men de bleve
ugudelige; de dræbte hverandre og udgøde meget Blod; de myrdede ogsaa
deres Profeter og vise Mænd og søgte at ødelægge Bogen. Den Store Aand
blev vred og vilde ikke mere tale til dem; de erholdt ikke flere gode
og vise Drømme, ikke flere Syner; den Store Aand sendte ikke flere
Engle iblandt dem. Og Herren befalede Mormon og Moroni, deres sidste
vise Mænd og Profeter, at skjule Bogen i Jorden, saa at den kunde blive
bevaret i Sikkerhed og blive funden og gjort bekjendt i de sidste Dage
for de Hvide, som skulde besidde Landet, saa at disse igjen kunde gjøre
den bekjendt for de røde Mænd, i den Hensigt atter at give dem Kundskab
om den Store Aands Villie og bringe dem under hans Naade. Og dersom de
røde Mænd da vilde modtage Bogen og lære de Ting, som ere skrevne i
den, samt handle i Overensstemmelse dermed, skulde deres Rettigheder og
Privilegier blive dem gjengivne; de skulde ophøre at kæmpe og dræbe
hverandre; de skulde blive til eet Folk og dyrke Jorden i Fred, i
Forening med dem af de Hvide, som vare villige til at tro og adlyde den
samme Bog, og blive gode Mænd og leve i Fred. Da skulde de røde Mænd
blive stærke og have i Overflod at spise og gode Klæder at iføre sig;
de skulde blive benaadede af den Store Aand og være hans Børn, medens
han vilde være deres Store Fader og tale med dem, samt paany oprejse
Profeter og vise og gode Mænd iblandt dem, som skulde lære dem mange
Ting.

Denne Bog, som indeholdt disse Beretninger, blev skjult i Jorden af
Moroni i en Høj, som han kaldte Cumorah, hvilken Høj er beliggende i
Staten New York tæt ved Landsbyen Palmvra i Ontario County.

I samme Egn levede der en ung Mand ved Navn Joseph Smith, som bad meget
til den Store Aand om at maatte lære Sandheden at kjende, og den Store
Aand sendte en Engel til ham, som fortalte ham, hvor denne Bog var
skjult af Moroni, samt bei'alede ham at gaa og finde den. Følgelig gik
han til Stedet, gravede i Jorden og fandt Bogen skreven paa Guldplader.

Men den var skreven i de røde Mænds Forfædres Sprog, og derfor kunde
den unge Mand, som var en Hvid, ikke forstaa den, men Engelen
underviste ham, gav ham Kundskab om Sproget og viste ham, hvorledes han
skulde oversætte den. Derpaa oversatte han den i de Hvides Sprog, skrev
den paa Papir og lod den trykke, hvorpaa han publicerede og udspredte
Tusinder af den iblandt de Hvide og sendte os derpaa med nogle
Exemplarer af den til de røde Mænd for ogsaa at bringe dem disse
Nyheder.

Saaledes ere vi nu komne fra ham, og her er et Exemplar af Bogen, som32

vi nu ville forære vor røde Yen, Delawarernes Høvding, og som vi haabe
han vil lade blive læst og gjort bekjendt iblandt hans Stamme; den vil
gjøre dem godt.«

Vi skjænkede derpaa Høvdingen en Mormons Bog.

Der var et Ophold i Raadet og nogen Samtale i deres eget Sprog, hvorpaa
Høvdingen gav følgende Svar:

»Vi ere i Sandhed taknemmelige mod vore hvide Venner, som have rejst
saa langt og gjort sig saa megen Umage for at meddele os gode Tidender,
og i Særdeleshed for denne Efterretning angaaende vore Fædres Bog. Det
gjør os saa glade herinde (her lagde han sin Haand paa sit Hjerte). Det
er nu Vinter, vi ere Nybyggere paa dette Sted; Sneen er dvb, vore
Kreaturer og Heste dø, og vore Wigwams (Hytter) ere daarlige. Vi have
meget at bestille til Foraaret — bygge Huse, indhegne og låve Marker;
men vi ville bygge et Raadhus og samles, og I skulle da tale til os og
lære os mere om vore Fædre og den Store Aands Villie.«

Vi logerede igjen hos Hr. Pool, fortalte ham om Bogen og havde en
behagelig Samtale med ham; han blev siden en Troende, en Velynder af
Bogen og tjente os som Tolk.

Vi vedbleve i flere Dage at undervise den gamle Høvding og mange af
hans Stamme. Interessen blev større og større for hver Dag, indtil
omsider næsten den hele Stamme begyndte at paavirkes af Aanden til at
stille Spørgsmaal og til at undersøge disse Ting for sig selv.

Vi fandt Mange iblandt dem, som kunde læse, og til dem forærede vi
Exemplarer af Bogen, idet vi samtidig fortalte dem, at det var deres
Forfædres Bog. Nogle begyndte at glæde sig saare og gjorde sig Umage
for at fortælle Nyhederne til Andre i deres eget Sprog.

Bevægelsen naaede snart Grænse-Settlementerne i Missouri, og det
opirrede Indianer-Agenterne og de sekteriske Missionærer til Misundelse
og Avind i den Grad, at vi fik Befaling til at forlade Stedet som
Fredsforstyrrere, og de truede os endog med Militærmagt, hvis vi ikke
strax forføjede os bort.

Vi forlode følgelig Indianernes Land, kom over Grænsen og begyndte at
arbejde i Jackson County, Missouri, iblandt de Hvide, hvor vi bleve vel
modtagne, og hvor vi havde Lejlighed til at afholde Forsamling samt
døbe og lægge Nogle til Menigheden.

Saaledes endte vor første Mission til Indianerne, paa hvilken vi havde
prædiket Evangeliet i sin Fylde og omdelt deres Forfædres Optegnelser
iblandt tre Stammer, nemlig: Catteraugus-Indianerne i Nærheden af
Buffalo, New York, Wyandotterne ved Ohio og Dela-warerne vesten for
Missouri.

Vi haabe, at naar Guds Tjenere en Gang i Fremtiden gaa frem med Kraft
til Josephs Overblevne, de da maa finde nogen god Sæd endnu gro i deres
Hjerter af den, der blev saaet af os i hine tidlige Dage.«

Den 14de Feb. 1831 samledes Brødrene til Raad i Independence, hvori det
blev bestemt at sende Parley P. Pratt tilbage til Østen for at afgive
Rapport til Kirkens Præsidentskab om deres Mission etc. Han begav sig
strax paa Vejen og ankom efter en møjsommelig42 JOSEPH SMIXHS

Rejse til Kirtland, Ohio, i Marts Maaned, hvor han blev hjertelig
modtaget af de Hellige og Joseph, som under Pratts Fraværelse var
flyttet fra Staten New York til Kirtland.

FEMTE KAPITEL.

Joseph vedbliver at modtage Aabenbaringer. — Besøges af Orson Pratt; en
Tid efter af Sidney Eigdon og Edward Partridge. — Kirkens tredie
Konference. — Joseph og de Hellige flytte til Kirtland, Ohio. — Falske
Aands-paavirkninger. — En mirakuløs Helbredelse. — Kirkens fjerde
Konference. — Josephs første Tur til Missouri. — Beliggenheden af det
Nye Jerusalem aaben-bares. — Zions Land helliges og indvies til de
Helliges Indsamling. — Tempelpladsen i Jackson County indvies i otte
Mænds Nærværelse. — Kirkens femte Konference. — Beskrivelse over Zions
Land. — Joseph og Andre rejse tilbage til Kirtland.

Imidlertid vedblev Joseph fremdeles at modtage Aabenbaringer fra Tid
til anden, og ved saaledes gradvis at erholde forøget Lys og Kundskab
om Guds Riges Anliggender blev han i Stand til under Kirkens stadige
Væxt og Trivsel at røgte sit høje og ansvarsfulde Kald med Ære. Dog var
baade han og Kirken endnu i sin Barndom, og eftersom Evangeliet, der nu
var gjengivet, næsten i alle Henseender var saa forskjelligt fra den
saakaldte Kristendom, der var bleven grundlagt af Menneskene, fandt han
det ofte nødvendigt at adspørge Herren, naar Nogen kom til ham for at
søge Raad eller for at faa Herrens Villie at vide angaaende dem selv.
Saaledes modtog han i Oktober Maaned 1830 en Aabenbaring til Ezra
Thayre og Northrop Sweet, som Læseren vil finde anført i Pagtens Bog,
33te Kapitel.

I Begyndelsen af November s. A. kom Orson Pratt og besøgte Joseph i
Fayette. Orson var nj'lig bleven døbt af sin Broder Parley P. Pratt i
Canaan, New York, paa hans 19aarige Fødselsdag, den 19de Sept. 1830.
Ifølge hans Begjær efter at forstaa sine Pligter og at vide Herrens
Villie angaaende sig selv, adspurgte Joseph Herren og erholdt en
Aabenbaring tii ham, hvori han blev paabudt strax at drage ud og
prædike Evangeliet. (Se Pagtens Bog, 34de Kap.)

Orson Pratt var fra den Tid af og til sin Død en ivrig og trofast
Arbejder i Herrens Vingaard og i lang Tid en af Kirkens store og
fremragende Mænd. Han var ogsaa bekjendt for sin store Kundskab og
Uddannelse, ikke alene i theologisk Henseende, men ogsaa i næsten
enhver Gren af Filosofien og Videnskaben, ved Siden af hvilket han
udmærkede sig ved en Sagtmodighed og Ydmyghed, som kun faa Mænd med
hans Evner og Kundskab have udvist.

I December Maaned kom Sidney Rigdon tilligemed Edward Partridge til
Joseph i Fayette for at adspørge Herren, og Joseph annammede en
Aabenbaring, hvori Sidney Rigdon fik Befaling til at forblive en Tid
hos ham i Fayette og skrive for ham; siden skulde Joseph rejse med ham
til Kirtland. (Se Pagtens Bog, 35te Kap.)

Sidney Rigdon, som snart blev en af Kirkens Hovedmænd og Jo-32 JOSEPH

sephs første Raadgiver, var født i St. Claire Sogn, Alleghany County i
Pennsylvanien, den 19de Feb. 1793. Hans Fader døde, da han kun var 17
Aar gammel. Han forblev hjemme paa sin Faders Gaard og arbejdede som
Agerdyrker, indtil han var 25 Aar gammel. Paa denne Tid begyndte han
alvorligt at skjænke Religionen Opmærksomhed og sluttede sig til et
religiøst Samfund, kaldet de Regulære Baptister, i hvilket Samfund han
snart blev ansat som Prædikant og lagde da Agerdyrkningen tilside. Den
12te Juni 1820 giftede han sig med Phebe Brook. Efter at han havde
været Prædikant i henved 3 Aar, fik han Ansættelse som Præst for det
fornemste Baptistsamfund i Staden Pittsburg, hvor han snart blev yndet
som en god Taler og blev højt elsket og respekteret baade af sin egen
Menighed og af Folket i Almindelighed. I August 1824, da han havde
indehavt denne Stilling i omtrent 2x/2 Aar, forbausede han sin Menighed
ved at fortælle dem, at han ikke længere kunde tro de Lærdomme, som han
skulde prædike, og som de troede, og derfor vilde han opgive sit
Embede. Han forlod derpaa denne sin anselige Stilling og arbejdede i to
Aar som Garversvend. Imidlertid blev han bekjendt med en Mand ved Navn
Alexander Campbell fra Irland — en berømt Mand i den religiøse Verden —
samt med en vis Walter Scott, en Skot-lænder af Fødsel, som havde været
Medlem af den skandinaviske Menighed i Pittsburg og var udtraadt af
Samfundet samtidig med Sidney Rigdon. Disse tre Mænd bleve nu
Grundlæggere af en ny Sekt, som kaldes Campbelliter. Rigdon begyndte da
atter at prædike, efter at han var flyttet til Bainbridge, Geuaga
County i Ohio, og vandt snart igjen stor Berømmelse som en grundig og
duelig Taler. De Principer, som han mest udviklede, vare Tro,
Omvendelse, Daab og den Helligaands Gave, som det Nye Testamente lærer,
og som de Sidste-Dages Hellige nu lære. Mange, som troede hans
Lærdomme, flokkedes om ham og bleve døbte, og han oprettede store
Menigheder overalt i denne Del af Staten. Han led undertiden stor
Forfølgelse af sine Modstandere; thi de Lærdomme, som han lærte, havde
for megen Sandhed i sig til at blive antagne af den store Mængde; men
han vedblev utrættelig at prædike, Forfølgelsen standsede omsider
tildels, og hans Indflydelse tiltog mere og mere iblandt Folket. Hans
Tilhængere traf endog Forberedelser til at bygge ham en passende Bolig,
da han var fattig, og Verdens Gods ikke var nogen Fristelse for ham,
thi hans Tanker dvælede bestandig ved det Aandelige. Hans Stilling var
derfor helt smilende og behagelig, da han saaledes om Efteraaret 1830
blev besøgt af Parley P. Pratt og hans Brødre. Pratt havde forhen været
Prædikant i Rigdons Menighed. Efter at være bleven overbevist om
Mormons Bogs Guddommelighed og om Præstedømmets Gjengivelse, var han
strax rede til atter at opgive en agtet og æret Stilling; thi i samme
Øjeblik, som han antog »Mormonismen«, vidste han, at han vilde tabe de
fleste af sine forrige Venner tilligemed sin Anseelse og gode Udsigter
i Verden; men dette afskrækkede ham ikke, han valgte hellere at adlyde
Sandheden og tage imod Følgerne; efter derfor at have be-32

kjendtgjort sin Hensigt for sin Hustru, der var villig til at følge
ham, bleve de begge døbte.

Om Edward Partridge, som samtidig med Sidney Rigdon besøgte Joseph,
skriver denne, at han var et sandt Mønster paa Gudfrygtighed og en af
Herrens store Mænd, bekjendt for sin Standhaftighed indtil Enden. Den
Ilte Dec., nogle faa Dage efter hans Ankomst til Fayette, blev han døbt
af Joseph selv, som siden ogsaa ordinerede ham til Kirkens første
Biskop. (Se Pagtens Bog, 36te og 41de Kap.)

Allerede inden Aarets Udgang havde Joseph begyndt at oversætte Bibelen
ved Hjælp af den Almægtiges Inspiration; thi den Hellige Skrift, som vi
nu have den, oversat af uinspirerede Mænd, er mange Steder utydelig og
meget besværlig at forstaa, og derfor var det nødvendigt, at Herren
skulde inspirere sin Tjener Joseph til at oversætte den ved samme Aand,
som Profeterne og Herrens Tjenere oprindelig skreve den. Sidney Rigdon
assisterede Joseph med dette Arbejde ved at skrive for ham. Der var den
Gang ogsaa mange Gisninger og megen Tale iblandt de Hellige angaaende
de Bøger, der nævnes og henvises til paa forskjellige Steder, baade i
det Gamle og Nye Testamente, men som nu ingensteds ere at finde;
saaledes nævner Judas i det Nye Testamente »Enoks Profeti, den Syvende
fra Adam«. Til Glæde for de Hellige aabenbarede Herren igjennem Joseph
en Del af denne Enoks Profeti, som findes i »Pearl of Great Price« (ny
Udgave), Side 8.

Kort derefter bleve de Hellige i Staten New York befalede at indsamles
til Ohio (Pagtens Bog, 37te Kap.), hvilket var den første Aabenbaring,
som Herren i denne Uddeling gav i Henseende til Indsamlingen.

Den 2den Januar 1831 afholdt Kirken sin tredie Konference i Hr.
Whitmers Hus i Fayette. Medlemmernes Antal var den Gang steget til
henved et Hundrede i Staten New York. Foruden Kirkens almindelige
Anliggender, som bleve behandlede i denne Konference, modtog Joseph en
vigtig Aabenbaring til de Hellige, hvori der iblandt Andet blev dem
lovet, at Herren vilde give dem et Arveland, som de skulde eje for
bestandig, dersom de vilde søge det af deres ganske Hjerte. (Se Pagtens
Bog, 38te Kap.)

Ikke længe efter Afholdelsen af denne Konference kom der en Mand til
Joseph ved Navn James Covill, som havde været Baptistpræst i omtrent 40
Aar, og gjorde Pagt med Herren, at han vilde adlyde hvilken som helst
Befaling, der blev ham givet igjennem Joseph; men da Herren derpaa i en
Aabenbaring (Pagtens Bog, 39te Kap.) befalede ham at adlyde Evangeliets
Fylde, saaledes som det var bleven aabenbaret ved Joseph, vendte Covill
sig alligevel bort og faldt tilbage til sine forrige Grundsætninger og
Folk. I en derpaa følgende Aabenbaring til Joseph og Sidney Rigdon
sagde Herren, at Aarsagen, hvorfor James Covill forkastede Befalingen,
som blev ham given, var, at Satan fristede ham og indgav ham Frygt for
Forfølgelse. (Se Pagtens Bog, 40de Kap.)

Sidst i Januar forlod Joseph og hans Hustru Fayette og rejste med
Brødrene Sidney Rigdon og Edward Partridge til Kirtland i32 JOSEPH
SMITHS LEVNETSLØB

Ohio omtrent 200 Mile vest for Fayette. Joseph og hans Hustru bleve der
venligt modtagne og tilbødes et Hjem i Broder Newel K. Whitneys Hus,
hvor de derpaa opholdt sig i flere Uger, i hvilken Tid de nøde al den
Opmærksomhed og Godhed, de kunde vente sig. Joseph fandt, at de Hellige
i Kirtland bestræbte sig for at gjøre Herrens Villie, saa vidt som de
forstode den, omendskjønt nogle forunderlige Ideer og falske Aander
havde indsneget sig iblandt dem. Ved en viis og forstandig
Fremgangsmaade hjalp han dem imidlertid til snart at overvinde disse
falske Aander, hvilke let bleve opdagede ved Aabenbaringens Lys, som
han var i Besiddelse af.

Strax efter, at Joseph var rejst til Kirtland, begyndte de Hellige i
Staten New York i Lydighed til Aabenbaringen, som var given derom, at
udvandre til de nordlige Dele af Staten Ohio, fornemmelig til Kirtland
og Omegn, hvilket Sted Herren havde udvalgt til en af Zions Staver.
Denne Udvandring foretoges om Foraaret 1831, og allerede i April og Maj
Maaned begyndte de Hellige at ankomme til Kirtland.

Ifølge foregaaende Forjættelse og i en Forsamling af 12 Ældster gav
Herren en Aabenbaring, der indeholder en Del af Kirkens Love. (Se
Pagtens Bog, 42de Kap.) I nævnte Aabenbaring bleve tillige alle
Ældsterne, undtagen Joseph Smith og Sidney Rigdon, befalede at gaa ud
to og to, for at prædike Evangeliet, og de Hellige bleve befalede at
bede meget til Herren, saa vilde han i sin egen belejlige Tid aabenbare
dem Stedet, hvor det Nye Jerusalem skulde bygges.

Kort derefter kom der en Kvinde til Joseph, som fremsatte den Paastand,
at hun modtog Aabenbaringer om Bud og Love vedrørende Kirkens
Bestyrelse etc. Joseph adspurgte Herren derom og erholdt atter som
Svar, at Ingen uden han (Joseph) var eller vilde blive beskikket til at
modtage Aabenbaringer i denne Henseende, saa længe som han levede og
forblev trofast. (Se Pagtens Bog, 43de Kap.)

Sidst i Februar bød Herren (Pagtens Bog, 44de Kap.), at de Ældster, som
vare rejste paa Mission, skulde samles i Kirtland, hvor det blev
bestemt at afholde en Konference i næstfølgende Juni Maaned.

Paa denne Tid, skriver Joseph, bleve mange falske Fortællinger og
taabelige Historier publicerede i Bladene og udspredte i alle
Retninger, for at Folk ikke skulde undersøge Sagen og antage Troen, men
til de Helliges Glæde, som maatte kæmpe mod alskens Fordomme og
Ondskab, gav Herren den 7de Marts en særdeles opbyggende Aabenbaring, i
hvilken mange Spaadomme af en meget vigtig Natur, baade angaaende de
Helliges og Verdens Fremtid, bleve aabenbarede. Det blev befalet de
Hellige at samle deres Formue med eet Hjerte og eet Sind for at kjøbe
et Arveland, som Herren skulde vise dem. Dette Arveland skulde være
Stedet, hvor det N}^e Jerusalem eller Zion skulde bygges. (Se Pagtens
Bog, 45de Kap.)

Dagen efter, den 8de Marts, modtog Joseph en Aabenbaring angaaende den
Helligaands Gave, og atter en anden, som befalede ham at beskikke John
Whitmer til Historieskriver for Kirken. (Se Pagtens Bog, 46de og 47de
Kap.)46

Endnu samme Maaned bleve de Hellige i Kirtland befalede at berede sig
for Modtagelsen af deres Brødre, som skulde komme efter fra New York og
dele Land med dem, saa at Alle kunde blive forsørgede, indtil Herren
vilde give dem Befaling til at samles i deres Arveland. (Se Pagtens
Bog, 48de Kap.)

Paa samme Tid kom Leman Copley af Kvækernes Sekt og annammede
Evangeliet. Han lod til at være oprigtig, men havde dog beholdt den
Mening, at Kvækerne havde Ret i nogle visse Punkter af deres Lære,
hvorfor Joseph adspurgte Herren for at faa en mere fuldkommen
Forstaaelse om disse Ting, og modtog derfor en Aabenbaring (Pagtens
Bog, 49de Kap.), hvori den forønskede Oplysning gaves. Sidney Rigdon,
Parley P. Pratt og Leman Copley bleve derpaa beskikkede til at gaa og
prædike Evangeliets Fylde for Kvækerne, som dog ikke syntes modtagelige
for samme, idet nævnte Ældster kort etter uden Held besøgte et af deres
Settlementer i Nærheden af Cleveland, Ohio.

Imidlertid fortsatte Joseph sit Arbejde med Bibeloversættelsen, saa
vidt som Tiden tillod ham det, og i Maj Maaned, da en Del Ældster vare
samlede for at drøfte Aarsagen til de forskjellige Aander, der ytrede
sig omkring i Landet, henvendte Joseph sig atter til Herren for at faa
Oplysning i saa Henseende og modtog derom en Aabenbaring, som findes i
Pagtens Bog, 50de Kapitel.

Om Tilkendegivelsen af disse Aander skriver Parley P. Pratt saaledes:
»Da jeg rejste omkring i de forskjellige Egne, viste der sig nogle
meget forunderlige Aandspaavirkninger, som vare af en mere modbydelig
end opbyggende Natur. Nogle Personer syntes at besvime og gjøre
uanstændige Gebærder, medens deres Aasyn bleve fortrukne i en
forfærdelig Grad. Andre syntes at falde i en Slags Henrykkelse og fik
Krampeanfald, medens atter Andre syntes at have Syner og Aabenbaringer,
som slet ikke vare opbyggende, og som heller ikke vare i
Overensstemmelse med Evangeliets Aand og Lære. Kort sagt, en falsk og
løgnagtig Aand syntes at arbejde sig ind i Kirken. Alle disse Ting vare
nye og fremmede for mig, og havde oprindelig begyndt at vise sig i
Kirken under vor Fraværelse og før Præsident Smith ankom fra New York.
Vi erkjendte vor Svaghed og Uerfarenhed, og af Frygt for at begaa Fejl
ved Bedømmelsen af disse aandelige Paavirkninger, begave vi os (John
Murdock og jeg) tilligemed nogle andre Ældster til Joseph Smith, og
bade ham adspørge Herren angaaende disse Aander og Aabenbaringer.«

Efter at disse Brødre derpaa havde forenet sig i Bøn i Josephs
Oversætterværelse, dikterede han i deres Nærværelse ovennævnte
Aabenbaring.

»Hver Sætning,« bemærker Pratt videre, »blev udtalt sagte, men meget
tydelig, og med et Ophold imellem hver af tilstrækkelig Længde til, at
den kunde nedskrives af en almindelig Skriver. Dette var Maaden,
hvorpaa alle hans Aabenbaringer bleve dikterede og nedskrevne. Der var
aldrig nogen Uvished, Tilbagelæsning eller Gjen-nemseen af det allerede
Skrevne for at fastholde Tankens Traad; ikke heller blev nogen af disse
Meddelelser underkastet Revision eller63 JOSEPH SMITHS LEVNETSLØB

Forandring. Som han dikterede det, saaledes stod det de Gange, jeg har
været Vidne dertil, og jeg var nærværende og kan bevidne flere saadanne
Meddelelser dikterede, hver paa flere Sider.«

Om et Tilfælde af mirakuløs Helbredelse, som samtidig fandt Sted i
Kirken, skriver Parley P. Pratt saaledes:

»Omtrent paa denne Tid var der en ung Dame, som laa meget syg af en
langvarig Feber hos en Familie, der benyttede et af Husene paa Isaac
Morleys Landejendom i Kirtland. Mange af Kirkens Folk havde besøgt
hende og bedet med hende, men Alt til ingen Nytte. Hun syntes at være
lige ved Døden, men vilde ikke samtykke i at have Lægehjælp. Dette
forbitrede storligen hendes Slægt, som tilligemed mange af Folket i
Nabolaget vare meget opbragte og vrede, idet de sagde: Disse ugudelige
Bedragere ville lade hende ligge og dø foruden en Læge for deres
Overtros Skyld, men hvis de gjøre det, ville vi sagsøge dem derfor.

Under disse Omstændigheder gik Præsident Smith, jeg selv og nogle andre
Ældster for at besøge hende. Hun var saa svag, at Ingen var bleven
tilladt flere Dage i Forvejen at tale højere i hendes Nærværelse end
blot Hvisken, ja endog Døren paa Blokhuset, hvor hun laa, var behængt
med Klæder for at forhindre Larm fra at trænge ind.

Vi knælede ned og bade alle skiftevis højt, hvorefter Præsident Smith
rejste sig, gik hen til Sengen, tog hende ved Haanden og sagde med høj
Røst: »I Jesu Kristi Navn, staa op og gaa!« Hun stod strax op, blev
paaklædt af en Kvinde, som var ved Haanden, gik hen til en Stol foran
Ilden og satte sig, og deltog derpaa i Afsyngelsen af en Salme. Huset
blev snart overfyldt af Mennesker, og den unge Dame rejste sig og gav
hver af dem Haanden, eftersom de kom ind, fra hvilken Stund hun var
fuldkommen helbredet.«

I samme Maaned (Maj) tilkjendegav Herren sin Villie for sin Tjener
Joseph angaaende Colesvil le-Menighedens Bosættelse for en Tid i
Thompson (et Sted ikke langt fra Kirtland), efter den Forenede Ordens
Regler, om hvilken Orden Aaabenbaringen indeholder nogle Love. (Se
Pagtens Bog, 51de Kap.)

Den 3die Juni forsamledes de Ældster, som ifølge Herrens Befaling vare
rejste ud for at prædike Evangeliet, fra de forskjellige Dele af
Landet, hvor de havde arbejdet, og afholdt den forudbestemte Konference
i Kirtland. Mange Lærdomme og Instruxer bleve ved denne Lejlighed
fremsatte af Joseph, som talede med stor Kraft og fuld af den
Helligaand. Flere af Brødrene bleve udvalgte ved Aabenbaring og
ordinerede til Højpræster eller et højere Embede i det Melkisedekske
Præstedømme efter Guds Søns hellige Orden. Dette var første Gang, at
dette Præstedømmes Myndighed tilfulde blev paalagt Ældsterne i denne
Uddeling, thi før den Tid var ingen af Brødrene bleven ordineret til
højere Embede i Præstedømmet end til en Ældstes Embede, med Undtagelse
af Joseph og Oliver Cowdery, der, som forhen meddelt, vare blevne
paalagte Apostelskabet af Peter, Jakob og Johannes. Dette var Kirkens
fjerde Konference, og Medlemmernes Antal var nu steget til henved to
Tusinde.32

Strax efter Konferencen modtog Joseph en Aabenbaring (Pagtens Bog, 52de
Kap.), hvori Herren befalede ham og henved 30 andre af Ældsterne, at
rejse mod Vesten to og to for at prædike Evangeliet og oprette Grene af
Kirken, hvor som helst Folket vilde annamme deres Vidnesbyrd. Disse
Ældster skulde begive sig ad forskjellige Veje og møde sammen til
Konference i de vestlige Dele af Missouri omtrent 1000 Mile vesten for
Kirtland. Herren lovede ogsaa, at saafremt hans Ældster vare trofaste,
skulde deres Arveland blive be-kjendtgjort for dem, og sagde, at det da
var i deres Fjenders Besiddelse.

Kort derefter modtog Joseph en Aabenbaring til Sidney Gilbert (Pagtens
Bog, 53de Kap.) og en anden (54de Kap.) til Newel Knight, hvori
Colesville-Menigheden, som havde opholdt sig i Thompson nogle Uger,
ligeledes blev befalet at bryde op og drage til Missouri. Disse
Befalinger bleve adlydte, og Brødrene begyndte strax at drage vestover
to og to i Følge.

Medens Joseph gjorde Forberedelser til Rejsen, modtog han endnu to
Aabenbaringer. (Se Pagtens Bog, 55de og 56de Kap.)

Den 19de Juni forlod derpaa Joseph tilligemed Sidney Rigdon, Martin
Harris, Edward Partridge, Wm. W. Phelps, Joseph Coe og Sidney Gilbert
og Hustru Kirtland for at rejse til Missouri ifølge Aabenbaringen. De
rejste med Vogne, Kanalbaade og Postkareter til Cincinnati. Der havde
Joseph en religiøs Samtale med Hans Ærværdighed Walter Scott, en af
Campbelliternes Fædre og Sidney Rigdons forrige Medarbejder. Joseph
skriver, at denne Mand udviste en saa bitter Aand imod det Nye
Testamentes Lære, hvor det hedder: »Disse Tegn skulle følge dem, som
tro,« at han ikke troede at have oplevet noget Lignende.

Fra Cincinnati til Louisville, Kentucky, rejste Selskabet med
Damp-baad, og efter tre Dages Ophold i sidstnævnte By videre med
Dampskib til St. Louis. Fra denne Stad rejste Joseph, Harris, Phelps og
Partridge tilfods til Independence, Jackson County, Missouri, hvor til
de ankom omtrent midt i Juli, medens Resten af Selskabet ankom tilvands
nogle Dage efter. Deres Sammenkomst med Brødrene, som bleve sendte did
Vinteren forud, og som længe havde ventet paa Joseph og hans Brødres
Ankomst, var et herligt Møde og saa hjerteligt, at mange af Brødrene
fældede Taarer ved atter at se hverandre.

Kort efter deres Ankomst hertil annammede Joseph en Aabenbaring
(Pagtens Bog, 57de Kap.), hvorved Brødrenes store Længsel blev
tilfredsstillet i Henseende til det af Herren lovede Arveland og
Stedet, hvor det Nye Jerusalem skulde bygges. Herren sagde i denne
Aabenbaring, at Independence var Stadens Centrum, og at en Plet til
Templet laa mod Vest paa et Sted, som ikke var langt fra Raadhuset.

I den samme Aabenbaring bleve de Hellige underrettede om, at det var
Visdom at kjøbe Land i hele Egnen rundt omkring, saa at de kunde faa
Landet til en evig Arv. Sidney Gilbert blev ved Aabenbaring beskikket
til at være Agent for Kirken, i hvilken Egenskab han modtog Penge til
Opkjøb af Land til de Helliges Bedste. Ed-JOSEPH SMITHS LEVNETSLØB

ward Partridge, som tidligere var bleven ordineret til Biskop med to
Raadgivere til sin Bistand, fik Befaling til at uddele til de Hellige
deres Arvelodder i Forhold til deres Familier. Det blev ogsaa befalet
Biskoppen og Agenten at gjøre Forberedelser for de af de Hellige, som
vare undervejs fra Staten Ohio, saa de ved deres Ankomst kunde blive
nedsatte paa deres Arvelodder. Sidney Gilbert blev endvidere befalet at
oprette en Butik og nedsætte sig som Kirkens Kjøbmand og sælge Varer
uden Bedrageri, samt anvende de derved indkomne Penge til at kjøbe Land
for. William W. Phelps fik Befaling til at forblive paa Stedet og
indrette sig som Bogtrykker for Kirken. Disse Befalinger skrede derpaa
Brødrene til at sætte i Udførelse.

Den første Søndag efter Brødrenes Ankomst til Jackson County prædikede
William W. Phelps for en stor Forsamling, i hvilken nogle af de
forskjellige Menneskeracer paa Jorden vare repræsenterede. Saaledes var
der flere Indianerfamilier, et betydeligt Antal Negre og en Mængde
Hvide af forskjellige Nationer tilstede, hvilket som et Hele afgav et
levende Billede paa Vesten.

I denne Uges Løb ankom Colesville-Menigheden, og Herren gav strax efter
(den Iste August) en Aabenbaring (Pagtens Bog, 58de Kap.), hvori han
revser nogle af Brødrene og forudsiger megen Trængsel over de Hellige.
Han siger: »1 kunne ikke nu for Tiden med eders naturlige Øjne se Guds
Hensigt med Hensyn til de Ting, der skulle komme herefter, og den
Herlighed, der skal følge efter megen Trængsel. Thi efter megen
Trængsel kommer Velsignelsen. Derfor skal Dagen komme, da I skulle
krones med megen Herlighed. Timen er ikke kommen endnu, men er nær.
Ihukommer dette, som jeg siger eder forud, at I kunne lægge det paa
Hjerte, og tage imod det, der skal følge efter.«

Denne besynderlige Profeti kunde de Hellige den Gang ikke let forstaa,
da der paa den Tid ingen Udsigter var til Trængsel, men siden lærte de
ved Erfaring og ved Profetiens bogstavelige Opfyldelse at forstaa, hvad
den i Virkeligheden mente.

Den 2den August hjalp Joseph Menigheden fra Colesville med at lægge
Grundvolden til det første Hus som en Begyndelse til Zions Opbyggelse i
Kaw Distrikt, tolv Mile vesten for Independence. Tømmeret blev baaret
og lagt paa sin Plads af tolv Mænd, til Ære for de tolv Israels
Stammer. Paa samme Tid blev Zions Land formedelst Bøn helliget og
indviet til Herren, for de Helliges Indsamling. Ind-vielsesbønnen blev
opsendt af Ældste Sidney Rigdon. Den 3die August, Dagen efter, blev
Tempelpladsen lidt vesten for Independence indviet i otte Mænds
Nærværelse; syv af disse vare Joseph, Rigdon, Partridge, Phelps,
Cowdery, Joseph Coe og Harris; hvem den ottende var vides ikke; Joseph
udtalte ved denne Lejlighed Indvielsesbønnen. Den 87de Salme blev læst,
og det Hele var højtideligt og indtryks-fuldt. Den 4de afholdtes den
første Konference i Zions Land, som tillige var Kirkens femte
Konference; den blev afholdt i Broder Joshua Lewis's Hus i Kaw Distrikt
i Colesville-Menighedens Nærværelse. Søndagen den 7de fandt den første
Begravelse Sted i Zions Land, idet Søster Polly Knight, Joseph Knights
Hustru, paa denne

Dag blev begravet. Samme Dag modtog Joseph en Aabenbaring angaaende
Sabbaten. (Se Pagtens Bog, 59de Kap.)

I Lydighed til en Befaling, som tidligere var givet, affattedes
følgende Beskrivelse over Zions Land:

»Dette Land ligner ikke de skovrige Stater i Østen. Saa langt Øjet kan
skue, ligge de skjønne bølgende Sletter eller Prærier udstrakte lig et
Hav. Græssets Yppighed og Blomsternes uendelige Mangfoldighed give
Landskabet en ubeskrivelig Ynde, og de blomsterrige Enge ere et Paradis
for Honningbien. Langs Vandløbene findes der Skovland, der i Bredde
varierer fra en til tre Mile. Skovene ere en Blanding af Eg, Valnød,
Elm, Kirsebær, Honey-Locus, Mulberry, Coffee-Bean, Hackberry, Box-Elder
og Lind, foruden Æsp, Buttonwood, Picon og Løn, som voxer paa de låve
Flader. Underskoven er dejlig og bestaar mest af Blommetræer,
Vinranker, vilde Æbletræer og Parsimmons. Jorden er fed og frugtbar og
bestaar i Almindelighed af sort, fed Muld, blandet med noget Ler og
Sand til en Dybde af fra tre til ti Fod. Det frembringer i
Overflødighed af Hvede og Majs, saa vel som søde Kartofler og Bomuld,
og andre nyttige Produkter. Af Heste, Hornkvæg og Svin findes der
mange, som synes at ernære sig ved Græsningen paa de store
Engstrækninger om Sommeren og paa de låve Steder om Vinteren. Vildtet
er mindre almindeligt der, hvor man har begyndt at opdyrke Jorden, end
det er lidt længere inde paa de vilde Sletter. Uroxen, Elsdyret,
Bjørnen, Ulven, Bæveren og mange andre vilde Dyr nyde her fuldkommen
Frihed. Kalkuner, Vildgjæs, Svaner, Ænder, ja en Mængde af alle Slags
Fugle, ere iblandt den Mangfoldighed, der pryder de behagelige Egne af
dette Guds Børns ønskelige Arveland.

Klimaet er mildt og behageligt næsten de tre Fjerdedele af Aaret, og
Zions Land ligger omtrent lige langt fra det Atlantiske og det Stille
Hav, saa vel som fra Alleghany og Klippebjergene paa 39 Grader nordlig
Bredde, og imellem 10 og 17 Grader vestlig Længde (fra Washington). Det
ser ud til at blive et af de mest velsignede Steder paa Jorden, naar
Forbandelsen er borttagen, om ikke før. Vinteren er mildere end i de
atlantiske Stater paa samme Breddegrad, og Vejret er tillige mere
behageligt. Mangler gives der naturligvis her som paa alle nye Steder;
navnlig savner man meget Møller og Skoler. Men alle naturlige
Hindringer og Ulemper ville med Tiden overvindes ved Indbyggernes
Industri, Samfundets Forædling og Videnskabens Fremme; og alle Mangler
ville forsvinde, naar Tiden kommer, hvorom Profeterne have vidnet; thi
idet de tale om Zion i de sidste Dage, sige de, at Libanons Herlighed
skal komme til hende, ja Fyrretræet, Kintræet og Buxbom tillige, til at
pryde Guds Helligdoms Sted med og til at gjøre hans Fødders Sted
herligt; og det siges endvidere, at Herren vil fremføre Guld i Stedet
for Kobberet, Sølv i Stedet for Jernet, Kobber i Stedet for Stenene, og
at et fedt Gjæstebud vil blive beredt for de Retfærdige; ja naar
Herrens Herlighed er bragt i Erkjendtlighed til Gavn for hans Folk, da
ville Menneskenes Beregninger forgaa og Verdens forfænge-JOSEPH SMITHS

lige Herlighed forsvinde, og man vil udbryde: »Gud lader sin fulde
Herlighed skinne ud af Zion.«

Det var altsaa et nyt Land, og kun faa Beboere havde endnu op-slaaet
deres Bosted inden for dets Grænser. Disse Kolonister bestode især af
Udvandrere fra de sydlige Stater. Alt det Land, som endnu ikke var
optaget, kunde afkjøbes de Forenede Staters Regjering for l1/* Dollars
pr. Akre.

Den 8de August modtog Joseph en Aabenbaring (Pagtens Bog, 60de Kap.), i
hvilken flere af Ældsterne bleve befalede at rejse tilbage til Østen,
hvoriblandt vare Joseph selv, Sidney Rigdon og Oliver Cowdery, som
Dagen efter begave sig paa Tilbagerejsen til Kirtland. I 17 Kanoer
styrede dette lille Selskab ned ad Missouri-Floden og ankom den første
Dag til Fort Osage. Intet forefaldt imidlertid af særlig Vigtighed de
første Par Dage, naar undtages, at man stadig var udsat for de mange
Farer, som ere forbundne med en Flodrejse i de vestlige Stater. Den
tredie Dag sloges Lejr ved Mc Ilwair's Bend, og medens Brødrene vare
lejrede her, havde Broder Phelps ved højlys Dag et Syn, hvori han saa'
Fordærveren i hans mest skrækindjagende Skikkelse fare hen over Vandet;
Andre hørte Larmen, men saa' ikke Synet. Morgenen efter havde Joseph
selv en Aabenbaring angaaende Vandenes Forbandelse i de sMste Dage. (Se
Pagtens Bog, 61de Kap.)

Den 13de mødte Selskabet nogle af Ældsterne paa deres Rejse til Zions
Land, og efter at de med gjensidig Glæde havde hilset paa hverandre som
Brødre, der virkelig stride for den Tro, som en Gang er overantvordet
de Hellige, erholdt Joseph en Aabenbaring, der tilkjendegav Herrens
Villie angaaende disse Brødre, som Joseph og hans Selskab saaledes
mødte. (Se Pagtens Bog, 62de Kap.)

Efter dette lille Møde af Ældster fortsatte Joseph, Rigdon og Cowdery
deres Rejse over Land til St. Louis, hvor de traf Brødrene Phelps og
Gilbert. Her fra toge de Førstnævnte med Postvogn og de Sidstnævnte med
Dampbaad til Kirtland, hvor de ankom lykkelig og vel den 27de August.
Meget forefaldt paa denne Rejse til Brødrenes Tros Bestyrkelse og
Opmuntring, og Guds Godhed lagdes ved forskjellige Lejligheder for
Dagen paa en saare forbausende Maade.

SJETTE KAPITEL.

Maaden, hvorpaa Zions Land kan erholdes. — Orson Hyde døbes. —
Mislykket Forsøg paa at skrive en Aabenbaring. — Brutalt Overfald paa
Joseph og Sidney Rigdon. — Den første Martyr i Kirken. —Joseph
anerkjendes som Præsident for det højere Præstedømme. — Befalingernes
Bog udkommer i Trykken. — En uheldig Kjøretur. — Et Forsøg paa at
forgive Joseph. — Det første Nummer af > The JEvening and Morning Stan
udkommer. — Brigham Young, Heber C. Kimball og Joseph Youngs første
Møde med Joseph. — En mærkværdig Aabenbaring angaaende Krig. — En
interessant Konference. — Grundstenen lægges til Kirtlands Tempel. —
Oversættelsen af Bibelen fuldendes.

I disse Kirkens Barndomsdage var der en stor Længsel efter at erholde
Herrens Ord om enhver Ting, som paa nogen mulig Maade

angik de Helliges Velfærd og Salighed; og da »Zions Land« paa den Tid
var den vigtigste timelige Gjenstand, de Hellige havde for Øjer bad
Joseph til Herren om videre Underretning angaaende de Helliges
Indsamling, Indkjøbet af Land og andre dermed forbundne Gjenstande. I
den derpaa givne Aabenbaring, som findes i Pagtens Bog, 63de Kap.,
paaviser Herren Joseph Nødvendigheden af, at der hurtig indsamledes
Penge for at opkjøbe Land i Jackson County. »Derfor,« siger Herren,
»skal Zions Land ikke erholdes uden ved Kjøb eller ved Blod, ellers
bliver der ingen Arv til eder. Og dersom det sker ved Kjøb, se, da ere
I salige; men dersom det sker ved Blod, se, eftersom det er eder
forbudt at udgyde Blod, da skulle eders Fjender komme over eder, og I
skulle blive fordrevne fra Stad til Stad, og fra Synagoge til Synagoge,
og ikkun faa skulle bestaa og erholde en Arv.«

Den Ilte September 1831 modtog Joseph atter en Aabenbaring. (Se Pagtens
Bog, 64de Kap.) Dagen efter flyttede han med sin Familie til Hiram,
Portage County, som er beliggende omtrent 30 Mile sydost fra Kirtland,
og opslog sin Bopæl hos John Johnson. Omtrent samtidig flyttede ogsaa
Sidney Rigdon til Hiram for at gjøre Tjeneste for Joseph som Skriver.
Saa snart de derpaa havde ordnet deres Sager i deres nye Hjem, begyndte
de atter at oversætte Bibelen og fortsatte dermed, naar deres Tid ikke
var optagen af andre Forretninger.

I Begyndelsen af Oktober modtog Joseph en Aabenbaring angaaende Bøn.
(Se Pagtens Bog, 65de Kap.) Og i samme Maaned blev Orson Hyde, der
senere valgtes til en af de tolv Apostle, indlemmet i Kirken ved Daab.

Den Ilte Oktober afholdtes en Konference hos John Johnson i Hiram, hvor
Joseph boede. Der bleve Ældsterne iblandt Andet belærte om Maaden,
hvorpaa Forsamlingerne bestyredes fordum. Denne Konference blev hævet
til den 25de s. M., da den atter traadte sammen i Irenus Burnetts Hus i
Orange, Cuyahoga County. 12 Højpræster,. 17 Ældster, 4 Præster, 3
Lærere og 4 Diakoner samt en stor Forsamling bivaanede dette Møde. Ved
samme Lejlighed modtog Joseph en Aabenbaring, hvori Wm. E. McLellin og
Samuel H. Smith blevo befalede at tage ud paa Mission. (Se Pagtens Bog,
66de Kap.)

En anden Konference blev afholdt i Hiram den 1ste November, hvor det
blev bestemt, at Oliver Cowdery skulde rejse til Independence,
Missouri, med de Aabenbaringer, som Joseph havde modtaget Tid efter
anden, for at faa dem trykte. En Aabenbaring blev samme Dag given, som
siden blev benævnet: Herrens Fortale til Pagtens Bog. (1ste Kap.) Før
Cowdery tog afsted med Aabenbaringerne, bleve de helligede og indviede
til Herrens Tjeneste af Profeten Joseph. John Withmer ledsagede Oliver
Cowdery til Independence.

En kort Tid i Forvejen havde William W. Phelps forladt Kirtland for at
drage til Missouri og standsede nogen Tid i Cincinnati for at gjøre
Indkjøb af en Bogtrykkerpresse og Typer, hvormed han agtede at etablere
og publicere et Maanedsblad i Independence, Jackson County, under Navn
af »The Evening and Morning Star«. Han53 JOSEPH SMITHS LEVNETSLØB

kom strax efter velbeholden til Independence med det Hele og begyndte
strax at ordne Typerne.

Paa denne Tid var der nogen Tale iblandt Brødrene angaaende
Aabenbaringer og Sprog, idet nemlig nogle af Ældsterne, der troede sig
i Besiddelse af betydelig Lærdom, søgte at overgaa Joseph i
Sprog-kyndighed, og nogle af dem mente, at Aabenbaringerne kunde
skrives i en bedre Stil. I en Aabenbaring, som Herren derpaa gav til
Joseph, sagde han, at de maatte udsøge de mindste af de Aabenbaringer,
Joseph havde modtaget, og derpaa udvælge den Viseste af Ældsterne til
at skrive en lignende, og dersom de kunde gjøre det, skulde de være
retfærdiggjorte i at sige, at de ikke vidste, om de Aabenbaringer,
Joseph havde modtaget, vare sande; men dersom de ikke kunde, vilde
Herren fordømme dem, hvis de ikke bare Vidnesbyrd om deres Sandhed. (Se
Pagtens Bog, 67de Kap.)

Man skulde næppe tro, at Nogen vilde vove at gjøre Forsøget, efter at
have hørt Herrens Ord i Aabenbaringen; men det skete dog, at Wm. E.
McLellin, som den klogeste Mand i sine egne Øjne og som ogsaa besad
mere Lærdom end Forstand, forsøgte at skrive en Aabenbaring, men
fejlede i Forsøget, hvilket havde til Følge, at Ældsterne og de
Tilstedeværende, som vare Vidner til denne Mands mislykkede Forsøg paa
at efterabe Jesu Kristi Sprog, bleve bestyrkede i deres Tro paa
Evangeliets Fylde og paa Sandheden af de Befalinger og Aabenbaringer,
som Herren havde givet til Kirken igjennem Joseph, og hvorom Ældsterne
vare villige til atter at bære Vidnesbyrd for hele Verden. Wm. E.
McLellin faldt siden fra og blev en stor Fjende af Joseph og Kirken.

Blandt de Apostater, som allerede den Gang fandtes i Kirken, omtaler
Joseph fornemmelig En ved Navn Ezra Booth, som i længere Tid, før han
antog Evangeliets Fylde, havde været Methodistpræst. Da han imidlertid
som Ældste i Kirken snart erfarede, at Tro, Ydmyghed, Taalmodighed og
Trængsel gik forud for Velsignelse, og at Gud fornedrede, før han
ophøjede etc., vendte han sig bort og faldt fra, og »skrev«, som Joseph
selv siger, »en Række Breve, som ved deres Usandhed, Besmykkelse og
fejlagtige Beregninger paa at kuldkaste Herrens Værk, blottede hans
Usselhed, Ugudelighed og Daar-skab, og efterlod ham som et Minde om
hans egen Skam til Betragtning for Verden«.

I denne Maaned (November) modtog Joseph flere Aabenbaringer. I en af
disse, som blev given til Orson Hyde, Luke S. Johnson, Lyman E. Johnson
og Wm. E. McLellin (Pagtens Bog, 68de Kap.), siger Herren, at han ikke
var tilfreds med Zions Indbyggere i Missouri; thi der fandtes
Lediggjængere iblandt dem, og deres Børn opvoxede i Ugudelighed.

Den 3die November blev den Aabenbaring given, som i Pagtens Bog kaldes
Tillægget (133de Kap.), og lidt efter en Befaling, som beskikkede John
Whitmer til at ledsage Oliver Cowdery til Missouri (Pagtens Bog, 69de
Kap.), og atter en angaaende Husholdning (Pagtens Bog, 70de Kap.).

Saaledes var Josephs Tid optaget med at annamme Aabenbaringer,54

oversætte Skriften, belære de Hellige og sidde i Raad med Brødrene. Fra
den 1ste til den 12te November holdtes fire specielle Konferencer, ved
hvilke han altid var nærværende.

I Begyndelsen af December befalede Herren Joseph og Sidney Rigdon at
gaa ud og forkynde Evangeliet i Egnene rundt omkring. (Se Pagtens Bog,
71de Kap.) I Lydighed til denne Befaling rejste de den 3die Dec. til
Kirtland, hvor de Dagen efter forsamledes med adskillige af Kirkens
Ældster og Medlemmer, ved hvilken Lejlighed de tillige indsatte Newel
K. Whitney til Biskop for Kirtlands Stav. En Aabenbaring blev endvidere
given, som indeholdt en Del Tillæg til de allerede givne Love og
Befalinger angaaende Kirkens Opbyggelse. (Se Pagtens Bog, 72de Kap.) De
vedbleve at prædike i Shalersville, Ravenna og andre Steder indtil i
Begyndelsen af Januar 1832, vidnende for Folket om Evangeliets
Gjengivelse samt formildede den Ophidselse, som var opstaaet iblandt
Folket ved de skandaløse Breve, som Apostaten Booth havde skrevet og
ladet indrykke i en Avis, kaldet »Ohio Star«.

Den 10de Januar 1832 blev det befalet Joseph atter at tage fat paa
Oversættelsen af Bibelen og fortsætte dermed, indtil Arbejdet var
fuldendt. (Pagtens Bog, 73de Kap.) Kort derefter modtoges en
Aabenbaring, som forklarede det 1ste Brev til Korinthierne. (Se Pagtens
Bog, 74de Kap.)

Den 25de Januar afholdtes en Konference i Amherst, Lorraine County. I
denne Konference bleve betydelige Forretninger udførte, og mange af
Ældsterne bleve ved Aabenbaring (Pagtens Bog, 75de Kap.) kaldte til
Tjenesten og beskikkede til at rejse paa Mission til forskjellige Dele
af de Forenede Stater. Efter at Joseph og Sidney Rigdon vare komne
tilbage fra denne Tur til Amherst, havde de den 16de Februar, medens de
vare beskjæftigede med at oversætte St. Johannes Evangelium, det
opbyggende og belærende Syn om de forskjellige Grader af Herlighed, som
findes nedskrevet i Pagtens Bog, 76de Kap.

I Marts modtog Joseph de Aabenbaringer, som udgjøre det 77de, 78de,
79de, 80de og 81de Kapitel af Pagtens Bog.

Den 24de s. M. brød en Pøbelhob ind i Josephs Hus i Hiram. Han havde
for nogen Tid vaaget over et sygt Barn og var netop falden isøvn, da
denne lovløse Pøbelhob stormede hans Hus og førte ham bort ud af samme
til en nærliggende Eng. Her reve de alle hans Klæder af ham, og sloge
og stødte ham paa det Grusomste. De bedækkede hans Legeme med Tjære og
Fjeder. Fjedrene, som de blandede i Tjæren, havde de stjaalet fra
Sidney Rigdons Hus. Hver Gang Joseph gjorde en Bevægelse, truede de med
at dræbe ham. De søgte ogsaa at faa en Tjærekost ind i hans Mund og
brød en Flaske over paa hans Tænder, idet de søgte at hælde ham Noget i
Munden, hvorved de vistnok tænkte paa at forgive ham. Dette Stof
formodedes at være nitric acid eller Salpetersyre, da det afbrændte
Græsset omkring paa Jorden, hvor det spildtes. De prøvede ogsaa paa at
kvæle ham, idet de holdt ham i Struben, indtil de ansaa ham for død.
Havde ikke Herren forhindret dem deri, vilde de uden Tvivl55 JOSEPH

ogsaa have dræbt ham. Optrin af denne Slags hindrede ham imidlertid
ikke i at forkynde Sandheden, thi næste Dag, som var en Søndag,
prædikede han atter til Folket. Blandt Tilhørerne var der flere a f
Pøbelen, som den foregaaende Nat havde behandlet ham saa grusomt. Samme
Dag døbte han tre Personer.

Det fortjener endvidere at bemærkes, at det syge Barn, over hvilket han
samme Aften havde vaaget, og hvis Tilstand end yderligere forværredes
ved Natteluftens skadelige Indvirkning, for hvilket det var udsat, døde
fem Dage senere, og det kan saaledes med Føje siges, at dette Barn var
den første Martyr i denne Uddeling. Barnet, som døde ved den Lejlighed,
var John Murdocks moderløse Søn, Joseph S. Murdock, som tillige med sin
Tvillingsøster Julia (der blev opdraget i Joseph Smiths Familie) var
født i Orange, Cayahoga County, Ohio, den 30te April 1831. Sidney
Rigdon, som samtidig var bleven ført ud af sit Hus, var ogsaa nær
bleven dræbt af Pøbelen ved denne Lejlighed. Ophavsmændene til disse
Optøjer bestode for det meste af ledende Mænd iblandt de omkringboende
religiøse Partier, navnlig Methodister, Campbelliter og Baptister, samt
Apostater.

Søndag den Iste April afrejste Joseph tilligemed Newel K. Whitney,
Peter Whitmer og Jesse Gause fra Hiram for anden Gang at besøge
Missouri, og da de ikke ønskede at lægge Vejen over Kirtland af Frygt
for Pøbeloptrin, tog Broder George Pitkin dem op i sin Vogn og kjørte
dem ad den korteste Vej til Warren, hvor til de ankom samme Dag. Der
traf de sammen med Ældste Rigdon, som havde forladt Chardon om
Morgenen. De fortsatte Rejsen og kom den næste Dag til Wellsville og
den følgende Dag til Steubenville, hvor de efterlode Vognen. Onsdagen
den 4de toge de med Dampskib til Wheeling i West Virginia, hvor de
derpaa kjøbte en Del Papir til Trykkeriet i Zion, som den Gang stod
under William W. Phelps Opsyn.

Fra Wheeling fortsatte de Rejsen videre med Dampbaaden »Trenton«.
Medens Baaden om Natten laa i Havn, var der to Gange Ild i den, og hele
dens Bredside brændte igjennem til Kahytten; den afgik ikke desto
mindre næste Morgen. Da de ankom til Cincinnati, forlode nogle af
Pøbelen dem, som havde fulgt dem den hele Vej rundt, og de ankom til
Louisville samme Nat; Kaptejn Brittle tilbød dem Beskyttelse ombord i
sin Baad, og gav dem Aftensmad og Frokost gratis. I Louisville traf de
sammen med Ældste Titus Billings, som tilligemed et Selskab Hellige var
paa Rejse fra Kirtland til Missouri. Næste Dag toge de med en Dampbaad
til St. Louis, hvor de skiltes fra Broder Billings og Selskab, og
fortsatte derpaa Rejsen med Posten til Independence (330 Mile), hvor de
ankom den 24de April. De fandt Brodrene i Almindelighed ved god Helbred
og Tro og overordentlig glade ved atter at kunne byde dem Velkommen
iblandt sig.

Den 26de April sammenkaldte Joseph et almindeligt Raad af Menigheden,
hvor han blev anerkjendt som Præsident for det højere Præstedømme i
Overensstemmelse med en foregaaende Ordination i den nævnte Konference
af Højpræster, Ældster og Medlemmer, der blev afholdt i Amherst, Ohio,
den 25de Jan. Broderskabets højre Haand56

blev ham rakt af Biskop Partridge paa Menighedens Vegne, hvilken
Handling var meget behagelig, indtryksfuld og højtidelig. Paa samme Tid
blev en Udestaaelse mellem Biskop Partridge og Ældste Rigdon
tilfredsstillende bilagt; og da man atter om Eftermiddagen kom sammen,
syntes alle Hjerter at glæde sig, og Joseph annammede en Aabenbaring om
Enoks Orden, som var oprettet blandt Folket i hans Dage. (Se Pagtens
Bog, 82de Kap.) Den 27de bleve mange Sager ordnede for de Helliges
Velfærd, som nu nedsatte sig iblandt en Hob Ugjerningsmænd ligesom Faar
iblandt Ulve. Det var Josephs Hensigt at ordne Kirken saaledes, at
Brødrene ved gjensidig Venskab og Kjærlighed efterhaanden kunde blive
fri for al Gjældsforpligtelse udenfor Guds Rige.

Den 28de og 29de April besøgte Joseph Brødrene paa den vestre Side af
Big Blue (en Flod), nogle faa Mile vesten for Independence, og fik en
Modtagelse, som kun kjendes iblandt Brødre og Søstre, der ere forenede
i samme Tro og ved samme Daab og opholdes af den samme Herre.
Colesville-Menigheden i Særdeleshed glædede sig meget, ligesom de
Hellige fordum gjorde ved Paulus. Læseren bedes erindre, at disse
Hellige fra Colesville vare iblandt de første, som annammede Evangeliet
under Profetens egen Undervisning, og selvfølgelig nærede han en
inderlig Kjærlighed og Hengivenhed for dem. Sammenkomsten mellem
Profeten og disse Hellige maa derfor have været glædelig for begge
Parter. Colesville-Menigheden havde rejst omtrent 1300 Mile for at naa
deres nye Hjem i Jackson County, Missouri. Den 30te April rejste Joseph
tilbage til Independence og modtog her samme Dag en Aabenbaring om
Enkers og Faderløses Forsørgelse. (Se Pagtens Bog, 83de Kap.)

Den 1ste Maj blev der afholdt et Raad, hvori det blev bestemt, at der
skulde trykkes 3000 Exemplarer af Befalingernes Bog,* og at endvidere
William W. Phelps, Oliver Cowdery og John Whitmer skulde beskikkes til
at gjennemse og berede saadanne Aabenbaringer for Trykken, som maatte
være passende at offentliggjøre. Endvidere blev det bestemt, at William
W. Phelps skulde gjennemse og lade trykke de Salmer, som Emma Smith
ifølge Aabenbaring havde udvalgt. Der blev ogsaa truffet Foranstaltning
til at forsyne de Hellige med Vareoplag i Missouri og Ohio, hvilket med
faa Undtagelser vandt Brødrenes Bifald. Førend de forlode Independence,
holdt Ældste Rigdon to meget kraftige Taler, som syntes at have en
tilfredsstillende Virkning paa Folket.

Den 6te Maj tog Joseph Afsked med Brødrene i Independence og begav sig
i Forening med Brødrene Rigdon og Whitney paa Tilbagerejsen til
Kirtland. Over St. Louis toge de til Vincennes i Indiana og der fra til
New Albany, hvilket Sted var beliggende nær Ohio-Flodens Vandfald. Før
de ankom til sidstnævnte Sted, hændte det, at Hestene bleve sky og
satte af sted i fuld Fart, hvorunder Biskop Whitney søgte at springe af
Vognen, men da hans Frakke blev hængende fast ved samme, fik han sin
ene Fod ind i Hjulet

* Dette lille Værk udgjorde siden en Del af Pagtens Bog.57 JOSEPH

og brækkede derved Benet og Foden paa flere Steder. Joseph selv sprang
af ved samme Lejlighed, men slåp uskadt fra det. De toge derpaa ind i
Hr. Porters Gjæstgiveri i Greenville, hvor de opholdt sig i fire Uger,
medens Ældste Rigdon fortsatte sin Rejse til Kirtland.

»I al denne Tid,« skriver Joseph, »indtog Broder Whitney regelmæssig
sin Føde og gik ikke tabt af saa meget som en Nats Hvile. Doktor
Porter, vor Værts Broder, som betjente ham, bemærkede en Dag, at det
var slemt, der ikke fandtes nogen Mormoner i Nærheden, thi de kunde
kurere Benbrud og Andet.

Medens vi opholdt os paa dette Sted, gik jeg ofte ud i Skoven; og da
jeg en Dag rejste mig fra Middagsbordet og gik hen til Døren, begyndte
jeg meget voldsomt at kaste op. Jeg opkastede meget Blod og giftigt
Stof, og Bevægelsen i mine Muskler og hele System var saa voldsom, at
min Kjæbe kom aflave for en Stund. Det lykkedes mig dog at sætte den i
Orden igjen med mine egne Hænder, hvorpaa jeg banede mig Vej til Broder
Whitneys Seng saa hurtig som mulig. Han lagde sine Hænder paa mig og
administrerede i Herrens Navn, og jeg blev øjeblikkelig helbredet,
endskjønt Virkningen af Forgiften havde været saa stærk, at meget af
Haaret løsnedes paa mit Hoved.

Broder Whitney havde ikke været oppe af Sengen i næsten fire Uger, da
jeg efter en Tur i Skoven gik ind i hans Værelse og foreslog ham, at vi
skulde begive os paa Hjemrejsen. Jeg lovede ham, at dersom han vilde
ledsage mig den følgende Dags Morgen, saa vilde vi faa Lejlighed til at
kjøre med en Vogn til Floden (omtrent fire Mile borte), hvor vi skulde
finde en Færgebaad, der uden Tidsspilde vilde sætte os over Floden. Paa
den modsatte Flodbred vilde vi finde en Drosche, som skulde kjøre os
direkte til Dampskibsbroen, hvor en Damper vilde ligge færdig til
Afsejling ved vor Ankomst, og med denne skulde vi inden Kl. 10 om
Formiddagen være paa Rejse opad Floden og i det Hele taget have en god
og lykkelig Hjemrejse. Broder Whitney fattede strax Mod og lovede at
efterkomme min Opfordring. Vi tiltraadte derfor Rejsen om Morgenen og
fandt Alting bestemt, som jeg havde forudsagt, thi førend Klokken havde
slaaet ti, var Damperen, hvorpaa vi havde taget Plads, undervejs og
sejlede med fuld Fart op ad Ohio-Floden. Efter vor Landstigning i
Wellsville toge vi strax med Postvognen til Chardon og derfra videre
med almindelig Vogn til Kirtland, hvor vi indtraf i Slutningen af Juni
Maaned.«

Joseph opslog nu sin Bopæl i Kirtland og beskjæftigede sig det meste af
Sommeren med at oversætte Bibelen.

Paa denne Tid (Juni) blev det første Nummer af »The Evening and Morning
Star« trykt og publiceret i Independence, Missouri, af William W.
Phelps & Co. Dette var det første Blad, som nogensinde var udgivet af
de Hellige i denne Uddeling, og Hensigten med dets Udgivelse var at
udsprede Lys og Sandhed iblandt Menneskene, at hjælpe Ældsterne i deres
Arbejde samt at opmuntre og belære de Hellige i Almindelighed. Det var
tillige det eneste Blad, som udkom i Øvre-Missouri, idet dets Kontor
var beliggende omtrent 10 Mile58

fra Staten Missouris vestlige Grænselinie og omtrent 120 Mile
vestligere end noget Trykkeri i Staterne; endvidere cirka 1000 Mile fra
Kirtland og 1300 Mile fra New York.

Denne Sommer vedbleve Ældsterne at prædike med usvækket Iver, endskjønt
de ofte vare udsatte for raa Behandling og tidt maatte lide stor
Forfølgelse af ondskabsfulde Mennesker. Grene bleve oprettede næsten
overalt i de Forenede Stater og Canada, og Herrens Værk gjorde hurtig
Fremgang. Samme Efteraar begyndte Ældsterne at vende tilbage fra deres
Missioner til de østlige Stater og aflagde Beretning om deres
forskjellige Forvaltninger i Herrens Vingaard; og medens de endnu vare
samlede, modtog Joseph den 22de og 23de Sept. en meget vigtig
Aabenbaring angaaende Præstedømme. (Se Pagtens Bog, 84de Kap.) I denne
Aabenbaring bleve de Hellige tillige underrettede om, at et Tempel
skulde bygges paa det indviede Sted i Jackson County, førend den
daværende Slægt ganske var uddød, og at en Herligheds Sky skulde hvile
over det.

Joseph vedblev at oversætte og betjene Menigheden hele Efteraaret med
Undtagelse af en kort Tid, da han var fraværende paa en Rejse til
Albany, New York og Boston i Forening med Biskop Whitney, fra hvilken
Rejse han kom tilbage den 6te Nov. Nogle Dage i Forvejen, den 3die
Nov., blev hans ældste Søn Joseph født.

De Hellige i Jackson County gjorde hurtig Fremgang, og deres Antal
forøgedes stadig ved Indvandring af Hellige fra forskjellige Dele af
Landet. Store Landstrækninger bleve kjøbte af de Forenede Staters
Regjering; flere hundrede Avisgaarde anlagdes, og Møller og udstrakte
Anlæg paabegyndtes.

Den 27de Nov. skrev Joseph et opmuntrende Brev til de Hellige i Zion.
Dette Brev indeholdt ogsaa Aabenbaringen, som udgjør det 85de Kapitel i
Pagtens Bog. En stadig Brevvexling fandt Sted imellem de to Steder
Kirtland og Independence.

I samme Maaned saa' Joseph for første Gang Brigham Young, der
tilligemed Heber C. Kim ball og Joseph Young kom for at besøge ham i
Kirtland. Ved Ankomsten der fandt de Joseph og nogle andre Brødre i
Skoven i Færd med at hugge og kjøre Brænde. »Her var min Glæde
fuldstændig,« siger Præsident Young, »over det Privilegium at tage en
Guds Profet i Haanden og modtage det faste Vidnesbyrd ved Profetiens
Aand, at han var Alt, hvad noget Menneske kunde antage ham for at være,
nemlig en sand Profet. Han var lykkelig over at se os og bød os
Velkommen. Om Aftenen kom en Del Brødre ind, og vi samtalede om Ting
henhørende til Guds Rige. Han bad mig bede. I min Bøn talede jeg i
Tungemaal. Saa snart vi havde rejst os fra Gulvet, flokkedes Brødrene
omkring ham og spurgte, hvad han mente om Tungemaalsgaven, der var over
mig. Han sagde dem, at det var det rene Adams Sprog. Nogle mente, at
han vilde fordømme Gaven, men han sagde: »Nej, den er af Gud.«

Præsident Brigham Young, der afgik ved Døden den 29de August 1877 paa
sin Bopæl i Salt Lake City, var født i Whitingham, Windham County,
Vermont, den 1ste Juni 1801. Hans Forældre, John Young og Nabby Howe,
flyttede i Aaret 1804 fra Vermont til Sher-59 JOSEPH SMITHS LEVNETSLØB

burn, Chinango County, New York, hvor han under sin Opvæxt var
behjælpelig med det besværlige Arbejde at anlægge en Gaard i en med
Skov stærkt bevoxet Egn, og maatte derfor udstaa alle de Savn og
Mangler, som Anlæggelsen af et nyt Settlement paa den Tid bestandig
medførte. Paa Grund af Omstændighederne var derfor hans
Skoleundervisning indskrænket til kun 11 Dage. Da han var 16 Aar
gammel, begyndte han med sin Faders Tilladelse at arbejde for sig selv,
men omendskjønt han af sine Forældre, der vare Methodister, lærte at
føre et strengt moralsk Liv, bekjendte han sig dog ikke til nogen
særskilt Religion, førend han var 22 Aar gammel, da han sluttede sig
til nævnte Samfund. Den 8de Oktober 1824 ægtede han Miriam Works og
boede i Cayuga County, New York, indtil Foraaret 1829, medens han
afvexlende arbejdede som Tømmermand, Snedker, Maler og Glarmester,
hvorefter han flyttede til Mendon, Monroe County, N. Y. Om Foraaret
1830 saa' han for første Gang Mormons Bog, der blev bragt dertil af
Samuel H. Smith, Josephs Broder. Om Efteraaret 1831 kom Ældsterne
Alpheus Gifford, Elial Strong og Andre til Mendon for at prædike
Evangeliet, som han derpaa hørte og troede. Men det var først efter en
omhyggelig og nøje Undersøgelse af de i Mormons Bog aabenbarede
Principer, at han den 14de April 1832 lod sig døbe og konfirmere af
Ældste Eleazar Miller, der samme Dag tillige ordinerede ham til Ældste
i Jesu Kristi Kirke af Sidste-Dages Hellige. Fra sin Daabsdag til sin
Død fulgte Præsident Brigham Young Kirken i dens lyse og mørke Dage,
var Profeten en trofast og hengiven Ven og indtil dennes Død en sikker
Støtte saa vel i Modgang som i Medgang. Efter Profeten Josephs
Martyrdød udførte Brigham et Arbejde, hvis Storhed og uhyre Betydning
for Menneskeslægtens Vel forhaabentlig af Efterslægten bedre vil blive
paaskjønnet og vurderet, end det blev af hans Samtid.

Heber C. Kimball, der ledsagede Præsident Young paa hans Besøg til
Joseph, var fjerde Barn af Solomon Fordham og Anna Kimball, og fødtes
den 14de Juni 1801 i Byen Sheldon, Franklin County, Vermont. Allerede
som ganske ung modtog han mange indtrængende Anmodninger om at forene
sig med Dagens religiøse Sekter, hvilket han dog ikke fandt sig beføjet
til, indtil en religiøs Opvækkelse fandt Sted i hans Nabolag, kort
efter hvilken han og hans Kone bleve døbte og forenede sig med
Baptisterne. Omtrent tre Uger efter denne Tildragelse kom nogle Ældster
af Jesu Kristi Kirke fra Pennsylvanien til Phineas H. Youngs Hjem i
Victor, og da. Præsident Kimball erfarede, at de vare ankomne,
tilskyndede Nysgjerrighed ham til at se dem, og han hørte da for første
Gang det evige Evangelium. Han blev begjærlig efter at lære mere, og i
Selskab med Præsident Brigham og Ældste Phineas Young tilligemed deres
Hustruer rejste han til Pennsylvanien, hvor de forbleve hos Menigheden
i sex Dage og overværede regelmæssig Forsamlingerne. Den 14de April
1832 besøgte Ældste Alpheus Gifford Hr. Kimball, som efter en kort
Samtale sagde: »Broder Alpheus, jeg er rede til at gaa hen og blive
døbt,« hvorpaa han gik med Ældste Gifford omtrent en engelsk Mil til en
liden Flod i Skoven, hvor han blev døbt. Om hans Daab skriver60

han i sin Dagbog Følgende: »Under Ordinancerne Daab og
Haandspaa-læggelse annammede jeg den Helligaands Gave ligesom
Disciplene fordum, hvilket var ligesom en fortærende Ild; og uagtet
Folket sagde, at jeg var forrykt, var jeg dog ved mine fulde Sanser.
Jeg vedblev saaledes i mange Maaneder, og det syntes, som om mit Kjød
skulde fortæres; paa samme Tid bleve Skrifterne udfoldede for mit Sind
paa en saa vidunderlig Maade, at det undertiden syntes, som om jeg
tidligere havde været bekjendt med dem.« Heber C. Kimball døde som
Præsident Brigham Youngs første Raadgiver den 22de Juni 1868 i Salt
Lake City, Utah. Følgende Udtalelser af Præsident Brigham Young ved
hans Jordefærd vise tilfulde hans senere Trofasthed og urokkelige
Standhaftighed i Herrens Gjerning: »Vi kunne i Sandhed sige, at Broder
Kimballs Dødsdag var langt bedre end hans Fødselsdag. Jeg tror, at han
var lige saa trofast som nogen Mand, der nogensinde levede paa Jorden.
Jeg har været personlig bekjendt med ham i 43 Aar, og jeg kan bevidne,
at han elskede Sandheden, var fuld af Velvillie og var en Mand, som man
kunde forlade sig paa. Nu er han gaaet bort for at hvile en Tid; han er
hensovet i et vist Øjemed — for at blive beredt for en herlig
Opstandelse; og den samme Heber C. Kimball, som har vandret iblandt os,
vil blive oprejst i Opstandelsen og i Kjødet komme til at se Gud og
samtale med ham og se sine Brødre og omgaas med dem, og de ville nyde
en lyksalig Evighed sammen.«

Den 6te Dec. modtog Joseph en Aabenbaring, som forklarer Lignelsen om
Hveden og Klinten (Pagtens Bog, 86de Kapitel), og den 25de s. M.
følgende mærkværdige Aabenbaring angaaende Krig (Pagtens Bog, 87de
Kap.):

»Sandelig, saa siger Herren, angaaende de Krige, som om kort Tid skulle
udbryde og ville begynde med Staten Syd-Carolinas Oprør, hvilket vil
tilsidst ende i Manges Død og Elendighed. De Dage skulle komme, da Krig
vil blive udgydt over alle Nationer og vil begynde paa det Sted. Thi
se, Sydstaterne skulle skille sig fra Nordstaterne, og Sydstaterne
skulle kalde paa andre Nationer, ja, selv paa Storbritannien, som den
kaldes, og de skulle ogsaa paakalde andre Nationer, for at forsvare sig
mod andre Nationer; og saaledes skal Krig udgydes paa alle Nationer. Og
det skal ske efter mange Dage, at Slaverne, indøvet og udrustet til
Krig, skulle rejse sig op mod sine Herrer. Og det skal ogsaa ske efter
mange Dage, at de Overblevne, som ere efterladte i Landet, skulle ruste
sig og vorde saare vrede og skulle forurolige Hedningerne og gjøre dem
megen Besvær. Og saaledes skulle Jordens Indvaanere sørge for Sværdets
og Blodsudgydelsens Skyld; og ved Hungersnød og Plager og Jordskjælv og
Himlens Torden og stærke og frygtelige Lynslag skulle Jordens
Indvaanere komme til at erfare en almægtig Guds Fortørnelse og Vrede og
tugtende Haand, indtil den bestemte Ødelæggelse fuldstændigt har
tilintetgjort Nationerne; at Raabet af de Hellige og de Helliges Blod
om at blive hævnet paa deres Fjender skal ophøre at komme op for den
Herre Zebaots Øren. Staar I derfor paa hellige Steder og rokkes ikke
til Herrens Dag kommer, for se, den kommer snarlig, siger Herren,
Amen.«

I en Skrivelse kort efter til Redaktøren af et Blad i Rochester, New
York, ved Navn N. C. Seaton, siger Joseph bl. A. Følgende om det samme
Emne: »Ikke mange Aar skulle hengaa, før de Forenede Stater skulle
fremvise en saadan Scene af Blodsudgydelse, som61 JOSEPH SMITHS

der ikke vil findes Mage til i vor Nations Historie.« Hvorledes denne
Profeti 30 Aar efter paa det Bogstaveligste begyndte at opfyldes, er
vistnok vore Læsere almindelig bekjendt; dog er der endnu mange Ting af
stor Vigtighed i denne Aabenbaring, der endnu staa tilbage at opfyldes.

Den 27de Dec. modtog Joseph en Aabenbaring, kaldet Oliebladet. (Se
Pagtens Bog, 88de Kap.) Denne lange Aabenbaring udfoldede for de
Hellige mange store og skjønne Ting; navnlig omhandler den de store
Begivenheder i de sidste Dage. Den indeholdt tillige en Befaling til de
Hellige om at bygge et Tempel i Kirtland og at oprette en Skole under
Navn af Profeternes Skole.

I disse Dage var Joseph meget bekymret og foruroliget over de ledende
Ældsters og de Helliges Fremgangsmaade i Zions Land (Missouri). De
adløde ikke Befalingerne, som Herren havde givet dem, saasom de burde
have gjort; dog overtraadte de ikke de verdslige Love; men Joseph
dulgte ikke Herrens Ord for dem. Den Ilte Januar 1833 skrev han et Brev
til William W. Phelps, »Stjernen«s Redaktør, hvori han strengt revsede
de Hellige. Og den 14de s. M. afsendte ligeledes en Konference af 12
Højpræster i Kirtland en lang Epistel af samme Beskaffenhed til de
Hellige i Missouri. Efter at de Hellige i Zion havde modtaget disse
Advarsler, begyndte de at omvende sig. Saaledes blev et Raad
sammenkaldt d. 26de Feb., hvor en Epistel blev skreven og sendt til
Præsidentskabet i Kirtland, i hvilken de Hellige i Zion lovede at
underkaste sig Herrens Befalinger og sagde, at de vare villige til at
omvende sig fra deres Synder. Dermed var Joseph og Brødrene i Kirtland
tilfredse. I en Aabenbaring kort efter til Joseph anerkjendte ogsaa
Herren deres Omvendelse og sagde, at Englene i Himmelen glædede sig
derover. (Se Pagtens Bog, 90de Kap.)

I samme Maaned organiserede Joseph Profeternes Skole i Kirtland, som
derpaa fortsattes hele Vinteren. Ældsterne gjorde her god Fremgang i
Kundskaben om de Ting, som henhøre til Guds Rige. Da de endnu ikke
havde opført nogen Forsamlingsbygning eller Skolehus, maatte de indtil
videre leje et Lokale til nævnte Brug.

j> Denne Vinter,« skriver Joseph, »anvendte jeg til at oversætte
Skriften, møde i Profeternes Skole og sidde i Konference. Jeg havde
mange glade og oplivende Stunder. De Naadegaver, som følge dem, der tro
og adlyde Evangeliet, som Tegn paa, at Herren altid er den samme i sin
Handlemaade med dem, der i Ydmyghed elske og efterfølge Sandheden,
begyndte nu at udøses iblandt os ligesom i gamle Dage; thi da vi,
Joseph Smith jun., Sidney Rigdon, Frederik G. Williams, Newel K.
Whitney, Hyrum Smith, Zebedee Coltrin, Joseph Smith sen., Samuel H.
Smith, John Murdock, Lyman E. Johnson, Orson Hyde, Ezra Thayre
(Højpræster) og Levi W. Hancock og Wm. Smith (Ældster), vare forsamlede
i Konference den 22de Jan., talede jeg til Forsamlingen i et fremmed
Tungemaal og blev efterfulgt i samme Gave af Zebedee Coltrin og min
Broder William Smith, hvorefter Herren udgød sin Aand paa en mirakuløs
Maade, indtil alle62

Ældsterne talede ved Tungemaalsgaven, saa vel som flere Medlemmer,
baade Mænd og Kvinder. Store og vidunderlige vare disse guddommelige
Aabenbarelser af den Helligaand. Vi sang Lovsange for Gud og Lammet,
talede og bade i Tungemaal, hvormed Konferencen optoges til sent ud paa
Aftenen, saa glade vare vi, fordi disse saa længe savnede Velsignelser
atter vare gjengivne.

Dagen efter (den 23de) mødte vi atter til Konference, og efter megen
Talen, Syngen, Beden og Lovprisning, Alt i Tungemaal, udførte vi
Fodtvætnings-Ordinancen, saasom Herren havde befalet og i
Overensstemmelse med, hvad der staar skrevet i det 13de Kapitel af
Johannes Evangelium. Hver Ældste tvættede først sine egne Fødder;
derpaa bandt jeg op om mig med et Haandklæde og tvættede Alles Fødder
og tørrede dem med Haandklædet. Iblandt dem, som fremstillede sig, var
ogsaa min Fader, men før jeg tvættede hans Fødder, bad jeg ham om en
Faders Velsignelse, hvilket han opfyldte ved at lægge sine Hænder paa
mit Hoved i Jesu Kristi Navn og erklære, at jeg skulde vedblive i det
præstelige Embede, til Kristus kommer. Ved Slutningen af denne
Tildragelse blev Broder Frederik G. Williams tilskyndet af den
Helligaand til at tvætte mine Fødder til Tegn paa hans faste Beslutning
om at være med mig paa Rejser og i Lidelser, i Liv og i Død, og
bestandig at staa ved min højre Haand; og i dette anerkjendte jeg ham i
Herrens Navn. Jeg sagde derpaa til Ældsterne: »Ligesom jeg har gjort,
saa gjører ogsaa I, tvætter hverandres Fødder,« og ved den Helligaands
Kraft erklærede jeg dem alle rene for denne Slægts Blod, men hvis nogen
af dem skulde synde forsætlig, efter at de saaledes vare rensede og
beseglede til at leve evindeligen, skulde de blive overantvordede til
Satans Revselse indtil Forløsningens Dag.

Efter hele Dagen at have vedblevet med Faste og Bøn og hellige
Handlinger, sluttede vi med at nyde Herrens Nadver. Jeg velsignede
Brødet og Vinen i Herrens Navn, hvorefter vi alle aade og drak og bleve
mættede; derefter sang vi en Salme og skiltes ad.«

Den 2den Feb. fuldendte Joseph Oversættelsen af det Nye Testamente. Den
27de s. M. modtog han hin Aabenbaring, som kaldes Visdomsordet (se
Pagtens Bog, 89de Kap.); den 8de Marts en Aabenbaring angaaende Rigets
Nøgler (90de Kap.); Dagen efter atter een angaaende de apokryfiske
Bøger (91de Kap.), og den 15de s. M. en Aabenbaring angaaende Enoks
Orden (92de Kap.). I en Forsamling af Højpræster den 18de Marts i
Profeternes Skole ordinerede han, ifølge Befaling fra Herren, Sidney
Rigdon og Frederick G. Williams til sine Raadgivere i Præsidiet over
det højere Præstedømme. Disse tre udgjorde tillige Kirkens Første
Præsidentskab. Ved samme Lejlighed lovede han dem, at de Rene af
Hjertet skulde have himmelske Syner etc., og efter i Løndom at have
bedet til Herren begyndte hans Forjættelse allerede strax at gaa i
Opfyldelse, idet flere af Brødrene saa' Frelseren i et himmelsk Syn,
omgiven af Engleskarer.

Den 23de Marts afholdtes en Raadsforsamling, som beskikkede en Komite
til at opkjøbe Land i Kirtland, hvorpaa de Hellige kunde63 JOSEPH

bygge en Stav af Zion. Kort efter bleve flere Landejendomme ind-kjøbte
i dette öjemed.

Den 6te April samledes omtrent 80 Brødre af Præstedømmet og nogle
Medlemmer af Kirken i Zions Land ved Færgestedet over Big Blue-Floden,
nær ved Vestkanten af Jackson County, og højtideligholdt for førte Gang
Kirkens Fødselsdag. Det var tidligt paa Vaaren, og Naturen var allerede
iklædt sin skjønne Foraarsdragt. Den grønne Skov og de udstrakte Enge,
bestrøede med de dejligste Blomster, oplivede Scenen og var for de
forsamlede Hellige som en Forsmag paa Paradisets Herlighed. Dagen
svandt hen paa en meget behagelig Maade. Selv de Fremmede, som vare
tilstede, omtalte denne Højtidelighed som noget Særegent.

Den 4de Maj afholdtes en Konference af Højpræster for at tage under
Overvejelse Nødvendigheden af at opføre et Skolehus til Gavn for de
Ældster, der skulde komme sammen for at modtage Undervisning før deres
Udsendelse paa Missioner, overensstemmende med en derom den 8de Marts
given Aabenbaring; og ved Konferencens enstemmige Votum bleve Hyrum
Smith, Jared Carter og Reynolds Cahoon beskikkede som den Komite, der
skulde foretage den nødvendige Indsamling af Midler blandt de Hellige
til Opførelsen af en saadan Bygning. Denne Komite satte sig snart i
Virksomhed, og uagtet de Hellige den Gang vare fattige, saa satte dog
deres Enighed, Samdrægtighed og Kjærlighed til Herrens Værk og
hverandre indbyrdes dem i Stand til at udføre, hvad Herren havde
befalet, og de ydede beredvilligt af deres Midler til Husets Opførelse.

Den 6te Maj modtog Joseph to Aabenbaringer (Pagtens Bog, 93de og 94de
Kap.), og i den sidstnævnte af disse siger Herren blandt Andet Følgende
angaaende denne Bygning: »Sandelig siger jeg eder, at det skal bygges
55 Fod i Bredden og 65 Fod i Længden indvendig. Der skal være en nedre
Sal og en øvre Sal, efter det Mønster, der herefter skal gives eder. Og
det skal helliges Herren fra dets Grundlægning af ifølge Præstedømmets
Orden og efter det Mønster, som skal gives eder herefter. Og det skal
udelukkende indvies til Herren for Præsidentskabets Arbejde. I skulle
ikke lade noget Urent komme ind i det; min Herlighed skal være der, og
mit Ansigt skal være der. Men om noget Urent kommer derind, skal min
Herlighed ikke være der, og ej heller mit Ansigt.«

I en anden Konference, som derpaa blev afholdt den 6te Juni, blev
Komiteen bemyndiget til strax at tage fat paa Opførelsen af denne
Bygning eller i det mindste at anskaffe de nødvendige Materialer. Og
allerede den 23de Juli blev Grundstenen lagt under stor Højtidelighed
af det hellige Præstedomme. Nævnte Bygning er siden bleven bekjendt i
Kirkens Historie under Navn af »Kirtlands Tempel«.

Paa denne Tid modtog Joseph atter to Aabenbaringer (se Pagtens Bog 95de
og 96de Kap.), og afsluttede i Begyndelsen af Juli Maaned Oversættelsen
af Bibelen.

Den 25de Juni afsendte Præsidentskabet i Kirtland en Tegning med
tilhørende Forklaring over Zions Stad til Brødrene i Missouri64

tilligemed en Bygningsplan over Herrens Hus, der skulde opføres i Zion
for Præsidentskabet. Disse Foretagender bleve imidlertid ikke
iværksatte paa Grund af de Pøbeloptøjer, som strax efter fandt Sted i
Jackson County, Missouri, og hvorom Oliver Cowdery i September Maaned
afgav Beretning for Præsidentskabet i Kirtland.

SYVENDE KAPITEL.

De Helliges Fremgang i Jackson County vækker Misundelse og Avind hos
Countiets øvrige Beboere. — Pøbelen afholder sit første almindelige
Møde. — Forfølgelsen tager sin Begyndelse. — Et vigtigt Dokument. —
Bogtrykkeriet ra. m. ødelægges. — Forfølgelsen vedvarer. — En Adresse
affattes og oversendes Guvernøren. — »En blodig Dag«. — Pøbelen
omdannes til Milits. — De Hellige affordres deres Vaaben, som tilsidst
udleveres. — Deres Uddrivelse af Countiet iværksættes. — Et mærkværdigt
Syn paa Himmelen. — Størstedelen af de Hellige nedsætte sig i Clay
County og omliggende Egne.

Som allerede bemærket havde de Hellige i Zions Land (Missouri) formeret
sig betydeligt i Antal formedelst Indvandring af Hellige fra andre
Stater, navnlig Ohio, saa at de i April 1833 udgjorde omtrent 1200
Personer, deri Børn indbefattede. De vare inddelte i ti Grene, som hver
havde sin Forstander, der igjen stod under Biskoppens Bestyrelse.
Ifølge Herrens Befaling havde de opkjøbt Land og betalt derfor, og vare
nu i Færd med at bygge Huse og opdyrke Landet. Held og Lykke fulgte
deres Bestræbelser; de øde Vildnisser bleve snart omdannede til
frugtbare Marker, og begyndte at blomstre som Rosen. De Helliges Flid
og Fremgang begyndte imidlertid snart at vække Had og Misundelse hos de
øvrige af Jackson Counties Beboere, som desuden foruroligedes meget
over de Helliges stadige Tiltagen i Antal. De saa', hvorledes de
Hellige vare virksomme og forenede, og forstode tillige, at hvis de
tillodes saaledes at formere sig, vilde de inden lang Tid udgjøre
Flertallet i Countiet og altsaa kunne overstemme de Andre ved Valgene,
hvorved de vilde blive i Stand til at ordne Countiets Affærer efter
deres eget Tykke. Den blotte Tanke herom var dem utaalelig. Før dette
nogensinde skulde ske, vilde de alle som een slutte sig sammen og uden
Lov eller Ret drive de Hellige ud af Countiet. Hertil kom ogsaa, at de
Helliges Tro og Religion var saa vidt forskjellig fra deres, thi de
troede paa Aabenbaring, Syner og Drømme og havde Profeter i deres
Menighed, hvilket altsammen var noget saa upopulært og stridende mod
Datidens Aand, at de andre Indbyggere paa ingen Maade vilde finde sig i
at bo iblandt saadanne Mennesker.

I denne Maaned (April 1833) afholdt Pøbelen for første Gang et
almindeligt Møde i Independence, for at raadslaa om en Plan til enten
at fjerne eller uopholdelig at ødelægge de Hellige i Jackson County.
Pøbelens Antal var omtrent 300. Nogle af de ledende Ældster mødte
sammen i Løndom og bade til Herren, at han vilde tilintetgjøre
Fjendernes ugudelige Planer, hvilket ogsaa skete, thi efter at de

hele Dag forgjæves havde stræbt at blive enige om, paa hvilken Maade de
skulde faa »Mormonerne« bort, brøde de tilsidst op med et rigtig
missouriansk Drikkegilde, fast bestemte paa, at »hver skulde handle
efter sit eget Hoved«.

Omtrent i Midten af Juli begyndte Pøbelen at bombardere de Helliges
Huse med Stene, ituslaa Vinduer osv. Den 18de cirkuleredes et
lovstridigt Dokument, som var undertegnet af næsten enhver Embedsmand i
Countiet og af flere hundrede Andre. Følgende er et kort Udtog deraf:

»Vi Undertegnede, Borgere af Jackson County, som tro, at et vigtigt
Tidspunkt er kommet med Hensyn til vort borgerlige Samfund paa Grund
af, at et foregivet religiøst Parti, der har nedsat sig i vort Land, og
hvis Medlemmer kalde sig Mormoner, agte at rense vort Samfund, med Fred
om vi kunne, med Magt om vi nødes dertil; da det er vor Tro, at den
civile Magt ikke giver os Garanti eller i al Fald Garanti nok imod det
Onde, som vi for Tiden lide under, og som synes at tiltage formedelst
bemeldte Religionssekt, anse vi det nødvendigt, at vi selv danne et
Korps for bedre og lettere at kunne udføre vor Hensigt . . .

Vi forpligte os derfor til, hvis de efter betimelig Advarsel forkaste
en rimelig Godtgjørelse for det, de ikke kunne tage med sig, og hvis de
ikke ville forlade os i Fred, som de fandt os, at bruge saadanne
Midler, som behøves for at faa dem bort; og til den Ende tilsværge vi
hverandre vore legemlige Kræfter, vort Liv, Lykke og dyrebare Ære.«

Lørdag den 20de Juli samledes derpaa en Skare paa mellem fire og fem
hundrede Personer ved Raadhuset i Independence, og der fra sendte de en
Komite med Robert Johnson som Formand til følgende af Kirkens Ældster:
Edward Partridge, Sidney Gilbert, John Corrill, Isaac Morley, John
Whitmer og William W. Phelps, med Forlangende om, at de strax skulde
standse Udgivelsen af »The Evening and Morning Star«, lukke Trykkeriet
og Butiken, og at de som Kirkens Ældster skulde enes om ufortøvet at
flytte ud af Countiet. Brødrene bade om tre Maaneders Betænkningstid,
hvilket blev dem nægtet. De bade derpaa om ti Dage, men fik atter
Afslag, og det blev samtidig betydet dem, at 15 Minutter var den
længste Betænkningstid. Underhandlingerne bleve derpaa afbrudte, da
Brødrene, som rimeligt var, ikke vilde indgaa paa saadanne Betingelser.

De fire eller fem hundrede Personer begyndte da som en Pøbelhob at
nedrive og ødelægge William W. Phelps & Co.s Bogtrykkeri og
Vaaningshus. Fru Phelps og hendes Børn, af hvilke det mindste var sygt,
samt Møblerne i Huset bleve kastede paa Døren. Pressen sloges i
Stykker, Typerne strøedes omkring, og Bogforraad, Møbler, Redskaber og
Andet blev tildels ødelagt. Selve Huset, en toetages Murstensbygning,
blev fuldstændig nedrevet, og syv Arbejdere og tre Familier bleve
derved gjorte brødløse. Tabet af Ejendom etc. ansloges til 6,700
Dollars.

Pøbelen begyndte derpaa at nedrive Varelageret og ødelægge Gilbert,
Whitney & Co.s Ejendom, men paa Hr. Gilberts Forsikring om, at Varerne
skulde blive indpakkede inden den 23de, standsede de

deres Ødelæggelsesværk og gik nu over til personlige Voldsomheder. De
første Ofre vare Biskop Edward Partridge, som de med Magt førte bort
fra hans Bopæl, og et Medlem af Kirken ved Navn Charles Allen, som
begge bleve berøvede Frakker, Vest og Hat og derpaa tjærede og fjedrede
foran Raadhuset i Nærværelse af flere hundrede Mennesker. Med høje
Skrig og de mest gudsbespottelige Udraab søgte Pøbelen nu efter andre
ledende Ældster, men kunde ikke finde dem. Det var nu allerede sent paa
Dagen, og den holdt op med sine Voldsgjerninger til den 23de.

Imidlertid havde Aftenen bredt sit mørke Tæppe over den uhyggelige
Skueplads, og Mænd, Kvinder og Børn, som ved Skrig og Trusler vare
jagede eller skræmte fra deres Hjem, begyndte at liste sig frem fra
deres Skjulesteder i Krattet, Kornmarkerne og Skoven, og betragtede med
tunge Hjerter Ødelæggelsens Skueplads; men medens de sørgede over det
faldne Menneske, glædede de sig overordentlig over at være regnede
værdige til at lide for deres guddommelige Herres herlige Sag.

Der laa Bogtrykkeriet i Ruiner, Ældste Phelps' Møbler omkring i Haven
som almindeligt Rov; Aabenbaringerne, Bøger, Papir og Pressen vare i
Pøbelens Hænder ligesom til Bytte for Stratenrøvere. Der var Biskop
Partridge midt iblandt sin Familie og nogle faa Venner, stræbende at
blive af med Tjæren, der, eftersom den aad hans Kjød, lod til at være
tillavet af Kalk, Potaske, Syresalt eller et andet kjød-ædende Mineral,
for derved at ødelægge ham; og der var Charles Allen i den samme
skrækkelige Forfatning. Flere Gange bleve disse Brødre i dette
saakaldte Frihedens Land stedte i Fare og truede med Uddrivelse eller
Død, fordi de ønskede at dyrke Gud i Overensstemmelse med Himmelens
Aabenbaringer, Landets Grundlov og deres Samvittigheds Bydende. O
Frihed, hvor er du falden! O Præster,, hvor er eders Kjærlighed!

Om Morgenen den 23de samledes Pøbelen atter i et Antal af 500 Mand,
udrustede med forskjellige Slags Krigsvaaben, bærende et rødt Flag og
ligesom før udstødende frygtelige Skrig. De begyndte at antaste nogle
af de ledende Ældster og erklærede, at det var deres Hensigt at piske
dem med fra 50 til 500 Slag hver, ødelægge deres Huse, fordærve deres
Afgrøde osv. Flere af Brødrene tilbøde sig selv som Løsepenge for
Kirken, villige til at hudflettes eller dø, hvis dette kunde stille
Pøbelens Vrede imod Menigheden; men deres Fjender forsikrede dem om, at
hver Mand, Kvinde og Barn vilde blive pisket og slaaet, indtil de alle
vare uddrevne af Countiet, og erklærede, at enten maatte de eller
»Mormonerne« forlade Countiet, eller ogsaa maatte en af Parterne dø.

Paavirkede af Guds Aand og for at spare Tid og Blodsudgydelse sluttede
Ældsterne en Overenskomst med Pøbelen, ifølge hvilken de Hellige skulde
forlade Countiet inden næstfølgende 1ste April, hvorefter Pøbelen
spredtes ad for en Tid.

Imidlertid gav denne Overenskomst Brødrene Lejlighed til at søge Raad
fra Joseph og Præsidentskabet i Kirtland, og de afsendte Oliver67

Cowdery som specielt Sendebud til nævnte Sted, hvor til han som
allerede meddelt ankom i Begyndelsen af September.

Strax derpaa afrejste Orson Hyde og John Gould paa Præsidentskabets
Vegne til Jackson County med Instruxer til de Hellige i deres
ulykkelige Stilling. En Adresse blev affattet og ved Ældsterne William
W. Phelps og Orson Hvde overrakt Statens Guvernør, Daniel Dunklin, som
boede i Jefferson City. I denne Adresse, som var undertegnet af næsten
alle de Hellige i Jackson County, bleve deres daværende Stilling og de
Optøjer, der havde fundet Sted, tydeligt skildrede, og denne øverste
Embedsmand i Staten blev anmodet om at lade de Hellige faa Oprejsning
for de lidte Krænkelser etc. Guvernøren svarede, at Statens
General-Advokat var fraværende, men saa snart han kom tilbage, vilde
han give skriftligt Svar. Derefter rejste Brødrene tilbage til
Independence.

I Slutningen af Oktober modtoge de Guvernørens Svar af 19de s. M.,
hvori han lovede at ville gjøre Alt, hvad der stod i hans Magt, for at
de Hellige kunde nyde samme Rettigheder som andre Borgere, men raadede
dem først til at henvende sig til de underordnede Domstole om
Oprejsning.

I Tillid til denne Svarskrivelse begyndte de Hellige, der siden
Optøjerne i Juli Maaned havde været ledige, at optage deres vanlige
Beskjæftigelse; de søgte først at udbedre den lidte Skade ved at sætte
deres Huse, Haver og andre Ting i Orden igjen, og bleve derpaa enige
med fire Sagførere, d'Hrr. Wood, Reese, Doniphan og Atchison, om at
føre deres Sager i Retten; men i Stedet for at erholde Oprejsning for
de allerede skete Forurettelser forøgedes deres Gjen-vordigheder; thi
Pøbelen rejste sig atter med fordoblet Raseri, fast bestemt paa at
drive de Hellige ud af Countiet.

Torsdag Aften den 31te Oktober fik de Hellige i Zion tilstrækkeligt
Bevis paa, at intet Pant, skriftligt eller mundtligt, længer var til at
stole paa; denne Aften gik nemlig mellem 40 og 50 Personer, hvoraf
mange vare bevæbnede med Geværer, frem imod en Gren af Menigheden
vesten for Big Blue-Floden, og reve Taget af og sløjfede tildels ti
Vaaningshuse. De grebe derpaa en Del af Brødrene, hvem de paa en brutal
og barbarisk Maade sloge og mishandlede under Skrig og Raab af Kvinder
og Børn, som derpaa under Pøbelens græsselige Trusler flygtede ud i
Ørken. De af Brødrene, der kunde undslippe, flygtede for at redde
Livet, medens de, der vare hindrede i at undfly, maatte blive tilbage
og bleve stenede og slaaede med Geværkolber osv.

Dagen efter, den 1ste November, kom Kvinder og Børn frem fra deres
skjulte Tilflugtssteder for med hjerteskjærende Angest at se det
Ødelæggelsesværk, som den samvittighedsløse Pøbelhob i Løbet af nogle
Timer havde udført. Og ved Tanken om deres fortvivlede Stilling naaede
deres naturlige Angest sit Højdepunkt, thi husvilde og ubeskyttede, som
de vare af den borgerlige Lovs Arm, saa' de foran sig den barske
Novembermaaned, der tydede paa en haard Vinters Nærmelse. Pøbelens
advarende Trusler om enhver »Mormons« Uddrivelse af Countiet, samt de
Manges Uformuenhed til at flytte paa68

Grund af deres Fattigdom etc., var ligeledes egnet til at svække og
nedbryde deres Mod.

Samme Dags Aften angreb nogle af Pøbelen en Gren af Menigheden paa
Sletten omtrent 10 Mile sydvest fra Independence. To af dem sendtes i
Forvejen som Spioner, nemlig Robert Johnson og en Hr. Harris, begge vel
bevæbnede med Geværer og Pistoler. De bleve imidlertid snart opdagede
af nogle af de Hellige, og uden den mindste Forurettelse fra disses
Side slog bemeldte Robert Johnson Parley P. Pratt over Hovedet med sin
Geværkolbe, hvorpaa de bleve grebne og satte i Varetægt til om
Morgenen, hvilket man troede forhindrede et almindeligt Angreb fra
Pøbelen den Nat. Om Morgenen bleve de igjen løsladte uden at have lidt
den mindste Overlast.

Andre af Pøbelen begyndte samtidig at kaste Stene paa Huse, bryde Døre
ind og ituslaa Vinduer, ødelægge Møbler osv. i selve Independence. En
muret Tilbygning til Sidney Gilberts Vaaningshus blev saaledes delvis
nedrevet og Vinduerne paa hans Bolig indslaaede med Teglstensstumper og
Stene, medens en fremmed Mand laa syg af Feber i hans Hus. Ligeledes
bleve tre Døre paa d'Hrr. Gilbert & Whitneys Butik ituslaaede, og efter
Midnat laa Varerne spredte omkring paa Gaden, baade Bomuldstøjer,
Tørklæder, Shawler, Kammerdug osv. En Richard McCarty blev greben,
medens han var i Færd med at kaste Stene paa Dørene, og medens Varerne
laa strøede omkring ham paa Gaden; han blev øjeblikkelig bragt for
Fredsdommer Samuel Weston, for hvem der blev fremlagt en Klage imod
ham, men da bemeldte Dommer ikke vilde gjøre Noget ved Sagen, blev han
løsladt.

Lørdag den 2den November flyttede alle de Hellige fra Independence
omtrent en Mil udenfor Byen med Størstedelen af deres Gods og sluttede
sig sammen i et Antal af tredive Personer for at forsvare deres Liv og
personlige Ejendele. Imidlertid gjorde Pøbelen Forberedelser til nye
Optøjer, og det var et almindeligt Ord iblandt dem, at »Mandag vilde
blive en blodig Dag«.

Mandagen kom, og et stort Antal af Pøbelen samlede sig ved Big
Blue-Floden, toge Færgebaaden, der tilhørte Menigheden, og truede Mange
paa Livet. De opgave dog snart Færgen og droge videre til Wilsons
Butik, omtrent en Mil vesten for Floden. Der var forud sendt Bud til en
Gren af Kirken nogle Mile vesten for Floden, at Pøbelen anrettede
Ødelæggelse paa Østsiden af samme, og at de Lidende ønskede Hjælp for
at redde Liv og Gods. 19 Mand stillede sig frem og begave sig paa Vejen
for at komme dem til Hjælp, men da de opdagede, at 50 eller 60 af
Pøbelen havde samlet sig ved Wilsons Butik, vendte de om igjen. En
Stund efter saas et andet Kompagni paa omtrent tredive Hellige at nærme
sig fra Sletten, bevæbnede med 17 Geværer. Saa snart dette Kompagni var
kommen indenfor Skudvidde, raabte nogle af Pøbelen: »Fyr! For F—n, fyr
I« hvorpaa Pøbelen affyrede to eller tre Skud, der uden Ophold bleve
besvarede af de Hellige. Pøbelen trak sig tilbage efter den første Ild,
efterladende nogle af sine Heste paa Whitmers Kornmark, og to af dens
Medlemmer, Hugh L. Brazeale og Thomas Linvill, døde69 JOSEPH SMITHS

paa Pladsen. Saaledes faldt Hugh L. Brazeale, hvem man havde hørt sige:
»Med 10 Kammerater vil jeg vade i Blod til Knæerne for at drive
Mormonerne ud af Jackson County.« Næste Morgen fandtes hans Lig paa
Kamppladsen med et Gevær ved Siden. Der var adskillige Saarede paa
begge Sider, men kun een ved Navn Andrew Barber af de Helliges Parti
var dødelig saaret; han døde Dagen efter.

Denne Træfning fandt Sted ved Solnedgang den 4de November, og endnu
samme Nat blev der udsendt Løbere i enhver Retning for at sammenkalde
Militsen og ophidse og allarm ere Folket ved falskelig at fortælle dem,
at »Mormonerne« havde indtaget Independence, og at Indianerne som deres
Allierede havde omringet Byen osv.

Om Morgenen den 5te begyndte bevæbnede Personer at strømme ind i Byen
fra næsten alle Dele af Countiet, og det rygtedes snart, at Militsen
var sammenkaldt under Sanktion eller Tilskyndelse af Guvernør-Løjtnant
Boggs med Oberst Pitcher som dens Befalingsmand. Iblandt denne
saakaldte Milits fandtes de vigtigste Personer i Pøbelhoben, og det kan
med Sandhed siges, at da disse Tropper vare opstillede, var deres
Udseende vel skikket til at vække Mistanke om deres grusomme Hensigter.

Tidligt samme Morgen havde andre Grene af Menigheden modtaget
Efterretning om, at nogle af deres Brødre vare fængslede, og at Pøbelen
havde isinde at dræbe dem, samt at Menigheden i Nærheden af Bven
Independence svævede i Fare, eftersom de fleste af Pøbelen havde samlet
sig der omkring. I dette kritiske Øjeblik var der omtrent et Hundrede
af de Hellige fra forskjellige Steder, som tilbøde at ville forsvare
deres Brødre ved Independence, og som strax begave sig paa Vejen der
til og gjorde Holdt omtrent en Mil udenfor Byen, hvor de afventede
nærmere Underretning angaaende Pøbelens Bevægelser. De bleve imidlertid
snart underrettede om, at de Fangne fremdeles vare ih ve, og at
Menigheden ved Independence endnu ikke var bleven angreben, som man
havde ventet. Ligeledes blev det fortalt dem, at Militsen var bleven
sammenkaldt for at beskytte dem, men denne Fortælling fæstede de kun
ringe Lid til, thi den forsamlede Hob lignede en fuldstændig Pøbel,
hvilket ogsaa de paafølgende Begivenheder fuldkommen bekræftede, at den
var.

Ved at henvende sig til Oberst Pitcher fandt Brødrene, at der var intet
Andet for Menigheden at gjøre end at forlade Countiet uden Ophold,
overlade ham visse Mænd til at tages i Forhør for Manddrab, som de
beskyldtes for at have gjort sig skyldige i ved Træfningen den
foregaaende Aften, og endvidere udlevere ham deres Vaaben. Iblandt dem,
der bleve valgte som en Komite til at modtage de Helliges Vaaben, var
der nogle af de mest Ubarmhjertige af den tidligere Komite fra Juli
Maaned, som havde foranlediget Bogtrykkeriets Ødelæggelse osv.

Hellere end at efterkomme disse urimelige Fordringer vilde de Hellige
med Glæde have udgydt deres Blod for at forsvare deres Rettigheder,
deres Fædrelands Frihed og deres Hustruer og Børn, men af Frygt for at
overtræde Loven ved at modsætte sig denne foregivne Milits, og i
Betragtning af de smigrende Løfter om Beskyt-70

telse og redelig Behandling fra Guvernør-Løjtnant Boggs, paa hvem de
hidtil havde stolet, lode de sig overtale til at adlyde. I et Antal af
Halvtreds eller derover af stode derpaa Brødrene deres Vaaben, som de
alene havde brugt til Selvforsvar, medens de tilstedeværende Mænd, der
vare beskyldte for at have deltaget i Træfningen den foregaaende Aften,
udleverede sig selv til Forhør. Efter at have holdt disse Mænd tilbage
i et helt Døgn under Foregivende af, at de skulde forhøres for Mord,
medens Pøbelen truede og skød efter dem, modtog Oberst Pitcher et Uhr
af en af Arrestanterne til Dækning, som han sagde, af Sagens
Omkostninger, førte dem derpaa hen paa en Kornmark og sagde: »Stik af.«

Hvor troløst og forrædersk Guvernør-Løjtnant Boggs ellers handlede i
denne Sag vil tydelig kunne ses af det Følgende, eftersom ingen vigtig
Bevægelse blev gjort uden hans Sanktion. Han var visselig Drivfjedren
den 20de og 23de Juli, og ved hans Authoritet blev Pøbelen, som
allerede meddelt, omdannet til Milits, for ved List at bevirke, hvad
han og hans Helvedeshær meget vel vidste, ikke kunde ske ved Lov. Thi
hvad de verdslige Love angik, var ikke en eneste Overtrædelse ført til
Protokols eller noget Bevis skaffet tilveje for, at nogen af de Hellige
havde overtraadt dem.

Ikke saa snart havde de Hellige udleveret deres Vaaben, før flere
Kompagnier af denne saakaldte Milits brøde op i forskjellige Retninger
og truede, hvor de kom frem, baade Mænd, Kvinder og Børn med Døden,
hvis de ikke strax forføjede sig bort. I Spidsen for et af disse
Kompagnier saa' man den velærværdige Isaac McCoy, som med et Gevær paa
Skulderen befalede de Hellige ufortøvet at forlade Countiet og udlevere
alle deres Vaaben. Andre saakaldte Evangeliets Forkyndere toge ogsaa
betydelig Del i Forfølgelsen, idet de kaldte »Mormonerne«
»Menneskehedens fælles Fjende« og glædede sig ved deres
Gjenvordigheder.

Om Aftenerne den 5te og 6te November saas Kvinder og Børn at flygte i
enhver Retning for den ubarmhjertige Pøbel. Omtrent 150 Kvinder og Børn
flygtede ud paa selve Prærien, hvor de vandrede omkring i adskillige
Dage uden andet Ly end Himmelens udstrakte Hvælving over dem og med kun
6 Mænd til deres Beskyttelse. Andre flygtede i Retning af
Missouri-Floden, hvor et Antal vandrende Kvinder og Børn fandt Ly for
Natten hos en Mand ved Navn Barnett. Medens Kvinder og Børn paa denne
Maade uden Naade og Barmhjertighed bleve jagede i forskjellige
Retninger, vare andre af Pøbelen paa Jagt efter deres Mænd, hvem de
dels skøde paa, dels bandt og mishandlede.

Torsdag den 7de begyndte det paa begge Sider af Flodbredden at vrimle
af Mænd, Kvinder og Børn, samt Gods, Vogne, Kister, Kufferter, Proviant
osv., medens Færgemændene vare travlt beskjæftigede med at sætte dem
over, og da Natten atter sænkede sig over de Helliges Hoveder, lignede
Vildnisset næsten en Lejrforsamling. Hundreder af Mennesker saas i alle
Retninger; Nogle i deres Telte, Andre i Vogne og atter Andre under
aaben Himmel omkring deres Ildsteder, medens Regnen styrtede ned i

deres Koner og Koner efter deres Mænd, Forældre efter deres Børn og
Børn efter deres Forældre. Nogle havde været saa heldige at undkomme
med deres Familier, noget Husgeraad og Proviant, medens Andre svævede i
Uvished om deres Paarorendes Skjæbne og havde mistet alt deres Gods.
Scenen var ubeskrivelig og vilde uden Tvivl have fremkaldt Sympathi hos
ethvert rettænkende Folk paa Jorden, med Undtagelse af disse
forblindede, uvidende og fordumsfulde Mennesker.

Medens de Hellige saaledes vare fordrevne fra deres Hjem og laa lejrede
paa de aabne Marker i den kolde og uhyggelige Ørken, viste der sig et
mærkværdigt Syn paa Himmelen, nemlig en meteorisk Regn eller
Stjernefald. Det begyndte Kl. 2 om Morgenen den 13de November og
vedblev indtil Daggry. Hele Himmelen syntes indhyllet i et glimrende
Fyrværkeri, og enhver Stjerne i den vidtløftige Udstrækning syntes
pludselig at være bleven styrtet fra sin Løbebane og sendt lovløs ned
gjennem Ætherens Regioner; nogle af dem viste sig undertiden som klare
Stjerneskud med lange Lysslæb hængende efter sig, af hvilke flere paa
en Gang lignede Regndraaber i Solskin. Nogle af disse lange Lysslæb,
der fulgte de meteoriske Stjerner, vare synlige i flere Sekunder, og
snoede sig ligesom Slanger. Fremtoningen var skjøn, storartet og herlig
over al Beskrivelse; det var, som om hele Evighedens Artilleri og
Fyrværkeri vare satte i Bevægelse for at fortrylle og underholde de
Hellige samt forfærde og skræmme Syndere paa Jorden. Det indgød en
panisk Skræk i de Helliges Forfølgere, som den Gang vare i Færd med at
plyndre, udkaste og ødelægge dem og deres Gods, og bragte dem til at
standse med deres Voldsgjerninger for en Tid. Nogle af dem bleve endog
saa overvældede af Synet, at de græd, idet de troede, at Dommens Dag
var kommen. De Hellige derimod fyldtes med Glæde derover, da de
forstode, at det var et af Tidernes Tegn, der tilkjendegav, at Kristi
Komme var nær forhaanden.

De flygtende Hellige toge deres Tilflugt til de omliggende Countier,
navnlig Clay County, hvor Beboerne modtoge dem med en vis Grad af
Venlighed. De derimod, som flygtede til Van Buren County, bleve atter
fordrevne, og en lignende Skjæbne overgik dem, der nedsatte sig i
Lafayette County, hvilke atter maatte søge andre Steder hen for
Beskyttelse. Ved Aarets Udgang vare imidlertid de fleste af Menigheden
midlertidigt bosatte i Clay County, hvor de med Længsel oppebiede den
Tid, da Statens Authoriteter vilde tage deres Sag under Behandling og
gjenindsætte dem paa deres Ejendomme i Jackson County, men desværre
bleve Uslingerne uberørte af Retfærdighedens straffende Haand, og
Uskyldigheden har sørget forgjæves.

Saa forbitret var Pøbelen fremdeles i Jackson County, at de ikke en
Gang tilstedte nogen af de Hellige at komme tilbage for at sikre sig
deres personlige Ejendele, som de under deres Flugt ikke havde haft
Lejlighed til at medtage, men truede enhver »Mormon«, som nogensinde
indfandt sig i Countiet, med øjeblikkelig Død. Fire aldrende Familier,
hvis Armod og Alderdomssvaghed forhindrede en hurtig Bortflytning,
bleve den 24de Dec. paa det Ubarmhjertigste drevne fra deres Hjem af et
Parti af Pøbelen, som reve deres Ka-72

miner ned, sloge deres Døre og Vinduer itu og rullede store Stene ind i
deres Huse. Nogle af disse Mænd havde stridt og blødt for deres
Fædrelands Forsvar, og gamle Jones, en af de Lidende, tjente endog som
Livvagt hos General Washington under Revolutionen.

OTTENDE KAPITEL.

Betydelig Opvækkelse i Øvre-Canada. — Et nyt Bogtrykkeri oprettes i
Kirtland. — De Hellige i Missouri indsende en Ansøgning til Præsident
Andrew Jackson. — Pøbelen afbrænder henved 150 af de Helliges Huse. —
Det første Højraad i Kirken organiseres. — Zions Lejr organiseres og
tiltræder Rejsen vestover. — Utilfredshed i Lejren. — Josephs Raad med
Hensyn til Behandlingen af Slanger. — Et Skelets Historie. — En hurtig
Dom. — Ødelæggelse ved Storm etc. — Kolera udbryder i Lejren som Følge
af Nogles Opsætsighed. — Lejren ankommer til sit Bestemmelsessted. —
Joseph og Andre vende

tilbage til Kirtland.

Medens alt dette foregik i Missouri, var Joseph ingenlunde uvirksom,
men arbejdede stadigt og trofast for Fremskyndelsen af den Sag, til
hvis Grundlæggelse Herren den Almægtige havde kaldt ham. Han vilde med
Glæde have forenet sig med de Hellige i Jackson County og delt deres
Skjæbne, dersom dette havde været viist og overensstemmende med Herrens
Villie, hvilket ikke var Tilfældet, thi hans Nærværelse var den Gang
mere nødvendig i Kirtland end i Missouri. Havde han alligevel taget der
hen paa den Tid, vilde hans Nærværelse der kun have tjent til end
yderligere at ophidse Pøbelen og opvække dens Vrede imod Kirken, og
uagtet det vilde have været en Trøst for de Hellige i deres Lidelser at
have havt deres elskede Leder iblandt sig, saa var det dog bedre under
de daværende Omstændigheder, at han forblev, hvor han var. Dog sendte
han dem opmuntrende Breve fra Tid til anden og kundgjorde dem Herrens
Villie, samt raadede dem paa det Bestemteste til ikke at sælge deres
Jorder i Jackson County, men beholde deres Ejendomsret og Skjøder paa
dem.

Imidlertid skred Arbejdet paa Herrens Hus i Kirtland rask fremad under
Josephs Opsyn, da de Hellige vare villige til at gjøre Alt, hvad der
stod i deres Magt for at fremskynde dets Opbyggelse, og ofrede med
Glæde baade Arbejde og Midler.

I August Maaned modtog Joseph de Aabenbaringer, som udgjøre det 97de,
98de og 99de Kapitel af Pagtens Bog.

Den 5te Oktober 1833 forlod Joseph Kirtland i Forening med Sidney
Rigdon og Freeman A. Nickerson for at gjøre en Tur til Øvre-Canada og
mellemliggende Stater. Paa denne Rejse afholdt de en Mængde
Forsamlinger og fik Lejlighed til at prædike for Skarer af Folk, som
ikke tidligere havde hørt Evangeliets Fylde. En almindelig Interesse
lagdes for Dagen iblandt Folket med Hensyn til at høre deres
Vidnesbyrd, og en betydelig Opvækkelse herskede paa de Steder, som de
besøgte. Efter derpaa at have døbt en hel Del og73 JOSEPH SMITHS

oprettet en Gren af Kirken i Mount Pleasant samt ordineret Freeman A.
Nickerson til Ældste, begave Joseph og Rigdon sig paa Tilbagerejsen og
ankom til Kirtland den Iste Nov. Medens Joseph paa denne Rejse opholdt
sig i Perrysburgh, N. Y., modtog han den 12te Okt. en Aabenbaring, som
findes anført i Pagtens Bog, 100de Kapitel.

Oliver Cowdery og Biskop Whitney, som nogen Tid i Forvejen vare blevne
sendte til Staden New York for at gjøre Indkjøb af en ny Presse og
Typer samt Vareoplag for en Handelsforretning, som de agtede at oprette
i Kirtland, vendte tilbage den Iste Dec., og allerede den 18de s. M.
blev Bogtrykkeriet indviet til Herren og hans Tjeneste ved Bøn af
Joseph, Sidney Rigdon og Hyrum Smith, hvorefter de paany begyndte at
udgive »The Evening and Morning Star«, med Oliver Cowdery som Redaktør.
Samme Dag blev tillige Fader Joseph Smith ordineret til Kirkens
Patriark.

Den 16de Dec. modtog Joseph en Aabenbaring angaaende Zions Forløsning,
hvori Herren siger, at han havde ladet disse Trængsler komme over Zions
Indbyggere for deres Overtrædelsers Skyld, men at han for Fremtiden
vilde være dem naadig og miskundelig og i sin egen bestemte Tid lade de
Trofaste iblandt dem tilligemed deres Børn vende tilbage og opbygge
Zions Centralstav. Over deres Fjender vilde han lade svare Domme og
Ødelæggelser udgaa, indtil de omsider ganske vare udryddede. (Se
Pagtens Bog, 101ste Kap.)

Nogle Aar senere under Krigen mellem Syd- og Nordstaterne lede Beboerne
af denne Landsdel ganske forfærdeligt, idet alle de Lidelser og
Fornærmelser, som de havde tilføjet de Hellige, ved denne Lejlighed
faldt tilbage paa dem selv i endnu større Maal. Medens mange af dem
bleve dræbte og Andre jagede fra Sted til Sted, opbrændte man deres
Huse og Ejendele, ødelagde deres Sæd og dels stjal dels bortdrev deres
Kreaturer. Først for sildig begyndte de at forstaa, at en retfærdig
Guds Straf aldrig udebliver.

Den 22de Januar 1834 skrev Præsidentskabet i Kirtland et opmuntrende
Brev til de Hellige i Missouri og sendte dem en Afskrift af
Aabenbaringen tilligemed en Del Penge, som Brødrene i de østlige Stater
havde samlet for dermed at afhjælpe deres lidende Søskendes Trang.
Ligeledes bleve de raadede til ikke at spare nogen Ulejlighed for at
faa deres Sag frem for Landets Authoriteter. I et Antal af 114
indsendte derpaa Brødrene i Missouri en Ansøgning, ledsaget af en
Skrivelse, til den daværende Præsident for de Forenede Stater, Andrew
Jackson, og tilstillede samtidig Thomas H. Benton, Missouris Senator i
Kongressen, en Skrivelse, hvori han underrettedes om Petitionens
Indhold og anmodedes om at bruge sin Indflydelse i Sagen til de
Helliges Bedste. Denne Ansøgning overlod Præsidenten til
Krigssekretæren Lewis Cass, som derpaa gav de Hellige et ugunstigt
Svar. Han anførte saaledes blandt Andet, at »Mormonernes« Sag, som den
den Gang stod, ikke kom ind under Forbundsregjeringens Myndighed. Som
Følge heraf kunde Præsidenten Intet gjøre ved Sagen — en daarlig Trøst
for de Hellige, der havde kjøbt deres Land af Forbundsregjeringen og
vare blevne det berøvede ved Pøbelmagt.

Ikke bedre Udsigter havde de Hellige for at faa Oprejsning ved74

JOSEPH SMITHS LEVNETSLØB

Staten Missouris egne Domstole. Skjønt de vedligeholdt en stadig
Korrespondance med Guvernøren, og han paa det Nøjagtigste blev
underrettet om alt det Forefaldne, blev der dog aldrig taget alvorlige
Forholdsregler for at komme dem til Hjælp. Det er vel sandt, at han
beordrede en Undersøgelsesret nedsat i Jackson County, og at
General-Advokaten og en Militæreskorte under General Atchison samt de
Helliges Vidner rejste der hen og forlangte Indstævninger, men Retten
nægtede at gjøre Noget ved Sagen; og Militæret, General-Advokaten og
Vidnerne bleve alle jagede ud af Countiet af Pøbelen, hvormed den hele
Sag endte. Guvernøren befalede ogsaa, at de Helliges Vaaben, som man
ulovligt havde frataget dem — 50 Geværer og 1 Pistol —, skulde
tilbageleveres dem, men i Stedet derfor bleve de uddelte iblandt
Pøbelen.

For end yderligere at forhindre de Helliges Tilbagevenden til deres
Ejendomme i Jackson County, afbrændte Pøbelen en Nat i April 1834 alle
deres Huse, henved 150 i Antal, og vedblev fremdeles at true enhver
Hellig paa Livet, som lod sig tilsyne i Countiet.

Joseph havde ogsaa mange Besværligheder at kæmpe med i Kirtland. De
Hellige der vare fattige og manglede de nødvendige Midler til Fremme af
Herrens Sag. Kirken saa vel som Brødrene i Almindelighed vare komne
betydeligt i Gjæld paa Grund af de mange Processer med deres Fjender,
hvis Antal stadigt voxede.

En Apostat ved Navn Doktor P. Hurlbert besøgte paa denne Tid Staden New
York, hvor han opsamlede de latterligste og urimeligste Historier, man
kunde tænke sig, angaaende Joseph og Familien Smith, og erholdt endog
edelig aflagte Vidnesbyrd om deres Karakter, hvilke senere viste sig at
være falske. Med disse Papirer rejste han tilbage til Ohio og søgte ved
offentlige Foredrag at opvække Folkets Vrede og Harme imod Joseph og
Kirken; han truede endog med at ville dræbe Joseph, dersom han ikke paa
anden Maade kunde ødelægge Værket. For disse Trusler blev han
arresteret og forhørt og maatte stille Sikkerhed paa 200 Dollars for
Overholdelsen af Fred i sex Maaneder samt betale 300 Dollars i
Sagsomkostninger.

Den 17de Feb. 1834 blev, ifølge tidligere Aabenbaring, Kirkens første
Højraad organiseret i Joseph Smiths Hus i Kirtland. Fire og tyve
Højpræster vare nærværende ved denne Lejlighed, og ved deres enstemmige
Votum bleve Joseph Smith jun., Sidney Rigdon og Frederick G. Williams
anerkjendte som Præsidenter, medens Højpræsterne Joseph Smith sen.,
John Smith, Joseph Coe, John Johnson, Martin Harris, John S. Carter,
Jared Carter, Oliver Cowdery, Samuel H. Smith, Orson Hyde, Sylvester
Smith og Luke S. Johnson valgtes til Medlemmer af samme Raad. Hensigten
med dets Oprettelse var at bilægge alle vigtige Sager, der maatte
opkomme i Kirken, og som ikke til Parternes Tilfredshed kunde blive
bilagte af Biskoppens Raad. (Se videre angaaende dette Højraads Pligter
og Love: Pagtens Bog, 102det Kap.). Da der paa denne Tid var fremført
en Del Klager imod nogle af Brødrene og adskillige vanskelige Sager at
behandle, traadte dette Højraad snart i Virksomhed, efter at Joseph i
deres næste Møde under Hænders Paalæggelse havde velsignet enhver af75

de tolv Raadmænd og de to assisterende Præsidenter, samt givet dem de
nødvendige Instruxer og Formaninger angaaende deres høje og vigtige
Kaldelse.

Den 24de s. M. modtog Joseph ep Aabenbaring (Pagtens Bog, 103die Kap.),
hvori Herren befalede ham at samle Kirkens Styrke, de unge og
midaldrende Mænd fra de forskjellige Grene, og gaa med dem op til
Missouri for at forløse Zion. Joseph Smith, Sidney Rigdon, Hy-rum
Smith, Frederick G. Williams, Orson Hyde, Orson Pratt, Parley P. Pratt
og Lyman Wight bleve derpaa ved Aabenbaring beskikkede til at tage
afsted to og to i forskjellige Retninger for at samle disse Mænd og
prædike til Folket. Joseph og Parley P. Pratt rejste sammen. De forlode
Kirtland den 26de Feb., rejste mod Øst til Staten New York og besøgte
de forskjellige Menigheder af Hellige, som fandtes undervejs, samt
afholdt Forsamlinger hos Fremmede, hvor som helst Lejlighed gaves. De
talede flere Gange til store Skarer af Folk og bare kraftigt Vidnesbyrd
om Sandheden af Evangeliets Fylde, som atter var gjengivet, hvilket paa
flere Steder bar gode Frugter. Saaledes havde de god Fremgang i
Freedom, Catteraugus County, N. Y., hvor de døbte Heman Hyde, og hvor
der i ganske kort Tid oprettedes en Gren paa 30 til 40 Medlemmer. I
Genesee stødte de sammen med Sidney Rigdon og adskillige andre af
Brødrene fra Kirtland, og afholdt i Forening en Konference i Avon,
Livingston County, N. Y., den 16de Marts, hvor en Del Forretninger
bleve udførte til Kirkens Bedste.

Efter Afholdelsen af denne Konference begav Joseph sig paa
Tilbagerejsen til Kirtland, hvor til han ankom den 28de Marts efter
lidt over en Maaneds Fraværelse. Han havde havt en behagelig Rejse og
betydelig Held paa sin Mission sammen med Resten af Brødrene. Herrens
Aand hvilede over mange af Kirkens unge og midaldrende Mænd, som med
Beredvillighed kom frem og tilbøde sig at ville drage til Missouri som
Frivillige for at hjælpe deres Brødre i deres ulykkelige Stilling. Det
var efter Josephs Hjemkomst fra denne Mission, at han mødte for Retten
i Chardon imod Doktor Hurlbert, og hvor Resultatet blev som anført
ovenfor.

Den 18de April forlod han atter Kirtland tilligemed Sidney Rigdon og
flere andre af Brødrene og rejste til New Portage, 50 Mile vesten for
Kirtland, hvor en Del Frivillige havde meldt sig og vare rede til at
drage til Missouri. Paa Vejen did trak Brødrene en Dag sig tilbage til
en nærliggende Skov og opløftede deres Hjerter i inderlig Bøn til
Herren for deres Søskende i Missouri og for de Mænd, som vare i Færd
med at drage der hen til deres Undsætning. Glade og tilfredse droge de
derpaa videre, efter først at have velsignet hverandre og givet
hverandre Haandspaalæggelse i den Herre Jesu Kristi Navn, hvorved de
erholdt en større Fylde af Herrens Aand. Efter Afholdelsen af en
Konference i New Portage den 21de April vendte Joseph tilbage til
Kirtland, hvor han den 23de modtog en Aabenbaring om den Forenede
Orden, som Herren allerede den Gang ønskede at faa indført iblandt sit
Folk. (Se Pagtens Bog, 104de Kap.)

De Brødre, som havde tilbudt sig at ville drage til Missouri for at76

hjælpe deres Søskende, begyndte nu at samle sig i Kirtland og New
Portage, og allerede den 5te Maj brød Joseph op fra Kirtland med 100
Mand, vel bevæbnede og udrustede med Vaaben og Ammunition saa vel som
en Del Klæder og Nødvendighedsartikler, som de Hellige i Østen havde
ydet, for at sende deres lidende Brødre i Missouri. Allerede Dagen
efter ankom de til New Portage, hvor 50 andre Mænd, som i flere Dage
havde oppebiet deres Ankomst, sluttede sig til dem. Deres Antal voxede
stadigt, efterhaanden som de droge fremad, og da de ankom til Missouri,
talte de 205 Mand foruden en Del Kvinder og Børn.

Dette Kompagni er bekjendt i Kirkens Historie under Navn af Zions Lejr,
og fremtræder i Kirkens tidligere Dage som en meget vigtig
Organisation. Den Mission, den udførte, var meget besværlig, men
desuagtet viste de fleste af Brødrene sig meget udholdende og
standhaftige, og mange af dem bleve siden efter kaldte til at indtage
vigtige Stillinger i Kirken. Saaledes var Præsident Brigham Young,
Heber C. Kimball og flere af de Tolv samt andre ledende Mænd med paa
denne Rejse, hvorunder de lagde de samme Egenskaber for Dagen, som
siden gjorde dem saa berømte i deres offentlige Embedsstillinger.

Sidney Rigdon, Oliver Cowdery og en Del andre Brødre, der arbejdede paa
Templet i Kirtland, vare de Eneste, som med Undtagelse af Oldinge samt
Kvinder og Børn forbleve tilbage, da Lejren i Begyndelsen af Maj brød
op og begav sig paa Rejsen vestover. Før de imidlertid forlode New
Portage den 8de Maj, organiserede Joseph Lejren, som den Gang bestod af
150 Mænd med 20 Vogne. Hele Korpset blev inddelt i smaa Kompagnier,
hvert paa 12 Mænd. Disse 12 Mænd udvalgte igjen af deres Antal en
Kaptejn, hvis Rettighed det var at paalægge de andre Mænd i deres
respektive Kompagnier deres forskjellige Pligter. Disse andre Mænd
vare: to Kokke, to Teltmagere, to Vandbærere, to til at forestaa
Lejrildene, to til at passe Hestene og Vognene, en Proviantmester og en
Budbærer. Frederick G. Williams blev beskikket til Kasserer, Zerubbabel
Snow til Hoved-Proviantmester, og selv var Joseph i Forvejen bleven
udnævnt til Kompagniets Fører. Dets kontante Midler bleve overdragne
til Kassereren, som igjen udredte alle Udgifter. Proviantmesterens
Bestilling bestod for en Del i at uddele til de forskjellige
Smaakompagnier deres Andel af Mel og andre Fødevarer, som indkjøbtes
for Lejrens Penge, eftersom hvert af disse Kompagnier bagte sit eget
Brød og tillavede sin egen Mad. Hver Morgen og Aften lød Signalhornet
til Tegn paa, at Bønnens Time var kommen, og i andægtig Stilhed bøjede
Alle Knæ og opsendte til den Almægtige deres Taksigelse for hans
beskyttende Naade, der var over dem ved Nat og ved Dag.

Efter at Lejren havde forladt New Portage, drog den videre gjennem
Mansfield og Richfield til Floden Miami, hvortil den ankom den 16de. Og
da Vejene i Begyndelsen vare meget daarlige og Vognene desuden næsten
fyldte med Bagage, maatte Brødrene vandre det meste af Vejen tilfods.
Undertiden maatte de endog paa de daar-ligste Steder hjælpe Trækdyrene
med at hale Vognene over ved Hjælp77 JOSEPH SMITHS LEVNETSLØB

af Reb. Den 17de droge de over Grænsen mellem Ohio og Indiana, og sloge
Lejr for Sabbaten i sidstnævnte Ståt efter en haard Dagsrejse paa 40
Mile. Her begyndte en oprørsk Aand for første Gang at ytre sig i
Lejren. Joseph irettesatte Brødrene, fordi de gave efter for en saadan
Aand, og sagde dem, at dersom de ikke lode den fare, vilde de rammes af
Ulykker og møde store Besværligheder og Hindringer paa Vejen. »I ville
endog erfare det,« sagde han, »før I forlade dette Sted.« Den næste
Morgen vare alle Hestene i Lejren saa forfangne, at de knapt kunde gaa
nogle faa Skridt til Vandingsstedet. Da Joseph erfarede dette, sagde
han til dem, at dersom de vilde ydmyge sig for Herren, skulde de
erholde et Vidnesbyrd om, at hans Øje var over Lejren, og at hans Haand
var med i dette Uheld, thi deres Heste skulde blive friske og sunde
igjen. Ved Middagstid den samme Dag vare Hestene ligesaa stærke og
smidige som før, med Undtagelse af een, der døde strax efter, og denne
tilhørte Sylvester Smith, som havde været den mest opsætsige i Lejren.

Den 19de Maj fortsattes Rejsen, og Lejren passerede igjennem Vandalia.
Den 21de satte de Rejsende over White-Floden, og den 25de ankom de til
Illinois's østlige Grænse. Den 27de naaede de den dybe Flod Kaskaskia,
hvor de vare saa heldige at finde et Par Baade, paa hvilke de førte
Rejsegodset over. Hestene lode de svømme over, medens Brødrene paa den
modsatte Side hjalp dem op ad den stejle Flodbred ved Hjælp af Reb.
Vognene lode de ligeledes hale over. Den 31te lejrede de sig i Nærheden
af Jackson ville ved Illinois-Flo-den, hvor de derpaa tilbragte
Søndagen.

Paa de forskjellige Steder, som de rejste igjennem, lagde Folket megen
Nvsgjerrighed for Dagen med Hensyn til, hvem de egentlig vare, og hvor
hen Rejsen gjaldt. Undertiden nærede de endog Mistanke om, at de
virkelig vare »Mormoner«, og i saa Tilfælde prøvede de gjerne paa at
tælle dem, men kunde aldrig komme til noget rigtigt Resultat; som
oftest talte de fire eller fem Gange for mange. Om Helligdagene plejede
Brødrene i Almindelighed at holde Forsamling og prædike til Folket.
Forskjellige Meninger gjorde sig da gjældende blandt de Fremmede med
Hensyn til, hvilken Sekt de tilhørte. En, som prædikede om Naade,
kaldte de Methodist, en Anden, som prædikede om Daab til
Syndsforladelse, kaldte de en Campbellit, og en Tredie, som prædikede
om Udvælgelse og Forkastelse, kaldte de en Presbyterianer osv. Det var
ikke Visdom for Brødrene at fortælle, hvem de egentlig vare, thi i saa
Fald vilde deres Fjender maaske have rejst sig og hindret dem i at
udføre deres Mission. De vidste paa samme Tid ikke, at Gud ved at
gjen-give Evangeliet til Jorden ogsaa havde gjengivet Sandhedens
Principer i deres Fylde. Følgelig kunde Ældsterne prædike om sande
Principer, som baade Katholiker, Presbvterianere, Methodister og andre
Sekter troede, og dog være Sidste-Dages Hellige. Thi alle disse Sekter
havde en Del af Sandheden iblandt sig, men Evangeliet, som Herren paany
havde aabenbaret ved Joseph, indeholdt hele Sandheden.

Paa andre Steder igjen truede Indbyggerne dem med, at de ikke vilde faa
Lov til at passere, og tilføjede dem Fornærmelser paa for-78

JOSEPH SMITHS LEVNETSLØB

skjellig Maade, men de frygtede ikke for deres Trusler og vare ikke
bange for at fortsætte deres Rejse; thi Gud den Almægtige var med dem,
og hans Engle gik foran dem. »Vi vidste,« sagde Joseph, »at Engle vare
med os, thi vi saa' dem.«

Under deres Rejse kom Brødrene i Lejren tidt i Berøring med Slanger,
hvoraf mange vare meget giftige, men Joseph formanede Brødrene til paa
Rejsen hverken at dræbe Slanger, Fugle eller nogen anden Slags Dyr,
medmindre Nødvendigheden krævede det, f. Ex. i Tilfælde af Mangel eller
Hungersnød. Og da nogle af Brødrene en Gang vare i Færd med at opslaa
Josephs Telt, fik de Øje paa tre Klapperslanger, som de lige skulde til
at dræbe, da Joseph kom tilstede og forbød dem at gjøre dem nogen
Fortræd. Derpaa fortalte han dem, hvad der var rigtigt at gjøre under
disse Omstændigheder. Han spurgte dem, hvorledes Slangen nogensinde
kunde tabe sin Ondskab og Giftighed, naar Guds Tjenere udviste de samme
Egenskaber og førte Krig imod Slangen, naar som helst de saa' den.
»Mennesket,« sagde han, »maa først selv blive uskadeligt, før det kan
vente at se den umælende Skabning blive det. Naar Mennesket bliver fri
for sine onde Tilbøjeligheder og ophører at ødelægge Dyreracen, kunne
Løven og Lammet leve sammen og et diende Barn stikke sin Finger ind i
en Basilisks Hule.«

En Dag blev en Broder i Lejren ved Navn Solomon Humphrey, som var ældre
end de fleste af Brødrene, meget træt paa Grund af Rejsen og lagde sig
ned i Græsset for at hvile sig, men faldt snart i Søvn. Da han sov ind,
havde han sin Hat i Haanden, og da han atter vaagnede, saa' han en
Klapperslange ligge sammenrullet mellem sig og Hatten, ikke over en Fod
fra hans Hoved. I samme Øjeblik kom nogle af Brødrene tilstede, som
udbrød: »Det er en Klapperslange, lad os dræbe den,« men Broder
Humphrey sagde: »Nej, jeg vil beskytte den; gjør den ingen Fortræd, thi
den og jeg har havt en blid Slummer sammen.« Slangen havde ingen Skade
gjort ham, og idet de kom Josephs Ord ihu, lode de den uskadt liste sig
hort.

Da Lejren den 2den Juni ankom i Nærheden af Illinois-Floden, opdagede
de en stor Høj, paa hvis Top de fandt nogle Stene, som efter den Maade,
hvorpaa de laa, havde Udseende af tre Altere, det ene bygget over det
andet efter gammel Stil. De begyndte strax at grave i Højen, og i
omtrent en Fods Dybde under Overfladen stødte de paa en Mands Skelet.
Imellem dets Ribben fandt de Spidsen af en lamanitisk Pil, som
øjensynlig havde voldt Mandens Død. Medens de stode og betragtede
denne, blev ved Herrens Aand et S}m om det Forbigangne opladt for
Josephs Forstand, og det blev ham betydet, at den Person, hvis Skelet
de havde set, var en hvid Lamanit — en stor, sværbygget Mand og en Guds
Mand. Hans Navn var Zelph, og han havde været en Kriger og Høvedsmand
under den store Profet Onandagus, der var bekjendt fra Havet i Øst til
Klippebjergene. Den Forbandelse, der var kommen over Lamaniterne paa
Grund af deres Fædres Overtrædelse, var ganske eller i det mindste
tildels borttagen fra Zelph. Et af hans Laarben var bleven brækket i
Krig ved en Sten fra en Slynge nogle Aar før hans Død, og han79 JOSEPH

var siden bleven dræbt med den Pil, som fandtes mellem hans Ribben, i
en Træfning under den sidste store Krig mellem Lamaniterne og
Nephiterne. — Hvor langt mere tilfredsstillende er det ikke at have
Herrens Ord om en saadan Gjenstand end tusinde Menneskers Gisninger!
Joseph og Brødrene erholdt denne Mands Historie ved Aabenbaring;
følgelig var der ikke nogen Tvivl eller Formodning desangaaende.

Omtrent en halv Dags Rejse fra dette Sted stod Joseph op paa et
Vognhjul og kaldte Lejrens Folk sammen. Han var tidligere bleven ledet
til at advare dem og følte sig atter paavirket til at profetere til
dem. Efter at have givet dem mange gode Raad og formanet dem til
Trofasthed og Ydmyghed, fortalte han Brødrene, at Herren havde
aabenbaret til ham, at en Plage vilde komme over Lejren paa Grund af de
trættekjære og uregjerlige Aander, som viste sig iblandt dem; dog hvis
de vilde omvende sig og ydmyge sig for Herren, kunde Plagen, sagde han,
tildels blive bortvendt; »men saa sandt som Herren lever,« tilføjede
han, »ville de komme til at lide, fordi de give efter for deres
ustyrlige Sindelag«. Det vil senere af Fortællingens Løb ses, hvorledes
hans Ord ved denne Lejlighed paa det Bogstaveligste bleve opfyldte. For
imidlertid at vise, hvor smaa-lige nogle af Brødrenes Følelser vare,
ville vi anføre en lille Tildragelse, som ved en vis Lejlighed fandt
Sted i Lejren.

Proviantmesteren havde en Gang indkjøbt 25 Gallon Honning og et Dusin
Skinker, som vare tilberedte efter Vestens Vis, men da der ikke var
Skinker nok til at forsyne de forskjellige Kompagnier i Lejren med een
hver, blev Josephs Kompagni enigt om at undvære sin Andel. De lavede
derpaa, saa godt de kunde, deres Aftensmad, der bestod af Grød og
Honning, men i deres trætte Tilstand var denne Føde utilstrækkelig til
at stille deres Hunger. Netop som de vare færdige med at spise, bleve
næsten sex af Skinkerne kastede hen foran Teltets Dør, og de Personer,
som bragte dem, raabte i Vrede: »Vi ville ikke spise raaddent, urenligt
og ildelugtende Kjød.« Joseph lod en af Skinkerne tillave, og da baade
han og Selskabet fandt, at den smagte fortræffeligt, nøde de et godt
Maaltid.

Den 4de Juni naaede Lejren Missisippi-Floden; uagtet Indbyggerne paa
dette Sted truede dem med, at de ikke skulde komme over paa den anden
Side af Floden, kom de dog alle lykkelig og vel over efter to Dages
Forløb og lejrede sig den 7de i en Lund i Monroe County, Missouri. Her
fandtes en Gren af Kirken ved Navn Salt-Flodens Menighed, af hvis
Medlemmer nogle forenede sig med Lejren, og da et Kompagni Frivillige,
som Josephs Broder Hyrum og Lyman Wight havde samlet i Michigan,
forenede sig med dem, udgjorde hele Lejren paa den Tid 205 Mand med 25
Vogne, hver forspændt med to eller tre Heste. Lejren blev nu
omorganiseret og Joseph igjen anerkjendt som Øverstkommanderende og
Lyman Wight som General, ligesom en Livvagt paa tyve Mand blev oprettet
med Hyrum Smith som Kaptejn.

Omtrent tre Dage efter, at de havde forladt Salt-Floden, mødte Lejren
Ældsterne Orson Hyde og Parley P. Pratt, hvilke Joseph80

havde sendt til Jefferson City for at tale med Daniel Dunklin,
Missouris Guvernør. De meddelte, at Guvernøren ikke havde kunnet
opfylde sit Løfte om at gjenindsætte Brødrene paa deres Ejendomme i
Jackson County. Aarsagen, som han anførte, var, at hvis der gjordes
Forsøg i denne Retning, vilde det føre til Borgerkrig indenfor Statens
Grænser.

Medens Lejren var undervejs til Clay County, blev et offentligt Møde
afholdt af Borgerne der den 16de Juni efter Opfordring af Kredsdommer
John F. Ryland. Dette Møde, som talte over 1000 Mennesker, overværedes
tillige af en Del af de Brødre, som vare blevne uddrevne fra Jackson
County. En Deputation fra Jackson-Pøbelen, som ogsaa var nærværende,
fremlagde et Forslag for Mødet med Hensyn til Afkjøbelsen af de
Helliges Jorder og Besiddelser i nævnte County, hvilket Forslag syntes
ret og billigt, men ved nærmere Undersøgelse viste det sig kun at være
Bedrageri, da det nemlig var af en saadan Beskaffenhed, at Brødrene
umulig kunde indgaa derpaa. Før man kom til noget Resultat, hævedes
Mødet i største Forvirring paa Grund af, at en Missourianer
gjennemborede en anden. Manden, der saaledes blev dræbt, hørte til
Pøbelpartiet; han havde en Gang pryglet en af de Hellige næsten tildøde
og brystede sig af at have gjort det samme mod mange Andre.

Efter dette Møde, der afholdtes i Raadhuset i Liberty, Clay County,
rejste nogle af Pøbelen til Independence for at samle en saa stor
Styrke, at den kunde møde Joseph og hans Hær, som Lejren blev kaldet,
og Folket nærede betydelig Frygt med Hensyn til ham og hans Hensigter.
Da James Campbell, en af Pøbelens Ledere, satte sine Pistoler tilrette
i Hylstrene, før han tog afsted, svor han, at »Ørne og Gribbe skulde
æde hans Kjød, hvis han ikke inden to Dages Forløb ganske havde
sønderskudt Joe Smith og hele hans Hær«. Denne Mand mente, at det vilde
være en let Sag for ham at sætte denne sin Trusel i Udførelse, men han
tænkte ikke paa, at den almægtige Gud ved sin Mellemkomst kunde hindre
ham i Udførelsen af hans onde Hensigter. Han og de Øvrige gik til
Færgestedet for at ville sætte over Missouri-Floden, efter at Mørket
var faldet paa, men da de vare komne omtrent midt ud paa Floden, fandt
Guds Engel for godt at lade Baaden synke, hvorved syv af de tolv, som
forsøgte at sætte over, omkom. Iblandt de Omkomne var ogsaa James
Campbell, der flød ned ad Floden fire eller fem Mile og tilsidst drev
hen paa en Bunke Drivtømmer, hvor Ørne, Gribbe, Ravne, Krager og andre
vilde Fugle aade Kjødet af hans Ben og derved opfyldte hans egne Ord,
saa at der efter tre Ugers Forløb intet Andet var tilbage af ham end et
Skelet, der saa' frygteligt ud.

Denne Ulykke afskrækkede dog ikke Pøbelen, som allevegne samlede sig i
store Skarer fra de omliggende Countier for at modsætte sig Josephs og
Brødrenes Fremtrængen. Imidlertid vedblev Lejren langsomt, men sikkert,
at nærme sig sit Bestemmelsessted, og om Aftenen den 18de Juni opsloges
dens Telte omtrent en Mil fra Richmond i Ray County. Dagen efter brøde
de tidligt op i det Haab, at de samme Dag skulde kunne naa Clay County,

Hellige, der vare uddrevne fra Jackson County, boede; men flere mindre
Uheld tilstødte dem paa Vejen, saa at de, efter at have rejst omtrent
15 Mile, tilsidst bleve nødsagede til at slaa Lejr paa en Bakke mellem
to Grene af Fishing-Floden. Ikke saa snart havde de opslaaet deres
Telte og beredt sig til at tilbringe Natten paa dette Sted, før en
forfærdelig Storm med Regn og Hagl, ledsaget af Torden og Lynild,
begyndte at rase og vedblev hele Natten igjennem. Det syntes, som om
selve Himmelens Kræfter vare satte i Bevægelse for at forsvare den
lille Skare af Hellige, der stod under Profeten Josephs Ledelse.

Jackson-Pøbelen, som havde samlet sig i den Hensigt at ville dræbe »Joe
Smith og hans Hær«, var netop i Færd med at sætte over Missouri-Floden
til Clay County, hvor de havde isinde at forene deres Kræfter med en
anden Pøbelhob fra Richmond, Ray County, og den første Ladning paa 40
Mand var allerede landsat, da denne frygtelige Storm brød løs. Hagelen
var saa vedholdende og stærk paa Pøbelens Side, at den slog Huller i
deres Hatte, brød Grene af Træerne og fik deres Heste til at løbe
løbsk. En af dem blev endog dræbt ai Lynilden, og i Stedet for at
fortsætte Fjendtlighederne vendte de 40 Mand næste Dag tilbage til
Jackson County, overtydede om, ligesom hine Overlevende af det druknede
Kompagni, at naar Jehova strider, er det raadeligst at være fraværende.
Den eneste Ubehagelighed, som Lejren led ved dette Uvejr, var, at en
Del Telte blæste om, og at Brødrene bleve noget gjennemblødte af
Regnen. Aftenen før Stormen naaede Vandet i Big Fishing-Floden kun til
en Mands Ankler, men næste Morgen var det over 40 Fod dybt. Pøbelen
svor, at Vandet i Little Fishing-Floden steg 30 Fod i 30 Minuter.

Den 21de blev Lejren besøgt af Oberst Sconce og to andre ledende Mænd
fra Rav County, som kom for at tale med Brødrene og forhøre sig om
deres Hensigter. »Jeg ser,« sagde Obersten, »at der er en almægtig
Kraft, som beskytter dette Folk; thi da jeg brød op fra Richmond i Ray
County med et Kompagni væbnede Mænd og med den faste Beslutning at
ville ødelægge eder, rejste der sig en forfærdelig Storm, som hindrede
mig i at naa eder.« Da han først traadte ind i Lejren, blev han greben
af en saadan Frygt, at han nødtes til at sætte sig ned for at fatte
sig, og da han havde meddelt Hensigten med sit Besøg, rejste Joseph sig
og gav en Beretning om de Helliges Lidelser i Jackson County, om deres
Forfølgelser i Almindelighed for deres Religions Skyld og om Øjemedet
med deres Komme til Missouri, nemlig om mulig at skaffe deres Brødre
Ret og gjenindsætte dem paa deres Ejendomme i Jackson County. Da Joseph
havde endt sin Tale, som endog havde frembragt Taarer i de Fremmedes
Øjne, rejste de sig og rakte ham Haanden til Afsked, idet de sagde, at
de vilde bruge deres Indflydelse for at dæmpe den Ophidselse, der
overalt herskede imod dem. Derpaa toge de bort og rede siden omkring
blandt Folket og gjorde sig utrættelig Flid for at bilægge Ophidselsen.

Paa Foranledning af Cornelius Gillium, Landsdommer for Clay County, lod
derpaa Joseph og adskillige andre af Brødrene en Meddelelse indrykke i
et Blad, kaldet »Missouri Enquirer«, hvori de cirku-

lerende usandfærdige Rygter og Fortællinger om Brødrenes Forehavende
modsagdes, og deres virkelige Øjemed fremsattes og offentliggjordes for
Folket. I denne Meddelelse fremsatte de ogsaa Forslag om at ville kjøbe
nogle af Pøbelens Ejendomme i Jackson County,, hvilket Forslag afveg
betydeligt fra det, som Pøbelen tidligere havde gjort de Hellige. De
forlangte ikke heri, at hver eneste Person skulde forlade Countiet, men
Enhver, som vilde overholde Landets Love og^ ikke krænke sin Næstes
Rettigheder, kunde leve og bo der i uforstyrret Fred. Der var
imidlertid en Klasse, som ikke under nogen Omstændighed vilde holde
Fred, men havde besluttet at forfølge og plage de Hellige, saa længe
der var nogen tilbage af dem i Landet. Det var disse Mænds Ejendele,
som Joseph og de andre Ældster foresloge at kjøbe, men som man kunde
vente af disse Uslinger, af-sloge de at gaa ind paa noget Forslag, der
vilde berøve dem Lejlighed til at fortsætte deres Forfølgelser.

Medens Lejren laa ved Fishing-Floden, modtog Joseph atter en
Aabenbaring angaaende Zions Forløsning. (Se Pagtens Bog, 105te Kap.)
Herren sagde heri, at han havde hørt Brødrenes Bønner i Lejren og havde
antaget deres Olier; men paa Grund af hans Folks Overtrædelser skulde
Ældsterne vente en Tid paa Zions Forløsning. Folket i Almindelighed,
sagde han, behøvede mere Undervisning, og selv vare de ikke
tilstrækkelig beredte. Han havde imidlertid bragt dem saa lang en Vej
for at prøve deres Tro og berede dem for større Velsignelser. Fra
Fishing-Floden jdrog Lejren derpaa (den 23de) til Rush-Bækken i
Nærheden af Liberty, Clay County, hvor de lejrede sig paa en af
Brødrenes Marker.

Vi have allerede anført, at Joseph, før Lejren satte over
Mississippi-Floden, underrettede Brødrene om, at Gud som Følge af
Nogles Ulydighed og Opsætsighed havde besluttet at lade en Plage komme
over dem, og at de, hvis de ikke omvendte sig og ydmygede sig for
Herren, skulde dø som Faar af Leversyge. Han udtrykte sin Beklagelse
herover, men sagde tillige, at det kunde ikke undgaas; Straffen maatte
komme. Omvendelse og Ydmyghed kunde for en Del afvende Plagen, men det
kunde ikke tilfulde standse den.

Allerede den 21de Juni begyndte hans Ord at gaa i Opfyldelse,, idet
nogle af Brødrene bleve angrebne af Kolera, men først om Aftenen den
24de brød den ud for Alvor. Allevegne hørte man Graad, Jammer og Klage.
Saa overraskende og heftig var denne frygtelige Sygdoms Angreb, at en
Del af Brødrene, som stode paa Vagt, faldt bevidstløse til Jorden med
deres Geværer i Haanden, saa snart de bleve angrebne deraf. Omendskjønt
Joseph var bleven ledet til at advare Brødrene mod den forestaaende
Plage, opbød han dog ved de første Tegn paa Sygdommens Tilstedeværelse
al sin Tro og Kraft for at irettesætte Fordærveren, men lærte snart ved
smertelig Erfaring, at den er i stor Fare, som søger at standse Jehovas
Haand, naar han en Gang har besluttet at udføre Dom over et Folk; thi i
samme Øjeblik, som Joseph forsøgte at standse Plagen, blev han selv
meget haardt angreben, og havde han ikke holdt op med at true
Sygdommen, vilde hans eget Liv være blevet et Offer.JOSEPH SMITHS

Den Første, der faldt som Offer for denne Sygdom, var Ældste John S.
Carter, der, saa snart den viste sig iblandt dem, traadte frem for at
true Sygdommen, men blev selv øjeblikkelig angreben og døde den 25de
Juni Kl. 6 om Eftermiddagen. I fire Dage vedblev derpaa Koleraen at
rase, indtil omtrent 68 af de Hellige vare angrebne, hvoraf 13 døde,
deriblandt Sidney Gilbert, der havde været Kirkens Agent og Bestyrer af
Herrens Forraadshus.

Den 25de forlod Joseph i Forening med David Whitmer og to andre Brødre
Rush-Bækken for at besøge de Hellige, som boede i den vestlige Del af
Clay County. Paa Vejen der hen gik de ind i et Hus for at bede om en
Drik Vand, men Konen i Huset skreg ud af Døren, at hun havde ikke noget
Vand for »Mormoner«, hvorpaa de vendte om og gik videre, men inden en
Uge var omme, kom Koleraen til samme Hus, og Konen og tre andre af
Familien døde.

Joseph tilbragte derpaa flere Dage blandt sine gamle Venner og
Bekjendte i Clay County og traf en Dag sammen med et betydeligt Antal
Brødre fra Lejren i Lyman Wights Hus, hvor han meddelte dem, at hvis de
vilde ydmyge sig for Herren og gjøre Pagt med ham om at holde hans Bud
og adlyde hans Befalinger, skulde Plagen ophøre fra den Stund af, og at
intet nyt Tilfælde af Kolera skulde indtræffe iblandt dem. De sluttede
Pagt i dette Øjemed, og Plagen ophørte.

Medens Joseph endnu opholdt sig her, lod han et Højraad organisere i
Lighed med det, der tidligere var bleven organiseret i Kirtland. Til
Præsident for dette Højraad blev David Whitmer valgt med William W.
Phelps og John Whitmer som Raadgivere eller assisterende Præsidenter.
Til Raadsmedlemmer bleve følgende Højpræster valgte: Christian Whitmer,
Newel Knight, Lyman Wight, Calvin Beebe, Wm. E. McLellin, Solomon
Hancock, Thomas B. Marsh, Simeon Carter, Parley P. Pratt, Orson Pratt,
John Murdock og Levi Jackman. Efter at Joseph derpaa havde givet disse
Brødre megen Lærdom og Undervisning angaaende deres Pligter og
ordineret dem til deres forskjellige Kaldelser, traadte ogsaa dette
Højraad snart i Virksomhed.

Paa denne Tid affattede et Antal ledende Ældster en rørende og
indtryksfuld Adresse til Folket og dets bemyndigede Authoriteter, hvori
de Helliges Tro, Anskuelser og Ønsker med stor Klarhed og Tydelighed
fremsattes, og hvori alle retskafne Mennesker opfordredes til at komme
de Forfulgte til Hjælp.

Den 9de Juli brød Joseph, hans Broder Hyrum og en Del andre Ældster op
fra Clay County for at vende tilbage til Kirtland, Ohio. Samtidig
begave ogsaa de fleste andre af Brødrene i Lejren sig paa Tilbagevejen.
Med kun faa Undtagelser havde de trofast udført deres Mission, og hvad
enten de havde udrettet Meget eller Lidet, vidste de, at de havde
adlydt Herrens Befaling, og lagde derfor Resultatet i hans Haand. Det
havde været en besværlig og møjsommelig Rejse for Brødrene. De fleste
af dem havde vandret tilfods fra Kirtland til Missouri, en Vejlængde
paa omtrent 1000 Mile, og tilbage igjen, og havde næsten daglig
foretaget lange Marscher, for det meste over daarlige Veje; dog havde
de, som holdt sig nær til Herren, havt en

behagelig Tid og modtaget megen Lærdom og Erfaring, dér siden kom dem
til stor Nytte. Brigham Young og hans Broder Joseph vare Lejrens
liflige Sangere, som ofte opmuntrede Brødrene og afhjalp Rejsens
Kjedsomhed ved deres smukke og behagelige Sang.

Da Joseph paa Tilbagevejen var kommen til Richmond i indiana, læste han
i en Avis, som udgaves der paa Stedet, at han ©g haas Selskab havde
havt en Træfning med Missourianerne, hvori han var bleven saaret i det
ene Ben. Saaret var saa farligt, at hans Ben maatte sættes af, og tre
Dage efter, at han havde mistet det, var han afgaaet ved Døden. Joseph
og hans Broder Hyrum besøgte Bladets Redaktør og gjorde ham opmærksom
paa, at han var bleven galt underrettet, men det var kun med stort
Besvær, at Redaktøren lod sig overtale til at tro, at Historien, som
han havde publiceret, var falsk.

For at skynde sig hjem lod Joseph derpaa sine Rejsefæller tilbage paa
forskjellige Steder paa Vejen og ankom alene i Begyndelsen, af August
med Postvogn til Kirtland.

NIENDE KAPITEL.

Et Raad sammenkaldes. — Ældsternes Skole oprettes. — Begyndelsen til
Tiendelovens Indførelse iblandt de Hellige. — De tolv Apostle kaldes og
udvælges til Tjenesten. — Det første Kvorum af de Halvfjerds oprettes.
— Hr. Michael H. Chandler besøger Joseph. — Nogle mærkværdige
Optegnelser. — Hvorledes Joseph kommer i Besiddelse af Abrahams Bog. —
Lærdommens og Pagtens Bog antages som en Lov og Regel for Kirken. —
William Smiths slette Opførsel volder Joseph megen Bedrøvelse. —
Brudstykker af et rørende Brev. — En hebraisk Skole oprettes i
Kirtland. — Kort Beskrivelse over Kirtlands Tempel. — Et interessant
Svn.

Efter at Joseph var vendt tilbage til Kirtland, blev et Raad
sammenkaldt, hvori hele hans Adfærd under Rejsen til og fra Missouri
blev nøje undersøgt og drøftet. Sylvester Smith, som havde været med i
Zions Lejr, havde nemlig ladet mange falske Rygter udsprede om Josephs
Opførsel etc. under nævnte Rejse, og for at sætte en Stopper for disse
onde Rygter og Fortællinger lode Ældsterne et Raad sammenkalde, hvorved
de Brødres Vidnesbyrd kunde erholdes, der havde foretaget Rejsen i
Forening med Joseph. Efter en nøje Undersøgelse afgav Raadet derpaa den
Erklæring, at de vare fuldkommen tilfredse med hans Opførsel, da det af
de aflagte Vidnesbyrd tydelig fremgik, at han i enhver Henseende havde
handlet i Overensstemmelse med sin høje og vigtige Stilling i Kirken.
Raadet tog siden Sylvester Smiths Sag under Behandling, og for at
beholde sin Stilling i Kirken maatte han tilstaa, at han ondskabsfuldt
havde udspredt de nævnte Rygter om Joseph.

I omtrent sex Uger forblev derpaa Joseph i Kirtland og var i denne Tid
stadig beskjæftiget og optaget med offentlig Arbejde. Han præsiderede
saaledes over Højraadet, mødte i Konference med Ældsterne og de
Hellige, var Opsynsmand ved Opførelsen af Herrens Hus i Kirtland og var
tillige Formand ved Tempel-Stenbrudet, i hvilken85 JOSEPH SMITHS

sidste Egenskab han ofte arbejdede med sine egne Hænder. Ligeledes
havde han Opsyn med Bogtrykkeriet og standsede Udgivelsen af »TÄe
Evening and Morning Stari., samt paabegyndte i Stedet Udgivelsen af et
nyt Blad, betitlet »The Latter-day Saints' Messenger and Advocate«.

Den 16de Okt. forlod han atter Kirtland i Forening med Hyrum Smith og
flere andre Ældster i den Hensigt at besøge en Del Hellige i Michigan.
Medens de undervejs befandt sig ombord paa en mindre Damper og sejlede
opad Erie-Søen, havde Oliver Cowdery en kort Samtale med en Mand, som
kaldte sig Elmer. Denne Elmer sagde, »at han var personlig bekjendt med
Joe Smith, havde hørt ham foredrage sine Løgne og var nu, da han var
død, særdeles glad. For fem Aar siden havde han hørt Joe Smith prædike
i Bainbridge, Chenango County, N. Y., og vidste, at det var ham, thi
han var en mørkladen Mand«. Saadanne vare de Løgne, som stadig
cirkulerede om Joseph. Denne Mand, som foregav at have kjendt ham og
hørt ham prædike etc., befandt sig netop ombord paa det samme Dampskib,
hvor Joseph var, og dog talte han om, at han var død! Han sagde, at
Joseph var en mørkladen Mand; tvertimod, han var lysladen, og fem Aar
før den Tid havde Joseph ikke begyndt at prædike! Paa denne Maade blev
han ofte beløjet og bagtalt af Mænd, som ikke kjendte det Ringeste til
ham. Den 20de Oktober ankom de til Pontiac i Michigan, og efter at de
her havde tilbragt nogen Tid med at belære og undervise de Hellige,
vendte de tilbage til Kirtland, meget styrkede efter deres Tur og vel
tilfredse med de Hellige i den Del af Herrens Vingaard.

Til Gavn for de Ældster, som siden skulde gaa paa Mission, lod Joseph
en Skole oprette, hvor der i Vinterens Løb holdtes Foredrag over
Theologi og andre lærerige Emner. Saa megen Interesse lagde Ældsterne
for Dagen med Hensyn til at dygtiggjøre sig til den vigtige Gjerning,
der laa for dem, at Wm. E. McLellin, en af de fornemste Lærere i
Skolen, i sin Rapport det følgende Foraar meddelte, at han havde været
Lærer i fem forskjellige Stater, men aldrig set Eleverne gjøre
hurtigere Fremgang end i denne.

Den 25de Nov. modtog Joseph en Aabenbaring til Warren A. Cowdery (se
Pagtens Bog, 106te Kap.), og den 28de s. M. overværede han et Møde af
Højraadet, hvor et Par Brødre, der vare udsendte fra Menigheden i
Lewis, Essex County, N. Y., aflagde Beretning samt Regnskab for
Modtagelsen af et Beløb af 848 Dollars, som de Hellige dersteds havde
sammenskudt, for dermed ifølge Herrens Befaling at opkjøbe Land i
Missouri. Den 29de Nov. gjorde Joseph og Oliver Cowdery Pagt med Herren
om at ville give Tiende, hvilket var Begyndelsen til Tiendelovens
Indførelse iblandt de Sidste-Dages Hellige.

Imidlertid vedbleve de Hellige i Missouri at opfordre de derværende
verdslige Authoriteter til at foretage de nødvendige Skridt for at
skaffe dem deres tabte Besiddelser tilbage, og indsendte i den
Anledning en Ansøgning til den lovgivende Forsamling i Jefferson City;
men da deres Andragende kun blev besvaret med Ligegyldighed og Foragt,
og Intet blev gjort for at skaffe dem Oprejsning, maatte de Hellige i
Clay County foreløbig slaa sig til Ro og begyndte nu med deres86

JOSEPH SMITHS LEVNETSLØB

sædvanlige Flid og Arbejdsomhed at bygge sig nye Huse og Hjem og samle
omkring sig Livets Goder.

I Januar 1835 var Joseph for det meste beskjæftiget med at berede de
nævnte Forelæsninger over Theologi, der bleve holdte i Æld-sternes
Skole, til Offentliggjørelse i Pagtens Bog; og da Brigham og Joseph
Young en Søndag i Februar kom og sang for ham, blev Herrens Aand udgydt
over Joseph, og han sagde dem, at han ønskede at se de Brødre komme
sammen, som den foregaaende Sommer vare tagne op til Missouri i Zions
Lejr, thi han havde en Velsignelse i Behold for dem. En Forsamling blev
derpaa afholdt den 14de Februar, over hvilken Joseph selv præsiderede.
Efter at han havde læst det 15de Kapitel af Johannes Evangelium, og en
passende og inderlig Bøn var bleven opsendt til den Almægtige, bleve de
tilstedeværende Brødre, som havde hørt til Lejren, opfordrede til at
tage Sæde for sig selv paa et bestemt Sted i Huset. Joseph holdt derpaa
en længere Tale, hvori han beskrev nogle af de Besværligheder, der
forefaldt under Rejsen til Zion, og sagde, at Gud havde ikke bestemt
alt dette for Intet, men havde det endnu i Erindring, og at det var
hans Villie, at disse, som saaledes droge til Zion med den Beslutning
at ofre deres Liv, om det var nødvendigt, skulde ordineres til
Tjenesten og gaa ud for at beskjære Vingaarden for sidste Gang eller
før Herrens Tilkommelse, hvilken var nær — ja sex og halvtredsindstyve
Aar skulde udfolde Optrinet. Om Eftermiddagen fortsattes Mødet, og
efter at Forsamlingen var bleven aabnet med Sang og Bøn, sagde Joseph,
at det Første, som burde gjøres, var, at hver af de tre Vidner til
Mormons Bog (Oliver Cowdery, David Whitmer og Martin Harris) skulde
bede og dernæst skride til at udvælge 12 Mænd af Kirken, som skulde
ordineres til Apostle og siden sendes ud at aabne Evangeliets Dør
blandt alle Slægter, Stammer, Tunge-maal og Folk. De tre Vidner bleve
derpaa under Haandspaalæggelse velsignede af Præsidentskabet, hvorpaa
de ifølge Aabenbaringen, som blev given i Juni 1829, udvalgte de 12
Apostle i følgende Orden: Lyman E. Johnson, Brigham Young, Heber C.
Kimball, Orson Hyde, David W. Patten, Luke S. Johnson, William E.
McLellin, John F. Boynton, Orson Pratt, William Smith, Thomas B. Marsh
og Parley P. Pratt. Dette var den Orden, i hvilken de bleve kaldte, men
ved en senere Omordning indtoge de deres Pladser i Kvorumet efter
Alderen — den ældste først, den næstældste dernæst osv. Efter Alderen
kom deres Navne saaledes: Thomas B. Marsh, David W. Patten, Brigham
Young, Heber C. Kimball, Orson Hyde, William E. McLellin, Parley P.
Pratt, Luke S. Johnson, William Smith, Orson Pratt, John F. Boynton og
Lyman E. Johnson.

De Tre, der først bleve kaldte, bleve ordinerede den samme Dag, sex
andre Dagen efter, og den 21de s. M. blev Parley P. Pratt ordineret,
medens Thos. B. Marsh og Orson Pratt, som vare fraværende paa en
Mission, først modtoge deres Ordination i April Maaned. I en
Formaningstale, som Joseph derefter holdt til de Ordinerede, paa-lagde
han dem i Særdeleshed at føre en nøjagtig Optegnelse af Alt, hvad der
forefaldt af Vigtighed i deres umiddelbare Nærhed.87 JOSEPH SMITHS

I en senere Raadsforsamling, som blev afholdt den 28de Feb., begyndte
Joseph og hans Raadgivere at udvælge andre af Lejrens Mænd til at danne
det første Kvorum af de Halvfjerds, hvis Pligt det skulde være at gaa
til alle Jordens Dele for at forkynde Evangeliet under de tolv Apostles
Bestyrelse. I et Antal af 45 bleve Brødrene samme Dag velsignede og
ordinerede til denne Kaldelse; iblandt dem var Joseph Young, Jedediah
M. Grant og Geo. A. Smith. Dagen efter blev Joseph Young ordineret til
en af de syv Præsidenter over de Halvfjerds, hvilken Stilling han
vedvarende beholdt gjennem de mange Forandringer, som fandt Sted i
Kirken fra den Tid af og til hans Død, som indtraf i Salt Lake City den
16de Juli 1881. Nu tælles de Halvfjerdsindstyve i Tusindvis. I sine
Instruxer til de Halvfjerds ytrede Joseph blandt Andet Følgende:
»Dersom de første Halvfjerds alle finde Beskjæftigede og flere
Arbejdere behøves, da skal det være •de syv Præsidenters Pligt, som
præsidere over de første Halvfjerdsindstyve, at kalde og ordinere andre
Halvfjerds og sende dem ud at arbejde i Vingaarden, indtil der, om
Nødvendigheden fordrer det, bliver beskikket syv Gange Halvfjerds, ja
indtil der endog er 144,000 kaldede til Evangeliets Tjeneste.«

Den 7de og 8de Marts bleve 119 af de Brødre, som ved deres Arbejde
eller Midler havde hjulpet til at bygge Herrens Hus, velsignede af
Præsidentskabet ved Haandspaalæggelse og Bøn i Herrens Navn. Mange af
dem bleve ogsaa ordinerede til Ældster og flk store Forjættelser og
Velsignelser udtalte paa deres Hoveder for deres Nid-kjærheds Skyld i
at opføre et Tempel til Guds Navns Ære. De vare allesammen enige om at
ville vedblive at arbejde, indtil Bygningen stod færdig.

I et Raad, som blev afholdt af de Tolv den 28de Marts, blev det
«nstemmig vedtaget at indsende en passende Anmodning til Joseph om at
anraabe Herren paa deres Vegne om en Aabenbaring, der kunde tjene dem
til Trøst og Opmuntring paa deres Rejser. For at imødekomme deres
Begjær adspurgte Joseph Herren og modtog hin vigtige Aabenbaring
angaaende Præstedømme, som findes i Pagtens Bog, 107de Kap.

Ikke længe derefter (den 4de Maj) forlode de Tolv Kirtland for at tage
paa en Mission til de østlige Stater. Ifølge foregaaende Bestemmelse
overværede de adskillige Konferencemøder blandt de Hellige i Staterne
New York, Vermont, Massachusetts, Maine og Canada, hvor de tillige
afholdt en Mængde Forsamlinger blandt Fremmede og satte Kirkens
forskjellige Konferencer og Grene i tilbørlig Orden. Fra denne Mission
vendte de tilbage den 21de September samme Aar.

I Begyndelsen af Juli kom en vis Hr. Michael H. Chandler til Kirtland,
for om mulig at faa Joseph til at oversætte en Del ægyptiske
Papyrusruller,* som han var i Besiddelse af; thi han havde tidligere
hørt, at Joseph besad denne Gave. Derfor bragte han ham nogle af
Skrifttegnene, som Joseph derpaa oversatte, hvorpaa Hr. Chandler gav
ham følgende Attest:

* Papyrus er Navnet paa en ægvptisk Plante, hvis indvendige Dele
benyttedes af de Gamle til at skrive paa.88

> Kirtland, den 6te Juli 1835.

Det være herved vitterligt for Alle, som maatte ønske at komme til
Kundskab om Joseph Smith jun.'s Duelighed i at udtyde de gamle
ægyptiske Hieroglyfskrifter, som tilhøre mig, at jeg har forevist dem
til de lærdeste Mænd i mange af de større Stæder; og af den Oplysning,
jeg har været i Stand til at erholde, finder jeg, at Hr. Joseph Smith
jun.'s Oversættelse paa det Nøjag-tigste stemmer overens med deres.
Michael H. Chandleb,

Ejer af ægyptiske Mumier.«

Foruden de nævnte Papyrusruller medbragte denne Mand ogsaa en Del
Mumier (indbalsamerede Menneskelegemer), som nogle af de Hellige i
Kirtland senere afkjøbte ham. Og da Joseph kort efter med William W.
Phelps og Oliver Cowdery som Skrivere begyndte at oversætte nogle af
Skrifttegnene eller Hieroglyferne, fandt de til deres store Glæde, at
en af Rullerne indeholdt Abrahams Optegnelser og en anden Joseph af
Ægyptens Optegnelser. Under Navn af Abrahams Bog blev derpaa
førstnævnte oversat af Joseph og siden publiceret i »The Times and
Seasons«-, et Blad, som udgaves af de Hellige i Nauvoo, og endnu senere
i»Pearl of Great Price«, hvor Læseren nu kan finde den.

Disse Optegnelser, skriver Joseph, vare smukt skrevne paa Papyrus med
sort og for en Del med rødt Blæk eller Farve, og fuldkommen bevarede.
Skrifttegnene vare saadanne, som i Almindelighed findes paa Mumiernes
Ligkister, Hieroglyfer osv., med mange Bogstaver lig de nuværende
hebraiske uden Punkter. Optegnelserne udtoges fra en af Lighvælvingerne
i Ægypten i Nærheden af det Sted, hvor en Gang den berømte By Theben
stod, af den berømte franske Rejsende Antonio Sebolo i Aaret 1831. Han
forskaffede sig Tilladelse af Me-hemed Ali, den Gang Vicekonge i
Ægypten, under Beskyttelse af Chevalier Drovetti, fransk Konsul, i
Aaret 1828, og lejede til Arbejdet 433 ægyptiske eller tyrkiske
Soldater for en Dagløn fra 4 til 6 Cents pr. Mand, trængte ind i
Katakomben (Gravhvælvingen) den 17de Juni 1831 og erholdt 11 Mumier.
Der var flere hundrede Mumier i den samme Gravhvælving; omtrent 100
vare indbalsamerede efter den første Orden og opstillede i Nicher
(Fordybninger i Væggene), og to eller tre hundrede 'efter den anden og
tredie Orden; de laa paa Gulvet eller Bunden af den store Hvælving. De
to sidste Ordener af de Balsamerede vare saa opløste, at de ikke kunde
flyttes, og ikkun 11 af den første, fundne i Nicherne. Undervejs fra
Alexandria til Paris tog Hr. Antonio Sebolo ind til Triest, og efter 10
Dages Sygdom udaandede han. Dette foregik i Aaret 1832. Før sin Død
testamenterede han det Hele til sin Fætter Hr. Michael H. Chandler, som
den Gang var i Philadelphia, men som han formodede var i Irland. Som
Følge heraf blev det Hele sendt til Dublin, og Hr. Chandlers Beslægtede
besørgede dem sendt til New York, hvor de bleve modtagne paa Toldboden
om Vinteren eller Vaaren 1833. I April s. A. betalte Hr. Chandler
Omkostningerne og satte sig i Besiddelse af sine Mumier. Indtil den Tid
havde de ikke været tagne ud af Kisterne, ej heller vare disse blevne
aabnede. Ved at aabne Kisterne opdagede han, at i Forening med to af
Legemerne var Noget rullet op i samme Slags Linneddug, mættet med det
samme Jorbeg, hvilket, da det89 JOSEPH SMITHS LEVNETSLØB

undersøgtes, befandtes at være to Papyrusruller. To eller tre andre
Smaastykker af Papyrus med astronomiske Beregninger, Gravskrifter osv.,
bleve fundne hos andre Mumier. Da Hr. Chandler opdagede, at der var
Noget foruden Mumierne, formodede eller haabede han, at det maaske var
nogle Diamanter eller værdifuldt Metal, og blev ikke lidet skuffet, da
han saa', hvad de indeholdt. Man sagde ham, medens han endnu var paa
Toldboden i New York, at der var Ingen i den Stad, som kunde oversætte
hans Ruller; men den samme Herre, der sagde ham dette, henviste ham til
Joseph Smith jun., s som,« vedblev han, »besad en Slags Kraft og Gave,
hvorved han forhen havde oversat lignende Skrifttegn«. Joseph var den
Gang ubekjendt for Hr. Chandler, ej heller vidste han, at en saadan Bog
eller et saadant Værk, som Nephiternes Optegnelser, var bleven bragt
for Offentligheden. Fra New York tog han sin Samling til Philadelphia,
hvor de Lærde bevidnede Samlingens Ægthed, og kom der fra til Kirtland,
som tidligere meddelt, i Begyndelsen af Juli Maaned.

I en General-Forsamling, som blev afholdt i Kirtland den 17de August,
blev Lærdommens og Pagtens Bog forelagt de Hellige til Antagelse. En
Komite, bestaaende af Joseph Smith jun., Sidney Rigdon, Oliver Cowdery
og Frederick G. Williams, havde nemlig i Forvejen været beskjæftiget
med at ordne og samle de tidligere givne Aabenbaringer og Lærdomme i en
Bog, som det nu blev nødvendigt at foreslaa til almindelig Antagelse af
Kirken. Ved enstemmigt Votum blev Bogen derpaa helliget og anerkjendt
af de Hellige som en Lov og Regel for Kirkens Tro og sammes Udøvelse,
hvorpaa et saalydende skrevet Vidnesbyrd af de Tolv blev oplæst for
Forsamlingen:

* Vidnernes Vidnesbyrd om Herrens Befalingers Bog, hvilke han gav sin
Kirke ved Joseph Smith jun., som blev beskikket ved Kirkens Stemme til
dette Øjemed.

Vi føie os beredvillige til at bevidne for alle Mennesker i den ganske
Verden, for enhver Skabning paa Jorden og paa Øerne i Havet, at Herren
har baaret Vidnesbyrd for vore Sjæle formedelst den Helligaands
Udgydelse over os, at disse Befalinger bleve givne ved Guds
Inspiration, og ere nyttige for alle Mennesker, og ere fuldkommen
sande. Vi afgive dette Vidnesbyrd for Verden ved Herrens Hjælp; og det
er formedelst Gud Faderens og hans Søns, Jesu Kristi, Naade, at vi have
modtaget det Privilegium at fremlægge dette Vidnesbyrd for Verden,
hvorover vi glæde os meget, og bede bestandigt Herren, at Menneskenes
Børn maa have Gavn deraf.«

Omtrent samtidig blev Afhandlingen om Regjeringer og Love i
Almindelighed affattet og forordnet Optagelse i Pagtens Bog. (Se 134te
Kapitel.)

Joseph tilbragte nu en længere Tid i Kirtland, varetagende de
mangfoldige Forretninger, der paahvilede ham som Præsident for Kirken,
der nu var voxet til et stort Antal; alene i Kirtland og Omegn talte
den paa denne Tid omtrent 2000 Medlemmer. Han blev fremdeles besøgt af
Fremmede fra forskjellige Dele af Landet, hvoraf nogle kom for at
samtale med ham om Religion, andre for at se de ægyptiske Mumier etc.
Til disse Fremmede bar han kraftigt Vidnesbyrd om Gjengivelsen af
Evangeliet og de Omstændigheder, som vare forbundne dermed, men
eftersom Menneskenes Sind ere formørkede og de elske Løgn mere end
Sandhed, saa var der selvfølgelig Mange,90

som ikke troede disse Ting, selv naar de hørte dem fra Profetens egne
Læber. Med utrættelig Flid søgte Joseph baade offentlig og privat at
undervise Brødrene og de Hellige om deres Pligter, og arbejdede
tillige, saa meget som muligt, paa Oversættelsen af Papyrusrullerne,
hvormed Oliver Cowdery var ham behjælpelig som Skriver. Paa samme Tid
lod han en Del Breve og Meddelelser indrykke i Kirkens Blad »The
Messenger and Advocate«, hvoraf det ses, at Josephs Liv var en
vedvarende Række af Forretninger; men hvor herligt var ikke hans
Arbejde! Udvalgt af Herren som et Redskab til at oprette hans Kirke og
grundlægge hans Rige igjen paa Jorden, udrustede Herren ham med de
nødvendige Gaver og Egenskaber til Udførelsen af hans høje og hellige
Pligter. Han syntes aldrig at blive træt af det Arbejde, Herren havde
paalagt ham, og tabte aldrig Interessen derfor, men han elskede det
ligesaa højt og var ligesaa nidkjær i at virke for dets Fremme i sine
sidste Dage, som han var ved Begyndelsen af sin Løbebane. Hvis der
skete nogen Forandring i hans Kjærlighed og Nidkjærhed for Guds Sag,
saa var det til det Bedre; thi hans Kjærlighed for den blev større og
hans Følelser varmere for hver Dag. Hver Dags Arbejde havde ny
Tiltrækning for ham, og han saa' bestandig nye Emner, som han yndede,
og som ansporede ham til nye Anstrengelser.

Mange vare de inderlige Bønner, som Joseph i hine Dage opsendte til
Herren om Hjælp i de Helliges trange Omstændigheder til at sætte dem i
Stand til at opfylde deres Forpligtelser. Han ønskede ikke at bringe
sig selv eller Brødrene i Vanry eller i deres Fjenders Hænder ved ikke
at kunne betale deres Gjæld. Ved en vis Lejlighed i December 1835
forenede 20 af Brødrene sig og overrakte Joseph en Gave paa 4OY2
Dollars i Penge. Idet han omtaler disse Brødres Godhed, bemærker han:
»Mit Hjerte svulmer af usigelig Taknemmelighed, naar jeg betragter min
himmelske Faders Godhed i at aabne disse mine elskede Brødres Hjerter
til saa ædelmodigen at afhjælpe min Trang, og jeg beder Gud i Jesu
Kristi Navn at mangfoldiggjøre sine Velsignelser paa deres Hoveder.« Vi
omtale denne lille Begivenhed for at vise, hvor højt et saadant lille
Beløb af Penge skattedes i de Dage. Kirken var ikke den Gang saa
velhavende som nu; følgelig maatte Joseph og de ledende Ældster udføre
Meget med faa Midler.

Ikke et Øjeblik forglemte Joseph Zions Forløsning; thi han og Brødrene
havde forpligtet sig til at have det for Øje, saa længe de levede. Som
Følge heraf finde vi ham i December 1835 i Færd med at afsende talrige
Ansøgninger fra Folket i alle Dele af de Forenede Stater til Missouris
Guvernør om at gjengive de Hellige deres Besiddelser. Men til hvad
Nytte skete det? Det havde en dobbelt Virkning. For det Første kunde de
Hellige paastaa, at de havde søgt at erholde Oprejsning paa enhver
mulig Maade og saaledes ikke forsømt at gjøre Herrens Villie i denne
Henseende. For det Andet bleve Landets Authoriteter derved berøvede
enhver Undskyldning for deres strafværdige Forsømmelse i ikke at
tilstaa de Hellige deres Rettigheder.

Paa denne Tid følte Joseph sig ofte meget bedrøvet over sin Broder
Williams slette Opførsel. Uagtet han var kaldet til at være en af de91

Tolv, havde han dog ikke Evne til at beherske sig selv, men var en
meget stivsindet og heftig Mand og vilde nødig modtage Irettesættelse.
Det hændte ofte, at han paa en brutal Maade fornærmede Joseph, som dog
var hans bedste Ven. Saaledes skete det en Gang, medens en Sag var
under Behandling for Højraadet, hvori William var Anklageren, at Joseph
gjorde Indsigelse mod et Vidnesbyrd, der blev fremlagt, hvorover
William blev meget opbragt. Dagen efter traf de sammen i Josephs Hus
for at tale nærmere om Sagen og om mulig faa Misforstaaelsen rettet,
hvilket var Josephs højeste Ønske. Hyrum Smith, deres ældre Broder, var
ogsaa nærværende, men William var ubøjelig og vilde ikke tilstaa, at
han havde Uret. Han blev atter meget vred og vilde ikke engang høre,
hvad de havde at sige, men forlod Huset i Vrede. Han sendte Joseph sit
Kaldsbrev tilbage og søgte endog at ophidse Folket til Vrede imod ham,
hvilket foraarsagede Joseph megen Sorg, thi han elskede sin Broder og
ønskede meget, at han skulde blive frelst; men han vidste tillige, at
den Fremgangsmaade, han havde brugt, var meget urigtig, og medmindre
han omvendte sig, vilde han miste sin Stilling for Herren. Hans Brødre
af de tolv Apostle viste ogsaa megen Deltagelse for ham, og bade til
Herren paa hans Vegne; det er muligt, at han ydmygede sig til en vis
Grad, men at dømme efter det, der paafulgte, ikke saa meget, som han
burde have gjort.

Nogen Tid efter blev der oprettet en Diskussionsskole, som holdt sine
Møder i William Smiths Hus. Joseph selv var tilstede ved det første
Møde og gav Ældsterne nogle gode Raad med Hensyn til Diskussion. Men da
han saa', hvorledes Diskussionen blev ført imellem enkelte af
Medlemmerne, lod han nogle Ord falde om det Upassende i at fortsætte
slige Møder, da han frygtede for, at det ikke vilde faa noget godt
Resultat. Under den paafølgende Samtale blev Williams Vrede atter
optændt imod Joseph, og før han kunde blive standset, sprang han ind
paa ham i fuldt Raseri og udøvede Vold mod hans Person, hvis Virkninger
Joseph førte med sig til sin Grav. Dette fandt Sted i Williams Hus — et
Hus, som Josephs Godhed havde hjulpet ham til at erholde — og i
Nærværelse af deres Forældre og Broder Hyrum. Josephs Følelser ved at
blive behandlet saaledes kunne ikke beskrives. Det vilde under enhver
Omstændighed have givet Anledning til megen Sorg ved saaledes at blive
behandlet af en Broder, men i Betragtning af Williams høje Stilling i
Kirken, som en af de tolv Apostle, foraarsagede dette Joseph endnu
større Sorg.

Nogle Dage efter skrev William et længere Brev til Joseph, hvor han bad
ham om Tilgivelse og ønskede, at en Anden maatte blive beskikket til at
indtage hans Plads som en af de Tolv, da han fandt, at han paa Grund af
de mange Udestaaelser, han havde havt med Kirken, og den Skam, han
havde paaført sig selv ved sin Hidsighed, ikke var værdig til at
indtage en saa ophøjet Stilling. Som Svar herpaa sendte Joseph ham en
længere Skrivelse, hvilken Ingen kan læse uden at blive stærkt slaaet
af den Ædelmodighed, som han udviste imod en Broder, der saa grovelig
havde fornærmet ham; hver Linie røber hans høje og ædelmodige Karakter.
Saaledes skriver han blandt92

Andet: »Tillad mig at sige dig, at naar som helst jeg maa have talt til
dig i en hastig og barsk Tone, har jeg gjort det i den udtrykkelige
Hensigt at formane og advare dig imod Fare og Elendighed, hvori jeg
forudsaa, at du vilde styrte dig ved at give efter for den onde Aand,
som du kalder dine Lidenskaber, og som du skulde beherske og
undertvinge; hvis du ikke gjør dette, kan du efter mine Anskuelser
aldrig blive frelst i Guds Rige.« Profetiske Ord, som, hvis William
havde lagt dem paa Hjerte, vilde have frelst ham fra mange Onder og fra
den beklagelige Stilling, hvori hans Opførsel siden bragte ham. Joseph
raadede ham til at beholde sit Apostelskab, og opstaa og gjøre en
kraftig Anstrengelse for at overvinde sine Lidenskaber.

En Klage blev derpaa fremført imod William Smith for det Første
Præsidentskab, men Dagen før Forhøret skulde holdes, havde Fader Smith,
hans Broder John og hans Sønner Hyrum, Joseph og William en
Sammenkomst, hvor Fader Smith talede til dem paa en meget alvorlig og
rørende Maade. Guds Aand hvilede over dem, og William gjorde en meget
ydmyg Bekjendelse og bad Joseph om Tilgivelse for det Onde, han havde
tilføjet ham. En ydmyg Aand herskede iblandt dem, og de bekjendte deres
Fejl og tilgave hverandre, og de bleve enige om fra den Stund af at
ville bestræbe sig for i Retfærdighed at staa hverandre bi i alle Ting,
og ikke lytte til de onde Rygter angaaende hverandre. De lagde derpaa i
Forening deres Hænder paa Josephs Fætter Geo. A. Smith, der
øjeblikkelig blev helbredet for et heftigt, rheumatisk Anfald, som
voldte ham stor Smerte. Da Raadet Dagen efter traadte sammen, vedgik
William ydmygt Klagen,, som blev fremført imod ham, og bad Raadet og
hele Forsamlingen om Tilgivelse, som med Beredvillighed blev ham givet.

Den 26de December 1835 modtog Joseph en Aabenbaring til Ly-man Sherman.

Joseph havde megen Smag for Sprog. Hvad Tid han havde tilovers,
anvendte han til at erhverve sig Kyndighed i dem. Han studerede Græsk,
og om Vinteren 1835—36 blev en hebraisk Skole oprettet i Kirtland med
Hr. Joshua Seixas som Lærer, hvilken de ledende Ældster flittig
besøgte. De vare meget velsignede i deres Studier, og idet Joseph
hentyder til deres Fremgang, siger han: »Det synes, som om Herren
oplader vor Forstand paa en forunderlig Maade i Henseende til at
forstaa hans Ord i Grundsproget; og min Bøn er, at Gud vil hastig
udruste os med Kundskab om ethvert Sprog og Tunge-maal, saa at hans
Tjenere kunne gaa ud og for sidste Gang tilbinde Loven og besegle
Vidnesbyrdet.«

Paa samme Tid var Modstanderen heller ikke uvirksom. Det fordrede al
den Visdom og Kraft, som Joseph og de Ældster, der vare eet med ham i
Sind og Følelser, kunde udøve, for at forebygge Strid og Uenighed
iblandt dem, som kaldte sig Hellige. Flere af de tolv Apostle og
Halvfjerds lagde en overdreven Følsomhed for Dagen i mange Henseender
og vare bange for, at de ikke skulde nyde den Ære og Anseelse, som de
troede, der tilkom dem ifølge deres høje og vigtige Kaldelse.
Efterhaanden som vi skride frem med vor Beret-93 JOSEPH SMITHS

ning, vil Læseren faa at se, hvor bitre Frugter Besiddelsen af en
saadan Aand medførte, thi den foraarsagede tilsidst deres fuldstændige
Udelukkelse af Kirken. Det saa' derfor ud, som om Satan var fast
bestemt paa at faa indført Splid blandt de Hellige, for derved at
forhindre dem fra at modtage deres Begavelser.

Templet i Kirtland var nu saa vidt færdigt, at Brødrene kunde begynde
at udføre Ordinancer deri. Det var 2*/2 Aar, siden Grundstenen blev
lagt. Det bestod af en Stenbygning 80 Fod lang og 60 Fod bred med 50
Fod høje Mure og et Taarn, som ragede 110 Fod højt i Vejret. Indvendig
bestod det af to Hovedhaller, hvoraf hver var 65 Fod lang og 55 Fod
bred med fire Forværelser og i øverste Etage fem Skoleværelser.

Der var en Ejendommelighed ved Ordningen af Bygningens Indre, som
gjorde den mere end almindelig højtidelig, og en Følelse af hellig
Ærefrygt syntes at bemægtige sig Enhver, der traadte inden for dens
hellige Mure; ikke alene de Hellige, men ogsaa Fremmede lagde en høj
Grad af Ærefrygt for Dagen ved Betrædelsen af denne Bygning. Fire
Talerstole, hvoraf de tre øverste bestode af tre Halvcirkler, vare
anbragte, den ene oven over den anden, i hver Ende af Bygningen; de
fire i den vestlige Ende vare bestemte for de præsiderende Embedsmænd
af det Melkisedekske Præstedømme, og de fire i den østlige Ende for det
Aaronske Præstedømme. Enhver af disse Talerstole var adskilt ved et
Forhæng af hvidmalet Lærred, som nedlodes og oprulledes efter Behag.
Foran hver af disse to Rækker Talerstole var •der et Nadverbord til
Forvaltning af den hellige Ordinance, medens der i hvert Hjørne af
Bygningen fandtes en Forhøjning for Sangerne, der saaledes vare
fordelte paa fire forskjellige Steder i Bygningen. Foruden de nævnte
Forhæng, der adskilte Talerstolene, var der andre, som skare hinanden i
rette Vinkler, hvorved Hovedhallens Gulv blev de t i fire lige Dele,
som hver erholdt et halvt Sæt Talerstole. Den hele Bygning ^r solid
opført og var en smuk Prøve paa de Helliges Bygningskunst.

Den 21de Januar 1836 mødte Joseph og hans Raadgivere, samt Zions og
Kirtlands Biskopper og deres Raadgivere i et af Værelserne i Herrens
Hus for at udføre Salvelsens og Tvætningens Ordinancer. Evighedens
Syner bleve her opladte for deres Blik, og hellige Engle betjente dem.
Den Højestes Kraft hvilede over dem, og hans Herlighed opfyldte Huset,
hvori de befandt sig, og de raabte Hosianna for Gud og Lammet. I sin
Beskrivelse over, hvad han saa', siger Joseph: »Himlene aabnedes over
os, og jeg saa' Guds celestiale Rige og sammes Herlighed, enten i
Legemet eller ude af Legemet kan jeg ikke sige. Jeg saa' den Ports
uovertræffelige Skjønhed, gjennem hvilken dette Riges Arvinger ville
indgaa, hvilken lignede kredsformede Ildflammer, ligeledes Guds
skinnende Throne, hvorpaa Faderen og Sønnen sadde. Jeg saa' dette Riges
skjønne Gader, som syntes at være brolagte med Guld. Jeg saa' Fædrene
Adam og Abraham og min Fader og Moder, min Broder Alvin, som for længe
siden var hensovet, og forundrede mig over, hvorledes han kunde have
erholdt en Arvelod i dette Rige, da jeg vidste, at han havde forladt
dette Liv, førend Herren havde94

lagt sin Haand paa at indsamle Israel for anden Gang, og var ikke
bleven døbt til Syndernes Forladelse.

Saaledes kom Herrens Røst til mig sigende:

»Alle, som ere døde uden Kundskab om dette Evangelium, men som vilde
have annammet det, dersom de havde været tilladte at leve, skulle blive
Arvinger til Guds celestiale Rige; ligeledes Alle,, som dø herefter
uden Kundskab om det, men som vilde have annammet det af deres ganske
Hjerte, skulle blive Arvinger til dette Rige; thi jeg Herren vil dømme
alle Mennesker efter deres Gjerninger, overensstemmende med deres
Hjerters Attraa.«

Og jeg saa' ligeledes, at alle Børn, som dø, inden de naa
Ansvar-lighedsalderen, ere frelste i Himmelens celestiale Rige. Jeg
saa' Lammets tolv Apostler, som nu ere paa Jorden, og som nu holde
Nøglerne til denne sidste Tjeneste i fremmede Lande, staa tilsammen i
Kreds, meget udmattede, med lasede Klæder, opsvulmede Fødder og med
nedslagne Øjne og Jesus staaende midt iblandt dem, men de saa' ham
ikke. Frelseren saa' paa dem og græd.

Jeg saa' ogsaa Ældste McLellin i Syden, staa paa en Høj, omgiven af en
stor Mængde, for hvem han prædikede, og en lam Mand staa foran ham,
støttende sig ved sine Krykker; han kastede dem ned og sprang som en
Hjort ved Guds mægtige Kraft. Ligeledes saa' jeg Broder Brigham i et
fremmed Land i det fjerne Syd og Vest paa en Klippe, omgiven af omtrent
et Dusin farvede Mænd, som syntes at være fjendtlige. Han prædikede for
dem i deres eget Tungemaal, og en Guds Engel stod oven over hans Hoved
med et draget Sværd i sin Haand, men han saa' det ikke. Og tilsidst
saa' jeg de Tolv i Guds celestiale Rige. Jeg saa' ogsaa Zions
Forløsning, og mange Ting, som Menneskets Tunge ikke fuldelig kan
beskrive.«

De ledende Ældster, som vare tilstede, bleve derpaa tvættede og
salvede. Først bleve Præsidenterne for de forskjellige Kvorumer
betjente, hvorpaa disse igjen salvede Medlemmerne af deres respektive
Kvorumer, under hvilket Herrens Aand var rigelig udgydt over dem. De
profeterede, talede i Tungemaal og havde herlige Syner, medens Engle
vare nærværende og blandede sin Røst med deres. Een af Brødrene saa'
endog i et Syn de tolv Apostle i England, og profeterede,, at et stort
Arbejde vilde blive udført ved dem i de gamle Lande. I deres Glæde og
Lyksalighed over, hvad de saa' og hørte, raabte de højt Hosianna for
Gud og Lammet, og Ære for Gud i det Højeste.

TIENDE KAPITEL.

Beskrivelse over Indvielsen af Kirtlands Tempel. — Særlig Aabenbarelse
af Guds Kraft. — Ældsternes og de Helliges Begavelse. — Frelseren,
Moses og Elias vise sig for Joseph og Oliver Cowdery i flere paa
hinanden følgende Syner. — Besøg af Josephs Onkler etc.

Søndag den 27de Marts 1836 samledes de forskjellige Kvorumer af
Præstedømmet og Folket i Herrens Hus, for paa denne Dag at95 JOSEPH

indvie det første Tempel, som i denne Uddeling er bleven bygget til
Guds Navns Ære.

Det Melkisedekske og Aaronske Præstedømme vare ordnede saaledes: I den
vestlige Ende af Huset indtoge Præsidenterne Frederick G. Williams,
Joseph Smith sen. og William W. Phelps den første Talerstol for det
Melkisedekske Præstedømme; Præsidenterne Joseph Smith jun., Hyrum Smith
og Sidney Rigdon, den anden; Præsidenterne David Whitmer, Oliver
Cowdery og John Whitmer, den tredie; den fjerde Talerstol indtoges af
Præsidenten for Højpræsternes Kvo-rum og hans Raadgivere samt to
Korsangere. De tolv Apostle havde Sæde i de tre første Stader til
højre; Præsidenten for Ældsternes Kvorum, hans to Raadgivere og Skriver
i Sædet lige under de Tolv. Kirtlands Højraad havde Sæde i de tre
første Stader til venstre. Det fjerde Sæde under Højraadet indtoges af
Warren A. Cowdery og Warren Parrish, der gjorde Tjeneste som Skrivere.

I den østlige Ende af Huset indtog Kirtlands Biskop, Newel K. WThitney,
og hans Raadgivere, den første Talerstol for det Aaronske Præstedømme;
Zions Biskop, Edward Partridge, og hans Raadgivere, den anden;
Præsidenten for Præsternes Kvorum og hans Raadgivere, den tredie;
Præsidenten for Lærernes Kvorum og hans Raadgivere samt en Korsanger,
den fjerde; Zions Højraad til højre; Præsidenten for Diakonernes Kvorum
og hans Raagivere, det næste Sæde nedenfor dem, og de syv Præsidenter
for de Halvfjerdsindstyves Kvorum til venstre.

Klokken 9 om Formiddagen aabnedes denne store og mindeværdige Dags
Højtidelighed ved Præsident Sidney Rigdons Oplæsning af den 96de og
24de Salme. »Ere long the vail will rend in twain, etc.« blev afsungen
af Koret, og efter at Præsident Rigdon i inderlig Bøn havde anholdt for
Naadens Trone, blev Salmen »O happy souls who pray« etc. sungen.
Præsident Rigdon læste derpaa det 18de, 19de og 20de Vers af det 18de
Kapitel i Matthæi Evangelium og prædikede især over det 20de Vers. Han
talte i halvtredie Time paa sin sædvanlige logiske Maade. Hans Bøn og
Tale var meget kraftig, begejstret og passende for Lejligheden.
Saaledes bragte han Taarer i Manges Øjne ved paa en rørende Maade at
beskrive det Arbejde, de Forsagelser og den Ængstelse, som de havde
udstaaet, der havde arbejdet paa at opføre dette Huses Mure, og
tilføjede, at der var dem, som havde vædet dem med Taarer i Nattens
tause Skygger, medens de bade til Himmelens Gud, at han vilde beskytte
dem og standse de vanhellige Hænder paa samvittighedsløse
Undertrykkere, som havde udtalt den Forudsigelse, da Grundvolden blev
lagt, at Murene aldrig skulde blive fuldførte.

Med Hensyn paa sin Hovedtext anførte Taleren, at der i Frelserens Dage
var Synagoger, hvor Jøderne tilbade Gud, og foruden disse det prægtige
Tempel i Jerusalem; dog da En ved en vis Lejlighed foreslog at følge
ham, hvor som helst han gik, udbrød han, som var Arving til alle Ting,
ligesom En, der i sin Sjæls Bitterhed føler sin fornedrende Fattigdom:
»Ræve have Huler og Himmelens Fugle Reder, men Menneskens Søn har ikke
det, hvortil han kan hælde sit96

Hoved.« Heraf drog Taleren den Slutning, at den Højeste ikke skrev sit
Navn der eller antog deres Dyrkelse, som opsendte deres Løfter -og
Tilbedelse der. Dette var øjensynlig af den Kjendsgjerning, at de ikke
vilde annamme Frelseren, men stødte ham ud af deres Midte, raabende:
»Bort med ham! korsfæst ham! korsfæst ham!« Det var derfor klart, at
hans Aand ikke boede i dem. De vare de udartede Sønner af ædle
Forfædre, men de havde for længe siden dræbt Profeterne og Seerne, ved
hvem Herren aabenbarede sig til Menneskenes Børn. De vare ikke ledede
ved Aabenbaring. Dette, sagde Taleren, var den store Mangel hos dem —
deres Vantro med Hensyn til ny Aabenbaring. Han bemærkede endvidere, at
Folkets Vantro med Hensyn til Datidens Aabenbaring var Grunden til, at
hin Slægt var delt i de forskjellige Sekter og Partier, som da
existerede. De vare oprigtige Tilbedere, men deres Dyrkelse var hverken
fordret af dem eller antagelig for Gud. Frelseren selv, som kjendte
alle Menneskers Hjerter, kaldte dem en Slægt af Øgleunger. At der
fandtes Farisæer, Saddu-sæer, Herodianer, Essæer og andre Sekter med
højst forskjellige Tros-anskuelser, var, efter Talerens Mening, et
afgjørende Bevis paa, at de vare styrede af Menneskebud og Forskrifter.
Enhver af disse Sekter havde noget Særegent ved sig, men alle vare de
enige om een Ting, nemlig at modstaa og forfølge Frelseren. Taleren
greb her Lejligheden til at bemærke, at en saadan Splidagtighed i
Følelsen altid vilde opstaa, naar Folk ikke blev ledet ved ny
Aabenbaring. Dette bragte ham til den uomstødelige Slutning, at den
nærværende Tids forskjellige Sekter hvilede under den samme Fordømmelse
som de, er levede samtidig med Frelseren, thi de udviste den samme
Aand.

Han indrømmede, at mange store Huse vare byggede til Gudsdyrkelse, men
ikke et eneste paa hele Jorden undtagen dette (Kirt-lands Tempel) var
bygget ved guddommelig Aabenbaring; og var det ikke derfor, kunde den
kjære Forløser ogsaa i disse oplyste og religiøse Tider sige til dem,
som vilde følge ham: »Ræve have Huler og Himmelens Fugle Reder, men
Menneskens Søn har ikke det, hvortil han kan hælde sit Hoved.«

Efter at have endt sin Tale opfordrede Præsident Rigdon de forskjellige
Kvorumer saa vel som den hele Forsamling til at vise ved at rejse sig,
at de vare villige til at anerkjende Joseph Smith jun. som deres Profet
og Seer, og opholde ham som saadan i deres Bønner, hvilket Alle med
Glæde opfyldte.

Formiddags-Gudstjenesten endte med Korets Afsyngelse af Salmen: »Now
let us rejoice in the day of salvation« etc.

Efter et Ophold paa tyve Minuter, hvorunder Forsamlingen forblev
siddende, aabnedes Eftermiddags-Forhandlingerne med Afsyngelsen af
Salmen: »This earth was once a garden place« etc. Præsident Joseph
Smith jun. holdt derpaa en kort Tale og opfordrede de Tilstedeværende
til at anerkjende Præsidentskabet og de tolv Apostle som Profeter,
Seere og Aabenbarere, og til ligeledes at opholde dem i deres Bønner
som saadanne. Alle de andre Kvorumer bleve derpaa, hvert i sin Orden,
foreslaaede og antagne til Opholdelse, hvorefter Joseph profeterede og
sagde, at for saa vidt som de vilde opholdeJOSEPH SMITHS LEVNETSLØB

disse Mænd i deres forskjellige Stillinger, vilde Herren velsigne dem,
»ja,« sagde Taleren, »i Kristi Navn skulle Himmelens Velsignelser
tilhøre eder; og naar Herrens Salvede gaa ud for at forkynde Ordet og
bære Vidnesbyrd for denne Slægt, skulle de (Nationerne) blive
velsignede, dersom de annamme det, men hvis ikke, ville Guds
Straffedomme snarlig ramme dem, indtil den Ståt eller det Hus, som
forkaster dem, vorder ødelagt«.

Salmen: »How pleased and blest was I«, blev derpaa sungen, hvorefter
Joseph opsendte Indvielsesbønnen. (Se Pagtens Bog, 109de Kapitel.)

Koret sang derpaa: »The spirit of God like a fire is burning« etc.,
hvorpaa Joseph stod frem og spurgte de forskjellige Kvorumer særskilt,
og derpaa den hele Forsamling, om de antoge den opsendte Indvielsesbøn
og anerkjendte Huset for indviet, hvortil de svarede bekræftende i
ethvert Tilfælde.

Medens Nadveren blev omdelt, stod Joseph og en Del andre Ældster frem
og bare Vidnesbyrd. Iblandt Andre talede Brigham Young i Tungemaal, og
Ældste Frederick G. Williams bevidnede, at medens Præsident Rigdon bad
sin første Bøn, kom en Engel ind i Værelset og tog Plads imellem Fader
Smith og ham, hvor han forblev under Bønnen. Dagens Forhandlinger
sluttedes med et lydeligt »Hosianna, Hosianna for Gud og Lammet«,
udtalt tre Gange, hver Gang beseglet med et »Amen, Amen og Amen«.

Om Aftenen mødte Joseph atter med de forskjellige Kvorumer og gav dem
Undervisning om Profetiens Aand og Fodtvætningens Ordi-nance, som de
skulde forrette den paafølgende Onsdag. Han opfordrede Forsamlingen til
at tale og ikke være bange for at profetere, »thi«, sagde han, »dersom
I profetere om, at Højene skulle synke og Dalene hæve sig, og at Zions
Fjender skulle falde og Guds Rige rejse sig, da skal det ske. Undertryk
ikke Aanden, thi den Første, der aabner sin Mund, skal modtage
Profetiens Aand«.

Ældste George A. Smith opstod og begyndte at profetere, da en Larm blev
hørt, ligesom Lyden af et fremfarende vældigt Vejr, som fyldte Templet,
og hele Forsamlingen opstod paa en Gang, paavirket af en usynlig Magt;
Mange begyndte at tale i Tungemaal og at profetere; Andre saa' herlige
Syner; selv saa' Joseph Templet opfyldt af Engle, hvilken
Kjendsgjerning han meddelte Forsamlingen. Folket i Nabolaget kom
løbende sammen, thi de hørte en usædvanlig Lyd indenfor og saa' et
skinnende Lys som en Ildstøtte at hvile over Templet og vare forundrede
over det, som tildrog sig. Antallet af de tilstedeværende Embedsmænd
ved denne Lejlighed var 416, hvilket var et større Antal, end der
nogensinde før havde forsamlet sig ved nogen tidligere Lejlighed.

Den 29de Marts Kl. 11 Form. mødte Præsidenterne Joseph Smith jun.,
Sidney Rigdon, Frederick G. Williams, Hyrum Smith og Oliver Cowdery i
det Allerhelligste i Herrens Hus og anraabte Herren om en Aabenbaring
angaaende deres Rejse til Zion og andre vigtige Ting. Efter derpaa at
have forenet sig i Bøn talede Aandens Røst til dem, sigende, at de
skulde gaa ind i det Allerhelligste tre Gange, og lige-

ledes tilkalde de andre Præsidenter, de to Biskopper og deres
Raad-givere og indtage deres Pladser i den Orden, som skulde blive dem
anvist. Ligeledes bleve de befalede at faste hele Dagen og Natten, og
dersom de vilde ydmyge sig tilstrækkeligt for Herren, skulde de faa
videre Meddelelse fra ham. De sendte derpaa Bud efter de andre Brødre,
som strax indfandt sig, og Herrens Ord skete atter til dem ved Joseph,
sigende, at de, som vare indkomne paa dette hellige Sted, skulde ikke
forlade Huset før om Morgenen, men skulde sende Bud efter saadanne
Ting, som de behøvede, og medens de opholdt sig i Templet, skulde de to
deres Fødder og nyde Sakramentet, saa at de kunde blive helligede for
ham og derved blive skikkede til at forrette i deres Kald den
paafølgende Morgen og to Ældsternes Fødder.

I Overensstemmelse hermed skrede de til at rense deres Ansigter og to
deres Fødder. Præsident Sidney Rigdon toede først Præsident Joseph
Smith jun.'s Fødder og blev derpaa toet af ham igjen; Præsident Rigdon
toede derefter Præsidenterne Joseph Smith sen. og Hyrum Smith;
Præsident Joseph Smith jun. toede Præsident Frederick G. Williams, og
Præsident Hyrum Smith toede siden Præsidenterne David Whitmer og Oliver
Cowderys Fødder. Præsident David Whitmer toede Præsident William G.
Phelps Fødder, og denne toede igjen Præsident David Whitmers Fødder.
Biskopperne og deres Raad-givere bleve derpaa toede, hvorefter de nøde
Brødet og Vinen. Den Helligaand hvilede over dem, og de forbleve i
Herrens Hus hele Natten, profeterede og prisede Herren.

Dagen efter, den 30te Marts KU. 8, mødte ifølge tidligere Bestemmelse
Præsidentskabet, de Tolv, Højraadene, Biskopperne og deres ganske
Kvorum, Ældsterne og alle Stavens Embedsmænd i det Hele omtrent 300, i
Herrens Tempel for at foretage Fodtvætningens Ordi-nance. Joseph besteg
Talerstolen og bemærkede, at de Hellige havde gjennemgaaet mange Prøver
og Gjenvordigheder siden Kirkens Organisation, og at dette var et
Jubelaar, en Glædestid for dem; og da det var sandsynligt, at de ikke
vilde komme til ät forlade Huset førend om Morgenen, var det nødvendigt
at gjøre et Sammenskud og affærdige Sendebud efter Brød og Vin, hvilket
derpaa blev gjort.

Vaskekar, Vand og Haandklæder bleve beredte, hvorpaa Joseph kaldte
Huset til Orden, og Præsidentskabet gav sig i Færd med at to de Tolvs
Fødder og udtalte mange Velsignelser og Profetier paa deres Hoveder i
den Herres Jesu Navn; derpaa skrede de Tolv til at to Fødderne paa
Præsidenterne over de forskjellige Kvorumer, og vedbleve saaledes at
profetere, velsigne og besegle hverandre med Hosianna og Amen til
næsten Kl. 7 om Aftenen.

Brødet og Vinen bragtes derpaa ind, og medens det blev omdelt iblandt
Mængden, stod Joseph frem og bemærkede, at Tiden, som var dem paalagt,
da de skulde tøve i Kirtland for at blive begavede, vilde være udrunden
om nogle faa Dage, og da skulde Ældsterne gaa ud, og Enhver maatte staa
for sig selv, eftersom det ikke var nødvendigt, at de skulde udsendes
to og to som tidligere, men de skulde gaa ud i al Sagtmodighed og
Besindighed og prædike Jesum Kristum og ham korsfæstet, og ikke stride
med Andre paa GrundJOSEPH SMITHS LEVNETSLØB

ai deres Tro og Religionssystemer, men vedblive at vandre i et
oprigtigt Levnet. Dette meddelte han dem paa Befalings Vis og
tilføjede, at alle de, som ikke iagttoge det, vilde neddrage
Forfølgelse over sig, medens de, som iagttoge det, vilde stedse være
fyldte med den Helligaand; dette udtalte han som en Profeti og
beseglede det med et Hosianna og Amen.

Han dvælede derpaa i nogen Tid ved de Tolvs og Halvfjerdsinds-tyves
Pligter og bemærkede sluttelig til Kvorumerne, at han nu havde fuldendt
Kirkens Organisation, og at de havde gjennemgaaet alle de nødvendige
Ceremonier, at han havde givet dem al den Undervisning, de behøvede, og
at de nu havde Frihed til, efter at have modtaget deres Kaldsbreve, at
gaa frem og opbygge Guds Rige. Da han havde tilbragt Natten i Forvejen
med at gjøre Tjeneste for Herren i hans Tempel og skulde overvære en
anden Indvielse Dagen efter, fandt han det tjenligt i Forening med
Præsidentskabet at trække sig tilbage og overlade Forsamlingen til de
Tolvs Varetægt.

Brødrene, som bleve tilbage, vedbleve at opmuntre hverandre, profetere
og tale i Tungemaal til Kl. 5 om Morgenen. Frelseren viste sig for
Nogle, medens Engle betjente Andre, »og det var«, skriver Joseph, »i
Sandhed en Pinsefest og en Begavelse, som længe vil erindres; thi Lyden
skal udgaa fra dette Sted til den ganske Verden, og denne Dags
Begivenheder skulle gaa i Arv til alle Nationer paa den hellige
Histories Blade, og ligesom Pinsefestens Dag saaledes skal ogsaa denne
Dag tælles og højtideligholdes som et Jubelaar og en •Glædestid for den
allerhøjeste Guds Hellige«.

Den paafølgende Dag gjentoges Indvielses-Ceremonierne af Herrens Hus
til Gavn for dem, som den foregaaende Sabbat ikke kunde faa Lejlighed
til at komme ind.

Ældsternes Begavelse bevirkede, at Guds Gjerning tog et betydeligt
Opsving, idet Evangeliet fra nu af blev prædiket i en langt større
Udstrækning og med meget større Kraft.

Søndag den 3die April prædikede Thomas B. Marsh og David W. Patten, to
af de Tolv, for en opmærksom Forsamling paa omtrent •et tusinde
Personer i Herrens Hus, og efter at Nadveren om Eftermiddagen var
bleven omdelt, blev Forhænget i Templet nedladt, og Joseph og Oliver
Cowdery bøjede sig i stille og andægtig Bøn for den Almægtige, som
derpaa oplod følgende Syn for dem begge. Joseph skriver saaledes herom:

»Sløret blev borttaget fra vort Sind, og vor Forstands Øjne bleve
opladte. Vi saa' Herren staa paa Talerstolens Brystværn foran os og
under hans Fødder et fint lagt Gulv af ægte Guld, i Farve lig Rav. Og
hans Øjne vare som en Ildslue, hans Haar var hvidt som nyfalden Sne,
hans Ansigt overgik Solen i Klarhed, og hans Røst var som store Vandes
Brusen, ja Jehovas Røst, og han sagde: »Jeg er den første og den
sidste, jeg er den, som lever, jeg er den, som blev ihjelslaget, og jeg
er eders Talsmand hos Faderen. Se, eders Synder ere eder tilgivne, I
ere rene for mig, opløfter derfor eders Hoveder -og fryder eder; lader
eders Brødres Hjerter fryde sig, og lader mit ganske Folks Hjerter
fryde sig, de, som have af al Magt bygget

dette Hus til mit Navn. Thi se, jeg har antaget dette Hus, og mit Navn
skal være her, og jeg skal aabenbare mig i Miskundhed til mit Folk i
dette Hus. Ja, jeg vil aabenbare mig til mine Tjenere, og tale til dem
med min egen Røst, dersom mit Folk vil holde mine Bud og ikke besmitte
dette hellige Hus. Ja, Tusinders og Titusinders Hjerter skulle
storligen glæde sig paa Grund af de Velsignelser, der skulle udgydes,
og den Begavelse, hvormed mine Tjenere ere blevne begavede, i dette
Hus; og Rygtet om dette Hus skal sprede sig til fjerne Lande, og dette
er Begyndelsen paa de Velsignelser, som skulle udgydes paa mit Folks
Hoveder. Saa ske det, Amen.«

Efter at dette Syn sluttedes, bleve Himlene atter aabnede til os,, og
Moses viste sig for os og overgav os Nøglerne til Israels Indsamling
fra Jordens fire Dele og til at føre de ti Stammer fra Nordenland.

Derefter aabenbarede Elias sig og overantvordede Abrahams Evan-geli
Husholdning og sagde, at i os og vor Sæd skulle alle Slægter efter os
vorde velsignede.

Efter at dette Syn var sluttet, aabnede sig for os et andet stort og
herligt Syn, thi Elias, Profeten, som blev optagen til Himlen uden at
smage Døden, stod foran os og sagde: »Se Tiden er tilfulde kommen, som
blev talet ved Profeten Malakiæ Mund, hvori han bevidnede, at han
(Elias) skulde blive udsendt, før Herrens den store og forfærdelige Dag
kommer, for at omvende Fædrenes Hjerter til Børnene og Børnenes til
Fædrene, at han ikke skal komme og slaa Jorden med Ban. Derfor er denne
Husholdnings Nøgler overantvordede i eders Hænder, og derpaa kunne I
vide, at Herrens den store og forfærdelige Dag er nær, ja staar endog
for Døren.« (Se Pagtens Bog, 110de Kap.)

I Maj Maaned ankom to af Josephs Onkler, Asahel og Silas Smith,,
tilligemed deres Familier til Kirtland og bragte desuden med sig deres
bedagede Moder — Josephs Bedstemoder — Mary Smith, en gammel Dame paa
93 Aar, som kort forud havde foretaget en Rejse paa omtrent 500 Mile
for at besøge sine Børn. Hun var meget glad og tilfreds over at se
Joseph. Hendes Mand, Asahel Smith sen., Josephs Bedstefader, havde for
længere Tid tilbage profeteret, at der skulde opstaa en Profet i hans
Famlie, og da han kort før sin Død modtog Mormons Bog og næsten havde
læst den igjennem, erklærede han, at Joseph netop var denne Profet.
Josephs Bedstemoder havde oplevet at se sin Mands Ord gaa i Opfyldelse
og i Kjødet at se sin Sønnesøn, hvem Herren saa højligen havde
benaadet. Som rimeligt kunde være, var hendes Glæde derfor meget stor.
I ti Dage efter hendes Ankomst til Kirtland nød hun sine fire Sønners
og deres Familiers Selskab, hvorpaa hun stille og rolig uden nogen
tilsyneladende Kamp eller Smerte sov hen den 27de Maj. Hendes Pigenavn
var Mary Duty, og hun blev i Februar 1767 ægteviet til Asahel Smith,
med hvem hun levede sammen i det lange Tidsrum af 64 Aar og opdrog 11
Børn til den voxne Alder. Hun overlevede sin Mand i fem Aar. Ved hans
Død talte deres direkte Efterkommere 110 Sjæle-101 JOSEPH SMITHS

Pøbelen i Clay County, Mo., vedtager Resolutioner imod de Hellige, som
derpaa forlade Countiet og nedsætte sig i Egnen omkring Shoal Creek. —
Staden Far West anlægges. — Willard Richards døbes. — »Kirtlands
Sikkerheds-Selskab« oprettes. — En over hele Nationen herskende
Spekulationsaand griber ogsaa dybt omkring sig i Kirken. — Den første
udenlandske Mission. — Heber C. Kimball, Orson Hyde, Willard Richards
o. Fl. afrejse til Storbritannien. — Deres Ankomst til Liverpool. —
»Sandhed vil sejre«. — Evangeliets Dør aabnes for Englands Indvaanere.
— Modstanderens Magt tilkjendegives. — Den første Daab i England. —
Præsten Mathews døber sig selv i Floden Ouse. — Den første Konference i
England. — Ældsterne Kimball og Hyde

vende tilbage til Amerika.

At dømme efter de Lidelser, som de Hellige i Missouri havde
gjennemgaaet paa Grund af de allerede beskrevne Pøbeloptøjer der,
skulde man tro, at de nu vilde blive ladte i Fred, saa at de
uforstyrrede kunde varetage deres fredelige Sysler, men det skete ikke;
det saa' derimod ud til at være aldeles forgjæves at vente Fred og
Rolighed i dette Land, hvis ugudelige Beboere havde besluttet ikke at
give de Hellige nogen Hvile. De frygtede deres stedse voxende Antal.
Idet de selv stolede paa deres Slaver med Hensyn til deres Udkomme,
kunde de ikke taale at se et Folk i deres Midte, som arbejdede for sit
Ophold med egne Hænder, og derfor sammenrottede de sig for at
iværksætte de Helliges totale Uddrivelse af Landet. Et offentligt Møde
blev sammenkaldt og afholdt den 29de Juni 1836 i Raadhuset i Byen
Liberty, Clay County, ved hvilket en Komite, bestaaende af ni Mænd,
blev beskikket til at gjøre Udkast til Resolutioner, som skulde
tilkjendegive Mødets Følelser. Denne Komite bier snart enig om en
Rapport, som derpaa blev oplæst og vedtaget af Forsamlingen. Næsten
halvfjerdsindstyve Aar ere nu henrundne, siden denne Rapport og disse
Resolutioner bleve vedtagne, og ved i Dag at gjennemlæse dem samt
tilbagekalde i Erindringen de Begivenheder, som siden have fundet Sted
i Clay County og det øvrige Missouri, nødes vi til at udbryde: Hvor
forunderligt har ikke Gud virket for at opfylde sine Forjættelser og
hævne sine Udvalgte! Rapporten begynder med en Fremstilling af de
Omstændigheder, hvorunder de Hellige først nedsatte sig i Clay County,
og gaar derpaa over til at omtale en forestaaende Krisis samt udtaler
som en Nødvendighed, at <le Hellige af Hensyn til de gamle Beboere,
deres Familier og Coun-tiets Interesser maa forlade Landet, og
fortsætter derefter saaledes: »De ere Mænd fra Østen, hvis Sæder,
Levemaade og Skikke, ja endog Talemaader, ere væsentlig forskjellige
fra vore. De ere Ikke-Slave-holdere og ere imod Slaveriet, hvilket paa
denne besynderlige Tid, da Abolitionismen har opløftet sit vanskabte og
hæslige Aasyn i vort Land, er vel skikket til at opvække dybe og varige
Fordomme i enhver Kommune, hvor Slaveriet taales og beskyttes. Foruden
alt dette anklages de for ligesom tidligere at vedligeholde en stadig
Forbindelse med Indianerstammerne paa vore Grænser og erklære endog fra
Prædikestolen, at Indianerne ere en Del af Guds udvalgte Folk102

og ere bestemte af Himmelen til at arve dette Land i Fællesskab med
dem.«

Disse vare de eneste Klager, som kunde anføres imod de Hellige, naar
undtages, at man beskyldte dem for at have opmuntret til den hurtige
Indvandring af deres Søskende fra andre Stater og selv at have opkjøbt
Land og derved vist deres Tilbøjelighed til at ville bosætte sig i
Countiet for bestandig.

De Hellige skulde forlade Landet, fordi de vare Mænd fra Østen og
Ikke-Slaveholdere! Siden den Tid have Armeer, anførte af Generaler fra
Østen, gjennemkrydset Staten i enhver Retning, befriet Slaverne og
ladet Folket føie alle en Borgerkrigs Rædsler. Ved at tvinge de Hellige
til at forlade dem troede de at undgaa en Borgerkrig og blive i Stand
til at leve i Fred og i uforstyrret Besiddelse af deres Slaver; men
hvor grusomt skuffede de ikke sig selv, eller rettere lode Djævelen
skuffe dem, hvilket de senere Aars Begivenheder tilfulde have
godtgjort.

De anbefalede Territoriet Wisconsin, der den Gang ikke var optaget i
Unionen som Ståt og kun var ringe beboet, som et passende Sted for de
Hellige at flytte til, men erklærede paa samme Tid, at de »ikke gjorde
Paastand paa at have den mindste Ret til under Beskyttelse af Landets
Konstitution og Love at fordrive dem med Magt«.

De af Indvaanerne i Clay County opsatte Resolutioner bleve derpaa
forelagte de Hellige til Overvejelse, i hvilket Øjemed et Møde blev
sammenkaldt af Ældsterne den 1ste Juli. Resolutioner, ledsagede af en
Indledning, som var holdt i en mild og venlig Tone, og som forsvarede
de Hellige imod de Beskyldninger, der vare fremførte imod dem, opsattes
og vedtoges paa dette Møde. Ligeledes udtrykte Brødrene deres
Beredvillighed til at forlade Countiet, saa snart det var dem muligt,
og at bruge deres Indflydelse for at faa Kirken til at gjøre det samme.
Borgerne i Clay County holdt derpaa atter et Møde, ved hvilket de
antoge de Helliges Resolutioner som fuldkommen tilfredsstillende.
Allerede i Begyndelsen af September og Oktober Maaned begyndte de
Hellige at iværksætte deres Flytning fra Clay County til Shoal Creek,
et Sted beliggende omtrent 35 Mile nordost for Liberty og den Gang
tilhørende Ray County. De Hellige havde boet i Clay County i omtrent
21/2 Aar og havde i denne Tid ved deres Sparsommelighed og Forsigtighed
atter begyndt at erhverve sig Midler og at komme i Besiddelse af
hyggelige Hjem, men hellere end at paadrage sig nye Forfølgelser valgte
de at opofre det Hele og vælge et andet Nedsættelsessted.

Egnen omkring Shoal Creek, hvor de nu nedsatte sig, var i det Hele kun
beboet af syv Mænd, og disse Mænd ernærede sig udelukkende af at samle
Honning fra den Masse vilde Bier, som fandtes i Skovene langs
Vanddragene, og som lavede deres Kuber i de hule Træer. Disse Mænd vare
imidlertid villige til at afhænde deres Ejendomme til de Hellige mod en
rimelig Godtgjørelse, hvorved de Hellige bleve Enebesiddere af Landet.
Det var forøvrigt en Egn, som Indvaanerne af Missouri ikke brøde sig

Skove, som fandtes, kun afgave ubetydeligt Tømmer, men for de Hellige
var det et Hjem, som de efter deres mange Vandringer og
Møjsommeligheder havde Udsigt til at beholde i Fred. De nedsatte sig
derpaa i Mængde paa dette Sted, opkjøbte Landet af Regjeringen og vare
om Efteraaret og Vinteren travlt beskjæftigede med at bygge Huse og
gjøre Forberedelser til at plante og saa det kommende Foraar. Allerede
i December s. A. ansøgte de den lovgivende Forsamling i Missouri om at
blive indlemmet i Staten som et nyt County, hvilket blev dem tilstaaet,
og Countiet fik Navn af Caldwell. Ikke længe efter begyndte de at
anlægge en Stad, som blev benævnet Far West, og om Foraaret 1837 traf
de Forberedelser til at bygge et Herrens Hus eller Tempel paa dette
Sted. Grunden til denne Bygning blev brudt den 3die Juli 1837, ved
hvilken Lejlighed over 1500 af de Hellige vare tilstede. Far West havde
paa den Tid omtrent 100 Huse, og de Hellige vedbleve at flokkes der til
næsten daglig. Lykke og Velsignelse fulgte ogsaa her deres
Bestræbelser, og der var saaledes de bedste Udsigter til, at de selv i
dette nøgne Prærieland vilde kunne oparbejde sig gode Hjem og skaffe
sig et godt Udkomme, dersom de blot kunde leve i Fred og ikke igjen
blive forstyrrede af deres Fjender.

Den '25de Juli 1836 forlod Joseph Kirtland i Forening med Sidney
Rigdon, Hyrum Smith og Oliver Cowdery for at tage paa en Mission til de
østlige Stater. De opholdt sig i Salem, Massachusetts, omtrent en
Maaned og underviste Folket fra Hus til Hus samt prædikede offentlig,
naar som helst Lejlighed gaves. I en Aabenbaring, som Joseph modtog i
Salem, sagde Herren, at der var Mange i denne Stad, som vilde annamme
Evangeliet, og som i hans egen bestemte Tid vilde blive indsamlede.
(Pagtens Bog, 111te Kap.) Medens de opholdt sig her, fik de Besøg af
Ældste Brigham Young, som tilligemed hans Broder Joseph havde rejst
gjennem Staterne New York, Vermont og Massachusetts, hvor de havde
afholdt mange Forsamlinger, døbt en hel Del og besøgt Slægtninge og
Venner.

Den 31te December ved Solnedgang blev Doktor Willard Richards døbt af
Præsident Brigham Young i Overværelse af Heber C. Kim-ball og Andre,
som havde tilbragt Eftermiddagen med at hugge Aab-ning i Isen som en
Forberedelse til Daaben. Doktor Richards blev født i Hopkinton,
Middlesex County, Massachusetts, den 24de Juni 1804; paa Grund af sine
Forældres, Joseph og Rhoda Richards, religiøse Undervisning modtog han
religiøse Indtryk fra sin tidligste Barndom. Da han var ti Aar gammel,
flyttede han med sin Faders Familie til Richmond i samme Ståt, hvor han
var tilstede ved mange sekteriske »Opvækkelses-Forsamlinger«, og
forlangte Optagelse i Kon-gregationalisternes Menighed paa det Sted, da
han var 17 Aar gammel, efter at han i Forvejen havde gjennemgaaet den
pinlige Synds-erkjendelses- og Omvendelses-Prøve, som brugeligt er i
den Menighed, endog saa vidt, at han troede at have begaaet den
utilgivelige Synd. Men denne Menigheds fuldkomne Ringeagt for hans
Anmodning om Optagelse ledte ham til en grundig Undersøgelse af
Religions-Grundsætningerne, hvorved han kom til den Overbevisning,

alle Sekter vare vildfarende, og at Gud ikke havde nogen Kirke paa
Jorden, men at han snart vilde oprette en Kirke, hvis Trosbekjendelse
vilde blive Sandheden, og kun Sandheden alene. Fra den Tid af holdt han
sig fjernet fra sekterisk Indflydelse, idet han med Frimodighed
erklærede, hvad han troede, til Alle, som ønskede at lære hans
Anskuelser at kjende. I Sommeren 1835, da han var beskjæftiget med sin
Lægepraxis i Nærheden af Boston, faldt Mormons Bog, som Præsident
Brigham Young havde efterladt hos sin Fætter Lucius Parker i
Southborough, tilfældigvis eller ved Forsynets Styrelse i hans Hænder,
hvilket var det Første, han havde set eller hørt om de Sidste-Dages
Hellige, naar undtages den offentlige Presses taabelige Beretninger,
hvoraf Hovedsummen var, at »en Dreng ved Navn Joe Smith etsteds i det
Vestlige havde fundet en Guldbibel«. Han aabnede Bogen uden Hensyn til
Stedet og aldeles uvidende om dens Hensigt og Indhold, og inden han
havde læst en halv Side, udbrød han: »Enten har Gud eller Djævelen havt
en Haand med i denne Bog, thi et Menneske har aldrig skrevet den.« Han
læste den derpaa igjennem to Gange i omtrent ti Dage, og saa fast blev
hans Overbevisning om Sandheden, at han strax begyndte at opgjøre sine
Regnskaber, sælge sin Medicin og gjøre sig fri for ethvert Krav, paa
det han maatte kunne rejse til Kirtland, 700 Mile i Vest, det nærmeste
Sted, hvor han kunde høre om en Hellig og give sig til at undersøge
Værket fuldstændigt, idet han fuldt og fast troede, at dersom Lærdommen
var sand, havde Gud et større Arbejde for ham at gjøre end at sælge
Piller. Men saa snart han begyndte at opgjøre sine Affærer, flk han et
Slagtilfælde, hvoraf han led overordentligt, og blev forhindret i at
udføre sine Beslutninger indtil Oktober 1836, da han i Selskab med sin
Broder, Doktor Levi Richards, der betjente ham som Læge, ankom til
Kirtland, hvor han paa det Venligste og Gjæstfrieste blev modtagen af
sin Fætter Brigham Young, hos hvem han opslog sin Bopæl og undersøgte
Værket uafbrudt og utrætteligen indtil sin Daabsdag. Den brændende
Kjærlighed til Sandheden, der drev ham til at ransage det evige
Evangeliums Fordringer i Begyndelsen, tiltog med Aarene og lagdes mere
og mere for Dagen ved hans urokkelige og uforfærdede Lydighed i de mest
nødsvangre og besværlige Tider i Kirkens senere Historie; og som en tro
og frimodig Forfægter af Sandhedens Principer døde han, elsket og
afholdt af Alle, den Ilte Marts 1854 i Salt Lake City, Utah.

I Begyndelsen af 1837 blev en Bank oprettet i Kirtland under Navn af
»Kirtlands Sikkerheds-Selskab« for at ophjælpe de Helliges timelige
Omstændigheder og for bedre at kunne drive deres forskjellige
Haandteringer. Dette Selskabs Aktiekapital, som ikke skulde være mindre
end fire Millioner Dollars, deltes i mindre Aktier paa 50 Dollars hver,
hvorved de fleste af Brødrene kunde faa Del i Udbyttet. Bestyrelsen af
Selskabets Forretninger skulde staa under Overopsyn af 32 Bestyrere,
der aarlig skulde vælges af og iblandt dets Medlemmer. Love og Regler
bleve vedtagne, hvorefter Selskabet strax begyndte at udstede Sedler.
Joseph opgav imidlertid kort efter sin Stilling i nævnte Selskab og
trak sig helt tilbage, fuldkommen over-105 JOSEPH SMITHS LEVNETSLØB

bevist om, som han selv sagde, at intet Forretningssystem, grundet paa
ærlige og retfærdige Principer, kunde faa Lov til at fortsætte sin
Virksomhed i en Tidsalder, som var fuld af Mørke, Spekulation og
Ugudelighed.

I Løbet af denne Vinter var Herrens Hus i Kirtland om Søndagene fyldt
til Overflod med opmærksomme Tilhørere, for det meste Medlemmer af
Kirken. De Tolv, Højraadet og andre Kvorumer holdt i Almindelighed
Møder hver Uge for at varetage deres Forretninger, og om Hverdagene gav
Hr. H. M. Hawes, Professor i Latin og Græsk, Undervisning i Kirtlands
Højskole, der talte imellem 135 og 140 Studerende og var delt i tre
Afdelinger, nemlig 1) den klassiske, hvor der alene undervistes i de
døde Sprog, 2) den engelske, hvor der undervistes i Mathematik,
Arithmetik, Geografi, engelsk Grammatik, Skrivning og Læsning, og 3)
Afdelingen for Ungdommen; de to sidste havde hver en Hjælpelærer.
Skolen begyndte i November, og paa den første Onsdag i Januar afholdtes
en offentlig Examen i de forskjellige Afdelinger i Overværelse af
Skolens Bestyrere og de Studerendes Forældre og Formyndere.

Den Spekulationsaand i Jordegods og al Slags Ejendom, som paa denne Tid
herskede i hele Nationen, begyndte ogsaa at gribe dybt om sig i Kirken.
Som Frugter af denne Aand fulgte Mistænksomhed, Fejlfinden, Uenighed,
Tvedragt og Frafald hurtigt paa hinanden, og det syntes, som om alle
Jordens og Helvedes Magter paa en særegen Maade havde forenet deres
Indflydelse for at kuldkaste Kirken og gjøre Ende paa den. Andre Banker
nægtede at modtage »Kirtlands Sikkerheds-Selskabs« Forskrivelser eller
Sedler. Fjenden udenom og de Frafaldne iblandt dem forenede sig i deres
Planer. Mel og Fødevarer førtes hen til andre Markeder, og Mange bleve
misfornøjede med Joseph, ligesom om han var Aarsagen til de Onder, som
han selv paa det Ivrigste modarbejdede, og som bragtes over dem
formedelst uvise Brødre, der ikke fulgte hans Raad.

Intet Kvorum i Kirken var ganske fri for Indflydelsen af disse falske
Aander, der søgte at modarbejde Joseph for selv at faa Herredømmet;
endog nogle af de Tolv forglemte i den Grad deres høje og hellige Kald,
at de hemmelig begyndte at tage Parti med Fjenden. De vare nemlig
blevne Spekulanter og havde tabt Aanden af deres Kaldelse og Interessen
for Herrens Gjerning.

I disse Prøvelsens Dage. i Kirtland var det næsten saa meget, som en
Mands Liv var værd, at forsvare Joseph, og der var kun faa af Kirkens
ledende Mænd, som havde Mod nok og tilstrækkeligt af Herrens Aand til
trofast at staa ham bi og hjælpe ham ud af enhver Forlegenhed. Dog var
der nogle af Ældsterne, som aldrig vaklede eller vege tilbage.
Sandhedens Fjenders Had og Modstand bragte dem kun til nøjere at slutte
sig om ham. Deres Mod steg samtidig, og de samlede sig omkring deres
Profet og Leder med det sande Venskabs Hengivenhed og Kjærlighed.
Præsident Brigham Young i Særdeleshed optraadte med megen Frygtløshed
og udmærkede sig ved sin Standhaftighed i at forfægte Sandheden trods
al Modstand.

Omtrent paa denne Tid aabenbarede Herren til Joseph, at noget106

Vigtigt maatte foretages til Kirkens Bedste, hvilket havde til Følge,
at en udenlandsk Mission blev foretaget og de forskjellige Kvorumer af
Præstedømmet bleve satte i Orden igjen, eftersom de havde været fyldte
med Apostasi. Omtrent den 1ste Juni 1837 blev Heber C. Kimball, en af
de Tolv, udvalgt efter Tilskyndelse af Profetiens og Aabenbaringens
Aand og ved Bøn og Haandspaalæggelse af det Første Præsidentskab
ordineret til at præsidere over en Mission til England, som var den
første udenlandske Mission i Jesu Kristi Kirke i de sidste Dage. Orson
Hyde, en anden af de Tolv, og Doktor Willard Richards bleve ligeledes
beskikkede til denne Mission. Allerede den 13de Juni begave Ældsterne
Heber C. Kimball og Willard Richards sig paa Vejen, efter forinden at
have modtaget de nødvendige In-struxer af Joseph angaaende Indførelsen
af Evangeliet i Storbritannien. De ankom til New York den 22de Juni om
Aftenen, hvor de traf Ældste Hyde, Broder Joseph Fielding og tre Brødre
fra Canada, nemlig John Goodson, en af de Halvfjerds, Ældste Isaac
Russell og Præst John Snider, som vare rejste forud for at forene sig
med Missionærerne, og den 23de toge de Billet som anden Kahyts
Passagerer med Handelsskibet »Garrick« til Liverpool. Medens de opholdt
sig i New York, boede de i et Værelse, som de havde lejet i et Pakhus,
hvor de laa paa Gulvet og havde kun bart Brød at spise, hvortil de drak
Vand; den 29de gik de ombord paa »Garrick«, som den 1ste Juli satte
Kursen mod Liverpool.

Søndagen den 16de Juli prædikede Ældste Hyde ombord paa »Garrick« om
Profetierne; Kahytspassagererne lyttede til med Opmærksomhed og bleve
især paavirkede ved Bønnen; ligeledes blev et lille Barn, som tilhørte
nogle af anden Kahyts Passagerer, og som var saa sygt, at alt Haab om
dets Liv var opgivet, helbredet ved Guds Kraft, idet Præsident Kimball
i Hemmelighed lagde Hænder paa det.

Den 20de Juli om Morgenen kastede »Garrick« Anker i Liverpools Havn, og
medens Ankerkjættingen endnu raslede, kom Handelsskibet »Syd-Amerika«
og lagde til ved Siden. Det forlod New York samtidig med »Garrick«
efter et Væddeløb, der drejede sig om 10,000 Dollars, som skulde
tilfalde det af de to Skibe, der først naaede Liverpools Havn.
Førstnævnte Skib havde daglig havt »Garrick« isigte, men var aldrig
kommen forbi det; af alle de forskjellige Befordringsmidler fra
Kirtland til Liverpool blev det ikke tilladt nogen at passere
Missionærerne.

Medens Passagererne gik ombord i en Dampbaad, sprang Ældsterne Kimball,
Hyde, Richards og Goodson i en lille Baad og bleve roede iland. Da de
vare komne nær nok, hoppede Ældste Kimball, ligesom dreven af en
overnaturlig Magt, ud af Baaden og steg op ad Dokkens Trapper, fulgt af
Ældsterne Hyde og Richards, uden at Nogen af dem havde en Shilling til
deres Raadighed, naar undtages Ældste Goodson.

Brødrene rejste derpaa til Preston, omtrent 30 Mile fra Liverpool, og
idet de stege ud af Vognen, blev et stort Flag med følgende Inskription
i Guldbogstaver: »Truth will prevail« (Sandheden vil sejre) udfoldet
næsten lige over deres Hoveder; thi det var Valgdag for107 JOSEPH

Medlemmer til Parlamentet, da Kong Wilhelm den Fjerde nylig var død og
Dronning Victoria var i Færd med at organisere sit Ministerium. For
Brødrene, som netop havde betraadt et fremmed Lands Jordbund, i den
Hensigt at bringe dets Indvaanere Liv og Salig-gjørelse formedelst
Evangeliet, vakte Synet af dette Banner med dets betegnende Motto dybe
og alvorlige Betragtninger hos dem; de følte, som om det var en
Aabenbaring fra Herren, sendt uvilkaarlig for at trøste og opmuntre
dem.

Da Brødrene havde taget Logi i Wilford Street, besøgte nogle af dem
samme Aften Joseph Fieldings Broder, velærværdige Hr. James Fielding,
der havde et Forsamlingslokale i samme Gade, hvor hen alle syv Brødre
gik Søndagen den 23de for at høre ham prædike, og efter at
Gudstjenesten om Formiddagen var tilende, bekjendtgjorde han for
Forsamlingen, at der var nogle Missionærer tilstede fra Amerika, som
vilde benytte hans Talerstol om Eftermiddagen. Dette uventede Tilbud
blev med Glæde modtaget, thi de havde ikke anmodet ham derom, og om
Eftermiddagen gav Præsident Kimball en kort Beretning om Kirkens
Historie fra Begyndelsen af, hvorpaa Ældste Hyde stod op og bar
Vidnesbyrd om det Samme. Saaledes blev Nøglen drejet og Evangeliets Dør
aabnet for Englands Indbyggere samt for hele Europa med dets Millioner
af Indbyggere. Da Forsamlingen var forbi, tilbød Hr. Fielding dem at
afbenytte hans Talerstol igjen om Aftenen, hvilket de ogsaa gjorde;
Ældste Goodson prædikede, og Broder Fielding bar Vidnesbyrd. Den
følgende Onsdag Aften talte Orson Hyde og Willard Richards paa samme
Sted; en højtidelig Følelse gjennemtrængte Forsamlingen, og Mange bleve
overbeviste om Sandheden; men Hr. Fielding, der frygtede mere for Tabet
af sine Tilhængere end for Himmelens Mishag, lukkede sine Døre fra den
Tid af og stred imod dem af alle Kræfter. Ældsterne modtoge derimod
Indbydelse til at prædike i private Huse paa forskjellige Steder i
Preston og holdt Forsamlinger daglig efter Fabri-kernes Lukning.

Ældste Isaac Russel, der var bleven beskikket til at prædike ved
Obelisken paa Torvet i Preston Søndagen den 30te Juli, forlod ved
Daggry sit Logi i ånden Etage af det Hus i Wilford Street, hvor
Brødrene logerede; han gik op i tredie Etage, hvor Ældsterne Kimball og
Hyde laa, og opfordrede dem til at bede for sig, at han maatte blive
befriet for de onde Aander, som martrede ham i en saadan Grad, at han
følte, han kunde ikke leve, hvis han ikke fik Hjælp. De stode
øjeblikkelig op, lagde Hænder paa ham og bade Herren forbarme sig over
sin Tjener og uddrive Djævelen. Medens de vare beskjæftigede dermed,
slog et usynligt Væsen Ældste Kimball med en saadan Kraft, at han faldt
bevidstløs om paa Gulvet. Det Første, han erindrede, var, at Ældsterne
Hyde og Russell for Naa-dens Trone anraabte om Hjælp for ham. Derpaa
lagde de ham paa Sengen, men hans Smerte var saa stor, at han neppe
kunde udholde det; han stod op, faldt paa sine Knæ og bad, hvorefter
han satte sig paa Sengen, medens Brødrene i nogle Minutter tydeligt
saa' de onde Aander i Legionvis, der fraadede og skare Tænder imod
dem.108

Ældste Richards var ogsaa tilstede den sidste Del af denne Tid. Dette
Syn vil aldrig kunne forglemmes af dem, som vare Vidner dertil;
Modstanderens Magt og hans Fjendskab imod Herrens Tjenere blev ved
denne Lejlighed med stor Tydelighed fremstillet for Brødrene og gav dem
tillige et betydeligt Indblik i den usynlige Verdens Hemmeligheder.
Satan saa', at hans Rige var i Fare, hvorfor han tilkjendegav sin Magt
imod Herrens Tjenere, og hvis Gud vilde have tilladt ham det, vilde han
uden Tvivl have tilintetgjort dem. Omtrent Kl. 10 samme Morgen begave
Brødrene sig til Floden Ribble, ifølge tidligere Bestemmelse, og,
omgiven af en stor Mængde Mennesker, døbte de ni Personer, hvoriblandt
George D. Watt. Han var den Første, der blev døbt i England ved
guddommelig Myndighed i denne Uddeling.

Den følgende Dag holdt Brødrene Raad og beskikkede Ældsterne Goodson og
Richards til at gaa paa Mission til Bedford, og Brødrene Russell og
Snider til Alton, Cumberland County. De vare forenede i Bøn til om
Morgenen den 1ste August, hvorpaa de skiltes ad for at begive sig til
deres forskjellige Arbejdsmarker.

Ældsterne Goodson og Richards ankom til Bedford den 2den August, hvor
de med Glæde bleve modtagne af den velærværdige Hr. Timothy R.
Matthews, til hvem de havde Anbefalingsskrivelser fra hans Svoger
Joseph Fielding, og bleve anmodede om at prædike i hans Lokale om
Aftenen for hans Menighed; dette Forlangende opfyldte Brødrene
beredvilligt og vedbleve derpaa at holde Foredrag i hans Kapel i flere
paa hinanden følgende Aftener, indtil Ældste Goodson en Aften, trods de
bestemteste Raad af Præsident Kimball og uden at raadføre sig med
Nogen, offentlig læste Synet fra Lærdommens og Pagtens Bog, hvilket
vendte Folkets Stemning imod dem og næsten lukkede Dørene for dem i den
Egn. Hr. Matthews ønskede, at Forsamlingerne skulde flyttes fra hans
Hus; dog vedblev han at besøge dem lejlighedsvis og ransagede
»Mormonismen« meget, indtil han omsider anerkjendte Sandheden af
Evangeliets Fylde og bar Vidnesbyrd om det offentligt for sin Menighed;
han blev endog enig med Goodson og Richards om at møde dem paa Bredden
af Floden Ouse en Time før Solnedgang den 15de August for at blive
døbt. Ældsterne indfandt sig til den bestemte Tid; men Hr. Matthews var
der ikke; han var taget ud paa Landet for at prædike. Siden døbte han
sig selv i Floden og gav sig derpaa til at døbe sine Sognefolk; han
forkastede de Hellige som falske Lærere og de Sidste-Dages Helliges
Lære som udsprungen fra Helvede, endskjønt han selv prædikede den samme
Lære og døbte Alle, endog smaa Børn, og konfirmerede dem ved
Haandspaalæggelse. Uagtet Hr. Matthews's Modarbejdelse lykkedes det
snart Brødrene at faa Fodfæste i Bedford. En Del bleve strax døbte, og
en Gren af Kirken oprettedes der.

Imidlertid vedbleve Ældsterne Kimball og Hyde samt Broder Fielding at
fortsætte deres Arbejde i Preston og Omegn. Om Aftenen den 4de August
døbte Præsident Kimball Jennetta Richards i Preston, Datter af den
velærværdige John Richards af Walkerfold, Chaid-gley, 15 Mile fra
Preston, og gav hende Haandspaalæggelse ved Strandbredden. Dette var
den første Gang, at Haandspaalæggelse for den£ JOSEPH SMITHS LEVNETSLØB

Helligaands Gave blev given i England. Søster Richards, som siden blev
Ældste Willard Richards's Hustru, begav sig den følgende Dag hjem og
formaaede sin Fader at skrive til Præsident Kimball om at komme og
prædike i hans Kapel. Paa dette Forlangende indfandt Broder Kimball sig
strax i Walkerfold, hvor han paa det Gjæstfrieste blev modtagen, og
prædikede den paafølgende Dag tre Gange paa Hr. Richards's Prædikestol.
Søndagen den 6te August prædikede Ældste Hyde for en stor Mængde paa
Torvet i Preston, men blev modsagt af en Præst, som dog hurtig blev
beskæmmet ved Sandhedens Aand; om Aftenen mødte Brødrene i Søster Ann
Dawsons Hus og gave omtrent 50 Personer Haandspaalæggelse, hvoraf de
fleste havde været Medlemmer af Hr. Fieldings Menighed. Dette var mere,
end Hr. Fielding kunde taale; han gav sig til at udskjælde Ældsterne
for »Røvere, Faaretyve« osv., men maatte dog erkjende, at de vare gode
Dommere, eftersom de havde »taget de Bedste af hans Hjord«.

Pladsen tillader os ikke at beskrive de mange Smaabegivenheder, som
forefaldt paa denne Mission, men vi ville kun bemærke, at Æld-sternes
Bestræbelser kronedes med meget Held; thi allerede inden Aarets Udgang
havde Kirken udbredt sig fra Preston til Penwortham, Longton,
Southport, Eccleston, Whittle og Hunters Hill, medens Antallet af
Kirkens Medlemmer var steget til omtrent et Tusinde. Særlig i Preston
og Omegn udbredte Værket sig med stor Hurtighed. Brødrene lejede her et
større Forsamlingslokale, kaldet »The Cock Pit«, hvor de regelmæssig
afholdt deres Forsamlinger. Det var tillige paa det samme Sted, at den
første Konference af Kirken i England blev afholdt den 25de Dec. 1837,
ved hvilken Lejlighed 300 af de Hellige vare tilstede foruden Ældsterne
Kimball og Hyde samt Joseph Fielding, der kort i Forvejen var bleven
ordineret til Ældste.

Saaledes var Grundvolden til et stort og mægtigt Værk bleven lagt i
England, men Mennesket kunde ikke selv tilskrive sig Æren derfor; de
trofaste Ældster, som vare Redskaber i Guds Haand til dets Udførelse,
gave Gud Æren. De landede i England, blottede for Midler, venneløse og
ulærde, hvisaarsag de følte deres egen Svaghed, men Herren aabnede
Vejen for dem, saa at de baade fik Midler og Venner og selv bleve
gjorte stærke og mægtige i at overbevise de Oprigtige af Hjertet om
Sandheden og bringe Sjæle til ham. De gik ud i megen Svaghed og under
store Trængsler, bærende kostbar Sæd, men de vendte tilbage med
overordentlig stor Glæde, thi Herren havde givet dem en rig Høst til
Løn for deres Arbejde.

Ældsterne Kimball og Hyde arbejdede trofast og flittigt i England til
den 20de April 1838, da de sejlede fra England paa deres Hjemrejse; de
efterlode Joseph Fielding som Præsident for Kirken i Storbritannien med
Willard Richards og William Clayton som Raadgivere og ankom til
Kirtland den 21de Maj.110

TOLVTE KAPITEL.

Apostasiens Aand vedbliver at ytre sig i Kirtland. — Joseph, Sidney
Eigdon og Thomas B. Marsh udføre en Mission til Øvre-Canada. — John
Taylor døbes. — Frederick G. Williams og tre af de Tolv samt Martin
Harris forkastes. — Forgjæves Forsøg paa at omstyrte Kirken. — Joseph
og Sidney Rigdon tage til Far West. — Oliver Cowdery, David Whitmer og
Andre udelukkes af Kirken.

Imidlertid vedblev Apostasiens Aand i en stærk Grad at ytre sig i
Kirtland; Mænd, som burde have været Josephs mest hengivne Venner,
lagde hemmelige Planer imod ham, og for at tilfredsstille deres Had
vilde de med Glæde have ombragt ham; men dette blev dem ikke tilstedt
den Gang, thi hans Mission var endnu ikke tilende, og da han paa den
Tid, da Brødrene forlode Kirtland for at rejse til Storbritannien, var
meget syg og i nogle Dage led temmelig betydeligt, mente Apostaterne og
de Tvivlende, at disse Lidelser vare ham paalagte, fordi han var i
Overtrædelse og lærte Ting, som vare stridende imod Evangeliet; men i
sit sædvanlige milde Sprog bemærker han: »Herren vil dømme mellem mig
og dem i denne Sag, og jeg beder min himmelske Fader at tilgive dem.«

Den 23de Juli 1837, samme Dag, som Evangeliet første Gang blev prædiket
i England, modtog Joseph en Aabenbaring angaaende Lammets tolv Apostle
(se Pagtens Bog, 112te Kap.); og den 27de s. M. forlod han Kirtland i
Forening med Ældsterne Sidney Rigdon og Thomas B. Marsh for at besøge
de Hellige i Canada. Præsident Brigham Young, der skulde gaa paa en
Mission til de østlige Stater, og Ældste Albert P. Rockwood, der var
paa Vejen til sit Hjem, ledsagede dem ligeledes. Da de ankom til
Painesville, bleve de opholdte der hele Dagen paa Grund af
ondskabsfulde og fortrædelige Stævninger. Og da Joseph ved Aftenens
Frembrud just skulde til at stige ind i sin Vogn for at rejse hjem,
sprang en Sheriff hen til Vognen, greb Tømmerne og præsenterede ham en
Arrestordre, der var udstedt af en Mand, som nogle Uger i Forvejen
havde bragt en nymodens Kogeovn til Kirtland og anmodet Joseph om at
maatte lade den opstille i hans Kjøkken, da det, som han sagde, vilde
være en Anbefaling for hans Ovn, og da han ønskede, at Joseph skulde
prøve den; nu syntes han, det kunde være passende Tid at faa Pengene.
Joseph gav Sheriffen sit Uhr som Pant, hvorpaa de alle vendte tilbage
til Kirtland.

Den næste Dags Aften begave de sig atter paa Vejen og ankom den
følgende Morgen til Ashtabula, en lille By ved Bredden af Erie-Søen, 30
Mile nordost for Kirtland. Her fra toge de med Dampskib til Buffalo,
New York, som Dækspassagerer, og maatte saaledes om Natten tage
tiltakke med at ligge paa Dækket og som Hovedpuder benytte deres
Støvler og Vadsække etc., men de fik desuagtet en behagelig og
styrkende Søvn, thi de havde Fred med deres Gud, og hans Engle vaagede
over dem. Dersom Skibets Kaptejn havde kunnet se dem i deres sande Lys
og fattet, hvem de egentlig vare, vilde han sikkert have følt sig mere
æret, end om han havde havt Jordens største Konger eller Potentater
ombord, og uden Tvivl paanødet dem£ JOSEPH SMITHS LEVNETSLØB

de bedste Bekvemmeligheder, hans Skib kunde yde. Dagen efter ankom de
til Buffalo. Her skiltes de fra hverandre, idet Joseph, Sidney Rigdon
og Thos. B. Marsh fortsatte deres Rejse til Toronto i Øvre-Canada, og
Ældsterne Brigham Young og Albert P. Rockwood droge videre igjennem de
østlige Stater.

I nogle Uger forbleve derpaa Joseph og hans Ledsagere i Canada, hvor de
havde en behagelig Tid sammen med de Hellige, der ønskede dem Velkommen
og behandlede dem med stor Gjæstfrihed og Venlighed. Deres Tro paa
Evangeliet var stærk, og de lyttede med Glæde til deres Lærdomme. I
Forening med Ældste John Taylor, der nogen Tid i Forvejen var bleven
døbt af Parley P. Pratt i Canada, og den Gang præsiderede over
Menigheden der, besøgte Joseph de forskjellige Grene af Kirken samt
prædikede, døbte og velsignede Folket, hvor som helst man var villig
til at modtage dem. Omtrent i Slutningen af August vendte han atter
tilbage til Kirtland.

John Taylor, der fødtes i Winthrop, Westmoreland County, England, den
1ste Nov. 1808, var paa en mærkværdig Maade bleven forudberedt for Ann
ammeisen af Evangeliet. Efter at han som Barn havde modtaget en
almindelig Skoleundervisning og opholdt sig i sit Fødeland en Del Aar,
udvandrede han i Aaret 1832 til den britiske Provins Canada, hvor han
forenede sig med sin Faders Familie, der to Aar i Forvejen var rejst
der til. Før han imidlertid forlod England, sluttede han sig til
Methodisterne og virkede en Tid som Prædikant i deres Menighed. Under
sit Ophold i Toronto gjorde han Bekjendtskab med en Hr. Patrick, hos
hvem en Kreds af Sandhedssøgere regelmæssig afholdt sine Forsamlinger
to Gange om Ugen, og da Parley P. Pratt paa sin Rejse igjennem Canada
ogsaa ankom til denne By, havde han Lejlighed til at overvære en af
disse Forsamlinger, ved hvilken John Taylor talede.

Taylor begyndte ved denne Lejlighed sine Bemærkninger med at oplæse af
det Nye Testamente Beretningen om Filips Rejse til Sa-maria for at
forkynde Evangeliet. Idet han lukkede Bogen, bemærkede han, at
Samaritanerne annammede Ordet med Glæde og bleve døbte, baade Mænd og
Kvinder, hvorefter de to Apostle, Peter og Johannes, kom fra Jerusalem
og lagde deres Hænder paa dem i Jesu Navn og bade, at de maatte erholde
den Helligaand, hvilken strax blev dem givet, og de talede i Tungemaal
og profeterede. »Hvor,« sagde han, »er nu vor Filip? Naar annammede vi
Ordet med Glæde og bleve døbte, da vi troede? Hvor er vor Peter og
Johannes? Hvor ere vore Apostle? Naar annammede vi den Helligaand ved
Haands-paalæggelse? Hvor er den Helligaands Gaver? Ekko svarer, hvor?
Er den oprindelige kristne Kirke et Mønster eller en Model for Kirkens
Organisation i alle kommende Tider? I saa Tilfælde have vi som et Folk
ikke Præstedømmet, Ordinancerne eller Gaverne, som udgjøre Jesu Kristi
Kirke. Man siger, at vi som Børn bleve bestænkede med Vand, men dette
er ikke Daab; men dersom det er Daab, saa hverken troede eller glædede
vi os, da det fandt Sted, ej heller handlede vi selv i Sagen, men Andre
handlede for os. Hvor for-112

skjelligt er ikke dette fra Samaritanerne, som bleve døbte, da de
troede og annammede Ordet med Glæde!«

De to paafølgende Aftener havde Parley P. Pratt Lejlighed til at
fremlægge Evangeliets Principer for denne lille udvalgte Menighed,
hvoraf de fleste strax efter bleve døbte, deriblandt ogsaa John Taylor,
som fra nu af blev en virksom Medarbejder i Herrens Vingaard.

Den 3die Sept. 1837 blev en Konference afholdt i Kirtland, i den
Hensigt at gjøre Forandringer iblandt Kirkens Embedsmænd. Ved denne
Lejlighed blev en af Josephs Raadgivere, Frederick G. Williams,
forkastet, samt tre af de Tolv, nemlig Luke S. Johnson, Lyman

E. Johnson og John F. Boynton; de to sidstnævnte havde opgivet deres
Kald og taget fat paa Kjøbmandshandelen; ligeledes bleve flere
Medlemmer af Højraadet, hvoriblandt Martin Harris og andre af Kirkens
ledende Mænd, ansete uværdige til at beholde deres vigtige Stilling i
Kirken og følgelig forkastede af nævnte Konference. John

F. Boynton, der var den eneste af de tre nævnte Apostle, som var
tilstede, forsøgte at retfærdiggjøre sin Opførsel for Konferencen, men
blev imødegaaet af Ældste Brigham Young, som gjorde streng Indsigelse
imod den Fremgangsmaade, han havde anvendt, og anførte forskjellige
Grunde, hvorfor han ikke kunde antage ham som en Broder, før en
hjertelig Omvendelse og Bekjendelse havde fundet Sted. Boynton søgte
igjen at forsvare sig og paastod, at Selskabets Fallit var Aarsagen til
hans mislige Stilling. Det var bleven ham fortalt, sagde han, at Banken
var bleven stiftet ifølge Guds Villie og skulde aldrig gaa tilgrunde,
hvorledes Menneskene end handlede. Som Svar herpaa sagde Joseph, at
hvis noget Saadant var bleven ham fortalt, havde han ikke givet Nogen
Myndighed dertil, men han havde altid sagt, at dersom Institutionen
ikke blev bestyret efter retfærdige Principer, vilde den ikke bestaa.
Alle, som vare tilstede, og som vare i Besiddelse af Guds Aand, vidste,
at Joseph talede Sandhed; thi de forstode, at Herren ikke vilde
anerkjende en Bank eller noget Andet i sin Kirke, som ikke blev
bestyret paa den rette Maade. Følgelig vare Boynton s Undskyldninger
ikke tilfredsstillende for Konferencen, som derfor stemte imod ham.

Kirtlands Sikkerheds-Selskab eller Bank var bleven oprettet under
Josephs Ledelse til de Helliges Gavn og Fordel. De, som vare trofaste,
opholdt den ved deres Tro og Gjerninger, men de Uærlige benyttede
enhver Lejlighed, der gaves dem, til at spekulere og bedrage. Det var
af denne Aarsag, at Joseph, som allerede bemærket, trak sig tilbage fra
den og siden efter publicerede en Advarsel til Folket, hvori han
paapegede de slette Planer og Hensigter, som de ugudelige Mænd, der
bestyrede Banken, havde gjort sig til Opgave. Ældste Brigham Young var
den Første, som opdagede disse Mænds Bedrageri. Han havde nemlig indsat
nogle Penge i Banken, paa hvilke han havde sat et privat Mærke, medens
de vare i hans Besiddelse. Og da han ønskede at hjælpe en Familie til
at emigrere til Missouri og havde Lejlighed til at sælge et Stykke Land
i dette Øjemed, meldte Oliver Cowdery sig som Kjøber, og de bleve enige
om, at han skulde betale Beløbet i de af Kirtlands Bank udstedte
Sedler,.JOSEPH SMITHS LEVNETSLØB

hvorved Brigham Young mente at gjøre Banken en Tjeneste; men •da han
begyndte at tælle Pengene, opdagede han, at det var hans mærkede
Sedler, som han nogle faa Dage i Forvejen havde indsat i Banken, og som
da burde have været i dens Pengeskab. Warren Parrish var Hovedmanden i
denne Forretning; han og hans Med-forbundne standsede ikke, før de
havde udtaget alle de Penge, som fandtes i Banken, og underskrevet og
udstedt alle de Sedler, de kunde. Mange af Ældsterne og de Hellige
ønskede meget at opretholde Sedlernes Værdi og vare villige til at
sælge næsten hvad som helst, de havde, for at indløse dem. Dette gav
Parrish og hans Medforbundne den bedste Lejlighed til at bedrage de
Hellige og berøve dem deres Besiddelser, thi saa snart Pengene vare
indløste og bragte tilbage til Banken, bleve de atter udtagne, i Stedet
for at forvares der, og givne til Spekulanter og Spillere for at
gjentage den samme Proces og op-kjøbe mere Ejendom. Alt dette blev
gjort uden Profeten Josephs «lier Direktørernes Kundskab, thi de havde
givet Ordre til at beholde Pengene i Banken, saa snart de bleve
indbetalte.

I en Forsamling af Menigheden i Herrens Hus den 10de Sept. traadte Luke
S. og Lyman E. Johnson samt John F. Boynton frem og aflagde
Bekjendelse, hvisaarsag de ved Kirkens Stemme atter optoges i Samfundet
med Ret til at beholde deres Apostelskab, men som man snart vil se,
forbleve de dog ikke længe trofaste.

Joseph, som i en tidligere Konference var bleven beskikket til i
Forening med sin Raadgiver Sidney Rigdon at rejse ud for at vælge
passende Indsamlingssteder for de Hellige, forlod Kirtland den 27de
Sept. og rejste til Missouri. Under Josephs Fraværelse paa denne
Mission forenede ovennævnte Mænd sig tilligemed Warren Parrish, Joseph
Coe og Andre for at omstyrte Kirken, og efter at han den 10de December
var vendt tilbage fra denne Mission, fornægtede denne frafaldne Bande
aabenlyst og offentlig Kirken, og paastode tillige, at de vare de ene
rigtige. De kaldte sig selv Kristi Kirke, men udelode Navnet Hellige.
Joseph, sagde de, var en falden Profet, og baade han og andre af
Kirkens Medlemmer vare Kjættere.

Medens Joseph opholdt sig i Missouri, blev et Raad sammenkaldt af de
derværende ledende Ældster for at raadslaa om Kirkens Anliggender i
denne Del af Landet. Staden Far Wests Beliggenhed blev her nærmere
bestemt, og det vedtoges a,t udvide Byens Størrelse til fire
Kvadratmile, at inddele dette Areal i Kvadrater paa 4 Akres hver og at
dele hver Kvadrat i fire Lodder osv. Ligeledes blev det bestemt, at der
endnu var Plads nok i Caldwell County for de af de Hellige, som
vedbleve at samles der til fra andre Steder. Den foregaaende Sommer
havde Kirkens Authoriteter i Missouri besluttet saa smaat at tage fat
paa Opførelsen af det paatænkte Tempel i Far West, men Joseph raadede
dem til at vente dermed, indtil han havde modtaget nærmere Befaling
derom fra Herren. En almindelig Kirkeforsamling blev ogsaa afholdt, for
hvilken en omstændelig Beretning blev givet om de Forandringer, som
kort i Forvejen vare gjorte i de forskjellige Kvorumer af Præstedømmet
i Kirtland. I denne Forsamling blev Frederick Gr. Williams atter
forkastet som Josephs anden Raadgiver

og Hyrum Smith udnævnt i hans Sted. David Whitmer, Præsident for Kirken
i Missouri, og hans to Raadgivere, John Whitmer og William W. Phelps,
sattes under Tiltale, men eftersom de gjorde en tilfredsstillende Bekj
endelse, bleve de opholdte i deres respektive Stillinger.

Omtrent paa denne Tid blev Bogtrykkeriet i Kirtland ødelagt ved Ild,
hvorved Udgivelsen af et nylig paabegyndt Blad »The Elders Journal«
(Efterfølger af »The Messenger and Advocate«) standsedes, og paa Grund
af Pøbelens Raseri og den bitre Aand, som besjælede-Apostateme, saa'
Brigham Young sig nødsaget til at forlade Kirtland, thi Apostaterne
havde truet med at ville slaa ham ihjel, fordi han baade offentlig og
privat havde forkyndt, at han vidste ved den Helligaands Kraft, at
Joseph var den Allerhøj estes Profet, og at han ikke havde overtraadt
eller var falden, som Apostaterne paastode. Saaledes vedblev Apostasi,
Forfølgelse, Forvirring og Pøbelvold at tiltage og kæmpe om
Overherredømmet i Kirtland indtil Slutningen af Aaret 1837.

Da det nye Aar oprandt, rasede fremdeles Apostasiens og Pøbelvældets
Aand i sin hele Bitterhed i Kirtland. Forfølgelsen blev heftigere og
heftigere, saa at Joseph og Sidney Rigdon tilsidst nødsagedes til at
fly ligesom Oldtidens Apostle og Profeter, og som Jesus sagde: »Naar de
forfølge eder i een Stad, da flyr til en anden.« Og om Aftenen Kl. 10
den 12te Januar 1838 forlode de Kirtland tilhest for at undgaa Pøbelens
Voldsgjerninger, som vare i Færd med at bryde løs over dem under Skin
af lovlig Proces. De fortsatte deres Rejse hele Natten, og Kl. 8 om
Morgenen den 13de ankom de til Brødrene i Norton, Medina County, Ohio,
60 Mile fra Kirtland, hvor de opholdt sig omtrent 36 Timer til deres
Familiers Ankomst, og den 16de fortsatte de Rejsen med deres Familier i
lukkede Vogne til Far West i Missouri og toge Vejen gjennem Dayton,
Eaton osv. til Dublin i Indiana, hvor de standsede ni Dage og hvilede
sig.

Vejret var temmelig koldt, og de vare undertiden nødte til at skjule
sig i deres Vogne for at undgaa deres Fjender, der vedbleve at forfølge
dem over to hundrede Mile fra Kirtland, bevæbnede med Pistoler og andre
Vaaben, for at myrde dem. De krydsede ofte deres Vej; to Gange vare de
i de Huse, hvor de vare tagne ind, og een Gang vare de endog hele
Natten over i samme Hus, kun adskilte fra hverandre ved en Bræddevæg,
saa at de kunde høre de Eder, Forbandelser og Trusler, som de
udslyngede imod dem, hvis de flk fat paa dem; sent om Aftenen kom de
ind i deres Værelse og gjorde dem Spørgsmaal, men kom til det Resultat,
at det ikke var dem, de søgte. Til andre Tider gik de forbi dem paa
Gaderne og saa' paa dem, uden at de kunde kjende dem. Den 14de Marts
ankom de alle tilligemed Ældste Brigham Young, der var stødt til dem
paa Vejen, til Far West, hvor de modtoges med aabne Arme af de Hellige.

Det var imidlertid paa høje Tid, at Joseph ankom til Far West; thi
Forholdene der vare i en daarlig Forfatning. Præsident David Whitmer og
hans to Raadgivere, som kun havde beholdt deres Stilling ved at
bekjende deres Fejl og give Kirken Oprejsning, havdeJOSEPH SMITHS

igjen begyndt at øve Uretfærdighed og vare nu ved Josephs Ankomst til
Missouri blevne forkastede af Kirken. De to assisterende Præsidenter
eller Raadgivere, John Whitmer og William W. Phelpg, vare tillige kort
efter blevne udelukkede af Kirken og overladte til Satans Revselse. I
Stedet for disse Mænd havde de Hellige foreløbig valgt Thos. B. Marsh
og David W. Patten, to af de Tolv, til Præsidenter over Menighederne i
Missouri, indtil Joseph og hans Raadgiver Sidney Rigdon ankom. Alt
dette var foregaaet, medens Joseph var paa Vejen fra Kirtland til Far
West, og under slige Omstændigheder var det ikke saa underligt, at
Ældsterne og de Hellige i Caldwell County følte en usigelig Glæde over
atter at se deres Profet iblandt sig.

Joseph havde kun opholdt sig i Far West omtrent tre Uger, da en
Konference blev afholdt den 6te April. I denne Konference blev Thos. B.
Marsh paany beskikket til midlertidig Præsident for Kirken i Missouri
med Brødrene David W. Patten og Brigham Young som Raadgivere. I sine
Bemærkninger Dagen efter angaaende de Tolv sagde David W. Patten, at
han ikke kunde anbefale Ældsterne Wm. E. McLellin, Luke S. Johnson,
Lyman E. Johnson og John F. Boynton til Opholdelse som Embedsmænd i
Kirken, og at han ogsaa ansaa William Smiths Stilling for betænkelig.
Nogle Dage efter bleve Oliver Cowdery, David Whitmer, Luke S. Johnson,
Lyman E. Johnson og Wm. E. McLellin udelukkede af Kirken. Disse Mænd
havde været i Overtrædelse i nogen Tid, og omendskjønt de af Navn
beholdt deres Stilling i Kirken, vare de dog som døde Grene; den
Helligaand havde forladt dem; den kunde ikke bo i vanhellige Templer.
De havde tidligere været Josephs Venner, men paa Grund af, at de havde
valgt at gaa deres egen Vej, skiltes de nu ad for bestandig i dette
Liv.

Joseph havde tidligere i et Brev underrettet Kirken om, at dersom
Oliver Cowdery, David Whitmer og Andre ikke vilde ydmyge sig, gjøre
Oprejsning for deres Overtrædelser og ære deres Kaldelse, vilde Kirken
blive nødsaget til at tage Forholdsregler imod dem. Han saa', at de
vare paa Vejen til Fald, og at Intet uden en fuldstændig Omvendelse og
Afstaaelse fra Synd kunde frelse dem. Uagtet Oliver Cowdery og David
Whitmer vare to af de udvalgte Vidner i Mormons Bog, og Engle havde
betjent dem og endog lagt deres Hænder paa Oliver samtidig med Joseph
for at gjengive dem Præstedømmet, kunde de dog ikke øve Uretfærdighed
og forblive i Kirken.

Til Oplysning for vore Læsere, der ere berettigede til at spørge om
Beskaffenheden af de Overtrædelser, som disse Mænd gjorde sig skyldige
i, ville vi her anføre nogle af de Klager, som Ældste Seymour Brunson
fremførte for Højraadet i Far West den Ilte April 1838 imod Oliver
Cowdery, og for hvilke han Dagen efter blev udelukket af Kirken:

For at have forfulgt Brødrene med fortrædelige Processer. For at have
søgt at nedrive Præsident Joseph Smith jun.'s Karakter. For at have
behandlet Kirken med Ringeagt. For at have forladt det Kald, hvortil
Gud ved Aabenbaring havde kaldet ham, for ussel

Vindings Skyld. For uredeligt at have tilbageholdt Gjældsbeviser, efter
at de vare betalte.

Uagtet Oliver Cowdery fra den Dag og indtil November 1848 havde været
udelukket af Kirken og ikke staaet i nogen direkte Forbindelse med
samme, havde han dog aldrig fornægtet Sandheden af Mormons Bog, men ved
enhver Lejlighed baaret Vidnesbyrd om dens guddommelige Oprindelse. (I
Tillæget i denne Bog vil Læseren finde en kort Biografi af Oliver
Cowdery.)

Den 13de April 1838 bleve for Højraadet i Far West følgende Klager
fremførte mod David Whitmer, det andet Hovedvidne i Mormons Bog: 1) For
ikke at have efterlevet Visdomsordet. 2) For ukristelig Vandel, ved at
have forsømt at bivaane Forsamlingerne, og for at have deltaget i, samt
været besjælet af den samme Aand som de Frafaldne. 3) For at have
skrevet Breve til Frafaldne i Wirtland, til Skade for Guds Værk og
Joseph Smith jun.'s Karakter. 4) For at have forsømt sit Kalds Pligter,
og for at have trukket sig tilbage fra Kirken, medens han havde Navn af
at være Medlem af den. 5) For at have undertegnet sig som Præsident for
Kristi Kirke (i Missouri) i et fornærmende Brev til Højraadet, efter at
han var bleven afsat fra sit Embede.

Efter at ovenstaaende Klager vare blevne oplæste tilligemed et Brev,
der var sendt til Præsidenten for Højraadet, ansaa nævnte Raad Klagerne
for sandfærdige, og David Whitmer betragtedes ikke længer som noget
Medlem af Kirken. (Angaaende videre Oplysning om David Whitmer henvises
Læseren til Tillæget i denne Bog.)

TRETTENDE KAPITEL.

Spring Hill eller Adam-ondi-Ahman. — Edens Have etc. — Hjørnestenen til
Herrens Hus i Far West lægges. — En vigtig Aabenbaring angaaende de
Tolv. — Byen De Witt anlægges. — De Hellige i Kirtland drage op i en
samlet Lejr til Missouri, hvor Pøbelvældets Stormklokke atter lyder til
fornyede Forfølgelser imod de Hellige. — En Nævekamp ved Gallatin. —
Dommer Black udsteder en Fredserklæring. — Joseph og Lyman Wight melde
sig selv til Forhør, men løslades atter mod Kaution.

Den 17de April 1838 blev David W. Patten ved Aabenbaring kaldet paa
Mission (Pagtens Bog, 114de Kap.), og den 26de s. M. modtog Joseph en
Aabenbaring med Hensyn til Opbyggelsen af Staden Far West. (Pagtens
Bog, 115de Kap.)

Den 18de Maj 1838 forlod Joseph i Forening med flere af Brødrene Far
West for at tage til Daviess County, hvor han agtede at udlægge Stave
af Zion og sikre sig de nødvendige Landrettigheder til Befordring af de
Helliges Indsamling. Et Sted blev udvalgt for Anlæggelsen af en By paa
Nordsiden af Grand-Floden, omtrent 25 Mile nord for Far West. Dette
Sted var smukt beliggende paa et ophøjet Stykke Land, hvor fra man
havde en skjøn Udsigt over Grand-Floden og det omliggende Landskab.
Brødrene kaldte Stedet£ JOSEPH SMITHS LEVNETSLØB

Spring Hill, men af Herren blev det benævnet Adam-ondi-Ahman, det vil
sige Stedet, hvor Adam skal komme og besøge sit Folk, eller hvor den
Gamle af Dage skal sidde paa sin Trone og dømme Menne-skens Børn, som
Profeten Daniel har sagt. (Pagtens Bog, 116de Kap.) Dette Sted blev
siden organiseret som en Stav af Zion, og Ældste John Smith, Profeten
Josephs Onkel og George A. Smiths Fader, blev beskikket til Stavens
Præsident med Brødrene Reynolds Cahoon og Lyman Wight som Raadgivere.

Lærde Mænd i Verden have gransket meget for at udfinde det nøjagtige
Sted for Edens Haves Beliggenhed. De have gjennemsøgt hele Asien for at
finde Stedet, men have ikke kunnet komme til noget bestemt Resultat. Af
den Kjendsgjerning, at Arken »omsider standsede paa Ararats Bjerge« i
Armenien i Lilleasien, har man i Almindelighed draget den Slutning, at
Adam maa have levet i Asien. For imidlertid at afgjøre dette
Spørgsmaal, anraabte Joseph Herren om en Aabenbaring desangaaende, og
erfarede deraf, at Adam havde levet i Amerika, og at Edens Have var
beliggende, hvor Jackson County, Missouri, nu findes.

I Lærdommens og Pagtens Bog, 107de Kap., 53de til 56de Vers, læse vi:
»Tre Aar før Adams Død kaldte han Seth, Enos, Kenan, Mahalaleel, Jared,
Enok og Methusalah, som alle vare Højpræster, tilligemed de øvrige af
hans Afkom, der vare retfærdige, hen i Dalen Adam-ondi-Abman, og gav
dem der sin sidste Velsignelse. Og Herren viste sig for dem, og de
stode op og velsignede Adam, og kaldte ham Mikael, Fyrsten,
Erkeengelen. Og Herren trøstede Adam og sagde til ham: Jeg har sat dig
til at være Hovedet — en Mængde Nationer skal udkomme af dig, og du er
en Fyrste over dem evinde-ligen. Og Adam rejste sig op midt i
Forsamlingen, og uagtet han var nedbøjet af Alderdom, forudsagde han
dog, fuld af den Hellig-aand, hvad der skulde møde hans Afkom til den
sidste Slægt.« Med hvilke besynderlige Følelser maatte ikke Joseph og
hans Brødre have betraadt dette hellige Land, efter saaledes ved Herren
selv at have hørt, hvad der i Menneskehedens tidligste Dage havde
fundet Sted der, og hvad der endnu vilde finde Sted der i Fremtiden!
Levningerne af det Alter, hvorpaa Adam i Adam-ondi-Ahman havde ofret.,
kunde endnu tydeligt ses.

Skjønt de ledende Mænds Frafald var ubehageligt og sørgeligt ?
standsede det dog ikke Joseph og de trofaste Ældster i deres Nidkjærhed
og Virksomhed for Herrens Værks Fremme; thi mere end nogensinde før
følte de nu Nødvendigheden af at være trofaste og udholdende gjennem
alle Prøver.

Den 4de Juli lagdes Hjørnestenene til Herrens Hus i Far West, Missouri,
overensstemmende med en Aabenbaring, given den 26de April s. A. Joseph
Smith jun. var Dagens Præsident, Hyrum Smith Vicepræsident, Sidney
Rigdon Taler, Reynolds Cahoon Overmarschal og George WT. Robinson
Skriver. Dagens Orden var prægtig. Processionen begyndte at opstille
sig Kl. 10 Form. i følgende Orden: 1) Infanteriet. 2) Kirkens
Patriarker. 3) Præsidenten. 4) Vicepræsidenten og Taleren. 5) Stavens
tre Præsidenter og Højraad. 6) Biskoppen og118

Raad. 7) Arkitekterne. 8) Herrer og Damer, og tilsidst Kavalleriet.
Processionen var stor, da den drog frem med Musik og dannede en Kreds
med Damerne foran omkring Udgravningen, hvorpaa den sydlige Hjørnesten
af Herrens Hus i Far West, Missouri, lagdes af Stavens Præsidenter,
assisterede af tolv Mænd; den nordvestlige Hjørnesten af Biskoppen,
assisteret af tolv Mænd, og den nordostlige Hjørnesten af Lærernes
Præsidenter, assisterede af tolv Mænd. Husets Længde skulde være 110
Fod og dets Bredde 80 Fod. Præsident Rigdon holdt derpaa Talen, efter
hvis Slutning der raab tes »Hosianna«, og en Hymne, komponeret i Dagens
Anledning af Levi W. Hancock, blev sungen af Solomon Hancock.

Den 8de Juli modtog Joseph en Aabenbaring som Svar paa det Spørgsmaal:
»O Herre, vis dine Tjenere, hvor meget du fordrer af dit Folks Formue i
Tiende?« (Se Pagtens Bog, 119de Kap.) Foruden denne modtog han to
Aabenbaringer samme Dag. (Pagtens Bog, 117de og 118de Kap.) Den sidste
af disse blev given i Anledning af Josephs og Ældsternes Ønske om at
vide Herrens Villie angaaende de Tolv, og lyder saaledes:

»Sandelig, saa siger Herren, lad en Konference afholdes uden Ophold, og
organiserer de Tolvs Kvorum, og beskik Mænd til at indtage deres
Pladser, som ere frafaldne. Lad min Tjener Thomas forblive i Zions Land
for en Tid, for at udgive mit Ord. De Øvrige skulle fra denne Stund
vedblive at prædike, og hvis de gjøre dette i Hjertets Enfoldighed, i
Sagtmodighed, Ydmyghed og Langmodighed, giver jeg, Herren, dem et
Løfte, at jeg vil forsørge deres Familier, og en vid Dør skal fra nu af
aabnes for dem; og næste Foraar skulle de drage bort her fra og begive
sig over de store Vande og der forkynde mit Evangeliums Fylde og bære
Vidnesbyrd om mit Navn. De skulle tage Afsked med mine Hellige i Far
West den næstkommende 26de April, paa mit Huses Byggeplads, siger
Herren. Lad mine Tjenere John Taylor, John E. Page, Wilford Woodruff og
Willard Richards beskikkes til at indtage deres Stillinger, som ere
faldne, og blive officielt underrettede om deres Beskikkelse.«

Hvor forunderligt de Tolv bleve i Stand til at opfylde denne sidste
Befaling, ville vore Læsere siden erfare.

En Aabenbaring, der nærmere forklarede Tiendeloven, blev given Joseph
den 18de Juli 1838. (Pagtens Bog, 120de Kap.)

Som sædvanlig havde Joseph meget at varetage. Foruden at være de
Hellige behjælpelig ved deres Bosættelse i Missouri og opfylde sine
Pligter som Præsident for Kirken, virkede han ogsaa som Redaktør af
»The Elders' Journal«, hvis Udgivelse atter var bleven paabegyndt i Far
West. I Løbet af de tre Aar, som de Hellige nu havde boet i Caldwell
County, var denne Landsdel bleven forvandlet fra en nøgen Slette til et
af de mest blomstrende Countyer i Staten. De Hellige strømmede ind fra
alle Dele af de Forenede Stater og Canada, og et stort Antal var det
foregaaende Aar ogsaa udvandret fra Kirtland og Omegn. En By ved Navn
De Witt blev anlagt ved Missouri-Floden i Carroll County, omtrent 50
Mile sydøst for Far West. Ogsaa i Ray og Clinton Countier paabegyndtes
mindre Settle-£ JOSEPH SMITHS LEVNETSLØB

menter, og i Daviess County med Adam-ondi-Ahman som Centrum blev mange
tusinde Akres Land optaget og ca. to tusinde store Gaardbrug
paabeg}Tndte.

De Hellige i Kirtland begyndte alt mere og mere at paavirkes af
Indsamlingsaanden. De onde Indflydelser, som herskede der, bevirkede,
at de, som ønskede at leve i Fred og i Nydelsen af deres Religion,
længtes efter at flytte til et Sted, hvor de kunde nyde disse
Velsignelser; desuden var det bleven dem befalet gjennem Herren, at de
skulde bryde op og drage vestover. Medlemmerne af de forskjellige
Kvorumer af Halvfjerds, som boede i Kirtland, forsamlede sig derfor i
Herrens Hus for at raadslaa om den bedste Maade at foretage Rejsen paa.
Ved Syn og Profetiens Aand blev det bestemt, at de skulde drage til
Missouri i en samlet Lejr og opslaa deres Telte undervejs. Ældsterne
James Foster, Zera Pulsipher, Joseph Young, Henry Harriman, Josiah
Butterfield, Benjamin Wilber og Elias Smith bleve valgte som
Befuldmægtigede til at lede Lejren, der blev inddelt i Kompagnier paa
Ti med en Kaptejn over hvert. Elias Smith valgtes til Skriver og
Optegner af Rejsens Begivenheder, og Jonathan H. Hale til Kasserer.

Den ote Juli forsamledes de tæt søndenfor Herrens Has og opsloge deres
Telte i en Firkant. Den 6te om Middagen nedtoge de deres Telte og
begyndte at rejse sydover, og i 30 Minutter var den hele Lejr i
Bevægelse, bestaaende af 515 Sjæle —• 249 af Mandkjønnet, 266 af
Kvindekjønnet — med 27 Telte, 59 Vogne, 97 Heste, 22 Oxer, 69 Køer og 1
Tyr. Jonathan Dunham var Ingeniør. Lejren drog til Chester, 7 Mile, den
første Dag, og opslog sine Telte i en Firkant, dannet af Vogne.

Fra Chester fortsattes Rejsen videre, indtil de den 16de Juli ankom til
Mansfield, Ohio, omtrent 120 Mile fra Kirtland. I Nærheden af dette
Sted kom County-Sheriffen og nogle Andre dem imøde, og medbragte en
Arrestordre mod nogle af Brødrene paa Grund af »Kirtlands
Sikkerheds-Selskabs« Penge. Josiah Butterfield, Jonathan Dunham og
Jonathan H. Hale bleve derpaa anholdte og satte i Fængsel; Sidstnævnte
antoges fejlagtig for Joseph Young. Medens disse Brødre opholdt sig i
Fængslet, bade, sang og glædede de sig over, at de vare regnede værdige
til at lide for Kristi Skyld, og om Natten brød et Lys ind i Fængslet,
der gjorde det ligesaa lyst, som om det havde været højlys Dag. Ældste
Dunham tog sit Uhr frem og saa', at Klokken var tre Minuter over Et, og
modtog et Vidnesbyrd om, at de vilde blive befriede paa samme Tid om
Eftermiddagen, hvilket ogsaa skete, thi ud paa Formiddagen bleve de
kaldte for Recten i Mansfield og forhørte, men bleve frikjend te og
løsladte nogle Minuter over Et samme Dag.

Under denne Lejrs Rejse til Missouri blev en stor Grad af Herrens Kraft
lagt for Dagen. Djævle bleve udkastede, de Syge helbredte og mange
kraftige Gjerninger udførte i Herrens Navn. En lille Dreng fik sit Ben
overkjørt af en tungt belæsset Vogn, som næsten skilte Kjødet fra hans
Ben. Ældste Martin H. Peck, Drengens Fader, lagde sine Hænder paa ham i
Herrens Navn, og strax blev Drengen i S tand120

£ JOSEPH SMITHS LEVNETSLØB 120

til at gaa omkring; den næste Morgen var der ikke saa meget som en Plet
at se paa hans Legeme. Ved en anden Lejlighed blev Ældste Willey syg.
Han havde lagt sine Hænder paa sit Barn og truet en ond Aand, som
forlod Barnet, men foer ind i ham. Ældsterne samlede sig om ham, medens
han laa i sin Vogn, og hele hans Tale gik paa Rim. De lagde Hænder paa
ham og uddrev den urene Aand i Jesu Navn, hvorpaa han bad om Noget at
drikke og laa ganske rolig, men begyndte snart igjen at tale i Rim.
Ældste Duncan McArthur lagde derpaa Hænder paa ham og begyndte at true
Aanden. I det Samme stønnede, hylede og hvinede han, alt i en fløjtende
Tone, hvorpaa han atter begyndte at tale som et Menneske. Saa snart
Ældste McArthur var færdig, lagde den Syge sig ned, sov ind og blev
rask.

Uagtet Herren paa denne Maade viste sin Kraft og udgød sine Gaver og
Velsignelser iblandt dem, var der dog Mange, som knurrede og lagde
deres stridige og egensindige Karakter for Dagen; ligesom Israels Børn
i Ørken, vare deres Hjerter haarde, og de gave efter for den Ondes
Indskydelser, der saaledes fik større Magt til at lede dem paa Afveje.
Men der var ogsaa Mange, som vare trofaste og ydmyge, og som søgte at
være i Besiddelse af Herrens Aand. Af de 515 Sjæle, som brøde op med
Lejren fra Kirtland, var der kun omtrent 200, der naaede Far West. Af
de Øvrige havde Nogle standset paa Vejen af en eller anden Aarsag og
Andre spredt sig i alle Retninger. Størstedelen af disse indsamledes
dog med de Hellige, saa snart de havde tilvejebragt de nødvendige
Midler til Rejsens Fortsættelse. Den 2den Oktober ankom Lejren til Far
West efter en Rejse paa 12 Uger og 2 Dage og efter at have tilbagelagt
866 Mile. De nøde en hjertelig Modtagelse af Ældsterne og de Hellige,
som tilligemed Joseph gik dem imøde og fulgte dem ind i Staden.

Men Pøbelvældets Stormklokke havde allerede lydt til fornyede
Forfølgelser imod de Hellige i Missouri, og, som rimeligt var, maatte
de Nyankomne friste samme Skjæbne som de øvrige Hellige. Et Valgmøde
var nemlig bleven berammet den 6te August 1838, ved hvilket en Mand ved
Navn William P. Peniston, som var Oberst i Militsen, havde stillet sig
som Kandidat til Repræsentantvalget for Daviess County. Denne Mand var
en Fjende af de Hellige og havde været Leder for Pøbelen i Clay County;
han og hans Medforbundne svore nu, at de Hellige skulde ikke tillades
at stemme ved Valget, og lagde deres Planer i saa Henseende. Paa
Valgdagen besteg Peniston en Tønde i Gaiatin, den fornemste By i
Daviess County, og holdt en ophidsende Tale imod de Hellige. Han
beskyldte Joseph og de øvrige ledende Ældster for Tyveri, Løgn,
Bedrageri og enhver tænkelig Forbrydelse, samt opfordrede Folket til
ikke at lade Med lemmer af Kirken nedsætte sig i Countiet eller tillade
dem at stemme.

Da han holdt denne Tale, vare nogle af Brødrene tilstede for at stemme.
Saa snart han var færdig, begyndte Pøbelen at angribe dem. Der var
omtrent ti af Pøbelen imod hver enkelt af Brødrene, og i omtrent ti
Minuter var der en uafbrudt Nævekamp, hvorunder Brødrene forsvarede sig
mandigt og kæmpede som Løver. De følte, at£ JOSEPH SMITHS LEVNETSLØB

de vare amerikanske Borgere, og at deres Fædre havde kæmpet for deres
Frihed, og vilde derfor forsvare de samme Principer. Skjønt Pøbelen var
saa talrig, fik de dog Prygl, og de vare glade over at slippe bort for
at faa fat paa deres Skydevaaben. Strax efter saas Pøbelen at vende
tilbage fra alle Kanter i Hobe paa 5 til 10 og 25 Personer, bevæbnede
med Knipler, Pistoler, Dolke, Knive og Geværer, sværgende Hævn over de
Hellige. Brødrene, der saa', hvilken Fare der truede dem, holdt Raad et
Stykke Vej udenfor Byen for at sikre sig imod yderligere Overlast. Da
de ikke havde Vaaben, ansaa de det for klogest at vende tilbage til
deres Hjem, samle deres Familier og skjule sig i et Krat af
Hasselbuske. De havde forhen lidt under Pøbelens Voldsgjerninger, og de
vidste af bitter Erfaring, hvor grusomme ugudelige Mennesker kunde
blive; de toge derfor de nødvendige Forholdsregler for at bevare deres
og deres Familiers Liv. Om Natten regnede det, og Kvinder og Børn bleve
nødsagede til at ligge paa Jorden uden noget som helst Ly, medens deres
Mænd stode paa Vagt omkring dem.

Den næste Dag bragte Nogle, som ikke tilhørte Kirken, den Efterretning
til Far West, at to eller tre af Brødrene vare blevne dræbte ved
Valgmødet i Gallatin, og at de bleve liggende paa Marken, uden at det
tillodes deres Venner at begrave dem. Denne Efterretning vakte en Del
Ophidselse, i Særdeleshed da Brødrene tillige fik at høre, at
Majoriteten af Befolkningen i Daviess County havde besluttet at
fordrive de Hellige fra dette County. Saa snart Joseph erfarede dette,
begav han sig tilligemed Sidney Rigdon, Hyrum Smith og 15 til 20 Andre
paa Vejen til Gallatin. Undervejs traf de sammen med nogle af de
Brødre, som vare blevne angrebne af Pøbelen, men da de ankom til Lyman
Wights Hus i Adam-ondi-Ahman, Daviess County, bleve de noget beroligede
ved at høre, at omendskjønt nogle af Brødrene vare blevne haardt
saarede under Kampen, var dog Ingen bleven dræbt. Efter at have
tilbragt Natten i Raad hos Lyman Wight, red Joseph den følgende Dag ud,
ledsaget af flere af Brødrene, og besøgte adskillige Personer i
Nabolaget, deriblandt Adam Black, Fredsdommer i Daviess County. Denne
Mand havde kort i Forvejen solgt sin Ejendom til Vinson Knight og efter
Overenskomst faaet en Del af Kjøbesummen udbetalt, hvorefter han havde
forenet sig med Pøbelen for at fordrive de Hellige fra Countiet og
forhindre dem fra at nedsætte sig der. Mange Andre, som havde solgt
deres Ejendomme og faaet deres Betaling eller en Del deraf, gjorde det
samme; thi ved at drive de Hellige bort var det den letteste og
billigste Maade at komme i Besiddelse af deres forrige Hjem paa uden at
betale derfor. Paa Forespørgsel bekjendte Black, hvad han havde gjort,
og da han havde brudt sin Embedsed, opfordrede de ham til at give dem
Oprejsning paa en eller anden Maade, saa at de kunde komme til
Kundskab, om han for Fremtiden vilde være deres Ven eller Fjende, og om
han vilde forvalte Lovene i Retfærdighed; ligeledes bade de ham høfligt
om at undertegne en Fredskontrakt. Dette vilde han ikke, men sagde at
han selv vilde udfærdige en saadan122

til deres Tilfredshed og undertegne den, hvilket han derpaa gjorde; den
lød saaledes:

»Jeg Adam Black, Fredsdommer i Daviess County, bevidner herved for det
Folk, kaldet Mormoner, at jeg er forpligtet til at overholde denne
Stats, saa vel som de Forenede Staters Konstitution; at jeg ikke staar
i Forbindelse med nogen Pøbel; at jeg ikke vil forene mig med nogen
saadan, og at saa længe de ikke fornærme mig, vil jeg ikke fornærme
dem.

Den 8de August 1838.

Adam Black Fredsdommer.«

I Haab om, at han vilde staa ved sin givne Forsikring og haand-hæve
Lovene, vendte de tilbage til Adam-ondi-Ahman, hvor de den næste Dag
mødte i Raad med nogle af Countiets fornemste Mænd. I dette Møde indgik
begge Parter en Overenskomst med hinanden om, at de vilde bevare
hinandens Rettigheder og haandhæve samme, og om Nogen eller Nogle vilde
gjøre Uret, skulde ingen af Parterne opholde dem eller søge at unddrage
dem Retfærdighedens straffende Haand, men overlevere alle Overtrædere,
scl£l åt de kunde blive behandlede overensstemmende med Lov og Ret.
Forsamlingen hævedes under den bedste Forstaaelse, hvorpaa Joseph og
hans Venner vendte tilbage til Far West.

Det var alene paa Grund af broderlige og hengivne Følelser for sine
Brødre, der stadig svævede i Fare, at Joseph skyndte sig til Daviess
County for at yde dem, hvad Hjælp han kunde; det var ikke hans Ønske at
gjøre Nogen Fortræd. Desuagtet gjorde hans Fjender sig al mulig Umage
for at fortrædige ham. Black, som tre Uger i Forvejen havde givet
Jo3eph og Selskab ovennævnte Dokument, aflagde edeligt Vidnesbyrd om,
at han var bleven truet med øjeblikkelig Død af en væbnet Skare paa 154
Mænd, dersom han ikke vilde undertegne et vist Dokument, hvorved han
som Fredsdommer for Daviess County skulde forbinde sig til ikke at
fornærme »Mormonerne«. William P. Peniston svor ligeledes for
Kredsdommer Austin A. King, at en stor Skare bevæbnede Mænd havde
begaaet Vold9gjerninger imod Adam Black ved at omringe hans Bolig,
trække ham ud med Magt, tilføje ham grove Fornærmelser og tvinge ham,
ved at true ham mad øjeblikkelig Død, til at underskrive et Dokument af
en meget vanærende Beskaffenhed; ligeledes svor han paa, at de havde
truet med at ville myrde ham (Peniston), saa snart som de flk Øje paa
ham, og at det var deres Hensigt at ville fordrive alle de gamle
Beboere af Daviess County for at komme i Besiddelse af deres Hjem.
Joseph Smith jun. og Ly man Wight, mente han, vare Ledere af denne
bevæbnede Skare.

Paa Penistons og Andre? edelige Vidnesbyrd udstedte derpaa Dommer King
en Arrestordre imod Joseph, som strax efter blev besøgt af Sheriffen
for Daviess County, der havde Fuldmagt til at føre ham til dette Sted i
Forhør. Rvgtet havde sagt, at Joseph ikke vilde lade sig tage pat en
lovlig Maade, men han beroligede snart Sheriffen ved at fortælle ham,
at han bestandig havde isinde at underkaste sig Landets Love; dog lod
han ham forstaa, at han ønskede at blive forhørt i sit eget County. Der
var for megen Ophidselse og for stor£ JOSEPH SMITHS LEVNETSLØB

Fordom imod ham i Daviess County, til at han kunde vente at vederfares
Retfærdighed der. Da Sheriffen hørte, hvad Joseph havde at sige, opgav
han at udføre Arrestbefalingen og sagde, at han vilde tale nærmere med
Dommer King om Sagen. Da han kom tilbage, fandt han Joseph hjemme efter
Løfte, og underrettede ham derpaa om, at han befandt sig udenfor hans
Jurisdiktion, hvorpaa han rejste bort.

Men af denne Omstændighed udspredtes det Rygte vidt og bredt, at Joseph
og Lyman Wight havde modsat sig Øvrigheden, hvorved man paany tænkte at
vække Ophidselse; og da de Ugudelige havde besluttet, om muligt, at
stemple dem som Lovovertrædere, droge de ud i alle Retninger og
fortalte de afskyeligste Løgne om Joseph og de Hellige. Følgen heraf
var, at Pøbelen begyndte at samle sig fra alle Dele af Øvre-Missouri
til Daviess County for, som de selv sagde, at hjælpe til at tage Joseph
og Lyman Wight. Paa samme Tid udstedte Lilburn W. Boggs, der nu var
bleven Guvernør for Staten Missouri og Overbefalingsmand for Militsen,
Ordre til sin General-Adjutant om at have en Del Kompagnier Kavalleri
og Infanteri i Beredskab for umiddelbar Tjeneste. De Grunde, Guvernør
Boggs anførte for Udstedelsen af denne Ordre, vare, at der var Tegn til
Indianerkrig og Forstyrrelse af Freden i Caldwell, Daviess og Carroll
Counties Hentydningen til Indianerkrig var kun et Blændværk; Boggs
vidste meget vel, at der ingen Grund var til at sammenkalde Militsen
for at beskytte Folket imod Indianerne, men han haabede derved at faa
Lejlighed til at bruge Tropperne imod de Hellige. Lilburn W. Boggs var
en meget slet og ugudelig Mand — en Forræder imod •ethvert republikansk
Princip og en blodig Tyran, som fandt Glæde i at bruge sin Magt til at
forfølge og ødelægge de Uskyldige.

Det var Joseph stedse en Samvittighedssag at gjøre alt muligt for at
fjerne enhver Mistanke og vise sig som en tro og loyal Mind. Lige meget
om Andre gjorde Uret og handlede i ligefrem Modstrid med al Lov og Rat
ved at sammensværge sig i Pøbelhobe etc., ønskede han ikke at følge
deres Exempel, men handlede altid saaledes, at han havde Loven paa sin
Side. De, som derfor vare bekjendte med ham, overraskedes ikke ved at
høre, at han i Forening med Lyman Wight frivillig opgave sig selv til
Forhør for Dommer King i Daviess County; og for ikke at lade
Offentligheden i Uvidenhed om de nærmere Omstændigheder ved hans
tidligere Besøg til Daviess County, affattede han en edelig bekræftet
Skrivelse, som blev fremlagt for Dommer Elias Higbee, og som paa en
klar og fyndig Maade fremsatte de enkelte Omstændigheder ved nævnte
Rejse.

Den 6te September 1838 forlod Joseph, hans Broder Hyrum, Dommer Higbee
og Andre Far West for at begive sig til Stedet, hvor Forhøret skulde
holdes, men da Anklageren ikke var tilstede, opsattes Retten til næste
Dag. Joseph fandt det imidlertid raaieligt, da han den følgende Dag
begav sig til Forhørsstedet, at madtage et Kompagni Brødre, som, medens
Forhøret stod paa, skulde opholde sig ved County-Grænsen og der holde
sig parate til efter et Øjebliks Varsel at komme dem til Undsætning, i
Tilfælde der skulde opstaa124

Uroligheder under Forhøret. Dette var meget nødvendigt, da Ophidselsen
var meget stor, og mange Trusler vare blevne udslyngede imod Joseph.
Under Forhøret, som derpaa tog sin Begyndelse, var William P. Peniston
Anklageren og Adam Black hans eneste Vidne. Ved denne Lejlighed viste
Black som sædvanlig sin sande Karakter. Han svor i det Uendelige og
aflagde Ed paa Ting, som han ikke kunde bevise, og som neppe vare
blevne fremførte for nogen anden Ret i Verden. Der var fire Vidner paa
Forsvarssiden, men hvad Vægt kunde fire sanddrue Sidste-Dages Helliges
Vidnesbyrd have for en Ret i Missouri i de Dage imod een slet og
ugudelig Mands Vidnesbyrd? King forpligtede Joseph og Lyman Wight til
at give Retten en Sikkerhedsborgen for 500 Dollars, skjønt der var
intet Bevis, der berettigede nogen Anklage imod dem; men da de antoge,
at han gjorde det for at berolige Pøbelens Følelser, gave de uden
Modsigelse den forlangte Borgen med tilstrækkelig Sikkerhed og vendte
derpaa tilbage til Far West. Dommeren erkjendte siden efter i Broder
George W. Robinsons Nærværelse, at der ikke fandtes noget Bevis imod
dem, for hvilket de behøvede at stille nogen Borgen, men det var
Pøbelen, ikke Retfærdigheden, der skulde tilfredsstilles!

Med Hensyn til de Gjenvordigheder, som han og de Hellige i de Dage
maatte gjennemgaa, siger Joseph:

»De (Pøbelen) bestræbe sig bestandig for at ophidse os og om muligt
opægge os til Vrede ved at true os Gang efter Gang; men vi frygte dem
ikke, thi Herren, den evige Fader, er vor Gud, og Jesus, Midieren, er
vor Frelser, og i den store Jeg er ere vi stærke, og til ham sætte vi
vor Lid. Skjønt vi Gang efter Gang ere blevne drevne uden Aarsag og
atter og atter slagne uden Anledning fra vor Side, have vi dog med det
Gode bevist for Verden, at vi ikke have noget Ondt isinde imod noget
Menneske eller Parti, at vi ikke have fornærmet Nogen, at vi ere
fredelige mod Alle, og at vi passe vore egne Sager og ingen Andres. Vi
have taalt, at vore Rettigheder og Friheder ere blevne os berøvede; vi
have ikke hævnet os over disse Forurettelser; vi have apelleret til
Øvrigheder, Sheriffer, Dommere, Regjeringen og Præsidenten over de
Forenede Stater — alt forgjæves, og dog have vi roligt fundet os i alt
dette. Vi have ikke gaaet i Rette med den store Gud; vi knurrede ikke,
men forlode Alt i Fred og trak os tilbage til det Indre af Landet, til
den store, vilde Prærie, til de nøgne, udyrkede Sletter og begyndte der
paany. Vi fik de øde Steder til at blomstre som Rosen, og nu vil den
djævelske Skare dog ikke unde os Ro.«

Dette er et tydeligt og kraftigt Vidnesbyrd angaaende de Forurettelser,
som bleve tilføjede de Sidste-Dages Hellige af deres Fjender. En
levende Guds Profet skrev det, og det vil staa som et skrækkeligt
Vidnesbyrd imod de Mænd, hvis Forbrydelser det beskriver, indtil en
fortørnet Guds Hævn tilfulde er tilfredsstillet. Erindringen om deres
onde Gjerninger lader sig ikke udslette, thi de ere skrevne i blodige
Træk. Allerede er Missouris Jord under den paafølgende Borgerkrig
bleven vædet med mange af de skyldige Mænds og deres Familiers Blod, og
Enden er endnu ikke kommen!£ JOSEPH SMITHS LEVNETSLØB

FJORTENDE KAPITEL.

Pøbelen fortsætter sine Skjændselsgjerninger. — En hyklerisk Dominer. —
Guvernør Boggs som et vill'gt Redskab i Pøbelens Hænder. — En Anekdote
om en ung Officer. — De Witt omringes af Pøbelen. — En betegnende
Skrivelse. — De Hellige nødes til at forlade de Witt og nedsætte sig i
Caldwell County. — Pøbelen trækker sig tilbage fra Daviess County. — En
Skjærmydael ved Crooked-Floden. — Oberst Pattens Død. — Pøbelen drives
paa Flugt. — De Helliges Forsvarsbevægelser udlægges som Oprør og
Forræderi. — Guvernør Boggs udsteder sin bekjendte Udryddelsesordre.

Ophidselsen imod de Hellige vedblev stadig at tiltage. Pøbelen
strømmede ind fra alle Kanter til Daviess County og indrettede sit
Hovedkvarter i Nærheden af Millport; de begvndte strax at begaa
Voldsomheder imod de Hellige, stjæle deres Kvæg og ødelægge deres
Ejendele samt truede dem med fuldstændig Uddrivelse af Staten.

Den 8de September rygtedes det i Far West, at Pøbelen var i Færd med at
angribe Adam-ondi-Ahman. Flere af de Hellige vare strax rede til at
drage de derværende Brødre til Undsætning, og den næste Morgen begav et
Kompagni Brødre sig paa Vejen der hen. Da man tillige hørte, at en
Vogn, belæsset med Geværer og Ammunition, var undervejs fra Richmond
til Pøbelen i Daviess County, tog et Kompagni væbnede Mænd under
Kaptejn William Allred ud for at af skjære dem Vejen. De fandt Vognen
sønderbrudt og Gevær-kisterne trukne ind i det høje Græs tæt ved
Vognen, men kunde ikke opdage noget Menneske i Nærheden. Kort efter kom
dog tre Mænd tilstede, som strax bleve arresterede og tilligemed
Geværerne bragte til Far West. Kaptejn Allred handlede efter Fuldmagt
af de civile Authoriteter i Caldwell County, som havde udstedt Ordren
til at beslaglægge Vaabnene og arrestere Førerne. Saa snart disse Mænd
vare blevne arresterede, blev Dommer King ved Brev underrettet om det
Forefaldne, og Brødrene udbade sig hans Raad med Hensyn til, hvad de
skulde foretage sig med Geværerne og Fangerne. Dommeren svarede, at de
skulde »løslade Fangerne«, men vidste ikke, hvad han skulde raade dem
til med Hensyn til Geværerne; »dog«, sagde han, »skulle de ikke med min
Medvirken blive eder fratagne for at be-nyttes mod eder i noget
ulovligt Øjemed«. Desuagtet raadede Dommer King under samme Dato
General Atchison til »at samle 200 Mænd eller flere for at adsprede de
bevæbnede Skarer i Daviess og ligeledes i Caldwell County, og tvinge de
Mormoner, som ikke vilde overgive sig, til Underkastelse, da det ikke
kan lade sig gjøre at tilsidesætte Loven for deres Skyld«.

Vi omtale denne Begivenhed for at vise nævnte Dommers Hykleri. Overfor
Joseph og de Hellige viste han sig tilsyneladende venlig og
fredeligsindet, medens han paa samme Tid var deres svorne Fjende. Det
kunde ikke lade sig gjøre at tilsidesætte Lovene for »Mormonernes
Skyld«; men det var fuldkommen i sin Orden, at Pøbelen bortjog og
dræbte de Helüge, som, saa snart de gjorde Modstand, bleve ansete for
Oprørere.

Omtrent paa denne Tid sendte William Dryden, Fredsdommer i126

Daviess County, en længere Skrivelse til Guvernør Boggs, hvori han
underrettede ham om, at »han havde udstedt en Arrestordre imod Alanson
Ripley, George A. Smith og Flere for at have anfaldet og truet Adam
Black den 8de August sidstleden«, og at Embedsmanden med en Vagt,
bestaaende af 10 Mand, der skulde udføre Ordren, med Magt blev tvungen
til at forlade Byen, hvor Paagjældende antoges at opholde sig.
»Mormonerne,« sagde han fremdeles, »vare saa vel bevæbnede og talrige i
Countierne Caldwell og Daviess, at den udøvende Magt i disse Countier
var altfor magtesløs til at kunne iværksætte en Arrestordre mod nogen
af »Mormonerne«, som tillige behandlede Landets Love med den dybeste
Foragt.«

Saa snart Guvernør Boggs havde modtaget dette Brev, udstedte han eç
Ordre til General David R. Atchison om at lade et tilstrækkeligt Antal
af Tropperne under hans Kommando holde sig rede til at hjælpe de civile
Authoriteter i Daviess County at »udøve alle Arrestordrer og andre
Embedsforretninger, og først og fremmest være den Embedsmand
behjælpelig, som havde det Hverv at udføre den af Fredsdommer William
Dryden den 27de August mod Alanson Ripley, George A. Smith og Flere
udstedte Arrestordre og bringe Paagjældende for Domstolen«. Denne
foragtelige Fredsdommer kunde ved sine Løgne bevæge Guvernøren til
øjeblikkelig Handling, medens han slet intet Hensyn tog til Hundreder
af Helliges indstændige Bønner om Beskyttelse og Retfærdighed.

En Troppeaf deling, bestaaende af hen ved 1000 Mand under General-Major
David R. Atchisons Kommando, var snart undervejs til Daviess County og
lejrede sig ved Ankomsten did imellem de to-Byer Millport og
Adam-ondi-Ahman. Paa sidstnævnte Sted havde de Hellige fra de
omliggende Egne samlet sig til Selvforsvar imod Pøbelen og havde i
dette Øjemed stillet sig under Oberst Wights Kommando.

Da Militsens Generaler besøgte Pøbellejren i Millport, fortalte man
dem, at disse lovløse Banditer havde samlet sig der til Selvforsvar.
Indbyggerne i Daviess County vare blevne truede af »Mormonerne«, og de
vare nu komne for at hjælpe og forsvare dem. Saadanne vare de Løgne,
som de søgte at binde Folket paa Ærmet for derved at retfærdiggjøre
deres egen ulovlige Fremgangsmaade, men ved selv at aflægge et Besøg i
de Helliges Lejr kom Generalerne snart til Kundskab om, at det forholdt
sig anderledes. Saaledes siger General Parks i sin Skrivelse til
Guvernøren fra Daviess County den 25de Sept., at »hvad end Mormonernes
Hensigt har været, før vi kom her til, have de siden vor Ankomst ikke
viist nogen Tilbøjelighed til at modsætte sig Lovene eller
tilkjendegivet noget fjendtligt Sindelag. Der har hersket saa megen
Fordom og Overdrivelse angaaende denne Sag, at jeg fandt Tingene
aldeles forskjellige fra, hvad jeg havde ventet. Da vi ankom her til,
saa' vi en stor Skare Mænd fra de tilstødende Countier, bevæbnede og
paa aaben Mark; efter hvad jeg erfarede, var det deres Hensigt at
hjælpe Folket i dette County mod Mormonerne,, uden at de retmæssige
Authoriteter havde opfordret dem dertil.

Efterskrift. — Siden jeg skrev Ovenstaaende, har jeg modtaget£ JOSEPH
SMITHS LEVNETSLØB

Underretning om, at hvis Komiteen ikke kan enes, have Mændene fra
Daviess County besluttet at drive Mormonerne ud med Krudt og Kugler.«

General Atchison, som omtrent samtidig tilskrev Guvernør Boggs, sagde:
»Sagerne staa ikke saa galt i det County, som Rygtet fremstiller, og,
støttet paa edelige Vidnesbyrd, nærer jeg i Sandhed ingen Tvivl om, at
Deres Excellence er bleven ført bag Lyset af rænkefulde eller
halvforrykte Menneskers overdrevne Beretninger. Jeg har bragt i
Erfaring, at der er ingen Grund til Frygt, hvad Mormonerne angaar.«

De frygteligste Historier fortaltes om de Hellige. De vare ifølge deres
Fjenders Udsagn et forfærdeligt Folk; disse Løgne vare saa ofte blevne
gjentagne af Pøbelen, at de tilsidst selv begyndte at tro paa dem; men
i Stedet for at Pøbelen i Virkeligheden havde nogen Aarsag til Frygt,
var netop det Modsatte Tilfældet. De Hellige vare faa i Antal og næsten
forsvarsløse, medens deres Fjender vare talrige og vel bevæbnede og,
hvad værre var, uden mindste Barmhjertighed.

En ganske morsom lille Historie, der vil tjene til Belysning af den
Frygt, som Missourianerne i de Dage nærede for de Hellige, fortælles om
en ung Officer, der tjente som Adjutant hos General Do-niphan. Paa et
Besøg til Far West tog Generalen sin Adjutant med sig og opslog sin
Bopæl hos Profeten. Da de om Aftenen trak sig tilbage for at begive sig
tilsengs, fik de anvist et Værelse med to Senge, af hvilke Generalen
benyttede den ene og hans Adjutant den anden. Men da Lyset blev
slukket, syntes paa en Gang alle de Ræd-selshistorier, den unge
Adjutant havde hørt fortælle om »Mormonerne«, pludselig at dukke op i
hans let bevægelige Fantasi, og han blev saa forskrækket, at han var
glad ved at slippe ud af sin Seng og liste sig hen i Generalens!
Officerer have i Almindelighed Ord for gjerne at ville anses for
modige, men i dette Tilfælde syntes den unge Officers Frygt at være
større end hans Mod.

I Slutningen af September Maaned blev ovennævnte Armee opløst, og Alt,
hvad den havde udrettet, var, at den spredte Pøbelen til andre Egne,
hvor den paany gjentog sine Voldsgjerninger.

I store Hobe samlede Pøbelen sig derpaa omkring de Witt i Carroll
County, hvor de Hellige efter Evne rustede sig til Selvforsvar. Lidt
efter lidt havde Pøbelen imidlertid fuldstændig omringet Byen, og da
som Følge heraf al Tilførsel af Levnetsmidler etc. blev standset,
begyndte Indbyggerne snart at lide Mangel, og det tilsidst i saa høj en
Grad, at flere af de Hellige bogstavelig døde af Hunger. Medens
Forholdene vare saaledes i De Witt, hændte det sig, at General Samuel
D. Lucas, tidligere Pøbelleder mod de Hellige i Jackson County, sejlede
nedad Floden forbi De Witt, og for at vise, hvorledes Brandfakler og
Dødspile bleve udslyngede igjennem Staten, og det endog af højtstaaende
Mænd, som under Ed vare forpligtede til at overholde den offentlige
Fred, ville vi anføre følgende Skrivelse fra nævnte General til
Guvernør Boggs, dateret Boonville, Missouri, den 4de Okt. 1838:

»Kjære Herre! Da vi forleden Mandag passerede ned ad Missouri-128

Floden, saa' vi en stor Skare Mormoner under Vaaben i De Witt, Carroll
County. Deres Anfører, Oberst Hinkle, tidligere fra Caldwell County,
underrettede mig om, at de vare 200 Mand stærke, og at de hvert Øjeblik
ventede at blive angrebne af Borgerne i Carroll County, hvilke han
sagde kun vare lejrede sex Mile der fra, ventende paa Forstærkning fra
Salina County. Hinkle sagde, at han havde besluttet at forsvare Byen,
selv om det kom til Slag. Efterretning fra Dr. Scott i Fayette er netop
indløben her til om, at en Træfning havde fundet Sted igaar, og at
flere Mand faldt. Dr. Scott meddeler mig, at han flk denne Underretning
af en agtværdig Herre, der havde hørt Skydningen, idet han sejlede
forbi. Hvis en Træfning virkelig har fundet Sted, hvorom jeg ikke
tvivler, vil det vække stort Røre i hele Øvre-Missouri, og disse
foragtelige og nedværdigede Væsener ville blive udryddede af Jorden.
Dersom een af Carrolls Indbyggere skulde blive dræbt, tror jeg, at der
inden fem Dage vil befinde sig 4 å 5000 Frivillige paa Kamppladsen mod
Mormonerne, og Intet uden disses Blod vil tilfredsstille dem. Det er en
ubehagelig Tingenes Tilstand. Forholdsregler agter jeg ikke at foreslaa
Deres Excellence. Mine Tropper af 4de Division afvæbnedes kun indtil
nærmere Ordre og kunne være parate efter en Times Varsel.«

Med Hensyn til dette Brev skriver Joseph: »Foragtelige og nedværdigede
Væsener«! Hvo har vel nogensinde før hørt højmodige og hæderlige Mænd
nedlade sig til at ofre deres Ære ved at fremkalde Krig uden Aarsag mod
»foragtelige og nedværdigede Væsener«? Men General Lucas er rede til
med hele sin Division »efter en Times Varsel« at gaa i Kamp paa
saadanne æresløse Betingelser, for saa vidt hans egen Indberetning er
sand. Men Lucas vidste bedre Besked. Han vidste, at de Hellige vare et
uskyldigt, uskadeligt Folk, der ej vilde slaas med Nogen uden til
Selvforsvar; hvorfor da skrive et saadant Brev til Guvernøren for at
ophidse hans Sind? Hvorfor ikke holde Sandhed og Retfærdighed paa Deres
Side, arme Lucas? Evighedens Annaler ville en Gang aabenbare for Dem,
hvem der er de »nedværdigede Væsener«, og hvad der skal bødes for
Udgydelsen af »Mormonernes Blod«.

En Komite, som var bleven afsendt fra Chariton County for at undersøge
Beskaffenheden af Tvistighederne i De Witt og Omegn, saa' ikke Sagen i
samme Lys som Lucas. Efter at være vendte tilbage aflagde de edeligt
Vidnesbyrd om, at Pøbelen havde fortalt dem, at de førte Krig imod de
Hellige i den Hensigt at dræbe dem eller fordrive dem fra Countiet, og
at de Hellige kun vare beredte til Selvforsvar og bade om Fred samt
ønskede, at de civile Authoriteter vilde komme der hen saa hurtigt som
muligt og bilægge Tvistighederne.

Paa den Tid var Joseph tilligemed en Del Andre paa en Rejse i den nedre
Del af Caldwell County for at vælge et Sted til Anlæggelsen af en By.
Paa Rejsen mødte han en af Brødrene fra De Witt, som underrettede ham
om Pøbelopløbene og de Helliges Tilstand der.

»Jeg blev forbauset,« skriver Joseph, »ved at modtage denne
Efterretning, endskjønt der allerede tidligere havde viist sig Tegn paa
Pøbelexcesser; men jeg havde haabet, at Retsfølelsen hos
StørstedelenJOSEPH SMITHS LEVNETSLØB

af Folket og deres Agtelse for Konstitutionen vilde have kuet
Forfølgelsens Aand, som maatte vise sig i nævnte Egn.

Ved Modtagelsen af denne Underretning traf jeg strax Forberedelser til
at rejse til De Witt for om muligt at berolige Folkets Følelser og
bevare mine Brødres Liv, der saaledes vare udsatte for Folkets
Ondskabsfuldhed.

Lørdagen den 6te Okt. ankom jeg til De Witt og fandt, at Beretningen om
Tilstanden paa dette Sted var overensstemmende med Sandheden; thi det
var med stor Vanskelighed og ved at rejse ad en ubefærdet Vej, at det
lykkedes mig at naa der hen, da alle Hovedveje vare stærkt besatte af
Pøbelen, der afskar al Forbindelse med Staden. Brødrene, der blot vare
en Haandfuld i Sammenligning med Pøbelen, som omringede dem, vare
næsten blottede for Proviant og uden Udsigt til at kunne faa nogen. Vi
ansaa det for raadeligt at sende Bud til Guvernøren og underrette ham
om Forholdene i Haab om, at han vilde skjænke os den Beskyttelse, vi
behøvede, og som var os garanteret sammen med andre Borgere. Flere
højtstaaende Mænd, som boede i den nærmeste Omegn, og som ikke i
fjerneste Maade stode i nogen Forbindelse med de Sidste-Dages Helliges
Kirke, men havde været Vidne til vore Fjenders Fremgangsmaade, traadte
frem og aflagde edeligt Vidnesbyrd om den Behandling, der var bleven os
tildelt, og om den farlige Stilling, hvori vi befandt os. De tilbøde
endog selv at ville begive sig til Guvernøren og fremstille Sagen for
ham.«

Men saa langt fra at erholde nogen Hjælp eller endog blot at blive
viist nogen Sympathi af denne Mand, bleve de Hellige derimod
underrettede om, at »Kampen stod mellem Mormonerne og Pøbelen«, og at
»de selv maatte udkæmpe den«.

Imidlertid ankom General Parks med en Afdeling Tropper til Nabolaget og
lejrede sig omtrent 5 Mile fra De Witt. Disse Tropper vare paany blevne
indkaldte paa Grund af de stedfundne Uroligheder, men da baade han og
hans Mænd vare fjendtligsindede imod de Hellige, blev der Intet gjort
for at sprede Pøbelen. Han undskyldte sig med, at Kaptejn Bogarts Mænd
vare oprørske og pøbelsindede, og han kunde derfor Intet udrette med
sine Tropper. Denne Bogart var Kaptejn over et Kompagni af Militsen
under Parks og var ellers en Methodistpræst. Han var en bitter Fjende
af de Hellige og en Pøbelophidser af værste Slags. I et Brev, som
General Parks derpaa afsendte til General Atchison, skrev han: »Intet
synes at være saa efterspurgt her som Mormonskalpe (efter Carrolls
Indbyggeres Tale at dømme); hidindtil har der været knapt med dem.« Og
han tilføjede videre: »Saa vidt jeg kan forstaa, ere de (de Hellige)
endnu gaaede forsvarsvis tilværks. Det er min bestemte Mening, at
Mormonerne ingen Ro ville faa, før de drage hort.«

Omtrent paa denne Tid havde Pøbelen sendt Bud til Jackson County og
faaet en Kanon, Krudt og Kugler; bevæbnede Hobe kom dem til Hjælp fra
Ray, Saline, Howard, Livingston, Clinton, Clay og Platte Countier, og
en Mand ved Navn Jackson fra Howard County blev valgt til deres
Anfører. Det var under Dødsstraf forbudt

de Hellige at forlade Byen; naar de forsøgte at gaa ud for at skaffe
sig Fødemidler, for hvilke de vare aldeles blottede, blev der skudt paa
dem. Saa snart Kvæg, Heste eller andre Ejendele kom i Nærheden af
Pøbelen, bleve de tagne som Bytte. Paa Grund af denne Lovløshed maatte
de fleste af Brødrene bo i Vogne eller Telte og indrette sig saa godt,
de kunde.

Der var nu ikke noget som helst Haab om, at de Hellige kunde staa imod
Pøbelen, der stadig voxede. Deres Proviant var som sagt aldeles sluppen
op, og Brødrene vare udmattede af den idelige Staaen paa Vagt for at
iagttage alle Fjendens Bevægelser. Nogle af Brødrene døde af Mangel paa
Livets første Fornødenheder, og for »første Gang i mit Liv«, skriver
Joseph, »havde jeg den Smerte at se nogle af mine Medmennesker falde
som Offer for Forfølgelsens Aand, der den Gang herskede og siden efter
har hersket i saa stor en Grad i Øvre-Missouri, og det endog Mænd, som
vare dydige, og mod hvem ingen retfærdige Beskyldninger kunde
fremføres, men som formedelst deres Kjærlighed til Gud, deres
Hengivenhed for hans Sag og deres Beslutning om at ville bevare deres
Tro maatte nedstige i en tidlig Grav«.

Imidlertid tilskyndede Henry Root og David Thomas (hvilke Mænds Raad
Anlæggelsen af De Witt fornemmelig skyldtes) de Hellige til at forlade
Stedet. Thomas sagde, at han havde Pøbelens Forsikring om, at dersom de
vilde forlade Stedet, skulde intet Ondt blive dem tilføjet, og de
skulde blive betalte for alle de Tab, de havde lidt, og tilføjede, at
de vare komne som Voldgiftsmænd i dette Øjemed, samt at nogle Mænd
skulde blive beskikkede til at vurdere de Ejendele, de ikke kunde
medtage, hvilke de skulde blive betalte for.

Da der saaledes ingen Udsigt var til Befrielse, idet Guvernørens Øre
var døvt for alle Bønner og Forestillinger, og Militsen havde gjort
Mytteri og Størstedelen af dem vare færdige til at gaa over til
Pøbelen, kom Brødrene til den Slutning, at det var bedst at forlade De
Witt og søge Ly et andet Sted. Som Følge heraf blev en Komite dannet
ifølge Pøbelens Ønske, men da denne Komite bestod af Uden-forstaaende,
vurderede de kun de Helliges Landejendomme, som* ovenikjøbet ikke bleve
betalte. Mange af deres Huse vare blevne opbrændte, deres Kvæg
fordrevet og en stor Del af deres øvrige Ejendele ødelagt af Pøbelen;
men naar har man nogensinde hørt, at de Hellige have faaet Erstatning
for, hvad deres Fjender have ødelagt! Da de Hellige derpaa skulde til
at drage bort, savnede de mange af deres Heste, Oxer og Køer, som ej
vare til at finde. Pøbelen roste sig nemlig af, at de havde dræbt deres
Kvæg og levet deraf. Med omtrent halvfjerdsindstyve Vogne og det
Tiloversblevne af deres Ejendele, som det var lykkedes dem at redde,
brøde de op fra De Witt den Ilte Oktober 1838 og begave sig paa Vejen
til Caldwell County. Under Rejsen bleve de bestandig foruroligede og
truede af Pøbelen, der gjentagne Gange skød paa dem. Flere af de
Hellige døde undervejs paa Grund af Mangel og Overanstrengelse, og de
maatte begraves ved Vejkanten uden Kister og under de sørgeligste
Omstændigheder. Resten ankom til Caldwell den 12te Okt. JosephJOSEPH

var stadig med dem og var altid rede til at trøste, opmuntre og hjælpe
dem. Hvor som helst der var Fare paa Færde, var Joseph tilstede og
beviste saaledes de Hellige Sandheden af Jesu Ord, at »Ingen har større
Kjærlighed end den, som er villig til at nedlægge sit Liv for sine
Venner«.

Ikke saa snart havde de Hellige forladt De Witt, førend Sashel Woods,
en presbyteriansk Præst, kaldte Pøbelen sammen og holdt en Tale til dem
og sagde, at de maatte skynde sig at komme deres Venner i Daviess
County til Hjælp. Salget af Landejendomme, sagde han, var nær
forestaaende, og hvis de kunde faa »Mormonerne« uddrevne, kunde de faa
Forkjøbsret til alt Landet og faa deres Ejendomme tilbage igjen samt
beholde den hele Betaling, de havde modtaget for dem. Han forsikrede
Pøbelen, at de ikke havde Noget at befrygte fra Øvrighedens Side for
denne deres Handlemaade; thi de havde nu tilstrækkeligt Bevis for, at
Øvrigheden ikke vilde hjælpe »Mormonerne«, og at de ligesaa gjerne
kunde tage deres Ejendomme som at lade være. Denne Opfordring vandt
Bifald, hvorfor hele Banden begav sig til Daviess County, medtagende
sin Kanon. Imidlertid var Cornelius Gillium ivrig beskjæftiget med at
faa Pøbelen paa Benene i Platte og Clinton Countier for at hjælpe Woods
i hans Bestræbelser for at drive fredelige Borgere fra deres Hjem og
berøve dem deres Besiddelser.

Da de Hellige i Caldwell County kom til Kundskab om disse Bevægelser og
tillige af General Doniphan havde faaet Befaling til at berede sig til
Selvforsvar, forsamledes Brødrene i Far West i et Antal af flere
hundrede med den Beslutning at forsvare deres Rettigheder til det
Yderste, og den 15de Oktober forlode omtrent 100 bevæbnede Mænd,
hvoriblandt Joseph selv, under Oberst-Løjtnant Hinkle Far West, for at
begive sig til Adam-ondi-Ahman i Daviess County, hvor Pøbelen paany
havde begyndt at begaa mange Plyndringer, saasom at bortdrive deres
Heste, Kvæg, Faar, Svin osv. Mange af dem, hvis Huse bleve afbrændte,
saa vel som de, der boede adspredte paa ensomt beliggende Steder,
flygtede ind i selve Byen for at komme ••i Sikkerhed og søge Ly mod den
heftige Snestorm, der rasede den 17de og 18de Oktober. Kvinder og Børn
bleve saaledes nødte til at forlade deres Hjem og rejse flere Mile
tilfods for at undslippe Pøbelen. »Mine Følelser,« skriver Joseph,
»vare saadanne, at de ej kunne beskrives, da jeg saa' dem flokkes ind i
Landsbyen næsten aldeles blottede for Klæder, thi de havde kun reddet
deres Liv.«

Under denne Tingenes Tilstand ankom General Parks til Daviess County og
var i Lyman Wights Hus, da den Efterretning modtoges, at Pøbelen
afbrændte Husene, og at Kvinder og Børn flygtede for at finde
Sikkerhed. Oberst Wight, som var ansat ved det 59de Regiment under
General Parks Kommando, spurgte ham, hvad man skulde gjøre; han
svarede, at han øjeblikkelig maatte samle sine Mænd og gaa imod Pøbelen
og adsprede dem. Som Følge heraf blev en Afdeling strax bragt paa
Benene og var om kort Tid paa Vejen med den Beslutning at fordrive
Pøbelen eller dø i Forsøget, da de ikke kunde taale en saadan
Behandling længere.

Saa snart Pøbelen havde erfaret General Parks Ordre og kom til Kundskab
om Brødrenes Beslutning, brøde de op med deres Lejr og flygtede i
største Hast, efterladende deres Kanon og en Del Krigs-forraad paa
Lejrpladsen, som derved faldt i de Helliges Hænder. Men for imidlertid
at opnaa deres Øjemed, greb Pøbelen til List, og efter at have flyttet
deres Huse, der kun bestode af nogle usle Tømmerhytter, satte de disse
i Brand, hvorpaa de meldte til Statens Authoriteter, at »Mormonerne
nedbrændte og ødelagde Alt for dem«.

Da Pøbelen trak sig tilbage fra Daviess County, vendte Joseph tilbage
til Caldwell, hvor han haabede i det mindste for en Tid at faa Ro for
sine Fjender, men ikke saa snart var han ankommen til Far West, før det
blev ham fortalt, at Pøbelen havde begyndt Fjendtligheder paa Grænserne
af nævnte County og havde taget flere af Brødrene tilfange. Flere
Maaneder i Forvejen havde Herren befalet de Hellige at indsamles til
Byerne, men paa Grund af deres Forsømmelse heri maatte de nu overlade
deres Ejendele og Andet i Pøbelens Hænder og skyndsomt tage Flugten til
de omliggende Byer, glade ved at slippe bort med Livet. Saaledes blev
Far West i ganske kort Tid bogstavelig overfyldt med Mennesker, idet de
Hellige strømmede ind fra alle Kanter, søgende Beskyttelse mod Pøbelens
Raseri.

Den 24de Oktober ved Middagstid ankom Kaptejn Bogart med 30 ä 40 Mand
til en Broder Thoret Parsons Bopæl ved Udspringet af den østlige Gren
af Log-Bækken og advarede ham om at fjerne sig inden Kl. 10 næste Dags
Formiddag; han erklærede ligeledes, at han vilde hjemsøge Far West med
Torden og Lynild inden næste Dags Middag, dersom han var saa heldig at
træffe »Neil« Gillium, som vilde slaa Lejr for Natten omtrent 6 Mile
vesten for Far West, medens han selv vilde lejre sig ved
Crooked-Floden. Broder Parson sendte et Bud til Far West med disse
Efterretninger og fulgte selv efter Bogart for at iagttage hans
Bevægelser. To andre Brødre, som vare tagne ud i samme Øjemed, saa'
otte bevæbnede Mænd af Pøbelen aflægge et Besøg i Broder Pinkhams Hus,
hvor de toge tre Fanger og fire Heste, Vaaben osv., og droge bort med
Trusler mod Fader Pinkham; henved Midnat kom de tilbage til Far West og
aflagde Rapport om Pøbelens Forehavende, som de vare komne til Kundskab
om ved Bogarts Bevægelser.

Da Elias Higbee, den første Dommer i Countiet, modtog denne
Efterretning, befalede han Oberst-Løjtnant Hinkle, som var
Øverstkommanderende i Far West, at rykke ud med et Kompagni for at
splitte Pøbelen og befri Fangerne, som ifølge Rygtet skulde myrdes om
Natten. Trompeten skraldede, og Brødrene samledes paa Torvet omtrent
ved Midnat, hvor de bleve gjorte bekjendte med Kjends-gjerningerne, og
omtrent 75 Frivillige adløde Dommerens Opfordring og stillede sig under
David W. Pattens Kommando; derefter begave de sig tilhest paa Vejen til
Pøbellejren, hvor de haabede at overrumple og adsplitte Fjenden, befri
Fangerne og uden Blodsudgydelse forpurre Angrebet, der truede Far West.

Parley P. Pratt, som var en af Deltagerne i denne Expedition, giver
følgende Beretning herom: »Dette Kompagni var snart under-£ JOSEPH
SMITHS LEVNETSLØB

133

vejs og maatte tilbagelægge en Vejlængde paa omtrent 12 Mile over
udstrakte Prærier. Katten var mørk, men den flammende Prærieild oplyste
vidt og bredt de fjerne Sletter, medens uhyre Røgsøjler saas at hæve
sig i frygtelig Majestæt, som om Verden stod i lys Lue. Denne
pragtfulde Scene kan Ingen forestille sig uden den, som paa en
Efteraarsdag har været Vidne til en Præriebrand, der farer hen over
Millioner Akres Land, bedækkede med alenhøjt tørt Græs, og kun
efterlader en glat, sort Overflade, som aldeles har mistet sin
Vegetation.

De tusinde Meteorer, der i Afstand blussede lig Lejrilde af en eller
anden Krigshær, kastede forunderlige Lysglimt paa Himmelens udstrakte
Hvælving, hvilket Mange fejlagtigt vilde have antaget for Nordlys.
Denne Scene i Forening med Midnattens Taushed, de buldrende Lyde af
Hestenes Trampen hen over Slettelandets haarde og tørre Overflade,
Sablernes Klirren i deres Skeder, de tilfældige Glimt af blanke Vaaben
i den flagrende Belysning, det omgivende Mørkes Uhyggelighed samt
Expeditionen og Folkets ubekjendte Skjæbne, bidrog Alt til at fylde
Sindet med dybe og alvorlige Tanker og at kaste et romantisk Skjær over
Fantasien, hvilket sjelden erfares undtagen i Digterens Drømme eller i
den slumrende Fantasies vilde Forestillinger.

I denne højtidelige Procession bevægede vi os fremad i omtrent to
Timer, da det antoges, at vi befandt os i en farefuld Egn. Vi fik
derpaa Befaling til at stige af vore Heste og overlade dem til en Vagts
Varetægt, hvorpaa vi fortsatte Rejsen tilfods een eller to Mile for at
opsøge Fjenden. Vi vare ikke komne ret langt, før (i samme Øjeblik som
vi naaede Udkanten af Skoven) en Salve blev affyret paa os af en
ubekjendt Fjende, der havde ligget i Baghold, og een af vort lille
Antal faldt dødelig truffen til Jorden; hans Navn var Patterson
O'Banyon. I en kort Afstand fra, hvor vi nu befandt os, kunde vi se
Fjendens Lejrild. Paa den østlige Himmel var Dagen allerede begyndt at
gry, men Mørket rugede endnu over Kamppladsen. Ordre blev givet til at
opstille sig i Slagorden under Ly af Træerne og i Krattet, hvilket
strax blev gjort. Ilden blev nu almindelig paa begge Sider, og det
syntes, som om hele Skoven stadig gjenlød af dødbringende Riflers
Knalden. Efter at et Par Salver vare affyrede, blev der givet Ordre til
at angribe Fjenden i dens Lejr. Idet vi derpaa stormede frem, blev det
en Kamp paa Liv og Død, og flere faldt paa begge Sider. I samme Øjeblik
gjennemborede en Kugle den brave Oberst David W. Patten, som netop
befandt sig ved min Side, da jeg saa' ham falde. Da vi vare lige ved at
sejre, vovede jeg ikke at standse for at forvisse mig om hans og de
Øvriges Skjæbne, men stormede ind i Fjendens Lejr. Denne var beliggende
umiddelbart paa Breden af Crooked-Floden, som her var omtrent 40 Fod
bred og saa dyb, at man umulig kunde vade over den. Fjenden, som blev
haardt forfulgt, kastede sig i Floden og kæmpede mod Strømmen for at
naa den modsatte Bred. De, som derpaa naaede den, forsvandt snart
afsyne, hvorpaa Ilden ophørte, og Skoven gjenlød af Feltraabet: »For
Gud og Friheden!«

Vort lille Kompagni, som for en Del var bleven bragt i Uorden,134

blev nu atter opstillet og dets Skydevaaben paany ladede. Da dette var
gjort, blev en Afdeling beordret til at undersøge Valpladsen og efterse
de Saarede. Gideon Carter, som jeg fandt liggende paa sit Ansigt,
vendte jeg om og saa' ham dø. Hans Ansigt var saa ilde tilredt og
vansiret af Saar og Skrammer, at jeg ikke den Gang gjen-kjendte ham,
men jeg erfarede senere, at vi fejlagtig havde antaget ham for en af
Fjenden, og derfor efterladt ham paa Kamppladsen. Jeg fandt dernæst
David W. Patten, som jeg nogle Minuter i Forvejen havde set falde. Han
kunde endnu tale, men laa bleg og døende paa sin ene Side; en Kugle
havde ramt ham i Underlivet. Mange Andre vare saarede, hvoraf flere
meget farligt.

Fjenden havde i sin Forvirring ladet sine Heste, Sadler, Telte og
Bagage blive tilbage. Vi lagde derpaa Seletøjet paa nogle af deres
Heste og spændte dem for en Vogn, som vi indvendig beklædte med Tæpper,
og lagde deri de af de Saarede, som ikke vare i Stand til at ride. Vor
hele Trop besteg derpaa de erobrede Heste og dannede en For- og Bagtrop
til de Saaredes Vogn, hvorpaa vi sagte begave os tilbage til det Sted,
hvor vi havde efterladt vore Heste og Vagten. Her gjorde vi Holdt og
betjente de Saarede. Det var et frygteligt Syn at se disse blege og
hjælpeløse Brødre ligge udstrakte for os og høre deres Stønnen. Omtrent
sex af vore Mænd vare mere eller mindre saarede og een efterladt død
paa Pladsen. Fjenden led et lignende Tab foruden hele dens Oppakning,
Vaaben og Krigsforraad.

Vi erfarede gjennem Fangerne, som vi befriede, at Fjenden bestod af
omtrent 60 Mænd, anførte af en Methodistpræst ved Navn Bogart. Vor
Styrke, som tog aktiv Del i Træfningen, kunde ikke have været mere end
omtrent 50. Ved Træfningens Begyndelse vare tre af vore Brødre blevne
holdte som Fanger i Fjendens Lejr, da de den foregaaende Dag vare
blevne bortførte fra deres fredelige Hjem. Det lykkedes to af disse at
undfly, saa snart Træfningen begyndte, medens den tredie flk en Kugle
gjennem Livet under hans Forsøg paa at løbe over til os, men han kom
sig dog igjen.

Efter at vi nu havde arrangeret Alt paa bedste Maade for de Saarede,
begave vi os langsomt paa Vejen til Far West. Da vi vare komne Byen paa
fem Mile nær, havde vort Expresbud naaet Staden med Efterretningen om
Slaget, hvorfor en Saarlæge og Andre her kom os imøde, hvoriblandt
ogsaa den døende Pattens Hustru. Vore Saarede bleve nu førte ind i et
Hus og deres Saar forbundne. Da Fru Patten traadte ind i Værelset og
hendes Øje mødte hendes Mands ligblege Udseende, brast hun i Graad og
udbrød: »O Gud! min Mand, hvor du dog er bleg!«

Han var endnu i Stand til at tale, men døde samme Aften, stærk i Troen.
Den unge O'Banyon døde omtrent paa samme Tid; de øvrige Saarede kom sig
efterhaanden, men en af dem ved Navn James Hendricks blev en Krøbling.
Patten og O'Banyon bleve begravede sammen under militær Honnør, og et
helt Folk, saa at sige, fulgte dem til Graven. Alle, hvis Følelser ikke
vare for smertelige til at tinde Luft i Taarer, græd. Han var det
eneste Medlem af de Tolvs Kvorum, som hidtil havde fundet en Martyrs
Grav. Han var en stor£ JOSEPH SMITHS LEVNETSLØB

og god Mand og En, som valgte at nedlægge sit Liv for Sandhedens og
Retfærdighedens Sag; for at opnaa dette Privilegium havde han flittig
søgt og bedet til Herren, »thi,« sagde han, »jeg vil hellere dø, end
leve og se saadan Uretfærdighed herske i mit eget Fødeland«.

Efter at have bragt de Saarede til et Sted, hvor de kunde faa passende
Pleje, skyndte Kompagniet sig til Far West og overleverede Krigsbyttet
til Regimentets Oberst, som siden afleverede det til de højere civile
og militære Authoriteter i Staten.«

Paa Grund af denne Tildragelse udspredtes de skammeligste Løgne og
Beskyldninger mod de Hellige, hvis Forsvarsbevægelser udlagdes som
Oprør, Forræderi, Rov og Mord. Breve, der tjente til at ophidse den
offentlige Stemning, udsendtes i alle Retninger. Som en Prøve herpaa
ville vi gjengive følgende Brev til Guvernør Boggs i dets Helhed:

»Carrolton, Missouri, den 24de Okt. 18S8.

Sir! Vi bleve i Aftes underrettede om ved Expres fra Rav County, at
Kaptejn Bogart og hele hans Kompagni, bestaaende af 50—60 Mand, vare
blevne overfaldne og ihjelslagne af Mormonerne ved Buncombe, 12 Mile
nord for Richmond, paa tre nær. Denne Angivelse kan De stole paa er
sandfærdig, og i Aftes ventede man, at Richmond vilde være lagt i Aske
i Dag. Vi kunde tydelig høre Kanontorden, og vi vide, at Mormonerne
vare i Besiddelse af en Kanon. Richmond ligger omtrent 25 Mile vest for
dette Sted i lige Linie. Vi vide ikke, hvilken Time eller Stund vore
Huse ville blive lagte i Aske. Vort Land er ødelagt. For Guds Skyld,
kom os til Undsætning saa hurtigt som muligt. Deres osv.,

Sashel Woods. Joseph Dickson.«

Saadanne Meddelelser satte hele Landet i Oprør. Kvinder og Børn
flygtede fra Richmond af Frygt for, at »Mormonerne« virkelig skulde
ødelægge Byen. Og iblandt dem, som virkelig aflagde Ed paa de
skammeligste Beskyldninger, Bagvaskelser og Løgne imod Joseph og
Kirken, var ogsaa Thos. B. Marsh, som nu havde fornægtet Troen og var
bleven en ivrig Fjende af Kirken. Ingen Meddelelser, hvor urimelige og
usandsynlige de end vare, forekom Guvernøren i mindste Maade
mistænkelige. I en Skrivelse til John B. Clark af 26de Oktober siger
han saaledes, at »det var kommet ham for Øre, at Mormonerne med en
bevæbnet Styrke havde drevet Indbyggerne af Daviess County fra deres
Hjem, plyndret og brændt deres Vaaningshuse, adsplittet deres Kvæg og
ødelagt deres Afgrøde samt lagt Byerne Millport og Gallatin i Aske,
indbefattende County-Sekretærens Kontor samt alle Countiets offentlige
Protokoller«. I samme Skrivelse beordrede han, at en Styrke paa 2000
Mand strax skulde udkommanderes for, som han sagde, at »hjælpe Folket i
Daviess County at gjenerobre deres Hjem og Ejendele«. At hjælpe
»Mormonerne« at »gjenerobre deres Hjem og Ejendele« var der ikke Tale
om. Deres Nød og Lidelser kunde ikke bevæge hans stenhaarde Hjerte til
at foretage noget Skridt til Bedring af deres Kaar eller endog til blot
at yde dem Retfærdighed; men hvor redebon var han ikke til at handle,
naar slige Løgne, som de ovenfor nævnte, kom ham for Øre!

Dagen efter den 27de Oktober udstedte han sin bekjendte
Udryd-delsesordre, der i sin Helhed lyder saaledes:136

> Militsens Hovedkvarter, Jefferson City, den 27de Okt. 1838.

General John B. Clark.

Sir! Siden min Ordre af Gaars Dato til Dem, hvori De opfordres til at
stille 400 Mand Hestfolk af Deres Division, har jeg fra Amos Rees Esq.,
og Wiley E. Williams Eeq., en af mine Adjutanter, modtaget
Efterretninger af den mest oprørende Beskaffenhed, hvilket aldeles
forandrer Sagen. Mormonerne have aabenlyst trodset Lovene og ført Krig
mod Befolkningen i denne Ståt. De befales derfor at paaekynde Deres
Operationer og bestræbe Dem for at komme til Richmond i Ray County med
al mulig Hurtighed. Mormonerne maa behandles som Fjender og af Hensyn
til det Offentliges Vel om fornødent udryddes eller uddrives af Staten.
Deres Voldsgjerniuger overgaa al Beskrivelse. Hvis De kan forøge Deres
Styrke, bemyndiges De herved til at gjøre det, i hvilken som helst Grad
De maatte anse for nødvendig. Jeg har netop udstedt Ordre til
General-Major Wallock fra Marion County om at stille 500 Mand og
mar-schere med dem til den nordlige Del af Daviess og der forene sig
med General Donipban fra Clay, som har faaet Ordre til at begive sig
sammesteds hen med 500 Mand for at afskjære Mormonerne Tilbagetoget til
det Nordlige. De hav« faaet Ordre til at stille sig i Forbindelse med
dem ved Expres; De kan ogsaa kommunicere med dem, om De finder det
nødvendigt. I Stedet for altsaa at gaa til Daviess, som først befalet,
for at indsætte Borgerne der i deres Hjem igjen, vil De øjeblikkelig
rykke mod Richmond og der operere mod Mormonerne. Brigade-General Parks
fra Ray har faaet Ordre til at have 400 Mand af sin Brigade beredte til
at forene sig med Dem i Richmond. Den hele Styrke vil staa under Deres
Kommando. Lilburn W. Boggs,

Guvernør og Øverstkommanderende.«

Boggs var bleven saa forhærdet ved at forfølge de Hellige i Jackson
County og hans Samvittighed saa »svedet med et hedt Jern«, at han
ansaas som skikket til at beklæde det højeste Dommersæde i Staten; det
var sandsynligvis hans Had til Sandheden og »Mormonerne« og hans
blodtørstige, mordlystne Tilbøjelighed, der hævede ham til den
Stilling, han indtog. Hans Udryddelsesordre ophidsede Enhver i Staten,
der var af samme Aand som han selv, og Pøbel-ophidserne i Missouri
flokkede sig fra næsten alle Kanter omkring General Clarks Banner,
medens General-Major Lucas og Brigade-General Moses Wilson, der vare
nærmere Skuepladsen end General Clark, satte sig i Spidsen for den
gamle Jackson County Pøbel samt de Banditer, der nylig havde hærjet
Carroll, Daviess og Caldwell Countier, ialt omtrent 4000 Mand, og
marscherede direkte mod Staden Far West.

Uagtet Clark ikke var den højeste Officer, valgte Guvernør Boggs ham
dog som et brugbart Redskab til at gjennemføre sine morderiske Planer;
thi hvor slette de end vare i Missouri, vare dog kun faa af de
kommanderende Officerer tilstrækkeligt hærdede til i enhver Henseende
at være Boggs behjælpelig i dette paatænkte umenneskelige Slagteri samt
i de Helliges Uddrivelse af en fri og uafhængig Ståt i den
nordamerikanske Republik, hvor Konstitutionen erklærer, at »ethvert
Menneske skal have Rettighed til at dyrke Gud overensstemmende med sin
egen Samvittigheds Bydende«, hvilket var al den Brøde, hvori de Hellige
havde gjort sig skyldige.£ JOSEPH SMITHS LEVNETSLØB

FEMTENDE KAPITEL.

Dr. Avard og hans hemmelige Forening. — Omstændelig Beskrivelse af
Blodbadet ved Hauns Mølle. — Pøbelbæren nærmer sig Far West, hvor
Forberedelser gjøres til Fjendens Modtagelse. — Forræderen Hinkle
slutter i Hemmelighed Overenskomst med Pøbelen. — Kirkens ledende Mænd
i Far West føres som Fanger til Pøbelens Lejr. — Joseph og de andre
Fanger dømmes til Døden, men befries ved General Doniphans kjække
Optræden og føres som Krigsfanger til Jackson County. — Kørende Scener
i de Bortdragendes Familier. — Josephs Forudsigelser gaa i Opfyldelse.
— Han og de Øvrige ankomme til Independence i Jackson County.

»Jeg vil her bemærke,« skriver Joseph, »at medens de onde Aander
gjennemstrejfede Staten paakryds og paatvers for at rejse Pøbel-hobe
mod »Mormonerne«, havde Satan selv ikke mindre travlt med at sætte Ondt
i de Helliges Lejr, og en af hans fornemste Hjælpere var en Dr. Sampson
Avard, som kun havde været i Kirken en kort Tid, og som, endskjønt hans
Færd i det Hele taget holdt sig saa temmelig indenfor Sømmelighedens
Grænser, hvad det Ydre angik, ikke destomindre hemmeligt tragtede efter
at blive den største af de Store og blive Folkets Leder. Dette var hans
Stolthed og hans Daar-skab; men da han intet Haab havde om at vinde de
Helliges Hjerter i aaben Strid for at kunne naa sit Ønske, stræbte han
hos Brødrene paa en Tid, da Pøbelen undertrykkede, røvede, piskede,
plyndrede og ihjelsloge dem og brændte deres Ejendomme — indtil
Overbærelse ikke syntes at være nogen Dyd længere, og Intet uden Guds
ubegrænsede Naade kunde opholde Mennesker i saadanne Prøvelser — at
danne en hemmelig Forening, hvorved han muligvis kunde hæve sig til en
stor Helt ved Kirkens Tilintetgjørelse. Dette søgte han at naa ved sine
smigrende og sleske Taler, som han ofte holdt for sine Medforbundne,
medens hans Værelse var vel bevogtet af nogle af hans Tilhængere, som
vare rede til at give ham et Vink, naar Nogen nærmede sig, der ikke
billigede hans Adfærd. Her udtalte han, at Kirkens Ledere havde givet
deres Samtykke til, hvad han agtede at gjøre; og ved sine Smil og
Smigrerier overtalte han sine Tilhængere til at tro ham og begyndte med
at lade de Faa, han havde vundet, ved Ed binde sig til aldrig at
aabenbare noget som helst af, hvad han maatte meddele dem. Saaledes
optog Avard Medlemmer i sin Forening og forpligtede dem ved Alt, hvad
der var helligt, til at beskytte hverandre i alle lovlige Henseender;
han var meget omhyggelig med at skildre dem den store Herlighed, som
svævede over Kirken, og som snart vilde udgydes over de Hellige som en
Sky om Dagen og en Ildstøtte om Natten og snart afsløre Himmelens
Hemmeligheder, der skulde glæde deres Hjerter, opvække de sløve Aander
blandt de Sidste-Dages Hellige, fylde deres Sind med uudsigelig
Kjærlighed og udruste dem med Kraft, saa at Helvedes Kræfter ikke
skulde sejre over dem; han sagde ofte til sine Tilhængere, at Kirkens
Øverster havde fremstillet ham som deres Talsmand og sat ham til at
være Leder for denne Forening, som han kaldte Daniter.

Paa denne Maade bedaarede han Mange, hvilket gav ham Lejlighed til at
optræde efter en større Maalestok. Han holdt Forsamlinger138

daglig og fremskyndede sit Bedrageri med stor Hast for at forhindre en
moden Overvejelse af Sagen, og han holdt sine Tilhængere forpligtede
til under Dødsstraf at bevare Hemmeligheder og visse Tegn, hvorpaa de
kunde kjende hverandre baade ved Dag og ved Nat.

Derefter holdt han Forsamlinger, hvor han inddelte sine Folk i
Kompagnier paa 10 og 50, og beskikkede en Kaptejn for hvert Kompagni.
Efter at denne Organisation havde fundet Sted, skred han til at
undervise dem om deres Pligter, overensstemmende med deres Kaptejners
Ordre; han kaldte derpaa sine Kaptejner sammen og belærte dem paa et
ensomt Sted som følger:

»Mine Brødre! Da I ere udvalgte til at være vore Anførere — vore
Kaptejner til at bestyre Jesu Kristi Sidste-Dages Rige, som er bleven
organiseret efter det gamle Mønster, har jeg samlet eder her i Dag for
at undervise og belære eder om de Ting, der vedkomme eders Pligter, og
for at vise eder, hvad eders Rettigheder ere, og hvad de snart ville
blive. Vide I ikke, Brødre, at det snart skal blive eders Privilegium
at tage eders respektive Kompagnier og gaa ud paa et Strejftog paa
Grænserne af Settlementerne og gjøre et Bytte af de ugudelige
Hedningers Gods? thi der staar skrevet: »Hedningernes Rigdomme skulle
helliges til mit Folk, Israels Hus«; og saaledes fordrive Hedningerne
ved at røve og plyndre deres Ejendomme. Paa denne Maade skulle vi
opbygge Guds Rige og rulle den lille Sten frem, som Daniel saa' blive
afhugget af Bjærget uden Hænder, indtil den opfylder hele Jorden; thi
dette er netop Maaden, hvorpaa Gud agter at opbygge sit Rige i de
sidste Dage. Om nogen af os skulde blive gjenkjendt, hvo kan vel skade
os? thi vi ville staa hverandre trofast bi i alle Ting og forsvare
hverandre. Om vore Fjender sværge mod os, kunne vi ogsaa sværge.
(Kaptejnerne bleve bestyrtede ved at høre dette; men Avard vedblev.)
Hvorfor studse I herover, Brødre? Saa sandt Herren lever, vil jeg
sværge paa en Løgn for at redde enhver af eder, og om det ikke kunde
hjælpe, vilde jeg lægge dem eller ham under Sandet, ligesom Moses
gjorde med Ægypteren. Paa denne Maade kunne vi hellige Meget til Herren
og opbygge hans Rige, og hvo kan bestaa imod os? Og dersom Nogen af os
overtræder, ville vi behandle ham mellem os selv, og dersom Nogen af
denne Daniter-Forening aabenbarer Noget af disse Forhandlinger, skal
jeg forvare ham, hvor Hundene ikke kunne bide ham.«

Efter denne Tale gjorde alle Officererne Modstand og sagde, at det
kunde ikke gaa an, at de vilde ikke indlade sig paa saadanne
Foretagender, og at det kunde ikke nytte at tale om saadanne Ting.
»Saadanne Handlinger vilde være ligefremme Brud paa Landets Love og
vilde være at frarøve vore Medborgere deres Rettigheder, og det er ej
efter Kristi eller de Sidste-Dages Helliges Lære.«

Denne nyere Sampson tog til Gjenmæle og sagde, at der var ingen Love,
som forvaltedes med Retfærdighed, og at han ikke brød sig om dem, da
dette var en Husholdning, forskjellig fra de foregaaende — Tidernes
Fyldes Husholdning. »I denne Husholdning skal Guds Rige, lære vi af
Skriften, sønderbryde alle andre Riger, og han selv skal regjere, og
hans Love ere de eneste, der skulle existere.«£ JOSEPH SMITHS
LEVNETSLØB

139

Da Avards Lærdomme fremdeles bleve standhaftigt forkastede af Alle,
sagde han, at de gjorde bedst i at lade det Hele fare, endskjønt han
havde faaet sin Myndighed af Sidney Rigdon Aftenen forud. Forsamlingen
hævedes derpaa, og mange af de Tilstedeværende fik Øjnene op; hans
Bedrageri var ikke længere indhyllet i Mørke, og Tilliden til ham
svækkedes betydeligt, endog hos de ivrigste Medlemmer af hans
Daniter-Forening.

Da Kirkens øverste Præsidentskab fik Kundskab om Avards slette
Opførsel, blev han udelukket af Kirken og alle passende Midler anvendte
for at tilintetgjøre hans Indflydelse, hvorover han blev saare
forbitret og begyndte hemmeligt at gaa omkring og omtale sine onde
Hensigter i forblommede Udtryk; men da han indsaa, at alle hans
Bestræbelser vare frugtesløse, stiftede han atter Sammensværgelser og
søgte at blive gode Venner med Pøbelen.

Jeg vil her gjøre opmærksom paa, at de Kompagnier paa 10 og 50, som
Avard oprettede, vare aldeles forskjellige fra og havde Intet at gjøre
med de Kompagnier paa 10 og 50, som Brødrene oprettede til Selvforsvar,
i Tilfælde af et Angreb af Pøbelen, men endnu mere for at ingen Familie
eller Person skulde mangle noget i denne farefulde Tid; derfor var f.
Ex. et Kompagni beskjæftiget med at kjøre Brænde, et andet med at hugge
det, et tredie med at høste Majs, et fjerde med at male det, et femte
med at slagte, et sjette med at uddele Kjødet osv., saa at Alle kunde
være sysselsatte efter Tur, og Ingen skulde mangle Livets
Fornødenheder. Lad derfor Ingen herefter med Forsæt eller af
Fejltagelse forvexle denne Organisation af Kirken, der var sket i gode
og ædle Hensigter, med Apostaten Avards Organisation af
Daniter-Foreningen, der døde, næsten før den blev til.«

Som Følge af Guvernør Boggs Udrvddelsesordre angreb et Antal af Pøbelen
paa omtrent 240 Mand en Del Familier af de Hellige ved Hauns Mølle i
Nærheden af Shoal Creek den 30te Oktbr., om hvilken blodige Tildragelse
Joseph Young afgav følgende edelige Vidnesbyrd for Sekretær C. M. Woods
i Adams County, Illinois:

»Den sjette Dag i afvigte Juli Maaned brød jeg med min Familie op fra
Kirtland i Ohio for at rejse til Caldwell County i den øverste Del af
Staten Missouri, hvilket var mit Bestemmelsessted.

Den 13de Oktober satte vi over Mississippi-Floden ved Louisianna, hvor
vi hørte flere Rygter om Urolighederne i de ovre Egne af Landet, men
Intet, som man kunde stole paa. Jeg fortsatte min Rejse vestover,
indtil jeg satte over Grand-Floden paa et Sted, der kaldes Comptons
Færgested. Her hørte jeg for første Gang, at dersom jeg rejste videre,
vilde jeg udsætte mig for at blive standset af en Skare Bevæbnede; men
saa længe jeg stod paa mit Fødelands Jordbund og indaandede Republikens
Luft, var jeg ikke villig til at afstaa fra mit Forsæt, nemlig at
nedsætte mig med min Familie i •en skjøn og sund Egn, hvor vi kunde
nyde vore Venners og Be-kjendtes Selskab. Følgelig fortsatte jeg min
Rejse, til jeg kom til Whitneys Mølle, der var beliggende ved Shoal
Creek i den østlige Del af Caldwell County.

Efter at have passeret Strømmen og rejst omtrent en 3 Mil mødte140

vi en Afdeling af Pøbelen, omtrent en 40 Mand, hvilke vare tilhest og
bevæbnede med Rifler. De sagde os, at vi ikke kunde rejse længere mod
Vest og truede os med øjeblikkelig Død, hvis vi fortsatte vor Rejse.
Jeg spurgte dem om Grunden til dette Forbud, hvortil de svarede, at vi
vare »Mormoner«, og at Enhver, som bekjendte sig til vor Tro, skulde
forlade Staten inden ti Dage eller frasige sig sin Religion. Derpaa
dreve de os tilbage til ovennævnte Mølle.

Her opholdt vi os i tre Dage; men Fredagen den 26de passerede vi atter
Strømmen, og ved at følge dens Bred lykkedes det os at undgaa Pøbelen
for Øjeblikket og naa en af vore Venners Bopæl i Meyers Settlement.

Søndagen den 28de Okt. omtrent Kl. 12 ankom vi til Hauns Mølle, hvor vi
fandt flere af vore Venner samlede, der afholdt et Raad, i hvilket de
raadsloge om den bedste Fremgangsmaade for at forsvare sig mod Pøbelen,
der samlede sig i Nærheden under Anførsel af Oberst Jennings fra
Livingston og truede med Brand og Mord. Raadet vedtog, at vore Venner
der skulde sætte sig i Forsvarsstilling, hvorfor omtrent 28 af vore
Folk bevæbnede sig, beredte til at møde et Angreb af hvilken som helst
lille Styrke, der maatte komme imod dem.

Samme Aften sendte Pøbelen af en eller anden Aarsag, som den selv bedst
maa kjende, en af deres Folk til os for at slutte Forlig, hvortil vore
Venner vare villige paa Betingelse af fælles Overbærelse paa begge
Sider, og forudsat at begge Partier vilde bestræbe sig for, saa vidt
deres Indflydelse strakte sig, at forebygge videre Fjendtligheder.

Paa denne Tid samlede der sig imidlertid en anden Pøbel ved
Grand-Floden under William Manns Kommando, som truede os; følgelig
forbleve vi under Vaaben.

Mandagen gik hen uden nogen Forstyrrelse fra nogen Kant, men Tirsdagen
den 30te opførtes hin blodige Tragedie, som jeg aldrig vil glemme. Mere
end tre Fjerdedele af Dagen var hengaaet i Stilhed, ligesaa smilende
som den foregaaende. Jeg tror ikke, der var Nogen i vort Kompagni, som
havde nogen Anelse om den pludselige og frygtelige Skjæbne, der ligesom
et truende Uvejr hang over vore Hoveder, og som saa fuldstændigt skulde
forandre omtrent 30 Familiers Omstændigheder, og gribe saa frygteligt
ind i deres Liv og Lykke.

Paa begge Sider af Shoal-Bækken befandt sig en Del spøgende og legende
Børn, medens Mødrene vare beskjæftigede med huslige Forretninger og
Fædrene toge Vare paa Møllen og deres øvrige Ejendomme, medens atter
Andre vare sysselsatte med at indsamle deres Sæd til Vinterforraad.
Vejret var særdeles behageligt, Solen skinnede klart, Alt var Stilhed
og Ro, og Ingen havde den mindste Anelse om den frygtelige Krisis, der
stod lige for Døren.

Det var omtrent Kl. 4 om Eftermiddagen, som jeg sad i min Hytte med mit
Barn paa Armen, og min Hustru stod ved min Side, at jeg kastede et Blik
gjennem den aabne Dør paa den modsatte Bred af Shoal-Bækken, hvor jeg
flk Øje paa en stor Skare bevæbnede Mænd tilhest, som i største Hast
sprængte mod Møllen. Eftersom de rykkede frem mellem de adspredte
Træer, der stode ved Kanten af Sletten, dannede de en Triangel og
rykkede fremad i sluttet£ JOSEPH SMITHS LEVNETSLØB

Orden. David Evans opdagede dem samtidigt, og da han saa' deres
overlegne Antal (der var 240 Mand, ifølge deres egen Beretning), svang
han sin Hat og raabte om Fred. Dette toge de ingen Notits af, men
rykkede stedse nærmere, og deres Anfører Hr. Nehemiah Comstock affyrede
sit Gevær; derpaa fulgte en Pause af ti eller tolv Sekunder, hvorefter
Hoben paa en Gang affyrede henved hundrede Skud, sigtende paa et
Grovsmedeværksted, i hvilket vore Venner havde søgt Skjul. Dog trængte
de Angribende saa langt frem t-il Værkstedet, at de ganske mageligt
igjennem Hullerne mellem de paa hinanden lagte Blokke, hvoraf Smedien
var opført, kunde sigte paa dem, der vare flygtede der hen, for at
finde Beskyttelse mod deres Morderes Ild. Noget længere borte fra
Smedien boede flere Familier i Telte, hvis Liv vare givne til Pris; og
midt i Kugleregnen flyede de i forskjellige Retninger til Skoven. Efter
at jeg nogle Minuter havde staaet ubevægelig og betragtet denne blodige
Scene og blev vaer, at jeg selv svævede i den største Fare, idet
Kuglerne allerede naaede det Hus, i hvilket vi vare, saa anbefalede jeg
min Familie til Himmelens Beskyttelse og forlod Huset fra Bagsiden. Jeg
skjulte min Familie saa godt jeg kunde, og fulgte derpaa tre af mine
Brødre, som vare undslupne fra Værkstedet, og løb opad Stien over
Bakken. Medens vi saaledes flygtede, bleve vi opdagede af den
forfølgende Pøbel, som sendte Kugler efter os, indtil vi naaede Toppen.
Ved Nedstigningen af Bakken skjulte jeg mig i et tæt Krat, hvor jeg laa
indtil Kl. 8 om Aftenen, paa hvilken Tid jeg hørte en kvindelig Stemme,
der i en svag Tone kaldte mig ved Navn og sagde til mig, at Forfølgerne
vare dragne bort, og at der ingen Fare var. Jeg forlod strax mit Skjul
og ilede til Benjamin Lewis's Hus, hvor jeg traf min Familie (der var
flygtet der hen) i Sikkerhed; dog fandt jeg to af mine Venner dødelig
saarede, hvoraf den ene døde førend den kommende Morgen. Her tilbragte
vi da denne Rædselsnat i dyb og smertelig Betragtning over den forløbne
Aftens Begivenheder.

Saa snart Dagen frembrød, ilede jeg og 4 eller 5 Andre, som vare slupne
med Livet fra dette frygtelige Blodbad, til Møllen, for at erfare vore
Venners Tilstand, hvis Skjæbne vi desværre kun altfor godt anede. Da vi
ankom til Hr. Hauns Hus, fandt vi ved Bagsiden af samme Hr. Merricks
afsjælede Legeme og ved Forsiden Hr. McBrides Lig, der fra Hoved til
Fødder i Ordets bogstavelige Forstand var sønderhakket. Jomfru Rebecca
Judd, der havde været Øjenvidne, fortalte os, at han var bleven skudt
med sit eget Gevær, og at Hr. Rogers fra Daviess County, som ejer en
Færge ved Grand-Floden, derpaa saa grusomt havde tilredt ham med en Le
og senere endog pralet af denne sin barbariske Handling. Hr. Yorks Lig
fandt vi i samme Hus. Efter at have betragtet Ligene, ilede vi til
Grovsmedeværkstedet, hvor vi fandt ni af vore Brødre, af hvilke otte
allerede vare hensovede; den niende, Hr. Cox fra Indiana, laa i
Dødskampen og døde kort efter. Vi gjorde strax Forberedelser til at faa
dem begravede, men denne sidste Venskab3tjeneste, som vi vare vore
afdøde Venners jordiske Levninger skyldige, maatte udføres i største
Hast, og uden de sædvanlige Anstandsceremonier; thi vi vare hvert
Øjeblik142

i Fare for at blive skudte af vore Fjender, hvem vi formodede lurede i
et Baghold paa Lejlighed til ogsaa at myrde de Faa, som ved Forsynets
Hjælp overlevede Slagteriet Dagen forud. Vi udførte imidlertid uden
Afbrydelse denne sørgelige Pligt. Begravelsesstedet var en Udgravning i
Jorden, der tidligere var bestemt til en Brønd, og deri maatte vi
hens3Tnsløst lægge vore Brødres Lig.

Blandt de Ihjelslagne vil jeg nævne Sardius Smith, som var en Søn af
Warren Smith og henved ni Aar gammel. Af Frygt for Pøbelen krøb han ind
i Blæsebælgen i Smedien, hvor han holdt sig skjult, indtil Blodbadet
var forbi, men blev derpaa opdaget af en Hr. Glaze fra Carroll County,
som holdt sin Bøsse for Drengens Hoved og bogstavelig bortskød sammes
Overdel. Hr. Stanley fra Carroll fortalte mig senere, at Glaze havde
gjort sig til af sit djævelske Mord over hele Landet, og blandt Andet
broutet af at have »afrevet en Kvist af Mormontræet«.

Antallet af de Dræbte og dødelig Saarede hin Aften udgjør 18 eller 19,
hvis Navne, saa vidt jeg erindrer, ere følgende: Thomas McBride, Levi
N. Merrick, Elias Benner, Josiah Fuller, Benjamin Lewis, Alexander
Campbell, Warren Smith, Sardius Smith (ni Aar gammel), George S.
Richards, William Napier, Augustin Harmer, Simon Cox, Hiram Abbott,
John York, Charles Merrick (en Dreng paa otte eller ni Aar), John Lee,
John Beyers og tre eller fire Andre, hvis Navne jeg ikke erindrer, da
de vare fremmede for mig. Blandt de Saarede, som atter bleve
helbredede, vare Isaac Laney, Nathan K. Knight, William Jokumn, Jacob
og George Myers (to Brødre), Tarlton Lewis, Jacob Haun, Jacob Foutz,
Jacob Potts, Charles Jimison, John Walker, Alma L. Smith (omtrent ni
Aar gammel), og Flere. Jomfru Mary Stedwell blev, idet hun flygtede,
skudt i Haanden, hvorved hun besvimede og faldt over en Træblok, i
hvilken over tyve Kugler bleve siddende, som afskødes efter hende.

Denne Bande af Mordere, som bestod af Mænd fra Daviess, Li-vingston,
Ray, Carroll og Chariton Countier, og som anførtes af de fornemste Mænd
fra de øvre Egne af Landet (blandt hvilke jeg er bleven underrettet om
befandt sig Hr. Ashby fra Chariton, Medlem af den lovgivende
Forsamling, Oberst Jennings fra Livingston, Thomas O. Bryon fra
Livingston, Hr. Whitney, Dr. Randall og mange Andre), begyndte, for at
fuldende deres Ødelæggelsesværk, at plyndre Husene, Vognene og Teltene,
bortslæbte vore Seng- og Gangklæder, toge vore Heste og Vogne,
efterladende Enkerne og de Faderløse blottede for Livets første
Fornødenheder; ja de trak endog Klæderne af de Ihjel-slagnes Legemer.

Ifølge deres egen Beretning affyrede de ved denne frygtelige Begivenhed
7 Skud hver, hvilket i det Hele udgjorde omtrent 1,600 Skud, paa et
lille Selskab bestaaende af omtrent 30 Personer.

Jeg bevidner herved, at Ovenstaaende er en sandfærdig Skildring af
Kjendsgjerningerne efter den bedste Kundskab, jeg besidder.«

En yngre Broder af den otteaarige myrdede Dreng blev skudt i Hoften.
Denne lille Dreng fortalte selv, at da han saa' sin Fader og Broder
blive dræbte, troede han, at de vilde skyde ham endnu en£ JOSEPH SMITHS

Gang, dersom han rørte sig, hvorfor han anstillede sig som død og laa
fuldkommen stille, indtil han hørte sin Moder kalde paa ham, efter at
det var bleven mørkt.

Nathan K. Knight saa' en Missourianer nedhugge McBride med en Le, og
saa' tillige nogle af Pøbelen trække Klæderne af de Døende og hørte
Drengene bede om Naade. Broder Knight flygtede over Mølledæmningen
efter at have faaet flere Skud gjennem sine Lunger og sin Finger. Efter
at Blodbadet var forbi, blev han af en Kvinde ført til et Hus, og
medens han der laa af sine Saar, hørte han Hr. Jesse Maupin sige, at
han blæste Hjernen af en af Drengene bort, og en Dag, da han gik paa
Gaden i Far West, mødte han tre Missourianere, der truede med at myrde
ham; en af dem ved Navn Rogers trak en Slagterkniv og sagde, at han
ikke havde faaet sin Le med, med hvilken han havde nedhugget McBride,
»men,« sagde han med en Ed, »jeg har Noget her, som kan gjøre det
ligesaa godt«. Men heldigvis undslap han imidlertid denne Morder.

Efter at Pøbelen havde udført denne Skjændselsdaad, blev den hele Hob
optaget i General Lucas's Armee og lig de øvrige Banditer organiseret
til virkelig Milits.

Imidlertid blev Guvernørens Ordre og disse militære Bevægelser holdte
aldeles hemmelige for de Hellige i Caldwell og Daviess Coun-tier, hvor
man kun havde hørt Tale om, at store Skarer bevæbnede Mænd nærmede sig
fra Syden. De Hellige i Far Vest sendte strax 150 Mand ud med et
Parlamentærflag for at forhøre sig om disse Mænds Hensigter. Kort
efter, at de vare tagne bort, naaede det Rygte Far West, at hele Landet
mod Syd var opfyldt af bevæbnede Skarer, der myrdede og plyndrede,
eftersom de fore frem. Ved Modtagelsen af denne Efterretning greb
enhver Mand i Byen til Vaaben, og da de henimod Aften den 30te Oktober,
bevæbnede til Tænderne, stode spejdende mod Syd i ængstelig
Forventning, saas en stor Skare Ryttere med et langt Bagagetog efter
sig at rykke frem over det bølgeformige Landskab henimod Byen i omtrent
to Miles Afstand. I Begyndelsen antoge Brødrene, at det var deres lille
Hær med Parla-mentærflaget, men de opdagede snart, at der var Tusinder
af dem. Dernæst tænkte de, at det maaske var en Del Tropper, som bleve
sendte dem til Undsætning, og atter tænkte de, som Tilfældet var, at
det maatte være en Sammendragning af alle de mindre Bandittropper, for
i Forening at iværksætte deres Ødelæggelse. Under alle Omstændigheder
var der ingen Tid at spilde, thi omendskjønt de Helliges hele Styrke i
Far West kun bestod af omtrent 500 Mand, havde de dog besluttet, ikke
at lade disse Tropper komme ind i Byen, førend de havde givet Oplysning
om, hvem de vare, og hvad de havde isinde at gjøre. Følgelig
marscherede Brødrene ud paa Sletten svd for Byen og opstillede sig i
Slagorden. Deres Infanterilinie strakte sig næsten en halv Mil. Et
lille Kompagni Kavalleri blev opstillet ved deres højre Fløj paa et'
beherskende Punkt, medens et andet lille Kompagni flk Ordre til at
holde sig i Beredskab bag Hovedstyrken som en Slags Reserve. Solen var
netop i Færd med at forsvinde bag den vestlige Horizont, da denne
gaadefulde Hærs Fortrop144

tydelig kom tilsyne i mindre end en Mils Afstand. Ved at se de Helliges
Styrke danne en lille, men stærk Front, gjorde de Holdt og opstillede
sig langs med Bredden af et lille Vandløb ved Navn Goose-Bækken.

Begge Parter udsendte et Parlamentærflag, som mødtes mellem de to
Armeer. De Helliges Sendebud spurgte om, hvem de vare og hvad de havde
til Hensigt. Svaret lød: »Vi ønske tre Personer i Byen udleverede,
førend vi massakrere Resten.« Disse tre Personer — Adam Lightner, John
Clemenson og Hustru — blev der derpaa sendt Bud efter, og de indfandt
sig strax. Sendebudet fortalte dem, at de nu havde Lejlighed til at
frelse deres Liv, thi det var deres Hensigt at ødelægge Indbyggerne og
lægge Byen i Aske, hvortil de svarede: »Dersom Indbyggerne skulle
ødelægges og Byen lægges i Aske, ville vi hellere blive og dø med dem.«

Broder Charles C. Rich blev derpaa af Obersten for Militsen i Far West
udsendt for om muligt at opnaa en Sammenkomst med Generalerne Atchison
og Doniphan. Methodistpræsten Bogart, der saa' ham komme, skød paa ham,
uagtet han kom i Egenskab af Parla-mentær og som saadan bar et hvidt
Flag i Haanden, der, som bekjendt, er et Fredstegn hos alle
civiliserede Nationer paa Jorden. Efter en Stunds Forløb fik han derpaa
Tilladelse til at tale med General Doniphan, men da han ogsaa forlangte
en Sammenkomst med General Atchison, underrettede man ham om, at
Atchison gjennem speciel Ordre fra Guvernøren var bleven afskediget paa
Grund af, at han havde været for overbærende mod »Mormonerne«.
Kommandoen var derfor bleven overdraget til General Lucas, hvem
Guvernør Boggs fandt tilstrækkelig hærdet til at udføre sine
umenneskelige Ordrer.

Efter at Rich var vendt tilbage, udsendte Oberst Hinkle paany en
Parlamentær, af hvem de Hellige i Far West erfarede, at flere Personer
vare blevne dræbte af Soldaterne under General Lucas's Kommando,
hvoriblandt Broder Carey, der nogle Timer i Forvejen var ankommen fra
Ohio. Hans Hjerne havde man knust med en Geværkolbe, hvorpaa disse
umenneskelige Banditer havde ladet ham henligge paa Marken i en
blødende og halvdøende Tilstand i det kolde Vejr, indtil han tilsidst
var død af sine Saar.

Imidlertid gjorde Militsen i Far West Forberedelser til Fjendens
Modtagelse og forskansede sig mod Syden med Vogne, Tømmer osv., medens
mange af Søstrene i Hast samlede deres kostbareste Sager, for saaledes
at redde, hvad de kunde, hvis Byen skulde blive stukken i Brand.

Under disse prøvende Omstændigheder, da næsten Alt syntes at afhænge af
de Helliges Enighed og Sammenhold, gjorde Forræderi hemmeligen sit Værk
iblandt dem. George M. Hinkle, Oberst for Militsen i Far West, var
Forræderen. Han sluttede i Hemmelighed om Morgenen den 31te Oktober
følgende Overenskomst med General Lucas:

1. At udlevere Kirkens Ledere for at faa dem forhørte og straffede.

2. At tage af deres Ejendomme, som havde grebet til Vaaben, tilJOSEPH

Dækning af deres (Mormonernes) Gjæld og som Skadeserstatning for den af
dem anrettede Skade.

3. At de Øvrige skulle forlade Staten under Soldaternes Beskyttelse,
men dog tillades at forlænge deres Ophold, indtil nærmere Ordre
modtages fra den Øverstkommanderende.

4. At udlevere deres Vaaben af enhver Slags mod Kvittering.

Henimod Aften besøgte Oberst Hinkle Brødrene Joseph Smith,

Sidney Rigdon, Parley P. Pratt, Lyman Wight og George W. Robinson og
fortalte dem, at Officererne for Militsen ønskede en Sammenkomst med
dem, haabende derved at kunne bilægge Fjendtlighederne, uden at blive
nødte til at iværksætte den af Guvernøren modtagne Udryddelsesordre.
Han forsikrede dem tillige, at Generalerne Lucas, Wilson og Doniphan
havde sat deres hellige Ære i Pant paa, at de ikke paa nogen Maade
skulde blive fornærmede eller lide Overlast, men de skulde næste
Morgen, eller saa snart Raadførelsen var tilende, blive bragte tilbage
til Byen i Sikkerhed. Joseph og de andre Brødre efterkom øjeblikkelig
denne Anmodning og begave sig strax paa Vejen til Militsens Lejr. Da de
vare komne omtrent halvvejs, saas General Lucas og en stærk Vagt paa
flere hundrede Mand at komme dem imøde. Saa snart de vare nær nok,
befalede General Lucas sine Mænd at omringe Brødrene, hvorpaa Oberst
Hinkle traadte frem og sagde: »Her er de Fanger, som jeg lovede at
udlevere Dem.« Lucas drog derpaa sit Sværd, svang det over sit Hoved og
sagde, at de nu vare hans Fanger. I samme Øjeblik hørtes Hanen paa en
Mængde Geværer blive spændt, og et Antal af disse rettedes mod Joseph
og hans Ledsagere. Omgivne af Tusinder halvvilde Mennesker, hvoraf
mange vare klædte og maiede som Indianere, førtes de derpaa i Triumf
til Lejren. De høje Skrig og Hvi, som her opfyldte Luften, og som kunde
høres vidt omkring, og de gruelige, gudsbespottende Eder og
Forbandelser, der i Masse udslyngedes mod dem, vare nok til at forfærde
selv det modigste Hjerte; og som Pratt siger: »Dersom Synet af Helvedes
Regioner pludselig kunde aabne sig for Sindet med deres Tusinder af
onde Dæmoner, alle skrigende, hujende, raa-bende, jublende, spottende,
bandende, sværgende og fraadende lig et oprørt Hav, kunde man danne sig
et Begreb om det Helvede, hvori vi nu befandt os.

Ingen Pen formaar at beskrive vore Følelser hin frygtelige Nat, da vi
uden Ly og under en heftig Regn maatte ligge paa den bare Mark i
ængstelig Uvished om vore Hustruers og Børns, Venners og Be-kjendtes
sande Skjæbne, og uden at se nogen Udvej til at frelse vore egne Liv,
undtagen ved Guds mirakuløse Magt. Men uagtet alt jordisk Haab syntes
tabt, følte vi dog sn ubeskrivelig Ro, og en indre hemmelig Hvisken
syntes at sige: »Fred mine Sønner, værer ved godt Mod, eders Gjerning
er endnu ikke fuldendt; jeg vil derfor tilbageholde eders Fjender, og
de skulle ikke faa Magt til at tage eders Liv.«

Næste Dag, den Iste November, bleve Hy rum Smith og Amasa M. Lyman
bortrevne fra deres Familier og bragte som Fanger til Pøbelens Lejr.
Ikke saa snart havde derpaa Militsen i Far West paa

Forlangende af General Lucas udleveret deres Vaaben, før
Voldsgjernin-gerne for Alvor begyndte. Under Løfte om Fred og
Beskyttelse bleve Mænd, Kvinder og Børn uden Forskjel mishandlede,
Kvinder skjændede, Husene plyndrede, Hestene bortstjaalne, Kvæget og
Svinene nedskudte i deres Indelukker, Majsmarkerne plyndrede, Tusinder
Akres af Kornmarker ødelagte ved at slippe Hestene ind paa Agrene, og
Gjærderne opbrændte. Flere hundrede Personer bleve i en hjælpeløs
Tilstand drevne ind i en aaben Firkant, der dannedes af bevæbnede
Fjender, og bleve tvungne til at underskrive Dokumenter, der løde paa,
at de vilde skjænke deres Ejendomme til Staten Missouri og bestride
Omkostningerne, som paadroges ved Udøvelsen af disse Forbrydelser.
Omtrent halvfjerdsindstyve af Brødrene bleve stævnede til Forhør, og
Pøbelen erklærede, at de vilde blive henrettede; Resten tillodes at gaa
hjem og tage deres Familier med og forlade Staten under Dødsstraf.

Om Aftenen den 31te Oktober blev der holdt Forhør over Joseph og hans
Medfanger i et Krigsraad, som bestod af de fornemste Officerer i Lejren
samt 17 Præster af forskjellige Troesbekjendelser; og uden at de fik
Tilladelse til at være tilstede eller Lov til at sige Noget til deres
Forsvar, bleve de her dømte til at skulle skydes den næste Morgen.
Ordren til denne Doms Fuldbyrdelse blev given af General-Major Lucas
som følger:

»Hr. General Doniphan! De vil behage at tage Joseph Smith og de andre
Fanger frem paa den offentlige Plads i Far West og skyde dem i Morgen
tidlig Kl. 9.«

Doniphan, som havde Kjendskab til Lovene og som havde en god Del
Humanitet, svarede: »Det er jo et koldblodigt Mord. Jeg vil ikke adlyde
Deres Befaling; min Brigade skal i Morgen tidlig Kl. 8 marschere til
Liberty; og dersom De henretter disse Mænd, vil jeg drage Dem til
Ansvar for den verdslige Domstol, saa sandt hjælpe mig Gud.« Denne
kjække og uventede Optræden af General Doniphan og en Del Andre
skræmmede den afskyelige Morder og hans Med-kolleger saa meget, at de
ikke vovede at sætte deres morderiske Hensigter i Udførelse. Først
Morgenen efter kom Fangerne til Kundskab om Udfaldet af denne Krigsret,
idet General Doniphan selv kom hen til det Sted, hvor de vare under
Bevogtning, og sagde: »Saa sandt som Herren lever, ere I blevne dømte
af Krigsretten til at skydes i Dag, men jeg vil være fordømt, om jeg
vil have noget af den Ære eller Skam; jeg har derfor befalet min
Brigade at marschere bort, thi jeg anser det for koldblodigt Mord at
dræbe eder. Farvel I« Han rakte dem derpaa Haanden og gik bort. Da en
Lejlighed tilbød sig for Joseph til at tale med General Wilson, spurgte
han ham, hvorfor han blev saadan behandlet; det var ham ikke bekjendt,
sagde Joseph, at han nogensinde havde gjort Noget, hvorfor han
fortjente en saa brutal Behandling, og han havde altid forsvaret
Konstitutionen og Demokratiet. »Jeg veed det,« svarede Generalen, »og
det er netop Aarsagen, hvorfor jeg ønsker at dræbe Dem eller faa Dem
dræbt.«

I et andet Krigsraad, som derpaa blev holdt, blev det bestemt at føre
Brødrene som Krigsfanger til Jackson County og der lade dem henrette.
Forinden de toge afsted, blev det dem efter megen Bøn-JOSEPH SMITHS

falden og under en stærk Vagt tilladt at tage Afsked med deres
Familier. De Optrin, som nu paafulgte i de Bortdragendes Familier, ere
hjerteskjærende at læse. Saaledes skriver Joseph:

»Jeg fandt min Hustru og mine Børn svømmende i Taarer, da de troede, vi
vare blevne skudte af dem, der havde svoret at tage vore Liv, og at de
ikke skulde faa mig at se mere. Da jeg traadte ind ad Døren, klyngede
de sig fast i mine Klæder med taarefyldte Øjne, medens en Blanding af
Sorg og Glæde stod at læse paa deres Ansigter. Jeg bad om at maatte
tale med dem et Øjeblik alene, men dette hlev mig nægtet. Jeg nødtes
derfor til at forlade dem, men hvo kan forestille sig mine Følelser, da
jeg saaledes blev revet bort fra min Ægtefælle, medens hun var omringet
af Uhyrer i Menneskeskikkelse, og ligeledes fra mine Børn, der ikke
vidste, hvorledes de skulde faa Livets Nødvendigste, og blive ført
langt bort fra dem, for at mine Fjender kunde ihjelslaa mig, naar de
lystede. Min Hustru græd, mine Børn holdt fast i mig, og lode sig kun
rive bort ved Soldaternes Sværd, som bevogtede mig. Jeg overvældedes af
denne Scene, og kunde ej gjøre Andet end befale dem i Guds Haand, hvis
Godhed havde fulgt mig indtil denne Dag, og som nu alene var i Stand
til at beskytte dem og befri mig af mine Fjenders Hænder og gjenforene
mig med min Familie. Jeg blev ført tilbage til Lejren, hvor fra jeg
tilligemed de øvrige Brødre, nemlig Sidney Rigdon, Hyrum Smith, Parley
P. Pratt, Lyman Wight, Amasa M. Lyman og George W. Robinson, blev
transporteret til Independence i Jackson County.«

Parley P. Pratt, en anden af Fangerne, skriver ligeledes: »Dette var
den pinligste Scene af Alt. Jeg gik til mit Hus under Bevogtning af to
eller tre Soldater; den kolde Regn strømmede ned udenfor, og idet jeg
traadte ind i min lille Hytte, fandt jeg min Kone liggende syg af
Feber, hvoraf hun i nogen Tid havde været angreben. Ved hendes Bryst
laa vor Søn Nathan, et Spædebarn paa tre Maaneder, og ved hendes Side
en lille Pige paa fem Aar. Ved Foden af samme Seng laa en Kone i
Fødselsveer, som om Natten var bleven drevet fra sit Hjem og havde søgt
midlertidigt Ly i min Hytte paa ti Kvadratfod — mit større Hus var
nemlig bleven nedrevet. Jeg traadte hen til Sengen, hvor min Kone brast
i Taarer, og talede nogle trøstende Ord til hende, bad hende forsøge at
leve for min og Børnenes Skyld, og udtrykte det Haab, at vi igjen
skulde mødes, selv om det vilde tage en Del Aar; hun lovede at gjøre
det, hvorpaa jeg omfavnede og kyssede de Smaa og tog bort.

Indtil nu havde jeg holdt mig fra at græde, men at blive bortreven fra
saa hjælpeløs en Familie — blottet for Fødemidler og Brændsel, og
næsten berøvet Ly paa en kold og ensom Prærie foruden Nogen til at
hjælpe dem — udsat for lovløse Banditer, der vare aldeles blottede for
Humanitet, og dette netop som Vinteren var i Anmarsch, var mere, end et
Menneskes Natur vel kunde udholde.

Med taarefyldte Øjne forklarede jeg for General Moses Wilson min syge,
sorgbetyngede og blottede Families Omstændigheder i Udtryk, som vilde
have rørt ethvert Hjerte, der havde havt den mindste Gnist af
Menneskekjærlighed tilbage. Men jeg blev kun besvaret med

en triumferende Latter og en haanlig Bebrejdelse af denne
haard-hjertede Morder.

Idet jeg derpaa vendte tilbage fra mit Hus til Tropperne, der vare
opstillede paa Torvet, standsede jeg med Vagten foran Hyrum Smiths Dør
og hørte hans Hustrues Graad og Hulken ved hans Afskedsord. Hun var den
Gang højst frugtsommelig og trængte mere end nogensinde til sin Mands
Nærværelse, Trøst og Bistand.* Da vi kom tilbage til Vognen, saa' vi
Sidney Rigdon tage Afsked med sin Kone og sine Døtre, der, badede i
Taarer og i ubeskrivelig Smerte, stode et lille Stykke Vej borte. I
Vognen sad Joseph Smith, medens hans ærværdige Fader og bedagede Moder,
overvældede af Taarer, kom til og toge hver af Fangerne ved Haanden
under en Sorgens Taushed, der var altfor stor til at kunne udtrykkes.

Imidlertid flokkede Hundreder af Brødre sig omkring os, alle ængstelige
for at faa Lejlighed til at tage et Afskedsblik eller i Taushed trykke
vor Haand, thi vort Sind var altfor bevæget, til at vi kunde ytre vore
Følelser. Midt under denne Scene blev der givet Ordre til at bryde op,
og vi begave os stille bort under Ledelse af General Wilson og hele
hans Brigade. Efter en Marsch paa 12 Mile ankom vi til Crooked-Floden,
hvor vi lejrede os for Natten. Her begyndte General Wilson at behandle
os med mere Venlighed og blev endog helt selskabelig, idet han med den
største Ugenerthed fortalte os om sine tidligere Mord og Røverier i
Jackson County. Han foregav ikke at ville nægte Noget, men udtalte sig
ligesaa frit og uforbeholdent, som om han havde givet en Historie
tilbedste fra et eller andet fremmed Land eller fjern Tidsalder,
hvormed hans Tilhørere Intet personlig havde at bestille. Saaledes
sagde han:

»Vi Jackson County Knøse vide, hvorledes det forholder sig, og nære
derfor ikke det tomme overdrevne Had og Fordom imod eder, som de øvrige
Tropper. Vi vide meget vel, at fra Begyndelsen have Mormonerne slet
ikke været de Angribende. Som det begyndte i 1838 i Jackson County,
saaledes har det været bestandig siden. I Mormoner bleve trængte til
det Yderste og tvungne til Selvforsvar, hvilket siden er bleven
forklaret som Forræderi, Mord og Rov. Vi forfølge eder uden Lov,
Authoriteterne nægte at beskytte eder overensstemmende med al Lov;
følgelig ere I nødsagede til at forsvare eder; vi handle efter Folkets
Fordomme, de forene sig med os, og det Hele gjøres lovligt til eders
Skade og vor Fordel. Er ikke dette en klog og snu Politik fra vor Side,
mine Herrer? Da vi fordreve eder fra Jackson County, opbrændte vi 203
af eders Huse, plyndrede eders Gods, ødelagde eders Presse, Typer,
Bøger, Papir, Kontor og Alt — tjærede og fjedrede gamle Biskop
Partridge, en saa exemplarisk gammel Mand, som kan findes nogensteds!
Vi nedskøde nogle af eders Mænd, og dersom nogen af eder besvarede
Ilden, fængslede vi eder paa Beskyldning for Mord osv. Fordømt listigt
gjort, mine Herrer, og jeg havde selv nær sat Piben til; thi da vi ved
en vis Lejlighed

* Faa Dage senere (den 13de Nov. 1838) nedkom Hyrum Smiths Hustru med
en Søn, der senere flk Navnet Joseph Fielding Smith og er Kirkens
nuværende Præsident.£ JOSEPH SMITHS LEVNETSLØB

vare i Færd med at nedrive Huse, bortrive Familier og ødelægge og
plyndre Gods, satte nogle af jer Godtfolk en Kugle gjennem min Søns
Liv, en anden gjennem min Skrivers Arm, medens en tredie gjennemborede
min Skjortekrave og mærkede min Hals. Ingen Dadel, mine Herrer, vi
fortjente det. Og lad en Hob Mænd behandle mig, som eders Samfund er
bleven behandlet, og Pokker skal vide, om jeg ikke vil kæmpe til det
Yderste. Det blev gjentagne Gange hemmelig tilhvisket os af de andre
Officerer og Tropper, at vi skulde hænge eder paa det første Træ, vi
kom til paa Vejen til Independence. Men jeg vil være fordømt, om Nogen
skal gjøre eder Fortræd. Vi have kun isinde at fremvise eder i
Independence, lade Folket tage eder i Øjesyn og se, hvilke forbandet
pæne Fyre I ere; men mere særlig for at holde eder borte fra den
fordømte gamle Taabe General Clark og hans Tropper fra Landet dernede,
som ere saa fulde af Løgn og Fordomme, at de vilde skyde eder ned i et
Øjeblik.«

Saadan var Beskaffenheden af General Wilsons Samtale med sine Fanger.
Det var nu tilvisse indlysende, at han var stolt over sit Bytte og var
højst begejstret over at have den Ære at vende tilbage i Triumf til
Independence med sine Fanger, hvem hans Overtro havde ophøjet til noget
mere end almindelige Boi gere — noget Stort eller Overnaturligt og vel
værd offentlig Fremvisning.

Da vi brøde op og begyndte vor Marseh om Morgenen den 3die Nov.,
tiltalte Joseph mig og de andre Fanger i en sagte, men oprømt og
fornøjet Tone, og sagde: »Værer ved godt Mod, Brødre; Herrens Ord kom
til mig i Nat, at vort Liv skulde skjænkes os, og at hvad som helst vi
end maatte lide under vort Fangenskab, skulde ingen af os miste Livet.«
Om denne Profeti bærer jeg Vidnesbyrd i Herrens Navn, at uagtet den
udtaltes i Løndom, blev den opfyldt for hele Verden, og den mirakuløse
Maade, hvorpaa enhver af os %kom fri, er altfor bekjendt til at behøve
mit Vidnesbyrd.

Hen paa Eftermiddagen ankom vi til Missouri-Floden, der adskilte os fra
Jackson County. Her gjorde Brigaden Holdt, medens vi selv bleve førte
til et Gjæstgiversted, hvor det blev os tilladt at barbere os, skifte
Linned og indtage en Del Forfriskninger. Saa snart dette var gjort,
bleve vi i al Hast transporterede til Færgestedet og saa hurtigt som
mulig satte over Floden forud for Tropperne. Denne Bevægelse blev os
snart forklaret. Sandheden var, at General Clark nu var ankommen i
Nærheden af Handlingens Skueplads, og havde sendt et Expresbud for at
tage os fra General Wilson og hindre os fra at gaa til Jackson County,
idet begge Armeer vare Medbejlere om Æren af at besidde de vidunderlige
eller efter deres Mening kongelige Fanger.

Clark og hans Tropper, som ikke vare ankomne til Staden Far West før
efter vor Afrejse, vare nysgjerrige efter at se de besynderlige Mænd,
om hvem det var bleven fortalt, at de havde vendt op og ned paa Verden,
og de ønskede at komme i Besiddelse af et saa vidunderligt Sejersbytte
eller selv blive i Stand til at bibringe dem Dødsstødet. Paa den anden
Side havde Wilson og hans Brigade besluttet at forevise os paa
Independences Gader som et synligt Tegn paa deres egne Bedrifter. Det
var altsaa Aarsagen, hvorfor de nægtede150

at overgive os til General Clark og sendte os afsted saa hurtigt som
mulig i Forvejen. Efter derpaa at have marscheret omtrent en Mil, sloge
vi Lejr for Natten med omtrent 30 Soldater til vor Bevogtning. Resten
sattes først over Dagen efter.

Næste Morgen, som var en Søndag, besøgte flere af de omkringboende
Borgere os. En af deres Damer kom hen til os og spurgte troskyldigt
Soldaterne, hvem af Fangerne der var den Gud, »Mormonerne« tilbade. En
af Vagten pegede paa Joseph med et betydningsfuldt Smil og sagde: »Det
er ham der!« Damen henvendte sig derpaa til Joseph og spurgte, om han
udgav sig for at være Gud og Frelseren.

Smil ikke, kjære Læser, over disse stakkels enfoldige Menneskers
Uvidenhed, som paa Grund af en fordærvet Presses og Prædikestols
Anstrengelser vare holdte i Uvidenhed og bragte til at tro enhver mulig
Urimelighed med Hensyn til de Helliges Kirke. Joseph svarede, at han
ikke udgav sig for Andet end et Menneske og en Salig-gjørelsens
Forkynder, udsendt af Jesus Kristus for at prædike Evangeliet. Efter at
have udtrykt sin Overraskelse herover, begyndte Damen at udspørge om
den særlige Beskaffenhed af det Evangelium, som han og hans Kirke
lærte. De Besøgende og Soldaterne begyndte nu at samle sig omkring os,
og Joseph holdt en Tale til dem, hvori han fremsatte Læren om Tro paa
Jesum Kristum, Omvendelse og Daab til Syndsforladelse og den
Helligaands Gave ved Haandspaa-læggelse og Bøn i Jesu Navn.

Alle syntes forbausede, og Damen gik bort med Taarer i Øjnene, prisede
Gud for Sandheden og bad højt, at Herren vilde velsigne og befri
Fangerne.«

Saaledes opfyldtes en Profeti, som Joseph nogle Maaneder i Forvejen
havde udtalt offentlig, nemlig, at en Tale skulde blive holdt i Jackson
County af en af Kirkens Ældster før Udgangen af Aaret 1838.' De, som
den Gang hørte denne Profeti, kunde ikke forstaa, hvorledes den vilde
blive opfyldt, da Forbitrelsen imod de Hellige i hint County var saa
stor, at hvis en Ældste havde forsøgt at prædike der, vilde han uden
Tvivl være bleven dræbt. Ældste Pratt vedbliver:

»Kl. 10 var hele Brigaden sat over Floden og ankom snart til det Sted,
hvor vi lejrede os. Vi bleve derpaa førte videre i vore Vogne, medens
Soldaterne dannede en For- og Bagtrop, hvilket gav det Hele et krigersk
Udseende. Idet vi skrede frem gjennem de forskjellige Settlementer,
strømmede Hundreder af Mænd, Kvinder og Børn til for at se os. General
Wilson standsede ofte den hele Brigade for at faa Lejlighed til at
forestille os for Befolkningen, og udpegede hver af os ved Navn. Mange
trykkede vor Haand, og hos Damerne i det mindste syntes der at være en
Følelse af menneskelig Medlidenhed og Sympathi.

Paa denne Maade droge vi fremad, indtil vi ankom til Independence. Det
var nu noget over Middag, og Regnen strømmede ned i Mængde, men
desuagtet havde Hundreder af Mennesker samlet sig for at se
Processionen og os, idet vi under militær Triumf og med Musik bleve
førte gjennem de fornemste Gader.«

Efter at denne Ceremoni var forbi, førtes Fangerne ind i et tomt£

Hus, som var beredt til deres Modtagelse, med Gulv til Senge og
Træblokke til Hovedpuder. Tropperne bleve derpaa aftakkede og kun en
lille Vagt ladt tilbage for at passe paa Fangerne, som nu bleve
behandlede med lidt mere Venlighed og Høflighed, da Mange kom for at se
dem. De tilbragte her det meste af Tiden med at prædike, tale til og
fremlægge Evangeliets Lære for de Besøgende, hvorved de fjernede megen
Fordom og vandt Folket for sig, uagtet deres tidligere Had og Ondskab
mod de Helliges Samfund.

SEXTENDE KAPITEL.

General Clark holder en mindeværdig Tale til Brødrene i Far West. — Sex
og tredeindstvve af disse føres som Fanger til Richmond i Eay County. —
Ind-vaanerne af Adam-ondi-Ahman befales af General Wilson til at
forlade Byen inden ti Dage. — Joseph og hans Medfanger føres ligeledes
til Richmond, hvor de indkvarteres i et gammelt Blokhus og bevogtes af
en stærk Vagt. — En Episode af hans Liv i Fængslet. — Overflyttes
derpaa tilligemed 5 Andre til Liberty Fængsel i Clay County. — De
Hellige i Far West indsende en Ansøgning til Missouris lovgivende
Forsamling om Ophævelse af den nævnte Udryddelsesordre, men afvises. —
Ældsterne John Taylor og John E. Page

ordineres til Apostle.

Den 4de Nov. 1838 ankom General Clark, som allerede bemærket, til Far
West med 1600 Mand, medens en anden Afdeling paa 800 Mand befandt sig
omtrent otte Mile fra Byen. I Løbet af en Uge havde ikke mindre end
omtrent 6000 Mand besøgt Far West, medens Byens Milits, før Nogen toges
tilfange, kun talte 500 Mand, hvis Vaaben vare blevne dem berøvede;
Pøbelen vedblev derfor at jage Brødrene ligesom vilde Dyr og nedskøde
flere af dem, voldtoge Kvinderne og dræbte en af dem tæt ved Staden.
Ingen Hellig tillodes at gaa ind i eller ud af Byen, og de levede af
ristet Majs.

Dagen efter lod General Clark Brødrene i Far West opstille i Geled,
hvorpaa Navnene paa 66 af de Tilstedeværende bleve op-raabte og gjorte
til Fanger for at forhøres for Ting, som de vare aldeles uvidende om.
Den 6te holdt han følgende mindeværdige Tale til dem:

»Mine Herrer! I, hvis Navne ikke staa paa denne Liste, have Tilladelse
til at gaa til eders Marker og sørge for Korn, Brænde osv. for eders
Familier. De, som nu blive tagne, maa gaa i Fængsel, blive forhørte og
faa Straf som forskyldt for deres Brøde. Med Undtagelse af dem, mod
hvem fremtidige Klager maatte fremkomme, ere I nu frie, saa snart
Tropperne, der for Øjeblikket bevogte Byen, blive forflyttede, hvortil
jeg strax skal give Ordre. Jeg paalægger eder nu at opfylde de
Forpligtelser, I ere indgaaede paa, hvoraf jeg skal fremhæve
Hovedpunkterne.

For det Første forlanges der, at I udlevere eders Ledere, for at de
kunne blive forhørte, som Loven byder. Dette have I allerede gjort.

For det Andet, at I aflevere eders Vaaben. Dette er ogsaa sket.152

For det Tredie forlanges der, at I afstaa eders Ejendomme til Dækning
af Krigsomkostningerne. Dette er ligeledes sket.

Men der er endnu en Betingelse, I have at efterkomme, og det er, at I
strax forlade Staten, og det kommer ikke mig ved, hvilke eders Følelser
ere med Hensyn hertil, eller hvor uskyldige I end ere. General Lucas,
der har den samme Myndighed som jeg, har sluttet denne Overenskomst med
eder; jeg billiger den, jeg vilde have gjort ligesaa, om jeg havde
været her, og jeg vil derfor se til, at den bliver opfyldt. Denne Stats
gode Navn og Rygte har lidt et næsten uopretteligt Skaar ved eders
Karakter og Opførsel og ved den Indflydelse, I have udbredt, og vi anse
det som en Retfærdighedshand-ling at hæve Statens Navn til det Ry, den
tidligere havde blandt Staterne, ved ethvert lovligt Middel.

Guvernørens Ordre til mig lød paa, at I skulde udryddes og ikke
tillades at blive i Staten, og vare ikke eders Ledere blevne udleverede
og de indgaaede Forpligtelser opfyldte, havde I og eders Familier nu
været udryddede og eders Huse lagte i Aske.

Der er lagt uindskrænket Fuldmagt i min Haand, og for en Tid vil jeg
benytte den til eders Bedste. Denne Overbærenhed have I ene og alene
min Mildhed at takke for. Jeg siger ikke, at I skulle forlade dette
Sted strax, men I maa ej tænke paa at blive her til Sommeren eller at
forberede en ny Udsæd, thi i det Øjeblik, I gjøre dette, ville Statens
Beboere komme imod eder. Dersom jeg skulde blive sendt hertil igjen, i
Tilfælde af at indgaaede Forpligtelser ikke blive opfyldte, da tror
ikke, at jeg vil handle, som jeg nu har gjort; I maa ikke vente
Barmhjertighed, men Udryddelse, thi jeg er fast bestemt paa at
gjennemføre Guvernørens Ordre. Hvad eders Ledere angaar, da indbilder
eder ikke et Øjeblik eller smigrer eder ikke med det Haab, at de blive
løsladte, eller at I skulle faa deres Ansigt at se, thi deres Skjæbne
er afgjort, deres Spil er endt, deres Dom er beseglet!

Det gjør mig ondt, mine Herrer, at se saa mange tilsyneladende
fornuftige Mænd i den Stilling, hvori I befinde eder. Ak! om jeg kunde
formaa den store Aand, den ukjendte Gud, til at hvile paa eder og
oplyse eder tilstrækkeligt til at sønderbryde Overtroens Lænker og
udfri eder af Fanatismens Baand, hvormed I ere bundne, saa at I ikke
længere vilde tilbede et Menneske!

Jeg vil raade eder til at sprede eder og aldrig mere at organisere eder
med Biskopper, Præsidenter osv., for ikke at vække Folkets Uvillie mod
eder og udsætte eder for lignende Ulykker som dem, der nu have ramt
eder.

I have altid været de første til at fornærme eders Naboer, I have bragt
eder selv i disse sørgelige Omstændigheder ved eders Misfornøjelse og
ved ikke at lade eder regjere, og jeg raader eder derfor til at blive
som andre Borgere, saa at I ikke ved en Gjentagelse af disse
Begivenheder styrte eder i uoprettelig Fordærvelse.«

Med hvilken Harme og Afsky maa ikke Brødrene have lyttet til en saadan
Tale. I deres Hjertes Indre maa de vistnok have følt.£ JOSEPH SMITHS

at de hellere vilde dø, end følge hans Raad med Hensyn til at sprede
sig og aldrig mere organisere sig som et Samfund.

Denne Clarks Tale har allerede vundet en Kundbarhed, som dens
Ophavsmand neppe drømte om, da han holdt den. Han er nu død, men hans
foragtelige Ord ville leve og gaa over til Efterslægten som et Exempel
paa deres Ugudelighed og Daarskab, der i hine Dage strede imod
Sandheden.

General Clark sendte derpaa de tilfangetagne Brødre under streng
Bevogtning til Richmond i Ray County, hvor de bleve indespærrede i et
koldt, aabent og ufuldført Raadhus i flere Uger, medens deres Familier,
næsten blottede for Alt, lede forfærdeligt.

Den 8de Nov. marscherede Brigade-General Robert Wilson efter Ordre fra
General Clark med sin Brigade til Adam-ondi-Ahman i Daviess County,
hvor han strax satte Vagt omkring Byen, saa at Ingen kunde gaa hverken
ud eller ind uden Tilladelse. Hele Byens mandlige Befolkning toges
under Bevogtning og bragtes i Forhør under Adam Blacks Præsidium, den
samme Adam Black, som saa skammeligt havde beløjet Joseph og andre af
Brødrene ved Begyndelsen af Urolighederne i Daviess County i afvigte
August Maaned. Men da Intet kunde bevises imod dem, bleve de atter
løsladte; dog bleve de befalede af General Wilson at forlade Byen med
deres Familier inden 10 Dage med Tilladelse til at gaa til Caldwell
County og opholde sig der indtil Foraaret, men da at forlade Staten
under Straf af Udryddelse.

Vejret var meget koldt, ja koldere end sædvanligt paa denne Aarstid, og
for at følge denne Ordre af General Wilson maatte de forlade deres Agre
og Huse og bo i Telte og Vogne i denne ublide Del af Aaret. Hvad deres
Kvæg- og Faarehjorde angik, havde Pøbelen ved at stjæle dem sparet de
Hellige for den Ulejlighed at passe paa dem, eller for den Sorg at se
dem sulte ihjel.

En Overenskomst blev bragt i Stand, ifølge hvilken en Komite af tolv,
der tidligere var beskikket, skulde have det Privilegium at rejse frem
og tilhage mellem Far West og Daviess County i et Tidsrum af fire Uger
for at bringe deres Korn fra Daviess til Caldwell County. Komiteens
Medlemmer skulde bære et hvidt Mærke paa Hatten til Beskyttelse.

Indtil Nærværende vare omtrent 30 af Brødrene blevne dræbte og en
Mængde saarede; omtrent 100 savnedes og omtrent 60 holdtes indespærrede
i Richmond og ventede paa Forhør.

Kort efter Josephs og de andre Fangers Ankomst til Independence i
Jackson County ankom ogsaa Oberst Sterling Price af General Clarks
Armee der til med Ordre fra Clark til strax at sende dem til Richmond i
Ray County. Den 8de Nov. begave de sig paa Vejen med kun tre Mænd til
deres Bevogtning, hvilket var Alt, hvad de efter en hel Dags
Anstrengelser tilsidst kunde opdrive. Paa Vejen drak disse tre Mænd sig
endog saa fulde, at Brødrene med Lethed kunde have frataget dem deres
Heste og Vaaben, hvis de havde villet. Dagen efter mødte de Oberst
Price med en Vagt paa 74 Mand, som derpaa førte dem til Richmond, hvor
de bleve indkvarterede i et gammelt154

£ JOSEPH SMITHS LEVNETSLØB 154

Blokhus og bevogtede af en stærk Vagt. Ikke saa snart havde de taget
Ophold her, før de bleve besøgte af General Clark, som paa deres
Spørgsmaal om Aarsagen til den slette Behandling, der var overgaaet
dem, og Grunden, hvorfor de vare blevne fængslede, svarede, at han for
Øjeblikket ikke saa' sig i Stand til at besvare deres Spørgsmaal, men
skulde om ikke længe give dem Oplysning derom. Kort efter kom Oberst
Price ind med to Lænker i Haanden og flere Hænge-laase. De to Lænker
føjede han sammen. Ligeledes førte han ti bevæbnede Mænd med sig, som,
medens disse Forberedelser fandt Sted, stode med Fingeren paa deres
Geværhaner, rede til at trykke løs med et Øjebliks Varsel. Han lod
først Vinduerne tilspigre, hvorefter han befalede en Mand ved Navn John
Fulkerson, som han førte med sig, at lænke Brødrene, syv i Tallet, med
en Kjæde, som gik fra den Enes Ankel til den Andens, og ved hver Ankel
var fastgjort med en Hængelaas. I denne Stilling bleve de bevogtede Dag
og Nat af omtrent ti Mænd ad Gangen, der stode omkring dem med ladte
Pistoler i Haanden. Om Natten laa de alle paa Ryggen udstrakte paa
Gulvet i Rad og forsøgte at sove, men det haarde Gulv, Kulden og
Umuligheden af at forandre deres Stilling paa Grund af Lænkerne og
Vagtens Støjen forjagede al Søvn.

»En af hine kjedsommelige Nætter,« skriver Parley P. Pratt, »laa vi,
som om vi sov, til over Midnat, medens vore Hjerter krympede sig af
Smerte ved at være nødte til Time efter Time at høre paa vore
Bevogteres afskyelige Spøg, gruelige Eder, rædsomme Bespottelser og
uterlige Samtaler, naar de — med Oberst Price som Formand — fortalte
hverandre om de Mord, Røverier og Plyndringer, som de havde begaaet
blandt »Mormonerne« i Far West og Omegn — ja de roste sig endog af at
have voldtaget og skjændet »Mormonernes« Hustruer og Døtre og af at
have skudt Mænd, Kvinder og Børn eller knust Hovedet paa dem. Jeg havde
hørt saa længe paa alt dette, indtil jeg følte en saadan Væmmelse,
Rædsel og Gru og en saa retfærdig Vrede, at jeg næppe kunde afholde mig
fra at springe op og irettesætte Vagten, men sagde Intet til Joseph
eller nogen af de Andre, endskjønt jeg laa ved Siden af ham og vidste,
at han var vaagen. Men pludselig rejste han sig op, og med Tordenrøst,
eller som naar en Løve brøler, udtalte han, saa vidt jeg kan erindre,
følgende Ord: »Tier og værer stille, I Djævle fra det dybeste Helvede!
I Jesu Kristi Navn byder og befaler jeg eder at være stille. Jeg vil
ikke leve et Minut længere og høre paa saadan Tale. Stands med eders
afskyelige Fortællinger, thi ellers skal I eller jeg dø i dette
Øjeblik.«

Han taug. Han stod oprejst paa sine Fødder i frygtelig Majestæt. Lænket
og uden Vaaben — rolig og værdig som en Engel — skuede han ned paa sine
skjælvende Bevogtere, hvis Vaaben sank eller faldt ud af Hænderne paa
dem, medens deres Knæer sloge mod hinanden af Angest; de trak sig
forfærdede tilbage i en Krog eller kastede sig for hans Fødder og bade
om Forladelse og forholdt sig ganske stille, indtil de bleve afløste af
en anden Vagt.

Jeg har i Englands Retssale set Retfærdighedens Haandhævere, iførte
deres Embedsdragter, og Forbrydere fremførte for dem, hvis£ JOSEPH

Liv hang som i et Haar; jeg har set Kongressen højtideligt give Love
til Nationen; jeg har forsøgt at forestille mig Troner, Kroner og
kongelige Hoffer, samt Kongers og Kejseres Majestæt og Værdighed, naar
de samles tilsammen for at afgjøre Rigers Skjæbne; men sand Majestæt
har jeg kun set een Gang, og den stod i Lænker ved Midnats Tider i et
skummelt Fængsel i en lidet kjendt Landsby i Missouri.«

General Clark tilbragte flere Dage efter Josephs og hans Medfangers
Ankomst til Richmond med at gjennemsøge Lovene for at finde Noget, der
kunde berettige ham til at stille dem for en Krigsret. Han skrev endog
til Guvernør Boggs og udbad sig Statsadvokatens Mening om denne Sag.
»Det kan ikke lade sig gjøre,« sagde han, »at tillade disse Ledere at
vende tilbage til deres oprørske Beskjæftigede igjen, da de ere blevne
anklagede i Caldwell. De have gjort sig skyldige i Indbrudstyveri,
Røveri, Mened, Mordbrand og Forræderi.«

At faa Brødrene forhørte ved en Krigsret, var altsaa General Clarks
højeste Ønske, da han derved tænkte at opnaa sin forønskede Myndighed
til paa en let og hurtig Maade at blive af med Fangerne, hvis Liv han
længe forgjæves havde søgt at tage. Broder Jedediah M. Grant, som den
Gang kun var en ung Mand, og som tilfældigvis logerede paa det samme
Hotel i Richmond som General Clark, saa' Generalen gjøre et Udvalg af
sine Mænd til at skyde Joseph og hans Medfanger den paafølgende Mandag.
Han saa' ligeledes disse Mænd lade deres Rifler med to Kugler hver og
hørte General Clark sige: »Mine Herrer, De skal have den Ære at skvde
Mormonlederne Mandag Morgen Kl. 8.«

Han fandt imidlertid snart ud, at denne Trusel ikke saa let lod sig
udføre, men saa' sig nødsaget til at overgive Fangerne til de civile
Authoriteter for at forhøres. En Slags Inkvisitionsret blev derfor
nedsat og Forhøret tog sin Begyndelse den 13de Nov. under Forsæde af
Austin A. King som Dommer og Thomas C. Birch som Statsadvokat. Begge
disse Mænd havde været med i det omtalte Krigsraad i Far West, hvor
Joseph og de andre Brødre vare blevne dømte til at skydes. Man kan
heraf let se, hvor uskikkede de vare til at sidde som Dommere i denne
Sag.

Forhøret begyndte med at fremkalde Vidner paa Statens Vegne, hvilke
strax bleve tagne i Ed, tvungne dertil med Bajonetten. Dr. Sampson
Avard var den Første, der bragtes for Retten. Han havde tidligere sagt
til Oliver Olney, at dersom denne ønskede at frelse sit Liv, maatte han
sværge imod Kirkens Ledere, da det var disse, Retten ønskede at fælde,
og dersom han blot vilde gjøre Ed imod dem, skulde hverken Retten eller
Pøbelen gjøre ham Fortræd. »Jeg vil selv,« sagde han, »gjøre det for at
frelse mit Liv; thi i modsat Fald ville de myrde mig.« Denne Indledning
er nok til at bevise Beskaffenheden af denne Mands Vidnesbyrd, og han
aflagde Ed netop som han havde sagt, uden Tvivl tænkende, at det var
det fornuftigste, han kunde gjøre, for at indsmigre sig hos Pøbelen.
Omtrent 40 Andre, for det meste Apostater, aflagde Vidnesbyrd efter
samme Princip som Avard. Kirkens Organisation blev af disse
fremstillet156

£ JOSEPH SMITHS LEVNETSLØB 156

som et verdsligt Rige, der skulde fylde hele Jorden og undertvinge alle
andre Riger. Dommer Austin A. King, der var Methodist, spurgte meget om
Brødrenes Tro med Hensyn til Daniels Profeti: »I de samme Kongers Dage
skal Himmelens Gud oprejse et Rige, som skal sønderknuse alle andre
Riger, men selv blive bestaaende evindelig«, osv.; »og Riget og
Rigernes Storhed under al Himmelen skal gives den Allerhøjestes
Hellige«. Efter at være bleven fortalt, at de Hellige troede denne
Profeti, vendte Dommeren sig til sin Skriver og sagde: »Skriv dette
ned, det er et stærkt Bevis paa Højforræderi.« En af de tilstedeværende
Prokuratorer protesterede herimod og bemærkede: »Dommer, De kan ligesaa
gjerne kalde Bibelen Højforræderi.« King lod sig dog ikke paavirke af
et saa slaaende Argument, men vedblev at erkyndige sig om de Helliges
Tro og Kirkens Anliggender. Da han saaledes fandt ud, at Kirken havde
sendt Missionærer- til England og andre fremmede Lande, blev dette ført
ned som et andet Bevis paa Højforræderi mod Staten Missouri. De Hellige
maatte ikke opholde sig paa deres Ejendomme i den Hensigt at forblive
der og varetage deres landlige Sysler; thi dersom de atter tilsaaede
deres Marker, vilde de alle uden Forskjel blive udryddede. Ja,
Opdyrkelsen af Land, sikret ved lovlige Skjøder, som vare udstedte af
de Forenede Staters Landkontor og underskrevne af Republikens
Præsident, var ved Austin A. King i aaben Ret erklæret for en
Livsforbrydelse, for hvilken et helt Samfund forud var dømt til Døden,
medens de, der skulde være Redskaber til denne Doms Fuldbyrdelse, bleve
benævnede med det værdige Navn Borgere, og disse gode Borgere valgte
siden efter (1848) den samme Dommer til Statsguvernør.

Fangerne bleve derpaa opfordrede til at navngive deres Vidner, og da en
40 til 50 Personer nævntes, blev den navnkundige Bandit-kaptejn Bogart
strax udsendt til Far West med 50 Soldater for at skaffe dem tilveje,
men i Stedet for at bringe nogen af dem for Retten arresterede han alle
dem, han kunde faa fat paa, og kastede dem i Fængsel. De bleve atter
paa den haanligste Maade opfordrede til at opgive Navnene paa deres
Vidner, og da ogsaa disse bleve kastede i Fængsel eller jagede ud af
Landet, nægtede Brødrene at navngive flere af deres Vidner, thi om de
havde vedblevet dermed, vilde der ikke have været Nogen tilbage, naar
det afgjørende Forhør kom. Hvad det angik at kunne gjøre et gunstigt
Indtryk paa Dommer King, vilde det efter Doniphans Sigende have været
omsonst, selv om en Hærskare Engle var kommet ned og bevidnet Fangernes
Uskyldighed; thi King havde fra Begyndelsen af besluttet at kaste dem i
Fængsel. Da saaledes en Mand ved Navn Allen, der, medens Forhøret stod
paa, saas at passere forbi Retssalens Vindue, blev kaldt ind og endelig
blev tilladt at afgive sit Vidnesbyrd, der gik ud paa at stadfæste
Brødrenes Uskyldighed og bevise de Mord og Røverier, der vare blevne
begaaede af deres Anklagere, gav Dommeren strax Ordre til at føre
Vidnet ud, og det var med Nød og neppe, at han undslap den opbragte
Vagts Efterstræbelser. Resultatet af dette Skinforhør, der varede fra
den 13de til den 28de Nov., var, at Joseph og Hyrum Smith, Sidney
Rigdon, Lyman Wight, Alexander McRae£ JOSEPH SMITHS LEVNETSLØB

og Caleb Baldwin bleve sendte til Fængsel i Liberty, Clay County, for
at forhøres for Højforræderi og Mord — Forræderi, fordi de joge Pøbelen
ud af Daviess County og fratog dem deres Kanon, og Mord for den Mand af
Bogarts Parti, som faldt i Træfningen ved Crooked-Floden; ligeledes
blev Parley P. Pratt, Morris Phelps, Luman Gibbs, Darwin Chase og
Norman Shearer indsatte i Richmond Arresthus for at forhøres for de
samme Forbrydelser. Alle de øvrige Fanger bleve enten løsladte eller
satte paa fri Fod mod Kaution.

Imidlertid forglemte ikke de Hellige i Far West, der nu beredte sig til
at forlade Staten, deres Pligter som Borgere eller som Hellige, men i
Haab om, at den lovgivende Forsamling i Jefferson City, der netop var
sammentraadt, vilde tildele dem Retfærdighed og vde dem Oprejsning og
Beskyttelse, affattede Ældsterne og de Hellige i nævnte By den 10de
December en længere Adresse eller Ansøgning, hvori de Helliges Lidelser
og Forurettelser bleve fremstillede i dybe Farver og med stor
Nøjagtighed. Med Hensyn til den meget omtalte Ud-ryddelsesordre hedder
det:

»Guvernør Bogg's sidste Ordre til at uddrive os af Staten eller udrydde
os, er Noget saa nyt, saa tyrannisk, ulovligt og grusomt, at vi have
set os nødte til at tilstille den ærede Forsamling denne Indberetning,
med Anmodning om, at en Lov maa blive udstedt, hvorved Guvernørens
Ordre til at uddrive os af Staten ophæves, og hvorved vi sikres Retten
til at bo paa vore Ejendomme i Fred. Vi ansøge den lovgivende
Forsamling om at udtale sin Misbilligelse af deres Opførsel, som tvang
os til at underskrive ovennævnte Dokument, og ligeledes mod den eller
dem, som støttet paa dette Dokument berøve os vor Ejendom og anvende
den til at erstatte den Skade, Andre have anrettet.« Adressen slutter
saaledes: »Idet vi fremlægge vor Sag for den ærede Legislatur, erklære
vi, at vi ere villige til som altid at underkaste os saa vel de
Forenede Staters som denne Stats Konstitution og Love, og vi bede kun
om at maatte blive beskyttede af Lovene som alle Andre. Vi ønske, at de
Privilegier, som ere tilsikrede alle frie Borgere af de Forenede Stater
og af denne Ståt, maa udstrækkes til os, saa at vi kunne nedsætte os og
bo, hvor vi finde for godt, og dyrke Gud efter vor Samvittigheds
Bydende i Fred og Ro; og idet vi bede om dette Privilegium for os selv,
ere vi villige til at lade alle Andre nvde det Samme.«

Ældste David H. Redfield blev paa de Helliges Vegne afsendt til
Jefferson City for at forelægge Forsamlingen denne Adresse. Han ankom
der til den 16de Dec. og overrakte Dagen efter Ansøgningen til General
David R. Atchison og Andre. I en Sammenkomst med Guvernør Boggs
udtrykte denne paa en hyklersk Maade sin Bekla-klagelse over de
stedfundne Uroligheder i Staten og sagde, at han havde hørt, at
»Borgerne havde overfaldet Mormonerne, bortdrevet deres Kvæg« osv. Han
indrømmede ligeledes, at »de Betingelser, Mormonerne havde indgaaet
paa, nemlig at forlade Staten etc., vare ukonstitutionelle og
ugyldige,« hvortil Broder Redfield svarede: »Vi ønske, at den
lovgivende Forsamling vil udstede en Lov, som viser, at de indgaaede
Betingelser ere ugyldige og stridende mod Konsti-158

tutionen, og medmindre en saadan Lov bliver givet, kunne vi ikke anse
os som sikre i Staten. De siger, at det har været en Plet paa Statens
gode Navn, og nu er det paa Tiden at udgive en Lov, hvorved den kan
blive afvasket; hvis De ikke gjør det, kan man sige Farvel til Statens
Magt, Farvel til dens Ære og gode Navn, Farvel til dens kristelige Dyd,
indtil den bliver befolket med en ny Menneskerace, Farvel til ethvert
Navn, der binder Mand til Mand, og Farvel til en frugtbar Jordbund og
gode Hjem, som ere revne fra os af lovløse Banditer.«

Den 19de Dec. blev Ansøgningen fremlagt for det forsamlede Hus af Hr.
John Corroll. Medens den blev oplæst, vare Medlemmerne af Huset saa
stille som Graven, hvorefter Debatten begyndte, og Stemningen blev mere
ophidset, indtil Huset var i fuldt Oprør. Lovgivernes Kinder blussede,
deres Øjne lynede, og deres Ansigtstræk udviste mere end der kunde
skrives i en Bog. Efter megen Disputeren og Trætte blev Ansøgningen
lagt tilside til næstfølgende Juli Maaned, hvorved de ligefrem afsloge
Ansøgernes Bøn og nægtede at undersøge Sagen. Imod dette Resultat
opponerede kraftigt Husets Mindretal, blandt hvilke vare David R.
Atchison fra Clay County, de tilstedeværende Medlemmer fra St. Louis,
d'Hrr. Rollins og Gordon fra Broom og flere Medlemmer fra andre
Countier, men Pøbelpartiet sejrede; thi de skyldige Uslinger frygtede
for en Undersøgelse, da de vidste, at deres Liv og Frihed derved
svævede i Fare. Og for at krone det Hele med evig Skam og Skjændsel,
bevilgede denne samme lovgivende Forsamling 200,000 Dollars til
Bestridelse af Omkostningerne ved Troppernes Uddrivelse af de Hellige
fra Staten, hvilken ubetænksomme Handling for stedse vil besudle Staten
Missouris gode Navn og Rygte.

Mange af Statens Aviser søgte at skjule dens Brødefuldhed ved at kaste
et Løgnens Slør over dens afskyelige Handlinger, »men,« skriver Joseph,
»kunne de skjule Guvernørens grusomme Ordre til vor Uddrivelse? Kunne
de skjule Kjendsgjerningerne angaaende den vanærende Traktat, som dens
Generaler tilligemed dens Officerer og Soldater afsluttede i Far West?
Kunne de dølge det Faktum, at 12 til 15000 Mænd, Kvinder og Børn ere
blevne fordrevne fra Staten uden Lov og Ret? og alt dette foruden en
Udgift paa 200,000 Dollars, hvilken Sum Statens lovgivende Forsamling
havde bevilget som Lønning til Soldaterne for denne lovløse
Voldshandling? Kunne de skjule det Faktum, at vi have været fængslede i
mange Maaneder, medens vore Familier, Venner og Vidner ere blevne
fordrevne? Kunne de skjule de myrdede Mænds og Fædres Blod eller bringe
Enkernes og de Faderløses Skrig til at forstumme? Nej! Bjergenes
Klipper kunne begrave dem, det bundløse Dyb kan skjule dem i sine
Afgrunde, men dog ville deres gruelige Misgjerninger ligge aabenbare
for Engles og Menneskers forbausede Blik — de kunne aldrig skjules!«

Den 13de Dec. blev Højraadet i Far West sammenkaldt under Ledelse af
Præsident Brigham Young og de ledige Pladser besatte, eftersom Nogle
havde maatte flygte for at redde deres Liv. Den 16de s. M. tilskrev
Joseph de Hellige et længere Brev fra Liberty Fængsel„£ JOSEPH SMITHS
LEVNETSLØB

hvori han paa en trøstende og opmuntrende Maade formanede de Hellige
til Trofasthed og Udholdenhed i deres Prøvelser. Og skjønt han befandt
sig i Fængsel, røbede hans Sprog en uindskrænket Tillid og Hengivenhed
til Herren, som i saa mange forudgaaende Prøver havde staaet ham bi, og
som han var overbevist om heller ikke nu vilde forsage ham. Med Hensyn
til deres Forfølgere sagde han:

»Men vi ville minde eder om Haman og Mardokæus: I vide, at Haman kunde
ikke være tilfreds, saa længe han saa' Mardokæus i Kongens Port, og
derfor stræbte han Mardokæus og alle Jøderne efter Livet; men Herren
styrede det saa, at Haman blev hængt i sin egen Galge. (Esther, 3die
Kap.) Saaledes vil det ogsaa gaa med den arme Haman i de sidste Dage.
De, som ved Vantro, Ugudelighed og Forfølgelse have søgt at udrydde os
og Guds Folk ved at ihjelslaa og adsprede dem, og som med Overlæg og
Ondskab have overleveret os i Morderes Hænder i den Hensigt at faa os
dræbte — i hvilken Hensigt de have ført os omkring i Lænker og kastet
os i Fængsel — de, som lig Haman have behandlet os saa skammeligt,
skulle vorde hængte i deres egne Galger, eller med andre Ord: de skulle
falde i de samme Snarer og Fælder, som de have opstillet for os; de
skulle synke dybere og dybere og deres Navne udslettes, og Gud vil give
dem den Løn, deres Vederstyggeligheder fortjene.« Brevet endte
saaledes: »Og nu, kjære og højtelskede Brødre, — og naar vi sige
Brødre, mene vi dem, der have været trofaste i Herren, baade Mænd,
Kvinder og Børn — vi føie til at formane eder i Jesu Navn til at være
urokkelige i Troen paa den nye og evige Pagt, og ikke at frygte eders
Fjender. Hvad der er sket med os, er et aabenbart Tegn til Fordømmelse
for dem, men til Salighed for os. Værer derfor standhaftige, ja indtil
Døden, »thi den, der søger at frelse sit Liv, skal miste det, og den,
som mister sit Liv for min og Evangeliets Skyld, skal finde det,« siger
Kristus.

Lad Sandhed og Retfærdighed, Brødre, bo overflødigen i eder herefter,
og værer maadeholdne i alle Ting. Skyr al Drukkenskab, Svær-gen,
usømmelig Tale og Alt, hvad som er urigtigt og uhelligt; ligeledes
Uenighed, Had, Gjerrighed og enhver syndig Tilbøjelighed. Værer
retskafne mod hverandre, thi det synes, som om Nogle have stødt an
heri, og Nogle have været ubarmhjertige og have lagt deres Begjærlighed
for Dagen ved at indkræve den Gjæld, som de, der ere blevne forfulgte,
belagte med Lænker og kastede i Fængsel, uforskyldt stode i til dem.
Saadanne Personer paadrage sig Guds Mishag, og Sorg vil blive deres
Lod, eftersom Værket skrider fremad, og Ingen kan standse det; Zion
skal fremdeles leve, endskjønt hun nu synes at være død.

Glemmer aldrig, at med hvad Maal I maale, skal eder atter til-maales.
Vi sige til eder, Brødre, værer ikke bange for eders Modstandere, men
kæmper alvorligt mod Pøbelen og mod Mørkets og Sekterernes ulovlige
Handlinger. Fredens Gud skal være med eder og aabne en Udvej til Frelse
for eder, saa I undslippe eders Saligheds Fjende. Vi anbefale eder til
Gud og hans Naade, som kan gjøre eder vise til Salighed.«160

£ JOSEPH SMITHS LEVNETSLØB 160

Den 19de Dec. traadte Zions Højraad atter sammen i Far West, ved
hvilken Lejlighed Ældsterne John E. Page og John Taylor ordineredes til
Apostle under Præsident Brigham Youngs og Ældste Heber C. Kimballs
Hænder. Kort i Forvejen havde John E. Page havt den sørgelige Pligt at
stede sin Hustru og sine to Børn til Graven; de vare faldne som
Martyrer for deres hellige Religion, idet de døde som Følge af den
yderste Mangel paa Livets Fornødenheder under de grusomme Forfølgelser
i Staten Missouri.

Saaledes tilbragte Joseph og hans Medfanger, nedtyngede af Lænker i et
mørkt og skummelt Fængsel, Slutningen af Aaret 1838 i Frihedens Land i
Frihedens (Liberty) By, Clay County, Missouri. Af og til bleve de
besøgte af deres Venner og Bekjendte, som stundom medbragte
Forfriskninger og Andet til Fangerne, hvis Kost bestod af den simpleste
Slags og ofte var tilberedt paa en saadan Maade, at de væmmedes ved
den.

SYTTENDE KAPITEL.

Joseph søger og faar efter en Del Indvendinger en Habeas-corpus
Skrivelse af Dommer Turnham. — Sidney Rigdon løslades af Arresten mod
Kaution. — »Slagen, men ikke besejret.« — Fangerne, der have anvendt
ethvert lovligt Middel for at komme paa fri Fod, beslutte omsider at
undvige, men Forsøget mislykkes. — Betydelig Bevægelse blandt
Befolkningen. — De Hellige i og omkring Far West drage i Tusindvis
østpaa til Illinois. — Brødrene indgaa en Pagt med hverandre om at staa
hverandre bi ved Udvandringen.

»Den 1ste Januar 1839,« skriver Joseph, »oprandt; den fandt os ikke som
Frihedens Sønner, men som fortrøstningsfulde Fanger. O, Columbia,
Columbia (Amerika), hvor dybt er du falden! du, »de Fries Land«, »de
Braves Hjem«, »de Fortryktes Ly«. — Du undertrykker dine ædleste
Sønner, kaster dem i et afskyeligt Fængsel uden nogen som helst Grund,
kun fordi de dyrke deres Fædres Gud saaledes, som hans eget Ord bvder,
og fordi de følge deres Samvittigheds Bydende.«

Det var altsaa ikke under meget glædelige Omstændigheder, at det nye
Aar oprandt for Joseph og hans Brødre, men i fuldt Haab om, at deres
Uskyldighed tilsidst vilde blive anerkjendt, og deres Befrielse som
Følge heraf omsider iværksat, hengave de sig med Taal-modighed i
Forsynets Styrelse. »Det er ikke vor Hensigt at klage eller laste
Nogen,« hedder det videre i en Skrivelse til den lovgivende Forsamling
i Missouri, »Alt, hvad vi forlange, er en retfærdig og upartisk
Undersøgelse af vor Sag. Vi bede ikke om Nogens Medlidenhed; vi fordre
kun streng Retfærdighed — det er Alt, hvad vi ønske, Alt, hvad vi
fordre, men det tilkommer os med Rette.«

Paa Grund af den store Ophidselse, som herskede i de nordlige Countier
af denne Ståt, antoges det, at Domstolene i denne Del af Landet vilde
blive mere eller mindre paavirkede heraf, og altsaa neppe vilde kunne
afgive en retfærdig Kjendelse. Som Følge heraf ansøgte de tvende Gange
Statens Højesteret om at nyde det Privi-JOSEPH SMITHS LEVNETSLØB

legium, som Loven tilsikrer enhver Borger af de Forenede Stater ved
Habeas-corpus-Akten *, men det blev dem hver Gang nægtet. Efter nogen
Tids Forløb forlangte de ogsaa en Habeas-corpus af Hr. Thurn-ham, en af
County-Dommerne, hvilket Forlangende efter en Del Indvendinger blev dem
tilstaaet.

Efter Forhøret blev Sidney Rigdon, ifølge Dommerens Kjendelse, løsladt
af Arresten; men da Pøbelen truede med at ville dræbe ham, dersom han
blev sat paa fri Fod, vendte han med de Øvrige tilbage til Fængslet,
hvor han derpaa opholdt sig, indtil en gunstig Lejlighed tilbød sig for
ham til at slippe uskadt bort. Ved Hjælp af Sheriffen og Slutteren blev
han derpaa en Nat i al Stilhed løsladt, men trods alle
Forsigtighedsregler blev han dog opdaget og forfulgt af en Hob
Bevæbnede, og det var kun ved Forsynets Styrelse, at han kort efter
lykkelig og vel ankom til Quincy i Illinois. Dommer Thurn-ham erklærede
for Joseph og de andre Brødre, som vare blevne tilbage i Fængslet, at
han vidste, at de vare uskyldige, men af Frygt for sit eget og
Fangernes Liv turde han ikke slippe dem løs. Deres Forfølgelse,
Arrestation osv., sagde han, var kun en Gjentagelse af Begivenhederne i
Jackson County, og var en forudlagt Plan af Guvernøren og hans
Haandlangere for at standse deres tiltagende Magt og Indflydelse i
Staten.

Omtrent paa denne Tid (Februar 1839) opholdt Ældsterne Kimball og
Ripley sig i Liberty, hvor de næsten ugentlig havde bønfaldet for
Dommernes Fødder; medens de ved en vis Lejlighed gjentoge deres ydmyge
Bøn, saa' Dommer Hughes dem stivt ind i Ansigtet og sagde til en af
sine Kolleger, at »man kan læse i disse Mænds Øjne, at de ere slagne,
men ikke besejrede; lad os tage os i Agt for, hvordan vi behandle disse
Mænd, thi deres frejdige Blik vidner om Uskyldighed«. Ved samme
Lejlighed foreslog han sine Embedsbrødre at løslade alle Fangerne mod
Kaution; men deres Hjerters Haardhed vilde ikke gaa ind paa dette
menneskelige Forslag. Brødrene fortsatte deres Tryglen for Domstolene
og besøgte tillige Fangerne. Ingen af Statens ledende Mænd betvivlede
Arrestanternes Uskyldighed, men sagde, at som Følge af Pøbelens Raseri
kunde man ikke behandle dem retfærdigt; de maatte derfor opgive deres
Forsøg paa at bevæge Dommerne og overlade Fangerne i Guds Haand.

Da de nu havde hensiddet i Fængsel temmelig længe, efter at have
forsøgt ethvert Middel for ad lovlig Vej at kunne blive løsladte, men
forgjæves (naar undtages Sidney Rigdon), og da de fra paalidelig Kilde
havde erfaret, at der paa offentlig Gade var bleven sagt af de mest
indflydelsesrige Mænd i den Egn, at »Mormonfangerne nødvendigvis maatte
dømmes til Døden, da Statens gode Navn ellers vilde blive plettet«,
besluttede de at benytte andre Midler for at komme paa fri Fod.

* Denne Lov giver Enhver, der er fængslet, Ret til at henvende sig til
hvilken som helst Dommer, som da udsteder en Befaling, den saakaldte
Writ of Habeas-corpus, til vedkommende Øvrighed om strax at stille
Arrestanten for den af denne valgte Dommer, for at han kan undersøge
Fængslingens Lovlighed og efter Omstændighederne stadfæste den, eller
frigive Paagjæl-dende mod eller uden Kaution.

Efter moden Overvejelse besluttede de at iværksætte deres Flugt om
Aftenen den 7de Februar, naar Slutteren kom med deres Aftensmad; men
før Broder Hyrum vilde tilkjendegive sin Beslutning, bad han Joseph at
adspørge Herren om Rigtigheden af det paatænkte Skridt. Dette gjorde
han og erholdt det Svar, at hvis de alle vare enige, skulde deres
Foretagende lykkes denne Aften, og dersom de vilde forene sig i Bøn,
skulde de faa et Vidnesbyrd for dem selv. Brødrene Hyrum Smith,
Alexander McRae og Caleb Baldwin havde ikke bedet længe, før de fik en
saadan Vished, som de endnu aldrig havde følt i deres Liv, om at "det
vilde lykkes dem; men Lyman Wight sagde, at de gjerne kunde gaa, men
han vilde blive. Efter at have talt med ham en Stund sagde han dog til
de andre Brødre, at »hvis de vilde vente til næste Dag, vilde han følge
med dem«. Uden at tænke paa, at de ingen Forjættelse havde om Held den
følgende Dag, lovede de at opsætte Forsøget.

Om Aftenen, da Slutteren kom med deres Aftensmad, lod han Døren staa
paa vid Gab, satte deres Mad paa Bordet og gik hen i Baggrunden af
Værelset, hvor en Del Bøger vare opstablede. Her tog han en Bog og
begyndte at læse, medens Brødrene stode mellem ham og Døren, hvorved
der tilbød sig den bedste Lejlighed for dem til at flygte, hvis de
havde været beredte; men da de vare blevne enige om at vente til næste
Dag, gjorde de intet Forsøg derpaa.

Næste Aften stode Sagerne ganske anderledes. Slutteren bragte en
dobbelt Vagt med sig tilligemed sex af Brødrene, nemlig: Erastus Snow,
William D. Huntington, Cyrus Daniels, David Holman, Alan-son Ripley og
Watson Barlow, hvilke Brødre vare blevne sendte af Menigheden i Far
West for at besøge Fangerne. Slutteren syntes at være meget bange af
sig og aflaasede Døren meget forsigtig. Det var kun mørke Udsigter til
Frihed, men Fangerne havde fast besluttet at vove Forsøget, og da
derfor Slutteren gik ud, løb de efter ham. Broder Hyrum greb fat i
Døren, men inden de Andre kunde yde ham den nødvendige Bistand, fik
Slutteren og Vagten smækket Døren i, hvorved de besøgende Brødre
indespærredes tilligemed Fangerne, undtagen Cyrus Daniels, som stod
udenfor. Saa snart de gjorde Forsøget paa Indersiden, tog han en af
Bevogterne under hver Arm og ilede ned ad Trapperne til Yderdøren;
Fængslet var nemlig i anden Etage. Da han kom ud, lykkedes det dem at
rive sig løs, og da han saa', al Planen var strandet, begyndte han at
løbe, men traadte i et Hul og faldt. Netop som han styrtede, peb en
Kugle lige over hans Hoved, og han troede bestemt, at Faldet frelste
hans Liv.

Den Scene, som nu paafulgte, overgaar al Beskrivelse. Efter Mængden at
dømme, skulde man tro, at hele Byens Folk og mange i Omegnen havde
samlet sig udenfor Arresten, og enhver Slags Tortur og Dødsmaade, som
deres ophidsede Indbildningskraft kunde optænke, blev foreslaaet
overfor Fangerne, saasom at sprænge Fængslet i Luften, piske dem ihjel,
skyde dem, brænde dem, surre dem paa Heste, sønderrive dem osv. Men de
vare saa uenige, at de ikke kunde gjennemføre nogen af deres mange
Planer, og Fangerne gik fri.

Paa den Tid tal ede nogle af Brødrene om, at de befandt sig i stor£

Fare, men Joseph sagde: »Frygt ikke, thi ikke et Haar skal krummes paa
eders Hoved, og I skulle ikke miste saa meget som et Bidsel, en Sadel
eller et Tæppe. Enhver Ting skal blive eder tilbagegivet. I have sat
eders Liv paa Spil for vor og Evangeliets Sk3rld; det var nødvendigt,
at Kirken skulde bringe et Offer, og Herren vil antage det.«

Brødrene skulde dernæst tages i Forhør, men Ophidselsen var saa stor,
at man ikke vovede at føre dem frem, før den havde lagt sig noget. I
denne Ventetid engagerede nogle af Brødrene Advokater til at forsvare
sig. Ældste Erastus Snow spurgte Joseph, om han ogsaa burde tage en
Advokat, hvortil Joseph svarede, at han gjorde bedst i at føre sin egen
Sag. »Men,« sagde Broder Snow, »jeg kjender Intet til Lovene.« Joseph
spurgte, om han ikke kjendte Noget til Retfærdighed, hvilket Snow
bejaede. »Vel,« vedblev han, »gaa og kæmp for Retfærdigheden det
Bedste, De forstaar.«

Han gjorde saa, og Resultatet blev, hvad Joseph sagde; thi da han var
færdig med sin Sag, flokkedes Advokaterne om ham og spurgte, hvor han
havde studeret Lovkyndighed, og tilføjede, at de aldrig havde hørt et
saa glimrende Forsvar. Da Forhøret var endt, flk Broder Snow sin
Frihed; de Øvrige maatte gaa i Kaution for hverandre indbyrdes, medens
Broder Snow maatte indestaa for dem alle, og de sagde, at de
gjenerholdt alle deres tabte Sager, endskjønt ikke to Ting fandtes paa
eet Sted.

Ifølge den mindeværdige Overenskomst, afsluttet ved Oberst Hinkles
Forræderi i Far West, begyndte de Hellige nu i Tusindvis at forlade
deres Hjem og drage østpaa til Illinois, fornemmelig til Quincy, henved
250 Mile fra Far West. En Udvandring som denne har maaske neppe sin
Lige i Historien. Man tænke sig blot 12 til 15,000 Mennesker,
omfattende enhver Alder, Stand og Kjøn, drevne ud midt om Vinteren fra
Alt, hvad de ejede, og i en blottet, nøgen, hungrig, hjem- og venneløs
Tilstand dømte til at drage henover de vejløse Sletter i en to å tre
hundrede Miles Afstand fra deres Huse og Hjem, som de havde opført paa
Land, der var bleven kjøbt af de Forenede Staters Regjering og under
det amerikanske Flags Beskyttelse. Foruden dem, som paa en barbarisk
Maade bleve myrdede, omkom Hundreder af dem i Løbet af Vinteren, Vaaren
og Sommeren paa Grund af Lidelser og Savn.

Brigham Young, som efter Thomas B. Marsh's Frafald og David W. Pattens
Død var bleven Præsident for de tolv Apostle ifølge sin Aldersret,
lagde megen Nidkjærhed og Dygtighed for Dagen ved at sørge for de
fattige og hjælpeløse Helliges Forflytning fra Staten. I et offentligt
Møde, som blev afholdt i Far West den 29de Januar, blev en Komite af
syv Mænd beskikket til at overtage Ledelsen af Udvandringen og at sørge
for dem, der ingen Midler havde til deres Raadighed, indtil de alle
vare komne bort. Efter Forslag af Præsident Young indgik Brødrene
derpaa en Pagt med hverandre om, at de vilde staa hverandre bi til det
Yderste ved deres Udvandring af Staten, og at de aldrig vilde forlade
de værdige Fattige, før de vare bragte saa langt bort, at General
Clarks Udryddelsesordre i Statens

Navn ikke kunde naa dem. Et Dokument af denne Beskaffenhed blev derpaa
udfærdiget og undertegnet af omtrent 220 af Brødrene. Det lød saaledes:

»Vi, hvis Navne ere anførte under dette Dokument, love hver især at
hjælpe og staa hverandre bi til det Yderste ved vor Udvandring af denne
Ståt, ifølge Stats-Authoriteternes Forlangende, og vi forpligte os
herved til at overlade al vor alvendelige Ejendom til fri Afbenyttelse
af den Komite, som maatte blive beskikket, i det Øjemed at skaffe
Midler til de værdige Fattiges Udfrielse af dette Land, indtil der ikke
er Nogen tilbage, som maatte ønske at drage ud af Staten; kun paa denne
Betingelse, at intet Individ berøves Ret til at disponere over sin
Ejendom i ovennævnte Øjemed, eller til at kontrollere Anvendelsen af
den eller saa meget af den, som maatte udfordres til hans egen Families
Udvandring, samt at Enhver forbeholdes Ret til det Tiloversblevne, naar
Alles Udvandring har fundet Sted. Endvidere skal nævnte Komite give
Bevis for Alt, hvad den modtager, og aflægge Regnskab over Anvendelsen
af det.«

I et Møde den 1ste Feb. af Komiteen, hvis Antal var bleven forøget med
tre Personer, blev det vedtaget først og fremmest at sørge for
Udfrielsen af Præsidentskabets og de øvrige Arresteredes Familier;
dernæst blev det bestemt at sende Charles Bird til Mississippi-Floden
for at sørge for Oplagssteder til Majs for de Hellige paa Vejen og
oprette Kontrakt om Færgeløn osv.

Staten bevilgede to tusinde Dollars til Uddeling blandt Befolkningen i
Daviess og Caldwell County, »Mormonerne« i Caldwell ikke und-tagne; men
da Befolkningen af Daviess tænkte, at de nok kunde leve af
»Mormonernes« Ejendele, vilde de ikke modtage deres Tusinde, hvorfor
man foreslog at give det til Befolkningen i Caldwell. Dommer Cameron,
Hr. McHenry og Flere besørgede Uddelingen. Dommer Cameron lod Brødrenes
Svin drive sammen, af hvilke mange bestemt kunde paapeges, og nedskød
dem paa Gaderne; og uden at lade Blodet løbe af og kun halvt skrabede
bleve de sønderskaarne og uddelte af McHenry til de Fattige mod en
Betaling af fire eller fem Cents Pundet, hvilket i Forening med nogle
vragede Varer, saasom Kaliko til dobbelt og tredobbelt Pris, snart
slugte de to tusinde Dollars og gjorde Brødrene kun lidt eller i
Virkeligheden intet Gavn, da deres ødelagte Gods beløb sig til lige saa
meget som det, de fik.

Den 7 de Feb. forlod Josephs Familie Far West under Ledelse af Broder
Stephen Markham og ankom efter en meget besværlig Rejse den 15de til
Mississippi-Floden lige overfor Quincy. Den 14de i samme Maaned forlod
ligeledes Præsident Brigham Young Far West og begav sig paa Vejen til
Illinois. Forfølgelsen imod ham rasede med en saadan Bitterhed, og hans
Liv blev saa ivrigt efterstræbt, at han saa' sig nødsaget til at undfly
sine Forfølgere. Før han imidlertid forlod Missouri, aflagde han
tilligemed Heber C. Kimball og Geo. A. Smith et Besøg i Liberty
Fængsel, hvor de havde to meget interessante Sammenkomster med
Fangerne.£ JOSEPH SMITHS LEVNETSLØB 165

Den 20de Marts 1839 afsendte Joseph og hans Medfanger fra Liberty
Fængsel i Clay County, Missouri, en Epistel til »Jesu Kristi Kirke af
Sidste-Dages Hellige i Quincy, Illinois, samt de øvrige Hellige i
Adspredelsen og til Biskop Partridge i Særdeleshed«. (Se Pagtens Bog,
121de, 122de og 123 Kap.)

ATTENDE KAPITEL.

De Hellige, hvis Tilstand ved Ankomsten til Quincy i Illinois er meget
sørgelig, mødes med Venlighed af Indvaanerne. — En Rapport og
Resolutioner til Bedring af deres Omstændigheder vedtages af det
Demokratiske Selskab og Quincvs Borgere. — Dr. Galland foreslaar
Commerce som et passende Nedsættelsessted for de Hellige. — Heber C.
Kimball og Theodore Turley begive sig paa Vejen til Jefferson City for
at faa Guvernøren i Tale, men træffe ham ikke hjemme. — En Samtale
mellem Theodore Turley, John Whitmer og Andre. — Dommer King lader
Fangerne transportere til Daviess County. — En drøj Hentydning. —
Joseph ser i et Syn Maaden, hvorpaa de kunne udfries af Fængslet. —
Deres Undvigelse og Flugt samt Ankomst til Quincy. — Betragtninger etc.
af Joseph.

De Helliges Tilstand, da de naaede Quincy i Illinois, var i Sandhed
beklagelig. Berøvede deres Ejendele og Alt, vare de midt i en haard og
streng Vinter blevne tvungne til at fly fra Staten Missouri for at
redde deres Liv. Indvaanerne i Quincy, der saa' deres Lidelser og Nød,
følte Medlidenhed med dem og sammenkaldte flere Møder for at tage deres
Sag under Behandling. I et Møde, som saaledes blev afholdt den 27de
Feb. 1839 af det Demokratiske Selskab og Quincvs Borgere i Byens
Raadhus, fremlagde Hr. Whitney, Medlem af den i et tidligere Møde
nedsatte Komite, følgende Rapport:

»Komiteen, til hvem det Hverv var overdraget at undersøge de Personers
Stilling, som for nylig ere ankomne her til fra Missouri, om de
virkelig trænge til Hjælp af denne Stads og dens Omegns Beboere, og om
de ere værdige til disses Velgjørenhed, har besluttet at afgive
nedenstaaende

Beretning. Komiteens første Bestræbelse var at skaffe sig nøjagtige
Oplysninger om den foreliggende Sag; thi uden saadanne kunde Komiteen
ikke komme til noget bestemt Resultat om, hvad den burde foretage sig.
Uden saadanne kunde vi ikke foreslaa denne Forsamling, hvad der burde
gjøres, eller hvilke Forholdsregler der burde tages. Strax efter
Komiteens Dannelse anmodede vi Hr. Rigdon og nogle Andre om at komme
til os for at give os en sanddru Beretning om det Forefaldne og aabent
fortælle os deres Tilstand. Disse Herrer indfandt sig hos os og
meddelte os uforbeholdent deres Omstændigheder, og efter nogen Tids
Forløb besluttede Komiteen at hæve Sammenkomsten og at indgive en
Indberetning til denne Forsamling, efter først at have anmodet de
Indbudne om at affatte en skriftlig, kortfattet Rapport over de
stedfundne Kjendsgjerninger vedrørende Komiteens Hverv, hvilket Ønske
de have efterkommet, og vi tillade os at fremlægge samme som en Del af
vor Beretning.166

Komiteen tror, at Alt, hvad der bør gjøres for dem for Tiden, er at
udrække en gavmild Haand, vejledet af den Kjærlighed, som aldrig uddør.

Som Følge af det, vi have erfaret, uafhængigt af den os tilstillede
Rapport, anse vi det som vor Pligt at anbefale til denne Forsamlings
Vedtagelse følgende Forslag:

1. At de Fremmede, som for nylig ere ankomne fra Missouri og almindelig
kjendes under Navnet »Sidste-Dages Hellige«, have Krav paa vor
Medfølelse og Velvillie, hvorfor vi anbefale dem til al den Hjælpsomhed
og Omhu, som det staar i Quincy Borgeres Magt at yde disse Ulykkelige.

2. At en talrig Komite vælges, bestaaende af Medlemmer fra alle Stadens
Kvarterer og dens Omegn, hvis Opgave det skal være at gjøre vore
Medborgere, der maatte være indtagne mod de Fremmede paa Grund af
Fordomme eller falske Fremstillinger, bekjendte med Sagens sande
Sammenhæng, og især at oplyse dem om, at disse Folk ikke i mindste
Maade have til Hensigt at nedsætte Daglønnen for Arbejdsklassen, men
kun søge at fortjene Noget til Livets Ophold.

3. At en Komite vælges, som strax skal underrette Hr. Rigdon og Andre
om dens Tilværelse, samt at den bemyndiges til at indhente Oplysninger
fra Tid til anden, og hvis nogen af dens Medlemmer skulde erfare, at En
eller Anden er syg, lider Nød eller mangler Husly, skal Komiteen
ufortøvet henvende sig direkte til Byens Borgere om Bistand til at
afhjælpe alle Savn.

4. At det paalægges sidstnævnte Komite af yderste Evne at skaffe alle
disse Folk, som kunne og ville arbejde, en passende Beskjæf-tigelse,
samt paa bedste Maade at opmuntre og trøste dem.

5. At det anbefales alle Quincys Borgere, at de i deres Omgang med de
Fremmede til enhver Tid iagttage en anstændig og sømmelig Opførsel og
fornemmelig ere forsigtige i al deres Tale, at de ikke udlade sig med
Noget, der kan saare deres Følelser eller paa nogen Maade krænke dem,
som ifølge alle Menneskelighedens Love ere berettigede til vor Sympathi
og Medlidenhed.

Disse Forslag ere vedtagne af samtlige Komiteens Medlemmer.«

Efter Forslag af Hr. Bushnell bleve Rapporten og Resolutionerne lagte
tilside til næste Dags Aften Kl. 7, da Mødet efter Bestemmelsen atter
fortsattes og kaldtes til Orden af Ordføreren, Hr. J. W. Whitney.

Ifølge Forslag af Hr. Morris valgtes en Komite, bestaaende af tre
Medlemmer, til at foranstalte en Indsamling. D'Hrr. J. T. Holmes,
Whitney og Morris bleve valgte, og de indsamlede ialt 48 Dollars og 25
Cents, der bleve overleverede til »Mormon-Komiteen«. Dernæst blev en
Komite beskikket til at udfærdige Subskriptionslister og sætte disse i
Cirkulation blandt Befolkningen for at faa en Indsamling af Klæder og
Fødemidler bragt i Stand. Senere blev Komiteens Tal forøget til ni.
Ifølge Forslag af J. T. Holmes blev desuden J. D. Morgan beskikket til
at foretage en Indsamling iblandt Borgervæbningen, kaldet »Quincys
Greys«, hvorved der indkom 20 Dollars.

Følgende Resolutioner bleve derefter fremlagte af J. T. Holmes:£ JOSEPH
SMITHS LEVNETSLØB

1. At vi respektere Samvittighedsfriheden som naturlig og ukrænkelig og
paa det Helligste tilsikret Enhver af vort frie Lands Konstitution.

2. At vi betragte enhver Pøbels Handlinger som aabenbare Brud paa
Loven, og Enhver, der deltager i en Pøbels Excesser, er ansvarlig for
Guds og Menneskenes Love for enhver Voldshandling, der udøves mod en
Borgers Liv, Gods eller Rettigheder.

3. At Beboerne af de vestlige Strøg af Staten Missouri ved deres
Forfølgelser af Mormonerne have krænket Samvittighedens hellige
Rettigheder og Menneskelighedens Love.

4. At Guvernøren i Missouri ved at nægte nævnte Folk Beskyttelse, da de
trængtes af Pøbelen, og derimod udsende en Afdeling principløse
Soldater med Ordre til at udrydde dem, har sat en uudslettelig Plet paa
den Ståt, han præsiderer over.

Disse Resolutioner bleve med Begejstring støttede af d'Hrr. Holmes,
Morris og Whitney.

Paa Forslag bleve Resolutionerne vedtagne, hvorefter Mødet hævedes.

Da Ældste Israel Barlow forlod Missouri i Efteraaret 1838, kom han som
Følge af at have forfejlet Vejen eller af andre Grunde til Des
Moines-Floden, tæt ovenfor dens Udmunding i Mississippi-Floden i det
sydostlige Iowa, blottet for Alt; men ved at fortælle Nogle om sin
nødlidende Tilstand, fandt han Venner, som hjalp ham og gave ham
Anbefalingsbreve til flere Herrer, hvoriblandt Doktor Isaac Galland,
hvem han gjorde bekjendt med de Helliges sørgelige Skjæbne. Hans
Beretning vakte Doktorens Medfølelse og Interesse og var den første
Anledning til Kirkens Nedsættelse i og omkring Commerce, Hancock
County, Illinois, thi Broder Barlow begav sig ufortøvet til Quincy, sit
Bestemmelsessted, og bekjendtgjorde sin Samtale med Doktor Galland for
Menigheden. Denne Mand foreslog nemlig Commerce som et passende
Nedsættelsessted for de Hellige, og ifølge den Underretning, Joseph
under sit Ophold i Fængslet modtog derom, ledtes han til at opmuntre
Brødrene til at foretage dette Skridt. En Komite blev følgelig nedsat
for at tage Sagen under Overvejelse og undersøge, om Iowa Territorium
vilde være et andet passende Bosted for de Hellige.

Den 25de Marts begave Ældsterne Heber C. Kimball og Theodore Turley sig
paa Vejen til Jefferson City for at faa Guvernøren i Tale. Dog besøgte
de først Sheriffen og Fangevogteren i Rav County og bade dem om en Kopi
af den Arrestordre, ifølge hvilken Fangerne holdtes i Forvaring; men de
tilstode, at de havde ingen. Derefter gik de til Dommer King, som
udfærdigede en Slags Arrestordre, hvoraf ses, at Fangerne allerede
havde været arresterede i flere Maaneder uden saa meget som en
Arrestbefaling, og det oveni kjøbet for Forbrydelser, som man sagde, de
havde begaaet i et andet County. Forsynede med alle de Dokumenter, som
fandtes, eller som bleve udfærdigede for dem vedrørende deres
Fængsling, og medbringende Petitioner til de øverste Dommere i Staten
ankom de kort efter til Jefferson City.

Guvernøren var fraværende. Statssekretæren modtog dem med me-168

gen Forekommenhed, og da han saa' Papirerne, kunde han neppe tro, at
det var alle de Dokumenter, ifølge hvilke Fangerne holdtes arresterede;
thi de vare ugyldige. Især var han i høj Grad forbauset over Dommer
Kings Handlemaade; men han tilføjede, at han ikke kunde gjøre Noget i
denne Sag, og at selv Guvernøren, om han var tilstede, Intet kunde
udrette. Dog skrev Sekretæren et Brev til Dommer King.

Brødrene søgte derpaa at faa fat i Overdommeren for at faa en Writ of
Habeas-corpus udfærdiget; de rede flere hundrede Mile og flk omsider
Overdommeren i Tale, men opnaaede dog ikke deres Øjemed, fordi, som han
sagde, der var en Formfejl i Dokumenterne. De kom tilbage til Liberty
den 30te Marts og begave sig strax hen til Dommer King, der var yderst
forbitret paa dem, fordi de havde meldt Sagen til Guvernøren. »Jeg
kunde,* sagde han, »have ordnet hele Sagen for Dem til Deres
Tilfredshed, dersom De blot havde henvendt Dem til mig, og jeg vilde
have undertegnet Petitionen for Alle undtagen for Joseph Smith; thi han
fortjener ikke at leve.«

De besøgte derpaa Fængslet, men det blev dem ikke tilladt at komme ind;
den Samtale, de havde med Fangerne, blev ført gjennem Gittervinduet.
Joseph bad Brødrene være ved godt Mod, »thi«, sagde han, »vi ville
blive løsladte, men ingen anden Arm end Jehovas kan udfri os nu. Sig
Brødrene, at de ikke maa være forsagte, og sørg for at faa de Hellige
bort saa hurtig som mulig«.

Den 5te April vendte de atter tilbage til Far West. Samme Dag
forpligtede omtrent 50 Mænd i Daviess County sig ved Ed til hverken at
spise eller drikke, før de havde dræbt Joseph Smith; deres Anfører,
William Bowman, svor i Theodore Turleys Nærværelse, at »fra det
Øjeblik, han saa' Joseph Smith, vilde han ikke nyde noget som helst,
før han havde dræbt ham«. Ligeledes kom otte Mænd — Kapt. Bogart (som
nu var County-Dommer), Dr. Laffity, John Whitmer og fem Andre — ind i
Komiteens Lokale i Far West og fremlagde for Broder Theodore Turley en
Aabenbaring, der var given til Joseph Smith den 8de Juli 1838, hvori
der siges, at de tolv Apostle skulde samles paa Tempelpladsen i Far
West den 26de April for at tage Afsked med de Hellige og der fra gaa
paa deres Mission til Øerne i Havet. Denne Aabenbaring bade de ham
læse, men Turley svarede: »Mine Herrer, jeg er vel bekjendt med den.«
»Da maa De som en fornuftig Mand indrømme, at Joseph Smith ikke er
nogen Profet eller inspireret Mand, thi han og de Tolv ere nu spredte
over hele Landet. Lad dem komme, hvis de tør; dersom de vise sig her,
ville de blive myrdede. Da altsaa denne Aabenbaring ikke kan blive
opfyldt, vil De sandsynligvis nu opgive Deres Tro.«

Turley sprang op og sagde: »I Herrens Navn erklærer jeg, at denne
Aabenbaring vil blive opfyldt.« En Haanlatter var Svaret. John Whitmer
hang med Hovedet. »Dersom de Tolv,« sagde de, »komme her, ville de
blive dræbte; de tør ikke komme hid og tage Afsked, og det gaar med
denne som med alle de andre af Smiths fordømte Profetier.« De gik
Turley nærmere paa Livet og sagde, at han gjorde bedst i at gjøre som
John Corrill; »han skal nu udgive en Bog,£ JOSEPH SMITHS LEVNETSLØB

betitlet »Mormonismen upartisk skildret«, han er en fornuftig Mand, og
De gjorde rettest i at hjælpe ham.« Hertil svarede Turley: »Mine
Herrer, jeg formoder, der er Mænd tilstede her, som have hørt Corrill
sige, at »Mormonismen« er sand, og at Joseph Smith er en Profet og
inspireret af Gud osv. Jeg henvender mig nu til Dem, John Whitmer. De
siger, Corrill er en moralsk og ærlig Mand; tror De ham, naar han
siger, at Mormons Bog er sand, eller naar han siger, at den ikke er
sand? Der er mangt og meget, som Folk først offentliggjøre er sandt,
men som de senere tilbagekalde og sige er Løgn.«

John Whitmer spurgte: »Sigter De til mig?« hvortil Turley svarede:
»Hvis Trøjen passer Dem, saa behold den. Jeg veed kun, De har kundgjort
gjennem Pressen, at en Engel viste Pladerne til Joseph Smith.« Whitmer
tog til Orde: »Og jeg siger nu, at jeg berørte disse Plader med mine
Hænder, og de bleve mig foreviste af et overjordisk Væsen.« Han
forklarede derpaa, hvorledes Pladerne vare heftede sammen, og
bemærkede, at der fandtes Skrifttegn paa begge Sider. Han bekræftede i
Et og Alt sit oprindelige Vidnesbyrd.

Dommer King, som aabenbart frygtede en Ombytning af Forhørs-stedet
eller et Forsøg fra Fangernes Side paa at flygte, for derved at undgaa
hans skandaløse Forfølgelse — og uden al Tvivl ventende, at de vilde
blive dræbte paa Vejen — lod dem den 6te April skyndsomt transportere
til Daviess County under Bevogtning af ti Mænd, kommanderede af Samuel
Tilley, assisterende Fangevogter i Clay County. Man lovede at ville
føre dem gjennem Far West, der laa lige paa Vejen, hvilket de Hellige i
nævnte By vidste og følgelig ventede dem, men i Stedet for at opfylde
sit Løfte, førte man dem ad en 18 Miles Omvej udenom Byen, langt fra
enhver menneskelig Bolig, hvor den bedste Lejlighed til et almindeligt
Overfald tilbød sig. Ikke desto mindre ankom de alle lykkelig og vel
til Daviess County den 8de, og omtrent en Mil fra Gallatin bleve de
overleverede til County Sheriffen og hans Haandlangere, hvorefter deres
Bevogtere vendte tilbage til Liberty.

»Vi tillode os aldrig,« skriver Alexander McRae, en af Fangerne, »at
foretage noget vigtigt Skridt, uden først at bede Broder Joseph at
adspørge Herren desangaaende. Saa stor var vor Tillid til ham som
Profet, at naar han sagde: »Saa siger Herren,« vare vi visse paa, at
det skete, som han sagde, og jo mere vi forsøgte det, jo større Tillid
flk vi til ham, thi hans Ord sloge aldrig fejl i et eneste Tilfælde.

Kort forinden vi skulde føres til Daviess County i Forhør, flk vi
Underretning om, at General Atchison eller Doniphan skulde ledsage os
med en militær Eskorte for at beskytte os mod Befolkningens
Forbitrelse. Sagen blev drøftet af Brødrene med Undtagelse af Joseph,
og de ansaa det, som naturligt var, for det Bedste, og endskjønt jeg
selv ikke havde Noget at sige, stemte jeg dog overens med dem i mit
Hjerte. Broder Hyrum spurgte Joseph, hvad han tænkte om denne Sag. Han
sad en Stund med bøjet Hoved, hensunken i dybe Tanker; derpaa rejste
han sig og sagde: »Broder Hyrum, det gaar ikke; vi maa stole paa
Herren. Hvis vi tage Vagten med os, vil det blive vor Død.«170

Dette kom meget uventet for os, men Broder Hyrum bemærkede: »Hvis du
siger det i Herrens Navn, ville vi stole paa det.« Hertil svarede
Broder Joseph: »I Herrens Navn siger jeg, at hvis vi tage en Eskorte
med os, ville vi blive myrdede; men hvis vi stole paa Herren, ville vi
blive frelste; intet Ondt skal da vederfares os, og vi skulle blive
behandlede langt bedre, end Tilfældet har været, siden vi kom i
Arrest.«

Dette Svar var afgjørende, og Alle syntes tilfredse. Det blev følgelig
bestemt, at vi ingen extra Vagt skulde have, men blot tillade Atchi-son
og Doniphan at tage saa mange Bevogtere, som de ansaa fornødent til at
sikre sig vore Personer. Da vi ankom til det Sted, hvor Retten havde
sit Sæde, begyndte jeg at tro, at Joseph havde taget fejl for een Gangs
Skyld, thi Folket styrtede løs mod os en masse, raabende: »Dræb dem,
dræb dem, Gud fordømme dem, dræb dem!« Jeg kunde ikke øjne nogen anden
Udvej til Frelse end at slaa os igjennem, men vi havde ingen Vaaben.
Netop nu hævede Broder Joseph, mod hvem Alles Vrede syntes rettet, sig
op og sagde: »Vi ere i eders Haand; hvis vi ere skyldige, ville vi ikke
søge at unddrage os Lovens Straf.« Da Hoben hørte disse Ord, steg
William Peniston og Kinney eller McKinney, to af vore bitreste Fjender
paa den Kant af Landet, op paa nogle Bænke og begyndte at tale til
Folket, sigende: »Ja, mine Herrer, disse Mænd ere i vore Hænder; lad os
derfor ikke øve Vold, men lad Loven have sin Gang. Loven vil dømme dem,
og de skulle straffes efter den. Vi ville ikke gjøre os skyldige i den
Skjændsel at tage Loven i vor egen Haand,« osv.

Efter nogle Øjeblikkes Forløb vare de ganske rolige og syntes nu at
være ligesaa venlig sindede, som de kort før havde været ondskabsfulde.
Vin blev hentet, og vi maatte alle drikke paa Venskab med dem. Dette
skete i Retssalen (en lille Tømmerhytte, omtrent 12 Fod i Firkant) i
Mellemtiden mellem Forhandlingerne; og fra den Tid, indtil vi kom bort,
kunde man ikke faa nogen Vagt, som man turde stole paa til at bevogte
os, thi vi vandt fuldkommen vore Bevogteres Venskab, og derfor bleve de
stadig afløste. Vi sade tilbords med Dommeren, Advokaterne o. Fl., og
det Bedste, Landet kunde opbyde, blev sat frem for os, tilsidst Senge
med ordentlige Sengklæder i — et Privilegium, som vi ikke havde nydt al
den Tid, vi havde været i Fængsel.

Medens vi vare der, fremkom ovennævnte Peniston ved en vis Lejlighed
halvt for Spøg og halvt for Alvor med en temmelig drøj Hentydning til
nogle af Brødrene. Dette oprørte Broder Josephs Følelser; han betalte
for en Del med samme Mønt, kun med en saadan Kraft, at Jorden syntes at
bæve under hans Fødder, og sagde: »Deres Hjerte er ligesaa sort som
Deres Bakkenbarter;« disse vare aldeles ravnsorte. Peniston syntes at
føie sig truffen og forlod beskæmmet Værelset.

Vore Bevogtere, som vare meget venlig sindede mod os, bleve
forskrækkede og sagde: »Hr. Smith, tal ikke saaledes, De vil kun bringe
Dem selv og Venner i Forlegenhed.« Broder Smith svarede: »Frygt ikke
for mig, jeg veed nok, hvad jeg gjør.« Han tog altid sine172 £ JOSEPH

Brødre i Forsvar, naar deres Karakter blev angreben, ligemeget hvor
upopulært det end var at tale til deres Gunst.«

Den 9de April tog Forhøret over Fangerne i Gallatin, Daviess County,
sin Begyndelse for en drukken Jury, som for Størstedelen bestod af
Mænd, der havde deltaget i den blodige Udaad ved Hauns Mølle. Austin A.
King, der var ligesaa beskjænket som Juryen, var præsiderende Dommer,
og den berømte Prokurator Birch indtog den vigtige Stilling som
Kredsdommer. Forhøret varede i flere Dage, under hvilket de samme Mænd,
der om Dagen handlede som Jury, om Natten sade som Vagt over Fangerne,
og ligesom ved det foregaaende Forhør i Richmond maatte ogsaa Brødrene
her høre paa den laveste og mest afskyelige Tale, som ugudelige og
samvittighedsløse Mennesker kunde fremføre.

Broder Stephen Markham, der af Komiteen i Far West var bleven sendt til
Gallatin for at besøge Fangerne og medbragte 100 Dollars som Foræring
til dem fra Broder Kimball, flk Tilladelse til at afgive sin Forklaring
i Retten, men da denne ikke vandt Pøbelens Bifald, overdængede de ham
med Skjældsord og Fornærmelser og truede endog hans Liv i Rettens
Paahør. Juryen fremlagde derpaa en Klage imod Fangerne for
»Brandstiftelse, Indbrud, Tyveri, Forræderi og Mord«.

Samme Nat oplodes Fremtidens Svner for Joseph, og han skuede Maaden
hvorpaa, og Midlerne hvorved, deres snarlige Udfrielse af Fængslet
kunde iværksættes; ligeledes saa' han den Fare, der truede Broder
Markham, og idet han vækkede ham, sagde han til ham, at dersom han
vilde staa tidligt op den næste Morgen og ikke vente paa Dommerne og
Advokaterne, som han havde besluttet, men ride rask afsted, skulde han
naa sit Hjem i god Behold, ja næsten før han vidste af det; i modsat
Fald vilde han blive overfaldet af Pøbelen og dræbt. Næste Morgen stod
Broder Markham op ved Daggry og red i fuld Karriere til Far West, hvor
han ankom Kl. 9 samme Morgen. Nogle af Pøbelen satte efter for at skyde
ham, men kunde ikke indhente ham og maatte saaledes vende om med
uforrettet Sag.

Det blev derpaa Fangerne tilladt at faa deres Sag paadømt i Boone
County i Stedet for i Daviess; som Følge heraf forlode de Gallatin den
15de April under Bevogtning af fire Mænd foruden Sheriffen. Den første
Nat tilbragte de i Adam-ondi-Ahman, hvor de kjøbte to Heste af Vagten.
Den næste Dag tilbagelagde de 20 Mile, og før Sheriffen om Aftenen
begav sig i Seng, fortalte han dem, at han vilde tage sig en god Drik
Grog; de kunde da gjøre, som de behagede. Saaledes var da endelig det
gunstige Øjeblik kommen for Joseph og hans Medfanger til at undslippe
deres Fjender. Sheriffen og tre af Vagten vare gaaede berusede i Seng,
og den anden var villig til at hjælpe Brødrene med at sadle deres Heste
og komme bort.

»Da vi vidste,« skriver Joseph, »at vore Fjenders eneste Formaal var at
faa os ryddede af Vejen, at flere af vore Brødre vare blevne myrdede
ved Shoal-Bækken, blandt hvilke vare to Børn, at de ved enhver
Lejlighed søgte at fortrædige de Tilbageblevne i Staten, og at de
aldrig bleve dragne til Ansvar for deres barbariske Handlemaade, men
derimod opmuntredes af Authoriteterne, ansaa vi denne Lejlighed172

for gunstig til at iværksætte vor Flugt. Vi ansaa det for en
paa-træDgende Nødvendighed at flygte; thi, som naturligt var, elskede
vi vort Liv og ønskede ikke at falde for Morderes og Stimænds Hænder;
vi elskede vore Familier og Venner for højt til ikke at ville frigjøre
os fra vore Fjenders Vold og fly fra Tyranniets og Trældommens Land,
for atter at kunne optræde blandt et Folk, i hvis Bryst de Følelser for
Frihed og Lighed lue, som gave Anledning til vor Nations Opkomst —
Følelser, som Staten Missouris Borgere vare fremmede for. Derfor
benyttede vi os af Vagtens Sløvhed som Følge af Brændevinens Virkninger
og forlode dem; den paafølgende Nat tilbagelagde vi et godt Stykke Vej.

Efter at have fortsat vor Rejse Nat og Dag og efter at have lidt meget
af Anstrengelse og Hunger ankom vi omsider til Quincy i Illinois, hvor
jeg blev modtaget med mange Lykønskninger af mine Venner og blev
omfavnet af min Familie, som befandt sig over Forventning godt, naar
man tager Hensyn til, hvad de havde udstaaet. Før jeg forlod Missouri,
havde jeg udbetalt til Advokaterne i Richmond 34,000 Dollars i
Kontanter, Jorder osv. En Jordlod i Jackson County, som jeg lod dem faa
for 7,000 Dollars, bleve de kort efter budte 10,000 for, hvilket de
ikke vilde modtage.

For andre Processer, som bleve anlagte mod mig i de faa Maaneder, jeg
opholdt mig i denne Ståt, maatte jeg betale i Prokuratorhonorarer
omtrent 16,000 Dollars, altsaa tilsammen 50,000 Dollars, som jeg kun
flk lidt i Vederlag for, thi undertiden vare Advokaterne bange for
Pøbelens Trusler, og undertiden vare de saa drukne, at de aldeles ikke
kunde varetage deres Forretninger; dog gaves der enkelte hæderlige
Undtagelser.

Blandt dem, der optraadte som Hovedmænd for de uhørte Forfølgelser mod
de Sidste-Dages Hellige, fremhæves Følgende: Generalerne Clark, Wilson
og Lucas, Oberst Price og Cornelius Gillium; ligeledes Kaptejn Bogart,
hvis Iver i Undertrykkelsens og Uretfærdighedens Tjeneste var
exempelløs, og hvis største Fryd var at stjæle, røve, myrde og udbrede
Skræk og Ødelæggelse blandt de Hellige. Han stjal fra mig en prægtig
Hest med Sadel og Bidsel, som var vurderet til 200 Dollars, hvilken han
solgte til General Wilson. Da jeg kom til Kundskab herom, henvendte jeg
mig strax til General Wilson med Anmodning om at udlevere mig Hesten,
og han forsikrede mig ved sin Ære som Officer og Gentleman, at jeg
skulde faa den tilbage. Dette Løfte blev imidlertid ikke opfyldt.

Alle de Trusler, Røverier og Mord, som disse Officerer havde gjort sig
skyldige i, oversaas aldeles af den udøvende Magt i denne Ståt, thi
Guvernøren maatte, for at skjule sin egen Brøde, beskytte dem, som han
selv havde beskikket til at udføre sine morderiske Planer.

Jeg befandt mig som Fange i vore Fjenders Vold i sex Maaneder, og
uagtet de havde besluttet at dræbe mig tilligemed mine Brødre, som vare
hos mig, og uagtet de uden Skygge af Lov og Ret havde dømt os tre
forskjellige Gange til at skydes, hvilket jeg senere erfarede, og
allerede bestemt Tid og Sted i dette Øjemed, er jeg dog paa Grund af
Gads Barmhjertighed og de Helliges Bønner, der opstige172 £ JOSEPH

for Naadens Trone, bleven udfriet af Fjendens Hænder og kan atter glæde
mig i mine Søskendes og Venners Samfund, hvem jeg elsker og føler mig
sammenbunden med, ja med Baand, som ere stærkere end Døden, samt ved at
befinde mig i en Ståt, hvor jeg tror Lovene blive haandhævede, og hvis
Indbyggere ere besjælede af Humanitet og Velvillie.

Medens jeg befandt mig i mine Fjenders Hænder, følte jeg, som naturligt
var, stor Ængstelse for min Familie og mine Venner, som bleve saa
umenneskeligt behandlede, og som maatte begræde Tabet af deres
Ægtefæller og Børn, og som efter at være blevne berøvede næsten Alt,
hvad de ejede, bleve drevne fra Hus og Hjem og tvungne til at vanke om
som Flygtninge i et fremmed Land, for om muligt at redde dem selv og
deres Børn fra den Undergang, hvormed de truedes i Missouri; dog
skylder jeg Sandheden at sige, at for mit eget Vedkommende følte jeg
mig ganske rolig og hengiven i min himmelske Faders Villie. Jeg var mig
min Uskyldighed bevidst, saa vel som de Helliges, og at vi ikke havde
gjort Noget, som fortjente en saa barbarisk Behandling som den, vore
Forfølgere havde tildelt os.

Derfor kunde jeg trøstigt henvende mig til den Gud, som har alle
Menneskers Hjerter i sin Haand, og som saa ofte havde friet mig fra
Dødens Magt, og det endskønt al Redning syntes afskaaren og min
Undergang var besluttet, i det mindste af Mennesker; og fra det første
Øjeblik, jeg betraadte deres Lejr, følte jeg, at baade jeg, mine Brødre
og vore Familier skulde blive befriede. Ja, den stille Røst, som saa
ofte havde tilhvisket mig Trøst i min store Kummer og Nød, bød mig være
ved godt Mod og tilsagde mig Frelse, hvilket forskaffede mig stor
Glæde. Og endskjønt »Hedningerne fnysede, og Folket grundede paa
Forfængelighed«, var dog Hærskarernes Herre, Jakobs Gud, min Tilflugt,
og naar jeg raabte til ham paa Sorgens Dag, befriede han mig, hvorfor
jeg af min ganske Sjæl lover og priser hans hellige Navn, thi endskjønt
»vi trænges paa alle Maader, forsage vi ikke; vi ere tvivlende, men
fortvivle ikke; vi ere forfulgte, men ikke forladte; nedslagne, men
ikke fortabte«. (2 Kor. 4:8.)

De Helliges Opførsel under de mange Forurettelser og Lidelser, som ere
dem tilføjede, har i Sandhed været rosværdig. Deres Mod til at forsvare
Brødrene mod Pøbelens Vold; deres Hengivenhed for Sandhedens Sag under
de mest trykkende Omstændigheder; deres Kjærlighed for hverandre; deres
Beredvillighed til at yde mig og mine Brødre Hjælp, medens vi sukkede i
Fængslet; deres Opofrelser, da de forlode Missouri, og deres
Bestræbelser for at hjælpe de arme Enker og faderløse Børn og sikre dem
et Hjem i et mere gjæstfrit Land — alt dette tjener til at hæve dem i
alle gode og rettænkende Menneskers Agtelse, og har sikret dem Jehovas
Miskundhed og et evigt Navn, ja et Navn såa varigt som Evigheden. Deres
ædle Daad og heltemodige Handlinger til Forsvar for Sandheden og deres
Brødre skulle bevares i frisk Minde, naar deres Forfølgeres Navne
forlængst ere begravne i Glemselens Nat, eller kun erindrede paa Grund
af deres Grusomhed og Barbari.

De Helliges Hengivenhed for mig, medens jeg var i Fængslet,172

skal jeg aldrig glemme, og naar jeg saa', at de bleve drevne bort og
fornærmede af Slutteren og Vagten, da de kom for at gjøre Godt, for at
indgyde os Mod, fremkaldtes der Følelser i mit Bryst, som jeg ej kan
beskrive. De derimod, som ønskede at fornærme os ved deres Trusler og
Gudsbespottelser, opmuntredes og høstede Bifald.

Men Gud være takket, vi bleve befriede, og endskjønt nogle af vore
elskelige Brødre have beseglet Vidnesbyrdet med deres Blod og have lidt
Martyrdøden for Sandhedens Sag, skal dog deres Glæde være evig. Lad os
ikke sørge som dem, »der intet Haab have«; den Tid nærmer sig hurtig,
da vi atter skulle skue dem, uden at forstyrres af de Ugudelige. Ja de,
som ere hensovede i Kristo, skal han bringe med sig, naar han kommer i
sin Herligheçl for at beundres af dem, som tro, men for at bringe Hævn
over sine Fjender og dem, som ikke ere hans Evangelium lydige.

Paa den Dag skal Enkernes og de Faderløses Hjerter trøstes, og hver
Taare paa deres Kinder aftørres. Prøvelserne, de have gjennemgaaet,
skulle virke til deres Gavn og berede dem til at leve sammen med disse,
der ere udkomne af den §tore Trængsel, og som have tvættet deres Klæder
hvide i Lammets Blod.

Forundres derfor ikke, om I forfølges, men ihukom Frelserens Ord:
»Tjeneren er ikke bedre end sin Herre; have de forfulgt mig, ville de
forfølge eder.« Alle de Lidelser, de Hellige maa gjennemgaa, ere kun
Opfyldelsen af Profeternes Ord, som ere udtalte siden Verdens Skabelse.

Vi gjøre derfor vel i at lægge Mærke til Tidernes Tegn, at ikke Herrens
Dag skal »komme som en Tyv om Natten«. Forfølgelse, Fængsel, Lidelse og
Død maa vi vente, ifølge Skriftens Vidnesbyrd, der underretter os om,
at deres Blod, hvis Sjæle vare under Alteret, kunde ikke blive hævnet
paa dem, der bo paa Jorden, før deres Medbrødre vare ihjelslagne
ligesom de.

Dersom disse Rædselsscener havde fundet Sted blandt Barbarer, under en
Despots Scepter eller i en Nation, hvor en vis Religion var vedtagen
som Statsreligion, og alle andre Trosbekjendelser vare ban-lyste, da
kunde der være Skin af Undskyldning. Men hvem kunde tænke, at det kunde
finde Sted i et Land, som roser sig af at være Frihedens og Lighedens
Vugge, og hvor Røsten af Sejrherrerne, som fordrev vore Fjender, neppe
er hendøet, hvor vi hyppig havde færdedes blandt dem, hvis Arme vare
blevne hærdede i Forsvar af deres Fædreland og Frihed, hvis herlige
Institutioner ere et uudtømmeligt Thema for Filosofer og Digtere, og
som have vakt hele den civiliserede Verdens Beundring. Hvem kunde
tænke, at en saa heftig Forfølgelse under disse lovende Omstændigheder
kunde blive paabegyndt og en saa rædsom Udaad udøvet af en af disse
frie Staters Indbyggere? Hvo kan fatte, hvorledes denne store Republiks
Sønner kunde føre Dødsstødet mod de Institutioner, for hvilke vore
Fædre havde kæmpet i saa mangt et Slag, og for hvilke saa mangen en
ædel Patriot havde udgydt sit Blod? og hvorledes der, midt under den
almindelige Jubel for vor nationale Frihed, kunde lyde Graad, Jammer og
Veraab? Ja! i dette Land samlede der sig en Pøbel, som — ringeagtende

fortrinlige Love, for hvilke saa meget Blod blev udgj-dt, og død for al
menneskelig Følelse og den Kjærlighed, som besjælede Frihedskæmperne —
overfaldt de Hellige, fordi deres religiøse Anskuelser afvege fra
Pøbelens, og ikke blot ødelagde de Helliges Hjem, fordreve dem og
berøvede dem deres Gods, men endog myrdede mange af Amerikas fribaarne
Sønner. Ja, en Forfølgelse fandt Sted, som ikke har sin Lige i nyere
Tider, og neppe nok i Oldtidens barbariske Tidsaldere. Selv den vilde
Indianer maatte blegne ved Beretningen om samme. Det vilde i det
mindste have været lidt Trøst, dersom Statens Authoriteter havde været
uskyldige i disse Voldshandlinger; men de ere desværre delagtige i
Brøden, og uskyldigt Blod, selv Børns, raaber til Himmelen om Hævn.

Jeg spørger Borgerne af denne mægtige Republik, om en saadan Tingenes
Tilstand skal hengaa upaaagtet, og om Enkers, Faderløses og
Fædrelandsvenners Hjerter skulle knuses, og deres Forurettelser lades
uden Oprejsning? Nej! Jeg besværger vor Konstitutions Genius. Jeg
appellerer til de frie Amerikaneres Patriotisme at standse denne
lovløse og vanhellige Færd, og beder til min Gud, at han vil bevare
denne Nation fra de gruelige Følger af saadanne Voldsgjerninger.

Findes der ingen Retfærdighed og Dyd i det politiske Element? Vil ikke
Folket rejse sig i sin Kraft, og med den Bestemthed og Iver, der er dem
saa ejendommelig, sætte en Grænse for dette Uvæsen ved at straffe
Ugjerningsmændene paa den eftertrykkelige Maade, som deres Daad
fortjener, paa det Nationen kan frelses fra den Skjændsel og fremtidige
Ødelæggelse, som i modsat Tilfælde uundgaaelig vil blive dens Lod?«

NITTENDE KAPITEL.

De sidste Hellige forlade Far West. — En den 8de Juli 1838 given
Aabenbaring til de Tolv opfyldes paa det Bogstaveligste. — Byen
Commerce bliver under Navn af Nauvoo opbygget af de Hellige. — Joseph
giver de Hellige Undervisning om Evangeliets Prineiper og Lærdomme saa
vel som om Præstedømmet etc.

Paa samme Tid, som Joseph ankom til Quincy, vare de sidste Hellige i
Færd med at forlade Far West. Uagtet de gjorde alt muligt for at
paaskynde deres Flytning, vare de dog hele Tiden blevne besværede af
deres Fjender, som i bevæbnede Skarer vedbleve at strejfe uhindrede
omkring, fornærmende de forsvarsløse Borgere paa næsten alle tænkelige
Maader. Broder Anson Cail, som ved en vis Lejlighed vovede sig tilbage
til Ray County for at sælge sin Ejendom ved Elk-horn, blev strax tagen
tilfange af en Neger og ti Mænd af Pøbelen, som sloge ham med knyttede
Næver, huggede ham flere Gange over Ansigtet med en Boviekniv og
bibragte ham flere Saar. Efter at have mishandlet ham i omtrent fire
Timer, førte de ham hen til et Hasselkrat, men medens de her raadsloge
om, hvad de skulde gjøre ved ham, løb han ind i Krattet og undkom
lykkelig til Far West, trods172

deres Forfølgelser, men maatte opgive Haabet om at redde noget af sit
Gods.

Broder Kimball, som tilligemed Komiteen havde Opsyn med de Helliges
Bortflytning, efter at Præsident Brigham Young var bleven nødsaget til
at forlade Far West, eftertragtedes meget af Pøbelen og maatte som
Følge heraf om Dagen skjule sig, hvor han bedst kunde, og om Natten
møde i Raad med Komiteen og Brødrene.

Den 20de April 1839 forlode derpaa de sidste Hellige Far West, hvorved
atter et helt Folk, forskjellig anslaaet til mellem 10 og 15,000 Sjæle,
var bleven fordrevet fra Hjem og Ejendomme og bragt i den yderste
Fattigdom og Nød. Tabet af Ejendom var uhyre, naar Alt medregnes,
saasom Huse, Land, Kvæg, Faar, Svin, Avisredskaber, Husgeraad, Klæder,
Penge og Sæd. Et af de mest blomstrende Coun-tier i Staten tilligemed
store Strækninger af andre Countier var bleven forvandlet til et Øde
eller kun beboet af omstrejfende Bander af Mordere og Røvere.

Tiden nærmede sig nu med stærke Skridt, da den føromtalte Profeti med
Hensyn til de Tolv skulde gaa i Opfyldelse, men det syntes næsten en
Umulighed, at det kunde ske, thi de Hellige vare alle fordrevne fra
Landet, og det vilde ifølge Pøbelens Trusler koste en Apostel Livet,
dersom han lod sig tilsyne i Far West. Ikke desto mindre begav
Præsident Young i Forening med Ældsterne Orson Pratt, John Taylor,
Wilford Woodruff, George A. Smith og Alpheus Cutler sig paa Vejen til
Far West for at efterkomme Aabenbaringen. Undervejs traf de Ældste John
E. Page, som nu var en af de Tolv, og som de opfordrede til at følge
med sig, hvilket han derpaa gjorde. Strax før de kom til Far West,
mødte de tre andre Brødre, som meldte, at Pøbelen under deres Ophold i
Byen havde drillet dem med denne Aabenbaring, som de sagde umulig kunde
opfyldes, da Apostlene vare adspredte til de fire Vinde, og udstødte
haarde Trusler mod dem, hvis de fandt dem i Far West den næste Dag. De
vendte om og fulgte med Præsident Young og hans Brødre til Fader
Timothy B. Clarks Hus tæt ved Far West. Tidligt om Morgenen den 26de
April — Dagen, der var nævnt i Aabenbaringen — blev en Konference
afholdt paa dette Sted, ved hvilken 31 Personer udelukkedes af Kirken.
Apostlene og de Hellige gik derpaa hen til Byggepladsen for Herrens
Hus, og Ældste Cutler, Formanden for Bygningsarbejdet, begyndte atter
at lægge Grundvolden, ifølge Aabenbaringen, ved at rulle en stor Sten
op til det sydøstlige Hjørne. Følgende af de Tolvs Kvorum vare
tilstede: Brigham Young, Heber C. Kimball, Orson Pratt, John E. Page og
John Taylor, som derpaa ordinerede Wilford Woodruff og George A. Smith
til Apostelembedet i Stedet for dem, som vare faldne. Darwin Chase og
Norman Shearer, der netop vare udslupne af Richmond Fængsel og ankomne
her til Aftenen forud, ordineredes til Halvfjerds. De Tolv holdt derpaa
Bøn i følgende Orden: Brigham Young, Heber C. Kimball, Orson Pratt,
John E. Page, John Taylor, Wilford Woodruff og George A. Smith;
hvorefter Sangen »Adam-ondi-Ahman« blev sungen. Derpaa toge de

sked, ifølge Aabenbaringen, med de tilstedeværende Hellige, 18 i
Tallet, og hævede Konferencen.

Da de Hellige forlode Forsamlingen, sagde Theodore Turley til Ældsterne
Page og Woodruff: »Vent lidt, medens jeg siger Farvel til Broder Isaac
Russell, og idet han bankede paa Døren, kaldte han paa Broder Russell,
hvis Hustru raabte: »Kom ind — det er Broder Turley.« »Nej, det er det
vist ikke,« sagde Russell, som syntes helt betuttet, »han rejste jo her
fra for to Uger siden«; men da han blev sikker paa, at det var Turley,
bad han ham sidde ned, hvilket denne afslog med de Ord: »Det kan jeg
ikke, thi saa mister jeg mit Rejseselskab.«

»Hvem flere er da med?« spurgte Russell.

»De Tolv,« var Svaret.

»De Tolv?« gjentog Broder Russell.

»Ja, veed du ikke, at det er den 26de i Dag,« fortsatte Ældste Turley,
»den Dag, hvorpaa det var de Tolv befalet at tage Afsked med deres
Venner paa Tempelpladsen, forinden de gik paa deres Missioner til Øerne
i Havet? Aabenbaringen er nu opfyldt, og jeg gaar med dem.«

Broder Russell stod maalløs af Forbauselse og bød Turley Farvel.

Saaledes opfyldtes Aabenbaringen, om hvilken de Helliges Fjender havde
sagt, at selv om alle de andre af Joseph Smiths Aabenbaringer bi eve
opfyldte, skulde denne dog aldrig blive det, da den havde baade Dag og
Sted tilføjet.

Tre Dage efter sin Ankomst fra Missouri rejste Joseph i Forening med
den Komite, som var bleven beskikket til at vælge Nedsættelses-steder
for de Hellige, til Iowa og undersøgte forskjellige Steder i Lee County
samt Egnen omkring Commerce i Hancock County, Illinois. Disse to
Countier vare beliggende lige over for hinanden paa hver sin Side af
Mississippi-Floden. Commerce blev valgt som det mest passende Bosted
for de Hellige, og betydelige Landejendomme bleve strax opkjøbte paa
Kirkens Vegne. Et Militærfort, kaldet Montrose, havde tidligere ligget
paa den modsatte Side af Floden, og der fandtes endnu nogle af de
Hytter, som Soldaterne havde opført.

Den 3die Maj vendte Joseph tilbage til sin Familie og de Hellige i
Quincy, hvor han samme Dag for første Gang siden sin Undvigelse fra
Missouri traf sammen med de Tolv, der Dagen i Forvejen vare komne
tilbage fra deres Mission til Far West. Deres Møde var i Sandhed
gribende, og Joseph følte som en Fader, der efter at være undsluppen et
Rædselsherredømme atter befandt sig blandt sine Børn. De tre
næstfølgende Dage afholdt Kirken en Konference i Quincy, hvor Joseph
selv præsiderede. Blandt Andet, som her vedtoges, var ogsaa Følgende:
»Herved bevidnes, at denne Konference sanktionerer og bekræfter de
Tolvs Forhandling i Konferencen, afholdt paa Tempelpladsen i Far West,
Missouri, den 26de April sidstleden.«

Den 9de Maj forlod Joseph tilligemed sin Familie Quincy for at tage til
Commerce, hvor han ankom Dagen efter og tog Ophold i et Bræddehus ved
Flodbredden. At give Raad, skrive Breve, diktere sit Levnetsløb og
udfærdige Dokumenter, der fremsatte de Helliges For-

urettelser i Missouri, samt opmaale Bylodder og mange andre
Forretninger lagde Beslag paa hans Tid efter hans Ankomst til denne Bv.
Dokumenterne, som udfærdigedes, skulde indsendes til Regjeringen i
Washington. Mange af de Hellige begyndte snart at samles til Com-merce
og dens Omegn, medens andre, hvoriblandt Præsident Young og flere af de
Tolv, flyttede med deres Familier til Montrose paa den anden Side af
Floden, hvor de indrettede nogle af de gamle Barakker til midlertidige
Boliger.

Da Kirken først nedsatte sig i denne Egn, havde selve Byen Com-merce
kun sex Huse, nemlig et Stenhus, tre Bræddehuse og to Blokhuse; foruden
disse var der fire andre Huse i dens umiddelbare Nærhed, nemlig et
Stenhus og tre Blokhuse. Landet var for Størstedelen bedækket med Træer
og Buske, og meget af det var saa vaadt og sumpigt, at Vognene neppe
kunde føres over det uden at synke i til Axelen. Stedet var tillige saa
usundt, at to mislykkede Forsøg havde tidligere været gjort af Andre
paa at nedsætte sig der. Trods alt dette troede dog Joseph, at Stedet
formedelst Herrens Velsignelser kunde blive ligesaa sundt som noget
andet, og han ansaa det for Visdom at gjøre Forsøg paa at bygge en Stad
der. Det gamle Navn Commerce blev forkastet, og den nye Stad fik Navn
af »Nauvoo«,. som paa Hebraisk betyder »et yndigt Sted«, hvilket var et
meget passende Navn, thi Stedet havde, trods sin Usundhed, en skjøn
Beliggenhed. Den mægtige Mississippi-Flod dannede saaledes i sit Løb en
Halvcirkel omkring selve Byen, hvorved en stor Del af samme fik
Udseende af en Hestesko, medens Floden strømmede forbi hver Ende af
nogle af de fornemste Gader. Efter nogle faa Aars Forløb,, da det
bakkede Land omkring Byen var bleven opdyrket og Sumpene udtørrede, var
Nauvoo bleven ligesaa sund som noget andet Sted i Illinois.

Den 24de Juni kjøbte Kirken Nashville By i Lee County, Iowa, og henved
20,000 Akres Land i dens Nærhed. Kort efter anlagde man endnu en By
(som efter Josephs Forslag fik Navnet Zarahemla) paa et større Stykke
Land, som var bleven opkjøbt af Biskop Knight lige over for Nauvoo paa
Iowa Siden.

Paa denne Tid gav Joseph de Hellige megen Undervisning angaaende
Evangeliets Principer og Lærdomme. Af en Tale, som han holdt i en
Konference af de Tolv den 27de Juni, hidsætte vi Følgende:

»Troen kommer derved, at man hører Guds Ord ved hans Tjeneres
Vidnesbyrd; et saadant Vidnesbyrd ledsages altid af Profetiens og
Aabenbaringens-Aand.

Med Omvendelse bør man ikke spøge hver Dag. Daglig Overtrædelse og
daglig Omvendelse er ikke Gud til Velbehag.

Daaben er en hellig Ordinance, en Forberedelse og Betingelse for
Annam-melsen af den Helligaand.

Den Helligaands Gave, der meddeles ved Haandspaalæggelse, kan kun
erholdes formedelst Lydighed til Retfærdighedens Principer, thi den
viger bort fra Enhver, som ikke i Oprigtighed underkaster sig de
Betingelser, som Frels ningsplanen foreskriver.

Tungemaalsgaven blev given i den Hensigt, at man ved dens Hjælp kunde
prædike i det Sprog, Tilhørerne forstode, som f. Ex. paa Pinsefestens
Dag. Det er ikke nødvendigt, at Menigheden skal belæres om denne Gave,

Enhver, der besidder den Helligaand, kan tale om de Ting, der høre Guds
Rige til, ligesaa godt i sit Modersmaal som i et fremmed Sprog, thi
Troen kommer ikke derved, at kraftige Gjerninger eller Tegn udføres,
men ved Forkyndelsen af Guds Ord.

Læren om de Dødes Opstandelse og den evige Dom bør prædikes som et af
Jesu Kristi Evangeliums første Principer. * * •

En Evangelist er en Patriark, det er, den ældste Mand af Josephs Stamme
eller af Abrahams Afkom. Hvor som helst Kristi Kirke er oprettet paa
Jor den, bør der være en Patriark til Nytte for de Helliges Afkom,
ligesom Tilfældet var med Jakob, der gav sine patriarkalske
Velsignelser til sine Sønner.«

I en Forsamling, som blev afholdt i Nauvoo den 2den Juli, velsignede
Joseph Wilford Woodruff og George A. Smith, som nylig vare blevne
kaldte til Apostelembedet, samt Theodore Turley, en af de Halvfjerds,
hvorefter han holdt en lærerig Tale, hvoraf det Følgende er et Udtog:

»Lader Barmhjertighed altid gjøre sig gjældende hos eder, og værer
villige til at tilgive eders Broder, saa snart I se Tegn paa Omvendelse
hos ham. Skulde vi tilgive vor Broder, ja endog vore Fjender, førend
han omvender sig eller beder om Tilgivelse, vil vor himmelske Fader
være ligesaa naadig mod os.

De tolv Apostle, saa vel som alle de Hellige, bør være rede til at
bekjende alle deres Svagheder og Fejl og ikke holde den mindste af dem
skjult; de Tolv bør være ydmyge, ikke hovmodige eller stolte, og ej
heller bør den Ene søge at overgaa den Anden, men altid handle
saaledes, at det kan tjene dem alle til Gavn; de bør bede for hinanden,
ære deres Broder og ikke bagtale ham eller tale ilde om hans Navn.
Hvorfor vil ikke Mennesket, i Stedet for at lære Alt ved tung Erfaring,
lære Visdom af de mange Vidnesbyrd og Exempler, som ere givne i vore
Dage. Mon de to Brødre, som nu ere ordinerede til at være Apostle, i
Stedet for de to, som ere frafaldne, ville begynde at ophøje sig,
indtil de styrte sig i Fordærvelsens Gab, og derpaa vade gjennem
Mørkets og Elendighedens Dynd, lig Judas, og undergaa Satans Tugtelse,
saasom nogle af de Tolvs Kvorum allerede have gjort, eller ville de
lære Visdom og vandre fremad i Ydmyghed? Jeg haaber og beder til Gud,
at de maa lære Visdom og holde sig ydmyge for Gud, vor Fader.

Naar de Tolv eller andre Vidner fremstaa for Forsamlinger, det være sig
paa et hvilket som helst Sted paa Jorden, og de prædike ved Guds Aands
Kraft, og Folket forundrer sig derover og siger: »Den Mand har holdt en
herlig og fyndig Tale«, da lad den Mand eller de Mænd tage sig i Agt
for ikke at tilskrive sig selv Æren derfor; men lad dem erindre, at de
skulle holde sig ydmyge og give Gud og Lammet Æren; thi det er ved det
hellige Præstedømmes Kraft og ved Aandens Indskydelse, de tale. Er
Mennesket vel Andet end Støv? Eller fra hvem faar han sin Kraft og sine
Velsignelser uden fra Gud?

Derfor, I tolv Apostle, lægger nøje Mærke til, hvad jeg sagde, og
bruger Visdom for Kristi og eders egen Sjæls Frelses Skyld. I ere ikke
udsendte for at blive belærte, men for at belære. Værer ydmyge,
sagtmodige og trofaste, thi denne er en Dag til Advarsel og ikke til
mange Ord. Værer ærlige og op rigtige, og værer ikke Øjentjenere, men
værer aabne og frimodige i al eders Vandel.«

Følgende er et kort Uddrag af en længere Forklaring, som Joseph gav om
Præstedømmet og forskjellige af Kirkens Lærdomme:

»Præstedømmet blev først givet til Adam; han erholdt det første
Præsidentskab og var i Besiddelse af dets Nøgler fra Slægt til Slægt.
Han modtog det i Skabelsens Morgen. * * * Vi læse i 1ste Mosebog, at
han fik Herredømmet over hver levende Skabning. Han er Mikael,
Erkeengelen, som omtales i Skrifterne. Derefter blev Noah beskikket til
den guddommelige Myndighed; han er Gabriel og har Myndighed

næst efter Adam i Præstedømmet. Gud beskikkede ham til dette Embede, og
han var Faderen til alle dem, der levede i hans Dage; derfor fik han
Herredømmet over dem. Disse Mænd indehavde Præstedømmets Nøgler, først
paa Jorden og siden i Himmelen.

Præstedømmet er evigt og var hos Gud fra Evighed og vil vedblive at
existere i al Evighed; det er uden Dages Begyndelse og Aars Ende. Dets
Nøgler maa gjengives fra Himmelen, naar som helst Evangeliet skal
prædikes for Menneskene. * * *

Daniel omtaler i sit 7de Kapitel den Gamle af Dage; han mener den
ældste Mand, vor Fader Adam eller Mikael. * * *

Menneskets Aand er ikke skabt; den var til fra Evighed og vil blive til
i al Evighed. Det, som er skabt eller dannet, kan ikke vedblive at
existere. Vandet osv. var til fra Evighed af som Elementer. * * *
Frelseren, Moses og Elias skjænkede Præstedømmets Nøgler til Peter,
Jakob og Johannes ved Forklarelsen paa Bjerget. Præstedømmet har været
til fra Evighed af — det har hverken Fader eller Moder. Dersom
Ordinancerne ikke undergaa nogen Forandring, forandres Præstedømmet ej
heller. Hvor som helst Evangeliets Ordinancer forvaltes, findes
Præstedømmet.

Hvorledes ere vi komne i Besiddelse af Præstedømmet i disse sidste
Dage? Det er bleven os overdraget i den rette Følgeorden. Peter, Jakob
og Johannes erholdt det, og de have igjen paalagt Andre det. Kristus er
den første Høj præst. * * *

Jeg saa' Adam i Dalen Adam-ondi-Ahman i et Syn; han sammenkaldte sine
Børn og gav dem en patriarkalsk Velsignelse. Herren viste sig i deres
Midte, og han (Adam) velsignede dem alle og forudsagde, hvad der skulde
hænde dem indtil de sidste Tider. (Se Pagtens Bog, 107: 53—56.

Adam velsignede sit Afkom, fordi han vilde bringe dem til Guds
Nærværelse. Moses forsøgte det Samme med Israels Børn ved den
Helligaands Kraft, men han kunde ikke. I Verdens første Tidsaldere
forsøgte man paa at erholde Præstedømmets Magt og Myndighed, og Mænd
som Elias f. Ex. bleve oprejste for at gjengive det, men det lykkedes
ikke den Gang; det blev derimod profeteret, at den Dag skulde komme, da
Præstedømmet i al sin Kraft og Herlighed atter skulde aabenbares eller
gjengives. Paulus taler om Tidernes Fyldes Husholdning, da Gud skulde
samle Alt til Et. De Mænd, til hvem Nøglerne have været givne, maa være
tilstede i den Uddeling, han taler om, thi de kunne ikke blive
fuldkomne uden os.

Disse Mænd ere nu i Himmelen, men deres Afkom lever endnu her paa
Jorden. Disse Fortidens hellige Mænd have Medlidenhed med os. Gud vil
sende sine Sendebud her til Jorden. I Matthæi Evangelium (13: 11) læse
vi, at Menneskens Søn skal udsende sine Engle. Alle disse bemyndigede
Væsener ville komme ned og forene sig med os i at udføre denne store
Gjerning.

Frelse kan ikke opnaas uden Aabenbaring; det er forgjæves at prædike
uden forudgaaende Aabenbaring fra Himmelen. Intet Menneske kan være en
Jesu Kristi Tjener, uden han har Jesu Vidnesbyrd, som er Profetiens
Aand. Saliggjørelse er altid bleven meddelt ved172 £ JOSEPH SMITHS

Vidnesbyrd. Mænd i vore Dage tale orn Himmelen og Helvede, og de have
dog ikke set nogen af Stederne, og jeg tør sige, at intet Menneske
kjender noget til dem, uden han har set dem.

Menneskene give sig Mine af at kunne forudsige. Jeg vil profetere, at
Tegnene paa Menneskens Søns Tilkommeise allerede ere begyndte. Vi ville
snart faa Krig og Blodsudgydelse, og Maanen vil forvandles til Blod.
Jeg bevidner dette, og at Menneskens Søns Tilkommelse er nær. * * *

Menneskenes Børns Hjerter skulle vendes til deres Fædre, og Fædrenes
til Børnenes, hvadenten de ere levende eller døde, for at de kunne være
beredte paa Menneskens Søns Tilkommelse. Dersom Elias ikke kom, vilde
hele Jorden blive fordærvet. * * *

Vi kunne vente Englebesøg og modtage deres Betjening, men vi skulle
prøve Aanderne, thi det er ofte Tilfældet, at vi tage fejl af dem. Gud
har saaledes beskikket det, at naar han meddeler Noget, skal man ikke
tro Andet, end hvad man ser med Øjet og hører med Øret. Naar I faa et
Syn, bed da om dets Udtydning; dersom I ikke faa den, tilluk da Synet,
thi der bor haves Vished i Sagen. Et aabent Syn vil tilkjendegive det,
som er af Vigtighed. Falske Aander gaa ud over Jorden. Der vil blive
mange Tilkjendegivelse^ baade af sande og falske Aander.

At blive gjenfødt sker ved Guds Aand, ved Lydighed til Ordinan-cerne. —
Guds Engle have ikke Vinger. Nogle paastaa, at de have set en Aand, som
vilde række dem Haanden, men at de ikke toge den; dette erklærer jeg
dog for en Usandhed, thi det er uoverensstemmende med Guds Plan.

En Aand viser sig ikke uden i Herlighed, og en Engel har baade Kjød og
Ben, og vi se ikke dens Herlighed. Djævelen selv kan vise sig som en
Lysets Engel. Naar I se en saadan, bed da Gud om at tilkjendegive eder,
om det er en god eller ond Engel; dersom det da er Djævelen, vil han
fly for eder, men dersom han er fra Gud, vil han tilkjendegive det,
eller selv lægge for Dagen, fra hvem han er udsendt. * * *

Det er ikke enhver Aand og Sang eller ethvert Syn, der er fra Gud;
Djævelen er en stor Taler og besidder stor Magt. * * * Tal ikke i
Tungemaal, uden I forstaa det, eller uden I faa Udtydningen deraf.
Djævelen kan tale i Tungemaal; vor Saliggjørelses Modstander vil
arbejde imod os; han vil friste alle Mennesker og tale i fremmede
Sprog. Ingen bør tale i Tungemaal, uden han tillige besidder Gaven til
at udlægge det, medmindre den præsiderende Ældste skulde give sit
Samtykke dertil; da kan han udlægge det selv, eller en Anden kan gjøre
det. Lad os søge at komme i Besiddelse af samme Herlighed som Adam,
Abraham, Noah og Apostlene, som besidde disse Gaver, saa skulle vi
blive regnede blandt deres Tal, naar Kristus kommer.«

Den 3die Juli døbte Joseph Dr. Isaac Galland, hvis Medvirken
Anlæggelsen af Nauvoo for en Del skyldtes, og gav ham
Haands-paalæggelse ved Strandbredden; omtrent to Timer efter blev han
ordineret til Ældste.172

TYVENDE KAPITEL.

Parley P. Pratt og Medfanger føres under en stærk Vagt til ßoone County
i Forhør. — Besværligheder paa Rejsen. — Indsættes ved Ankomsten til
Columbia i et mørkt og smudsigt Fængsel, hvor fra det strax efter
lykkes Pratt og Phelps at undvige. — De syge Hellige i Nauvoo og Omegn
helbredes af Joseph i massevis. — De Tolv begive sig, skjønt syge og
fattige, paa deres Mission til England. — Afrejse i tvende Selskaber
fra New York og ankomme

efter en haard Sørejse til Liverpool. — Mærkelige Hændelser undervejs.

Det vil erindres, at paa samme Tid som Joseph og hans Medfanger
indsattes i Liberty Fængsel, blev Parley P. Pratt, Morris Phelps,
Lu-man Gibbs, Darwin Chase og Norman Shearer indsatte i Richmond
Arresthus i Ray County. Efter at have hensiddet der i omtrent sex
Maaneder, bleve de endelig den 24de April 1839 fremførte for en
Grand-Jury, som bestod af de Helliges bitreste Fjender under Forsæde af
den berygtede Dommer Austin A. King. Efter dette Forhør bleve Darwin
Chase og Norman Shearer løsladte, medens de Øvrige transporteredes
tilbage til Richmond Fængsel. Fru Phelps, som i nogle Dage havde
opholdt sig i Fængslet hos sin Mand i Haab om, at han snart vilde blive
løsladt, saa' sig nødsaget til at byde ham Farvel, og begav sig,
overvældet af Sorg og Taarer, med sit Barn paa Vejen til Illinois.
Fangernes Antal i Richmond var nu reduceret til tre, og af disse vare
kun Parley P. Pratt og Morris Phelps i Kirken; Luman Gibbs havde nemlig
i Forvejen fornægtet Troen. Deres Tal blev kort efter forøget med en
Broder ved Navn King Foliet, som var bleven bortslæbt fra sin
ulykkelige Familie i samme Øjeblik, som de vare i Færd med at forlade
Staten. Da de omsider fik Lejlighed til at faa deres Sag forhørt i en
Distriktsret i Boone County, bleve de om Morgenen den 22de Maj 1839
lænkede sammen to og to og i denne Stilling førte ud af Fængslet. Idet
de skulde kjøre bort, samlede Folket i Richmond sig omkring dem, men
Ingen syntes at nære nogen Sympathi for dem undtagen to Personer; den
ene af disse var General Parks Frue, som hilste dem igjennem Vinduet,
da de kjørte forbi; den anden var Hr. Huggins, Kjøbmand i Richmond, som
bøjede sig ærbødigt.

De forlode Richmond under Ledsagelse af Landsdommeren Brown og fire
bevæbnede Mænd, der skulde passe paa dem, og kjørte til Columbia. Det
havde regnet og tordnet i de sidste Dage og vedblev dermed næsten uden
Ophold under hele Rejsen til deres Bestemmelsessted; de smaa Vandløb
vare som Følge deraf saa opfyldte med Vand, at det næsten var umuligt
at sætte over dem.

Den 23de kom Fangerne til en Aa, som var temmelig bred og dyb og havde
en meget stærk Strøm. Det var henimod Aften og langt borte fra noget
Hus, da de kom der til, og de havde ingen Forfriskning nydt den hele
Dag; de standsede nu uden at vide, hvad de skulde gjøre, og ventede en
Stund paa, at Vandet skulde synke, men dette skete kun langsomt. Alle
vare sultne og utaalmodige; en regnfuld Nat syntes at nærme sig, i
hvilken Aaen muligvis vilde stige højere inden Morgenen.

Medens de befandt sig i denne Forlegenhed, begyndte de at raad-172 £

slaa om, hvad de skulde gjøre. Tilsidst foreslog Broder Pratt for
Landsdommeren, at man skulde tage hans Jern af ham, thi saa vilde han
gaa ud i Vandet og prøve, hvor dybt det var; dette indvilgede Hr. Brown
i efter nogen Betænkning. Broder Pratt sprang derpaa i Vandet, svømmede
tværs over Aaen og prøvede paa at vade tilbage; han mærkede, at Bunden
var haard, og Vandet gik ham op til Hagen under en meget stærk Strøm.

Derefter forsøgte Fredsdommeren at svømme over Aaen paa sin Hest, men
den kastede ham af, og han faldt i Vandet. Dette afgjorde Dagens
Skjæbne. Da Hr. Brown var bleven aldeles vaad ved sit Forsøg paa at
sætte over Aaen, besluttede han, at hele Selskabet med deres Bagage
strax skulde prøve at naa den anden Bred. Nogle klædte sig derpaa af,
bestege Hestene og toge deres Klæder, Sadler og Vaaben tilligemed en
Kuffert og Sengklæder paa Skuldrene; paa denne Maade kom de over, uden
at Tøjet blev vaadt, dog først efter at have redet frem og tilbage i
Aaen adskillige Gange. I dette Arbejde toge baade Vagten og Fangerne
lige Del. Alt var nu i Sikkerhed undtagen Vognen; Phelps foreslog, at
man skulde bringe den over ved at lade to Heste spænde for den og lade
dem svømme over med den; selv steg han derpaa op paa den ene Hest,
medens Broder Pratt og en af Vagten svømmede ved Siden af Vognen for at
holde den, saa at ikke Strømmen skulde kaste den tilbage; paa denne
Maade naaede de alle lykkelig og vel den anden Bred. Hver Ting var
snart paa sin rette Plads igjen; Fangerne satte sig i Vognen, og Vagten
bestege sine Heste, hvorpaa Selskabet fortsatte Rejsen og ankom, efter
at Mørket var faldet paa og under et stærkt Regnvejr, til et
Gjæstgiversted.

Den 24de satte de Rejsende over Missouri-Floden ved »Arrow Rock«,
saaledes kaldet, fordi Lamaniterne fra alle Dele af Landet gik her til
for at hente haarde Stene til Pilespidser, og den 26de s. M. ankom de
alle i god Behold til deres Bestemmelsessted.

Det Følgende er et kort Uddrag af Broder Pratts egen Beretning: »Da vi
paa vor Rejse befandt os omtrent fire Mile fra Columbia, fandt vi den
Bro, som førte over en stor og rivende Flod, aldeles ødelagt, hvorfor
det tog os nogle Timer at sætte over Floden i en lille Indianerbaad, og
vi maatte desuden efterlade vor Vogn, vore Sengklæder, Gangklæder og en
Kuffert med flere Sager i, ligeledes vore Bøger, Papirer osv., hvilket
vi dog altsammen erholdt efter to Dages Forløb. Efter at vi havde sat
over Floden, som Vagten rede deres Heste over, rejste vi videre til
Columbia, hvilken Tur Fangerne gjorde tilfods, lænkede sammen to og to
om Haandledene. Efter at have gaaet to eller tre Mil lejede Hr. Brown
en Vogn, i hvilken vi kjørte direkte til Columbia. Til dette Sted ankom
vi ved Solnedgang Søndag Aften; da Vognen kjørte gjennem Gaderne,
ledsaget af de bevæbnede Vogtere, forsamlede der sig i Hundredevis af
Tilskuere, som droge gjennem Gaderne, medens Andre aabnede Døre og
Vinduer, nysgjerrige efter at se disse fremmede Væsener, kaldet
»Mormoner«.

Efter vor Ankomst bleve vi øjeblikkelig førte til Fængslet, uden172

at der først blev givet os Lejlighed til paa et Gjæstgiveri at indtage
Forfriskninger, endskjønt vi havde rejst en lang og varm Sommerdag uden
at faa Noget at spise. Da vi vare befriede for vore Lænker, bleve vi
strax førte fra Vognen til Fængslet; i næste Øjeblik aabnedes en stor
Falddør, og vi maatte gaa ned i et afskyeligt Fangehul, der var fuldt
af Spindelvæv og Smuds saa vel i Loftet og paa Gulvet som omkring paa
Væggene; dette Sted var vist ikke bleven benyttet eller rengjort i to
Aar; der var hverken Senge, Stole, Vand eller Føde, ej heller Venner
eller noget Menneske, som man kunde bede om en Drik koldt Vand; thi
Brown og alle de andre vare gaaede til et Sted, hvor de kunde faa
Forfriskninger. Da vi fik dette usle Opholdssted anvist, vare vi nær
ved at besvime af Hunger, Tørst og Træthed.

Vi gik op og ned ad Gulvet i nogen Tid, hvorpaa vi haabløse sank om og
ønskede at dø; thi ligesom Elias i gamle Dage, da Herren spurgte ham:
.»Hvad har du her at gjøre?« kunde vi svare med Profeten: »De have
nedbrudt dine Altere og slaaet dine Profeter ihjel med Sværdet; og jeg,
jeg er alene overbleven, og de søge efter mit Liv, for at tage det fra
mig.« (1 Kong. 19: 10.)

Da vi havde været nogen Tid i Fængslet, bragte vor nye Fangevogter
noget Mad til os, men da var jeg for afkræftet til at kunne spise
Noget; jeg smagte kun paa det, der var bleven os bragt; derefter
aabnedes Falddøren, og nogle Stole bleve bragte ind; den nye Sheriff,
Hr. Martin, og hans Medhjælper, Hr. Hamilton, talte dernæst meget
venligt til os, saa at vort Sind tildels igjen blev oplivet. Om Natten
havde vi det koldt og ubehageligt, eftersom der kun var faa Sengklæder.
Næste Morgen blev det os befalet at komme ud af Fængslet, og noget
senere paa Dagen fik vi Lov til at bo i en Etage højere oppe i et bedre
Værelse.

Nu begyndte vi at blive venligt behandlede af vor nye Fangevogter og
Sheriff; thi det var Hr. Brown, som var Skyld i, at vi bleve daarligt
behandlede den foregaaende Aften. Vort Fængsel i Columbia var en stor
Træbygning, delt i to Afdelinger; i den ene boede Fangevogteren og hans
Familie, medens den anden tjente til Opholdssted for Fangerne.«

I dette deres nye Hjem havde Fangerne tilbragt en Maanedstid, da de i
Begyndelsen af Juli Maaned fik Besøg af nogle Venner fra Illinois,
nemlig Orson Pratt, Søster Laura Phelps og hendes Broder.

»Den 4de Juli,« vedbliver Pratt, »ønskede vi som sædvanlig at
højtideligholde Aarsdagen for Friheden i de Forenede Stater. I den
Hensigt lavede vi et hvidt Flag, bestaaende af Halvdelen af en Skjorte,
hvorpaa Ordet »Frihed« var skrevet med store Bogstaver, ligesom ogsaa
en stor amerikansk Ørn var anbragt med røde Farver. Vi fik en Stang fra
Arrestforvareren, og om Morgenen den 4de var Flaget ophængt fra Vinduet
paa Fængslets Forside ud mod den offentlige Plads og vajede
triumferende i Luften; det blev betragtet af Byens Indvaanere, som
samledes i Hundredevis for at højtideligholde Nationens Frihedsfest.

Indbyggerne i Byen syntes at være særdeles vel tilfredse med vor
Foranstaltning og sendte en Del af det Middagsmaaltid, som var til-172

beredt for dem, der deltoge i Festen, til os og vore Venner, der delte
vort triste Fængselsliv med saa muntre Sind, som om vi anede, at vi
skulde erholde vor Frihed eller være i Paradis inden denne
skjæbnesvangre Dags Ende.

Medens vi saaledes vare beskjæftigede i Fængslet, oplivedes Byen ved
Militærets Parade og ved Lyden af Kanonernes Torden, Musikens Toner og
kraftige Hurraraab, der gjenløde fra alle Kanter. Imidlertid skreve vi
følgende Toast, der under deres Maaltid blev oplæst med mange og lange
Bifaidsytringer:

»De patriotiske og gjæstfrie Indbyggere af Boone County: Modstandere af
Tyranni og Undertrykkelse samt urokkelig tro mod de oprindelige
Grundsætninger for republikansk Frihed! Maatte de i Forening med enhver
Indbygger i vort udstrakte Land længe nyde de Velsignelser, som flyde
af den amerikanske Uafhængighed.«

Efter endt Middagsmaaltid toge de nævnte Brødre Afsked med os og begave
sig paa Vejen til Illinois (Søster Phelps flk Tilladelse til endnu at
forblive hos sin Mand). Da de havde tilbagelagt een eller to Mil af
Vejen, vendte de om igjen og efterlode deres tre Heste i et Krat en
Trediedel Mil fra Fængslet, hvor de i ængstelig Uvished oppebiede
Aftenen. Imidlertid toge vi vore Kapper og Hatte paa, og under Bøn og
ivrig Paakaldelse om at blive udfriede fra det lange og kjedsommelige
Fangenskab og om igjen at maatte blive forenede med vore Venner og
Familier, sang vi nogle Vers, men forbleve ellers rolige, indtil Solen
var gaaet ned.

Saaledes endte den nationale Friheds Højtideligholdelse, og vor egen
Udfrielse var nu den store Tanke, som beskjæftigede os. Imidlertid var
Solen gaaet ned; det forudsete Øjeblik kom — Fangevogterens Fodtrin
hørtes paa Trappen; vi rejste os og gik hen til Døren. Den store Dør
blev aabnet og vor Aftensmad rakt os gjennem et lille Hul i den indre
Dør, som endnu var lukket, men tilsidst blev Nøglen drejet om og
Kaffekanden stukket ind. Ikke saa snart var Nøglen drejet om, førend
Døren blev slaaet op, og i et Øjeblik vare vi alle tre ude af den og
løb ned ad Trappen, ud gjennem Indgangen og hen til Gaardsporten,
medens Broder Phelps, som holdt paa Fangevogteren, undgik at skade ham,
hvorpaa vi fortsatte vort Løb over Gjærder og Marker henimod Krattet,
hvor vi ventede at finde vore Venner og vore Heste.

Imidlertid blev der gjort Allarm i Staden, og Mange satte efter os,
Nogle tilhest og Andre tilfods, ledsagede af Hunde og medtagende
Skydevaaben og hvad Andet, de havde ved Haanden. Frihedens Flag og dens
Ørn vajede endnu stolt i det Fjerne, og under Ly af det forekom det os,
som om vore Nerver bleve styrkede ved hvert af vore Trin.

Vi naaede vore Heste, bestege dem, og hurtigt rede vi ad Skoven til,
hver sin Vej. Da jeg kun havde redet et lille Stykke, blev jeg af en
ikke langt fra mig med Pistoler bevæbnet Mand raabt an, idet han skreg:
»Gud fordømme dig, stands, eller jeg skyder dig!« Jeg foer dybere ind i
Skoven, medens Forfølgeren tæt bagved mig gjentog Raabet: »Gud fordømme
dig, stands, eller jeg skyder dig,« indtil172

det omsider hendøde i det Fjerne. Jeg red en Mil ind i Skoven,
standsede, bandt min Hest i et Krat, gik et Stykke og klavrede op i et
Træ for at oppebie Aftenens Frembrud.

Jeg var kun lidet vant til Bevægelse og blev derfor saa udmattet ved
mine Anstrengelser, at jeg besvimede; jeg formaaede derfor ikke at
stige ned af Træet, men maatte paa Grund af min Afkræftelse forblive i
min Stilling næsten en Time; men da kaldte jeg paa Herren, og han
styrkede mig, saa at jeg blev i Stand til at stige ned. Imidlertid
havde min Hest revet sig løs og var forsvundet. Jeg maatte altsaa tage
afsted tilfods og fortsatte min Vandring i flere Dage og Nætter næsten
uden Føde, da jeg ikke gjerne vilde ses af Nogen.

Efter fem Dages skrækkelige Lidelser af Hunger og Udmattelse kom jeg
endelig over Mississippi-Floden og befandt mig saaledes atter en Gang i
et Frihedens Land. Hr. Phelps var ogsaa lykkelig undkommen, men King
Foliet blev indhentet og ført tilbage igjen. Luman Gibbs forblev i
Fængslet; han var falden fra og blev en Forræder mod de Andre.«

Nogle Maaneder efter blev nævnte King Foliet frikjendt og løsladt af
Arresten, og sidst af Alle blev Apostaten Luman Gibbs sat paa fri Fod,
hvorved Josephs Ord til Fangerne paa Vejen til Independence (den 3die
November 1838) gik i bogstavelig Opfyldelse; thi uagtet de havde
udstaaet mange Lidelser og ofte vare blevne truede paa Livet, var dog
ingen af dem bleven dræbt, men Alle havde den Glæde igjen at møde deres
Familier og Venner som frie Mænd.

»Paa Grund af de Helliges Forfølgelser i Missouri,« skriver Wil ford
Woodruff, »og fordi de stadig vare udsatte for Vejrets Ubehageligheder,
bleve mange af dem kastede paa Sygelejet efter deres Ankomst til
Commerce eller Nauvoo, som den senere blev kaldet, og da der kun
fandtes et ringe Antal brugbare Boliger der paa Stedet, stillede Joseph
sit Hus og sine Telte til deres Raadighed; men ved bestandig at pleje
og betjene dem blev han snart selv angreben. Efter i nogle Dage at have
været nødt til at holde sig inde, ønskede han meget, idet han
overvejede sin Stilling, at maatte blive i Stand til igjen at overtage
sit Kalds Pligter. Om Morgenen den 22de Juli stod han op fra sit
Sygeleje og begyndte at administrere til de Syge i sit eget Hus og
Gaardsrum, og da han i den Herres Jesu Kristi Navn befalede dem at staa
op og blive helbredede, oprejstes de Syge omkring ham paa alle Sider.

Mange laa syge langs med Flodbredden, og Joseph gik op lang* Floden til
det nedre Stenhus, der var beboet af Ældste Sidney Rigdon, og helbredte
alle de Syge, han traf paa undervejs. Iblandt disse var ogsaa Henry G.
Sherwood, som laa paa sit Yderste. Joseph stod ved Indgangen til hans
Telt og bød ham i Jesu Kristi Navn at staa op og komme ud af sit Telt,
hvilket han gjorde og blev helbredet. Broder Benjamin Brown og hans
Familie laa ogsaa syge, og Førstnævnte syntes at være lige ved Døden,
da Joseph helbredte ham i Herrens Navn. Efter at have helbredet Alle,
som laa syge langs Flodbredden saa langt som til Stenbygningen,
opfordrede han Ældste172 £ JOSEPH SMITHS LEVNETSLØB

Kimball og nogle Andre til at følge med sig over Floden og besøge de
Syge i Montrose, hvor mange af de Hellige havde taget Ophold i de gamle
militære Barakker, deriblandt flere af de Tolv. Det første Hus, som han
besøgte efter sin Ankomst der til, var det, som be boedes af Ældste
Brigham Young, Præsident for de tolv Apostles Kvorum, som ogsaa laa
syg. Saa snart Joseph havde helbredet ham, stod han op og ledsagede
Profeten paa hans Besøg til Andre, som vare i den samme Tilstand. De
besøgte ogsaa Ældsterne Wilford Woodruff, Orson Pratt og John Taylor,
som alle boede i Montrose, og som derpaa ledsagede ham videre. Det
næste Sted, de besøgte, var Elijah Fordhams Hus. Man formodede, idet de
traadte ind, at han var ved at drage sit sidste Aandedræt, men Guds
Profet gik hen til den døende Mand, tog fat paa hans højre Haand og
talede til ham. Broder Fordham var ikke i Stand til at tale, hans Øjne
stode ubevægelige, og han syntes ganske ubevidst om Alt, hvad der
foregik omkring ham. Joseph holdt hans Haand og saa' en kort Tid ind i
hans Øjne. Pludselig forandredes Broder Fordhams Udseende; hans Syn
vendte tilbage, og idet Joseph spurgte ham, om han kjendte ham, svarede
han i en lav, hviskende Tone: »Ja.« Joseph spurgte ham derpaa, om han
havde Tro til at blive helbredet. Han svarede: »Jeg er bange, det er
for sent; dersom De var kommen før, tror jeg, jeg kunde være bleven
helbredet.« Profeten sagde: »Tror De ikke paa Jesum Kristum?« Han
svarede i en svag Tone: »Jo.« Joseph stod oprejst og holdt endnu hans
Haand i Taushed nogle Øjeblikke; derpaa sagde han med meget høj Røst:
»Broder Fordham, i Jesu Kristi Navn byder jeg dig at staa op af din
Seng og vorde helbredet.« Hans Røst var ligesom Guds Røst og ikke som
et Menneskes. Det syntes, som om selve Huset rystede i sine Grundvolde.
Broder Ford-ham stod op af sin Seng og blev øjeblikkelig helbredet.
Efter at have befriet sig for Bindet om sine Fødder klædte han sig paa,
spiste noget Brød og Mælk og fulgte derpaa Profeten ud paa Gaden.
Selskabet besøgte dernæst Broder Joseph B. Noble, som laa meget syg.
Han blev ogsaa helbredet af Profeten. Ved denne Tid begyndte de
Ugudelige at blive urolige og fulgte Selskabet ind i Broder Nobles Hus.
Efter at Broder Noble var bleven helbredet, knælede Alle ned for at
bede. Broder Fordham førte Ordet, og medens han bad, faldt han om paa
Gulvet. Profeten rejste sig, og idet han saa' sig omkring, opdagede
han, at der var et betydeligt Antal Vantroende i Huset, hvem han derpaa
befalede at fjerne sig. Da de Vantro havde forladt Værelset, kom Broder
Fordham til sin Bevidsthed igjen og fuldendte sin Bøn.

Efter at have helbredet de Syge i Montrose fulgte hele Selskabet Joseph
til Flodbredden, hvor han agtede at tage en Baad og vende tilbage til
Nauvoo. Medens man ventede paa Baaden, kom en Mand fra Vesten, som
havde set, at de Syge og Døende vare blevne helbredte, til Joseph og
bad ham om at følge med til hans Hus og helbrede to af hans Børn, som
vare meget syge; de vare Tvillinger, tre Maaneder gamle. Joseph
svarede, at han ikke selv kunde gaa, men han vilde sende en Anden i sit
Sted. Han bad derpaa Ældste172

Wilford Woodruff om at følge med Manden og helbrede hans Børn. Paa
samme Tid tog han et Silkelommetørklæde op af sin Lomme og gav det til
Broder Woodruff og sagde, at han dermed skulde tørre Børnenes Ansigter,
og de skulde blive helbredte. »Saa længe,« vedblev han, »som De bevarer
dette Lommetørklæde, skal det være Tegnet paa en Pagt mellem Dem og
mig.« Ældste Woodruff gjorde, som det var befalet ham; Børnene bleve
helbredte, og Broder Woodruff bevarede Lommetørklædet til sin Død.

Der gaves mange Syge, som Joseph ikke kunde besøge; men han raadede de
Tolv til at gaa og helbrede dem, og mange bleve helbredte under deres
Hænder. Den følgende Dag, efter at ovennævnte Tildragelser havde fundet
Sted, sendte Joseph Ældsterne George A. og Don Carlos Smith op langs
Floden for at helbrede de Syge. De rejste opad Floden saa langt som til
Ebenezer Robinsons Hus — een eller to Mile — og gjorde, som det var
befalet dem, og de Syge helbredtes.«

Strax efter disse Tildragelser begyndte de Tolv, der vare kaldte til at
gaa paa Mission til England, at gjøre Forberedelser til Rejsen, uagtet
de fleste af dem atter vare blevne syge, og Modstanderen søgte at lægge
alle mulige Hindringer i Vejen for deres Rejse. Præsident Brigham
Youngs Helbred var saa daarligt, da han forlod sit Hjem i Montrose, at
han ikke engang uden Hjælp kunde begive sig ned til Flodbredden, et Par
Hundrede Alen fra hans Bolig. Den 14de September 1839 tog han Afsked
med sin syge Hustru — der kun nogle Dage i Forvejen var nedkommet med
et lille Barn — og sine Børn, der ligeledes vare syge og ude af Stand
til at hjælpe hverandre. Han satte over Floden og ankom lykkelig og vel
til Broder Heber C. Kimballs Hus i Nauvoo, hvor han forblev syg indtil
den 18de i samme Maaned.

Det var lykkedes Parley P. Pratt efter sin Undvigelse fra Fængslet i
Missouri at erholde et Stykke Land i Nauvoo, hvorpaa han havde bygget
sig et Blokhus; det solgte han nu og forskaffede sig derved Midler til
sin Rejse. I Forening med sin Hustru og tre Børn samt Orson Pratt og
Hiram Clark forlod han Nauvoo den 29de August og kjørte i sin egen
Vogn, forspændt med to Heste, omtrent 580 Mile gjennem Illinois og
Indiana til Detroit (den Gang Hovedstaden i Michigan), beliggende nær
ved den vestlige Ende af Erie-Søen. Efter et kort Ophold her solgte de
deres Kjørebefordring og fortsatte derpaa Rejsen med Dampskib og
Jernbane til New York, hvor Parley P. Pratt med Familie opholdt sig i
omtrent 6 Maaneder, varetog Kirkens Forretninger og prædikede
Evangeliet med meget Held.

Broder John Taylor var, da han og Ældste Wilford Woodruff forlode
Nauvoo, ved godt Helbred, men Woodruff havde ligget syg af Koldfeber i
2 Uger, og fra dette sit Sygeleje stod han op for at begive sig paa sin
Mission. Begge forlode deres Familier i Montrose syge, fattige og
hjælpeløse. Den 8de August tiltraadte de i Forening Rejsen uden Pung
eller Taske, men netop som de vare i Færd med at forlade Nauvoo,
forærede Ældste Parley P. Pratt Broder Woodruff en Pung, og Ældste
Heber C. Kimball gav ham en Dollar.172 £ JOSEPH SMITHS LEVNETSLØB

I Macomb, McDonough County, Illinois, afholdt de en Konference, som
tillige overværedes af Samuel H. og Don Carlos Smith, to af Josephs
kjødelige Brødre. Medens de opholdt sig her, modtog Ældste Taylor en
Hest i Foræring af George Miller og en Saddel af Broder John Vance. De
fortsatte derpaa Rejsen til Springfield, hvor Broder Taylor solgte
Hesten for at dække Omkostningerne ved Trykningen af et Skrift, som han
udgav om de Helliges Forfølgelser i Missouri. Fra dette Sted bleve de
befordrede videre af Fader Coltrin. Efter at have naaet Staten Indiana
blev Ældste Taylor, som indtil nu havde nydt godt Helbred, syg. Han
besvimede flere Gange, og den 28de August faldt han pludselig til
Jorden, som om han var bleven ramt af et Slagtilfælde. De fortsatte
ikke desto mindre deres Rejse og ankom snart efter til Broder Horace S.
Eldredges Hus, hvor Ældste Taylor paa det Omhyggeligste blev plejet og
betjent; men da han atter forlod dette Sted, blev han værre og maatte
omsider tage ind paa et Hotel i German town, Indiana, indtil hans
Sygdom saa nogenlunde var overstaaet.

Ældste Woodruff, som endnu af og til havde Feberanfald, fortsatte efter
Broder Taylors Opfordring sin Rejse med Fader Coltrin til Cleveland,
Ohio. Der fra rejste han over Søen og ad Kanalen til Albany, New York,
hvor fra han tog med Posten til sin Faders Hjem i Farmington,
Connecticut. Ankommen did blev han snart kastet paa Sygelejet og maatte
holde Sengen i omtrent 15 Dage, medens hans Forældre kun havde lidet
Haab om, at han igjen vilde komme sig. Imidlertid afgik en af hans
Onkler i Avon City ved Døden; paa sin Dødsseng ønskede denne, at Broder
Woodruff skulde komme og holde Ligtalen over ham. Han stod derfor op af
sin Seng, kjørte sex Mile i det kolde Vejr og holdt Ligtalen for en
stor Forsamling af tidligere Venner og Bekjendte. Fra denne Stund af
var han fuldkommen rask, og Feberen forlod ham. Strax derpaa fortsatte
han sin Rejse til New York og besøgte siden Long Island og andre Dele
af Landet, hvor han prædikede Evangeliet, naar som helst Lejlighed
gaves, indtil Ældste Taylor ankom til New York.

Omendskjønt Broder Taylor befandt sig iblandt Fremmede, var han dog
ikke forladt. Herren oprejste ham Venner, som toge megen Interesse i
hans Velfærd og Bedring. Førend han var i Stand til at gaa omkring
eller staa og prædike, skaffede de ham Raadhuset til at holde
Forsamling i. En talrig Kreds gav Møde, og han prædikede til dem,
siddende i en Stol. Saa snart han var i Stand til at rejse videre, tog
han med Posten til Dayton, Ohio, men standsede undertiden og prædikede
undervejs. Under et Forsøg paa at besøge en Gren af Kirken i denne Egn
havde han et nyt Anfald af sin Sygdom og maatte igjen gaa tilsengs.
Medens han laa syg i Dayton, ankom ogsaa Brødrene Geo. A. Smith,
Theodore Turley og Reuben Hedlock der til. I Forening med disse begav
han sig atter paa Rejsen, og da de ankom til Cleveland, traf de her
Brigham Young og Heber C. Kimball, med hvem de derpaa rejste sammen til
Kirtland. Under deres Ophold her bleve flere Forsamlinger afholdte i
Templet, og om Søndagen den 17de November 1839 modtoge Ældsterne
Taylor172

og Turley deres Begavelser i Herrens Tempel; Brigham Young salvede
Ældste Taylor, og Daniel S. Miles, en af Præsidenterne for de
Halvfjerds, salvede Broder Turley. De rejste derpaa alle videre til
Staten New York, hvor de fleste af Brødrene standsede og prædikede,
medens Ældsterne Turley og Taylor fortsatte deres Rejse til Staden New
York, hvor til Broder Taylor ankom med kun een Cent i Lommen. Broder
Woodroff var allerede der. Imidlertid aabnede Herren Udvej for dem, saa
at de erholdt Midler til at betale for deres Rejse over Havet, og den
20de Dec. 1839 afsejlede de fra New York og ankom til Liverpool den
Ilte Januar 1840.

Præsident Brigham Young, der, som man vil erindre, ankom syg til Broder
Heber C. Kimballs Hus i Nauvoo, forlod først i Forening med denne
nævnte By den 18de Sept. 1839. Den første Dag tilbagelagde de omtrent
fire Mile i en Vogn og toge om Aftenen ind til Broder O. M. Duel. De
vare endnu saa svage, at da de ankom der til, kunde de ikke uden Søster
Duels Hjælp løfte deres Kufferter af Vognen. Den næste Dag kjørte Duel
dem 16 Mile til Lima og overrakte dem ved Afskeden en Sølvdollar hver.
Fra dette Sted kjørte de videre til Fader Mikesell i Nærheden af
Quincy, hvor de opholdt sig et Par Dage. Deres Helbred begyndte nu at
blive bedre, og de afholdt en Del Forsamlinger og prædikede til Folket.
Den 23de ankom ligeledes Brødrene Geo. A. Smith, Reuben Hedlock og
Theodore Turley, som havde forladt Nauvoo den 21de s. M., til Quincy.
Broder Geo. A. Smith efterlod sine Forældre samt en Broder og Søster i
en Stald syge og saa svage, at den Ene neppe var i Stand til at give
den Anden en Drik Vand. Før han forlod Nauvoo, aflagde han et Besøg i
Profeten Josephs Hus, hvor hans Onkel Joseph Smith sen. laa fængslet
til Sygelejet. Idet han traadte ind i Værelset, flk den Gamle Øje paa
ham og udbrød smilende: »Hvem har berøvet Kirkegaarden sit Offer?«
Trods sin Sygdom og sin Families ugunstige Omstændigheder forblev han
urokkelig i sin Beslutning at gaa og udføre sin Mission. Hans Onkel
velsignede ham og sagde, at han vilde gjenvinde sit Helbred, udføre
meget Godt paa sin Mission og vende tilbage i god Behold. Broder John
S. Fulmer forærede ham en Hest, men da han var for svag til at ride,
maatte han kjøre med Broder Turley, medens Ældste Hedlock besteg hans
Hest. Turley, som ogsaa var meget syg og afkræftet, paatog sig at
kjøre, men inden han havde kjørt en Mil, væltede Vognen over dem begge.
I denne Stilling laa de, indtil Broder Hedlock flk løftet Vognen og
hjulpet dem op igjen.

Fra Quincy droge Brødrene i Forening videre og standsede kun af og til
paa Vejen for at udhvile sig og afholde Forsamlinger blandt de Hellige,
indtil de den 17de Oktober ankom til Terre Haute i Indiana. En Del af
Vejen befandt Brigham Yaung sig saa daarlig, at han ikke formaaede at
sidde oprejst, hvorfor man lavede en Seng til ham i Vognen, og paa
denne ikke meget behagelige Maade ankom han til nævnte By, hvor han og
Ældste Heber C. Kimball toge ind til Doktor Modisett, der rigtignok var
et Medlem af Kirken, men som efter Beskrivelsen at dømme ikke var en
exemplarisk Hellig.172 £ JOSEPH SMITHS LEVNETSLØB

De andre Brødre toge Ophold hos en Broder ved Navn Milton Stowe, der
hoede i et af Doktorens Huse. Aftenen efter deres Ankomst blev Heber C.
Kimball syg. Doktoren sagde, han kunde give ham Noget, som vilde kurere
ham. Han gav ham ogsaa Noget, men det viste sig at være en Spiseskefuld
Morfin. Doktoren var nemlig saa be-skjænket, at han ikke vidste, hvad
han gjorde. Hans Kone saa' ham skjænke Giften i, men turde ikke sige
Noget, skjønt hun antog, at det vilde dræbe Broder Kimball. Strax efter
faldt han helt bevidstløs om paa Gulvet. Præsident Young ilede ham
øjeblikkelig til Hjælp og spurgte, hvad det var, Doktoren havde givet
ham. Det blev ham da fortalt, at det var Morfin. Saa snart Broder
Kimball var kommen sig saa vidt, at han kunde tale, bød han dem ikke
være bange, thi, sagde han, han skulde ikke dø denne Gang. Præsident
Young plejede ham hele Natten; han vaskede ham fem Gange og skiftede
hver Gang hans Undertøj. I Begyndelsen var hans Legeme bedækket med tyk
Sved, men henimod Morgenstunden begyndte Sveden at blive mere naturlig.
Dagen efter befandt han sig betydelig bedre, men var dog ikke i Stand
til at fortsætte Rejsen tilligemed de øvrige Brødre. I Forening med
Præsident Young blev han derfor tilbage i Terre Haute, medens deres
Rejsefæller den 18de Oktober begave sig paa Vejen til Kirtland, Ohio.
Før de toge bort, gav Præsident Young og Kimball dem alligevel alle de
Penge, de havde, med Undtagelse af fem Dollars.

Den 23de Oktober forlode Præsident Young og Ældste Kimball Terre Haute.
Doktor Modisett lod sin Søn føre dem i sin Vogn 20 Mile til Addison
Pratts Hus, hvor fra de af Broder Almon W. Bab-bitt bleve førte videre
til Pleasant Garden. I denne Egn forbleve de nogle Dage og prædikede
til Folket. Da de havde forladt dette Sted, standsede de kun een Nat,
før de naaede Bellville. Her fra toge de videre med Postvogn, men da de
stege ind i Vognen, mente de ikke at komme til at kjøre ret langt, thi
Alt, hvad de havde i rede Penge, beløb sig til kun 1372 Dollars. De
kjørte saa langt som til Indianapolis, hvor de betalte for deres Rejse
og saa', at de havde Midler nok til at fortsætte Rejsen til Richmond i
Indiana. Da de ankom der til, saa' de, at de havde Penge nok til at
komme til Dayton, Ohio. Her var det deres Mening at standse og prædike,
indtil de saa' sig i Stand til at tage videre; men da Præsident Young
gik hen til sin Kuffert for af den at tage de nødvendige Penge til at
betale sin Regning med, saa' han, at de havde tilstrækkeligt til at
komme til Columbus. Ved at betale sin Regning her opdagede han, at de
endnu havde Penge nok til at komme til Wooster. Da han paa dette Sted
atter gik hen til sin Kuffert for at hente Penge til at betale sin
Regning etc., saa' han til sin store Forundring, at de havde Penge nok
til at komme til Cleveland.

Den næste Dag var Søndag den 3die Nov. Medens de gik ned ad Gaden fra
en Forsamling, som de havde overværet, mødte de Broder Kimballs
Svigerfader, der havde forladt dem i Terre Haute paa samme Tid som Geo
A. Smith og de andre Brødre. Broder Kimball var den Gang saa syg, at
Svigerfaderen ikke ventede at se ham ilive igjen. Da de derfor atter
traf sammen, blev han i høj Grad forbauset over172

at se ham og troede at have et Gjenfærd for sig. De mødte snart de
øvrige Brødre og havde et behageligt Gjensyn. Samme Dag toge de videre
med Posten og ankom til Kirtland om Aftenen. Da de naaede dette Sted,
havde Præsident Young kun 121//2 Cents tilbage. Ved at gjøre et
Overslag over sine og Broder Kimballs Udgifter opdagede han, at af de
131/2 Dollars, som de havde i Pleasant Garden, havde de udbetalt 87
Dollars. De havde rejst over 400 Mile med Posten og derfor betalt fra 8
til 10 Cents pr. Mil. De havde hver spist tre Maaltider om Dagen, og
hvert Maaltid havde kostet dem 50 Cents. Hver Nat, de laa over, havde
de betalt 50 Cents i Logi. Trods alt dette vidste de, at da de forlode
Pleasant Garden, havde de kun 137a Dollars. Deres Penge vare paa en
forunderlig Maade ved Guds Kraft blevne forøgede, og paa Grund deraf
havde de kunnet fortsætte deres Rejse.

Da Missionærerne den 20de Nov. forlode Kirtland, vare de ved daarligt
Helbred, og nogle af dem vare mere skikkede for et Hospital end en
Rejse. De toge med Dampskibet fra Fairport ved Erie-Søen til Buffalo. I
Løbet af Natten opstod der en stærk Storm paa Søen, og Præsident Young
gik op paa Dækket. Medens han opholdt sig der, følte han sig paavirket
af Aanden til at bede til Faderen i Jesu Navn og byde Vinden lægge sig.
Dette gjorde han, og Vinden ophørte.

Fra Buffalo toge de videre med Postvogn og Jernbane til Auburn i Staten
New York, hvor Selskabet derpaa opløste sig, idet Brødrene Taylor og
Turley fortsatte Rejsen til Staden New York, og de Andre spredte sig i
forskjellige Retninger, dels for at prædike Evangeliet og dels for at
besøge Slægtninge og Venner. I Hamilton, Madison County, modtog
Præsident Young af de Hellige Klæde til en Overfrakke, som en af
Søstrene syede for ham; den kom ham til stor Nytte, eftersom han hele
Tiden paa Vejen fra Nauvoo af Mangel paa en Overfrakke havde maattet
benytte et Tæppe, som han bandt om sig ved Hjælp af et Skjærf. I
Begyndelsen af Januar 1840 besøgte han i Forening-med Broder Geo. A.
Smith de saakaldte Ny-Englands Stater, hvor de arbejdede med Flid og
Nidkjærhed i Evangeliets Tjeneste til Slutningen af samme Maaned, da de
lykkelig og vel ankom til New York.

I denne Stad og dens Omegn vedblev Brigham Young og Heber C. Kimball,
Parley P. Pratt, Orson Pratt, George A. Smith og Reuben Hedlock at
holde Forsamlinger og prædike i noget over en Maaneds Tid med
nogenlunde Held. Omtrent 40 Personer bleve strax døbte, medens mange
andre overbevistes om Sandheden og en Tid efter kom frem og lode sig
døbe. Den 9de Marts 1840 afsejlede de alle fra New York med Paketskibet
»Patrick Henry« til Liverpool. Da Skibet forlod New Yorks Havn, gjenlød
Strandbredden af de Helliges Sang: »The gallant ship is under weigh«,
indtil de ikke længere kunde høres fra Skibet. Brødrene maatte nøjes
med Plads som tredie Klasses Passagerer og maatte selv forsyne sig med
Proviant og Sengklæder. For Overfarten betalte de 18 Dollars og gave
hver Kokken een Dollar for Madtillavning etc. Efter en besværlig Rejse,
som varede i 28 Dage, af hvilke der i sex Dage var en temmelig stærk

å 4 Dage en alvorlig Storm, ankom de til Liverpool den 6te April.
Brigham Young, Heber C. Kimball og Parlev P. Pratt stege i en Baad og
roede iland. Idet Præsident Young for første Gang betraadte Englands
Jordbund, gav han sine Følelser Luft i et lydeligt Raab af Hosianna.
Efter at have forskaffet sig et Værelse, afholdt de en Forsamling, nøde
Nadveren sammen og opsendte deres Tak til Gud for hans Beskyttelse og
Varetægt, medens de befandt sig paa Havet, samt anraabte ham om at
aabne Vejen for dem, saa at de maatte blive i Stand til med Held at
udføre deres ansvarsfulde Mission.

Efter alle deres Lidelser og Prøver havde de nu alle tilsidst naaet
Europa. De havde lagt Grundstenen til Herrens Hus i Far West og paa
dette Sted taget Farvel med de Hellige for at afgaa til Nationerne; de
havde krydset det mægtige Dyb og vare endelig i god Behold ankomne til
deres Bestemmelsessted. Hvor stor maa ikke deres Glæde have været, naar
de i Liverpool skuede tilbage paa Alt, hvad de havde gjennemgaaet, og
overvejede, hvorledes Herren paa saa mange vidundelige Maader havde
styrket og bevaret dem.

Vi ville her forlade Brødrene i England for en Stund og føre Læseren
tilbage til Nauvoo og dens Omegn, hvor vi finde Joseph ivrig
beskjæftiget med at varetage Kirkens Tarv og Interesser.

EN OG TYVENDE KAPITEL.

Nauvoo og Omegn gjøres til en Stav af Zion. — Det første Nummer af
,,Thc Times and Seasons" udkommer. — Joseph Young sen. dør. — Joseph m.
Fl. tager til Washington. — Udviser stor Aandsnærværelse og Mod
undervejs. — Ankommer tilligemed de Øvrige til sit Bestemmelsessted og
har en Sammenkomst med Præsident Van Buren. — Rejser derpaa videre til
Philadelphia, men vender kort efter tilbage til Washington, hvor han
atter har en Sammenkomst med Van Buren. — Uddrag af et interessant
Brev. — Ældste Orson Hyde beskikkes en Mission til Jøderne. — Biskop
Edward Partridge og Joseph Smith sen. afgaa ved Døden. — Ældste Robert
B. Thompson holder Ligtalen

over Fader Smith.

Den 5te Okt. 1839 tog en General-Konference af Kirken i Nauvoo sin
Begyndelse og varede i tre Dage. Joseph holdt ved denne Lejlighed en
længere Tale om Kirkens Tilstand, om de Vanskeligheder, de Hellige
havde havt at kæmpe med, og om Maaden, hvorpaa de vare komne til dette
Sted. Han spurgte derfor Brødrene, hvad deres Anskuelser vare med
Hensyn til at gjøre Stedet til en Stav af Zion, og da de vare af samme
Mening som han, blev det enstemmig vedtaget at organisere en Stav af
Zion paa dette Sted, hvortil de Hellige kunde indsamles. De nødvendige
Embedsmænd bleve derpaa beskikkede. Saaledes blev William Marks valgt
til Præsident, Biskop Newel K. Whitney til Biskop for det midterste
Ward, Biskop Edward Partridge for det øverste og Biskop Vinson Knight
for det nederste Ward; George W. Harris, Samuel Bent, Henry G.
Sherwood, David Fullmer, Alpheus Cutler, William Huntington, Thomas
Grover, Newel

Knight, Charles C. Rich, David Dort, Seymor Brunson og Lewis D. Wilson
valgtes til Medlemmer af Højraadet.

Dernæst blev det bestemt, nt en Gren af Kirken skulde oprettes paa den
anden Side af Floden i Iowa Territorium, over hvilken Ældste John
Smith, George A. Smiths Fader, blev beskikket til Præsident. Alanson
Ripley beskikkedes til Biskop, og Asahel Smith, John M. Burk, Abraham
O. Smoot, Richard Howard, Willard Snow, Erastus Snow, David Pettigrew,
Elijah Fordham, Edward Fisher, Elias Smith, John Patten og Stephen
Chase valgtes til Medlemmer af Højraadet. Ligeledes blev det vedtaget
at beskikke Dommer Elias Higbee til at ledsage Joseph og Sidney Rigdon
til Staden Washington for at fremlægge for de Forenede Staters Kongres
de Helliges Klager over Pøbelens Udskejelser i Missouri. Disse Brødre
vare nemlig i Forvejen blevne beskikkede ved de Helliges Votum til
denne Mission.

I samme Maaned (Oktober) udkom det første Nummer af Maanedsskriftet
„The Times and Seasonset religiøst Blad, der i Kirkens Interesser
udgaves i Nauvoo, Hancock County, Illinois, af Josephs Broder, Don
Carlos Smith, og Ebenezer Robinson under Firmaet Robinson & Smith som
Udgivere.

Den 12te Okt. afgik Brigham Youngs Fader, John Young sen., i sit 77de
Aar ved Døden i Quincy, Adams County, Illinois. Han havde været Soldat
under Revolutionen og hensov standhaftig i Troen-Han beviste tilfulde
for Alle, at den Religion, han glædede sig ved i Livet, var i Stand til
at yde ham Bistand i Døden; og han faldt som en Martyr for Jesu
Religion, thi hans Død var en Følge af hans Lidelser under de grusomme
Forfølgelser i Missouri.

Den 29de s. M. forlode Joseph, Sidney Rigdon, Elias Higbee og Orrin P.
Rockwell Nauvoo for at afgaa til Washington. Før de naaede Springfield,
traf de sammen med Dr. Robert D. Foster, og da Sidney Rigdons Helbred
var mindre god, besluttede Foster at følge med dem. Fra dette Sted
fortsatte de Rejsen i deres Vogne, men da Vejene vare saa slette og
Sidney Rigdons Helbred saa daarlig, kunde de ikke rejse meget hurtig.
Joseph, som desuden følte, at han allerede burde være i Washington,
forlod derfor sine Rejsefæller og begav sig i Forening med Dommer
Higbee ad den korteste Vej til Washington. Medens de endnu befandt sig
paa Bjergene et Stykke Vej fra denne Stad, hændte det, medens deres
Kusk gik ind paa et Gjæstgiversted for at tage sig et Glas Grog, at
deres Heste bleve sky og satte afsted i fuld Fart ned ad Bakken. Joseph
overtalte sine Rejsefæller til at blive roligt siddende paa deres
Pladser, men maatte holde paa en Kvinde for at hindre hende fra at
kaste sit lille Barn ud af Vognen. Passagererne vare skrækslagne, men
Joseph brugte enhver Overtalelse for at berolige deres Følelser, og
idet han aabnede Døren, holdt han sig ved Siden af Vognen det bedste,
han kunde, var saa heldig at komme op paa Kuskesædet, fik fat paa
Tømmen og standsede Hestene, efter at de havde løbet to eller tre Mile,
og hverken Vogn, Heste eller Passagerer kom til nogen Skade. Hans
heltemodige Handling blev omtalt med den største Ros, og intet Sprog
kunde udtrykke Passagerernes Taknemmelighed, da de befandt sig i
Sikkerhed og.JOSEPH SMITHS LEVNETSLØB

Hestene vare blevne rolige. Der var flere Medlemmer af Kongressen
iblandt Passagererne, som foresloge at indgive en Beretning om det
Skete til denne Forsamling, da de troede, at en saadan Daad vilde blive
belønnet af det Offentlige; men da de ved at erkyndige sig om hans Navn
erfarede, at det var Joseph Smith, »Mormon-Profeten«, som de kaldte
ham, hørte man ikke mere Noget til deres Ros, Taknemmelighed eller
Belønning.

Den 28de Nov. ankom Joseph og Dommer Higbee til Washington og begave
sig den følgende Dag til Præsident Van Burens Bolig, det saakaldte
Hvide Hus, hvor de mødte Præsidenten og bleve førte til hans
Audiensværelse. Her overrakte de ham deres Anbefalingsskrivelser, og
saa snart han havde læst en af dem, saa' han paa dem med et skummelt
Blik og sagde: »Hvad kan jeg gjøre? Jeg kan Intet gjøre for eder.
Dersom jeg gjorde Noget, vilde jeg komme i Konflikt med hele Staten
Missouri.« De lode sig dog ikke afskrække heraf, men begjærede en
Undersøgelse og lode ham paa samme Tid vide, at de ønskede at nyde
deres konstitutionelle Rettigheder som andre Borgere. Han lovede da at
overveje, hvad han havde sagt, og bemærkede, at han følte Medlidenhed
med dem paa Grund af deres Lidelser. Derpaa spurgte han dem, hvori de
Helliges Religion adskilte sig fra alle andre Religioner. Joseph
forklarede ham Forskjellen og bar et kraftigt Vidnesbyrd om dens
Sandhed.

Præsident Van Buren gjorde ikke noget gunstigt Indtryk paa Joseph. Han
beskrev ham som »en lille lysladen Mand med blondt Haar og almindelige
Ansigtstræk. Han har et skummelt Aasyn og et fyldigt, men
uproportioneret Legeme, og for endelig at komme lige til Sagen, han er
saa fuld af ,Fordomme, (thi han bedømte vor Sag, førend han flk
undersøgt den), at det ikke var os muligt at bibringe ham Sandhed«.

Efter deres Sammenkomst med Præsident Van Buren besøgte Joseph og
Dommer Higbee Kongressens Medlemmer fra Illinois og overrakte dem deres
Anbefalingsbreve etc. Disse vare i Almindelighed tilbøjelige til at
begunstige Joseph og de Helliges Sag, hvilket havde sine gode Grunde.
De Hellige, der vare flyttede til Illinois, vare nemlig allerede
talrige, og de Mænd eller det Parti, til hvis Gunst deres Stemmer ved
et Valg kastedes, vare visse paa at gaa af med Sejren, eftersom de to
store politiske Partier i Staten Illinois paa den Tid vare omtrent lige
stærke. De nævnte Kongresmedlemmer vidste dette, og som Politikere laa
det i deres Interesse at gjøre, hvad de kunde, for de Hellige. De mødte
derfor sammen og vedtoge, efter nøje at have drøftet Sagen, at
udfærdige en Memorial og Petition, som ved Dommer Young, Senator for
Illinois, skulde forelægges Senatet. Man forventede derpaa, at Sagen
med alle tilhørende Dokumenter vilde blive henvist til den rette Komite
og blive trykt; men trods alle deres Anstrengelser og de tilvejebragte
edelige Vidnesbyrd og Dokumenter havde det dog ingen Virkning paa
Kongressen. Hverken Præsidenten, Senatet eller Repræsentanternes Hus
vilde gjøre Noget for at kalde Staten Missouri til Regnskab for de
barbariske Handlinger, som Indvaanerne af denne Ståt havde begaaet imod
frie

og uskyldige amerikanske Borgere. Kirken havde appelleret til
Guvernører, Dommere og Regenter, og ved dens Præsident appellerede den
nu til Nationens øverste Magistrat og Kongressen, hvor enhver Ståt i
Republiken var repræsenteret — de højeste Authoriteter i Landet. Der
var ingen Hjælp at erholde af nogen af dem og følgelig intet Andet at
gjøre end roligt at overlade det Hele i en retfærdig Guds Haand, som i
sin egen bestemte Tid vil tale sit Folks Sag.

Det er interessant at læse Josephs Mening om de Mænd, som han kom i
Berørelse med under sit Ophold i Washington. »I Almindelighed,« siger
han, »er der kun liden Fasthed og Hæderlighed iblandt dem, der ere
sendte her til for at repræsentere Folket, men derimod en god Del
Pragtsyge og Forfængelighed. De lægge en stor Iver for Dagen for at
vise deres Veltalenhed ved de ubetydeligste Lejligheder og søge at
glimre med deres Vittigheder. Der ses saa megen Etikette (idet de bukke
og skrabe, sno og vende sig), at de, ifølge vor Mening, derved snarere
vise deres Naragtighed end den virkelige Værdighed, som sømmer sig for
en stor Nations Repræsentanter. Dog er der nogle Undtagelser.«

Fra Washington tog Joseph med Jernbane til Philadelphia, hvor han ankom
den 21de Dec. Brødrene Rockwell og Higbee fulgte efter med deres
Kjørebefordring. Sidney Rigdon forblev tilbage syg under Doktor Fosters
Lægebehandling. Joseph tilbragte nogen Tid i Philadelphia med at
prædike og besøge de Hellige fra Hus til Hus. Under sit Ophold der blev
der givet ham Lejlighed til at prædike i en stor og rummelig Kirke for
en Forsamling paa omtrent 3000 Mennesker. Ældste Rigdon, der nu var
kommen sig en Del og atter var truffet sammen med Joseph i
Philadelphia, talede først og dvælede ved Evangeliet, hvis Principer
han beviste af Bibelen, men turde ikke gjøre nogen som helst Hentydning
til ny Aabenbaring. Da han var færdig, rejste Joseph sig ligesom en
Løve, der var i Færd med at brøle; og idet han var fuld af den
Helligaand, talede han med stor Kraft og bar Vidnesbyrd om de Syner,
han havde havt, om Engle-besøg og Maaden, hvorpaa han fandt Pladerne,
hvorfra han senere ved Guds Gave og Kraft oversatte Mormons Bog. Han
begyndte med at sige, at dersom ingen Anden havde Mod til at vidne om
saa herligt et Budskab fra Himmelen og om Opdagelsen af saa herlig en
Optegnelse, følte han til at gjøre det som en Pligt imod Folket og
overlade Resultatet i Guds Haand. Den hele Forsamling var ligesom
bedøvet og elektriseret over, hvad de havde hørt, og store Skarer bleve
strax efter døbte i Philadelphia og Omegn, medens paa samme Tid Grene
sprang op hist og her i forskjellige Retninger.

I Slutningen af Januar 1840 forlod Joseph atter Philadelphia, for i
Forening med Brødrene Higbee, Rockwell og Foster at begive sig tilbage
til Washington, hvor han paany havde en Sammenkomst med Præsident Van
Buren, der denne Gang behandlede ham meget uhøfligt. Det var med den
største Uvillie, at han vilde lytte til, hvad Brødrene havde at sige,
og udtalte som Svar hin Sentents, der med Rette har opnaaet en saa
vidstrakt Kundbarhed iblandt de Sidste-Dages Hellige: »Mine Herrer,
eders Sag er retfærdig, men jeg kan Intet gjøre for172 £ JOSEPH SMITHS

eder, og dersom jeg tager eder i Forsvar, vil jeg tabe Missouris
Stemme.« Med Hensyn til denne Sammenkomst bemærker Joseph: »Hans hele
Fremfærd beviste, at han var en Embedsjæger, at Ind-bildskhed var den
fremherskende Lidenskab hos ham, og at enhver Følelse for Ret og
Retfærdighed var ham fremmed. Jeg fandt, at han var en Mand, som jeg
ikke med god Samvittighed kunde understøtte som Hoved for vor ædle
Republik.« Joseph havde tillige en Sammenkomst med John C. Calhoon,
Senator fra Syd-Carolina, hvis Opførsel imod ham passede daarlig til
hans Stilling. Under sin Samtale med ham angaaende de Helliges
Forfølgelser ytrede denne berømte Statsmand: »Det angaar et kildent
Spørgsmaal, nemlig Spørgsmaalet om Statsrettigheder; det gaar ikke an
at røre op i det.« En anden Senator ved Navn Henry Clay, som han ogsaa
personlig henvendte sig til, bemærkede koldt: »De gjorde bedre i at
drage til Oregon.«

Joseph, som ved forskjellige Lejligheder havde havt Anledning til at
lade sig høre offentlig under sit Ophold i Washington, fandt en af sine
Prædikener kortelig rapporteret af et Kongresmedlem ved Navn L. M.
Davis, som under Datum af 6te Feb. 1840 skrev til sin Hustru som
følger:

»Forrige Aften gik jeg hen for at høre Joseph Smith, den berømte
Mormon, fremsætte sin Lære. Jeg tilligemed adskillige Andre nærede det
Ønske at komme til Kundskab om hans Grundsætninger, saaledes som han
selv fremsætter dem.

Han er ikke en lærd Mand, men han er ligefrem, klog og skarpsindig.
Alt, hvad han siger, bliver sagt paa en Maade, at det efterlader det
Indtryk, at han er oprigtig. Der er ingen Letsindighed, ingen
Fanatisme, ingen Mangel paa Værdighed i hans Adfærd. Han ser ud til at
være i en Alder mellem fyrretyve og fem og fyrretyve Aar, er over
Middelstørrelse, og hvad I Damer vilde kalde en meget pæn Mand. I hans
Klædedragt er der ikke noget Særegent, men han ligner deri en
fordringsløs Borger. Af Haandtering er han Landmand, men er øjensynlig
godt belæst. * * *

I hele hans Tale, som optog over to Timer, udtrykte han ikke Noget, der
i mindste Maade gik ud paa at fordærve Samfundets Moralitet eller
nedværdige Menneskene. Derimod var der Meget i hans Lærdomme, som vilde
formilde Menneskenes Følelser mod hverandre, hvis de bleve efterfulgte,
og som vilde gjøre dem fornuftigere, end de i Almindelighed ere. Der
var ingen Heftigbed, ingen Forbitrelse, ingen Fordømmelse i hans Tale.
Hans Religion synes at bestaa i Ydmyghed og Mildhed. • * *

Gjennem hele sin Tale lagde han tydelig sin Menneskekjærlighed og
Overbærenhed for Dagen. Mormon-Bibelen, sagde han, var given ham
direkte fra Himmelen. Dersom dens Forfatter var paa Jorden, da var det
ham (Smith), men den Ide, han ønskede at indprente, var, at han havde
nedskrevet den saaledes, som det blev dikteret ham af Gud. * * * Min
Mening om Mormonerne har forandret sig. De ere et forurettet og
æreskjændet Folk. * * •

E. S. Jeg forglemte at sige, at han ikke tror paa Barnedaab eller
Bestæn-kelse, men Daab ved Nedsænkelse efter Otteaars-Alderen.« ft.j

Omtrent 491 Personer havde indgivet Fordring paa Skadeserstatning af
Staten Missouri til et Beløb af 1,381,044 Dollars, men dette var ikke
Alt. En Mængde lignende Fordringer havdes i Behold, angaaende hvilke
Joseph sagde, at »om de ikke snart blive betalte, ville de inden lang
Tid udgjøre en net Sum, naar Renterne blive tillagte«. Da han fandt, at
det vilde være omsonst at tøve længere i Washington og besvære
Præsidenten eller Kongressen med de Helliges retfær-172

dige Fordringer om Beskyttelse og Gjenoprejsning, forlod han denne Stad
i Forening med Broder Orrin P. Rockwell og Dr. Foster og begav sig den
6te Feb. 1840 paa Hjemvejen. Dommer Higbee, der var den Eneste, som
forblev tilbage, havde senere nogle Sammenkomster med Komiteen, men
hans Bestræbelser vare uden Nytte. Komiteens Medlemmer vare imod, at
Kongressen skulde foretage Noget ved Sagen, og henviste de Hellige til
Missouris egen Legislatur og Domstole.

Joseph og Brødrene rejste med Jernbane og Postvogn til Dayton, Ohio,
hvor de fandt deres Heste, som de havde efterladt der paa Henrejsen til
Washington, i god Behold. Broder Rockwell forblev tilbage i Dayton,
medens Joseph og Doktor Foster fortsatte Rejsen tilhest. Da Vejene vare
overordentlig slette, var Rejsen meget langsom og trættende.

»Onsdag den 4de Marts 1840,« skriver Joseph, »ankom jeg i Sikkerhed til
Nauvoo efter en trættende Rejse gjennem Sne og Mudder, efter at have
været Vidne til mange oprørende Handlinger, udøvede af Regjeringens
Embedsmænd, hvis eneste Formaal skulde være Folkets Fred, Velstand og
Lykke; men i Stedet derfor opdagede jeg, at den offentlige Mening og
personlige Interesser vare Drivfjedren hos disse Magthavere. Mit Hjerte
bløder i mig, naar jeg formedelst den Almægtiges Syner ser denne
Nations Ende, dersom den vedbliver at ringeagte dens gode Borgeres Raab
og Bønner, saaledes som den hidtil har gjort og endnu gjør. Jeg har
ogsaa paa min Rejse havt mange dyrebare Stunder iblandt de Hellige.

Paa min Hjemrejse undlod jeg ikke at udraabe Martin van Burens
Uretfærdighed og Fornærmelser imod mig og et forurettet Folk, hvilket
vil have sin Virkning paa den offentlige Mening. Maatte han aldrig
igjen blive valgt til nogen Tillidspost eller komme til at beklæde
nogen Værdighed, ved hvilken han kunde undertrykke de Uskyldige og lade
de Skyldige gaa fri!«

Idet Joseph omtaler Regjeringens Afslag med Hensyn til at give de
Hellige Oprejsning for deres Forurettelser, siger han: »Siden
Kongressen afslog at skaffe os Ret, har Herren begyndt at hjemsøge
Landet og vil vedblive dermed, hvis Folket ikke omvender sig; thi dets
Indbyggere som Nation betragtet staa nu som skyldige i Mord, Røveri og
Plyndring, da de have nægtet at beskytte deres Medborgere og haandhæve
Retfærdighed ifølge deres egen Konstitution.«

Den 6te og 7de April 1840 blev der afholdt en Konference i Nauvoo, hvor
Joseph selv var tilstede og præsiderede, og under hvilken han gav de
Hellige megen Undervisning og Lærdom. Ældste Orson Hyde holdt et
længere Foredrag for Konferencen og sagde, at der for nogle Aar siden
var bleven profeteret, at han havde et stort Arbejde at udføre iblandt
Jøderne, og at Herrens Aand for ikke længe siden havde paamindet ham om
at besøge dette Folk og skaffe sig al den Oplysning, han kunde, om
deres Færd og Forhaabninger, for siden at meddele samme til Kirken og
hele Nationen. Han sagde, at han havde isinde at besøge Jøderne i New
York, London og Amsterdam og derpaa i Konstantinopel og det Hellige

Efter Forslag blev det besluttet, at Ældste Orson Hyde skulde udføre
sin Mission blandt Jøderne, og at der skulde gives ham
An-befalingsbreve af Konferencens Præsident og Skriver.

Ældste John E. Page stod derpaa frem og holdt et kraftigt Foredrag
angaaende Ældste Hydes Mission, Jødernes Indsamling og Gjen-oprettelsen
af Israels Hus. Han beviste i Korthed, men klart og tydeligt, at dette
maatte finde Sted ifølge Bibelen, Mormons Bog og Lærdommens og Pagtens
Bog, samt at Tiden var kommen for Opfyldelsen deraf.

Efter Forslag af Præsident Smith blev det derpaa vedtaget at beskikke
Ældste John E. Page til at ledsage Ældste Hyde paa hans Mission til
Jerusalem, og den 15de April forlode de begge Nauvoo i denne Hensigt.

Frederick G. Williams fremstillede sig dernæst for Konferencen, t>ad
ydmygt om Tilgivelse for sin Opførsel og udtrykte sin Beslutning om at
ville gjøre Guds Villie for Fremtiden. Hans Sag blev taget under
Overvejelse, og det blev enstemmig vedtaget at gjenoptage Frederick G.
Williams i Fællesskab med Kirken. Ligeledes blev der af en dertil
beskikket Komite fremlagt Resolutioner, der udtrykte Konferencens
Misbilligelse af Retskomiteens Behandling af de Helliges Ansøgning,
hvilke Resolutioner forordnedes at indrykkes i de offentlige Blade i
Quincy. Omtrent 70 Personer bleve døbte under Konferencen, og henimod
50 bleve optagne i de Halvfjerdsindstyves Kvorum.

Den 27de Maj afgik Biskop Edward Partridge i en Alder af 46 Aar ved
Døden i Nauvoo som Følge af de skrækkelige Lidelser, han havde udstaaet
under Forfølgelserne i Missouri, »og var«, skriver Joseph, »En iblandt
det Tal, hvis Blod vil kræves af denne Slægt«. Omtrent 250 Huse vare
ved denne Tid blevne opførte af de Hellige i Nauvoo, som nu talte
imellem 2000 og 3000 Indbyggere.

I Juli Maaned satte nogle Missourianere over Floden til Hancock County,
Illinois, hvor de overfaldt fire af Brødrene og bortførte dem fangne
til Missouri. En af disse ophængte de i et Træ, indtil han næsten var
død og piskede og mishandlede de øvrige paa det Frygteligste. Saa snart
Efterretningen om disse Grusomheder kom Folket i Nauvoo for Øre, blev
et offentligt Møde sammenkaldt, ved hvilket en Skildring af disse
fremlagdes, og Resolutioner vedtoges, og et Andragende, stilet til
Guvernøren for Staten Illinois, Thomas Carlin, affattedes, hvori den
hele Affære tydelig skildredes og fremsattes. Guvernøren anmodedes om
at foretage de nødvendige Skridt til Oprettelsen af den lidte Skade og
Haandhævelsen af Statens krænkede Love.

Paa denne Tid begyndte Joseph at modtage Meddelelser fra Dr. John C.
Bennett. I hvert Brev gjorde denne Mand sig Umage for at fortælle, hvor
megen Sympati han følte for de Hellige under deres Forfølgelser i
Missouri, og sagde, at dersom ikke Striden havde endt saa hurtig, vilde
han have været hos dem og ydet dem al den Bistand, som hans militære
Kundskaber og Dygtighed formaaede.

Den 14de Sept. 1840 blev det Josephs tunge Lod at skilles fra sin172

Fader, Joseph Smith sen., Patriark for Jesu Kristi Kirke af
Sidste-Dages Hellige. Han var den Første, som annammede Josephs
Vidnesbyrd, efter at han havde set Engelen, og han opmuntrede sin Søn
til at være trofast og udholdende med Hensyn til det Budskab, han havde
modtaget. Han blev døbt samme Dag, som Kirken blev organiseret, nemlig
den 6te April 1830. De Strabadser, han maatte udholde i Missouri,
paadrog ham en tærende Sygdom, hvoraf han døde i en Alder af 69 Aar, 2
Maaneder og 2 Dage. I fysisk Henseende var han en mærkelig Mand. Han
var 6 Fod og 2 Tommer høj, usædvanlig rank af Væxt og særdeles godt
proportioneret. Hans sædvanlige Vægt var hen ved 200 Pund, og han var
meget stærk og altid virksom. »I sine yngre Dage,« skriver Joseph, »var
han bekjendt som En, der var usædvanlig dygtig til at brydes, og med
een Undtagelse brødes han aldrig med Nogen uden at kunne kaste ham til
Jorden. Han var meget godgjørende og aabnede sit Hus for enhver
Trængende. Medens han var i Quincy i Illinois, underholdt han Hundreder
af de fattige Hellige, der havde taget deres Tilflugt der hen paa Grund
af Forfølgelserne i Missouri, og det uagtet han selv var kommen der til
uden Penge.«

Hans Ligbegængelse foregik den 15de, ved hvilken Lejlighed følgende
Tale blev holdt af Ældste Robert B. Thompson:

»Anledningen, som i Dag har bragt os sammen, er af en overordentlig
Vigtighed, thi det er ikke blot en enkelt Familie, som sørger og græder
over denne Mands Død, hvis højtidelige Ligbegængelse vi i Dage
overvære, men et helt Samfund, ja Tusinder ville i Dag sige: »En Fader
i Israel er hedengangen.«

Den Mand, som vi saa længe har agtet som Patriark, Fader og Raadgiver,
er ikke mere iblandt de Dødelige. Han har forladt sit kjødelige
Tabernakel og budt Farvel til den jordiske Skueplads; hans Aand, der nu
er fri, kan uhindret og frit bevæge sig i den Verden, hvor de
fuldkommede Retfærdiges Aander bo, og hvor Smerte og Sygdom,
Gjenvordighed og Død ikke kunne trænge ind.

Vore Venner, som vi have mistet, før denne vor ærværdige og begrædte
Fader bortkaldtes, vare Mænd og Kvinder, som gjorde os Livet
behageligt, og i hvis Selskab vi fandt megen Glæde; de ærede den Kreds,
hvori de bevægede sig, og vi vare knyttede til dem ved Venskabets
helligste Baand. Deres Dyder og Kjærlighed ville længe mindes af den
sørgende Enke, den utrøstelige Enkemand, de grædende Børn og de næsten
til Fortvivlelse sorgbetyngede Forældre, samt af en talrig Skare Venner
og Bekjendte. Lig Stjernerne paa Firmamentet skinnede de til Ære baade
for sig selv og Kirken i de forskjellige Virkekredse, hvor Forsynet
havde sat dem, og vi sørge med de efterlevende Paarørende og kunne ikke
tilbageholde vore Taarer.

Men vi erkjende ved denne Lejlighed, at vi have lidt et usædvanligt
Tab, og følgelig røres vore Følelser i den højeste Grad. Om der
nogensinde levede et Menneske, som kunde gjøre Krav paa Samfundets
Hengivenhed og Tillid, saa var det denne vor elskede nu afdøde
Patriark. Hvis der nogensinde indtraf en Begivenhed, som kunde172 £

vække Sorg i Menneskets Sjæl og bringe Taarerne til at flyde, saa maa
det visselig være en saadan sona denne; thi vi kunne i Sandhed sige med
Israels Konge: »Paa denne Dag er falden en Fyrste og en stor Mand i
Israel.« Han var en Mand, der var os inderlig dyrebar og knyttet til
vore Hjerter ved næsten uopløselige Baand. Han var trofast mod sin Gud
og Kirken, i hvilken som helst Stilling han end beklædte, og under alle
de forskjellige Omstændigheder, som omgave ham i Livet.

Han var den Samme i Medgangens Dage, naar han var omgiven af alle
Livets Bekvemmeligheder, en smilende Børneflok og alle huslige Glæder,
som naar han, ligesom Patriarkerne i gamle Dage, kaldtes til at forlade
sin Fødestat for at drage om i fremmede Landsdele, hvor han blev udsat
for alle de Prøvelser og Forfølgelser, som de Hellige maatte lide
under, og som paaførtes dem af Mennesker, der vare blottede for enhver
moralsk og religiøs Følelse, og som viste den samme Hensynsløshed mod
det forsvarsløse Barn som mod den bedagede Olding, hvis sølvfarvede
Lokker og furede Kinder burde have været et tilstrækkeligt Værn mod
deres Grusomhed. Men han kunde ligesom Paulus udbryde: »Jeg agter
Intet, holder og ikke selv mit Liv for dyrebart, paa det jeg kan
fuldkomme mit Løb med Glæde,« og han viste ved hele sit Levnet og al
sin Adfærd, at han stedse var gjennemtrængt af en saadan Tanke.

Evangeliets Grundsætninger vare saa stærkt grundfæstede hos ham, at de
ej kunde rokkes eller omstyrtes ved Forfølgelsernes heftige Storme
eller ved Fattigdom, Nød og Gjenvordighed. Nej, takket være Gud, hans
Hus var bygget paa Klippen, og følgelig blev det staaende fast og
urokket midt under Elementernes Rasen.

Vor hedengangne Faders Liv var rigt paa vigtige Begivenheder, og han
tog virksom Del i det Sidste-Dages store Værk, idet han af de gamle
Profeter, som en Gang boede paa dette Fastland, var bleven betegnet som
dens Fader, hvem Herren havde lovet at oprejse i de sidste Dage til at
lede sit Folk Israel, og formedelst den Trofasthed, Udholdenhed og
uskrømtede Gudsfrygt, han i en lang Aarrække lagde for Dagen, viste han
sig værdig til en saadan Søn og en saadan Familie som den, han nød den
Lykke at være omringet af i sin Dødsstund. De fleste af dem havde den
Glæde at modtage hans Velsignelse endnu paa hans Dødsleje.

Han var allerede over Livets bedste Aar, da Sandhedens Lys brød ud over
Jorden, og med Glæde hilsede han dets milde og forfriskende Straaler.
Han blev af den Almægtige valgt til at være et Vidne om Mormons Bog.
Fra den Tid af var Sandhedens Forkyndelse Hovedformaal for alle hans
Bestræbelser, og hans Sjæl var ganske gjennemtrængt af Guds Riges
Anliggender. Hans Hjerte var fyldt med Kjærlighed mod Menneskenes Børn,
og at udføre sin himmelske Faders Villie var for ham mere end Mad og
Drikke.

Ved sin egen og Families ufortrødne Flid havde han forskaffet sig et
Hjem i Staten New York, hvor han ligesom enhver anden retskaffen og
flittig Borger uden Tvivl havde haabet at nyde alle Fredens og
Frihedens Velsignelser. Men da Sandhedens Grundsætninger172

£ JOSEPH SMITHS LEVNETSLØB 202

bleve indførte, og Jesu Kristi Evangelium forkyndt for ham og hans
Familie, forlode hans Venner ham, hans Fjender rasede, og
Forfølgelserne af onde og ugudelige Mennesker begyndte i den Grad, at
han maatte flygte fra dette Sted og søge sig et Hjem i et mere
gjæstfrit Land.

I Ohio traf han mange gode og ædelmodige Venner og blev hjerteligt
modtagen af de Hellige, af hvilke mange den Dag i Dag ere ilive og
kunne erindre de Begivenheder, som der tildroge sig, hvoraf mange vare
af en saadan Beskaffenhed, at de ikke lettelig ville gaa af Minde.

Da Herrens Hus var under Bygning, tog han virksom Del i dets Opførelse
og iagttog daglig dets Fremadskriden. Han havde den Glæde at være med
ved dets Indvielse og at se det fyldt af flere hundrede fromme
Tilbedere. Ligesom hin Konge i Israel, der med inderlig Længsel bad om
at maatte faa Fuldendelsen af Herrens Hus at se, saaledes gjorde ogsaa
han, og med ham kunde han udbryde: »Herre, jeg elsker dit Huses Bolig
og din Æres Tabernakels Sted.« At opholde sig i Herrens Hus og daglig
at modtage Undervisning i hans Tempel var hans største Glæde, og der
nød han ogsaa mange Velsignelser samt tilbragte mangen en glad Time med
at udøse sit Hjertes Følelse for sin himmelske Fader. Han har ofte i
Enrum og fjernet fra Dagens Tummel betraadt dets hellige Gange, længe
førend Dagens Konge har forgyldt den østlige Himmel, og han har inden
dets Mure udtalt sit Hjertes Begjæringer, medens hele Naturen har
hvilet i Søvn. Inden dets hellige Vægge ere Himmelens Syner blevne
udfoldede for hans Sinds Øje, og hans Sjæl har glædet sig i Evighedens
Skatte, ligesom han fra samme Sted har undervist den Ydmyge og givet
Enken og den Faderløse den patriarkalske Velsignelse.

Der fra har han set Værket udsprede sig vidt og bredt og været Vidne
til, at Israels Ældster med hans Velsignelse ere gangne ud for at
prædike Evangeliet, medens han opholdt dem ved Troens Bøn og hilsede
dem Velkommen, naar de atter vendte tilbage med deres Neg. Han
tilbragte der mangen en lykkelig Time i Selskab med sin gamle
Ledsagerinde paa Livets Skueplads og sine Børn, hvilke han elskede med
en sand faderlig Ømhed og Kjærlighed.

Jeg kunde her tale nærmere om de glædelige og frydefulde Stunder, som
vor elskelige Patriark har oplevet, men jeg vil gaa over til en
Begivenhed, der i Sandhed var sørgelig og prøvende. De glædelige
Stunder vare snart forbi; det kortvarige Vindstille efterfulgtes af
Storm, og det skrøbelige Skib blev omtumlet paa det oprørte og
fraadende Hav, thi Mange, som en Gang havde været stolte af at
vedkjende sig ham som deres Fader og Ven, og som søgte Raad hos ham,
forenede sig med Sandhedens Fjender og søgte hans Undergang, samt vilde
have glædet sig over at se den gamle, hæderværdige Mand indespærret i
et Fangehul; men takket være Gud, de flk ikke denne Glæde; ved
Forsynets Styrelse undflyede han dem, og efter i nogen Tid at have
undgaaet sine Fjender begyndte og fuldførte han en Rejse paa 1000 Mile
og bar med Taalmodighed alle de Besværligheder, som vare uundgaaelig
forbundne dermed. Efter en Rejse,172 £ JOSEPH SMITHS LEVNETSLØB

der varede i flere Uger, ankom han lykkelig til Kirkens Forsamlingssted
i Far West, hvor han blev hjertelig modtagen af de Hellige, der havde
fundet et Tilflugtssted i det rige og frugtbare Caldwell County.

Der haabede han, ligesom de Hellige i Almindelighed gjorde, at nyde
Fredens Velsignelser. Af den frugtbare Jordbund og de blomsterrige
Enge, som saa rigelig erstatte Landmanden for hans Arbejde og
frembringe Græs i Overflødighed til Næring for de talrige Hjorde, der
bedække de vidtudstrakte Sletter, haabede han at kunne nyde det huslige
Livs Bekvemmeligheder og Hygge.

Han havde imidlertid ikke længe næret dette glædelige Haab, førend det
igjen forsvandt; de Velsignelser, han atter havde begyndt at nyde,
bleve snart tagne fra ham, og Sorgens Bæger, fyldt til Overmaal, raktes
ham i Stedet; og det kan med Sandhed siges, at han, den hæderværdige
Olding, maatte drikke selve Bærmen, thi han saa' ikke alene de Hellige
underkuede, mishandlede og nogle af dem myrdede, men den kjærlige og
ømme Fader maatte se — og ak! hvilket smerteligt Syn maa det ikke have
været for ham, — at to af hans Sønner, paa hvis Beskyttelse han
stolede, bleve bortrevne fra deres huslige Arne, fra deres grædende og
fortvivlede Familier, af Uhyrer i Menneskeskikkelse, hvilke svore og
truede at dræbe dem, og havde gjerne ønsket at farve deres Hænder i de
Helliges Blod. Dette var mere, end hans stærkt rystede Sjæl og
forsvækkede Legeme kunde udholde, og uagtet hans Tillid til Gud var
stor og hans Levnet saadant, som det sømmer sig en Kristen og Hellig,
følte han dog som Menneske og Fader. Hans Helbred blev den Gang svækket
saa meget, at han aldrig nogensinde flk det igjen. Hvem kan beskrive de
Følelser, som paa den Tid gjennemkrydsede vor afdøde Vens Bryst? Hans
dybe Kummer og Sjælslidelser vare saa store, at de undergravede hans
Helbred, som fra den Tid begyndte at tage af i en usædvanlig Grad.

Det er overflødigt at gaa længere tilbage i Tiden for at tale videre om
ham og hans bedagede Ledsagerinde, som trofast har delt hans Sorger og
Bekymringer. De Hellige ere vel bekjendte med de Lidelser, som vor
hensovede Ven og hans Hustru maatte udholde, da de flygtede fra hint
Undertrykkelsens Land. Det er tilstrækkeligt at sige, at han lykkeligt
ankom til Illinois, men med nedbrudt Helbred, og siden den Tid har han
arbejdet under store Smerter og Lidelser, medens Sygdom langsomt, men
sikkert, har undergravet hans Legemskraft.

Naar som helst han havde en kort Frist for sine legemlige Smerter,
fandt han sin Glæde i at varetage sine patriarkalske Pligter.
Imidlertid har det hyppigt været Tilfældet, at hans Forretninger have
oversteget hans Kræfter, men hans Iver for Sandhedens Sag var saa stor,
at han med Glæde anstrengte sig til det Yderste i sin Guds Tjeneste.

I den senere Tid har han været fængslet til Sygelejet, og hans dødelige
Bortgang var nær forhaanden. Forrige Lørdag Aften brast €t Blodkar, og
han opkastede meget Blod. Hans Familie kaldtes til172

hans Sygeleje, da det nu var tydeligt at se, at han ikke havde lang Tid
tilbage.

Afvigte Søndag kaldte han sine Børn og Børnebørn omkring sig, og
ligesom de fordums Patriarker gav han dem sin sidste Velsignelse.
Endskjønt hans Kraft havde forladt ham, og han flere Gange maatte
afbryde for at hvile, vare dog hans Sjælsevner friske; han havde sin
fulde Samling og var rolig som en Sommermorgen. Guds Kjærlighed var i
hans Hjerte, Herrens Fred hvilede over ham, og hans Sjæl var fuld af
Medlidenhed og Velsignelser.

Alle de Omstændigheder, som staa i Forbindelse med hans Død, vare af
den Beskaffenhed, at de maatte lede Sindet tilbage til den Tid, da
Abraham, Isak og Jakob bøde Farvel til det Jordiske og indgik til den
evige Hvile. Hans Død var ligesom deres fredefuld og sød, og det var
visselig et stort Privilegium at være Vidne til en saadan Dødsscene.

Han havde ikke Noget at bebrejde sig med Hensyn til sit tilbagelagte
Liv — ingen bange Anelser med Hensyn til den Skjæbne, han gik imøde;
Evighedens Virkelighed brød frem for ham, og Tidens Skygger dalede, men
der var ikke noget Skrækkeligt til at forurolige ham eller til at
forstyrre hans Sindsro. Nej, Evangeliet, »som bringer Liv og
Uforkrænkelighed for Lyset«, triumferede herligt i hans sidste Time; de
Sandheder, som vor begrædte Ven saa længe havde forkyndt og elsket,
bevarede han trofast indtil sit sidste Øjeblik, og dette er ikke alene
en Trøst for hans nærmeste Paarørende, men for hele Kirken.

De Lærdomme, der modtoges af ham, ville længe blive erindrede af hans
talrige Afkom, der upaatvivlelig vil høste megen Gavn deraf og stræbe
efter at blive en saadan Fader værdig; og det var at ønske, at alle de
Hellige vilde følge hans Exempel, vandre i hans Fodspor og søge at
ligne ham i hans Tro og Dyder for derved at vinde Velbehag hos Gud.

Uagtet hans Fjender ofte skøde efter ham, »forblev dog hans Bue stærk,
og hans Hænders Arme styrkedes af Jakobs mægtige Gud«, medens hans Mod
og Standhaftighed aldrig svigtede ham.

Hans Iver for at udsprede Sandheden var stor, og han levede længe nok
til at se store og vigtige Ting udførte. Han saa' dette Værk i dets
Begyndelse, medens det endnu blot kunde sammenlignes med Sennepskornet,
og han fulgte dets Fremadskriden med Opmærksomhed og levende Interesse,
ligesom han havde den Glæde at se Tusinder paa dette Kontinent annamme
Sandheden, og fik høre det glade Budskab, at ogsaa andre Landes Beboere
vare blevne delagtige i de samme Velsignelser.

Under disse Omstændigheder kunde han udbryde med den fromme Simeon:
»Herre, nu lade du din Tjener fare hen i Fred,*** thi mine Øjne have
set din Frelse.«

Omendskjønt hans Aand har taget Flugten og hans jordiske Levninger
snart ville blande sig med vor Moderjord, vil dog hans Minde længe
bevares hos dem, som havde den Glæde at nyde hans Be-172 £ JOSEPH

kjendtskab, og denne Erindring vil være frisk og varig, medens hans
Fjender ville blive udslettede af Tilværelsen.

Maatte vi, elskelige Venner, som overleve vor ærværdige Patriark,
bestræbe os for at stride for den Sag, som var saa dyrebar for hans
gamle Hjerte, og bede, at »to Dele« af hans Aand maa gives os, paa det
vi kunne være iblandt de ydmyge Redskaber, som skulle fuldende det
store Værk, hvilket han saa' paabegyndt med et saa uforligneligt Held,
saa at naar vi fremstilles for Kristi Domstol, vi da med vor
hedengangne Ven kunne faa denne Velkomsthilsen at høre: »Kommer hid,
min Faders Velsignede, arver det Rige, som eder er beredt, fra Verdens
Grundvold blev lagt. Amen.«

TO OG TYVENDE KAPITEL.

Forfølgelsen mod Joseph vedvarer. — Nauvoo erholder
Kjøbstadrettigheder. — En Proklamation fra Kirkens Første
Præsidentskab. — Hyrum Smith overtager Patriarkembedet efter sin Fader.
— Joseph vælges til Kirkens Ejendoms forvalter. — Det første Valg af
Medlemmer til Byraadet finder Sted. — Nauvoo-Legionen organiseres. —
Grundstenen til Nauvoo Tempel lægges. — Lyman Wight udnævnes til en af
de tolv Apostle. — Joseph arresteres, men bliver kort efter frikjendt
af Dommer Douglas.

Joseph fik neppe Lejlighed til i Ro at begrave sin Fader, før hans
Fjender atter vare paa Spor efter ham. Efter en fuldkommen Taushed i to
Aar var nemlig Missouris Guvernør Lilburn W. Boggs tilsidst fremkommen
med en Fordring til Guvernør Carlin i Illinois paa Joseph Smith jun.,
Sidney Rigdon, Lyman Wight, Parley P. Pratt, Caleb Baldwin og Alanson
Brown, der vare undvegne fra Fængslet i Missouri. Fordringen syntes at
være fremkommen i Forstaaelse med Guvernør Carlin, og der blev strax
givet Ordre til deres Paagribelse; men da Sheriffen indfandt sig i
Nauvoo for at søge efter disse Brødre, vare de tagne bort, da de ikke
vare tilbøjelige til igjen at prøve Pøbelens Vilkaarlighed i en Ståt,
hvor de havde lidt saa megen Uret og Skade; følgelig maatte Sheriffen
vende tilbage igjen med uforrettet Sag.

>Hvad Ret,« skriver en af Brødrene, »har man til at fremkomme med nogen
Fordring til Guvernør Carlin med Hensyn til disse Mænd, fordi de
flygtede fra Arresten, da der aldrig har været anlagt nogen Sag imod
dem i denne Ståt, selv ikke en Gang i Formen? De bleve anholdte af en
Pøbelmilits og bortslæbte fra Alt, hvad der var dem kjært og dyrebart,
og uden deres Vidende forhørte af en Krigsret, som dømte dem til at
skj'des; men da dette slog fejl, bleve de indespærrede, belagte med
Lænker og ikke alene berøvede alle Livets Bekvemmeligheder, men selv
det Allernødvendigste til Livets Ophold, medens de derpaa for et Skins
Skyld bleve bragte i Forhør, uden at der paa lovlig Maade var bleven
anlagt nogen Sag mod dem, hvorved de vare berøvede al Anledning til at
forsvare sig. At de172

bleve anholdte af en Pøbelhob og forhørte af denne, dømte og
indespærrede, kan Folket i Missouri aldrig nægte.

Hvilket yndigt Billede har ikke Guvernør Boggs fremstillet for Verden,
efter at han har uddrevet 12,000 til 15,000 Mennesker fra deres Hjem,
og under Trusel af fuldkommen Udryddelse tvunget dem til at forlade
Staten, og efter at han har ladet deres Ejendomme konfiskere samt
uskyldige Mænd, Kvinder og Børn myrde! Da nu nogle Faa ere flygtede for
hans Morderhaand og have fundet Beskyttelse i et Land, hvor Alle nyde
de samme Rettigheder, viser han den Uforskammethed at fordre dem
tilbage igjen, for endnu at kunne tilfredsstille sin Tørst efter
uskyldigt Blod. Han har Intet med dem at gjøre; de ere ikke flygtede
fra en retfærdig Domstol, men fra en vanhellig, rasende og umenneskelig
Bandes Hænder, eller fra en Klasse Væsener, som ere Fjender af deres
Land, deres Gud og sig selv samt af al Retfærdighed og Menneskelighed.
De foragte Kristendommen og foragte Guds Folk; de stride mod Sandheden
og arve Løgn, samt træde Dyden under deres Fødder, medens Lasten med
alle dens Affødninger er deres velkomne Samfundsfælle; derfor kan og
skal Missouri aldrig faa de Mænd, paa hvilke den ikke har den ringeste
Fordring.

Alle Guvernør Boggs's Planer og Hensigter for at standse »Mormonismens«
Fremgang have været frugtesløse, og det i den Grad, at han endog har
bidraget til, at den er bleven udspredt med fordoblet Kraft.«

Den 2den, 3die og 4de Okt. blev en General-Konference af Kirken afholdt
i Nauvoo, ved hvilken Ældsterne Hyrum Smith, Lyman Wight og Almon W.
Babbitt beskikkedes som en Komite til at organisere Stave af Zion
imellem Nauvoo og Kirtland. Selve Kirtlands Stav blev der ogsaa taget
Hensyn til, idet Brødrene fra Østen raadedes til at samle sig der for
at opretholde dette mindeværdige Sted som en Gren eller Stav af Zion og
om muligt opvække de derboende Medlemmer af Kirken, som i nogen Tid
havde været sløve og ligegyldige for deres Religion, til fornyede
Anstrengelser. Ældste Almon W. Babbitt blev beskikket til Stavens
Præsident, og da Joseph fremsatte for Konferencen Nødvendigheden af at
opføre et Herrens Hus i Nauvoo, vedtoges det ligeledes at bygge et
saadant, og Ældsterne Reynolds Cahoon, Elias Higbee og Alpheus Cutler
bleve valgte til at forestaa dets Opførelse, hvortil desuden hver
tiende Dags Arbejde skulde anvendes af Folket. Det herlige Princip Daab
for de Døde, om hvilket Joseph nogen Tid i Forvejen havde modtaget en
Aabenbaring, blev udviklet af ham i et længere Foredrag, som den
tilstedeværende talrige Forsamling lyttede til med spændt Opmærksomhed,
medens Guds Aand bar Vidnesbyrd om dets Sandhed, og Glæde fyldte de
Helliges Hjerter ved Tanken om, at Gud havde aabenbaret en Ordinance,
ved hvis Udøvelse deres afdøde Slægtninge og Venner kunde blive
delagtige i Evangeliets Velsignelser.

Paa denne Tid anstrengte Joseph sig meget for at erholde
Kjøb-stadrettigheder for Byen Nauvoo af Staten Ulinois's Legislatur,
der netop var traadt sammen. Han udkastede selv Planen til de Love,
ifølge hvilke han ønskede den antaget af Staten som Kjøbstad, og172 £

havde selvfølgelig heri Kirkens Bedste for Øje. Disse Love, skriver
han, vare affattede efter saa frisindede Grundsætninger, at ethvert
Menneske trygt kunde leve under deres beskyttende Indflydelse uden
Hensyn til Religion eller Parti. Den tidligere omtalte John C. Bennett,
der nu var ankommen til Nauvoo og var bleven indlemmet i Kirken
dersteds, afsendtes til Springfield, Legislaturens Sæde i Illinois, som
de Helliges Befuldmægtigede, og allerede den 16de December s. A. blev
Loven for Nauvoos Indlemmelse i Staten som Kjøbstad undertegnet af
Guvernøren, efter først at være bleven vedtaget i begge Huse. En Lov
angaaende Nauvoo-Legionen og Staden Nauvoos Universitet blev samtidig
vedtaget.

Følgende »Proklamation til de Hellige i Adspredelsen« af Kirkens Første
Præsidentskab, dateret Nauvoo, den 15de Januar 1841, vil give Læseren
en Ide om Kirkens Tilstand og Udsigterne for Værkets Fremme paa den
Tid:

»Elskelige Brødre! Det Forhold, vi staa i til Jesu Kristi Kirke af
Sidste-Dages Hellige, gjør det nødvendigt, at vi nu og da fremstille
Kirkens Tilstand og Udsigter og give saadanne Raad, som maatte anses
nødvendige for de Helliges Vel og egnede til at befordre deres timelige
og evige Lyksalighed.

Vi maa lykønske de Hellige paa Grund af den Fremgang, som det store
Sidste-Dages Værk nyder, thi det har ikke alene udspredt sig til alle
Kanter paa dette Kontinent, men ogsaa til Europa og til Øerne i Havet,
medens det fremdeles skrider fremad paa en Maade, der ikke finder sin
Lige i Historiens Aarbøger. Dette er saa meget glædeligere, naar man
tager i Betragtning, at der kun er hengaaet en kort Tid, siden vi paa
en ubarmhjertig Maade bleve drevne fra Staten Missouri, efter at vi
havde maattet udholde de skrækkeligste Grusomheder og Forfølgelser. Den
Gang forekom det Mange, at vor Undergang var uundgaaelig, medens
Sandhedens Fjender triumferede og ved idelige Fornærmelser bestræbte
sig for at forøge vore Lidelser. Men Hærskarernes Herre var med os.
Jakobs Gud var vor Tilflugt, og vi bleve udfriede fra disse
blodtørstige og ugudelige Menneskers Hænder. I Staten Illinois fandt vi
et Tilflugtssted og bleve venligt modtagne af Saadanne, som fortjene
Benævnelsen »Frie Mænd«. Det er umuligt at opregne alle dem, der i vor
Nød ædelmodigen rakte os en hjælpsom Haand og ligesom den barmhjertige
Samaritan gøde Olie i vore Saar og med Gavmildhed bidroge til at
afhjælpe vore Fornødenheder, thi det synes som om samtlige Beboere i
Quincy og de fleste af Befolkningen i Illinois kappedes med hverandre i
deres Kjærlighedsbevisninger. Vi ville imidlertid omtale Guvernør
Carlin, Dommer Young, General Lech, Dommer Ralston, Hans Velærværdighed
Hr. Young, Oberst Henry N. Bushneil, John Wood, J. N. Morris, S. M.
Bartlett, Samuel Holmes og J. T. Holmes, hvilke længe ville blive
mindede af et taknemmeligt Samfund for deres udviste Menneskekærlighed
mod et lidende Folk; Mindet om deres Veldædighed mod os er indpræget i
vore Hjerter med uudslettelige Træk.

Ligeledes ville vi omtale denne Stats lovgivende Forsamling, der uden
Hensyn til de politiske Partier er kommen os til Hjælp og har172

behandlet os som Medborgere og Venner samt har givet os alle de
Rettigheder, der baade i borgerlig og religiøs Henseende tilkommer os.
Saaledes har den i et den 16de Dec. 1840 afholdt Møde vedtaget visse
Lovforslag, der med Hensyn til Frihed og Borgerrettigheder ere de
bedste, som nogensinde ere vedtagne af nogen lovgivende Forsamling til
Gavn for frie Borgere. En af disse Love giver Nauvoo
Kjøbstadrettigheder, en anden forordner »Nauvoo-Legionens« Oprettelse,
og en tredie stifter »Staden Nauvoos Universitet«.

Den første af disse Love (den for Nauvoo) tilsikrer os for Fremtiden
alle de Frihedens Velsignelser, som tilkomme Borgerne i en stor
civiliseret Republik, og dette er Alt, hvad vi nogensinde have
forlangt. Hvilken Modsætning er der ikke mellem den Fremgangsmaade, som
er fulgt af den lovgivende Magt i denne Ståt, og den, der fulgtes af
Legislaturen i Missouri, hvis Fordom, Skinhellighed og Overtro have
faaet Overhaand i den Grad, at den har nægtet os vore helligste
Rettigheder og den Frihed, som tilkommer os! Illinois har sat et skjønt
Exempel for alle de Forenede Stater og for hele Verden og har
ædelmodigt handlet overensstemmende med Konstitutionens Aand, og paa
samme Tid, som denne Ståt fordrer ubetinget Lydighed mod Lovene (hvilke
vi haabe stedse at se overholdte), giver den os Beskyttelse under samme
og giver os Sikkerhed for Liv, Frihed og ethvert lovligt Foretagende.

Navnet paa vor Stad (Nauvoo) er af hebraisk Oprindelse og betyder et
yndigt Sted med Indbegrebet af Ro, og det kan ogsaa med Rette siges, at
den har en yndig Beliggenhed. Den ligger paa den østlige Bred af
Mississippi-Floden ved Des Moines Rapids (Strømfald) i Hancock County
og begrænses mod Øst af en vidtudstrakt og uforlignelig smuk Slette, og
mod Nord, Vest og Syd af Mississippi-Floden. Nogle have havt imod dette
Sted paa Grund af den Sygelighed, som har hersket i Sommermaanederne;
men Dr. Bennett er af den Formening, at Hancock County og navnlig hele
den østlige og sydlige Del af Staden Nauvoo har et ligesaa sundt Klima
(for dem, som ere blevne akklimatiserede) som noget andet Sted i
Vesten, hvorimod Beboerne i den nordvestlige Del af Staden have lidt
meget af Koldfeber, men han tror dog, at Aarsagerne til denne
Sygelighed kunne fjernes ved at udtørre Moradserne paa de nærliggende
Øer i Mississippi-Floden.

Befolkningen i vor Stad tiltager med en uhørt Hurtighed, da den nu
udgjør over tre tusinde Sjæle. Der bliver gjort alt muligt for at
fremme Handel, Haandværk og Agerdyrkning i Staden og dens Omegn. Vandet
i Mississippi-Floden kan med Fordel anvendes i en næsten ubegrænset
Udstrækning til Fabriksdrift.

Da vi have været Redskaber i Guds Haand til at lægge Grundvolden til de
Helliges Indsamling, ville vi raade dem, der sætte Pris paa Evangeliets
Velsignelser, og som forstaa Nødvendigheden af at adlyde Herrens
Befalinger samt ere i Besiddelse af denne Verdens Gods, til at virke
for en almindelig Indsamling. De bør afhænde deres Ejendomme, saa snart
Omstændighederne tillade det, uden at det kræver altfor store Ofre, og
flytte til vor Stad eller dens Omegn172 £ JOSEPH SMITHS LEVNETSLØB

enten for at anlægge Fabriker eller for at kjøbe og opdyrke
Landejendomme. Dette vil sikre os Besiddelsen af vor fremtidige Arv og
berede Vejen for de Fattiges Indsamling. Dette er overensstemmende med
Himmelens Orden og den eneste Maade, paa hvilken Indsam-liagen kan
iværksættes. De Rige og enhver Anden, som kan bidrage til dette Steds
Opkomst, bør derfor gjøre alt muligt for at komme her til uden
Opsættelse for at styrke vore Hænder og fremme de Helliges Vel. Dette
kan ikke noksom blive lagt de Hellige paa Hjerte, og vi paalægge herved
Ældsterne at forelægge dem dette, thi det er overensstemmende med de
Raad, som Herren har givet os i saa Henseende. Opførelsen af Herrens
Hus, hvor de Hellige ville komme til at tilbede deres Fædres Gud ifølge
de Pligter, som paahvile dem, og hvor Undervisning fra Herren vil blive
modtagen for der fra at udgaa til fjerne Lande, skrider raskt fremad.
Lader os derfor gjøre Alt, hvad der staar i vor Magt, for at opbygge
Staden Nauvoo og Omegn ifølge de Friheder, som Staten Illinois's
lovgivende Forsamling har tilstaaet os. * * *

Nauvoo-Legionen indbefatter alle vore militære Kræfter, og den vil
sætte os i Stand til at udføre hele vor Militærpligt for os selv; vi
ville saaledes undgaa den vigtigste Anledning til at komme i Sammenstød
og Strid med Verden og til at blive undertrykte af den. Dette vil sætte
os i Stand til som et Folk at vise vor Hengivenhed for Staten og Folket
ved at yde vor Bistand, hvor som helst den maatte udkræves, idet vi paa
samme Tid vise, at vi underkaste os Landets Love og ere stedse rede til
at gjøre, hvad vi kunne, for at sætte dem i Udøvelse.

»Staden Nauvoos Universitet« vil sætte os i Stand til at bibringe vore
Børn Kundskaber og videnskabelig Kunstuddannelse i de forskjellige
Retninger. Vi haabe, at denne Læreanstalt vil blive et Lys for Verden,
og at den vil udsprede saadan Kundskab, som vil bidrage baade til det
Almindeliges Bedste og til det enkelte Individs Gavn. Universitetets
Bestyrelse vil have Overopsynet med Alt, hvad der vedkommer den
offentlige Undervisning, lige fra Almueskolerne til de højeste
Læreanstalter, og den vil sørge for, at der bliver indsat dygtige
Lærere i enhver Videnskabsgren. Denne Læreanstalt har alle de
Forrettigheder som enhver anden Højskole her i Staten. Lovene for
Universitetets og Legionens Oprettelse ere at betragte som et Tillæg
til Stadens Rettigheder, hvorved disse blive fuldstændige.

Herren har styret det saaledes, at vi ikke alene møde Velvillie hos
dem, vi leve iblandt, hvilke glæde sig over at se os i Besiddelse af de
Rettigheder, som tilkomme et frit Folk; men vi kunne ogsaa meddele, at
flere af de fornemste Mænd i Illinois have lyttet til den Lære, vi
forkynde, og have været Troen lydige samt glæde sig i den. * * * Vi
omtale dette for at opmuntre de Hellige, og for at de kunne se, at de
Forfølgelser, vi have lidt i Missouri, kun have været en Indledning til
Sandhedens og vor hellige Religions glimrende Sejr.

Paa Grund af den venlige Forekommenhed, som Beboerne i Illinois saa
samdrægtigt have vist os, — det særdeles Held, der har fulgt os her, —
de Fordele, som dette Sted i enhver Henseende frembyder,

og i Betragtning af Nødvendigheden af de Helliges Indsamling ville vi
indtrængende raade de Brødre, der glæde sig i Zions Velfærd og ønske,
at dets Staver skulle befæstes og dets Snore udstrækkes, at komme og
forene sig med os i det herlige og ophøjede Værk og sige med Nehemias:
»Vi, hans Tjenere, ville staa op og bygge.« Det kunde maaske anses for
unødvendigt at lægge denne Sag saa alvorlig paa de Helliges Hjerter, da
dens Vigtighed maa være indlysende for Enhver; men som Vægtere for
Israels Hus og som Hyrder for en Hjord, der er adspredt over hele
Landet — og paa Grund af vor Ængstelighed for de Helliges timelige og
evige Vel samt vort inderlige Ønske om at fremme vor Guds Hensigter,
hvortil vi ere blevne kaldte — føie vi os tilskyndede til at indskærpe
dette Anliggende; og vi ville derfor alvorligen tilraade de Hellige at
komme her til. Dette er Herrens Ord og henhører til det store
Sidste-Dages Værk. Det er sandt, at Indsamlingen hidtil paa Grund af
ugudelige Menneskers Ondskab har været forbunden med de grusomste
Forfølgelser og de mest oprørende Begivenheder; men vi haabe, at disse
Trængsels-dage nu ere forbi, og formedelst vor Statsregjerings
Frisindethed haabe vi at nyde en Fred og Begunstigelse, som vi
hidindtil ikke have mærket siden Kirkens Oprettelse, og menneskeligvis
at dømme, kunne vi ikke danne os noget Begreb om den Lykke, som venter
os. Det er kun ved fælles Samvirken og vore forenede Bestræbelser, at
vi kunne udføre det Hverv, som er os anbetroet med Hensyn til det store
Sidste-Dages Værk, hvilket vi ikke kunne, saa længe vi leve-adspredte
og fjernt fra hverandre; men hvis vi i Samdrægtighed arbejde for at
fremme Guds Hensigter, ville baade timelige og aandelige Velsignelser
blive os tildelte i et rigeligt Maal.

De store timelige og aandelige Goder, som altid følge Trofasthed og
endrægtig Samvirken, kunne aldrig opnaas, naar Alle arbejde hver for
sig. Enhver foregaaende Tidsalders Historie beviser noksom dette.
Fraset de timelige Velsignelser, gives der ikke nogen anden Maade,
hvorpaa de Hellige kunne blive frelste i de sidste Dage, hvilket de
hellige Profeters Vidnesbyrd klarlig bevise; thi der er skrevet: »Jeg
vil føre din Sæd fra Østen, og samle dig fra Vesten. Jeg vil sige til
Norden: Giv hid, og til Sønden: Forhindrer ikke. Før hid mine Sønner
langt fra, og mine Døtre fra Jordens Ende.« (Es. 48 : 5, 6.)

Tillige stemme alle Profeternes Vidnesbyrd overens deri, at de Helliges
Indsamling maa finde Sted, førend Herren kommer »for at tage Hævn over
de Ugudelige« og »for at blive forherliget og beundret af dem, som
adlyde hans Evangelium«. Den 50de Salme, 1ste til 5te Vers inklusive,
beskriver denne store og herlige Begivenhed saaledes: »Den stærke Gud,
Gud Herren, har talet og kaldet Jorden fra Solens Opgang indtil dens
Nedgang. Af Zion aabenbaredes Gud herligen i en fuldkommen Dejlighed.
Vor Gud skal komme og ikke tie; en Ild for hans Ansigt skal fortære, og
omkring ham stormer det saare. Han skal kalde ad Himmelen ovenaf og ad
Jorden for at dømme sit Folk. Samler mig mine Hellige, som gjøre min
Pagt med Offer.«172 £ JOSEPH SMITHS LEVNETSLØB

Vi kunne anføre mange flere Skriftsteder, men da vi tro, at de Hellige
ere godt bekjendte med Emnet, anse vi det for overflødigt.

Vi ønske, at de Hellige skulle forstaa, at naar de komme hid, maa de
ikke vente, at Alt er Fuldkommenhed, Samdrægtighed, Fred og Kjærlighed.
Hvis de nære saadanne Tanker, ville de upaatvivlelig! blive skuffede,
thi her Andes Mennesker, ikke alene fra forskjellige Stater, men endog
af forskjellige Nationaliteter, og omendskjønt de ere Sandhedens Sag
hengivne, have de dog mange Traditioner og Fordomme at bekæmpe, og
følgelig tager det Tid, førend alt dette kan overvindes. Desuden gives
der Mange, som snige sig ind her og søge at bringe Tvedragt, Splid og
Had iblandt os for derved at skade de Hellige. Dette maa vi finde os i,
og det vil i en større eller mindre Grad ve'dblive saaledes, indtil
>Loen bliver renset« og »Avnerne opbrændte«. De, som komme op til dette
Sted, bør komme her med det faste Forsæt at ville holde Guds Bud og
ikke lade sig anfægte af det, som vi have omtalt, og da vil Alt gaa dem
vel; den himmelske Kundskab vil blive dem meddelt, og tilsidst ville de
se Alt i det rette Lys og glæde sig i den fulde Nydelse af den
Herlighed, som venter de Retfærdige.

For at opføre et Tempel for Herren vil der udfordres store
Anstrengelser fra de Helliges Side, saa at de kunne bygge et Hus, som
kan blive antaget af den Almægtige, og hvori hans Magt og Herlighed kan
vise sig. Derfor bør de, som ere beredvillige til at ofre deres Tid,
Talenter og Ejendom til Guds Riges Fremme og for Sandhedens Sag, byde
deres Hjem og behagelige Opholdssteder Farvel for at hjælpe til med det
store Sidste-Dages Værk og for at blive meddelagtige i de Helliges
Trængsler, paa det de tilsidst kunne blive delagtige i deres Sejr.

Vi ønske ligeledes, at det skulde blive rigtig forstaaet, at vi ikke
fordre noget andet Privilegium end det, som tilkommer enhver af vore
Medborgere, uanset deres religiøse Anskuelser, og derfor ville vi sige
til Alle, der ikke ere af samme Tro som vi: Lader Alle, der ønske det,
komme her til og nedsætte sig paa dette Sted eller i Omegnen, og vi
ville byde dem Velkommen som Medborgere og Venner; vi anse det ikke
alene for en Pligt, men for et Privilegium, at gjen-gjælde den
Forekommenhed, som er bleven os bevist af velgjørende og kjærligsindede
Borgere i Staten Illinois.«

Proklamationen var undertegnet af »Joseph Smith, Sidney Rigdon og Hyrum
Smith, Kirkens Præsidentskab«.

Den 19de Januar modtog Joseph en vigtig Aabenbaring angaaende
Opførelsen af Templet i Nauvoo, Præstedømmets og Kirkens Orden osv. (Se
Pagtens Bog 124de Kap.) Eftersom Josephs Fader var død, blev det
nødvendigt at beskikke en Anden i hans Sted som Kirkens Patriark. Hyrum
Smith, hans ældste levende Søn, var den Nærmeste til at beklæde denne
ansvarsfulde Stilling og modtog derfor i ovennævnte Aabenbaring
Beskikkelsen efter sin Fader som Kirkens Patriark. Herved blev der en
ledig Plads i det Første Præsidentskab, af hvilket Kvorum Hyrum var et
Medlem, og William Law blev i samme Aabenbaring beskikket til at
indtage hans Plads. Ligeledes

blev Ældste George Miller beskikket til Biskop i Stedet for afdøde
Edward Partridge.

Den 30te Jan. afholdtes en speciel Konference i Nanvoo, ved hvilken
Joseph enstemmig blev valgt til Eiendomsforvalter for Jesu Kristi Kirke
af Sidste-Dages Hellige. Den 1ste Feb. fandt det første Valg af
Medlemmer til Byraadet Sted. John C. Bennett blev valgt til Borgmester,
William Marks, Samuel H. Smith, Daniel H. Wells og Newel K. Whitney til
Raadsherrer, og Joseph Smith, Hyrum Smith, Sidney Rigdon, Charles C.
Rich, John T. Barnett, Wilson Law, Don C. Smith, John P. Greene og
Vinson Knight til Raadmænd. Den 3die s. M. traadte Byraadet for første
Gang sammen, og følgende Personer valgtes til de forskjellige Embeder:
Henry G. Sherwood til Marschal, James Sloan til Skriver, Robert B.
Thompson til Kasserer, James Robinson til Assessor og Austin Cowles til
Gadeinspektør. Joseph forelagde derpaa Raadet en Del Lovforslag med
Hensyn til Byens indre Ordning, Oprettelsen af det omtalte Universitet
og Organisationen af Nauvoo-Legionen etc., hvilket altsammen vedtoges
samme Dag.

Den 4de blev Legionen organiseret; de forskjellige Officerer valgtes,
og Joseph selv udnævntes til Legionens General-Løjtnant, hvilken
Udnævnelse senere anerkjendtes og bekræftedes af Guvernøren selv. Ved
dens Organisation bestod Legionen af sex Kompagnier. »Den er ikke,«
skriver Joseph, »som dens Fjender med Urette have antaget, udelukkende
en »Mormon«-Militærorganisation, men en Borgervæbning, sammensat af
Borgere, uden Hensyn til deres politiske eller religiøse Meninger, for
den offentlige Sikkerheds og det almindelige Veis Skyld, for at
haandhæve Lov og Orden, beskytte de fredelige Borgere mod
Undertrykkelse og opholde vore Institutioner mod Anarki og Pøbelvold.
Ingen andre Anskuelser holdes eller tillades af dens Officerer.
Almindelige Revuer af Legionen afholdes i Staden Nauvoo, men alle andre
Øvelser skulle foretages i deres respektive Distrikter, som Kompagnier,
Batallioner, Regimenter og Kohorter.«

I det næste Møde af Byraadet fremlagde Joseph et Udkast til »Lov
angaaende Maadeholdssagen«, som efter nogen Diskussion blev vedtaget.
Denne Lov forhindrede Salg af Brændevin i mindre Kvantiteter end en
Liter undtagen efter en Læges Anbefaling. Hans Hensigt hermed var at
forhindre Oprettelsen af Drikkehuse eller Skjænke-stuer i Nauvoo og at
gjøre Brændevinsdrik paa offentlige Steder strafskyldig. Under
Diskussionen af dette Lovudkast holdt Joseph et længere Foredrag
angaaende Brugen af Spirituosa og paaviste, at de vare unødvendige, og
at de virke som Gift i Legemet, medens der gives Rødder og Urter,
hvilke ganske kunne erstatte alle stærke Drikke som Lægemidler. I
Byraadets Forhandlinger var Joseph særlig virksom og forelagde en stor
Mængde Udkast til By love af væsentlig Betydning.

I Marts 1841 modtog Joseph en Aabenbaring angaaende de Helliges
Nedsættelse i Iowa (Pagtens Bog, 125de Kap.), og den 21de s. M. blev
det mindre Præstedømme, ifølge tidligere Aabenbaring, organiseret af
Biskopperne Whitney, Miller, Higbee og Knight. Samuel172 £ JOSEPH

Rolf blev valgt til Præsident for Præsternes Kvorum med Stephen Markham
og Hezekiah Peck til sine Raadgivere. Elisha Everett blev valgt til
Præsident for Lærernes Kvorum med James W. Huntsman og James Hendricks
til sine Raadgivere, Phinehas R. Bird til Præsident for Diakonernes
Kvorum, og David Wood og Wm. W. Lane til hans Raadgivere.

Den 6te April 1841 forsamledes Nauvoo-Legionen, og en Procession
dannedes, som med stor Højtidelighed drog frem til Templets Byggeplads.
En aaben Firkant dannedes omkring Stedet, og Legionens højere
Officerer, Arkitekterne og Hovedtaleren førtes frem til Forhøjningen
ved Hovedhjørnestenen (den sydøstlige). Højtideligheden aabnedes med
Afsyngelsen af en Salme, hvorefter Sidney Rigdon holdt en kort Tale til
de Forsamlede, der efterfulgtes med Sang og Bøn. Derpaa skrede
Arkitekterne under det Første Præsidentskabs Ledelse til at lægge den
første (sydøstlige Hjørne-) Sten paa sin Plads, og Joseph holdt
Indvielsesbønnen, hvorefter der paany holdtes Bøn af Sidney Rigdon.
Efter en Times Ophold samledes Folket atter, og den sydvestlige
Hjørnesten blev lagt under Ledelse af Don Carlos Smith og hans
Raadgivere, der præsiderede over Højpræsternes Kvorum. Den tredie eller
nordvestlige Hjørnesten blev lagt under Høj-raadets Ledelse, og den
fjerde eller nordøstlige under Ledelse af Biskop Newel K. Whitney og
det Aaronske Præstedømme. Eftersom hver Sten blev lagt paa sin rette
Plads, blev en Bøn opsendt, og den indviedes af det forrettende Kvorums
Præsident.

Dette var en sand Glædestid for Joseph og de Hellige. Efter alle deres
Lidelser og Møje havde de tilsidst naaet et Sted, hvor de for en Tid
kunde leve i Fred og paabegynde Opførelsen af et Herrens Hus, i hvilket
den Almægtige havde en stor Begavelse ivente for dem. Grundstenen til
et saadant var nu bleven lagt, og de Helliges højeste Ønske og Begjær
var, at det maatte blive dem forundt at fuldføre det. Joseph var meget
nidkjær i at fremskynde Værket, men da de Hellige vare faa i Antal, og
Størstedelen af dem vare syge og fattige, syntes det næsten en
Umulighed at udføre et saadant Arbejde. Men Gud havde befalet det, og
de adløde ham og toge med Glæde fat derpaa.

Med Hensyn til den rigtige Maade at lægge Grundstenen til Templer paa,
siger Joseph: »Dersom Præstedømmets Orden paa det Nøjagtigste blev
efterfulgt ved Opførelsen af Templer, skulde den første Sten lægges ved
det sydøstlige Hjørne; dernæst skulde den sydvestlige Hjørnesten
lægges; derefter den tredie eller nordvestlige Hjørnesten, og sidst af
alle den fjerde eller nordøstlige Hjørnesten. Det Første Præsidentskab
skulde lægge den sydøstlige Hjørnesten og bestemme, hvem der er de
rette Personer til at lægge de andre Hjørnestene. Dersom et Tempel
bygges paa et fjerntliggende Sted, og det Første Præsidentskab ikke er
nærværende, er de tolv Apostles Kvorum den rette Myndighed til at
bestemme, hvilken Orden der bør iagttages ved et saadant Tempel; og om
de tolv Apostle ere fraværende, skal Stavens Præsidentskab lægge den
sydøstlige Hjørnesten; det Melkisedekske Præstedømme vil lægge
Hjørnestenene paa Østsiden172

af Templet og det Aaronske Præstedømme Hjørnestenene paa Vestsiden.«

Dagen efter, den 7de April, afholdtes en General-Konference i Nauvoo,
for hvilken en Rapport fra det Første Præsidentskab blev oplæst, hvori
Værkets Fremgang i Europa ved de tolv Apostles nidkjære Bestræbelser og
Evangeliets hurtige Udbredelse i de Forenede Stater fremsattes.
Konferencens Opmærksomhed henlededes ogsaa paa Templets Opførelse, og
de Helliges Flid og Nidkjærhed i denne Retning i Nauvoo blev fremholdt
som et følgeværdigt Exempel for deres Søskende i andre Dele af Landet.
En Komite blev derpaa beskikket til at opføre et andet Hus til Herrens
Navn, »og lad det Huses Navn kaldes Nauvoo-Hus,« siger Herren, »og lad
det være en behagelig Bolig for Mennesker og et Hvilested for den
trætte Vandrer, at han kan betragte Zions Herlighed og Herligheden af
denne Zions Hjørnesten, og at han ogsaa kan faa Raad af dem, som jeg
har sat til at være berømte Planter og som Vægtere paa dens Mure«.
(Pagtens Bog, 124:60, 61.)

Den 8de April blev Lyman Wight udnævnt til en af de tolv Apostle i
Stedet for Ældste David W. Patten, som blev dræbt i Missouri. Da Vejret
var saa ugunstigt for Afholdelsen af Forsamlinger, underrettede Joseph
Konferencen om, at megen Undervisning, som ellers vilde være bleven
meddelt, paa Grund heraf maatte opsættes til senere.

Den 24de Maj skrev Joseph en kort Epistel, hvori han opfordrede de
Hellige, som boede udenfor Hancock County, til at gjøre sig rede og
flytte ind i nævnte County uden Ophold. Han ønskede nemlig at se
Folkets Energi og Styrke samlet for desto hurtigere at kunne iværksætte
Opførelsen af Templet og andre Bygninger. Ligeledes ønskede han, det
skulde forstaas, at alle andre Staver end de, der vare oprettede i
Hancock County, Illinois, og Lee County, Iowa, skulde betragtes som
ophævede.

I Begyndelsen af Juni ledsagede Joseph sin Broder Hyrum og William Law
til Quincy paa deres Mission til de østlige Stater, og aflagde under
sit Ophold her Guvernør Carlin et Besøg. Han blev modtagen med megen
Venlighed og Forekommenhed, og der var ikke Tale om nogen Arrestation.
Men nogle faa Timer efter, at han havde forladt Guvernørens Bolig,
sendte han (Guvernøren) Thomas King, Sherif! for Adams County, Thomas
Jasper, Konstabel i Quincy, og flere Andre tilligemed en Embedsmand fra
Missouri for at arrestere ham (Joseph) og overgive ham til
Authoriteterne i Missouri. Den 5te Juni indhentede disse Mænd Joseph
ved Bear-Bækken, omtrent 28 Mile syd for Nauvoo, hvor han paa sin
Hjemrejse var taget ind paa et Hotel. Ved hans Arrestation viste den
nævnte Embedsmand fra Missouri sig saa brutal, at nogle af de Mænd, som
vare med for at hjælpe ham, ligefrem nægtede at ville have Noget med
ham at bestille og rejste hjem. Joseph vendte derefter tilbage til
Quincy, hvor han erholdt en foreløbig Løsladelsesordre fra Assistenten
i Kanslerretten, Charles A. Warren, Esq.; og Højesteretsdommer Stephen
A. Douglas, som tilfældigvis kom til Quincy samme Aften, besluttede172

at forhøre ham paa den foreløbige Løsladelsesordre den næstfølgende
Tirsdag i Monmouth, Warren County, hvor Retten agtede at afholde sine
Møder. Den 6te begav Joseph sig under Embedsmændenes Bevogtning paa
Hjemvejen til Nauvoo. Imidlertid var Sheriff King pludselig bleven syg,
og Joseph plejede og opvartede ham paa det Bedste, for at han kunde
blive i Stand til at ledsage ham til Monmouth. Tidligt om Morgenen den
7de forlod derpaa Joseph, Embedsmændene og et stort Antal Brødre Nauvoo
og ankom Dagen efter til Monmouth, 75 Mile borte, hvor der herskede
betydelig Bevægelse blandt Indbyggerne, som vare meget nysgjerrige
efter at »se Profeten« og forventede at se ham i Lænker. Sheriff King,
hvis Helbred nu var noget bedre, havde megen Vanskelighed med at
forsvare ham mod Pøbelen, der var stimlet sammen. Retten blev snart
nedsat, og -en af Josephs Sagførere foreslog, at hans Sag strax skulde
behandles, men Statsadvokaten gjorde Indvendinger og sagde, at han ikke
havde havt tilstrækkelig Varsel og var som saadan ikke forberedt. Efter
Overenskomst blev Forhøret derpaa udsat til næste Dag.

Tidlig næste Morgen var Raadhuset opfyldt af Tilhørere, som gjerne
vilde overvære Forhøret. Alle Prokuratorerne paa Anklagesiden med
Undtagelse af to, nemlig d'Hrr. Knowlton og Jennings, holdt sig til
Sagen og opførte sig som Gentlemen; men disse to Herrer gjorde ogsaa
Alt, hvad de kunde, for at ophidse Offentligheden og opflamme
Indvaanernes Had imod Joseph og hans Religion. En ung Lovkyndig fra
Missouri stillede sig som Frivillig paa Anklagesiden og gjorde sit
Bedste for at bevise ham skyldig, men han havde ikke talet længe, før
han blev syg, bad om Undskyldning og forlod Huset. Efter kort Tids
Forløb kom han tilbage og bad, om han maatte slutte sine Bemærkninger,
hvilket blev ham tilstaaet. I Løbet af sin Tale brugte denne Mand
saadanne Udtryk, at Dommeren gjentagne Gange maatte irettesætte ham.
Josephs Sagførere stode derpaa frem og forsvarede hans Sag med Ære. I
Særdeleshed talede Hr. O. H. Browning, senere Medlem af Præsident
Jacksons Kabinet, meget slaaende, og fremkaldte hyppig Taarer i de
Forsamledes Øjne ved sit rørende Foredrag. Saaledes ytrede han ved
Slutningen af sine Bemærkninger: »Store Gud! har jeg ikke set det? Jo,
mine egne Øjne have set de blodige Spor af uskyldige Kvinder og Børn i
den kolde Vinter, som have rejst Hundreder af Mile gjennem Frost og Sne
for at søge et Tilflugtssted mod deres barbariske Forfølgere. Det var
et rædselsfuldt Skue, nok til at opvække Medfølelse i et Stenhjerte;
skal denne ulykkelige Mand, som de i deres Raseri have udpeget som
Offer, fordrives til et saa barbarisk Land, og Ingen vove at hellige
sig Retfærdighedens Sag? Hvis der ingen Anden var under Himmelen, som
vilde opløfte sin Røst i denne Sag, vilde jeg med Glæde staa alene og
udaande mit sidste Suk til Forsvar for en undertrykket amerikansk
Borger.«

Næste Dag, den 10de Juni, afgav Dommer Douglas sin Kjendelse i Sagen;
den lød paa Josephs Frikjendelse, og var altsaa en ny Sejr for ham og
de Helliges Sag. Samme Dags Eftermiddag begav han sig paa Hjemvejen
tilligemed sit Følge, som bestod af omtrent 60172

Mand, og ankom den følgende Dag til Nauvoo, hvor de modtoges af de
Hellige med Jubel.

Denne Sags Behandling, indbefattende Sagfører- og
Vidneførsels-Omkostninger, Betjentenes Honorar osv., beløb sig til mere
end 3000 Dollars, hvilket ingenlunde var nogen ubetydelig Sum for En,
der nylig var bleven frarøvet næsten Alt, hvad han ejede i Missouri.

TEE OG TYVENDE KAPITEL.

Præsident Brigham Young og Selskab i England begive sig ad Jernbanen
til Preston, hvor Ældste Willard Richards ordineres til en af de Tolv.
— >The Millennial Star« udkommer i Manchester med Parley P. Pratt som
Redaktør.

— Det første Selskab Emigranter afsejler fra Liverpool den 6te Juni
1840. — Ældsterne Kimball, WoodruS og Smith aabne Evangeliets Dør i
London. — Den første Daab dersteds. — Udtog af et Brev til *The Times
and Seasons«.

— Værkets hurtige Udbredelse i Herefordshire. — Dagbogsoptegnelser af
Præsident Young. — De Tolv afslutte deres Mission i England. — Syv af

dem vende tilbage til Amerika. — Deres Hjemkomst, Modtagelse etc.

Som man vil erindre, ankom Præsident Brigham Young og Selskab efter en
noget besværlig Rejse over Atlanterhavet den 6te April 1840 til
Liverpool og toge midlertidigt Ophold i Nr. 8 i Union Street. Den
paafølgende Dag opsøgte de Ældste John Taylor, som strax efter sin
Ankomst til England havde begyndt sin Missionsvirksomhed i Liverpool og
allerede døbt 28 Personer. I Forening med ham begav Præsident Young og
Selskab sig den 8de med Jernbanen til Preston,, hvor de strax traf
sammen med Ældsterne Willard Richards, Joseph Fielding, Wilford Wodruff
og Andre. Præsident Young var ved denne-Tid saa hentæret paa Grund af
sin Sygdom og anstrengende Rejse> at Ældste Richards neppe kunde
gjenkjende ham.

Den næste Søndag samledes Brødrene med de Hellige i deres
Forsamlingslokale >The Cock Pit« i Preston, og den 14de April afholdtes
et Raad i Ældste Willard Richards's Hus, hvor denne ifølge
Aabenbaringen blev ordineret til Apostelskabet af Præsident Young under
det tilstedeværende Kvorums Hænder.

Den 15de April blev der afholdt en General-Konference i
Maade-holdsforeningens Lokale i Preston. Otte af de Tolv vare
nærværende,, nemlig Brigham Young, Heber C. Kimball, Parley P. Pratt,
Orson Pratt, Wilford Woodruff, John Taylor, Geo. A. Smith og Willard
Richards. Rapport aflagdes om de forskjellige Grenes Tilstand i
England, hvoraf det fremgik, at der i det Hele fandtes 34 Grene, som
tilsammen talte 1671 Medlemmer, 34 Ældster, 52 Præster, 38 Lærere og 8
Diakoner. Dernæst blev det vedtaget at udgive et Maanedsskrift i
England under Navn af de Sidste-Dages Helliges »Millennial Star« med
Parley P. Pratt som Redaktør og Brigham Young som Medhjælper. Ligeledes
blev det vedtaget at udgive en ny Salmebog, og Ældsterne Brigham Young,
Parley P. Pratt og John Taylor beskikkedes som en Komite til at udvælge
de nye Salmer samt til at udgive saadanne Bøger og Skrifter Tid efter
anden, som Nødvendigheden maatte-172 £ JOSEPH SMITHS LEVNETSLØB

kræve. Fra denne Konference begave Brødrene sig til deres beskikkede
Arbejdsmarker.

Præsident Young ledsagede Wilford Woodruff til Herefardshire, som paa
den Tid var den vigtigste Arbejdsmark i den britiske Mission, og
erholdt der de fleste Penge til Udgivelsen af Mormons Bog og
Salmebogen. En Broder ved Navn John Benbow forstrakte ham saaledes med
250 Pund Sterling og Broder Kingston med 100 Pund.

Parley P. Pratt rejste til Manchester, hvor han strax gjorde
Forberedelser til Udgivelsen af »The Millennial Star«, hvis første
Nummer udkom den 27de Maj 1840. Orson Pratt rejste til Skotland og
oprettede efter nogen Tids Forløb en Gren i Edinburgh, medens John
Taylor fortsatte sin Virksomhed i Liverpool med meget Held. Siden
lykkedes det ham ogsaa at aabne Evangeliets Dør i Irland og paa Øen Man
i det irske Hav.

I Begyndelsen af Juni organiserede Brigham Young og Heber C. Kimball
det første Selskab af Hellige, som udvandrede fra England. Hele
Selskabet bestod af 41 Sjæle og stod under Ledelse af Ældste John Moon;
det afsejlede fra Liverpool den 6te Juni. Dette var de første Frugter
fra et fremmed Land — Forløberen for den store Skare, der i Tidens Løb
skulde følge efter.

Den 6te Juli afholdtes en anden General-Konference i »The Carpenters'
Hall« (Tømmermandshallen) i Manchester, en Sal, som kunde rumme flere
tusinde Personer. I denne Konference bleve 41 Grene repræsenterede med
et Medlemantal af 2513 foruden Præstedømmet, som udgjorde 56 Ældster,
126 Præster, 61 Lærere og 13 Diakoner, hvilket udviste en Forøgelse i
tre Maaneder af 842 Medlemmer, 22 Ældster, 74 Præster, 23 Lærere og 5
Diakoner. Komiteen var netop bleven færdig med Trykningen af den ny
Salmebog, som nu blev anbefalet til Forsamlingen og ved enstemmigt
Votum antagen. Tyve af de indfødte Ældster tilbøde frivilligt at ofre
deres Tid i Evangeliets Tjeneste. Strax efter Afholdelsen af denne
Konference rejste Parley P. Pratt tilbage til New York for at hente sin
Familie, fra hvilken Rejse han først kom tilbage i Oktober Maaned.
Under hans Fraværelse forestod Præsident Young, assisteret af Wil-lard
Richards, Udgivelsen af *The Millennial Star«. I September
organiseredes det andet Selskab af Emigranter, bestaaende af 200 Sjæle
under Theodore Turlevs Ledelse, og afsejlede med Skibet »North America«
fra Liverpool den 8de.

Ved denne Tid begave Ældsterne Kimball, Woodruff og Smith sig til
London for at tilbyde Hovedstadens Indvaanere Evangeliets Fylde. Her
tilbragte de ti Dage med at besøge de forskjellige Samfunds Præster,
Prædikanter og Andre, og bede dem om Tilladelse til at prædike i deres
Kapeller, men da de bestandig fik et haanligt Afslag, besluttede de
ligesom Jonas at prædike under aaben Himmel. Saaledes gik de den 30te
August 1840 hen til Smithfield Torv (til den samme Plet, hvor John
Rodgers var bleven brændt), i den Hensigt at prædike der Kl. 10 Form.,
men en Politibetjent underrettede dem om, at Lordmayoren havde udgivet
et Forbud mod al Prædiken paa aaben Gade i selve Staden. En Hr. Connor
traadte derpaa frem og172

sagde: »Jeg vil vise eder et Sted udenfor hans Jurisdiktion;« han
fulgte dem derpaa hen til Tabernakelpladsen, hvor de traf en Forsamling
paa henved 400 Personer, der lyttede til en Prædikant, som stod paa en
Stol. Da han var færdig, stod en anden Prædikant frem for at tale.
Ældste Kimball sagde til den første Gejstlige: »Der er en Mand fra
Amerika tilstede, som ønsker at prædike,« og han fik Tilladelse til at
tale. Ældste Geo. A. Smith holdt derpaa en Tale, der varede i omtrent
20 Minutter, om Evangeliets første Grundsætninger, og tog til Text
Markus 16:16. Ældste Kimball bad dernæst Prædikanten om at bestemme en
anden Forsamling paa samme Sted, i hvilken de amerikanske Brødre kunde
prædike, men han sprang op og sagde: »Jeg har netop erfaret, at den
Herre, som har talet, er en Sidste-Dages Hellig; jeg kjender disse Folk
— det er nogle meget daarlige Subjekter; de have adsplittet mange
Kirkesamfund og gjort megen Skade.« Han talede allehaande Ondt om de
Hellige og gav dem en meget daarlig Karakter, samt paalagde de
Tilstedeværende ikke at høre paa Ældsterne, »thi,« sagde han, »vi have
Evangeliet og kunne frelse Menneskene uden Vantro, uden Socialisme og
uden de Sidste-Dages Hellige«.

Ældste Kimball bad om Tilladelse til at staa op paa Stolen for selv at
bekjendtgjøre en Forsamling. Prædikanten sagde: »De skal ikke gjøre
det; I have ingen Ret til at prædike her.« Derpaa rykkede han Stolen
fra ham og løb bort. Flere af de Tilstedeværende sagde: »I have ligesaa
god Ret til at prædike her og til at bestemme Forsamling, som han har,«
hvorpaa Ældste Kimball berammede en Forsamling til Kl. 3 Eftermiddag,
til hvilken Tid Mange havde indfundet sig.

Efter at Forsamlingen var bleven aabnet med Sang og Bøn, talede Ældste
Woodruff hen ved en halv Time om Evangeliets første Grundsætninger,
idet han valgte Galaterbrevets 1:8, 9, til Text. Siden talede Ældste
Kimball over det samme Emne. De Tilstedeværende vare særdeles
opmærksomme og s}mtes at interessere sig for det, de hørte. De, som
boede rundt omkring Pladsen, aabnede endog deres Vinduer, medens mange
af dem vare stimlede sammen iblandt de begjærligt Lyttende, hvor de
forbleve, indtil Forsamlingen, der sluttede under god Forstaaelse,
omsider hævedes.

Hr. Connor indbød Ældsterne hjem til sig. Strax efter at de vare komne
til hans Bopæl, følte Ældste Kimball sig tilskyndet til at vende
tilbage til det Sted, hvor de havde prædiket. Da han kom der hen, traf
han en stor Flok Mennesker, der talede sammen om det, de havde hørt om
Eftermiddagen, og de ønskede, at han skulde tale til dem igjen. Han
gjorde saa, og siden kom Flere frem og indbøde ham til at følge med sig
hjem. Medens Ældste Kimball prædikede, kom der Flere hen til Brødrene
Woodruff og Smith for at tale med dem om Læren, og Hr. Conner forlangte
Daab.

Den næste Dag (den 31te August 1840) døbte Ældste Kimball Uhrmager
Henry Conner i Peerless Pool. Han boede i Ironmongers Row i London og
var den Første, som blev døbt i Englands Hovedstad. Endskjønt London
siden blev et vigtigt Hovedsæde for »Mor-172 £ JOSEPH SMITHS LEVNETSLØB

monismen« i England, og Tusinder flokkedes om Sandhedens Banner
dersteds, fandt disse første Missionærer det dog meget besværligt at
faa Fodfæste i denne mægtige Verdensstad, hvilket følgende Udtog af et
Brev fra Heber C. Kimball, Wilford Woodruff og George A. Smith (dateret
den 12te Oktober 1840) til Udgiverne af -»The Times and Seasons«
tilstrækkelig beviser:

»Vi have kun døbt 11 Personer i London, men formedelst Guds
Barmhjertighed haabe vi inden ret længe at vinde en rig Høst af Sjæle i
denne Stad. Imidlertid maa vi tilstaa, at vi paa alle vore Rejser baade
i Amerika og Europa aldrig have truffet paa et Folk, fra hvem vi have
havt saa mange Indvendinger og Hindringer at bortrydde for at vække
Interesse for Sagen og berede Hjerterne for Annammelsen af Guds Ord som
i Staden London.

Naar vi talede med Nogen iblandt de simplere Folkeklasser om
Evangeliet, flk vi i Almindelighed det Svar: »Jeg gaar til Kirken eller
Kapellet og lader mine Børn døbe. Hvad mere behøves der?« Naar vi
talede med de Lærde, fandt vi dem altfor kloge til at modtage
Undervisning og for meget indtagne i deres Fædres Traditioner, til at
de skulde vente nogen Forandring i de sidste Dage. Naar vi talede med
Religionslærerne for Nutidens forskjellige Trossamfund om Evangeliets
Grundsætninger, gave de os den Besked, at Tingenes gamle Orden var
afskaffet og ikke nødvendig længere; nogle af dem havde prædiket den
gode, gamle Religion i 40 Aar, og Gud var med dem, og de behøvede ikke
mere Aabenbaring, ej heller Helbredelsens Gave eller noget Andet, som
tilhørte Kirken i Apostlenes Dage; thi disse Ting kunde let undværes i
denne Forfinelsens, Oplysningens og Lærdommens Tidsalder.

Naar vi stode frem for at prædike Omvendelse og Daab til Syndernes
Forladelse for Menneskene, lød Raabet: »Baptist, Baptist!« saa det
rungede i vore Øren. Dersom vi talede om, at der i Kirken og Kristi
Menighed lige saa vel var Profeter og Apostle som andre Embedsmænd og
Medlemmer, raabte de strax: »Irvingiter, Irvingiter!« Hvis vi under
vore Bemærkninger blot en eneste Gang kunde komme til at anføre det
Skriftsted: »Jesu Vidnesbyrd er Profetiens Aand«, lød der strax fra
flere Steder paa en Gang: »Aa, I høre til Johanna Southcote.« Talede vi
om Kristi anden Tilkommelse, lød Raabet: »Aitkeniter!« Naar vi kom til
at omtale Præstedømmet, kaldte de os »Katholiker«, og naar vi bare
Vidnesbyrd om, at Engle havde aabenbaret sig, lød Folkets Svar:
»Irvingiterne have deres Engle, og selv Hertugen af Normandiet vilde
gjerne sværge paa, at han har Englebesøg hver Nat.«

Disse Udraab i Forening med mangfoldige andre af en lignende
Beskaffenhed vedbleve daglig at lyde for vore Øren, indtil vi næsten
vare tilbøjelige til at tro, at London var Samlingspunktet for alle det
nittende Aarhundredes mangfoldige Religionssystemer, og at den havde
666 forskjellige Guder, Evangelier, Frelsere, Saliggjørelses-planer,
Religioner, Kirkesamfund, Bud (væsentlige og uvæsentlige) og ligesaa
mange Maader at prædike paa — samt det samme Antal Veje til Himmelen og
Helvede, og at denne Tingenes Tilstand havde172

besnæret Indvaanerne i den Grad, at det syntes, som om der behøvedes en
Basun fra de højeste Himle for at vække dem og faa dem til at høre paa
og antage Læren om eet Evangelium, een Tro, een Daab, een Helligaand,
een Gud og een Saliggjørelsesplan, og det en saadan som den, Kristus og
Apostlene prædikede.

Desuagtet er vort Haab, at et godt Arbejde vil blive udført i London,
ingenlunde bleven svækket; vi tro fuldt og fast, at mange Sjæle der
ville i sin Tid annamme Evangeliets Fylde, om end det vil ske
formedelst stor Tro, Flid, Udholdenhed og Bøn.

Efter at have tilbragt 23 Dage paa denne første Mission i Hovedstaden,
og Tiden nærmede sig til Oktober-Konferencen, forlod Ældste Woodruff
London den 10de Sept. i den Hensigt at overvære flere Konferencemøder
paa forskjellige Steder. Han bivaanede saaledes Bran Greens og Gadfield
Elms Konference, der afholdtes i Worcester den 14de Sept., samt Froomes
Hills Konference, afholdt i Here-fordshire den 21de Sept. I disse to
Konferencemøder blev der afgivet Rapport fra 40 Grene med 1,007
Medlemmer og 113 Embedsmænd, nemlig: 19 Ældster, 78 Præster, 15 Lærere
og 1 Diakon, hvilke alle i kortere Tid end 7 Maaneder havde annammet
det evige Evangeliums Fylde i denne Del af Vingaarden, hvor han først
begyndte at arbejde i Marts Maaned, og Værket skrider endnu hurtigt
fremad i denne Egn. Iblandt de Døbte have næsten et Hundrede været
Prædikanter iblandt forskjellige Religionspartier.

Tillige bivaanede han Konferencen i Staffordshires Pottemagerier, der
afholdtes i Hanley den 28de Sept. Ifølge de aflagte Rapporter havde
denne Konference 9 Ældster, 32 Præster, 9 Lærere, 9 Diakoner og 231
Medlemmer, af hvilke de fleste havde annammet Evangeliet siden vor
Ankomst der til forrige Vinter og Foraar. Medens han besøgte
Konferencerne, fortsatte Ældste Kimball og George A. Smith deres
Arbejde i London indtil den lste Okt. (1840), da vi atter traf sammen i
Staffordshire og nøde hinandens Selskab under den hele paafølgende
Rejse til Manchester, hvor det omrejsende Højraads Kvo-rum tilligemed
mange Ældster og Hellige den 6te Okt. igjen havde det Privilegium at
være samlede til en General-Konference i »The Carpenters' Hall«, hvor
der var et Antal af 3626 Hellige og 383 Medlemmer af Præstedømmet
repræsenteret.

I Juli-Konferencen var der ialt 2513 Hellige og 256 Medlemmer af
Præstedømmet, hvoraf det ses, at Menigheden i tre Maaneder er bleven
forøget med 1,113 Hellige og 127 Medlemmer af Præstedømmet, og
desforuden ere over 200 Hellige, indbefattende mange Ældster, Præster,
Lærere og Diakoner, emigrerede til Amerika, hvilket i det Hele udgjør
et Tillæg af over 1,300 Sjæle til Menighederne i Europa i de sidste 3
Maaneder og over 2,000 siden Konferencen i Preston den 15de April. Den
Gang var der 1,671 Hellige og 132 Medlemmer af Præstedømmet.

Saaledes kunne I se, at de Helliges Antal forøges, og at Herren i det
Hele taget velsigner sine Tjeneres Arbejder her tillands, hvorfor vi
ere taknemmelige; vor bestandige Bøn til Gud er, at hans Rige maa rulle
fremad, og at hans Sendebud, som have det evige Evan-172 £ JOSEPH
SMITHS LEVNETSLØB

221

gelium at forkynde, maa være nidkjære og ydmyge, samt at de aldrig maa
blive trætte af at gjøre Godt, men at de med Taalmodighed maa oppebie
deres Belønning, som ligger ved Enden af Maalet, paa det deres Glæde
maa blive fuldkommen.«

Angaaende Værkets hurtige Udbredelse i Herefordshire skriver Ældste
Wilford Woodruff til »The Millennial Star« saaledes:

»Sandheden er mægtig og har vunden Indflydelse; Værket trives, og Flere
lægges til Menigheden paa mange Steder, indtil nu flere Hundreder og
deriblandt over 50 Prædikanter glæde sig i det evige Evangelium og ere
taknemmelige til Gud, fordi han har ladet dem opleve den Dag, da han
har udrakt sin Haand, for endnu en Gang at beskjære sin Vingaard med en
mægtig Beskjæring og for at indføre Evangeliet paa Jorden i dets
oprindelige Renhed. I mange Tilfælde have Tegn fulgt de Troende ifølge
Frelserens Forjættelse, og Guds Aands Vidnesbyrd har ledsaget Ordets
Prædiken. Saa snart Evangeliet er bleven prædiket, have hele Familier
antaget det med Glæde og adlydt dets Ordinancer, og ofte er det hændet,
at vi have døbt fra otte til tolv Individer den første Gang, vi have
havt Forsamling paa noget nyt Sted og prædiket Guds Ord for dem.

Ældste Young arbejdede i Forening med os henved en Maaneds Tid, i
hvilket Tidsrum Mange bleve døbte og flk Haandspaalæggelse, ligesom
ogsaa Flere bleve ordinerede og beskikkede til at prædike Evangeliet;
medens de Hellige bleve opbyggede, og deres Hjerter frydede sig
formedelst Ældste Youngs Undervisning og Raad, havde ogsaa jeg meget
Gavn af hans Selskab, da jeg hørte hans Paamin-delser og nød Godt af
hans Raad.

Da Nødvendigheden fordrede, at Broder Young vendte tilbage til
Manchester igjen for at hjælpe til ved Udvalget af Salmer til Sangbogen
og for at varetage andre Anliggender, tog han den 20de Maj Afsked med
os, medens Ældste Richards og jeg i Forening med Ældste Kingston, der
ganske havde hengivet sig til Værkets Tjeneste, fortsatte vort Arbejde
i Vingaarden.

Herren velsignede fremdeles vort Arbejde, og daglig lagdes der nogle
til Menigheden. Der aabnedes nye Døre for Evangeliet paa alle Kanter;
vi flk mangfoldige Anmodninger om at komme og prædike, hvilke Ønsker vi
ikke kunde opfylde paa Grund af Mangel paa Arbejdere. Uagtet henved 50
Personer vare blevne ordinerede til Ældster og Præster i denne Del af
Vingaarden, var der dog ligesaa mange Steder at prædike paa om
Søndagene. Saaledes vedbleve vi med vort Arbejde i denne Egn indtil
henimod den Tid, da General-Konferencen i Manchester den 6te Juli
skulde afholdes.

Men inden vi forlode de Hellige, ansaa vi det for Visdom at sætte
Menighederne i Orden og organisere dem i Grene og Konferencer, saa at
de kunde blive tilbørligt repræsenterede paa General-Konferencen.
Derfor afholdt vi to Konferencer iblandt de Hellige, inden vi forlode
dem. Vi afholdt den første af dem i Gadfield Elms Kapel i
Wor-cestershire den 14de Juni, og samtidig organiserede vi 12 Grene og
udførte de Forretninger, som Omstændighederne krævede. Den anden172

Konference blev afholdt i Stanley Hill i Herefordshire, hvor vi
organiserede 20 Grene. * * *

Den følgende Dag toge Ældste Richards og jeg Afsked med de Hellige i
Froomes Hill i Herefordshire, men inden vi forlode dem, maatte vi tre
Gange gaa til en liden Dam for at døbe flere Personer og give dem
Haandspaalæggelse. De kom nemlig og ytrede Ønske om at faa disse
Handlinger udførte af os.

Ældste Richards arbejdede i denne Del af Vingaarden i omtrent ti
Maaneder, i hvilken Tid han rejste meget, idet han prædikede baade Nat
og Dag, underviste de Hellige og havde den Glæde, at mange Sjæle bleve
indlemmede i Menigheden. Jeg havde stor Nytte af de Raad, han gav
angaaende Menighedernes Organisation, og det saas tydeligt, at han
havde gjennemgaaet en gavnlig Erfaringsskole i de tre Aar, han havde
rejst omkring i England, og den behagelige Tid, vi have tilbragt
sammen, vil ikke let gaa mig af Minde.

Vi vare underlige tilmode, da vi ved denne Lejlighed toge Afsked med de
Hellige i Herefordshire, thi det var ikke fuldt fire Maaneder siden, at
jeg første Gang prædikede Evangeliet i denne Egn, og nu forlode vi
mellem 500 og 600 Hellige, der glædede sig i den nye og evige Pagt, og
desuden Hundreder, som ønskede at høre og adlyde Evangeliet. Jeg tog
Afsked med Ældste Richards i Birmingham, hvor fra han tog videre til
Manchester, medens jeg besøgte West Bromwich og prædikede flere Gange
for en lille Menighed, som var bleven oprettet der af Ældste Turley,
som døbte flere Personer, medens jeg var der. Tillige besøgte jeg i
Selskab med Ældste George A. Smith og Andre den 29de Juni
Pottemagerierne i Staffordshire, hvorefter jeg ankom til Manchester.«

I Februar 1841 afsejlede endnu to Selskaber af emigrerende Hellige fra
Liverpool, det første under Ledelse af Hiram Clark og det sidste under
Ledelse af Samuel Browett. I samme Maaned blev en ny Udgave af Mormons
Bog paa 5000 Expl. trykt i Liverpool ifølge Instruxer, som det Første
Præsidentskab i Nauvoo havde sendt med Ældste Lorenzo Snow, der nogen
Tid i Forvejen var ankommen til England fra Nauvoo.

Den 6te April afholdtes en General-Konference i Manchester, ved hvilken
ni af de Tolv vare nærværende. Kirkens samtlige Grene i hele
Storbritannien udviste paa den Tid et Totalantal af 5,814 Medlemmer,
136 Ældster, 303 Præster, 169 Lærere og 68 Diakoner foruden et Antal af
omtrent 800 Sjæle, som i Aarets Løb vare udvandrede til Amerika. Efter
at Konferencens nødvendigste Forretninger vare udførte, holdt flere af
de Tolv passende Taler angaaende Embedsmændenes og de Helliges Pligter
og Rettigheder samt om Værkets Fremgang i Almindelighed. Med denne
Konference afsluttedes tillige de Tolvs Mission i England. Følgende
Uddrag af Præsident Youngs Dagbog fremstiller i Korthed det Vigtigste
af, hvad de Tolv udførte paa denne Mission:

»Det var i Sandhed med taknemmelige Følelser og med Ærefrygt for Gud,
min himmelske Fader, at jeg saa' tilbage paa hans Handlemaade mod mig
og mine Brødre i det forløbne Aar af vort Liv i172 £ JOSEPH SMITHS
LEVNETSLØB

223

England. Hvilken uhyre Forskjel var der ikke paa vor Ankomst og vor
Afrejse fra Liverpool! Vi landede om Foraaret 1840 som Fremmede i et
fremmed Land uden Penge; men formedelst Guds Naade have vi vundet mange
Venner, oprettet Menigheder i næsten enhver fremragende By og Stad i
Storbritannien, døbt mellem syv og otte tusinde Sjæle, trykt 5000
Mormons-Bøger, 3000 Salmebøger, 2,500 Bind af »The Millennial Star« og
50,000 Smaaskrifter; emigreret 1000 Sjæle til Zion, oprettet et
vedvarende Emigrations-Agentur, som vil blive til stor Velsignelse for
de Hellige, og i mange Tusinders Hjerter efterladt det evige Livs Sæd,
hvilket vil frembringe Frugt til Guds Navns Ære og Forherligelse; og
dog have vi Intet manglet, hverken Spise, Drikke eller Klæder; i alle
disse Ting anerkjender jeg Guds Haand.«

Den 20de April 1841 gik Brigham Young, Heber C. Kimball, Orson Pratt,
Wilford Woodruff, John Taylor, George A. Smith og Willard Richards
tilligemed et Selskab af 130 Hellige ombord paa Skibet »Rochester« og
afsejlede fra Liverpool den følgende Dag. En stor Skare af Hellige
havde samlet sig paa Skibsbroen for at være Øjenvidne til deres
Bortrejse, iblandt Andre ogsaa Parley P. Pratt, der blev tilbage som
Præsident for den britiske Mission, og Orson Hyde, der skulde fortsætte
sin Rejse til Jerusalem.

Skibet »Rochester« naaede New York den 20de Maj, og den 1ste Juli ankom
Ældsterne Brigham Young, Heber C. Kimball og John Taylor til Nauvoo,
hvor de paa det Kjærligste bleve budte Velkommen af Joseph og de
Hellige. De andre Brødre, som paa Grund af Forretninger og ved Besøg
hos Slægtninge og Venner vare blevne opholdte paa Vejen, ankom først
senere til Nauvoo. Joseph skriver under Datum af 1ste August 1841:

»Alle Medlemmerne af de tolv Apostles Kvorum, som ventedes hjem i Aar,
ere nu med Undtagelse af Ældsterne Willard Richards og Wilford Woodruff
ankomne. Vi have med megen Glæde lyttet til deres Beretninger om deres
heldige Virksomhed og Herrens Værks Fremgang i Storbritannien. De have
sikkerlig været Redskaber i Guds Haand til at udføre Meget, og de have
den Tilfredshed at vide, at de have gjort deres Pligt. Maaske have
aldrig nogensinde Mænd paataget sig en saa vigtig Mission under saa
trykkende, ugunstige og lidet lovende Omstændigheder. De fleste af dem
vare, da de forlode dette Sted for omtrent to Aar siden, udmattede af
Sygdom eller bleve angrebne af Sygdom paa Vejen. Flere af deres
Familier vare ogsaa syge og trængte meget til deres Bistand; men
vidende, at de vare blevne kaldte af Himmelens Gud til at prædike
Evangeliet for andre Nationer, toge de ikke Kjød og Blod paa Raad, men
lydige mod den himmelske Befaling begyndte de »uden Pung og Taske« en
Rejse paa 5000 Mile, fuldstændig stolende paa Guds Forsyn, der havde
kaldet dem til et saa helligt Kald. Paa Rejsen, før de naaede Havet,
bleve de bragte i mange trykkende Omstændigheder. Efter at have
overstaaet haarde Sygdomme fortsatte de igjen Rejsen, hvorved Sygdommen
paany flk Magt over dem, og de maatte uden Penge og uden Venner standse
blandt Fremmede. De172

vare flere Gange Døden nær, og de have taget hverandre i Haanden,
forventende, at det var sidste Gang, de saa' hverandre i Kjødet, men
trods deres Lidelser og Gjenvordigheder hjalp Herren dem altid og
tillod dem ikke at blive Dødens Bytte. Paa en eller anden Maade
aabnedes der en Udvej; Venner kom til, naar de trængte haardest, og
afhjalp deres Fornødenheder, og saaledes bleve de i Stand til at
fortsætte deres Rejse og fryde sig ved den Hellige i Israel. De rejste
i Sandhed ud »med Taarer og bar kostbar Sæd«, men ere vendte hjem med
Glæde, bærende deres Neg med sig.«

FIRE OG TYVENDE KAPITEL.

Don Carlos Smith afgaar ved Døden i en Alder af 24V« Aar i Nauvoo. —
Hans Biografi etc. — Nauvoo besøges af et betydeligt Antal Sac- og
Fox-Indianere. — Daab for de Døde etc. — Døbefonten i Nauvoo Tempel
indvies. — Organisationen af Nauvoo kvindelige Hjælpeforening
fuldendes. — Joseph ulig Sektererens Ideal af en sand Profet. —
Brudstykker af en indholdsrig

Tale. — »Nauvoo og Mormonerne«.

Den 7de August 1841 døde Ældste Don Carlos Smith, Josephs yngste
Broder, i en Alder af 24*/2 Aar i Nauvoo. Han var en ung Mand, der
syntes at have en lys Fremtid for sig, og havde været meget virksom og
nidkjær for Herrens Værk fra Begyndelsen. Han var en af de Første, som
modtog Josephs Vidnesbyrd med Hensyn til Evangeliet. Samme Aften, som
Mormons Bogs Plader bleve foreviste de otte Vidner, blev en Forsamling
afholdt, hvori alle Vidnerne, saa vel som Don Carlos, bare Vidnesbyrd
om Sandheden af de sidste Dages Uddeling. Allerede som ganske ung
(neppe 14 Aar gammel) blev han ordineret til Præstedømmet og ledsagede
sin Fader paa et Besøg til sin Bedstefader og Slægtninge i St. Lawrence
County, New York. Paa denne Mission blev han et Redskab i Guds Haand
til at overbevise Solomon Humphreys, en Baptistpræst, om Værkets
Sandhed. Siden tog han ud paa flere Missioner og var tillige meget
virksom i Evangeliets Tjeneste hjemme; han var en af de 24 Ældster, der
lagde Hjørnestenen til Kirtlands Tempel. Inden han endnu var 20 Aar
gammel, blev han ordineret til Præsident for Højpræsternes Kvorum,
hvilken Stilling han beklædte indtil sin Død. I Forening med sine
Raadgivere lagde han den sydvestlige Hjørnesten af Templet i Nauvoo.
Han var Bogtrykker af Fag og havde lært denne Profession i Oliver
Cowderys Bogtrykkeri i Kirtland, og da »The Elders' Journal« blev
udgivet der, overtog han Bestyrelsen af den. Efter at de Hellige vare
flyttede til Nauvoo, begyndte han at gjøre Forberedelser til Udgivelsen
af »The Times and Seasons«, og for at faa dette Blad publiceret saa
hurtigt som muligt maatte han af Mangel paa bedre Plads anbringe sin
Presse i en Kjælder, hvorigjennem der løb en Kilde. Ved at arbejde i
denne fugtige Kjælder og ved at salve og pleje de Syge svækkedes hans
Helbred saaledes, at han tilsidstJOSEPH SMITHS LEVNETSLØB

bukkede under for sine Lidelser. Ved sin Død var han Brigade-General
for Nauvoo-Legionens Iste Kohorte og Medlem af Kommunalbestyrelsen i
Nauvoo. Ligesom Joseph og sine øvrige Brødre var han en stærk og
velbygget Mand, temmelig rank af Væxt, med blondt Haar, og 6 Fod 4
Tommer hoj. Han var meget afholdt af Alle, som kjendte ham, thi han var
særdeles forstandig af sin Alder, og hans Død var et haardt Slag for
hans Familie og Venner.

Efter de Tolvs Tilbagekomst fra deres Mission til England opfordrede
Joseph dem til at overtage Byrden af Kirkens Forretninger i Nauvoo,
navnlig med Hensyn til Salget af Kirkens Landejendomme. I en speciel
Konference, som kort efter holdtes, ytrede Joseph, at Tiden nu var
kommen, da de Tolv skulde indtage deres Pladser nærmest det Første
Præsidentskab, og at det var deres Pligt at paase Emigranternes
Nedsættelse samt varetage Kirkens Forretninger i de forskjellige Staver
og hjælpe til at fremrulle Riget med Sejr blandt Nationerne. De havde
været trofaste og baaret Dagens Byrde og Hede, og det var ikke mere end
ret og billigt, at de nu skulde have Lejlighed til at sørge for sig
selv og deres Familier og paa samme Tid afløse ham, saa at han atter
kunde fortsætte sin Oversættelse.

Den 12te August blev Nauvoo besøgt af et betydeligt Antal Sac-og
Fox-Indianere, som kom for at se og tale med Joseph. Et Musikkorps og
en Troppeafdeling blev beordret til at modtage dem ved Landingsstedet
og ledsage dem til Lunden, hvor Forsamlingerne i Almindelighed holdtes,
men de nægtede at gaa iland, førend Joseph selv kom tilstede. Han gik
derfor ned til Færgestedet og mødte Keo-kuk, Kis-ku-kosh, Appenoose og
omtrent 150 andre Høvdinger og Krigere tilligemed deres Familier; han
ledsagede dem til Lunden, hvor han underrettede dem om mange Ting, som
Herren havde aabenbaret for ham angaaende deres Fædre og de
Forjættelser, som bleve givne angaaende dem i Mormons Bog, og han
raadede dem til at holde op med at bekrige og dræbe hverandre indbyrdes
samt til at holde Fred med de Hvide, hvilket blev oversat for dem ved
en Tolk. Keokuk, deres fornemste Høvding, svarede, at han i sit Telt
havde en Mormons Bog, som Joseph for flere Aar siden havde givet ham.
»Jeg tror,« sagde han, »De er en stor og god Mand. Jeg ser vild ud, men
jeg er dog ogsaa en Søn af den Store Aand. Jeg har hørt Deres Raad, og
jeg og Mine ønske at holde op med at krige og ville følge de gode Raad,
De har givet os.« Efter Samtalen bleve de opvartede af Brødrene med Mad
og Frugt, og de viste til Gjengjæld en Prøve paa deres Dans.

Den 25de August døde Ældste Oliver Granger, en af Kirkens dygtigste
Forretningsmænd, i en Alder af 49 Aar i Kirtland, Ohio, og den 27de s.
M. døde ligeledes Ældste Robert B. Thompson paa sin Bopæl i Nauvoo, 29
Aar gammel, i fuldt Haab om en herlig Opstandelse. Han havde været
Medredaktør af »The Times and Seasons«, Oberst i Nauvoo-Legionen og
havde skrevet meget baade for Joseph og Kirken.

Den 2den Okt. blev Grundstenen til Nauvoo-Hus lagt af Joseph og hans
Raadgivere. Et Aktieselskab dannedes med en Kapital af

200,000 Dollars til Opførelsen af denne Bygning. En betydelig Mængde
Aktier solgtes, og Bygningens Stueetage med 240 Fods Forside blev snart
opført.

Samme Dag tog Efteraarskonferencen sin Begyndelse og varede i fire
Dage. Paa Opfordring af de Tolv holdt Joseph en Tale om Daab for de
Døde, hvortil den store Forsamling lyttede med udelt Opmærksomhed. Han
beviste, at Daab for de Døde var et Middel, hvorved vi kunde staa som
Frelsere paa Zions Bjerg. Proklamationen af Evangeliets første
Principer var et Middel til Frelse for hvert Menneske som Individ
betragtet, og det var Sandheden og ikke Menneskene, som frelste; men
ved at gjennemgaa Evangeliets Ordinancer for Andre kunde vi blive
Redskaber til at bringe mange af vore Slægtninge ind i Guds Rige.

Han forklarede Forskjellen paa en Engel og en tjenstgjørende Aand. Den
første er et Væsen med forklaret Legeme og Aand, forenede ved
Opstandelsen, som betjener andre Væsener, ligeledes med Aand og Legeme.
Den anden er en Aand uden Legeme, som besøger og betjener andre Aander.
Jesus Kristus var en tjenstgjørende Aand, saa længe hans Legeme hvilede
i Graven; han prædikede for Aanderne, som vare i Forvaring, og opfyldte
derved en væsentlig Del af sin Mission, uden hvilket han ikke kunde
have fuldkommet sin Gjerning eller være gaaet ind til sin Hvile.

Efter sin Opstandelse viste han sig for sine Disciple som en Engel. De,
som bleve borttagne fra Jorden, saasom Enok, kunde ikke indgaa til
Hvile, førend de havde gjennemgaaet en Forandring lig Døden. Hensigten
med saaledes at tage dem her fra er at sende dem paa Mission. Engelen,
som viste sig for Johannes paa Øen Patmos, var enten et forandret eller
et opstandent Væsen. Jesus Kristus besøgte og betjente efter sin
Opstandelse dem, der vare borttagne fra Jorden, og dem, der vare
opstandne af Graven. Det er ikke mere utroligt, at Gud vil frelse de
Døde, end det er, at han vil oprejse dem.

Der vil aldrig blive nogen Tid, da Aanderne ville blive for gamle til
at nærme sig Gud. Hans Naade og Tilgivelse kunne i deres Tid naas af
Alle, som ikke have begaaet den utilgivelige Synd, der ikke kan
tilgives hverken i denne Verden eller i den tilkommende. Der gives en
Vej til Løsladelse for de Dødes Aander, nemlig Præstedømmets Magt, som
løser og binder paa Jorden. Denne Lærdoms Fortrinlighed bestaar deri,
at den fremviser Storheden af Guds Naade og Barmhjertighed og
Udstrækningen af den Plan, som er lagt til Menneskenes Saliggjøreise.

Denne herlige Sandhed er i Særdeleshed skikket til at udvikle
Forstanden og understøtte Sjælen i Modgang, Trængsel og Nød. Antag for
Ex., at to Mænd, Brødre, ere lige begavede, lærde, dydige og
elskværdige og vandre i Retskaffenhed og overensstemmende med god
Samvittighed samt opfylde deres Pligter, saa vidt de ere i Stand til at
kjende dem ved Hjælp af Traditionens mudrede Strøm eller Naturens Bogs
overklakkede Blade. Den ene dør og bliver begravet uden at have hørt
Forsoningens Evangelium, der senere sendes til den anden, som hører og
annammer Saliggj øreisens Budskab og bliverJOSEPH SMITHS LEVNETSLØB

Arving til det evige Liv. Skal den ene nyde Herlighed, og den anden
sendes til haabløs Fortabelse? Gives der ingen Lejlighed for ham til at
undkomme? Sektismen svarer: Ingen, ingen, ingen! En saadan Ide er værre
end Gudsfornægtelse. Sandheden vil tilintetgjøre en saadan forvendt og
farisæisk Lærdom. Sekterne skulle sigtes og de Oprigtige af Hjertet
udsamles, medens falske Lærere skulle styrtes i Fordærvelse.

Mange Indvendinger gjøres mod de Sidste-Dages Helliges Lærdomme, fordi
de hverken ville indrømme Sekternes Daabs Gyldighed eller indtræde i
Samfund med dem. Det vilde være ligesom at komme ny Vin i gamle
Læderflasker eller gammel Vin i nye. Hvad, nye Aabenbaringer i de gamle
Kirker? Nye Aabenbaringer ville gaa igjennem Bunden paa deres »bundløse
Svælg«. Ny Vin i gamle Flasker? Flaskerne ville gaa itu og Vinen
spildes. Sadducæer i den nye Kirke? Som gammel Vin i nye Læderflasker
vil trænge igjennem Porene og gaa tabt, saaledes ville Sadducæer og
Skinhellige, der bespotte Præstedømmets Myndighed, strande paa
Forargelsens Klippe og gaa til Fortabelse.

Derefter sammenlignede han Sekterne med os. De forkaste Alle, som ikke
stemme overens med dem i deres Meninger, og ere kun forenede i een
Ting, nemlig i at forfølge de Hellige, medens vi tro, at alle kunne
blive frelste baade i denne Verden og i den tilkommende, med Undtagelse
af Mordere og Apostater.

Denne Lærdom om de Dødes Frelse ved Daab, forrettet af Stedfortrædere
her paa Jorden, fremviser i et klart Lys Guds Visdom "og
Barmhjertighed. De Afdødes Navne ville blive optegnede i Bøgerne i
Himmelen, og de ville blive dømte efter deres Gjerninger i Kjødet.
Denne Lærdom gaar igjennem hele Skriften, og de Hellige, som forsømme
at varetage de nødvendige Ordinancer for deres afdøde Slægtninge, ville
bringe deres egen Salighed i Fare. Tidernes Fyldes Husholdning vil
bringe Alt, hvad der er bleven aabenbaret i tidligere Husholdninger,
for Lyset og ligeledes andre Ting, som aldrig før ere blevne
aabenbarede. Han anførte Profeten Malakiæ Ord: »Se, jeg sender eder
Elias Profeten, førend den store og forfærdelige Herrens Dag kommer. Og
han skal omvende Fædrenes Hjerter til Børn og Børnenes Hjerter til
deres Fædre, at jeg ikke skal komme og slaa Jorden med Ban,« og,
tilføjede han, for tillige at »gjenoprette Alt i Kristo«.

Han bekjendtgjorde derpaa, »at der ikke vilde blive mere Daab for de
Døde, førend Ordinancen kunde blive udført i Herrens Huses Døbefont, og
at Kirken ikke vilde afholde nogen General-Konference, førend den kunde
samles i nævnte Hus, thi saaledes siger Herren«.

Den 8de Nov. 1841 blev Døbefonten i Nauvoo Tempel indviet ved Bøn af
Præsident Brigham Young. »Døbefonten«, skriver Joseph, »er anbragt i
Midten af Underetagens Gulv under Templets Hovedhal og er bygget af
Tømmer; den er 16 Fod lang fra Øst til Vest, 12 Fod bred og 7 Fod høj
fra Grunden. Bassinet er 4 Fod dybt. Den er prydet med
Billedskjærerarbejde i gammel Stil, og fra den nordre

og søndre Side fører en Trappe ned til Bassinet. Fonten staar paa 12
Oxer, 4 paa hver Side og 2 ved hver Ende; deres Hoveder, Skuldre og
Forben ses under Fonten. De ere udskaarne i Træ efter Model af den
smukkeste 5-Aars Oxe, som kunde findes i Landet, og har en træffende
Lighed med Originalen. Hornene ere dannede efter de mest fuldkomne
Horn, som kunde tilvejebringes. Oxerne og Fontens Prydelser ere
udskaarne af Ældste Elijah Fordham, der arbejdede paa det i otte
Maaneder. Fonten er omgiven af en midlertidig Træbygning; Vandet faas
fra en 30 Fod dyb Brønd i Templet. Denne Font blev bygget for deri at
udføre Daab for de Døde, indtil Templet bliver fuldført; da vil en Font
af mere solide Materialer afløse den.«

Den 21de s. M. blev Daab for de Døde for første Gang forrettet i
Fonten, idet Præsident Brigham Young og Ældsterne Heber C. Kimball og
John Taylor døbte omtrent 40 Personer for deres afdøde Slægtninge og
Venner, medens Ældsterne Willard Richards, Wilford Woodruff og George
A. Smith gave dem Haandspaalæggelse.

Der var i de Dage et Antal ugudelige Mænd i Kirken, som, medens de
foregave at være Sidste-Dages Hellige, gjorde sig skyldige i mange
slette Ting, og ikke tilfredse med selv at gjøre Uret, forsøgte de at
lede Andre til det samme ved at fortælle dem, at Joseph vidste fuld
Besked om deres Foretagender og gav dem Ret til at stjæle osv. De
fortalte, at det var ingen Synd at stjæle fra en Hedning eller
Udenforstaaende, thi Profeten Esaias havde sagt, at Zion skulde »die
Hedningers Mælk« (Es. 60:16), og Mika, at Hedningernes Vinding skulde
»sættes i Ban til Herren og deres Gods til den ganske Jords Herre«
(Mika 4:13). Naar de derfor stjal Noget fra Mænd, som ikke tilhørte
Kirken, sagde de, at de »helligede« eller »diede Hedningers Mælk«, og
retfærdiggjorde sig paa denne Maade. Saa snart disse Handlinger kom for
Dagens Lys, bleve de lagte Kirken til Last; thi disse ugudelige Mænd
sagde, at det var en af Kirkens Lærdomme, og at Joseph havde lært dem
det. Denne Ugudelighed voldte Joseph og de ledende Ældster megen
Bedrøvelse. De gjorde Alt, hvad de kunde, for at bringe saadanne Ting
for Lyset, og udelukkede Enhver fra Kirken, som de vidste havde gjort
sig skyldig i disse Forbrydelser. Baade Joseph og Hyrum offentliggjorde
i Bladene til Underretning for Kirken og Publikum i Almindelighed, at
slige Lærdomme aldrig vare blevne lærte af dem, og at de vare villige
til at ofre deres Tid og Formue til Understøttelse af Landets Love og
Opdagelsen af Enhver, som maatte gjøre Brud paa samme. De tolv Apostle
publicerede ligeledes en Epistel, i hvilken de i skarpe Udtryk fordømte
disse Forbrydelser og citerede fra Lærdommens og Pagtens Bog for at
vise, hvad Herren havde sagt om dem, som vilde røve og stjæle.

»Ifølge de Anskuelser«, skriver »Juvenile Instructor«, »som endnu for
en stor Del ere herskende i Verden med Hensyn til en Profets Udseende
og Maade at optræde paa, maa en saadan bære et langt Skjæg, have langt
Haar og klæde sig paa en aparte Maade. Om han ikke172 £ JOSEPH SMITHS

vasker sig eller beskjærer sine Negle, er det saa meget bedre. Han maa
ikke le eller være munter. Naar han taler, maa hans Røst være dyb og
alvorlig, og naar han gaar, maa hans Gang være langsom og afmaalt. Om
han bor i en Hule. vil det tiltale mange Folk mere, end om han boede i
et Hus; kort sagt, han maa i enhver Henseende være forskjellig fra
andre Mennesker. Det er en Selvfølge, at Alle, som nærede slige
Anskuelser om en Profet, bleve højligen skuffede ved Joseph; thi hvis
en Profet skulde tale, klæde sig og handle paa denne Maade, saa var han
aldeles ulig en saadan. Han havde intet Skjæg, ikke langt Haar, var
meget renlig med sin Person, klædte sig smagfuldt, havde et behageligt
Udseende, et venligt Smil, et glad og muntert Væsen og var meget
naturlig og ligefrem. Han var en stor Hader af alt paataget og
skinhelligt Hykleri, og mange ere de Historier, som fortælles om hans
besynderlige Maade at irettesætte Sligt paa. Han plejede undertiden at
brydes, spille Bold og more sig ved forskjellige Slags Legemsøvelser,
og han vidste, at han ikke derved begik nogen Synd. Det er ikke den
sande Religions Bestemmelse at gjøre Mennesket sørgmodigt, formindske
dets Glæde og bringe det til at sukke og beklage sig eller paatage sig
et langt Ansigt, men derimod at gjøre det lykkeligt. Dette ønskede
Joseph at lære Folket, men i sit Forsøg herpaa blev han ligesom
Frelseren paa sin Tid en Anstødssten for Hyklere og Vantro. De fattede
ham ikke; han angreb deres Fordomme og Traditioner. De haarde Stød, som
Joseph saaledes tildelte Sektisme og paatagen Gudsdyrkelse, have havt
sine gode Følger og have bidraget meget til at forandre den herskende
Anskuelse i Verden med Hensyn til disse Ting.«

Den 17de Marts 1842 paabegyndtes Organisationen af »Nauvoo Fe-male
Relief Soeiety« (Nauvoo kvindelige Hjælpeforening), hvis Øjemed var at
hjælpe de Fattige, pleje de Syge, lindre Enkens og det faderløse Barns
Nød samt udøve ethvert godt og ædelt Princip. Emma Smith, Josephs
Hustru, valgtes til Præsident, Elizabeth N. Whitney og Sarah M.
Cleveland til hendes Raadgivere, Elvira Cail til Kasserer og Eliza R.
Snow til Sekretær. Den Virksomhed, som de udøvede, var temmelig
betydelig og voxede med hver Dag, eftersom Tilstrømningen af Hellige
til Nauvoo fra næsten enhver Del af de Forenede Stater og de britiske
Øer paa den Tid var meget stor. Nauvoo kvindelige Hjælpeforening var
Forløberen for de mange hundrede Hjælpeforeninger af samme Slags, som
nu findes overalt i Verden, hvor de Sidste-Dages Hellige have Stave
eller Grene.

Den 20de Marts prædikede Joseph for en stor Forsamling i Lunden nær ved
Templet. Kisten, hvori Windsor P. Lyons Barns Lig var lagt, og som
sattes foran Forsamlingen, gav Anledning til en Del af hans
Bemærkninger, som her meddeles i Uddrag:

»Præsident Smith læste Aabenbaringens 14de Kapitel og sagde: Den
advarende Røst lyder igjen iblandt os og viser det menneskelige Livs
Usikkerhed. Jeg har i mine ledige Øjelikke tænkt meget over denne
Gjenstand og gjort mig selv det Spørgsmaal: Hvorfor blive smaa,
uskyldige Børn tagne fra os — særlig de, som synes at være172

mest forstandige og tiltrækkende? Den vigtigste Grund, som fremstiller
sig for mit Sind, er den, at Verden er meget ugudelig; der er et
Ordsprog, som siger, at »Menneskene blive svagere og visere«, og hvis
dette er Tilfældet, bliver Verden mere ugudelig og fordærvet. I fordums
Dage havde en retfærdig Mand, en Guds Mand, en Mand med Kundskab, bedre
Lejlighed til at gjøre Godt, til at blive troet og antaget, end den Dag
i Dag, thi i disse Dage møder en saadan Mand megen Modstand og
Forfølgelse hos de fleste af Jordens Indbyggere, og han maa gjennemgaa
megen Sorg her. Herren borttager Mange, selv i den spæde Alder, for at
de kunne blive fri for Menneskets Misundelse og den nærværende Verdens
Sorger og Kvaler; de ere for rene og elskværdige til at leve paa
Jorden. Derfor have vi, om vi ret overtænke dette, Aarsag til at glæde
os over, at de ere befriede fra Elendighed, og at vi snart skulle
samles med dem igjen, i Stedet for at sørge over dem.

Hvilken Anledning er der til Vantro, naar vi næsten daglig maa skilles
fra vore Venner? Aldeles ingen. Den Vantro vil gribe efter ethvert
Halmstraa som Redning, indtil Døden stirrer ham i Øjnene; da viger hans
Vantro for det evige Livs Virkelighed, der med hele sin Kraft hviler
paa ham, og da, naar enhver jordisk Hjælp og Støtte slaar ham fejl,
fatter han tydelig den evige Sandhed, at Sjælen er udødelig. Vi burde
tage mod Advarsel og ikke opsætte vor Omvendelse, til vi ligge paa
Dødslejet; thi ligesom dette Barn er borttagen ved Døden, saaledes
kunne ogsaa baade Ynglinge og Mænd i den kraftigste Alder saa vel som
smaa Børn pludselig blive kaldte ind i Evigheden. Lad da dette være os
en Advarsel. Lad os aldrig opsætte vor Omvendelse eller vente dermed,
til vi ligge paa Dødslejet; thi det er Guds Villie, at Mennesket med
sin Sjæls hele Styrke skal omvende sig og tjene ham, medens det nyder
Helbred, for at sikre sig hans Velsignelse, og ikke vente til
Dødsøjeblikket.

Den Lærdom, at hvis Børn ikke blive døbte eller bestænkede, ville de
gaa til Helvede, er en usand Lærdom, som ikke er stadfæstet i den
Hellige Skrift og heller ikke overensstemmende med Guds Karakter. Alle
Børn ere blevne forløste ved Jesu Kristi Blod, og i det Øjeblik, de
forlade denne Verden, blive de førte hen i Abrahams Skjød. Den eneste
Forskjel mellem den Gamles og den Unges Død er denne, at den ene lever
længere i Himmelen i evig Lys og Herlighed end den anden, og bliver
lidt snarere befriet fra denne elendige, ugudelige Verden. Men al den
Herlighed hinsides tabes undertiden af Sigte, og vi sørge over Tabet;
dog sørge vi ikke som dem, der ere uden Haab.«

Med Hensyn til Evangeliets første Principer hedder det i samme Tale:
»Daab er et Tegn for Gud, Engle og Himmelen, at vi gjøre Guds Villie,
og der er ingen anden Maade under Himmelen, hvorved Mennesket kan
indkomme i Guds Rige og blive frelst i hans Nærværelse, end Tro paa
Jesus Kristus, Omvendelse og Daab til Syndernes Forladelse; da have vi
Løfte om den Helligaands Gave; alle andre Maader ere frugtesløse.172 £

Hvad er Kjendetegnet for de Syges Helbredelse? Haandspaalæg-gelse er
det Tegn eller den Maade, Jakob har betegnet, hvilket ogsaa var en Skik
hos de gamle Hellige, anordnet af Gud, og vi kunne ikke erholde
Velsignelse ved at følge nogen anden Vej end den, Herren har anvist.
Hvis vi vilde forsøge at faa den Helligaands Gave ved andre Midler end
de Tegn og den Maade, Herren har anordnet, vilde vi da modtage den?
Sikkerlig ikke; alle andre Midler vilde slaa fejl; thi Herren siger:
Gjør, hvad jeg befaler, og jeg vil velsigne dig. Der hører visse
Nøgleord og Tegn til Præstedømmet, hvilke maa iagttages for at erholde
Velsignelserne. Tegnet, som Petrus fordrede, var, at Folket skulde
omvende sig og blive døbt til Syndernes Forladelse; da lovede han dem
den Helligaands Gave; paa anden Maade kan den Helligaands Gave ikke
erholdes.

Der er Forskjel paa den Helligaand og den Helligaands Gave. Kornelius
annammede, før han blev døbt, den Helligaand, som for ham var Guds
overbevisende Kraft om Evangeliets Sandhed; men han kunde ikke annamme
den Helligaands Gave førend efter sin Daab. Hvis han ikke havde
efterkommet dette ydre Tegn eller denne Ordi-nance, vilde den
Helligaand, der overbeviste ham om Evangeliets Sandhed, have forladt
ham. Før han havde adlydt disse Ordinancer og faaet den Helligaands
Gave ved Hænders Paalæggelse, vilde han, ifølge Guds Orden, aldrig have
kunnet helbrede de Syge eller uddrive onde Aander; thi Aanderne havde
da været berettigede til at sige, ligesom den onde Aand svarede Skevas
Sønner: »Jesum kjender jeg, og om Paulus veed jeg; men I, hvo ere I?«
(Ap. Gj. 19:15.) Det er lige meget, enten vi leve længe eller kort paa
Jorden, efter at vi ere komne til Kundskab om disse Principer, naar vi
blot ere tro til Enden.«

Før Forsamlingen hævedes, kundgjorde Joseph, at han vilde administrere
Daabens Ordinance i Floden tæt ved sit Hus Kl. 2 samme Dag. Da den
fastsatte Tid kom, var Flodbredden opfyldt af en Mængde Folk, der vare
Øjenvidner til, at Joseph gik ud i Vandet og døbte 80 Personer til
Syndernes Forladelse, og hvad der gjorde denne Scene endnu
interessantere, var, at den Første, der blev døbt, var Hr. Lo-renzo D.
Wasson, en Søstersøn af Emma Smith — den første af hendes Slægtninge,
som annammede Evangeliets Fylde. Efter at Daaben var forrettet, løftede
Profeten sine Hænder mod Himmelen og nedbad Herrens Velsignelse over
Folket; og i Sandhed, Guds Aand hvilede over Mængden til Alles Trøst og
Glæde.

Derefter begave Alle sig atter hen til Lunden, tæt ved Templet, hvor
Haandspaalæggelsens Ordinance blev forrettet, og uagtet Joseph havde
prædiket længe under aaben Himmel og staaet i Vandet, medens han døbte
80 Personer, modtoge dog henved 50 af de Døbte Haands-paalæggelse under
hans Hænder.

Paa den Tid lagde de Hellige i Nauvoo megen Virksomhed for Dagen paa
forskjellig Maade. Arbejdet paa Templet og Nauvoo-Hus skred saaledes
rask fremad, og flere hundrede nette private Bygninger opførtes. Flere
blomstrende Landsbyer og talrige Gaarde172

anlagdes i forskjellige Dele af Hancock County og nærmeste Omegn, saa
vel som i Iowa, paa den venstre Side af Mississippi-Floden. Og for at
vise, hvad fordomsfrie og sandhedskjærlige Mænds Anskuelser vare i de
Dage med Hensyn til Joseph og de Hellige, gjengive vi Følgende fra »The
Advocate«, et Blad, der udgaves i Columbia, Ohio, om »Nauvoo og
Mormonerne«:

Hr. Redaktør! Da jeg fornylig har besøgt Nauvoo, kan jeg ikke undlade
at fortælle Dem, hvilken behagelig Overraskelse der mødte mig der. Jeg
havde nemlig formodet, efter det jeg saa ofte havde hørt sige, at jeg
vilde finde en fattig, uvidende og overtroisk Befolkning, som holdtes i
Trældom af Joseph Smith, dette Folks store Profet. Men til min store
Forundring saa' jeg i Stedet for dette et forstandigt og lykkeligt
Folk. Hver Mand syntes at være beskjæftiget med en eller anden
Næringsvej. Jeg saa' ingen Dovenskab, ingen Umoralitet, ingen Optøjer —
Alle syntes at være tilfredse og kun at passe deres egen Dont. Med
dette Folks Religion har jeg ikke noget at skaffe; hvis de ere
tilfredse med Lærdommen om ny Aabenbaring, have de jo Lov til det.
Landets Grundlov garanterer dem Ret til at dyrke Gud ifølge deres
Samvittigheds Bydende, og hvis de saa let kunne tilfredsstille den, bør
vi, som ere af en anden Mening, ikke klage. Men jeg gjør Indsigelse
imod de mange onde Rygter og falske Beskyldninger, som bestandigt blive
udspredte om dem. Jeg kunde ikke se nogen Tilbøjelighed paa deres Side
til at forstyrre Freden eller overtræde Lovene, og Alt, hvad de
forlange, er at nyde Lovenes Beskyttelse, som de villigt underkaste
sig. De have maaske onde og slette Mennesker iblandt sig, men hvor
finde vi et Samfund, som er fri for dem? Alligevel er jeg overbevist
om, at Mormonerne som et Folk aldrig ville træde Loven under Fødder.

Medens jeg var i Nauvoo, havde jeg udmærket Lejlighed til at se dem
sammen: der afholdtes nemlig et Møde, hvor der var over 5,000 tilstede.
Aldrig i mit Liv har jeg set en Forsamling, som var saa vel klædt og
opførte sig saa roligt; der fandtes ingen beskjænkede eller uordentlige
Personer iblandt dem, og Kvindernes smagfulde Paaklædning kunde ikke
overgaas af Nogen. Under mit tre Dages Ophold der blev jeg vel bekjendt
med deres fornemste Mænd og i Særdeleshed med deres Profet, den berømte
Joseph Smith. Jeg fandt dem høflige, gjæstfrie og frisindede. Joseph
Smith, hvis Gjæst jeg var, behagede mig særdeles. Vore Anskuelser om
Religion vare vidt forskjellige, men han syntes villig til at lade mig
have Ret til at beholde min egen Mening, og det forekommer mig, at vi
burde lade Mormonerne have det samme Privilegium. I Stedet for den
uvidende og tyranniske Lykkeridder, som jeg forventede at se, kan De
forestille Dem min Forbauselse ved at finde en fornuftig, selskabelig
og dannet Herre. I vore hyppige Samtaler gav han mig med største
Beredvillighed enhver Underretning, som jeg bad om. Han er en smuk Mand
paa omtrent 36 Aar og har en meget interessant Familie. I selve Byen
Nauvoo er der nu omtrent 7,000 Indvaanere; Bygningerne ere i
Almindelighed smaa og vidt adspredte. Templet og Nauvoo-Hus ere nu
under Bygning; i Skjønhed, Størrelse og Soliditet ville de
sandsynligvis overgaa enhver anden offentlig Bygning i Staden, og begge
ville maaske komme under Tag før Vinteren.

Efter Alt, hvad jeg saa' og hørte, ledes jeg til at tro, at hvis ikke
Mormonerne blive forstyrrede i deres fredelige Syssel, vil Nauvoo blive
Vestens smukkeste og største Stad, og jeg kan ikke indse, hvorfor de
skulde forulempes, eftersom deres hele Vandel godtgjør, at de ere gode
Borgere og tro Undersaatter, og jeg haaber, at Befolkningen i Illinois
ikke vil faa isinde at forurette et Folk, hvis hele Attraa er at leve i
Fred under Landets Love, og dyrke Gud under deres eget Tag.

En Iagttager fra Adams County.«172 £ JOSEPH SMITHS LEVNETSLØB

FEM OG TYTENDE KAPITEL.

En speciel Konference afholdes i Nauvoo. — Om Daab for de Dode, Zions
Opbyggelse og Guds Riges Fremme paa Jorden. — De gamle Ordinaneer med
Hensyn til Præstedømmet indføres.

Den 6te, 7de og 8de April 1842 afholdtes en speciel Konference i
Nauvoo, i hvilken et Antal af 275 Brødre ordineredes til Ældster under
de tolv Apostles Hænder og strax efter udsendtes for at prædike
Evangeliet. Paa Grund af det slette Vejr, der herskede under
Konferencen, var denne ikke saa godt besøgt som sædvanlig. Den 14de s.
M. skrev Joseph følgende Afhandling for »The Times and Seasotis«:

»Guds store Planer, vedrørende Menneskeslægtens Saliggjørelse, forstaas
kun saare lidt af den saakaldte oplyste Slægt, hvori vi leve.
Mangfoldige og modstridende ere Menneskenes Meninger med Hensyn til
Saliggjørelsens Plan, den Almægtiges Hensigter, Nødvendigheden af at
forberede sig for det tilkommende Liv, de Dødes Tilstand i
Aandeverdenen og Menneskenes Lyksalighed eller Elendighed som Følge af
deres retfærdige eller syndige Vandel efter deres forskjellige Begreber
om Dyd og Ret.

Muhamedaneren anser Hedningen, Jøden, den Kristne og hele den Del af
Verden, som forkaster hans Koran, som Vantro og sender alle til
Fortabelse. Jøden tror, at alle Mennesker, som forkaste hans Religion
og Omskjærelsen, ere Hedninger og ville vorde fordømte. Hedningerne ere
ligesaa vedholdende ved deres Grundsætninger, og de Kristne tro, at
Alle gaa til Fortabelse, som ikke anerkjende deres Trosbekjendelse.

Men medens den ene Del af Menneskeslægten ubarmhjertigt fordømmer den
anden, vaager Universets store Fader over sine Børn med kjærlig Omhu og
skuer ned paa dem med sit milde Øje. Han betragter dem som sine Børn,
og aldeles fri for den Sneverhjertet-hed, som gjør sig gjældende hos
Menneskene, lader han »sin Sol op-gaa over Onde og Gode, og lader regne
over Retfærdige og Uretfærdige«. (Matt. 5: 45.) Han holder Regjeringens
Tøjler i sine Hænder, og han er en viis Lovgiver, der ikke vil dømme
sine Børn efter Menneskenes snævre og indskrænkede Begreber, men »efter
deres Gjerninger« gjorte i Kjødet, hvadenten de ere onde eller gode,
enten de saa ere gjorte i England, Amerika, Spanien, Tyrkiet eller
Indien. Han vil ikke dømme dem efter det Lys, de ikke have, men efter
det Lys, de have; de, som have levet uden Lov, ville vorde dømte uden
Lov, og de, som have havt en Lov, ville vorde dømte efter den samme
Lov. Vi have ingen Aarsag til at betvivle den store Jehovas Visdom og
Dømmekraft; han vil tildele alle Nationer Dom eller Barmhjertighed,
oftersom de fortjene, og han vil tage Hensyn til, hvad Lejlighed de
have havt til at erhverve sig sand Kundskab om Lovene, hvorefter de
regjeres, og om hans egne uransagelige Hensigter med Menneskeslægten;
og naar Guds Planer en Gang skulle172

aabenbares og Fremtidens Slør borttages, ville vi alle komme til at
erkjende, at al Jordens Dommer har handlet ret.

De Kristnes Tilstand efter Døden er et Emne, som har lagt Beslag paa
Filosofernes og de Gejstliges forenede Visdom og Kløgt, og det er
bleven en almindelig antaget Mening, at Menneskets Skjæbne
uigjenkaldeligt afgjøres ved Døden, og at det da bliver enten evigt
lykkeligt eller evigt ulykkeligt; at dersom et Menneske dør uden
Kundskab om Gud, bliver det evigt fordømt, uden nogen Formildelse i
dets Straf, Lindring i Pinen eller selv det mindste Haab om Befrielse i
Evighedernes Løb.

Hvor orthodox dette Princip end er, ville vi dog finde, at det staar i
Strid med den Hellige Skrifts Vidnesbyrd; thi vor Frelser siger: »Al
Synd og Bespottelse skal forlades Menneskene; men Bespottelse imod
Aanden skal ikke forlades Menneskene, * * * hverken i denne Verden, ej
heller i den tilkommende« (Matt. 12: 31, 32), hvilket klar-ligen
antyder, at der gives Synder, som kunne tilgives i den tilkommende
Verden, ihvorvel Bespottelse imod den Helligaand ikke kan tilgives.
Peter siger, idet han taler om Frelseren, at han »gik bort og prædikede
for Aanderne, som vare i Forvaring, som fordum vare gjenstridige, der
Guds Langmodighed ventede i Noæ Dage«. (1 Pet. 3: 19, 20.)

Her have vi altsaa et Vidnesbyrd om, at Frelseren prædikede for
Aanderne i Fængslet — for Aander, der havde været fængslede lige siden
Noæ Dage. Og hvad prædikede han for dem? At de fremdeles skulde blive
der? Ingenlunde. Lad hans egne Ord afgjøre Spørgsmaalet. »Han haver
sendt mig til at kundgjøre Evangelium for de Fattige, at helbrede dem,
som have et sønderknust Hjerte, at forkynde de Fangne, at de skulle
lades løs, og at de Blinde skulle faa Syn, at udlade Plagede i Frihed.«
(Luke 4: 18.) Esaias siger: »Til at udføre de Bundne af Fængsel, dem,
som sidde i Mørke, af Fængsels Hus.« (Es. 42: 7.) Det er indlysende
heraf, at han ikke blot gik hen for at prædike for dem, men for at
udfri dem af Fængslet. Idet Esaias taler om de Straffedomme, der skulle
ramme Jordens Befolkning, siger han: »Landet skal aldeles rave som den
Drukne, og bort-flyttes som en Nathytte; thi dets Overtrædelse er svar
over det, og det skal falde og ikke staa op ydermere. Og det skal ske
paa den samme Dag, at Herren skal hjemsøge de Højes Hær i det Høje og
Jordens Konger paa Jorden. Og de skulle samles tilhobe, som Bundne
samles til en Hule, og blive lukte i Fængsel; men de skulle hjemsøges
(besøges) mange Dage derefter.« (Es. 24: 20—22.)

Saaledes se vi, at Gud handler ens med alle Mennesker, og at ligesom
de, der levede før Syndfloden, havde deres Besøgelsesdag, saaledes
ville ogsaa de Personer, som Esaias her hentyder til, faa deres
Besøgelses- og Befrielsesdag efter at have været mange Dage i Fængsel.

Den store Jehova kjendte alle de Begivenheder, der staa i Forbindelse
med Saliggjørelsens Plan, før Jorden rullede ind i Tilværelsen, eller
før »Morgenstjernerne sang af Glæde«; thi Fortid, Nutid og Fremtid vare
og ere for ham et evigt Nu. Han forudsaa Adams172 £ JOSEPH SMITHS

Fald og hvorledes de, som levede før Syndfloden, vilde falde i
Overtrædelse; han kjendte Syndens Dyb, hvori alle Mennesker vilde
synke, Menneskenes Svaghed og Styrke, deres Magt og Herlighed, deres
Frafald og Forbrydelser, deres Retfærdighed og deres Misgjerninger; han
saa' deres Fald og deres Oprejsning; han kjendte og lagde Saliggj
øreisens Plan; han forudsaa alle Nationers Skjæbne; han ordnede alle
Ting efter sin egen Villie; han veed, i hvilken Tilstand baade de
Levende og de Døde befinde sig, og har taget visse Forholdsregler for
deres Gjenløsning, afpassede efter deres forskjellige Omstændigheder og
Guds Riges Love, være sig i denne eller i den tilkommende Verden.

De Begreber, som Nogle have dannet sig om Guds Retfærdighed, Dom og
Barmhjertighed, ere altfor taabelige til, at noget fornuftigt Menneske
skulde tage Notits deraf. Saaledes er det f. Ex. en almindelig antagen
Tro, fælles for mange af vore orthodoxe Prædikanter, at dersom En dør
i, hvad de kalde, en uomvendt Tilstand, maa han evindelig forblive i
Helvede, uden noget som helst Haab; Evighed efter Evighed maa han
tilbringe i Pine, der aldrig, aldrig, aldrig faar Ende, og dog er
Aarsagen til hans Fordømmelse ofte at søge i de ubetydeligste
Tilfældigheder. Blot den Omstændighed, at en af disse Bodsprædikanters
Sko eller Kjole er gaaet itu, eller de særegne Livsforhold, hvori et
Individ er stillet, kunne maaske være den indirekte Aarsag til hans
Fordømmelse eller til, at han ikke bliver frelst.

Jeg vil nævne et Tilfælde, som ikke er saa ualmindeligt: To Personer,
som have været lige ugudelige, og som have forsømt Religionen, blive
begge syge paa en og samme Tid. Den ene af dem har det Held at blive
besøgt af en Religionslærer, og han bliver omvendt nogle faa Øjeblikke
før sin Død; den anden sender Bud efter tre forskjellige
Religionslærere, en Skræder, en Skomager og en Blikkenslager.
Blikkenslageren har en Hank at lodde paa en Kande, Skræ-deren har et
Knaphul at gjøre færdig paa en Frakke, hvormed der er Hastværk, og
Skomageren skal have en Støvle flikket — Ingen af dem kommer tidsnok!
Manden dør og gaar til Helvede. Den ene af dem bliver modtaget i
Abrahams Skjød, kommer i Guds Nærværelse og nyder evig og uforstyrret
Lyksalighed, medens den anden, der var ligesaa god som den første,
hjemfalder til evig Fordømmelse, uophørlig Pine og haabløs
Fortvivlelse, blot fordi en Mand havde en Støvle at reparere, et
Knaphul at sy eller en Hank at lodde.

Jehovas Planer ere ikke saa uretfærdige, den Hellige Skrifts Udtalelser
ere ikke saa sværmeriske, og Saliggjørelsens Plan er ikke saa
uforenelig med sund Fornuft. En saadan Handlemaade vilde optænde Guds
Vrede; Englene vilde skjule deres Aasyn af Skam derover, og ethvert
dydigt og fornuftigt Menneske vilde gyse tilbage derved.

Dersom de menneskelige Love tildele Enhver efter Fortjeneste og straffe
alle Delinkventer efter deres Forbrydelses Størrelse, vil Gud visselig
ikke være grusommere end Mennesket; thi han er en viis Lovgiver, og
hans Love ere mere upartiske, hans Forordninger retfærdigere og hans
Kjendelse fuldkomnere end Menneskets; og ligesom Mennesket dømmer sit
Medmenneske ved Lov og straffer det172

efter den samme Lov, saaledes dømmer Himmelens Gud »efter Gjer-ningerne
gjorte i Kjødet«.

At sige, at Hedningerne skulle blive fordømte, fordi de ikke tro
Evangeliet, vilde være urimeligt, og at sige, at Jøderne skulle
fordømmes, fordi de ikke tro paa Jesus, vilde være ligesaa urimeligt;
thi »hvorledes skulle de tro paa den, om hvem de ikke have hørt? men
hvorledes skulle de høre, uden at der er Nogen, som prædiker? men
hvorledes skal Nogen prædike, dersom de ikke blive udsendte?« (Rom. 10:
14, 15.) Følgelig ere hverken Jøderne eller Hedningerne strafskyldige,
fordi de forkaste Sektismens modstridende Meninger, ej heller fordi de
forkaste hvilket som helst andet Vidnesbyrd, uden det, der er sendt af
Gud; thi ligesaa lidt som Nogen kan prædike uden at være udsendt,
ligesaa lidt kan Høreren tro, uden han hører Nogen, som er sendt, og
kan ikke blive fordømt for det, han ikke har hørt, og da han saaledes
er uden Lov, vil han vorde dømt uden Lov.

Naar vi tale om Velsignelserne, der henhøre til Evangeliet, og om
Følgerne af Ulydighed mod sammes Forskrifter, bliver det Spørgsmaal
ofte rettet til os: Hvorledes gaar det saa vore Forfædre? Ville de alle
blive fordømte for ikke at have adlydt Evangeliet, naar de aldrig have
hørt det? Aldeles ikke; men de ville have det samme Privilegium, som vi
her nyde, formedelst det evige Præstedømme, hvilket ikke blot
administrerer paa Jorden, men ogsaa i Himmelen og alle den store
Jehovas Husholdninger. Af denne Grund ville de Personer, som Esaias
omtaler, blive besøgte af dem, som holde Præstedømmet, og komme ud af
deres Fængsel efter det samme Princip, som de, der vare gjenstridige i
Noæ Dage, bleve besøgte af vor Frelser (der havde det evige,
Melkisedekske Præstedømme, hvilken prædikede Evangeliet for dem i
Fængslet! Og for at de kunde efterkomme alle Evangeliets Fordringer,
maatte deres levende Venner lade sig døbe for dem og saaledes opfylde
Guds Bud, der lyder: »Uden Nogen bliver født af Vand og Aand, kan han
ikke indkomme i Guds Rige.« (Joh. 3:5.) De bleve naturligvis ikke døbte
for sig selv, men for deres Døde.

Krysostomus siger, at Marcioniterne praktiserede Daab for deres Døde.
Efter at en Katekumen var død, lagde et levende Menneske sig under den
Afdødes Seng; derpaa nærmede de sig Sengen og spurgte den Døde, om han
vilde annamme Daab, og da han intet Svar gav, svarede den Anden for
ham. og sagde, at han vilde døbes i hans Sted; og saaledes døbte de den
Levende for den Døde.

Kirken var naturligvis falden paa den Tid og Fremgangsmaaden vel heller
ikke den rigtige; men denne Gjenstand er tydeligt nok omtalt i
Skriften, thi Paulus siger med Hensyn til denne Læresætning: »Hvad
monne de ellers gjøre, som døbes for de Døde, dersom de Døde aldeles
ikke oprejses? hvi døbes de da for de Døde?« (1 Kor. 15: 29.) Derfor
var det, at saa stort et Ansvar hvilede paa den Slægt, i hvilken vor
Frelser levede, »thi,« siger han, »alt det retfærdige Blod skal komme
over eder, som er udgydt paa Jorden, fra den retfærdige Abels Blod

hvilken I sloge ihjel imellem Templet og Alteret. Sandelig siger jeg
eder, alt dette skal komme over denne Slægt«. (Matt. 23:35, 36.) Thi da
de havde større Privilegier end nogen anden Generation, ikke alene dem
selv betræffende, men ogsaa med Hensyn til deres Afdøde, var deres Synd
større, da de ikke blot forsømte deres egen Salig-gjørelse, men ogsaa
deres Forfædres, og derfor blev disses Blod krævet af deres Hænder.

Da nu Guds store Hensigter nærme sig deres Fuldbyrdelse, og Alt, hvad
Profeterne have talet, opfyldes, og da Guds Rige er grundfæstet paa
Jorden, og den gamle Tingenes Orden er gjenoprettet, har Herren
aabenbaret denne Pligt og Velsignelse for os, og Befalingen er til os
at lade os døbe for vore Døde, hvorved Obadias's Ord opfyldes, naar han
siger: »Og Frelsere skulle opkomme paa Zions Bjerg at dømme Esaus Bjerg
(Levningen af Esau), og Riget skal høre Herren til.« (Obad. 1 : 21.)

Et Blik paa disse Ting overbeviser os om Skriftens Sandhed, om Guds
retfærdige Handlemaade med Mennesket, om at alle Mennesker ere stillede
paa en lige Fod, og at disse Ting stemme overens med alle
Retfærdighedens og Sandhedens Grundsætninger. Vi ville slutte med
Apostlen Peters Ord: »Thi det er nok, at vi i den forbigangne Livs Tid
have bedrevet Hedningernes Villie.« »Derfor er Evangelium forkyndt for
de Døde, at de vel skulle dømmes for (i Lighed med) Mennesker i Kjødet,
men leve for Gud i Aanden.« (1 Pet. 4:3, 6.)

Den 16de April udkom det første Nummer af »The Wasp«, et ugentlig
Nyhedsblad, der udgaves i Kunstens, Videnskabens, Literaturens,
Agerdyrkningens, Manufakturens og Handelens Interesse, og redigeredes
af Ældste William Smith, Josephs Broder, i Nauvoo.

Den 2den Maj skrev Joseph atter følgende Redaktionsartikel for »The
Times and Seasons«:

»Tempelarbejdet skrider raskt fremad; store Anstrengelser gjøres af de
Hellige allevegne for at paaskynde dets Fuldendelse, hvilket vi haabe
vil finde Sted til Efteraaret. Medens Mange have anvendt en Tiendedel
af deres Tid paa Templet, have Andre ydet ligesaa villigt en Tiendedel
af al deres Indtægt, saa vel som deres Helligelses-ofre i samme store
Øjemed. Siden Kirken blev oprettet, have vi aldrig set større Iver og
Villighed hos de Hellige til at efterkomme Jehovas Befalinger end netop
nu. De have aldrig lagt saa megen Begejstring, saa megen Opofrelse, saa
megen Nidkjærhed for Dagen, som siden Herren bød: »Lad Templet blive
bygget ved mit Folks Tiende.« Baade Unge og Gamle synes at være grebne
af en hidtil ukjendt liberal og hjælpsom Aand, ja selv Fremmede, der
ikke ere af vor Tro, have ydet med Gavmildhed af deres Midler for at
fremskynde dette store Værk.

Vi ville derfor gjennem disse Linier bringe Alle, baade Unge og Gamle,
i Kirken saa vel som udenfor, vor hjerteligste Tak for den
uforlignelige Liberalitet, Flid, Imødekommenhed og Lydighed, som de
have lagt for Dagen i denne Tid. Personlig have vi ingen Fordel deraf,
men naar Alle tage fat paa Værket med forenede Kræfter, lettes vort
Ansvar og vor Byrde betydelig.172

£ JOSEPH SMITHS LEVNETSLØB 238

Guds Rige er en Sag af fælles Interesse for Alle; vi ere alle Lemmer af
det samme Legeme; vi ere alle delagtige i den samme Aand, ere døbte med
den samme Daab og besjæles af det samme herlige Haab. Zions Opbyggelse
og Guds Riges Fremme er ligesaa meget een Mands Pligt som en Andens;
den eneste Forskjel bestaar deri, at En er kaldet til at udføre een
Pligt, og en Anden har en anden Pligt at varetage; »men naar eet Lem
lider, lide de alle; naar eet Lem bliver holdt i Ære, glæde alle
Lemmerne sig med; og Øjet kan ikke sige til Haanden: Jeg haver dig ikke
behov, eller Hovedet til Fødderne: Jeg behøver eder ikke.«
Parti-Interesser, personlige Følelser og egenkjærlige Hensigter bør
altsammen lægges tilside — vi bør alle gaa op i det store fælles Værk.

Zions Opbyggelse er en Sag, som har været af stor Interesse for Guds
Folk i enhver Tidsalder; det er et Emne, som Ypperstepræsterne,
Profeterne og Kongerne have omhandlet med øjensynlig Glæde; de have med
Længsel skuet hen til den Dag, paa hvilken vi nu leve, og inspirerede
af salig Fryd have de beskrevet, besunget og profeteret om denne vor
Dag, men de maatte dø uden at opleve den. Vi ere det begunstigede Folk,
hvem Herren har udkaaret til at opbygge det Sidste-Dages Rige; det er
bleven os forundt at skue, at deltage i og at fremme Tidernes Fyldes
Husholdning, i hvilken Gud vil samle alt det, som er i Himmelen og paa
Jorden, til eet, da Guds Hellige skulle indsamles fra alle Jordens
Nationer, Stammer og Folk, da Jøderne skulle indsamles til deres Land
og de Ugudelige ødelægges, som Profeterne have sagt. Guds Aand vil
hvile over hans Folk, medens den vil blive unddragen de øvrige
Nationer; og alle Ting, det være sig i Himmelen eller paa Jorden, ville
blive forenede til eet i Kristo. Præstedømmet i Himmelen vil forene sig
med Præstedømmet paa Jorden. Hans Naade vil hvile over os, og vore Børn
ville staa op og velsigne vort Navn, ja endnu ufødte Slægter ville med
taknemmelig Glæde skue tilbage paa vort Arbejde, vor Opofrelse, vore
Trængsler og vore Lidelser, * * * da vi virkede saa utrættelig for at
grundfæste det Værk, der er bestemt til at nedbryde Mørkets Magt, rense
Jorden og frelse hele Menneskeslægten.«

»Onsdag den 4de,« skriver Joseph, »tilbragte jeg i mit Privatkontor
(saaledes kaldet, fordi jeg her opbevarer mine hellige Skrifter og
Oversættelser af gamle Oldtidsoptegnelser) i Raad med James Adams,
Hyrum Smith, Newel K. Whitney, George Miller, Brigham Young, Heber C.
Kimball og WTillard Richards. Jeg belærte disse Brødre om Præstedømmets
Orden, forrettede Tvætninger, Salvelser og Begavelser, og meddelte
Nøgler, henhørende til det Aaronske Præstedømme og derefter igjennem
alle Grader til den højeste Orden i det Melkisedekske Præstedømme, samt
belærte dem om de Grundsætninger, hvorved ethvert Menneske kan sikre
sig en Fylde af de Velsignelser, der ere beredte for den Førstefødtes
Menighed, og naa en evig Plads i Elohims Nærværelse. I dette Raad blev
den gamle Orden indført for første Gang i disse sidste Dage. Disse
Belærelser vare af en aandelig Beskaffenhed og kun bestemte for dem,
som kunne fatte aandelige Ting. Og det, som blev disse Mænd meddelt,
vil i Tidens172 £ JOSEPH SMITHS LEVNETSLØB

Løb blive meddelt alle de Hellige i denne Husholdning, saa snart de ere
beredte til at annamme samme og et passende Hus bliver bygget, hvori de
kunne meddeles; selv de svagere Hellige kunne modtage disse
Velsignelser. Lad de Hellige derfor være nidkjære i at bygge Templet
saa vel som andre Bygninger, som de blive befalede af Gud til at bygge.
Lad dem leve i Ydmyghed, Tro og Bestandighed og med Taalmodighed
oppebie Herrens Tid, samt være forvissede om, at alt det, som der
hentydes til i dette Raad, altid ordnes ifølge Aabenbaring fra Gud.

Den næste Dag afrejste General Adams til Springfield, og de øvrige af
Raadet fra igaar fortsatte Mødet paa samme Sted, og jeg og Broder Hyrum
modtoge efter Tur fra hinanden det Samme, som jeg havde meddelt dem den
foregaaende Dag.«

SEX OG TYVENDE KAPITEL.

Nauvoo-Legionen holder Parade. — John C. Bennett som Forræder mod
Joseph. — Joseph fjerner sig for en Tid fra Nauvoo. — En mærkelig
Profeti og dens Opfyldelse. — Orrin P. Rockwell arresteres, fængsles,
løslades etc. — Joseph

vender tilbage til Nauvoo.

Den 7de Maj 1842 holdtes der Militærparade i Nauvoo, og Joseph
mønstrede selv som Dagens Øverstbefalende Legionen, der nu bestod af 26
Kompagnier med en Styrke af omtrent 2000 Mand. Dommer Stephen A.
Douglas holdt paa samme Tid Ret i Carthage, men der herskede en saadan
Bevægelse der i Anledning af denne Militærparade og Mønstring, at han
hævede Retten og begav sig med nogle af de fornemste Lovkyndige til
Nauvoo for at være nærværende ved Lejligheden. Foruden disse var der et
betydeligt Antal Fremmede tilstede. Efter Mønstringen indbødes
Legionens samtlige Officerer med deres Damer samt Dommer Douglas og
hans Venner til Middag hos Joseph. Om Eftermiddagen inddeltes Legionen
i Kohorter og udførte en livlig Skinfægtning, efter hvilken Joseph
holdt en højst opmuntrende og passende Tale. Med Hensyn til denne
Skinfægtning og General Bennetts Optræden mod Joseph ved den Lejlighed
skriver han:

»Jeg blev anmodet af General Bennett om at overtage Kommandoen over den
første Kohorte under Skinfægtningen, hvilket jeg afslog. General
Bennett opfordrede mig dernæst til at indtage min Stilling under
Fægtningen bagved Kavalleriet foruden min Stab, men Kaptejn Albert P.
Rockwood, min Livgardes Anfører, gjorde Indsigelse og holdt sig tæt ved
min Side, og jeg valgte min egen Stilling. Dersom General Bennetts
sande Følelser for mig ikke blive aabenbarede for Verden om en meget
kort Tid, er det muligt, at hin Aands stille Hvisken, som paa
Paradepladsen tilhviskede mig, at »der laa Ondt paa Bunden af denne
Skinfægtning«, var falsk; en kort Tid vil afgjøre dette. Lad John C.
Bennett besvare paa Dommens Dag: »Hvorfor opfordrede De mig til at
anføre en af Kohorterne og172

at indtage min Stilling foruden min Stab under Skinfægtningen den 7de
Maj 1842, hvor mit Liv kunde være bleven et Offer, og Ingen have vidst,
hvem der udførte Gjerningen?«

Joseph havde Ret; General Bennetts senere Opførsel beviste Sandheden af
hans Ord. Denne Mand var ankommen til Nauvoo omtrent l1/« Aar i
Forvejen og foregav at have et stærkt Ønske om at se de Hellige nvde
deres Rettigheder. Han var en Mand med temmelig gode Evner og havde en
Del Indflydelse, men de, som kjendte ham nøjere, nærede kun liden
Tiltro til ham. Efter sin Ankomst til Nauvoo forenede han sig med
Kirken og var tilsyneladende meget nidkjær og hengiven for Sandhedens
Sag. Han blev snart en fremragende Mand og valgtes blandt Andet til
Borgmester for Staden Nauvoo. Da Rygtet om hans Forening med Kirken
blev almindelig bekjendt, ankom et Brev til Nauvoo fra en af Bennetts
tidligere Naboer, hvori det anførtes, at han havde en Kone og to Børn
levende i Ohio. Brevets Afsender advarede Folket imod ham, og anførte,
at han var en meget slet Mand. Der blev imidlertid i Begyndelsen ikke
taget videre Hensyn til dette Brev, da man vidste, at gode Mænd ofte
blive bagvaskede, og man antog, at Brevskriverens Angivelser ikke vare
paalidelige. Af denne Aarsag blev Brevet holdt hemmeligt, men blev paa
samme Tid bevaret.

En Tid efter sin Daab vedligeholdt Bennett et godt ydre Udseende, og
var meget omhyggelig for at faa Joseph og Folket til at tro, at han var
en sand Hellig; men dette varede ikke længe. For at opnaa sin Hensigt
med Søstrene fortalte han dem mange ugudelige Løgne om Joseph, der
gjorde Alt for at frelse ham, men til ingen Nytte. Bennett vedblev med
sin Ugudelighed, indtil Joseph, som var bestemt paa at standse saadanne
Handlinger for Fremtiden, protesterede imod dem offentlig. Den 17de Maj
opgav General Bennett sit Embede som Staden Nauvoos Borgmester, da han
vidste, at hans Vederstyggeligheder vare ved at komme for Lyset, og
haabede ved Nedlæggelsen af sit Embede at faa Folket til at tro, at han
var uskyldig. Samme Dag blev Joseph valgt til Borgmester i hans Sted.

I et specielt Møde af Byraadet et Par Dage efter spurgte Joseph
Bennett, om han havde Noget imod ham; han gjorde dette paa Grund af de
mange Rygter, der verserede i Staden, og for at berolige den offentlige
Stemning. Bennett stod frem for dette Raad samt et Hus fuldt af
Tilhørere og sagde, at han vidste ikke af at have havt nogen
Udestaaelse med nogen af Kirkens ledende Mænd; og paa følgende
Opfordring af Joseph: »Vil De behage at afgive en sanddru og bestemt
Erklæring om, hvor vidt De kjender Noget, der kan være nedsættende for
min Karakter,« svarede han: »I al min Omgang med Præsident Smith, saa
vel offentlig som privat, har jeg altid fundet, at han var en Mand af
strengeste Dyd.« Samme Dag afgav han følgende edelige Vidnesbyrd for
Raadmand Daniel H. Wells:

»Nauvoo, Illinois, den 17de Maj 1842.

John C. Bennett mødte i Dag personlig for mig, Daniel H. Wells,
Raadmand for Nauvoo City, og erklærede paa sin hellige Ed, saasom Loven
foreskriver, at Joseph Smith aldrig havde lært ham Noget, sopa i
mindste MaadeJOSEPH SMITHS LEVNETSLØB

strider imod Evangeliets Principer, Moralen eller Guds eller
Menheekenes Love, hverken direkte eller indirekte, hverken i Ord eller
Gjerning. Tillige erklærede han, at ham bekjendt havde Joseph Smith
aldrig set gjennem Fingre med nogen som helst upassende V andel,
hverken i det offentlige eller private Liv, og han havde aldrig lært
ham under fire Øjne, at utugtig, ukysk Omgang med Kvinder var under
visse Omstændigheder tilladeligt, og var heller ikke vidende om, at han
nogensinde havde lært Andre Saadant.

Beediget og undertegnet hos mig Dags Dato.

Daniel H. Wells, Raadmand, c

Da Bennett afgav dette Vidnesbyrd, foregav han at have til Hensigt at
omvende sig og gjøre Ret, men det varede ikke længe, før han atter
gjorde sig skyldig i de samme Overtrædelser som tilforn. Den 25de Maj
underrettedes han om, at det Første Præsidentskab, de Tolv og
Biskopperne havde unddraget ham deres Fællesskab og vare i Færd med at
offentliggjøre hans Vederstyggeligheder. Den følgende Dag overværede
han et Møde i Frimurerlogen, hvor Joseph og omtrent 100 af Brødrene
vare tilstede. Han tilstod her sine vanhellige og ukyske Handlinger,
græd som et Barn og erkjendte, at han havde fortjent den strengeste
Revselse og bad om at blive skaanet for Udelukkelse. Hans Anger og
Bedrøvelse syntes i Øjeblikket saa dvb og oprigtig, at Joseph
forbarmede sig over ham og i Forening med de andre Brødre tilgav ham.

Strax derpaa forlod Bennett Nauvoo, men saa snart han var taget bort,
begyndte han at udsprede de værste Løgne og Beskyldninger om Joseph og
de Hellige. Ifølge hans Angivelser fortjente de ikke at leve. Medens
han foregav at være et Medlem af Kirken og at have stor Tro paa Værket,
skrev han adskillige heftige Artikler angaaende de Helliges
Forfølgelser i Missouri. Under disse Artikler skrev han ikke sit eget
Navn, men »Joab, General i Israel«. Efter at han forlod Nauvoo og skrev
mod Joseph og Kirken, citerede han fra disse Artikler for at vise
Publikum, hvilket forrædersk og blodtørstigt Folk »Mormonerne« var, men
han var meget omhyggelig med ikke at fortælle dem, at han var den samme
»Joab«, som havde skrevet disse Artikler. En Bog, som han derpaa udgav,
vakte en Del Ophidselse, der dog ikke varede længe. Sine øvrige Dage
henlevede han i Elendighed; nogle Aar før sin Død havde han ofte meget
heftige Krampeanfald og var for en Del berøvet Brugen af sine Lemmer og
sin Tunge; uden saa meget som en Ven til at begræde sin Bortgang døde
han omsider i Foraaret 1868.

Sidney Rigdon og hans Familie sympathiserede med Bennett og var bleven
paa virket af hans Aand, men en mærkelig Begivenhed i hans Familie, en
svg Datters mirakuløse Gjenbringelse til Liv og Helbred, bevirkede, at
han atter vaagnede op til Bevidsthed om sine Pligter og for en Tid
søgte at forbedre sig.

I Begyndelsen af Maj var der skudt paa forhenværende Guvernør for
Missouri, Lilburn W. Boggs, og han var bleven saaret i sit eget Hus i
Independence, Jackson County; den 20de Juli gik han til Fredsdommer
Samuel Weston og erklærede under Ed, at han troede, det var Orrin P.
Rockwell, der havde skudt paa ham, og ansøgte Guvernør Reynolds om at
fordre nævnte Rockwell udleveret af Gu-

vernøren for Illinois for derpaa at føre ham til Jackson County i
Forhør. Boggs svor ligeledes, at han troede, Joseph var Medskyldig
eller Ophavsmand til dette Overfald, hvorpaa Guvernør Reynolds
opfordrede Guvernør Carlin til at udlevere ham Joseph og Rockwell.
Carlin udstedte strax en Paagribelsesordre, og den 8de August blev
Joseph arresteret af Sheriffen for Adams County og hans to Medhjælpere.
Saa snart de vare blevne arresterede, udstedte Municipal-retten i
Nauvoo en Habeas-corpus Skrivelse for at faa Joseph og Rockwell
forhørte der paa Stedet; men Embedsmændene nægtede at anerkjende
Municipalrettens Indblanding i Sagen og vendte derpaa tilbage til
Guvernør Carlin for at indhente nærmere Instruxer des-angaaende.

Dette Forlangende om at føre Joseph til Missouri var ikke alene
uretfærdigt, men ogsaa lovstridigt; thi selv om han havde været skyldig
i den Forbrydelse, som Boggs tillagde ham, gaves der dog ingen Lov,
ifølge hvilken han kunde blive bortslæbt til Missouri i Forhør. Det
Hele var kun et Paaskud af Boggs for at faa Joseph i sin Vold og ved en
passende Lejlighed ombragt. Med Salomons Ord i Minde, at »en Træsk ser
Ulykke; men de Vanvittige gaa over og straffes« (Ord. 22: 3), fandt
Joseph det raadeligt at fjerne sig fra Byen, før Sheriffen kom tilbage.
Han tog saaledes først over Floden til sin Onkel John Smith i Iowa og
opholdt sig her et Par Dage; derpaa vendte han tilbage over Floden og
tog Ophold hos Broder Edward Sayers, der boede i en Skov nogle Mile
norden for Nauvoo. Her forblev han, indtil det rygtedes, at hans
Skjulested var bleven opdaget, da han derpaa flyttede til Broder Carlos
Grangers Bopæl.

Under Josephs Fraværelse fra Staden var der forskjellige Rygter i Omløb
med Hensyn til den Fremgangsmaade, Embedsmændene havde isinde at
anvende for at faa fat paa ham. Dersom de ikke selv kunde finde ham,
sagde de, vilde de bringe et saa stort Antal Mænd til Nauvoo, at
ethvert Hus kunde blive gjennemsøgt, og dersom han endda ikke var til
at finde, vilde de gjennemsøge hele Staten og ikke hvile, før de havde
fundet ham. Disse Rygter fremkaldte en Del Uro og Bekymring hos nogle
af Brødrene, men Joseph selv var ganske rolig og formanede dem til ikke
at skjænke slige Rygter for megen Opmærksomhed.

Fra sine Skjulesteder skrev og modtog han ofte Breve og varetog paa
denne Maade sine vanlige Forretninger. I et Brev, som han modtog fra
Wilson Law, der var bleven valgt til General-Major i Legionen i Stedet
for John C. Bennett, hedder det: »Tillad mig at forsikre Dem, at jeg af
mit ganske Hjerte slutter mig til de Meninger og Anskuelser, som De saa
ædelt og følsomt har fremsat; og saa længe mit Hjerte banker, eller
denne Haand, som nu skriver, er i Stand til at drage og føre et Sværd,
kan De forlade Dem paa, at det staar til Deres Tjeneste i Sandhedens og
Frihedens herlige Sag.« Man skulde neppe tro, at den Mand, der skrev
disse Linier, i mindre end 18 Maaneder vilde nedlade sig til at danne
et Komplot for at dræbe sin foregivne Ven, og dog var dette Tilfældet.
Baade Wilson og William Law, der var en af Josephs Raadgivere,JOSEPH

vare meget slette Mænd; de faldt begge fra og bleve to af Josephs
bitreste Fjender. De indgik Forbund med Pøbelen og bidroge maaske mere
end nogen Anden til at iværksætte Josephs Mord.

En mærkelig Profeti, som Joseph den 6te August 1842 ytrede, bør ikke
undlades at blive kortelig berørt. I Forening med et betydeligt Antal
Personer, deriblandt General James Adams (der fungerede som deputeret
Stormester for Frimurerne i Staten Illinois), tog han den nævnte Dag
over Floden til Montrose i Iowa. Hensigten med deres Besøg i Montrose
var at oprette en Frimurerloge der. Medens Stormester Adams var i Færd
med at give Instruxer til den nylig indsatte Mester for Logen, havde
Joseph i Læ af Bygningen en Samtale med flere af Brødrene om de
Helliges Forfølgelser i Missouri og den stadige Fortræd, der blev dem
tilføjet af deres Fjender. Med Hensyn til denne Samtale siger Joseph:
»Jeg profeterede, at de Hellige vilde vedblive at lide megen Trængsel,
og at de omsider vilde blive drevne til Klippebjergene; at mange vilde
apostasere og andre blive dræbte af deres Forfølgere, eller miste deres
Liv som Følge af Anstrengelse eller Sygdom; men nogle af dem, hvis Liv
skulde bevares, vilde drage mod Vesten og der hjælpe til at anlægge
Settlementer og bygge Stæder og se de Hellige blive et mægtigt Folk
imellem Klippebjergene.« Der var kun Faa, som den Gang forstod, at
Opfyldelsen af denne Profeti var saa nær forhaanden, som Tilfældet var,
thi de Hellige ved bleve at lide megen Trængsel, mange faldt fra, andre
bleve dræbte af deres Forfølgere eller omkom formedelst Anstrengelse
ved at blive drevne fra deres Hjem af Pøbelen, og atter andre, hvis Liv
bevaredes, naaede Klippebjergene, hvor de have hjulpet til at anlægge
Settlementer og bygge Stæder og have set de Hellige blive et mægtigt
Folk; men Joseph selv oplevede ikke at se sin Forudsigelse gaa i
Opfyldelse.

For at undgaa Bogg's Efterstræbelser havde Orrin P. Rockwell forladt
Nauvoo samtidig med Joseph og var taget til de østlige Stater. Her
forblev han indtil Begyndelsen af Aaret 1843, da han begav sig paa
Tilbagevejen til Nauvoo, men allerede ved sin Ankomst til St. Louis
blev han anholdt og arresteret af en Mand ved Navn Fox paa Anklage af
en vis Elias Parker, der svor, at han var den samme Orrin P. Rockwell,
der var beskyldt for at have forsøgt at dræbe Lilburn W. Boggs. Efter i
et Par Dage at have siddet fængslet i St. Louis førtes han til
Independence i Jackson County, men nød her en slet Behandling og var
ofte udsat for at blive dræbt.

Da Joseph erfarede, at Rockwell var bleven arresteret, profeterede han,
at han skulde slippe uskadt bort fra Missourianerne. Dette gik ogsaa i
Opfyldelse, uagtet Rockwell ofte blev truet med Døden og man ved et Par
Lejligheder under hans Transport til og fra Liberty, Clay County, i
Forhør, havde lagt Planer for at overfalde og myrde ham paa Vejen.
Grand-Juryen kunde ikke opdrive noget Vidnesbyrd til Bevis for, at han
havde skudt paa Boggs, hvor meget end Pøbelen ønskede det.

Joseph H. Rej'nolds, der den Gang var Sheriff for Jackson County,
fortalte Broder Rockwell, at han var i Færd med at tage til Illinois

for at arrestere Joseph, og foreslog ham at tage med og forraade Joseph
i hans Hænder. Som Vederlag skulde han faa en hvilken som helst Sum
Penge, han vilde nævne, men Rockwell afslog med Harme Tilbudet.
Reynolds tog derpaa afsted til Nauvoo, og Rockwell, der saa', hvilken
Fare der truede Joseph, var saa ængstelig paa hans Vegne, at han
formelig følte Krampetrækninger i sit Kjød. Medens han sad og
overvejede sin beklagelige Stilling, hørte han en Due neddale paa
Vinduet i det øvre Værelse af det Fængsel, hvor han sad indespærret.
Duen begyndte at kurre og fløj derpaa bort igjen. Strax efter kom den
tilbage til hans eget Vindue, hvor en Rude var slaaet i Stykker, og
krøb ind imellem Jerngitteret, hvis Stænger vare anbragte omtrent 21/2
Tomme fra hinanden. Den fløj flere Gange omkring Fængselsdøren uden at
sætte sig, men vedblev at kurre, indtil den igjen krøb igjennem
Gitteret og forsvandt ud af det itu-slagne Vindue. Broder Rockwell
betragtede dette som et gunstigt Tegn; hans Krampetrækninger ophørte,
og han var fra nu af fuldkommen overbevist om, at det ikke vilde lykkes
Fjenderne at bringe Joseph til Missouri. Ligeledes følte han sig
overbevist om, at han snart selv vilde blive sat paa fri Fod, hvilket
ogsaa skete den 13de Dec. 1843. Han havde da været Fange i henimod ni
Maaneder og havde i al denne Tid udstaaet næsten enhver Lidelse
undtagen Døden. Han havde været fængslet paa en lovstridig Maade og med
Lænker om Hænder og Fødder hensiddet i et smudsigt Fangehul uden saa
meget som en Ovn eller Klæder nok til Beskyttelse mod Kulden og uden at
faa Lov til at skifte Undertøj. Af Føde havde han sædvanlig kun faaet
det Halve af, hvad han behøvede, og det Lidet, han flk, var ovenikjøbet
af den simpleste Slags, hvorfor han næsten var reduceret til et Skelet,
og da Lænkerne bleve tagne af ham, var han saa svag, at han ikke kunde
gaa alene uden Hjælp. Efter sine mange Lidelser og Gjenvordigheder
ankom han endelig til Nauvoo den 25de Dec. om Aftenen og begav sig
øjeblikkelig hen til Josephs Bolig, »The Mansion«. Her havde et lille
Selskab af udvalgte Venner samlet sig for at tilbringe Aftenen paa en
behagelig Maade, men hvor blev man ikke overrasket, ved midt under
Festlighederne at se en tilsyneladende drukken Mand komme ind og med
sit lange, uredte Haar hængende om Skuldrene opføre sig som en
Missourianer. Joseph opfordrede den tilstedeværende Politikaptejn til
at kaste Manden paa Døren. Under Tummelen, som paafulgte, flk Joseph
Lejlighed til at se den Fremmede lige i Ansigtet. Det var ingen drukken
Mand, det var ingen Missourianer, men, som Joseph skriver, »til min
store Overraskelse og usigelige Glæde opdagede jeg, at det var min
længe prøvede og trofaste, men grusomt forfulgte Ven Orrin P. Rockwell,
der netop var ankommen fra Missouri efter næsten et Aars Fængsling der
uden at findes skyldig i nogen Brøde«.

Ifølge Josephs Raad blev en speciel Konference afholdt i Nauvoo den
29de August, ved hvilken et Antal af 380 Ældster bleve kaldte til at
gaa ud i forskjellige Retninger og ved deres Prædiken søge at dæmpe den
Ophidselse, som var opstaaet ved Bennetts og Andres172 £ JOSEPH SMITHS

urimelige Beskyldninger. Han havde jævnlig holdt sig skjult, men ved
denne Lejlighed viste han sig pludselig paa Forhøjningen til slor Glæde
og Overraskelse for de Hellige, der vare ubekjendte med hans virkelige
Opholdssted. Han lykønskede de Hellige til den Sejr, han igjen havde
vundet over Missourianerne, og sagde, at det var ikke med Sværd eller
kjødelige Vaaben, han havde bekæmpet dem. Der var ved denne Lejlighed
intet Liv gaaet tabt, og der vilde intet Liv tabes, saa længe de
Hellige vilde lytte til hans Raad. Indtil denne Dag, sagde han, havde
Gud givet ham Visdom til at beskytte dem, som vilde tage imod Raad.

Den 1ste Sept. skrev Joseph en Artikel til de Hellige om Daab for de
Døde. (Se Pagtens Bog, 127de Kap.) I samme Skrivelse meddelte han dem,
at eftersom Herren havde aabenbaret til ham, at hans Fjender, baade i
Missouri og Illinois, igjen vare paa Spor efter ham, fandt han det
klogest, saa vel for sin egen som for Folkets Sikkerheds Skyld, at
forlade Nauvoo paany for en kort Tid.

Den 3die s. M. kom en Sheriff og to andre Mænd til Nauvoo og sneg sig
ind i Josephs Hus; skjønt de ingen Ret havde til at foretage
Husundersøgelse, gjorde de det dog, men kunde ikke finde ham. Denne
deres Fremgangsmaade var et ligefremt Brud paa de Forenede Staters
Konstitution, men hvad brøde de sig derom? Joseph var, hvad de kaldte
»Mormon-Profeten«, og med ham kunde de gjøre, som de behagede. De vare
vel bevæbnede og foregave at have til Hensigt at bemægtige sig ham
enten levende eller død, men just som de traadte ind i Huset, begav han
sig ad en Bagdør og videre gjennem Majsen i sin Have til Biskop Newel
K. Whitneys Hus. Man sagde, at der ialt var 16 i Sheriffens Følge, og
at de forlode Quincy med den Bestemmelse at naa Nauvoo om Natten og
uforvarende anfalde Huset, men ved en Fejltagelse kom de bort fra
Vejen, spredtes ad og maatte opsætte Rejsen til Daggry. Efter at Mørket
var faldet paa, forlod Joseph Biskop Whitneys Hus og begav sig hen til
Broder Edward Hunter, der boede paa et mere afsidesliggende Sted, hvor
han ansaas for at være mere i Sikkerhed.

Den 6te Sept. skrev Joseph atter en Epistel til de Hellige, hvori han
gav dem videre Undervisning med Hensyn til Daab for de Døde. (Se
Pagtens Bog, 128de Kap.) Denne Skrivelse gjorde et dybt og højtideligt
Indtryk paa de Hellige, som viste sig meget beredvillige til at adlyde
den. Joseph lod derpaa de af de Tolv, som vare i Færd med at gaa paa
Mission, ved et Bud underrette om, at det var hans Ønske, de skulde
arbejde i Illinois og prædike imod Pøbelvældet. Den 10de besluttede han
at vende tilbage igjen til sit eget Hus, men allerede den 2den Okt.
naaede den Efterretning Nauvoo, at Guvernør Carlin havde udlovet en
Belønning paa 400 Dollars for Josephs og Rockwells Paagribelse, og at
Guvernør Reynolds af Missouri ligeledes havde udlovet en Belønning paa
300 Dollars for hver af dem. Rygtet sagde fremdeles, at Guvernør Carlin
havde til Hensigt at arrestere Joseph ved en ulovlig Arrestordre for
derpaa at føre ham til Car-thage, hvor han ifølge Planen vilde blive
løsladt ved en Habeas-corpus Skrivelse af Dommer Stephen A. Douglas og
derpaa ved en lovlig172

Arrestordre uden videre ført direkte til Missouri. Dersom man ikke
kunde fange ham paa denne Maade, havde et betydeligt Antal
Mis-sourianere frivilligt tilbudt at ville forene sig med
Illinois-Militsen for at tage til Nauvoo og gjennemsøge Staden, indtil
de havde fundet ham. Dette var kun Rygter, men Joseph vidste meget vel,
at hans Fjender ikke toge i Betænkning at bruge et hvilket som helst
Middel for at faa ham i deres Magt; han forlod derfor atter sit Hjem og
ankom efter en trættende Rejse, som medtog noget over en Dag, i
Forening med flere af Brødrene til Broder James Taylors Hus (Præsident
John Taylors Fader), hvor han opholdt sig indtil den 28de Okt., da han
igjen vendte tilbage til Nauvoo.

Den 30te Okt. samledes de Hellige for første Gang til offentlig
Gudsdyrkelse indenfor Templets Mure; et midlertidigt Gulv var bleven
lagt og Alting indrettet saa bekvemt som muligt; uagtet Murene kun
hævede sig en fire Fod over Grundfladen, foretrak de dog at afholde
deres Forsamlinger der fremfor i Lunden, hvor de vare mere udsatte for
Vejrets Omvexlinger.

Den 15de Nov. bekjendtgjorde Joseph for Læserne af »The Times and
Seasons«, at han paa Grund af de mange Forretninger, der paahvilede
ham, saa' sig nødsaget til at fratræde Redaktionen af nævnte Blad, og
overdrog for Fremtiden dets Ledelse til Ældste John Taylor.

SYV OG TYVENDE KAPITEL.

Ældste Orson Hydes Mission til Jerusalem.

Den 7de Dec. 1842 vendte Ældste Orson Hyde tilbage fra sin Mission til
Jerusalem og blev modtagen med stor Glæde af Joseph og de Hellige. Han
havde nu været fraværende i omtrent 21/a Aar og havde i denne Tid
udført en af de vigtigste Missioner, der er bleven foretaget i denne
Uddeling.

Som man vil erindre, forlod Ældste Hyde Nauvoo den 15de April 1840 og
tiltraadte sin Mission, forsynet med nedenstaaende Beskikkelse :

»Til Alle, til hvem dette Dokument maatte komme, Hilsen I

Det være herved vitterligt for Alle, at Authoriteterne i Jesu Kristi
Kirke af Sidste-Dages Hellige, samlede i Konference i Nauvoo, Hancock
County, Staten Illinois, den sjette April i Herrens Aar atten hundrede
og fyrretyve, føie sig overbeviste om, at en vigtig Begivenhed
forestaar — en Begivenhed, som vedrører Hedningenationernes Interesser
og Velfærd i den ganske Verden. Af Tidernes Tegn og Udtalelserne i Guds
aabenbarede Ord ere vi komne til denne Overbevisning. Jøderne have
længe været adspredte blandt alle Nationer, og det er vor fuldkomne
Tro, at Tiden for deres Tilbagevenden til det Hellige Land allerede er
kommen.

Da dette adspredte og forfulgte Folk er sat blandt Hedningerne som et
Tegn for disse paa Messiæ anden Tilkommelse, og ligeledes som Tegn paa
de nuværende jordiske Rigers og Magters Undergang, derved at den
Almægtige skal udsprede Hunger og Pestilens blandt dem som Frost og Sne
om Vinteren, samt ved at sende Sværdet blandt dem, saa at Folk skal

Folk og vade i hverandres Blod, er det efter vor Mening af højeste
Vigtighed, at man indhenter Oplysninger om Jødefolkets nuværende
Anskuelser og Foretagender og fremlægger dem til Overvejelse for den
amerikanske Nation til Gavn og Belæring for den; og da vi anse det som
vor Pligt at sætte de kraftigste Midler i Virksomhed for at frelse
Menneskenes Børn fra »den Veder-styggelighed, som ødelægger«, have vi,
tilskyndede af den Helligaand, valgt Ældste Orson Hyde, Ihændehaveren
af denne Beskikkelse, en trofast og værdig Jesu Kristi Tjener, til at
være vor Agent og Repræsentant i Udlandet paa hans Besøg i London,
Amsterdam, Konstantinopel og Jerusalem saa vel som paa andre Steder,
han maatte anse passende; og det paalægges ham at henvende sig til
Jødernes Præster, Forstandere og Ældster, for hos dem at erholde al
mulig Oplysning, samt at tilsende nogle af Hovedaviserne Artikler til
Offentliggjørelse, at de indhentede Oplysninger kunne blive bragte til
almindelig Kundskab i hele den amerikanske Union.

Da Hr. Orson Hyde med Glæde og Beredvillighed har paataget sig det ham
beskikkede Hverv at være vor og Publikums Tjener i fjerne og fremmede
Lande for Kristi Skyld, anbefale vi ham tillidsfuldt til alle religiøse
og kristelige Folk, saa vel som til de ærede Herrer og Damer, der ej
tilhøre noget bestemt Kirkesamfund, som et værdigt Medlem af Samfundet,
der besjæles af den helligste Iver for Menneskenes Lyksalighed, hvilket
vi gjøre i den faste Tro, at de ville vde ham al den pekuniære Hjælp,
han maatte behøve, for at kunne løse sin vanskelige og besværlige
Opgave til Menneskehedens fælles Gavn. Religionsforkyndere af enhver
Bekjendelse, til hvem Hr. Hyde maatte komme, anmodes om at understøtte
ham i hans Mission og at staa ham bi med deres Indflydelse, og alle
Saadanne skulle have et haardt prøvet Folks Velsignelse og Forbøn — et
Folk, hvis Blod har flydt som Vidnesbyrd om dets Oprigtighed — hvis
Martyrblod har besudlet Frihedens hellige Jordbund.

Det paalægges endvidere af denne Konference Hr. Hyde ikke at sende til
dette Land andet end ligefremme Kjendsgjerninger til Offentliggjørelse,
bortset fra al Slags Theologi, idet vi overlade til Enhver at gjøre
sine egne Slutninger.

Givet under vore Hænder paa ovennævnte Tid og Sted.

Joseph Smith, Præsident. Robert B. Thompson, Skriver.«

For at vise, hvorledes Herrens Aand ogsaa arbejdede hos Jøderne
samtidig med, at den virkede blandt Herrens Tjenere i denne
Husholdning, ville vi aftrykke følgende Cirkulære fra Jøderne i
Jerusalem til alle Abrahams Efterkommere overalt paa Jorden. Det var
skrevet paa Hebraisk og ledsagedes af en engelsk Oversættelse, som blev
optaget i »The Morning Herald«, hvorfra det her er oversat:

»Til vore Brødre Israeliterne i Europa og Amerika, til Enhver, som
liberalt og gavmildt yder sin Andel til ethvert helligt og fromt
Øjemed, og som altid er rede til at bevise sin Godhed for Forjættelsens
Land, til Enhver, som ønsker Godt over Jerusalem, og til alle Venner af
Zion (som er os dyrebarere end vort Liv), som udrække deres velgjørende
Haand til denne hellige Stad, og som med Kjærlighed og Hengivenhed
hellige deres Midler til Tegn paa, at de have »Behagelighed til dens
Stene og forbarme sig over dens Støv«, — til de nidkjære og
fortræffelige Rabbinere, til deres værdige og udmærkede Medhjælpere,
til de ædle Overhoveder og trofaste Ledere for Israel, til alle
Forsamlinger, der ere indviede til Herren, og til ethvert af deres
Medlemmer, sige vi: Maa Herren udstrække sin Beskyttelse til dem og
skjænke dem Helbred, Liv og Lykke. Maa Glæde og Fryd vorde dem tildel,
og maa de med deres egne Øjne se Herren gjenbringe Zion. Maa dette være
hans naadige Villie, Amen.

Det er et vel bekjendt Faktum i hele Juda og Israel, at »Zions172

Datter mistede al sin Prydelse« for hen ved hundrede Aar siden, da de
tyske Jøder i denne hellige Stad med Magt bleve berøvede deres Hjem og
Ejendom. Frygteligt og tungt var det Aag, som dette Lands Despoter
paalagde dem. Tyranni og grusom Misbrug af Magten traadte dem i Støvet
og tvang dem til at forlade deres Boliger og alle deres Ejendomme og at
søge Frelse ved Flugt. Saaledes stod den hellige Stad, som de havde
arvet fra deres Forfædre, øde og forladt, indtil den blev indtaget og
besat af de Fremmede. De hellige Bygninger, som fandtes i den, nemlig
Synagogen og Midrash, bleve nedrevne, vort Land blev aldeles ødelagt og
vort retmæssige Gods tilintetgjort lige for vore Øjne. Da kunde vor
Sjæl ikke trøstes; thi hvordan kunde vi udholde at være Vidne til den
Hjemsøgelse, som ramte vort Folk!

Men ligesom Lyset glimter frem af en Gnist, saaledes toge vore Brødre
Mod til sig og vendte tilbage for atter at nedsætte sig og tage
Fodfæste paa det hellige Bjerg; men vi kunde ingen Hvile faa for vor
trætte Fod, intet Sted finde, som kunde indvies til Bøn og Andagt. Vore
smertende Øjne saa', hvorledes alle Tungemaal og Folk, selv fra Havets
fjerneste Øer, havde opført Bygninger, der forsvaredes af Mure, Porte
og Faldgitre, medens Herrens Folk, som med Magt uddreves af sit
Ejendomsland af rovgjerrige Barbarer, blev overøst med Skjældsord, Haan
og Vanære.

Folkets Smertensraab opsteg til Herren, som bor i Zion. Han skuede med
Kjærlighed og Medynk ned paa vore Lidelser og Trængsler, og da Ægyptens
Hersker først fik Magt over det Hellige Land — en Hersker, som øvede
Retfærdighed i alle sine Stater — udstedte han et Edikt, som tillod
Jøderne at gjøre, hvad som helst de ansaa for ret og gavnligt med
Hensyn til Gjenopførelsen af deres ødelagte Synagoger og Kollegier.
Herren ihukom os i sin Barmhjertighed og bevirkede vor Gjenindsættelse
i vore Fædres Arv og det hellige Sted, som kaldes Rabbi Jehuda, den
Frommes Ruin; velsignet være hans Minde!

Lovet være Herren vor Gud, vore Fædres Gud, som inspirerede Ægyptens
Behersker til at gjengive os vore Fædres Besiddelser. Vi forsømte ikke
den tilbudte Lejlighed, men gjorde alt muligt for at opbygge Jerusalem.
Vi omgave den med Mure og opsankede dens Stene, og det hellige
Foretagende lykkedes under vor Haand, saa at vi have fuldført Midrash,
og »stor er Husets Herlighed«. Vi ere ligeledes færdige med Boligerne
for Lovens Forkyndere, hvor tillige de Fremmede kunne nyde en gjæstfri
Modtagelse og Forplejning, hvilket var aldeles nødvendigt til
Bekvemmelighed for de mange fromme Israeliter, som besøge den hellige
Stad til Højtiderne; og paa den sidste Eosh Hodesh Shebath nedlagde vi
i Midrash en Sepher Jorah, som vi helligede ved Navnet Menahem Zion,
thi Herren har lovet at trøste sit Folk.

Men uagtet vi ved Forsynets Naade have gjenerholdt en Del af de
Besiddelser, vore fromme Fædre havde testamenteret os, ere vore Hjerter
dog bedrøvede og vore Øjne fulde af Taarer, naar vi beskue Herrens
Helligdom, Synagogen, som endnu ligger i Ruiner, og det172 £ JOSEPH

staar ikke i vore, de tvske Jøders Magt at gjenopbvgge den, thi
desværre, stort er vore Fattiges Tal, som mangle det daglige Brød, og
Gjælden, vi maatte sætte os i for at faa Midrash gjenopført, er stor og
trykker os haardt.

Aarsagen til vor Sorg er saaledes altid for vore Øjne — Synagogens
Ruiner ligge ophobede midt paa Tomten, og Ukrud og Slyngplanter sno sig
om den hellige Dynge. Vi anse det derfor som vor skyldige Pligt at
afsende et sikkert Bud til vore Brødre af Israels Hus, som ere
adspredte over Jorden i Landflygtighed, for at gjøre dem bekjendte med
»Herrens Frelse i Landet«, saa de kunne rejse sig og forbarme sig over
Zion, thi det er Tid at være den naadig.

Dette vanskelige Hverv har vor højt elskede Ven, den lærde og berømte
Rabbiner, den nidkjære og agtværdige Aaron Selig Ashkenazi, frivilligt
tilbudt at udføre. Han er en Mand fuld af Herrens Frygt og af en fast
Karakter, til hvem vi have den mest uindskrænkede Tillid; ham have vi
overdraget den Mission at forkynde i de forskjellige jødiske
Forsamlinger, hvilket Syn der frembød sig for hans Blik paa det hellige
Bjerg, og ham have vi givet en skriftlig Fuldmagt, som omhandler
Enkelthederne ved hans hellige Mission og giver al nødvendig Oplysning
om den.

Lader derfor de Retfærdige glæde sig; lader de Gudfrygtige juble af
Fryd; thi Dagen, I saa længe have ventet, er kommen, og I se den.
Herlighedens Krone vil atter smykke sit tidligere Sted. Staar derfor op
og yder en Del af Eders Formue, ifølge denne vor Opfordring, som en
hellig Tribut til Opførelsen af »et Tempel for den højeste Konge paa
Herrens Bjerg«, at I maa faa en Lod og et retfærdigt Navn i Jerusalem.

Ingen af eder bør holde sin Haand tilbage, men den Fattige bør med
Redebonhed yde sin Skjærv for sig og Familie, ligesom den Rige gavmildt
giver af den Overflod, hvormed Herren har velsignet ham. Lad Forældre
og Børn, Gamle og Unge med lige Iver forbarme sig over Zion paa denne
Naadens Dag.

Lad hver Mand opmuntre sin Broder, sigende: Vi ville være nidkjære og
udholdende for vort Folk og vor Guds Stad, og af Kjærlighed til Zion og
for Jerusalems Skyld ville vi ikke hvile eller give os tilfreds, før
Jerusalem bliver priset over hele Jorden og er den fornemste Aarsag til
vor Glæde, saaledes som vi højtideligt have lovet: »Dersom jeg
forglemmer dig, Jerusalem, da forglemmer jeg min højre Haand. Min Tunge
hænge ved min Gane, om jeg ikke kommer dig ihu, om jeg ikke ophøjer
Jerusalem over min højeste Glæde!«

Saaledes lyder eders Brødres Ord, som henvende sig til eder for Guds,
hans Lands, hans Folks og hans Arvs Æres Skyld, og vi bede bestandig
for vore landflygtige Brødre, idet vi opsende vore Bønner paa hellige
Steder, fornemmelig i Nærheden af den vestlige Mur, at det evindeligen
maa være vel med eder i Overensstemmelse med eders og vore oprigtige
Ønsker.

Undertegnet i Jerusalem den 18de Dag i Aaret 5597 af Forstan-172

derskabet for Midrash og Medlemmerne af Bygningskomiteen paa de tyske
Jøders Vegne i den hellige Stad.

Hirsh Joseph, David Reuben, Nathan Saddis,

Abraham S. Salmons, Mordecai Avigdor, Uriah S. Hyam.«

»Efter Ordre af Hs. Højærværdighed Overrabbineren bevidner undertegnede
Kommunalbestyrelse, at Hs. Højærværdighed Aaron Selig Ashkenazi
virkelig er afrejst i det i ovenstaaende Cirkulære anførte Øjemed.

London, den 7de Tebath (24de December) 5599.

Israel Levy, Aaron Levy, A. L. Barnett.«

Følgende er et Uddrag af et Brev, som Ældste Orson Hyde tilskrev
Præsident Joseph Smith, dateret London den 15de Juni 1841:

»Jeg har netop i dette Øjeblik modtaget en Skrivelse fra Dr. Salomon
Herschell, Overrabbiner for den hebraiske Menighed i dette Land, som
Svar paa et Brev, i hvilket jeg høfligt anmodede ham om en personlig
Sammenkomst. Dette kunde imidlertid ikke ske, da et Ulykkestilfælde,
som har ramt ham (han har nemlig brækket sit Ben), nøder ham til at
holde sig inde nogen Tid.

Jeg tilskrev ham i Anledning af min Mission, og da det vistnok vil være
af Interesse for de Hellige og mine Venner i Amerika, tillader jeg mig
herved at sende Dem en Kopi af mit Brev til ham, saalydende:

»Deres Højærværdighed!

Jeg beklager af mit ganske Hjerte den sørgelige Tilstand, hvori De
befinder Dem paa Grund af den ulykkelige Hændelse, der hindrer Dem i at
forlade Deres Værelse. Modtag, min Herre, en Fremmeds oprigtige Ønske
om Deres hurtige Helbredelse, at De atter snart kan optage de
Forretninger, som Deres høje og ansvarsfulde Kald paalægger Dem.

Da jeg frygter, der ej vil blive mig forundt den Glæde at faa en
personlig Sammenkomst med Dem, haaber jeg, De tilgiver den Frihed, jeg
tager mig, at jeg tilskriver Dem om Noget, som jeg havde haabet skulde
give Anledning til en interessant Samtale mellem os. Men da Forsynet
har nægtet mig dette Privilegium, maa jeg for Tiden opgive Haabet om en
mundtlig Samtale med Dem om, hvad der vedrører Deres Nation, der er mig
af saa særdeles Interesse.

Siden jeg naaede den modnere Alder og fik Sans for Religionen, have de
jødiske Profeters Skrifter tiltalt mig i høj Grad, og Herrens Folks
adspredte og undertrykte Tilstand har vakt de varmeste Sympathier i mit
Bryst. Haabende derfor, at Profeten Hoseas's Ord i hans 2det Kap., 23de
Vers, i Forening med Deres Højmodighed vil bortrydde ethvert Spor af
Fordom mod Forfatteren af dette Brev, som Følge af at han ej er i Stand
til ved noget anerkjendt Dokument at bevise sin Identitet med Deres
Nation, tillader jeg mig at meddele Følgende.

Omtrent for ni Aar siden lagde en ung Mand, med hvem jeg kun havde havt
et kort Bekjendtskab — en Mand, som var i Besiddelse172 £ JOSEPH SMITHS

af megen Visdom og Kundskab, til hvem den Almægtige havde betroet mange
Hemmeligheder — sine Hænder paa mit Hoved og udtalte disse mærkværdige
Ord: »I Herrens bestemte Tid skal du gaa til Jerusalem, dine Fædres
Land, og være en Vægter for Israels Hus, og ved din Haand skal den
Allerhøjeste udføre en stor Gjerning, som skal forberede og storligen
lette Indsamlingen af nævnte Folk.« Mange andre Enkeltheder bleve mig
ved samme Lejlighed sagte af ham, hvilke jeg ikke vil omtale i dette
Brev; men Nok er allerede sagt for at vise, at guddommelig Beskikkelse
er Hovedgrunden til, at jeg har forladt en hengiven Families og
dyrebare Venners Skjød, saa vel som det Land, der skjænkede mig
Tilværelse.

Mine Evner og Kræfter have siden det Øjeblik været ofrede paa
Hedningerne i forskjellige Lande paa begge Sider af Atlanterhavet
indtil i Begyndelsen af Marts Maaned 1840. Da jeg en Aften paa nævnte
Tid var gaaet tilsengs som sædvanlig og i Aanden betragtede min
fremtidige Arbejdsmark, aabnede et himmelsk Syn sig for mine Øjne,
ligesom Skyer af Lys. (Se Joel 3 : 1.) Stæderne London, Amsterdam,
Konstantinopel og Jerusalem viste sig i en Følgerække for mit Blik, og
Aanden sagde til mig: »Her ere mange af Abrahams Børn, som jeg vil
samle til det Land, jeg gav deres Fædre, og her er ogsaa din
Arbejdsmark. Forsyn dig derfor med de fornødne An-befalingsbreve fra
mit Folk, dine Brødre, og ligeledes fra Guvernøren i din Ståt, med
Lovens Segl vedføjet, og gaa hen til de Stæder, som ere blevne dig
vist, og forkynd dette for Juda, og sig: Blæs Basunen i Landet og raab:
Samler eder tilsammen og gaar ind i de befæstede Stæder. Opløft
Banneret mod Zion, tøv ikke, men skynd dig, thi jeg vil bringe Ulykke
og stor Ødelæggelse fra Norden. Løven er kommet ud af Skoven, og
Ødelæggeren blandt Hedningerne er rede — han er gaaet ud fra sit
skjulte Sted for at lægge deres Land øde, deres Stæder skulle nedbrydes
og miste deres Indbyggere. Tal du Trøstens Ord til Jerusalem og raab
til hende, at hendes Trængsler ere endte, at hendes Synder ere
tilgivne, thi hun har modtaget dobbelt af Herrens Haand for alle sine
Overtrædelser. Lad din advarende Røst høres blandt Hedningerne,
eftersom du farer frem, og opfordrer dem i mit Navn til at yde dig
Hjælp og Bistand. For dit Vedkommende er det ligemeget, enten det er
Meget eller Lidt, men mig tilkommer det at velsigne dem, som begunstige
dig.« Dette Syn varede henved sex Timer, i hvilken Tid mine Øjne ikke
lukkedes til Sovn. I dette Syn aabenbaredes mig mange Ting, som jeg
aldrig har optegnet; ej heller skal jeg nedskrive dem, før de opfyldes
i Jerusalem.

Det synes af Profeterne, som om Jerusalem ikke har Nogen til at vejlede
sig, Ingen til at tage sig ved Haanden af alle de Sønner, hun har
frembragt; men disse to Sønner* ere komne til dig! De Fremmedes Sønner
skulle opbygge dine Mure.

Tillad mig nu, Deres Højærværdighed, at bebyrde Dem med nogle
Betragtninger af En, hvis Sind er aldeles frit for alle
Parti-Interesser og uhildet af al sekterisk Indflydelse.

* Forfatteren sigter hermed til sig selv og Ældste John E. Page.172

Naar jeg beskuer eders Forfædres Tilstand i Davids og Salomons Dage og
sammenligner den med deres Efterkommere i Nutiden, maa jeg uvilkaarlig
udbryde: Hvor dybt er den mægtige Nation falden! Den Gang havde de et
Rige, et Land, som flød med Mælk og Honning; den Gang tvang Jehovas
stærke Arm de omboende Folkeslag til at betale Tribut til dem og
skjænke dem Hyldest; den Gang var deres Banner højt ophøjet, og det
bølgede for enhver Luftning, og under dets Skygge hvilede Israels
Sønner og Døtre i fuldkommen Tryghed, medens Lys og Kundskab
udstraalede fra dets gyldne Dug. Men nu findes der intet Rige, ingen
Nation, ingen Tribut, ingen Hyldest, intet Banner, ingen Sikkerhed —
Scepteret er brudt! I Stedet for Lyset og Kundskaben, som en Gang
hævede dem højt over alle andre Nationer, er deres højeste Tragten nu
(paa nogle hæderlige Undtagelser nær) at erhverve sig det usle Guld ved
Kjøb og Salg af gammelt Skrab, hvormed deres Fædre aldrig vilde have
besmittet deres Hænder.

Hvad har bevirket denne besynderlige Forandring? Er Abrahams, Isaks og
Jakobs Gud en retfærdig Gud? Ja. visseligen. Hvis han er en retfærdig
Gud, vil han altsaa afpasse Straffen eller Tugtelsen efter den begaaede
Brødes Størrelse. Lad os indrømme, at Mose Lov er Maalestokken,
hvorefter enhver Forseelse bedømmes; vare ikke Afgudsdyrkelse og
Udgydelse af uskyldigt Blod de største Synder, eders Fædre begik? Og
var ikke Straffen for denne Overtrædelse 70 Aars Trældom i Babylon?
Have de nogensinde gjort sig skyldige i Afguderi siden deres Befrielse
fra Babylon? Nej. Have de gjort sig skyldige i Udgydelsen af uskyldigt
Blod i den Grad efter deres Tilbagevenden fra Babylon, som før
Nebukadnezar tog dem tilfange? Jøderne sige Nej. Godt; men der er
Ingen, som vil nægte, uden derfor i mindste Maade at drage eders
Oprigtighed i Tvivl, at den Ulykke, der ramte den jødiske Nation under
Vespasian, i enhver Henseende overgik dens Hjemsøgelse i Nabukadnezars
Dage.

Hvis Gud altsaa er retfærdig og uddeler Straffen i Forhold til
Forbrydelsens Størrelse, følger deraf, at eders Forfædre maa have gjort
sig skyldige i en langt større Brøde efter deres Udfrielse fra Babylon
end før deres Fangenskab. Denne Brøde maa være, hvad den være vil; men
vid forvist, at som Følge af den tillodes det Romerne at føre deres
Sejr lige til eders hellige Stads Centrum, at afbrænde eders Tempel, at
myrde eders Mænd, Kvinder og Børn og at adsprede de Tiloversblevne til
Jordens fire Hjørner.

Den heftige Storm, som den Gang sønderrev eders Folk, og de blodige
Fodspor, som Jøderne siden altid have efterladt sig i deres
Landflygtighed, tilligemed de seneste Grusomheder, der udøvedes mod dem
i Damaskus og paa Rhodus, vise kun altfor tydeligt, at den frygtelige
Forbandelse, som de ved en vis Lejlighed ønskede over sig selv, er
bogstavelig opfyldt. »Lad hans Blod komme over os og vore Børn.« Hvis
Jesus af Nazareths Forkastelse og Korsfæstelse ikke var Aarsagen til
dette store Onde, hvad var saa Aarsag dertil?

Endskjønt jeg har skrevet om disse Punkter uden Omsvøb, haaber jeg, min
Herre, De vil tro mig, naar jeg forsikrer Dem, at min Pen172 £ JOSEPH

er skaaret med Venskab og dyppet i en Kilde af Kjærlighed og Velvillie
mod eders Nationalitet. De Følelser, som den har overført paa dette
Papir, udstrømme fra et Hjerte, der er fuldt af Taknemmelighed mod den
Almægtige, at Tiden er kommen, da eders Friheds Morgenstjerne allerede
har begyndt at adsprede de mørke og truende Skyer, som have adskilt
eder fra Guds Naade. Det vil ikke vare længe, før der skal siges: »Gjør
dig rede, bliv oplyst; thi dit Lys er kommet, og Herrens Herlighed er
opgangen over dig.«

Se, Morgnen dæmrer, Mørket flyr, Højt Zions Banner vajer — Mens
Tusindaarets Morgen gryr — Til Frihed, Liv og Sejer.

Se, nu er Tidens Fyldes Stund, Og Israels Haab opfyldes. Messias snart
paa Kanaans Grund Af Judæ Levning hyldes.

Forsag derfor alle dine Synder, du Pagtens Folk, og vend dig til Herren
din Gud som i fordums Dage. Staa op, staa op; og gaa ud fra
Hedningerne, thi Ødelæggelsen vil snarlig komme fra Norden og lægge
deres Steder i Ruiner. Jerusalem er dit Hjem; der vil Abrahams Gud
befri dig. (Joel 3: 4, 5.) Der skal din længe ventede Messias
aabenbares i Himmelens Skyer med Magt og Herlighed for at øve Hævn over
dine Fjender, og for at føre dig og dine Brødre af de ti Stammer til
sikker Sejr og Triumf. Da skulle Troner omstyrtes, og denne Verdens
Riger blive vor Guds Riger. Da skulle de komme fra Østen og Vesten, fra
Norden og Syden og sidde tilbords med Abraham, Isaak og Jakob i Guds
Rige; men Rigets Børn (Hedningerne) skulle kastes ud og Riget gjengives
til Israel.

Med Højagtelse har jeg den Ære at undertegne mig,

Deres ærbødigste Tjener,

Orson Hyde.

Til Hs. Højærvædighed Dr. Solomon Hirschell, Overrabbiner for den
hebraiske Menighed i England.«

»Ratisbon (Regensburg) ved Donau, den 17de Juli 1841.

Kjære Broder Joseph og Alle, hvem dette monne vedkomme!

Med Glæde skriver jeg Dem til i denne Stund, haabende, at dette Brev
maa finde Dem, som det forlader mig, i Nydelsen af godt Helbred og en
Del af den Helligaand.

Den 20de Juni forlod jeg London paa min Rejse til Rotterdam i Holland,
efter at have sendt en lang Epistel til Dem tilligemed Kopien af et
Brev til Hs. Højærværdighed Dr. S. Hirschell, Overrabbiner for Jøderne
i London, hvilket De forhaabentlig allerede har modtaget. Herrens Værk
gaar stadig fremad i London under vor værdige Broder Ældste Lorenzo
Snows dygtige og rastløse Ledelse.

Den prægtige Damper »Batavier« bragte mig velbeholden over et frygtelig
oprørt Havs Bølger i omtrent 30 Timer. Aldrig har jeg lidt saa meget af
Søsyge som paa denne korte Tur; men det var snart overstaaet, og vi
ankom lykkelig til Rotterdam. Jeg tog ind i Hotel London, hvor jeg
boede for to Gylden eller omtrent 74 Cents pr. Dag. Her gjorde jeg
Overrabbineren min Opvartning og fremsatte visse Spørgsmaal til ham;
men da han ikke forstod et Ord Engelsk,172

var det vanskeligt for mig at føre en fortrolig Samtale med ham. Jeg
spurgte ham imidlertid, om han ventede, at Messias skulde komme direkte
fra Himmelen, eller om han skulde fødes af en Kvinde paa Jorden,
hvortil han svarede, at han ventede, han skulde fødes af en Kvinde af
Davids Slægt. »Naar venter De, dette vil ske?« »Vi have længe imødeset
denne Begivenhed og leve nu i bestandigt Haab om hans Komme.« »Tror De
paa eders Nations Gjenindsættelse i eders Fædres Land, det saakaldte
Forjættelsens Land?« »Vi haabe det,« var Svaret. Derpaa tilføjede han:
»Vi tro, at mange Jøder ville samles til Jerusalem og gjenopføre
Staden, bygge et Tempel til den Allerhøjestes Navn og gjenoptage vor
gamle Gudsdyrkelsesmaade. Jerusalem skal være vor Nations Hovedstad,
vort Foreningspunkt og et Banner for vor nationale Tilværelse; men vi
tro ikke, at alle Jøder skulle drage der hen, thi Stedet kan ikke rumme
alle. Nu samles de der næsten stadig,« sluttede han. Jeg fortalte ham,
at jeg havde skrevet en Adresse til Jøderne og var i Færd med at
besørge den offentliggjort i hans eget Modersmaal (Hollandsk), og naar
jeg fik den færdig, vilde jeg forære ham et Exemplar. Han takkede for
dette Bevis paa Højagtelse, og jeg sagde ham Farvel. Kort efter lod jeg
trykke 500 Exemplarer af Adressen og afleverede et i Overrabbinerens
Hjem; da han ikke selv var tilstede, fik jeg ikke Lejlighed til at tale
med ham.

Efter en Uges Ophold i nævnte By tog jeg med Diligencen til Amsterdam —
en Tur paa omtrent syv Timer. Rotterdam er en smuk Stad med over 80,000
Indbyggere. Gadernes Renlighed, den antike Bygningsmaade, Husenes
overordentlige Højde, de talrige Træer, hvormed den er prydet, og den
store Mængde Kanaler, hvoraf næsten enhver Del af Staden
gjennemskjæres, og som befærdes af Fartøjer fra de forskjelligste
Zoner, alt dette, tilligemed meget Andet, som jeg ikke omtaler, giver
denne Stad et ejendommeligt Udseende, der ej kan sammenlignes med noget
andet Sted, hvor jeg har været, naar undtages Amsterdam. De fleste
Forretningsmænd her tale en Smule Engelsk, nogle endog flydende. * * *

Paa Rejsen til Amsterdam passerede vi en meget net By ved Navn Haag,
Kongen af Hollands Residensstad. Jeg saa' Paladset, der var bevogtet af
Militære baade tilhest og tilfods. I Pragt stod det langt tilbage for
Buckingham-Paladset i London, men Stadens smukke Parkanlæg og maleriske
Omgivelser har jeg ingensteds set Mage til.

I Amsterdam opholdt jeg mig kun halvandet Døgn. Jeg aflagde Besøg hos
Overrabbineren, men han var bortrejst, og efter at have afleveret en
hel Del af mine Adresser i hans Bolig til ham og hans Menighed tog jeg
med Diligencen til Arnhem ved Rhinen og fortsatte Rejsen samme Aften
pr. Dampskib til Mainz. Befordringen med Dampbaad og Diligence er
næsten billigere her end i de Forenede Stater. Vi vare tre Dage om at
sejle op ad Floden til Mainz.

Holland og den tilgrænsende Del af Preussen ere meget låve og flade
Landstrækninger. Fransk og Tysk tales hele Vejen langs Rhinen, men kun
lidt Engelsk. Rhinen er i Størrelse omtrent som Ohio nær dennes
Munding, hvor den forener sig med Mississippi-Floden. Dens172 £ JOSEPH

Vand derimod har mere Lighed med Missouris — det er uklart og mudret.
Landskabet langs denne Flods Bredder er udstyret med Naturens og
Kunstens herligste Frembringelser.

Jeg er i Amerika bleven gjort bekjendt med Europa til en vis Grad ved
Bøger, men nu kan jeg se med egne Øjne. Det er umuligt, at en Fremmeds
Beskrivelse skulde kunne gjøre det samme Indtryk paa Sindet som selve
Beskuelsen af et skjønt Landskab. Dette er Forskjellen mellem at se og
at læse om de europæiske Lande. Fra Mainz kom jeg efter syv Timers
Kjørsel pr. Jernbane til Frankfurt am Main og der fra til dette Sted
(Regensburg) efter 30 Timers Rejse. Her vandt Napoleon sin glimrende
Sejr over Østerrigerne 1809, som almindelig kaldes Slaget ved Eggmühl.
Marken, hvorpaa jeg nu skriver, var efter Kampen bedækket med omtrent
60,000 Døde.

Det var min Bestemmelse at sejle ned ad Donau lige til Konstantinopel,
men da jeg havde forsømt at faa mit Pas paategnet af den østerrigske
Gesandt i Frankfurt, maatte jeg sende det til den østerrigske Gesandt i
München for at faa hans Tilladelse, Navn og Segl, inden jeg kunde
betræde Østerrigs Grund. Dette nødte mig til et Ophold af fem Dage, i
hvilken Tid jeg besluttede at lære det tyske Sprog grammatikalsk. Jeg
blev bekjendt med en Dame her, som taler Fransk og Tysk
beundringsværdigt, og som ligeledes havde stor Lyst til at lære det
engelske Sprog. Denne Dame foreslog at ville undervise mig i Tysk, mod
at jeg lærte hende Engelsk, hvilket Forslag jeg villigt modtog. Med
denne Beskjæftigelse har jeg været sysselsat en otte Dages Tid og har
allerede læst en Bog igjennem og en Del af en anden, samt skrevet og
oversat ikke saa lidt. Jeg kan allerede skrive og tale det Tyske
temmelig godt, og min Lærerinde smigrer mig med, at jeg gjør
forbausende Fremskridt. Af tidligere Erfaring veed jeg, at et hvilket
som helst Værk, der oversættes af en Fremmed, hvis Hjerte ikke
gjennemtrænges af Originalens Aand, taber sit skarpe, ejendommelige
Præg — dets Aand og Kraft forvandles til kold, slåp Efterligning, ja
bliver næsten noget helt Andet. Dette Skridt har jeg gjort efter det
bedste Lys, jeg havde, og haaber, at det er overensstemmende med Guds
Villie. Folket vil neppe tro mig, naar jeg siger, jeg ikke har lært
Tysk før. Dette Sprog tales i Preussen, Bajern og alle det tyske
Forbunds Stater, Østerrig, Schweitz og overhovedet mere eller mindre i
hele Europa. Det forekommer mig derfor, at en vis Person, som har
erhvervet sig en Smule Erfaring, burde kunne saa meget af dette Sprog,
som udfordres til at udtrykke sig selv, uden at være afhængig af
Fremmedes Oversættelse. Hvis jeg tager Fejl heri, da bed, at Herrens
Aand maa lede mig til det Rette; er det derimod rigtigt, da bed, at
Himmelen maa forunde mig hurtig Tilegnelse af dette Sprog.

Der hersker for Tiden megen Sygdom i Konstantinopel, Syrien og
Alexandria; jeg vil derfor hellere vente, til det kjøligere Vejr
indfinder sig, inden jeg rejser der hen. Jeg kunde have skrevet
Størsteparten af dette Brev til Dem paa Tysk, men da De bedre forstaar
Engelsk, har jeg foretrukket dette.

Med Glæde forlader jeg nu den historiske Del af mit Brev for at172

gaa over til en blødere og behageligere Tonart og udøse mit Hjertes
Følelser. Jeg haaber, at det Værk, som De med saa megen Frimodighed
kæmper for, gaar frem i Amerika med den faste og sikre Gang, som er saa
ejendommelig for Jehovas Gjerning. Fjenderne, vi have at bekæmpe, ere
rænkefulde, talrige og mægtige. Deres -Leder indblæser dem sin egen
Aand og forener dem med stærke Baand med de talrige Hærskarer af
udødelige Fornuftvæsener, som tidligere toges tilfange af denne grumme
Tyran, der ofrede dem paa Overtrædelsens, Syndens og Lastens Alter. Maa
vor himmelske Fader holde sin beskyttende Arm udstrakt over Dem,
forlene Dem sin almægtige Kraft og altid holde Deres Hoved over
Trængslernes fraadende Bølger, gjennem hvilke Skjæbnen synes at have
lagt deres Kurs. Jeg er lykkelig i Nydelsen af det ophøjede
Privilegium, som Himmelens Naade alene har skjænket mig, at kunne i
Forening med Dem udføre en ringe Del ved Grundlæggelsen af Messiæ
herlige Rige, som i sin stadige Væxt er bestemt til at knuse og
ødelægge alle andre Riger og selv bestaa evindeligen. Den Ømhed og
Velvillie, som aander gjennem alle Deres Breve, er mig et Pant paa den
Kjærlighed, som store Aander og højmodige Hjerter altid føie for deres
Medskabninger. Den jævner den haarde og knudrede Sti, som Himmelen har
kaldet mig til at vandre paa; den er en Trøst i Trængslen, en Fryd i
Sorgen, og naar det svigtende Haabs mørke Skyer samle sig truende over
min Aands Horizont, adspreder den, ligesom en venlig Engel fra Naadens
Egne, det sorte Mulm, aftørrer Sorgens Taarer og gyder Medfølelsens
lægende Balsam i mit bekymrede og ængstede Hjerte. Vær derfor forsikret
om, Broder Joseph, at mine Bønner daglig opstige til Himmelen fra det
taknemmelige Hjertes Alter for Deres Vel, og ikke alene for Deres, men
for alle Zions lidende Sønner og Døtre, hvis Ædelmodighed og Velvillie
altid vil være en Prydelse for deres Pande. Endskjønt jeg nu er langt
fjernet fra eder og ligeledes fra hende, som med mig har trodset
Forfølgelsens bidende Storme, næres dog endnu Haabet i dette Bryst — et
Haab, som næsten er bleven til Vished ved den urokkelige Tillid til den
Anelse, som Guds Aand midt under Midnattens Mørke indblæste i mit
ængstelig spørgende Hjerte — at mine Fødder atter skulle betræde
Amerikas Grund, og at jeg under dets bølgende Banner atter skal omfavne
mine dyrebare Venner.

Jeg har aldrig vidst, at jeg i Virkeligheden var en Amerikaner, førend
jeg en smuk Morgen spadserede langs Værftet i Rotterdam, hvor mange
Skibe flyde i Rhinens Vande. Pludselig flk jeg Øje paa en bred Vimpel,
som vajede paa halv Stang over Agterstavnen, og da jeg saa' Ørnen med
udspredte Vinger prange paa Banneret, under hvis Striber og Stjerner
vore Fædre førtes til Triumf og Sejr, følte jeg i mit Bryst Hjertets
Banken; en Taarestrøm brød frem af mine Øjne, og inden Fornuften flk
Tid til at modne en Sætning, udtalte min Mund uvilkaarlig følgende Ord:
»Jeg er en Amerikaner!« At se sit Flag i et fremmed Land, svævende over
fremmede Vande, fremkalder Følelser, som Ingen, uden de, der have
erfaret det, kunne fatte. Nu kan jeg sige, at jeg er en Amerikaner.
Naar jeg er hjemme,JOSEPH SMITHS LEVNETSLØB

slumrer den amerikanske Aands Ild i Brystet, men fremmede Klimaters
Luftning har pustet den ulmende Gnist i Flamme.

Jeg har paa min Rejse set nogle af de skjønneste Prøver paa Maler- og
Billedhuggerkunst baade fra ældre og nvere Tider. Den store Mængde
Seværdigheder fra alle Lande paa Kloden tilligemed enhver Nyhed, som
Geniet har kunnet opfinde eller Fantasien forestille sig, vilde det
være altfor trættende for mig at skrive om og for Dem at læse. Jeg har
beskuet mange af Stædernes Rigdom og Glans i Europa, har med Forundring
set dets vidtstrakte Sletter, dets skyhøje Fjelde, dets smuldrende
Borge og dets uhyre Vinbjerge; thi paa denne Tid er Naturen klædt i sin
fulde Pragt og smiler under sin Skabers milde Scepter. Jeg har ogsaa
været Vidne til en Verdens Smigrerier, Hovmod og Flitter, som er bleven
gammel i Luxus og Overdaadighed; jeg har beskuet Kongers og
Dronningers, Fyrsters og Magthaveres Pomp og er nu paa et Sted, hvor
militær Ære og fyrstelig Værdighed maa bøje sig for det gejstlige
Overherredømmes Alter; ja mit Sind er saa overmættet af Verdens
Glimmer, Bram og Stads, at jeg med Væmmelse vender mig bort fra
Nutidens straalende Ydre for at underholde mig selv med stille
Betragtninger.

Var det Guds Villie og overensstemmende med min egen Samvittighed,
vilde jeg med Glæde unddrage mig Verdens trykkende Atmosfære og søge
Hvile i Hjemmets kjølige, forfriskende Skygger og husvales ved
Kjærlighedsbevisninger i min egen lille Familiekreds. Men Guds Villie
ske! Kan Messiæ Rige kun fremmes ved mine Anstrengelser, mine Savn, mit
utrætteligste Arbejde, og jeg tilsidst skulde kaldes til at hellige min
Gjerning med mit Blod, da, o Herre, bøjer jeg mig for din retfærdige
Villie! Send mig Hjælp i Prøvens Stund og styrk mig i min Svaghed til
at være trofast, indtil min udødelige Aand forlader sin jordiske Hvtte
for at søge Tilflugt i din Favn!

Om mine Venner i Amerika skulde føie sig opbyggede ved at læse dette
Brev fra Broder Hyde, haaber jeg, de ville erindre eet, og det er, at
han har en Hustru og to Børn boende der, men Afstanden er for stor til,
at han skulde kunne afhjælpe deres Fornødenheder. Jeg har sagt nok
herom. Maa Herren velsigne min Hustru og mine Børn og Enhver, som gjør
dem Godt, er min Bøn i Jesu Kristi Navn, Amen. Farvel for denne Gang.

Herrens Naade være alle de Hellige tildel i den ganske Verden.

Orson Hyde.«

Uddrag af et Brev fra Ældste Orson Hvde, dateret Joppe, den 20de Okt.
1841:

»Da jeg paa min Rejse fra Bejrut her til i Forgaars Nat Kl. 1 sad paa
Dækket hensunken i Betragtninger, medens Skibet arbejdede sig frem mod
en lummer Vind, viste sig pludselig et overordentlig klart skinnende
Sværd paa Himmelen, omtrent sex Fod langt og forsynet med et nydeligt
Fæste, hvilket var saa tydeligt og fuldstændigt, som nogen Afbildning
kunde være; men hvad der var endnu mærkværdigere, en Arm med en
fuldkommen veldannet Haand kom tilsyne, som greb fat i Sværdfæstet.
Synet bragte i Sandhed Haaret til at

rejse sig paa mit Hoved, og en Gysen gjennembævede mit hele Legeme.
Araberne udbrøde i et Forfærdelsesraab ved dette Skue, og »Allah!
Allah! Allah!« (O Herre, Herre, Herre!) lød det over hele Skibet. Jeg
omtaler dette, fordi De veed, at en guddommelig Befaling er givet mig,
som siger: »Dig skal gives at kjende Tidernes Tegn og Tegnet paa
Menneskens Søns Komme.«

Deres Broder i Kristo,

Orson Hyde.

Følgende Brev fra Orson Hyde blev oprindelig trykt i »Millennial Star«,
2den Aargang:

»Alexandria, den 22de Nov. 1841.

Kjære Broder Parley P. Pratt!

Da nogle Øjeblikke tilbydes mig at skrive Dem til, vil jeg benytte
Lejligheden. Jeg vil kun sige, at jeg har set Jerusalem, aldeles som
det fremstillede sig for mig i Synet. Jeg saa' Ingen hos mig i Synet,
og endskjønt Ældste Page blev beskikket til at ledsage mig, var jeg dog
der alene.

Herren skal vide, jeg har havt haarde Tider og lidt meget, men jeg har
ikke desto mindre stor Aarsag til at takke ham for det gode Helbred,
jeg for Tiden nyder, samt for Udsigten til snart at komme til et
civiliseret Land, hvor jeg ikke mere skal se Turbaner og Kameler. Heden
er forskrækkelig trykkende her, hvilket den har været i hele Syrien.

Jeg har ikke Tid til at fortælle Dem, hvor mange Dage jeg har været
tilsøs uden Føde, eller hvor mange Snegle jeg har spist; dog, dersom
jeg havde havt nok af dem, vilde jeg have været bedre faren. Alt dette
har jeg underrettet Dem om i et tidligere Brev fra Joppe.

Jeg har været i Kairo ved Nilen, fordi jeg ingen direkte Skibslejlighed
kunde faa. Syrien er i en frygtelig Tilstand — en Udryddelseskrig føres
mellem Druserne og Maroniterne. Medens jeg var i Bejrut, stod der et
Slag i Nærheden af denne By, der ligger ved Foden af Libanons Bjerge; i
dette Slag faldt 800 Mand. Rov, Plyndring og Mord hører til Dagens
Orden. Det er ikke usædvanligt der at finde Folk paa Gaderne eller
Vejene uden Hoved. En engelsk Officer fandt paa sin Rejse fra St. Jean
d'Acre (eller Akka) til Bejrut 10 myrdede Personer paa Vejen og blev
selv taget tilfange, men slåp løs ved Paschaens betimelige Indskriden.
Enkelthederne af alt dette har jeg tidligere meddelt.

En amerikansk Rejsende ved Navn Gager, en presbyteriansk Gejstlig,
forlod Jerusalem i Selskab med mig. Han var meget daarlig af Gulsot, da
vi begave os paa Rejsen, og ved Ankomsten til Damiette maatte vi holde
sex Dages Kvarantæne, før det tillodes os at sejle op ad Nilen. Paa
denne Flod blev han meget angrebet af Feber; jeg plejede ham, saa godt
Omstændighederne tillode, og da vi ankom til Bulak (Kairos Forstad),
lod jeg fire Mænd bære ham paa en Bære-seng til den amerikanske Konsul
i Kairo. Jeg lod ligeledes al hans Bagage bringe der hen og var
behjælpelig med at faa ham i en god Seng, samt skaffede ham en tro
arabisk Sygevogterske og en engelskJOSEPH SMITHS LEVNETSLØB

Læge. Efter at Lægen havde undersøgt hans Sygdom, sagde han, at han i
høj Grad led af Tyfus, og han betvivlede meget, at han vilde komme sig.
Under disse Omstændigheder forlod jeg ham for at søge Skibslejlighed
til dette Sted. Efter at jeg var gaaet ned i Baaden og lige ved at
støde fra, fik jeg Brev fra Doktoren, som meldte, at den stakkels Hr.
Gager var død to Timer efter min Bortgang. Han fortalte mig, før vi kom
til Kairo, at han var 27 Aar gammel, og at hans Venner boede i Norwich,
Connecticut, i Nærheden af New London, hvis jeg husker ret. Jeg havde
Meget at skrive om hans Endeligt, hvilket vilde være af Interesse for
hans Venner, men min Tid tillader mig det ikke nu.

Søndag Morgen den 24de Oktober, længe før Dag, stod jeg op fra mit Leje
og gik ud af Staden, saa snart Portene aabnedes; jeg gik over Kedrons
Bæk og besteg Oliebjerget, og der opsendte jeg i højtidelig Stilhed,
forsynet med Papir, Blæk og Pen (aldeles som jeg saa' det i Synet)
følgende Bøn til ham, som lever evindeligt og altid:

O du, som fra Evighed til Evighed er uforandret den samme, den Gud, som
regjerer i Himlene oventil og styrer Menneskenes Skjæbne paa Jorden,
vil du formedelst din uendelige Godhed og Miskundhed nedlade dig til at
høre din Tjeners Bøn, som han paa denne Dag opsender til dig i din
elskelige Søns Jesu Navn her paa dette Sted, hvor Retfærdighedens Sol
stod i Blod og din Salvede opgav Aanden.

Tilgiv din Tjener, o Herre, alle hans Fejl, Svagheder og
Skrøbeligheder, og giv ham Kraft til at modstaa alle fremtidige
Fristelser. Giv ham Visdom og Dømmekraft, saa han kan være bevaret fra
det Onde, og giv du ham Lvst til det Gode. Forlen ham Styrke i
Prøvelsens og Modgangens Stund og skjænk ham Naade til at udholde Alt
for dit Navns Skyld indtil Enden, da alle dine Hellige skulle hvile i
Fred.

Nu, o Herre, din Tjener har adlydt det himmelske Syn, som du viste ham
i hans Fødeland, og under Beskyttelse af din udstrakte Arm er han
lykkelig ankommen til dette Sted for at hellige og indvie dette Land
til dig for Indsamlingen af Judæ spredte Levning, overensstemmende med
de hellige Profeters Spaadomme, ja for at indvie Jerusalem til
Gjenopbvggelse, efter at det saa længe har været nedtraadt af
Hedningerne, og til Opførelsen af et Tempel til dit Navns Ære. Evig
takket være du, o Fader, Himmelens og Jordens Herre, at du har
beskjærmet din Tjener mod Havets Farer og de Plager og Straffedomme,
som have bragt Landet til at sukke. Menneskenes Ondskab har du
ligeledes holdt i Ave, og din beskyttende Varetægt har hvilet over mig,
din uværdige Tjener, ved Dag og ved Nat. Modtag derfor, o Herre, et
taknemmeligt Hjertes Offer for alt Godt, som jeg hidtil har nydt, og øv
fremdeles Barmhjertighed og Miskundhed mod en hjælpeløs Orm i Støvet.

Du gjorde Pagt med Abraham, din Ven, og fornyede den med Isak og
bekræftede den ved Jakob med en Ed, at du ikke alene vilde give dem
dette Land til evig Eje, men at du tillige vilde ihukomme deres Sæd
evindeligen. Abraham, Isak og Jakob have for længe siden lukket deres
Øjne i Døden og gjort Graven til deres

Bolig. Deres Børn ere spredte rundt omkring blandt Hedningenationerne
som Faar uden Hyrde, men imødese endnu Opfyldelsen af de Forjættelser,
du har givet dem; ja selv dette Land, der en Gang frembragte Naturens
rigeste Skatte og saa at sige flød med Mælk og Honning, er til en vis
Grad bleven hjemsøgt med Ufrugtbarhed og Goldhed, siden det drak af
Morderhænder hans Blod, hos hvem der ikke fandtes Synd.

Tilsted derfor, o Herre, i din elskelige Søns Jesu Kristi Navn, at
Ufrugtbarheden maa borttages fra dette Land, og lad sprudlende
Kildevæld vande dets tørre Jordbund. Lad Vinranken og Oliventræet
trives i deres Styrke og Figentræet blomstre; lad Landet blive saare
frugtbart, naar dets retmæssige Ejere have taget det i Besiddelse; lad
det paany bugne af Overflod, til Mættelse og Vederkvægelse for sine
hjemvendende forlorne Sønner, der besjæles af Naadens og Bønnens Aand;
lad Skyerne skjænke det Kraft og Rigdom og lad Markerne smile i
Overflødighed; lad Flokkene og Hjordene mangfoldigen formeres paa
Bjergene og Højene, og lad din uendelige Godhed besejre dit Folks
Vantro. Borttag deres Stenhjerter og giv dem Kjød-hjerter i Stedet, og
maa din Naades Sol adsprede det kolde Mulm og Mørke, som har omtaaget
deres Horizont. Bevæg dem til at samles i dette Land ifølge dit Ord;
lad dem komme ligesom Skyer og som Duer til deres Vinduer; lad
Nationernes store Skibe føre dem hid fra fjerne Øer; lad Konger blive
deres Fosterfædre og lad Dronninger med moderlig Ømhed aftørre Sorgens
Taarer af deres Øjne.

Du, o Herre, rørte en Gang ved Cyrus's Hjerte og bevægede ham til at
gjøre Jerusalem og hendes Børn Godt; inspirer ogsaa nu Kongernes og
Magthavernes Hjerter til at se paa dette Sted med venligt Øje, og
indgiv dem det Ønske at se dine retfærdige Hensigter udførte. Lad dem
forstaa, at det er din velbehagelige Villie at gjenop-rette Riget for
Israel, at have Jerusalem til dets Hovedstad og gjøre dets Folk til en
selvstændig Nation med din Tjener David, en virkelig Efterkommer af
gamle David, til deres Konge.

Lad den Nation og det Folk, som virker til Gavn for Abrahams Børn og
Jerusalems Opbyggelse, finde Naade for dine Øjne; lad ingen Fjende
overvinde dem og lad ikke Hunger og Pestilens hjemsøge dem, men lad
Israels Herlighed overskygge dem, og den Højestes Kraft beskytte dem,
medens det Rige eller Folk, som ikke vil tjene dig i dette herlige
Værk, maa gaa tilgrunde ifølge dit Ord: »Thi hvilket Folk og Rige, som
ikke vil tjene dig, skal fordærves.«

Endskjønt din Tjener nu er fjernt fra sit Hjem og fra det Land, han
vædede med sine første Taarer, erindrer han dog, o Herre, sine Venner
der, og sin Familie, som han forlod for din Skyld. Om end Armod og
Mangel maatte være vor jordiske Lod, skjænk du os dog en uvisnelig Arv,
hvor Møl og Rust ikke kan fordærve, og hvor Tyve ikke kunne
gjennembryde og stjæle.

Lad dem, som i din Tjeners Fraværelse have født, klædt og begunstiget
hans Familie, eller som herefter maatte gjøre den Godt, ikke miste
deres Løn, men lad din bedste Velsignelse være dem til-172 £ JOSEPH

del og lad dem faa en Arv i dit Rige, naar du kommer for at
her-liggjøres blandt dette Folk.

Se ligeledes i Naade til alle dem, ved hvis Gavmildhed jeg blev sat i
Stand til at naa dette Land, og lad dem ikke blive forglemte paa hin
Dag, da du belønner Alle efter deres Gjerninger, men lad dem i rette
Tid nyde Herlighed i de Boliger, som Jesus gik hen for at berede.
Velsign i Særdeleshed den Fremmede i Philadelphia, som jeg aldrig har
set, men som sendte mig Guid med det Ønske, at jeg vilde bede for ham i
Jerusalem. Lad Velsignelser tilstrømme ham, o Herre, fra en uventet
Kilde og lad hans Forraadshus blive over-flødigen forsynet, ja, lad
ikke alene Jordens kostelige Ting vorde ham tildel, men lad ham findes
blandt deres Tal, til hvem der skal siges: »Du har været tro over
Lidet, jeg vil sætte dig over Meget.«

Og nu, o himmelske Fader, beder jeg dig i Jesu Kristi Navn at ihukomme
Zion med alle hendes Staver og alle hendes Forsamlinger. Hun er
svarligen bleven slaaet og trængt; hun har sørget, hun har grædt,
hendes Fjender have triumferet og have sagt: »Hvor er din Gud?« Hendes
Præster og Profeter have sukket i Jern og Lænker bag skumle
Fængselsmure, medens Mange bleve ihjelslagne, som nu slumre i Dødens
Arme. Hvor længe, o Herre, skal det Onde triumfere og Synden gaa
ustraffet?

Rejs dig i din Vældes hele Majestæt og blot din Arm til dit Folks
Forsvar. Giv dine Børn Oprejsning for deres Forurettelser og vend deres
Sorg til Glæde. Gyd Lysets og Kundskabens, Naadens og Visdommens Aand i
hendes Profeters Hjerte, og iklæd hendes Præster med Salliggjørelse;
lad Lys og Kundskab trænge sejrrigt frem gjennem Mørkets Riger, og lad
de Oprigtige af Hjertet flokke sig til hendes Banner og berede sig til
at møde Brudgommen.

Lad din specielle Velsignelse hvile over din Kirkes Præsidentskab, thi
mod dem ere Fjendens Pile rettede. Vær du deres Sol, deres Skjold,
deres Taarn og deres Tilflugt, og vær i Nødens og Farens Stund rede til
at hjælpe dem. Beskjærm ligeledes de Tolvs Kvorum, thi du kjender,
hvilke Hindringer vi have at bekæmpe, hvilke Fristelser vi ere udsatte
for, og hvilke Savn vi maa lide. Giv os derfor Kraft ifølge vort Behov
og styrk os til at bære et sanddru Vidnesbyrd om Jesus og hans
Evangelium, til at udføre med Troskab og Ære den Gjerning, du har
anbetroet os, og forund os derefter en Plads i dit evige Rige; ja, lad
denne Velsignelse vorde alle dine trofaste Tjenere og alle trofaste
Medlemmer i din Kirke tildel. Og al Ære og Herlighed ville vi tilskrive
Gud og Lammet evindeligen. Amen!«

Paa Toppen af Oliebjerget oprejste jeg ifølge gammel Skik en Stendynge
som Vidnesbyrd; og paa den Høj, hvor Templet en Gang stod, oprejste jeg
en anden og benyttede min Stav overensstemmende med Forudsigelsen, der
udtaltes paa mit Hoved.

Jeg har truffet mange Jøder, som lyttede til mig med spændt
Opmærksomhed. Tanken om at gjenindsætte Jøderne i Palæstina vinder mere
og mere Udbredelse i Europa Dag for Dag. Jerusalem er godt befæstet og
har mange Kanoner paa sine Mure. Muren er ti Fod tyk262

paa de mest blottede Sider og fire eller fem Fod, hvor Skraaningen
næsten er lodret. Indbyggernes Antal udgjør ca. 20,000, hvoraf omtrent
4,000 ere Jøder, Resten fornemmelig Tyrkere og Armeniere. Mange
aldrende Jøder begive sig der hen for at dø, og mange komme fra Europa
til denne østlige Verdensdel. Det store Hjul er øjensynlig i fuld Fart,
og den Almægtige har erklæret, at det skal fortsætte sin Gang.

Jeg har ikke Tid til at omtale alle Enkeltheder denne Gang; jeg vil kun
i Korthed sige, at min Mission har været kronet med fuldkommen saa
meget Held, som jeg kunde vente.

Jeg staar nu i Begreb med at tage med et smukt Skib til Triest og vil
der fra begive mig til Regensburg, hvor jeg agter at publicere vor Tro
og Lærdom i det tyske Sprog. Jeg har dem, som ere villige til at hjælpe
mig.

Jeg sender Dem dette Brev med Kaptejn Withers, en Englænder, som tager
direkte til England med det orientalske Dampskib. Han er ligeledes
kommen fra Jerusalem i Selskab med mig. Havde jeg Penge nok, kunde jeg
let fristes til at benytte samme Lejlighed til England, men dette maa
jeg opgive.

Ved Modtagelsen af dette Brev ønsker jeg, De strax vil skrive mig til i
Regensburg, Bajern. Har De hørt Noget fra min Familie, da vær saa god
at underrette mig derom.

Modtag min kjærlige Hilsen til Dem selv med Familie, Brødrene Adams,
Snow og alle de Hellige i England.

Maa Naade og Fred fra Gud vor Fader og fra vor Herre Jesus Kristus være
eder alle tildel fra nu af evindeligen. Amen.

Deres Broder i Kristo,

Orson Hyde.«

OTTE OG TYVENDE KAPITEL.

Guvernør Carlins Arrestordre paa Joseph erklæres ugyldig. — Joseph og
Andre tage til Springfield, Regjeringens Sæde i Illinois. — Forklarer
et Profet-Embede for Dommer Douglas m. Fl. og fjerner Manges Fordomme
med Hensyn til ham selv og de Hellige. — Under Forsæde af Dommer Pope
holdes der Forhør over Joseph, som atter frikjendes og vender tilbage
til Nauvoo. — Nogle interessante Spørgsmaal, Svar og Lærdomme. — Parlev
P. Pratt vender tilbage fra sin Mission til England. — Et Syn paa
Himmelen. — Tiden for Kristi anden Tilkommeise. — Uddrag af en Tale om
Opstandelsen. — Fund af nogle med ældgamle Skrifttegn bedækkede
Metalplader. — »The Nauvoo Neighbori udkommer. — Nauvoo-Legionen
mønstres. — Atter en Profeti og dens Opfyldelse. — Den første Beretning
om Evangeliets Forkyndelse for

Skandinaverne.

Den 9de Dec. 1842 afrejste Ældsterne Willard Richards, Heber C.
Kimball, William Clayton og flere andre Brødre til Springfield,
Hovedstaden i Illinois, for at fremføre Beviser for Regjeringen, at
Joseph var uskyldig i den ham tillagte Brøde, og om mulig formaa Thomas
Ford, der nylig var bleven valgt til Guvernør for Staten Illinois, til
at ophæve Guvernør Carlins Arrestordre mod Joseph. Ford172 £ JOSEPH

gav til Svar, at han ikke nærede nogen Tvivl om Ugyldigheden af
Guvernør Carlins Arrestordre, men betvivlede paa samme Tid sin Ret til
at blande sig i hans Afgjørelser; han overdrog derfor Sagen med alle
tilhørende Dokumenter til sex af Overrettens Dommere, som alle
enstemmig afgave den Kjendelse, at nævnte Arrestordre baade var ulovlig
og utilstrækkelig til at foranledige hans Arrestation. Med Hensyn til
Guvernør Fords Ret til at blande sig i Guvernør Carlins Afgjørelser
vare Meningerne iblandt dem delte, hvilket Ford derpaa meddelte Joseph
i en Skrivelse, hvori han tillige afslog at have Noget med Sagen at
gjøre. Han raadede ham imidlertid til at faa sin Sag undersøgt paa en
lovformelig Maade og sagde, at dersom han bestemte sig til at gaa til
Springfield for at faa Sagen paadømt der, vilde han anse det som sin
Pligt at beskytte ham mod enhver Overlast fra Pøbelens Side.

I Forening med sin Broder Hyrum, Willard Richards, John Taylor og Flere
begav han sig derpaa den 27de s. M. til Springfield, hvor han ankom den
30te. Hans Ankomst til denne Stad foraarsagede betydelig Bevægelse
iblandt Indbyggerne, og Pøbelaanden begyndte strax at ytre sig, men
blev ved Authoriteternes Mellemkomst snart dæmpet.

Den følgende Dag hændte det, at et Par Heste, som vare forspændte en
Karet, løb løbsk og satte i fuldt Firspring afsted forbi
Statsbygningen; øjeblikkelig blev der gjort Allarm, og Raabet lød: »Joe
Smith flygter!« Dette voldte paany stor Ophidselse, og
Repræsentanthuset hævede endog sit Møde.

Den 1ste Januar 1843 prædikede Ældsterne Orson Hyde og John Taylor i
Statsbygningen, hvis Afbenyttelse var bleven Joseph tilbudt a,f
Formanden for Repræsentanthuset. De fleste af Legislaturens Medlemmer
og andre af Statens Embedsmænd vare nærværende og viste stor
Opmærksomhed til, hvad der blev sagt. Under en Samtale med Dommer
Stephen A. Douglas, Justin Butterfield — de Forenede Staters Sagfører
for Illinois Distrikt — og nogle andre fremragende Mænd, forklarede
Joseph, som Svar paa deres Spørgsmaal, en Profets Embede saaledes:

»Dersom Nogen skulde spørge mig, om jeg er en Profet, vilde jeg ikke
nægte det, eftersom det vilde gjøre mig til en Løgner, thi ifølge
Johannes er Jesu Vidnesbyrd Profetiens Aand; om jeg derfor bekjender at
være et Vidne eller en Lærer og har ikke Profetiens Aand, som er Jesu
Vidnesbyrd, maa jeg være et falsk Vidne; men om jeg er en sand Lærer og
et sandt Vidne, maa jeg besidde Profetiens Aand, og dette gjør en Mand
til en Profet; den Mand derfor, som siger, han er en Lærer eller
Retfærdighedens Forkynder og fornægter Profetiens Aand, er en Løgner,
og Sandheden er ikke i ham; og herved kunne falske Lærere og Bedragere
opdages.«

Josephs Sag fremkaldtes den 2den Januar, men Forhøret opsattes til den
4de; imidlertid bevægede Joseph sig frit imellem Statens ledende Mænd,
af hvilke mange den Gang opholdt sig i Springfield. Mange lagde megen
Nysgjerrighed for Dagen for at »se Profeten« og samtale med ham. Joseph
gjorde et godt Indtryk paa dem. Hans172

ligefremme, simple og dog kraftige Belærelse, hans omgængelige Væsen,
det venlige Smil, der oplyste hans Ansigt, hans himmelske Aasyn og ædle
og værdige Skikkelse i Forbindelse med Herrens Aand, der hvilede over
ham, overbeviste dem om, trods deres Fordomme, at han var en højlig
forurettet og uskyldig Mand, og man begyndte omsider at vise
Tilbøjelighed til at yde ham Retfærdighed. Guvernør Fords Bemærkninger
under en Samtale med ham forklare den Følelse, der havde hersket, og
ligeledes den Forandring, som hans Udseende og Samtale havde gjort paa
dem, med hvem han kom i Berøring. Han sagde: »Formedelst Rygter havde
vi Grund til at tro, at Mormonerne vare et besynderligt Folk,
forskjelligt fra alle andre, med Horn eller noget Lignende, men jeg
forstaar, at de se ud ligesom andre Folk, og jeg anser i Sandhed Hr.
Smith for at være en meget smuk Mand.«

Kl. 9 om Morgenen den 4de Januar 1843 aabnedes Retten under Forsæde af
Dommer Pope. Han havde 10 Damer ved sin Side, hvilket ifølge
Distrikts-Marschallens Udsagn var den første Gang, at Damer under Popes
Præsidium havde overværet Retten under en Forhørssag. Josiah Lamborn,
General-Advokat for Staten lllinos, lagde en human Aand for Dagen i sin
Aabningstale for Retten, men modsatte sig Oplæsningen af flere Brødres
edelige Vidnesbyrd om, at Joseph, paa den Dag, det omtalte Mordattentat
paa Boggs havde fundet Sted, befandt sig i Nauvoo, der var beliggende
omtrent 300 Mile fra Guvernør Boggs's Opholdssted i Missouri, og at han
fremdeles slet ikke havde været i Missouri mellem den 10de Dag i
Februar og den 1ste Dag i Juni Maaned 1842. Retten gav imidlertid sit
Samtykke til, at disse Vidnesbyrd oplæstes.

B. S. Edwards, Esq., holdt derpaa en bevæget Tale til Forsvar for
Joseph, hvori, han gjorde nogle meget rørende Bemærkninger angaaende de
Helliges Lidelser i Missouri, og efterfulgtes af Hr. Butterfield, som
paa en kraftig og forstandig Maade behandlede Sagens juridiske Side.
Han beviste, at Guvernør Reynolds af Missouri var gaaet ulovlig
tilværks ved sin Fordring paa Joseph, og at Guvernør Carlin ikke vilde
have opgivet sin Hund paa en saadan Fordring. Et saadant Forsøg, sagde
han, angreb al den Frihed, som vort Lands Institutioner garantere, og
hvad der den Dag var Josephs Skjæbne, kunde blive deres den næste. Det
var en historisk Kjendsgjerning, at Joseph og hans Folk enten vare
blevne myrdede eller fordrevne fra Staten Missouri. Dersom han tog der
hen, vilde det kun være for at blive myrdet, og han kunde ligesaa
gjerne blive sendt til Galgen. Han var en uskyldig og harmløs Mand, og
dersom der var nogen Forskjel mellem ham og andre Mænd, var det, fordi
han og hans Folk troede paa Profeti og Andre ikke. Retssalen var
opfyldt af Tilhørere, som med spændt Opmærksomhed fulgte
Forhandlingernes Gang, Retten hævedes derpaa til næste Dag Kl. 9.

Om Eftermiddagen sendte Hr. Prentiss, Distrikts-Marschallen, sin Karet
efter Joseph for at føre ham til sit Hus, hvor der allerede var samlet
et Antal ledende Mænd, med hvem Joseph spiste til Aften.

Den næste Dag ledsagedes Dommer Pope til Retssalen af et betydeligt
Antal Damer, som ønskede at være tilstede ved Dommens Af-172 £ JOSEPH

sigelse. Stedet var atter opfyldt af en Mængde Tilskuere, og Joseph var
Gjenstand for Alles Opmærksomhed. Dommeren gjennemgik Sagen meget nøje
og lod i Løbet af sin Tale nogle' skarpe Ytringer falde med Hensyn til
den Fremgangsmaade, som de forskjellige Guvernører og Embedsmænd havde
benyttet i denne Sag, og erklærede derpaa Joseph for frikjendt.

Her forelaa altsaa et nyt Exempel paa en ondskabsfuld Retsforfølgelse,
thi efter at Joseph havde udstaaet Spot og Forhaanelse og var bleven
forfulgt og fortrædiget paa næsten alle mulige Maader, kunde dog
tilsidst Intet bevises imod ham. Han stod atter som en uskyldig Mand
lige overfor Verden og sine Fjender, der vare ude af Stand til at
begrunde deres Beskyldninger imod ham.

Under sit Ophold i Springfield modtog Joseph mange Indbydelser fra
flere af Stadens ledende Mænd om at besøge dem i deres Huse, men Tiden
tillod ham ikke at opfylde deres Ønske, da han allerede den 7de Januar
tilligemed Følge forlod Springfield og begav sig paa Tilbagevejen til
Nauvoo. Vejret var fremdeles meget koldt og ubehageligt og Vejene
yderst slette, hvisaarsag Rejsen var meget trættende. Man satte over
Illinois-Floden paa Isen, og først den 10de ankom Selskabet til Nauvoo.
En almindelig Jubelfest og Glædestid paafulgte Josephs lykkelige
Hjemkomst, og en Dag til Ydmygelse, Faste, Bøn og Taksigelse blev
fastsat for de Hellige den 17de Januar, paa hvilken Dag vel besøgte
Forsamlinger afholdtes i Stadens forskjellige Dele.

Den 18de Januar 1843 tilbragte et talrigt Selskab af Josephs Venner
Dagen i hans Hus. Medens de endnu vare sammen, læste Joseph et Brev,
som var skrevet af John C. Bennett til Sidney Rigdon, hvori han truede
Joseph paa den mest hævngjerrige Maade og sagde, at nye Processer vare
paabegyndte, grundede paa de gamle Beskyldninger, og at Intet nu kunde
frelse ham; de vilde snart bortføre ham til Missouri og der tage ham
under Behandling. Dersom Rigdon kunde have gjort, hvad han gjerne
ønskede, vilde han have skjult dette Brev for Joseph, da han nødig
vilde være bekjendt at have modtaget et saadant Brev; men der var god
Grund til at tro, at Rigdon handlede forrædersk imod Joseph og førte
hemmelig Korrespondance med hans Fjender.

Søndag den 22de Januar prædikede Joseph i Templet. I Løbet af sine
Bemærkninger sagde han: »Jeg skal ikke opofres, før min Tid kommer, men
da skal jeg ofres utvungent.« Mærkværdige Ord og mærkværdigen opfyldte!

Næste Søndag besvarede han to Spørgsmaal, som rettedes til ham i
Anledning af hans Tale den foregaaende Sabbat.

Det første af disse Spørgsmaal opkom med Hensyn til Jesu Ord, hvor han
siger: »Iblandt dem, der ere fødte af Kvinder, er ingen Større
opstanden end Johannes den Døber, men den Mindste i Himmeriges Rige er
større end han.« (Matt. 11:11.) Hvorfor blev Johannes betragtet som en
af de største Profeter? Hans Mirakler kunde ikke have udgjort hans
Storhed.

For det Første. Han var anbetroet den guddommelige Mission at172

berede Vejen for Herrens Ansigt. Hvem har nogensinde enten før eller
siden været anbetroet et saadant Hverv? Ingen.

For det Andfet. Han var anbetroet den vigtige Mission at døbe
Menneskens Søn. Er der nogen Anden, der har havt denne Ære eller nydt
et saa stort Privilegium? Hvem har nogensinde ledsaget Guds Søn til
Daabens Vande og havt det Privilegium at skue den Helligaand neddale i
en Dues Skikkelse, eller rettere i en Dues Tegn, for at bekræfte den
hellige Handling? Duens Tegn blev indstiftet før Verdens Skabelse som
et Vidnesbyrd om den Helligaand. Djævelen kan ikke vise sig i en Dues
Tegn. Den Helligaand er en Personlighed og i Skikkelse af en Person.
Den indskrænker sig ikke til en Dues Skikkelse, men kan som Tegn
fremstilles ved en Due. Den Helligaand kan ikke forvandles til en Due,
men Duens Tegn blev givet til Johannes for at betegne Handlingens
Sandhed, eftersom Duen er et Sindbillede eller Tegn paa Sandhed og
Uskyldighed.

For det Tredie. Johannes var paa den Tid den Eneste, som lovmæssigt
kunde forestaa Rigets Anliggender paa Jorden, og han holdt
Præstedømmets Fuldmagt. Jøderne vare nødte til at adlyde hans
Befalinger eller blive fordømte efter deres egen Lov, og Kristus selv
efterkom al Retfærdighed, idet han viste Lydighed til Loven, hvilken
han havde givet til Moses paa Bjerget, hvorved han ophøjede og hædrede
den i Stedet for at opløse den. Zakarias's Søn fravristede Jøderne
Riget, Magten og Herligheden formedelst Himmelens hellige Salvelse og
Forordninger. Af disse tre Aarsager er han den største Profet, der er
født af en Kvinde.

Det andet Spørgsmaal var: Hvorledes blev den Mindste i Himmeriges Rige
større end han? Som Svar spurgte Joseph: Hvem hentydede Jesus til som
den Mindste? Jesus blev den Gang anset for at have den mindste Andel i
hele Guds Rige og for at være den mindst troværdige som Profet, ligesom
han sagde: Han, som betragtes som den mindste iblandt eder, nemlig mig
selv, er større end Johannes.

Den 6te Feb. holdtes et Valgmøde i Nauvoo, hvor Joseph enstemmigt blev
valgt til Stadens Borgmester for et Tidsrum af to Aar. Orson Spencer,
Daniel H. Wells, George A. Smith og Stephen Markham valgtes samtidig
til Raadsherrer og Hyrum Smith, John Taylor, Orson Hyde, Orson Pratt,
Sylvester Emmons, Heber C. Kimball, Benjamin Warrington, Daniel Spencer
og Brigham Young til Raadmænd. Joseph udpegede meget nøjagtig den
Fremgangsmaade, han ønskede at se Embedsmændene bruge med Hensyn til
Lønning, Honorar osv., og forudsagde James Sloan, der fungerede som
Byskriver, at det vilde være bedre for ham ti Aar i Fremtiden, hvis han
undlod at sige mere angaaende Honorar. I sine Instruktioner til de
nylig valgte Medlemmer af Byraadet paaviste han dem Nødvendigheden af
at handle ifølge de mest frisindede Principer og at befri Staden for
alle unødvendige Udgifter og Byrder. Han profeterede, at dersom de
vilde være liberale i deres Handlinger, skulde de blive rige, og talede
imod den Skik at forlange Betaling for enhver ubetydelig Tjeneste, de
gjorde, og i Særdeleshed imod, at Komiteer skulde have extra Betaling
for deres Arbejde.172 £ JOSEPH SMITHS LEVNETSLØB

Under Dato 9de Februar finde vi Følgende nedskrevet:

»Der findes to Slags Væsener i Himmelen: For det Første, Engle, som ere
opstandne Væsener, der have Legemer af Kjød og Ben; for Ex., Jesus
sagde: »Føier paa mig og ser, thi en Aand haver ikke Kjød og Ben, som I
se, at jeg haver.« For det Andet, findes der de fuldkommengjorte
Retfærdiges Aander, som ikke ere opstandne, men arve den samme
Herlighed. Naar en Budbærer kommer og siger, at han har et Budskab fra
Gud, da byd ham Haanden, og bed ham ligeledes at give dig sin Haand. Om
han er en Engel, vil han gjøre det, og du kan føie hans Haand. Om han
er en fuldkommengjort Retfærdigs Aand, vil han komme i sin Herlighed;
thi det er den eneste Maade, hvorpaa han kan aabenbare sig. Bed ham at
give dig Haanden, og han vil ikke røre sig, thi det er modsat Himmelens
Orden, at en retfærdig Mand skulde bedrage; han vil dog frembringe sit
Budskab. Dersom det er Djævelen i en Lysets Engels Skikkelse, og du
byder ham din Haand, vil han række dig sin, men du vil ikke kunne føie
Noget; og herpaa kan du opdage ham. Disse ere tre Nøgler, hvormed du
kan opdage, om et Budskab er fra Gud.« (Pagtens Bog, 129de Kap.)

Paa denne Tid kom Parley P. Pratt tilbage fra sin Mission til England,
hvor han trofast havde virket i Kirkens Interesse siden April 1840.
Siden de Tolvs Afrejse fra England i April 1841 havde han publiceret
1,500 Salmebøger, 2,500 Advarselsrøster, 3,000 Traktater betitlet
»Himmel og Jord«, 3,000 Expl. af »Ældste Hydes Mission til Jerusalem«,
10,000 Expl. af »Et Brev til Dronningen« og nogle andre Værker, samt
udgivet *The Millennial Star« maanedlig. Han havde forinden sin Afrejse
fra Liverpool den 20de Okt. 1842 afskibet flere hundrede Hellige fra
Storbritannien, og medbragte selv et større Selskab Emigranter, hvilke
dog paa Grund af Is i Mississippi-Floden ikke naaede Nauvoo før sildig
paa Foraaret. Ældste Pratt havde forladt sit Selskab i Chester,
Illinois, og tilbageligt de resterende 280 Mile tilhest.

»Omtrent Kl. 7 om Morgenen den 10de Marts,« skriver Joseph, »opdagede
jeg tilligemed Willard Richards, Wilford Woodruff og flere Andre en
Lysstrøm paa Himmelens sydvestlige Horizont. Dens Straaler dannede et
bredt Sværd med Haandgrebet nedad og pegede fra Vest-Sydvest, hævet til
en Vinkel af 45 Grader fra Horizonten, og strakte sig næsten to eller
tre Grader fra den Grads Højdepunkt, hvor Tegnet viste sig. Dette Syn
begyndte gradvis at forsvinde Kl. 7 og 30 Minutter, og Kl. 9 var det
Hele forsvundet. Saa sandt som der er en Gud, der sidder paa sin Trone
i Himmelen, og saa sandt som Herren nogensinde har talet ved mig, saa
sandt vil der komme en hastig og blodig Krig; og det brede Sværd, der
saas i Morges, er det visse Tegn derpaa.«

Den følgende Dag afrejste Joseph i Forening med Brigham Young til
Ramus, en mindre By i den nordøstlige Del af Hancock County, hvor de
Dagen efter overværede en Forsamling med de derboende Hellige.

»Under Aftenforsamlingen,« skriver Joseph, »bleve 27 Børn velsig-172

nede, af hvilke de 19 med stor Inderlighed velsignedes af mig selv.
Megen Kraft udgik fra mig, og min Styrke svigtede mig, da jeg overlod
Forsamlingen i Brødrenes Hænder. * * *

Ældste Jedediah M. Grant spurgte mig Dagen efter om Aarsagen, hvorfor
jeg blev saa bleg og tabte mine Kræfter, da jeg velsignede Børnene. Jeg
fortalte ham, at jeg saa' Lucifer bruge sin Indflydelse for at
tilintetgjøre Børnene, som jeg velsignede, og jeg søgte derfor med al
den Tro og Aand, som jeg var i Besiddelse af, at besegle paa dem en
Velsignelse, der vilde sikre deres Liv paa Jorden; og saa megen Kraft
udgik fra mig til Børnene, at jeg blev afmægtig og har endnu ikke
gjenvundet mine Kræfter. Jeg anførte Tilfældet med Kvinden, der berørte
Fligen af Jesu Kjortel. (Lukas 8de Kap.) Kraften, som her hentydes til,
er Livets Aand; og en Mand, der øver stor Tro ved at administrere til
de Syge, velsigne smaa Børn eller give Haandspaalæggelse for den
Helligaands Gave, er tilbøjelig til at blive afkræftet.« Under en
heftig Snestorm vendte Joseph og Brigham Young den 14de tilbage til
Nauvoo.

Under Josephs næste Besøg til Ramus fremsatte han under en Samtale med
Brødrene dersteds den 2den April følgende vigtige Lærdomme:

»Naar Frelseren aabenbarer sig, skulle vi se ham, saasom han er, og vi
skulle se, at han er en Mand lig os; og at den samme Selskabelighed,
som findes blandt os her, vil ogsaa findes blandt os der, kun at den
der er forbunden med evig Herlighed, hvilken Herlighed vi ikke nyde
her. Johannes 14:23: Med Faderens og Sønnens Aabenbarede menes i dette
Vers en personlig Aabenbarelse, og den Anskuelse, at Faderen og Sønnen
kunne bo i et Menneskes Hjerte, er et gammelt sekterisk Begreb og er
urigtigt.

Til Svar paa Spørgsmaalet: »Er ikke Guds, Engles, Profeters og
Menneskers Tidsregning i Overensstemmelse med Tidsregningen paa den
Planet, hvorpaa de bo?« svarer jeg jo. Men der er ingen Engle, som
betjene denne Jord, uden saadanne, som tilhøre, eller have tilhørt den.
Englene bo ikke paa en Planet lig denne Jord, men de bo i Guds
Nærværelse paa en Klode, som ligner et Hav af Glas og straalende Ild,
hvor Alt henhørende til deres Herlighed er aabenbaret, baade det
Forbigangne, det Nærværende og det Tilkommende, og de ere bestandigt
for Herrens Aasyn. Stedet, hvor Gud bor, er en stor Urim og Thummim.
Denne Jord i dens helliggjorte og udødelige Tilstand vil blive lig
Krystal og vil blive en Urim og Thummim for Indbyggerne, som bo derpaa,
hvorved Alt henhørende til et lavere Rige, eller til alle Riger af en
ringere Orden, vil blive aabenbaret til dem, som bo paa den, og denne
Jord vil høre Kristus til. Da vil den hvide Sten, som omtales i
Åbenbaringens 2:17, vorde en Urim og Thummim for Enhver, som modtager
en saadan, hvorved Alt henhørende til et Rige af en højere Orden, ja
til alle Riger, vil blive aabenbaret, og en hvid Sten gives til Enhver,
som indkommer i det celestiale Rige, hvorpaa er skrevet et nyt Navn,
som Ingen har Kundskab om, undtagen den, som modtager det. Dette nye
Navn er Nøgleordet.172 £ JOSEPH SMITHS LEVNETSLØB

269

Jeg profeterer i Herrens Guds Navn, at Trængslerne, som ville
for-aarsage megen Blodsudgydelse førend Menneskens Søns Komme, ville
tage deres Begyndelse i Staten Syd-Carolina. De ville sandsynligvis
opstaa formedelst Slavespørgsmaalet, thi saaledes erklærede en Røst,
medens jeg bad inderligt angaaende denne Sag, den 25de December 1832.

En Gang bad jeg meget inderligt om at faa at vide Tiden for Menneskens
Søns Komme, og da hørte jeg en Røst, som gjentog det Følgende: »Joseph,
min Søn, om du lever, til du er fem og firsindstyve Aar gammel, skal du
se Menneskens Søns Ansigt. Lad dette derfor være nok, og besvær mig
ikke mere angaaende denne Sag.« Jeg blev saaledes ladet ude af Stand
til at afgjøre, om denne hans Tilkommelse hentydede til Millenniets
Begyndelse, eller til en foregaaende Aabenbarede, eller om jeg skulde
dø og saaledes faa se hans Ansigt. Jeg tror, at Menneskens Søns Komme
ikke vil ske før den Tid.

Hvilke som helst Principer paa Intelligensens Omraade vi erholde i
dette Liv, ville komme frem med os i Opstandelsen. Om et Menneske
formedelst sin Flid og Lydighed vinder mere Kundskab og Intelligens end
en anden i dette Liv, saa vil Fordelen i samme Forhold være paa hans
Side i det tilkommende Liv. Der blev en Lov uigjen-kaldelig fastsat i
Himmelen, før denne Jords Grundvold blev lagt, ifølge hvilken alle
Velsignelser ere forjættede; og naar vi erholde nogen som helst
Velsignelse fra Gud, saa er det ved Lydighed til denne Lov, ifølge
hvilken Velsignelsen blev forjættet.

Faderen har et Legeme af Kjød og Ben ligesaa følbart som et Menneskes,
og ligesaa har Sønnen; men den Helligaand har ikke et Legeme af Kjød og
Ben, men er en aandelig Personlighed. Om dette ikke var Tilfældet,
kunde den Helligaand ikke bo i os. Et Menneske kan erholde den
Helligaand, og den kan neddale paa ham, og dog ikke forblive hos ham.«
(Pagtens Bog, 130te Kap.)

Den 6te April 1843 og efterfølgende Dage blev en General-Konference af
Kirken afholdt i den ufuldendte Tempelbygning i Nauvoo, ved hvilken
Lejlighed Joseph spurgte de Hellige, om de vare tilfredse med ham som
Kirkens Præsident, eller om de ønskede en Anden i hans Sted. Han higede
ikke efter Myndighed, sagde han, for sin egen Persons Skyld, men indtog
sin Stilling som Præsident, fordi Gud havde kaldet ham dertil, og
medens han beklædte dette vigtige Embede, ønskede han inderligen
Folkets Kjærlighed og Tillid; han gjorde derfor Alt, hvad en Mand kunde
gjøre, for at sikre sig Kirkens Medlemmers gode Følelser.

Sidney Rigdons Opførsel i de Dage tilfredsstillede ham ikke. Han
handlede paa en saadan Maade, at Joseph umulig kunde stole paa ham
eller nære den Hengivenhed for ham, som var ønskelig lige-overfor en
Ven og Raadgiver. Hans Følelser med Hensyn til Sidney Rigdons
Fremgangsmaade gjorde ham maaske endnu mere begjærlig efter at komme
til Kundskab om de Helliges Følelser med Hensyn til Kirkens Første
Præsidentskab. Det var ham saaledes om at vide,172

at Folkets Bønner opstege til Gud paa hans Vegne, og at de havde Tro
til, at han for sin Del søgte at ære sin Kaldelse.

»Dersom,« sagde han, »jeg har gjort Noget til at skade min Karakter,
Anseelse eller Stilling, eller har vanæret min Religion paa nogen Maade
for Engles, Mænds eller Kvinders Aasyn, da bedrøver det mig, og dersom
I ville tilgive mig, vil jeg søge ikke oftere at gjøre det. Jeg er mig
ikke bevidst at have gjort noget Saadant, men hvis jeg har, kom frem og
sig mig det. Hvis der er Nogen, der har Noget imod mig, ønsker jeg, at
de frit og aabent skulle komme frem og sige mig det, og hvis ikke, lad
dem saa for stedse holde sig stille.«

Efter Forslag blev han derpaa enstemmigt anerkjendt og opholdt som
Kirkens Præsident med Sidney Rigdon som hans første og William Law som
hans anden Raadgiver. Under denne Konference bleve mange ypperlige
Lærdomme til de Helliges Glæde og Opbygggelse fremsatte af Joseph, der
talede, dreven af Herrens Aand.

»Dersom jeg skulde profetere,« sagde han i en af sine Taler, »vilde jeg
sige, at Enden vil ikke komme i 1844, 1845, 1846 eller om 40 Aar. Der
er dem iblandt den opvoxende Ungdom, som ikke skulle smage Døden, før
Kristus kommer. * * *

Jeg profeterer i Herrens Navn — og lad det blive nedskrevet —
Menneskens Søn vil ikke komme i Himmelens Skyer, før jeg er 85 Aar
gammel.« * * *

Menneskens Søns Tilkommelse vil aldrig eller kan aldrig finde Sted, før
de af Profeterne omtalte Straffedomme ere udgydte, hvilke Straffedomme
allerede ere begyndte. Paulus siger: »I ere Lysets Børn og ikke
Mørkets, at den Dag skulde overraske eder som en Tyv om Natten.« Det er
ikke den Almægtiges Hensigt at komme til Jorden og tilintetgjøre den
eller sønderstøde den, uden at han først aabenbarer det til sine
Tjenere Profeterne. Juda skal vende tilbage, Jerusalem og Templet
gjenopbygges, og Vand fremvælde fra Templets Grundvold; ligeledes skal
Vandet i det Døde Hav blive lægt. Det vil medtage nogen Tid at bygge
Stadens Mure og Templet, og alt dette maa udføres, før Menneskens Søn
kommer. Der vil blive Krige og Rygter om Krige, Tegn paa Himmelen
oventil og paa Jorden nedentil, Solen vil blive forvandlet til Mørke og
Maanen til Blod, Jordskjælv vil indtræffe paa forskjellige Steder, og
Havet hæve sig over sine Bredder; derefter vil det store Menneskens
Søns Tegn vise sig paa Himmelen; men hvad vil Verden sige? Den vil
sige, at det er en Planet, en Komet osv. Men Menneskens Søn vil komme
ligesom Menneskens Søns Tilkommeises Tegn, hvilket vil være ligesom
Morgenlyset, der frembryder fra Østen.«

Ikke længe derefter, den 16de April, holdt Joseph en længere
interessant Tale om Opstandelsen i Anledning af Efterretningen om
Ældste Lorenzo D. Barnes's Død paa hans Mission til England. Af hans
Tale ved denne Lejlighed gjengive vi Følgende:

»Efterretningen om vor elskede Broder Barnes's Død vilde ikke have
bedrøvet mig saa meget, hvis jeg havde havt Lejlighed til at begrave
ham i Zions Land.172 £ JOSEPH SMITHS LEVNETSLØB

Jeg tror, at de, som have begravet deres Venner her, have nydt et
misundelsesværdigt Privilegium. Betragt Jakob og Joseph i Ægypten,
hvorledes de paalagde deres Venner at begrave dem i deres Fædres Grave.
Betragt de store Omkostninger, der vare forbundne med Indbalsameringen
og det store Selskabs Rejse til Begravelsesstedet.

Det har altid været anset for en stor Ulykke at blive forment en
hæderlig Begravelse, og en af de største Forbandelser, som Profeterne
fordum kunde paalægge noget Menneske, var, at det slet ikke skulde
tilstedes nogen Begravelse.

Ville I anse det for underligt, om jeg fortæller eder, hvad jeg har set
i et Syn angaaende dette interessante Emne. De, som ere døde i Jesu
Kristo, kunne, naar de komme frem, forvente at nyde al den Glæde, som
de nøde eller forventede at nyde her i Livet.

Saa tydeligt var Synet, at jeg bogstavelig saa' Mennesker, før de vare
opstegne af Graven, ligesom hæve sig langsomt fra deres Hvilested. De
toge hverandre i Haanden og sagde: >Min Fader, min Søn, min Moder, min
Datter, min Broder, min Søster.« Og antag, at jeg, naar Røsten kalder
de Døde til Opstandelse, laa ved Siden af min Fader, hvad vilde saa mit
Hjertes første Glæde være? At møde min Fader, min Moder, min Broder,
min Søster, og dersom de ere ved min Side, vil jeg omfavne dem og de
mig.

Det er mit Studium den ganske Dag og mere end Mad og Drikke til mig at
vide, hvorledes jeg skal bringe Guds Hellige til at fatte de Syner, der
lig en oversvømmende Bølge rulle frem for mit Sinds Blik. O! hvor det
skulde glæde mig at berøre Ting for eder, som I aldrig have tænkt paa!
Men Fattigdom og Verdens Bekymringer forhindre det. Dog er jeg glad ved
at have det Privilegium at meddele eder nogle Ting, som ved en nøje og
rigtig Opfattelse ville være en Hjælp til eder, naar Skyerne trække op,
Uvejret bryder løs, Lynet glimter, Tordnen skralder, og Jordskjælv
buldre. Giver Agt paa disse Ting og lader ikke eders Knæ eller Lemmer
skjælve eller eders Hjerter forsmægte; og hvad kan da Krige, Orkaner
eller Jordskjælv gjøre eder? Intet. Alle eders Tab ville blive eder
erstattede i Opstandelsen, dersom I forblive trofaste. Ved den
Almægtiges Syner har jeg set dette.«

Omtrent ved denne Tid bleve sex Messingplader fundne af en Hr. Robert
Wiley og nogle Andre i Nærheden af Kinderliook, Pike County, Illinois,
medens de vare i Færd med at udgrave en stor Høj. I en Dybde af omtrent
6 Fod under Jordens Overflade stødte de saaledes paa Skelettet af en
Mand, der antages at have været 9 Fod høj. Pladerne bleve fundne paa
Skelettes Bryst og vare opfyldte paa begge Sider af ældgamle
Skrifttegn. En Tid efter bragte man disse Plader til Joseph, som derpaa
oversatte en Del af Skrifttegnene og opdagede, at de indeholdt den
Persons Historie, hos hvem de vare fundne. Ifølge denne skulde Manden
være en Efterkommer af Kam igjennem Farao, Kongen af Ægyptens Lænder,
og sagdes at have erholdt sit Rige af Himmelens og Jordens
Behersker.272

Følgende Skrivelse til Udgiveren af »The Times and Seasons« skildrer
mere udførligt Omstændighederne ved denne vigtige Opdagelse:

»Den 16de April sidstleden begyndte en agtværdig Kjøbmand ved Navn
Robert Wiley at grave i en stor Høj i Nærheden af dette Sted. Han
vedblev at grave til en Dybde af 10 Fod og stødte omsider paa Sten, men
ved denne Tid begyndte det at regne, og han opgav foreløbigt Arbejdet.
Den 23de begav han sig atter tilligemed et betydeligt Antal Borgere,
hvoriblandt jeg selv, til Højen, og efter at have gjort en rummelig
Aabning, fandt vi en stor Mængde Sten, af hvilke de fleste saa' ud, som
om de havde været brændte ved en meget stærk Hede. Efter at have
bortryddet fulde to Fod af nævnte Sten, fandt vi en hel Del Kul og Aske
samt Menneskeben, der ogsaa saa' ud til at være brændte, og i Nærheden
af Brystet fandtes en Pakke, som indeholdt 6 Messingplader, der i Form
lignede en Klokke, mindre foroven end forneden og havde et Hul igjennem
den mindre Ende, medens en Ring løb igjennem dem alle, og holdtes
sammen af to Spænder. Ringen og Spænderne lignede Jern og vare meget
forrustede. Pladerne lignede ved første Øjekast Kobber og saa' ud til
at være bedækkede med Skrifttegn.

Selskabet enedes om, at jeg skulde rengjøre Pladerne; følgelig tog jeg
dem med hjem og afvaskede dem i Sæbevand med en Uldklud, men da jeg
fandt, at de endnu ikke vare rene, anvendte jeg en Opløsning af
Svovlsyre, hvilket gjorde dem fuldkommen rene, og samtidig viste det
sig, at de vare ganske bedækkede med Hieroglyfer, som Ingen hidtil har
været i Stand til at udtyde.

Med Ønske om, at Verden skulde blive bekjendt med de skjulte Ting saa
hurtig, som de komme for Lyset, beluttede jeg at anføre disse
Kjendsgjerninger; og jeg haaber, at De vil give samme en Plads i Deres
ærede Blad; thi vi føie alle et stort Begær efter at komme til Kundskab
om Pladernes sande Betydning, og Offentliggjørelsen af
Kjendsgjerningerne kunne maaske lede til en rigtig Oversættelse.

Pladerne fandtes, saa nær som jeg kunde bedømme, over 12 Fod under
Højens Overflade.

Jeg forbliver, med Ærbødighed,

en Borger af Kinderhook,

W. P. Harris, M. D.«

»Vi Undertegnede, Borgere af Kinderhook, erklære og bevidne herved, at
medens vi den 23de April 1843 vare beskjæftigede med at udgrave en stor
Høj i denne Egn, udtog Hr. Wiley af nævnte Høj sex klokkeformede
Messingplader, som vare bedækkede med gamle Skrifttegn. Disse Plader
vare særdeles medtagne af Rust, og baade Ringe og Spænder smuldrede til
Støv ved den mindste Berøring.

Robert Wiley, Geo. Deckenson, W. Longnecker, G. W. F. W ard, J. R.
Sharp, Ira S. Curtis, Fayette Grubb, W. P. Harris, W. Fugate.«

Den 3die Maj udkom det første Nummer af »The Nauvoo Neighbor«, et
almindeligt Nyhedsblad, udgivet i Nauvoo af John Taylor og Wil-JOSEPH

ford Woodruff i Stedet for r>The TTasj?«, hvis Udgivelse samtidig
standsedes.

Ved passende Lejligheder fandt Joseph meget Behag i at overvære
Nauvoo-Legionens Øvelser, og dersom Omstændighederne havde fordret det,
vilde han uden Tvivl være bleven en fortræffelig General; han syntes i
det mindste at være i Besiddelse af de nødvendige Evner for en saadan.
Den 6te Maj holdt Legionen en af eine fornemste Mønstringer paa
Exercerpladsen øst for Nauvoo. Joseph forestod i Egenskab af Legionens
General-Løjtnant Øvelserne; og da disse vare tilende, udtrykte han i en
Tale sin Forundring over den øjensynlige Forbedring i Troppernes
Disciplin og Udseende og sagde, at han følte sig stolt af at staa i
Forbindelse med en saadan Skare Mænd, der med Hensyn til Disciplin,
Uniform og Udseende samt Kjendskab til militær Taktik, gjorde Staten
Illinois Ære, samt var et af Statens stærkeste Værn og et stort Bolværk
for Landet mod Vest. »Naar vi have anraabt de magthavende Authoriteter
om Hjælp,« vedblev han, »have de altid svaret os, at de ingen Magt
havde til at hjælpe os. Skam over saadanne Forrædere! Naar de give mig
Myndighed til at beskytte de Uskyldige, vil jeg aldrig sige: Jeg kan
Intet gjøre for deres Bedste. Jeg vil med Herrens Hjælp bruge denne
Myndighed.«

Da Joseph den 18de Maj paa Tilbagevejen fra en Missionstur til Ramus
passerede igjennem Carthage, indbød Dommer Douglas ham til Middag hos
sig. Paa Opfordring optog Joseph omtrent 3 Timer med at give ham en
omstændelig Beretning om de Helliges Forfølgelser i Missouri. Dommeren
hørte med Opmærksomhed paa hans Foredrag, og talede heftigt imod
Guvernør Boggs og Missouris Authori-teters Fremgangsmaade. »Et hvilket
som helst Folk,« sagde han, »der har handlet, som Pøbelen i Missouri
har gjort, burde straffes.« Sluttelig sagde Joseph: »Jeg profeterer i
Herrens, Israels Guds Navn, at medmindre de Forenede Stater
gjenopretter den Skade, der er tilføjet de Hellige i Staten Missouri,
og straffer de Forbrydelser, der ere udøvede af dens Embedsmænd, vil
Regjeringen om faa Aar aldeles gaa tilgrunde og ødelægges, og 'der vil
ikke blive saa meget som et Potteskaar tilbage, og dette skal ske,
fordi de have tilladt Mænd, Kvinder og Børn at blive myrdede og
Tusinder af dens Borgere at blive plyndrede og fordrevne, uden at gjøre
det mindste for at straffe Forbryderne, hvorved denne store Republiks
gode Navn og Rygte er bleven paaført en skjændig og uudslettelig Plet.
Den blotte Tanke herom vilde have bragt de højsindede og patriotiske
Mænd, der affattede de Forenede Staters Konstitution, til at skjule
deres Ansigter af Skam. Hr. Dommer, De vil en Gang i Tiden søge at
blive Præsident over de Forenede Stater; hvis nu De nogensinde løfter
Deres Haand imod mig eller de Sidste-Dages Hellige, vil De selv føie
den Almægtiges tunge Haand, og De vil leve længe nok til at se og
erkjende, at jeg har bevidnet Sandheden for Dem, thi denne Dags Samtale
vil aldrig gaa Dem af Minde.«

En Del af denne Profeti angaaende de Forenede Stater og Missouri er
allerede bleven opfyldt, og Josephs Ord til Dommer Douglas selv ere paa
det Bogstaveligste gaaede i Opfyldelse. Douglas søgte nemlig

at blive Præsident, og ved at bruge sin Indflydelse imod de
Sidste-Dages Hellige troede han at kunne erhverve sig større
Popularitet, men blev heri sørgeligen skuffet; thi fra den Tid af
vendte Lykken sig imod ham; han blev tilsidst svigtet af sine egne
Venner og døde aldeles skuffet i sine Forhaabninger.

Samme Dag (18de Maj 1843) modtog Joseph efterfølgende Brev fra Ældste
George P. Dykes, hvilket er det første, vi finde optegnet i hans
Levnetsbeskrivelse om Evangeliets Forkyndelse for Skandinaverne :

»For omtrent et Aar siden besøgte jeg et norsk Settlement i La Salle
County, Illinois, hvor jeg døbte 5 og ordinerede 1 til Ældste, da jeg
derpaa forlod dem for en Maanedstid, men vendte saa atter tilbage og
organiserede en Gren af Kirken, som jeg lod kalde La Salle Gren af Jesu
Kristi Kirke af Sidste-Dages Hellige, og ordinerede Gudmund Haugaas til
Ældste. Han er en villiestærk Mand, vel bevandret i Skriften og kan
prædike i Norge, Sverige og Danmark, da han har Kjendskab til disse
Landes Sprog.

Jeg vendte derefter tilbage til Nauvoo og blev et Par Dage efter i den
i August Maaned specielt afholdte Konference beskikket til at arbejde i
Illinois. Jeg rejste gjennem 18 forskjellige Countier, døbte 6 i Perry
County og vendte hjem i December.

I Januar forlod jeg atter Nauvoo og tog til St. Clair County, hvor
Broder Henry B. Jacobs, som siden døbte 12, forenede sig med mig; jeg
døbte selv en Tysker, efter at han (Broder Jacobs) var tagen bort. Jeg
prædikede i Chester, Sparta og Bitterville. Derpaa begav jeg mig paa
Tilbagevejen og besøgte atter Ottawa, La Salle County, hvor jeg
tilbragte to Uger og døbte 7. Jeg fandt Menigheden der vel tilmode og i
Nydelsen af de aandelige Naadegaver.

La Salle-Grenen tæller nu 58 Medlemmer, som alle staa i godt Forhold
til Kirken under Præsidium af Ældste Ole Høier, der er vel skikket til
dette Embede.

Ældste Gudmund Haugaas og,Broder J. R. Anderson besøgte det norske
Settlement i Lee County i Iowa sidstleden Januar. Siden besøgte
Brødrene Haugaas og Høier en hel Del Norske i Territoriet Wisconsin og
have øjensynlig lagt Grundvolden til et stort Værk. Der er nu 57
Medlemmer af Kirken fra Norge, og Tiden er ikke langt borte, da Mikas 4
Kapitels 2 Vers vil gaa i Opfyldelse.«

I en Tale, som Joseph den 21de Maj 1843 holdt for en stor Forsamling,
sagde han, idet han talede om de tre Herligheder, som han havde set, at
han kunde forklare hundrede Gange mere, end han nogensinde havde gjort
om Rigets Herligheder, som de fremstillede sig for ham i Synet, dersom
det var ham tilladt og Folket var beredt til at modtage det. Hans Sind
var fuldt af nyttig Kundskab for de Hellige, og alle hans Meddelelser
ledsagedes af stor Kraft.

Den 26de s. M. gav han sin Broder Hyrum, Præsident Brigham Young,
Ældsterne Heber C. Kimball og Willard Richards, Biskop Newel K. Whitney
og en Del andre Brødre deres Begavelser og underviste dem tillige om
Præstedømmets Orden i Forbindelse med den ny og evige Pagt. Det var ham
baade en stor Lettelse og Glæde atJOSEPH SMITHS LEVNETSLØB

være i Stand til at skjænke disse Velsignelser til sine Brødre, som
mandigen havde udstaaet de samme Prøver og Lidelser som han selv og ved
enhver Lejlighed havde vist sig paalidelige og tro, og havde aldrig
forladt ham eller veget tilbage i Farens eller Fristelsens Time. Han
følte nu, at Ansvarligheden og Byrden ej længere hvilede paa ham alene,
thi han havde skjænket dem Præstedømmets Nøgler, de samme, som han selv
var i Besiddelse af, og hvad der end maatte tilstøde ham, var der nu
Andre, der havde Myndighed til at træde frem og opbygge Guds Rige paa
Jorden samt udføre alle dets Or-dinancer.

NI OG TYVENDE KAPITEL.

Joseph tager med sin Hustru paa et Besøg til sine Slægtninge i Nærheden
af Dixon. — Arresteres af Sheriff Keynolds og Konstabel Wilson, hvis
brutale Optræden og ulovlige Fremgangsmaade tilsidst bringer dem selv
under Forhør. — Joseph føres til Ottawa. — Opholdet i Pawpaw Grove. —
Joseph og Selskab vender tilbage til Dixon. — Begiver sig kort efter
paa Vejen til Quincy, men møder undervejs et Antal Brødre, som i Triumf
føre ham tilbage til Nauvoo. — Frikjendes af Municipalretten fra al
Arrestation og Fængsling.

Josephs Hustru, Emma, havde en Søster ved Navn Mrs. Wasson, som boede i
Nærheden af Dixon, Lee County, Illinois. Den 13de Juni forlod han
tilligemed sin Hustru og sine Børn Nauvoo for at aflægge hende et
Besøg. Strax efter hans Afrejse ankom et Brev til Nauvoo fra Dommer
James Adams af Springfield, hvori det berettedes, at Guvernør Thomas
Ford var i Færd med at udstede en Arrestordre paa Joseph, som skulde
træde i Kraft den næste Dag. Missouri var endnu fast bestemt paa at
forhindre Joseph fra at nyde nogen Fred, og Guvernøren af denne Ståt
begjærede af Guvernør Ford, at han skulde arrestere ham og udlevere ham
til Missouris Øvrighed, hvortil Ford var ganske villig. Da dette Brev
naaede Nauvoo, sendte Hyrum Smith Brødrene William Clayton og Stephen
Markham afsted saa hurtigt som muligt for at bringe Joseph denne
Efterretning. De rede 212 Mile for at naa det Sted, hvor Joseph opholdt
sig, og 66 Timer efter at de havde forladt Nauvoo, fandt de ham i god
Behold hos sine Slægtninge i Dixon. Joseph bød dem, ikke at være bange.
»Jeg frygter ikke,« sagde han, »jeg skal endnu ikke forlade dette Sted.
Jeg vil finde Venner her, og jeg siger eder i Israels Guds Navn, at
Missourianerne ingen Fortræd kunne gjøre mig.« Han havde forhen bestemt
at afholde en Forsamling i Dixon, hvor Folket var begjærligt efter at
høre ham, men paa Grund af Efterretningen fra Nauvoo skrev han til sine
Venner der og underrettede dem om, at der var en Arrestordre udstedt
paa -ham, og han maatte derfor opgive sin Beslutning.

Den 23de ankom to Mænd til Dixon, som prøvede paa at leje en Mand og en
Kjørebefordring, idet de sagde, at de vare »Mormon«-Ældster og ønskede
at se Profeten. Det lykkedes dem snart at erholde en Befordring, og de
kjørte derpaa strax til Hr. Wassons Hus, hvor

de ankom, medens Familien spiste til Middag. De fortalte her den samme
Historie, at de vare »Mormon«-Ældster og ønskede at tale med »Broder
Joseph«. Denne befandt sig netop ude i Gaarden og gik henimod Laden, da
en af dem traadte hen til Enden af Huset og fik Øje paa ham. Han raabte
ham strax an paa en højst fornærmende og uhøflig Maade, medens den
anden ilede ham imøde og greb ham fat i Kraven. Den ene af disse
Fremmede var Joseph H. Reynolds, Sheriff for Jackson County, Missouri,
og den anden var Konstabel Harmon T. Wilson af Carthage, Hancock
County, Illinois. De rettede strax deres spændte Pistoler mod Josephs
Bryst, og Reynolds truede med under de frygteligste Eder at ville skyde
ham, hvis han rørte sig af Pletten. Joseph spurgte, hvad alt dette
skulde betyde, men erholdt kun som Svar en Gjentagelse af Eder og
Trusler. Joseph sagde da til dem: »Jeg er ikke bange for eders Skydning
og frygter ikke Døden,« hvorpaa han blottede sit Bryst og bad dem skyde
væk, sigende: »Jeg har taalt saa megen Undertrykkelse, at jeg er træt
af Livet, og dræb mig kun, om I have Lyst. Jeg er ikke destomindre en
stærk Mand og kunde med mine egne naturlige Vaaben snart nedlægge eder
begge, men hvis I have nogen lovlig Embedspligt at udføre, er jeg til
enhver Tid villig til at underkaste mig Loven og skal ikke yde nogen
Modstand.« Reynolds svor atter og sagde, at hvis han ytrede et Ord
mere, vilde han skyde ham, hvortil Joseph svarede, at han blot kunde
skyde væk; han var ikke bange for hans Pistoler. I samme Øjeblik kom
Broder Stephen Markham gaaende henimod dem. Da de saa' ham komme,
rettede de deres Pistoler mod ham og truede ham med Døden, hvis han kom
nærmere. Markham skjænkede imidlertid ikke deres Trusler nogen
Opmærksomhed, men vedblev at nærme sig. Da de saa', at de ikke kunde
standse ham med deres Trusler, rettede de atter deres Pistoler mod
Joseph, stødte ham i Siderne med dem, og befalede Broder Markham med
Haanden paa de hævede Pistoler at staa stille; i modsat Fald vilde de
nedskyde Joseph; men da Markham desuagtet vedblev at nærme sig dem,
sagde Joseph til ham: »Du tænker vel ikke paa at modsætte dig
Embedsmændene, Broder Markham?« hvortil denne svarede: »Nej, ikke hvis
de ere Embedsmænd; jeg kjender Lovene for godt til det.«

De skyndte sig derpaa bort med Joseph og satte ham op i deres Vogn,
idet de agtede at kjøre bort med ham, uden at tillade ham at tale med
eller sige Farvel til sin Familie eller endog give ham Lejlighed til at
hente sin Hat og Frakke. Han sagde til dem: »Mine Herrer, dersom I have
nogen lovlig Arrestordre paa mig, ønsker jeg at erholde en
Habeas-corpus Skrivelse,« men dette vilde de naturligvis ikke tilstede
og beredte sig derfor til at tage af sted, uden at tillade ham at
forskaffe sig bemeldte Ting. Broder Markham sprang imidlertid hen til
Hestenes Hoved, greb fat i Tøjlerne og holdt dem, uagtet Reynolds og
Wilson truede med at ville skyde ham, indtil Josephs Hustru fik bragt
ham hans Hat og Frakke. I samme Øjeblik saa' Joseph en Mand gaa forbi,
hvem han underrettede om Sagernes Stilling og gjentog for ham sit Ønske
om at faa en Habeas-corpus Skrivelse, men da Manden ikke syntes at
interessere sig for172 £ JOSEPH SMITHS LEVNETSLØB

Sagen, bad Joseph Broder Markham at tage afsted for at erholde nævnte
Skrivelse. Markham begav sig strax paa Vejen til Dixon, medens Reynolds
og Wilson med al mulig Hurtighed bragte Joseph til samme Sted.

Efter Ankomsten til Dixon kjørte de hen til et Gjæstgiversted, hvor
Joseph blev indespærret i et Værelse og nøje bevogtet, og det blev ham
ikke tilladt at tale med Nogen. Joseph bemærkede atter til Reynolds, at
han ønskede at raadføre sig med en Sagfører, men Reynolds svarede som
forhen og svor, at han skulde ingen Sagfører have, og hvis han ytrede
et Ord mere herom, vilde han skyde ham. Joseph spurgte, hvorfor han
gjentog denne Trusel saa ofte; dersom han ønskede at skyde, kunde han
jo gjøre det, men Tingen var, at de i Virkeligheden vare bange for ham,
og troede ved saaledes gjentagende at true hans Liv at kunne gjøre ham
bange og bringe ham til Taushed.

Saa ængstelige vare de for at faa ham bort, at de ved deres Ankomst til
Dixon beordrede friske Heste til at holdes i Beredskab om 5 Minutter.
Joseph saa' imidlertid en Person, hvem han raabte an igjennem Vinduet
og sagde, at han var ulovlig indespærret og ønskede en Prokurator. En
saadan ved Navn Edward Southwick indfandt sig snart efter, men Døren
blev smækket i for ham, og man lod ham samtidig forstaa, at han uden
videre vilde blive nedskudt, hvis han kom nærmere. En anden Prokurator
indfandt sig ligeledes, og han modtog samme Behandling. Denne
Fremgangsmaade begyndte at foraarsage betydelig Ophidselse i Dixon, og
da Broder Markham tillige underrettede flere af Borgerne om, at det var
Reynolds's Hensigt at bortføre Joseph til Missouri for at forhindre ham
fra at udtage en Habeas-corpus Skrivelse, begyndte Folket at stimle
sammen ved Hotellets Dør og lod Reynolds forstaa, at dersom det var
deres Maade at udføre Forretninger paa i Missouri, saa havde de en hel
anden Maade at udføre samme paa i Dixon. De vare Republikanere, sagde
de, og et lovlydigt Folk, der ikke kunde tillade dem at føre Joseph
bort, før der var givet ham Lejlighed til at blive stillet for et
upartisk Forhør og blive Retfærdighed tildelt. De fortalte ham
endvidere, at dersom han vedblev paa denne Vis, forstode Indvaanerne i
Dixon at gjøre kort Proces med den Slags Mænd, som han syntes at
tilhøre.

Da Reynolds mærkede, at Folket ikke lod sig spøge med, og at det ikke
hjalp at gjøre Modstand, tillod han de to førnævnte Prokuratorer —
Edward Southwick og Shepherd G. Patrick — at gaa ind i Josephs Værelse,
men stillede sig først som Vagt udenfor Døren, medens Wilson stod Vagt
indenfor. Joseph fortalte Prokuratorerne, at han var bleven tagen
tilfange af disse Mænd, uden at de havde vist ham deres Arrestfuldmagt,
og at han vår bleven fornærmet og mishandlet af dem; til Bevis herpaa
viste han dem sine Sider, der, ved at blive stødte af deres Pistoler,
vare blaa i omtrent 18 Tommers Omkreds; han anmodede dem om at udtage
en Habeas-corpus Skrivelse paa hans Vegne, men Reynolds svor, at han
kun vilde vente en halv Time.

Et Bud blev derpaa skyndsomt afsendt til Hr. Chamberlain, der172

var Assistent i Kanslerretten og boede 6 Mile fra Dixon, medens et
andet afsendtes til Hr. Cyrus H. Walker, hvilke anmodedes om at komme
tilstede for at udfærdige nævnte Habeas-corpus Skrivelse. Imidlertid
udtog Broder Markham ved Fredsdommeren tvende Stævninger imod Reynolds
og Wilson, den ene for at have truet hans Liv og den anden for Overfald
og Trusler mod Josephs Liv. De bleve arresterede af Konstabelen paa
begge Beskyldninger. Han udtog ogsaa en Stævning imod dem for
Overtrædelser af Loven med Hensyn til Habeas-corpus Loven, thi Wilson
havde overdraget Joseph til Reynolds's Varetægt i den Hensigt at lade
ham bortføre til Missouri og derved undgaa Virkningen og Fuldbyrdelsen
af nævnte Skrivelse. En Undersøgelse af denne Sag blev bestemt til den
følgende Dags Formiddag Kl. 10.

Med disse raske Handlinger var Dagen snart tilende, og da Natten kom,
blev Joseph, i Stedet for at gaa rolig til Hvile, ledsaget tilbage til
Værelset og bevogtet hele Natten. Den følgende Dag benyttede han
Lejligheden til at give Broder William Clayton et Vink om at gaa til
Nauvoo for at underrette hans Broder Hyrum om det Forefaldne. En Hest
og et let Kjøretøj blev strax skaffet tilveje for at føre ham til Rock
Island ved Mississippi-Floden, og hvis han der kunde være saa heldig at
træffe paa en forbisejlende Dampbaad, vilde han snart blive bragt til
Nauvoo. Da han naaede Byen Rock Island, troede Folket dersteds ikke,
der gik nogen Dampbaad nedad Floden førend om nogle Dage. Broder
Clayton blev noget forlegen herover, men før han imidlertid havde
udgrundet nogen anden Plan, besluttede han at spise til Middag. Medens
man var i Færd med at tillave Maden til ham, hørte han pludselig et
Dampfartøj nærme sig. Det var Dampbaaden »Amaranth«, som strax blev
signaliseret og lagde derpaa til ved Landingsstedet; 15 Minutter efter
sin Ankomst til Rock Island var Broder Clayton ombord og undervejs til
Nauvoo.

Da Hr. Chamberlain ankom, udstedte han en Habeas-corpus Skrivelse for
Dommer John D. Eaton i Ottawa. Hr. Cyrus H. Walker, der ansaas for en
af de dygtigste Prokuratorer i Illinois, indfandt sig ligeledes, men
fortalte Joseph, at hans Tid ikke vilde tillade ham at føre hans Sag,
medmindre han vilde love at give ham sin Stemme ved det forestaaende
Valg. Walker var nemlig Kandidat til Repræsentantvalget til Kongressen
og rejste omkring i politiske Øjemed og holdt Taler. Han troede derfor,
at hvis Joseph blot vilde stemme paa ham, vilde hans Valg være sikret,
thi de Sidste-Dages Hellige vilde jo alle 5 stemme ligesom Profeten.
Joseph besluttede at sikre sig hans Bistand og lovede ham derfor sin
Stemme. Walker, som følte sig særdeles tilfreds herover, bemærkede til
Broder Markham: »Jeg er nu sikker paa mit Valg, thi Joseph Smith har
lovet mig sin Stemme, 'og jeg skal føre hans Sag.«

Samme Morgen blev endnu en Ordre udstedt imod Reynolds og Wilson for
personlig Skade og ulovlig Fængsling, i hvilken der gjordes Fordring
paa 10,000 Dollars i Skadeserstatning. Denne ny Anklage imod dem var
fra Distriktsretten i Lee County, hvor de nu befandt sig, og de
opfordredes til at stille en Kaution paa 10,000 Dollars hver,172 £

men da de ikke kunde faa Nogen til at gaa i Kaution for sig i Dixon,
maatte de sende Bud til Missouri efter Kautionister. Imidlertid bleve
de overleverede i Sheriffens Varetægt, indtil det lykkedes dem at
erholde en Habeas-corpiis Skrivelse for Dommer Eaton.

Paa Grund af denne raske Sagførelse begyndte de to Herrer at blive
noget urolige, og de opdagede, at det ikke var saa let en Sag at løbe
bort med Joseph, som de havde troet. De begyndte derfor at vise sig
noget mere skikkelige og besindige i deres Opførsel og udstødte ikke
saa mange Trusler, som de tidligere havde gjort.

Ifølge den første Habeas-corpus Skrivelse blev Joseph derpaa af
Reynolds og Wilson transporteret til Ottawa. De rejste omtrent 32 Mile
den første Dag og standsede for Natten i Pasvpaw Grove. Strax efter
ankom ogsaa Sheriffen for Lee County, Hr. Campbell, der til; han var
bleven sendt af Cyrus H. Walker for at hjælpe Joseph, og tilbragte
Natten hos ham.

Imidlertid havde Efterretningen om Josephs Ankomst hurtig spredt sig i
Nabolaget, og ganske tidlig paa Morgenstunden den næste Dag var det
største Værelse i Hotellet opfyldt af Borgere, som meget ønskede at
høre ham prædike og opfordrede ham til at tale til dem. Men Reynolds
syntes ikke om dette. Han traadte ind i Værelset, hvor de havde
forsamlet sig, og sagde, idet han pegede paa Joseph: »Jeg ønsker, I
skulle forstaa, at denne Mand er min Fange, og jeg befaler eder at
sprede eder. I maa ikke stimle sammen her paa denne Maade.« Aldrig saa
snart havde han udtalt sig saaledes, førend en ældre Herre ved Navn
David Town, der var halt og havde en stor Knippel i Haanden, traadte
hen til Reynolds og sagde: »Vi skulle lære Dem at komme her og
forstyrre Gentlemen. Sæt Dem ned der (pegende paa en meget lav Stol) og
sid rolig. Aabn ikke atter Deres Mund, førend General Smith bliver
færdig med at tale. Dersom De aldrig har lært gode Manerer i Missouri,
ville vi lære Dem, at Gentlemen ikke lade sig trampe under Fødder af en
Tyran. De kan ikke bortrøve Mænd her. Der er en Komite i denne By, som
vil tage Deres Sag under Behandling, og det er, min Herre, den højeste
Domstol i de Forenede Stater, da der fra dens Kjendelse ingen Appel
gives.«

Dette hjalp. Reynolds satte sig strax ned, og paa de Tilstedeværendes
Opfordring talede Joseph i omtrent halvanden Time om Gjenstanden
Giftermaal, da de ønskede at høre hans Mening herom. Fra dette Øjeblik
begyndte Joseph at nyde mere Frihed.

Medens de endnu opholdt sig i Pawpaw Grove, kom man til Kundskab om, at
Dommer Eaton var fraværende paa et Besøg i New York, hvorfor Selskabet,
i hvilket ogsaa Josephs tre Prokuratorer befandt sig, vendte tilbage
til Dixon. Her blev Joseph atter lukket inde i et Værelse og bevogtet
hele Natten.

Men Befrielsens Time var nær forhaanden. Den lille Damper »Ama-ranth«
havde paa sin Vej nedad Mississippi-Floden bragt Josephs Ven og
Sendebud, Broder William Clayton, til Nauvoo, og Hyrum Smith blev snart
underrettet om alle Enkeltheder ved Josephs Arrestation. De Hellige
vare netop samlede i et Møde, da Broder Clayton172

ankom, og Hyrum rejste sig strax og anmodede Brødrene om at møde ham i
Frimurerlogen inden 30 Minutter. Da Hallen snart blev overfyldt af
tilstrømmende Brødre, besluttede man at hæve Forsamlingen dersteds og
begive sig hen til den nærliggende Grønning. Efter at der her var
dannet en aaben Firkant, skred Hyrum til at fortælle dem Alt, hvad
Broder Clayton havde meddelt ham med Hensyn til Josephs Arrestation og
den Behandling, han havde lidt af Reynolds og Wilson osv.

Hyrum ønskede, at et Kompagni Brødre skulde tage afsted og paase, at
Joseph blev vederfaret Ret. Over 300 Mand meldte sig øjeblikkelig som
Frivillige, men da dette var mere, end der behøvedes, gjordes der et
Udvalg af dette Tal. Generalerne Wilson Law og Charles C. Rich begave
sig paa Vejen samme Aften med omtrent 175 Mand tilhest. Forinden de
toge afsted, erklærede Wilson Law, at han ikke vilde gaa et Skridt,
medmindre han kunde faa Penge til Udredelsen af sine Udgifter.
Præsident Brigham Young sagde, at Pengene skulde blive bragte tilveje,
uagtet han den Gang ikke vidste, hvor den første Dollar skulde komme
fra. Efter to Timers Forløb havde han laant 700 Dollars, hvilket Beløb
han overleverede i Hyrum Smiths og Wilson Laws Hænder. Foruden dette
Selskab, der rejste tillands, afsejlede John Taylor tilligemed et
Kompagni paa 75 Mand med »The Maid of Iowa« — en lille Dampbaad, som
for en Del tilhørte Joseph og førtes af Kaptejn Dan Jones. De rejste
nedad Mis-sissippi-Floden saa langt som til Ulinois-Flodens Munding og
sejlede derpaa opad denne, i den Hensigt at holde Øje med de
forbisejlende Dampskibe og saaledes muligen hindre Josephs Bortførelse
paa et af disse.

Imidlertid var Joseph, som man vil erindre, med Selskab vendt tilbage
til Dixon paa Grund af Efterretningen om Dommer Eatons Bortrejse. Den
nævnte Habeas-corpus Skrivelse blev derfor sendt tilbage med
Paaskriften: »Dommeren fraværende«, og en anden udstedt i Stedet.

I et Raad, som Joseph derpaa holdt med sine Venner og Raad-givere,
bestemte han sig til at tage til Quincy for at faa sin Sag paadømt
dersteds af Dommer Stephen A. Douglas. Selskabet brød derfor op fra
Dixon om Morgenen den 26de Juni og tilbagelagde samme Dag 40 Mile. Den
næste Dag bad Joseph om Tilladelse til at maatte sidde op og ride,
hvilket blev ham nægtet af Reynolds, men ved Hr. Walkers og Sheriff
Campbells Forbøn blev det ham tilladt at bytte Sæde med Walker og kjøre
med dennes Svigersøn, Hr. Montgomery, i en Enspændervogn. Strax efter
mødte de to af Brødrene fra Nauvoo, Peter W. Conover og William S.
Cutler. Joseph følte sig meget bevæget over at se disse Venner, der
vare komne for at møde ham, og bemærkede til Montgomery: »Jeg skal ikke
gaa til Missouri denne Gang; dette er mine Venner.« Medens de endnu
talede sammen, kom adskillige andre Brødre tilstede, som havde redet i
Forvejen for Hovedstyrken, og forenede sig med Resten af hans Følge.
Joseph bemærkede derpaa til Reynolds: »Nu, Hr. Reynolds, kan jeg have
den Fornøjelse at ride gamle Joe Duncan.«172 £ JOSEPH SMITHS LEVNETSLØB

Dette var en af Josephs Yndlingsheste, som Broder William Clayton havde
redet fra Nauvoo. Ikke saa snart havde Reynolds og Wilson faaet Øje paa
disse Brodre, før de bleve betagne af Frvgt. Broder Conover, der var
bekjendt med Wilson, spurgte ham, hvad der var i Vejen, og om han havde
Koldfeber, thi saadan skjælvede han. Reynolds ønskede at vide, om Jim
Flack var iblandt de Ankomne. Det blev ham fortalt, at det var han
ikke, men at han den næste Dag ved samme Tid vilde faa ham at se. »Da,«
udbrød Reynolds, »er jeg dødsens, thi jeg kjender ham fra gammel Tid.«
Conover søgte at berolige ham og sagde, at Ingen vilde skade ham, men
han vedblev at skjælve som et Æspeløv. Broder Markham traadte derpaa
hen til ham og tog ham i Haanden. Reynolds ønskede at vide, om han
mødte ham som Ven eller Fjende, hvortil Broder Markham svarede, at de
vare Venner undtagen for Loven, der maatte have sin Gang.

Man fortsatte derpaa Rejsen og ankom, efter at Mørket var faldet paa,
til Andover. Medens man overnattede her, havde Broder Markham
tilfældigvis Lejlighed til at høre en Samtale mellem Reynolds, Wilson
og Værten, der raadsloge med hverandre om, hvorledes de bedst skulde
kunne tilvejebringe en Styrke, som med Magt kunde bemægtige sig Joseph
og ufortøvet føre ham til Mundingen af Rock-Floden, hvor der holdtes et
Antal Mænd i Beredskab til at føre ham videre over Mississippi-Floden
til Missouri. Broder Markham fortalte Sheriffen for Lee County, hvad
han havde hørt; denne beordrede strax en Vagt udstillet, for at Ingen i
Løbet af Natten skulde passere ind i eller ud af Huset uden at blive
bemærket.

Efter at have forladt Andover den følgende Dag (28de Juni), droge de
videre til Udspringet af Elliston-Bækken, hvor fra Reynolds ønskede at
tage direkte til Mundingen af Rock-Floden og der fra med Dampskib til
Quincy; men Broder Markham modsatte sig denne Plan og sagde, at de vare
ekviperede for Rejsen og havde besluttet at tilbagelægge Vejen over
Land. Reynolds og Wilson svore ved Herren, at de aldrig i levende Live
vilde gaa til Nauvoo, og trak deres Pistoler og rettede dem mod Broder
Markham. Denne vendte sig koldblodig om til Sheriff Campbell og
bemærkede: »Da disse Mænd arresterede Joseph, berøvede de ham ethvert
af hans Vaaben indtil endog hans Lommekniv. De ere nu Deres Eanger, og
jeg forlanger, at De skal fratage dem deres Vaaben, thi det er
overensstemmende med Loven.«

Reynolds og Wilson nægtede imidlertid at udlevere deres Vaaben. Man
gjorde derpaa Sheriffen opmærksom paa, at dersom han ikke saa' sig i
Stand til at fratage dem Vaabnene, var der Mænd nok tilstede, som i
Egenskab af en Posse let kunde gjøre det. Med en ikke ringe Uvillie
udleverede de derpaa Sheriffen deres V aaben.

Efter en Dagsrejse paa omtrent 40 Mile gjorde de Holdt ved en Gaard i
Nærheden af Monmouth og opsloge her deres Nattekvarter. Broder Peter W.
Conover, der tilfældigvis befandt sig udenfor, saa' strax efter
Reynolds, Wilson og Landmandens Søn komme ud af Huset og forsigtig
nærme sig Stalden. De havde i Sam raad fattet en172

ny Plan, som gik ud paa at sikre sig Hestene, ile til Monmouth, faa en
Pøbel bragt paa Benene og med denne anfalde Huset samme Nat, sikre sig
Joseph og føre ham til Mundingen af Rock-Floden, hvor Dampskibet laa og
ventede paa dem. Før de imidlertid saa' sig i Stand til at gjennemføre
deres Plan, bleve de tagne i Forvaring af Sheriff Campbell, og under
tilstrækkelig Vagt bevogtede i Løbet af Natten.

Den 29de Juni mødte Selskabet William og Wilson Law og omtrent 70 andre
Brødre, som havde gjennemstrejfet Landet i den Retning, hvor de ansaa
det for sandsynligst, at de vilde kunne træffe Joseph, og da de den
følgende Dag befandt sig i Nærheden af Nauvoo, toge Josephs Hustru,
hans Broder Hyrum og flere af Stadens fornemste Borgere, med Nauvoo
Musikkorps i Spidsen, dem ligeledes imøde og eskorterede dem ind i
Staden.

Situationen var ellers ganske mærkelig. Joseph var Reynolds og Wilsons
Fange; disse vare igjen blevne gjorte til Arrestanter af Sheriff
Campbell, som atter havde stillet dem under Markhams Opsyn, medens hele
Kompagniet stod under Bevogtning af Brødrene fra Nauvoo, der tilsaa, at
Ingen undslap. Men Josephs Ankomst til Nauvoo havde just ikke megen
Lighed med en Arrestants; den havde snarere Lighed med en hjemvendende
Erobrers Triumftog. Scenen var overmaade interessant. Idet Processionen
nærmede sig Staden, saas Gaderne paa begge Sider opfyldte af Tilskuere,
hvis Aasyn straalede af Glæde over endnu en Gang at se deres elskede
Profet og Leder i Sikkerhed. Under Mængdens begejstrede Hurraraab,
Kanonernes Torden og den største Enthusiasme marscherede Joseph ind i
Staden. Saa stor var Begjærligheden efter at se ham og iagttage ham paa
nært Hold, at der udfordredes et større Antal Mænd for at holde Mængden
tilbage og give Processionen Lejlighed til at drage frem. Hans bedagede
Moder befandt sig hjemme i hans Hus og ventede med Længsel paa hans
Ankomst. Ikke saa snart havde hun faaet Øje paa ham, før hun ilede ham
imøde, kastede sig i hans Arme og under en Strøm af Glædestaarer
.ønskede ham Velkommen.

Josephs Venner, der havde ledsaget ham fra Dixon, saa' med Forundring
paa disse Optrin. De havde hørt ham blive kaldt en Bedrager og falsk
Profet, og havde hørt Folk sige, at han skulde være en Tyran, som søgte
at undertrykke sine Tilhængere og vinde Magt og Rigdom paa deres
Bekostning. Men den Kjærlighed og Hengivenhed, som allevegne blev lagt
for Dagen for ham, kunde umulig være den Tribut, som et Folk i det frie
Amerika bragte og lagde for dens Fødder, som havde bedraget og
undertrykt dem. Det kunde umulig være Svig og Vold, Bedrageri og Uret,
der fremkaldte saadanne Scener som disse. Folkets bedste jordiske Ven,
deres hengivne Fader, Leder og Raadgiver, var bleven bevaret fra en ny
og overhængende Fare, og var bleven bragt tilbage til dem igjen; af
denne Aarsag brød deres Hjerters undertrykte Følelser frem med en
saadan Magt, at det næsten forundrede dem selv. Der behøvedes en saa
overordentlig Lejlighed som denne for tilfulde at bevise, hvor nær og
kjær han var dem.

Mængden syntes ikke villig til at skilles ad, før man havde hørt172 £
JOSEPH SMITHS LEVNETSLØB

283

hans Røst. Han besteg derfor et Gjærde og bemærkede i al Korthed, at
han atter var undsluppen Missourianerne, for hvilket han takkede
Herren, og følte ligeledes til at takke dem for al den Kjærlighed og
Hengivenhed, de havde bevist ham, og velsignede dem i Herrens Navn;
derpaa underrettede han dem om, at han samme Dags Eftermiddag Kl. 6
vilde tale mere udførligt til dem i Lunden nær ved Templet.

Joseph fandt snart Anledning til at samle glødende Kul paa sine
Fjenders Hoved. Omtrent 50 af hans Venner vare nemlig indbudne til
Middag i hans Hus, og han gav Reynolds og Wilson, der ogsaa vare
tilstede, den øverste Plads ved Bordet og lod dem opvarte paa det
Bedste af hans Kone, hvem de saa ubarmhjertigt havde nægtet ham at se,
da han først blev arresteret. Mænd med en Smule Æres-og
Samvittighedsfølelse vilde have følt sig ydmygede ved en saadan
Behandling, og vilde aldrig have hvilet, før de havde givet al den
Oprejsning, der stod i deres Magt; men man kunde ligesaa gjerne haabe
at bringe Markens vilde Dyr til Erkjendelse af Uret, som at bringe
disse Mænd til Anger og Ruelse over deres skjændige og uværdige
Opførsel.

Saa snart Joseph og Selskab havde naaet Nauvoo, traadte
Munici-palretten dersteds sammen, hvem han strax gjorde bekjendt med
den af Assistenten i Kanslerretten i Dixon udstedte Habeas-corpus
Skrivelse, men da Reynolds ikke vilde anerkjende den, indsendte Joseph
en Petition til Municipalretten, hvori han anførte adskillige vægtige
Grunde, hvorfor han troede, at hans Arrestation var ugyldig og i
ligefrem Modstrid med Loven, og anmodede Retten om, at en Habeas-corpus
Skrivelse maatte blive udstedt, ifølge hvilken Reynolds skulde nødes
til at bringe ham for Retten uden Ophold. Følgelig blev en Stævning
udfærdiget og Reynolds befalet at bringe Joseph for Retten; hvis han
nægtede at ville gjøre dette, blev Stadens Marschal bemyndiget til at
arrestere ham. Reynolds sendte Stævningen tilbage med en paategnet
Forklaring om hans Forhold til Sagen, hvorefter han overleveredes i
Marschallens Hænder. Joseph anmodede derpaa Retten om at maatte faa
Lejlighed til at holde sin bebudede Tale til de Hellige, hvilket
beredvilligt blev ham tilstaaet. En betydelig Menneskemasse havde
samlet sig ved Lunden til det bestemte Klokkeslet, og Joseph holdt her
en længere Tale til de Forsamlede, i hvilken han blandt Andet gav dem
en nøjagtig Beskrivelse af Alt, hvad der var forefaldet under hans
Arrestation. Medens han talede, toge Reynolds og Wilson afsted til
Carthage og truede med at ville rejse en Milits, som med Magt skulde
føre Joseph fra Nauvoo.

Den Iste Juli traadte Retten sammen og skred strax til at undersøge
Habeas-corpus Skrivelsen. Hyrum Smith, Parley P. Pratt, Brig-ham Young,
George W. Pitkin, Lyman Wight og Sidney Rigdon forhørtes som Vidner.
Deres Vidnesbyrd var afgjørende. De beskreve med stor Nøjagtighed de
Scener, de Hellige havde gjennemgaaet, saa vel som de grusomme og
umenneskelige Forfølgelser, de havde maattet udholde fra Folkets og
Authoriteternes Side i Missouri. Josephs Sagførere — Walker, Patrick,
Southwick og Backman — tiltalede derpaa172

Retten. De tilskyndede de Hellige til at »forsvare deres Rettigheder,
til at staa eller falde, synke eller svømme, leve eller dø«. Resultatet
blev, at Retten lod en Ordre udstede til Josephs Løsladelse fra al
Arrestation og Fængsling, begrundet paa Arrestordrens Ugyldighed og
Sagens virkelige Sammenhæng. Ovennævnte Sagførere aflagde tillige Ed
paa, at hverken Reynolds eller Wilson vare blevne forulempede eller
truede paa nogen Maade under deres Rejse til eller Ophold i Nauvoo, og
at de vare tagne der til af deres egen frie Villie og befandt sig
udenfor al Fare. Dette skete for at modbevise de Løgne, som Reynolds og
Wilson havde ladet fortælle for at opvække Fordom mod Joseph og de
Hellige og faa Offentligheden til at tro, at deres Fange var bleven dem
frataget paa en ulovlig Maade og med Vold. Denne beedigede Erklæring
var neppe bleven undertegnet, før den Efterretning naaede Nauvoo, at
disse skjændige Mænd søgte af al Magt at ophidse Folket til Pøbelvold
og vare i Færd med at sende Bud til Guvernør Ford efter en
Troppestyrke, for dermed paany at sætte sig i Besiddelse af Joseph.
Borgerne i Nauvoo indsendte strax en Petition til Guvernøren, hvori de
bade ham om, ikke at udstede flere Arrestordrer mod Joseph og
protesterede stærkt mod Carthage Bevægelsen. En Gjenpart af
Forhandlingerne ved Forhøret for Municipalretten og forskjellige andre
Dokumenter til nærmere Belysning af Sagen overleveredes hans Sagførere
med Instruxer til saa snart som mulig at faa Guvernør Ford i Tale.

TREDIVTE KAPITEL.

Besøg af nogle venligsindede Indianerhøvdinge. — Deres Ordførers Tale
og Josephs Svar. — En morsom Tildragelse. — Den amerikanske Frihedsdag
fejres paa en højtidelig Maade af Nauvoos Borgere. — En vigtig
Aabenbaring. — Thomas Ford vælges til Staden Illinois Guvernør. —
Sidney Rigdons Fremgangsmaade kritiseres. — Joseph opmuntrer til
Hjemmeindustri. — Imødegaar John C. Calhoons Sofisteri med Hensyn til
Læren om Stats-rettigheder. — Indsender en rørende Skrivelse til
Indbyggerne af sin Fødestat Vermont.

Under Josephs Fraværelse ankom flere Pottawattamie-Høvdinge til Nauvoo
for at se ham. De havde først en Samtale med nogle af Brødrene, men
sagde kun lidet, da de ønskede at se den store Profet selv. Hans Navn
var nemlig bleven vidt bekjendt blandt de omkringboende
Indianerstammer, der havde hørt noksom Tale om den store hvide Profet
og hans Folk og Maaden, hvorpaa han og de vare blevne behandlede af
deres hvide Naboer. I Bevidstheden om deres egen sørgelige Skjæbne
følte de sig derfor hendragne til de Hellige og viste sig særdeles
venlige mod dem.

Den 2den Juli, Dagen efter Josephs Forhør og Frifindelse, havde han i
Forening med flere af de Tolv og andre Ældster en Sammenkomst med disse
Indianerhøvdinge. Efter nøje at have forvisset sig om ved Joseph selv,
at de Tilstedeværende vare hans Venner, be-172 £ JOSEPH SMITHS

gyndte den indianske Ordfører sin Tale saaledes: »Vi som et Folk have
længe været fortrængte og undertrykte. Vi ere mange Gange blevne
fordrevne fra vore Hjem og ere aftagne betydeligt i Antal paa Grund af
Krige, saa der nu kun gives faa af os tilbage. Den hvide Mand har hadet
os og udgydt vort Blod, indtil det har set ud, som om der snart ikke
vilde blive nogen Indianer tilbage. Vi have talet med den Store Aand,
og den Store Aand har talet med os. Vi have bedt den Store Aand om at
bevare os og lade os leve; og den Store Aand har sagt os, at han havde
oprejst en stor Profet, Høvding og Ven, som vilde gjøre os meget Godt
og sige os, hvad vi skulde gjøre, og den Store Aand har sagt os, at du
er Manden (pegende paa Joseph). Vi have nu rejst en lang Vej for at se
dig og høre dine Ord og faa at vide, hvad vi skulle gjøre. Vore Heste
ere trætte, og vi ere hungrige. Vi ville nu vente og høre dine Ord.«

Joseph var i høj Grad bevæget over hans Tale og græd. Han rejste sig
derpaa og sagde: »Jeg har hørt dine Ord; de ere sande. Den Store Aand
har sagt dig Sandheden. Jeg er eders Ven og Broder og ønsker at gjøre
eder Godt. Eders Fædre vare en Gang et mægtigt Folk. De tilbade den
Store Aand. Den Store Aand gjorde dem meget Godt. Han var deres Ven,
men de forlode den Store Aand og vilde ikke høre hans Ord eller holde
dem. Den Store Aand forlod dem, og de begyndte at dræbe hverandre og
have bestandig siden været undergivne Fattigdom og Nød. Den Store Aand
har skjænket mig en Bog og sagt mig, at I atter ville blive velsignede.
Den Store Aand vil snart begynde at tale med eder og eders Born. Dette
er den Bog, eders Fædre skrev, og som jeg har oversat (visende dem
Mormons Bog). Denne siger mig, hvad I skulle gjøre. Jeg ønsker, at I
skulle begynde at bede til den Store Aand og stifte Fred med hverandre
og ikke dræbe flere af eders Brødre; det er ikke godt. Dræb ikke de
hvide Mænd, det er ikke godt, men bed den Store Aand om, hvad I behøve,
og det vil ikke vare længe, før den Store Aand vil velsigne eder, og I
ville dyrke Jorden og bygge gode Huse ligesom hvide Mænd. Vi ville give
eder Noget at spise og tage hjem med eder.«

Da Profetens Ord bleve oversatte for Høvdingerne, sagde de alle, at de
vare gode. Joseph lod derpaa en Oxe slagte og tilberede for dem,
forsynede dem med nogle Heste og lod dem glade og vel tilfredse drage
hjem.

Samme Aften ankom Dampbaaden »The Maid of Iowa« til Nauvoo efter dens
Expeditionstur opad Illinois-Floden. De ombordværende Brødre havde
stadig holdt skarp Udkig med de forbisejlende Dampskibe og vare
avancerede saa langt opad Floden som til Peru, hvor de traf et
Expresbud, der var bleven udsendt af General Rich med Ordre til at
melde dem, at de skulde vende tilbage til Quincy. Just som de igjen
havde forladt denne Stad, traf de to Mænd i en Baad, af hvem de til
deres store Overraskelse og Glæde flk at høre, at Joseph allerede var
ankommen til Nauvoo. Med glade Hjerter og lette Sind droge de derpaa
videre. Ankomne til Nauvoo marscherede de op til Josephs Hus, foran
hvilket de gjorde Holdt og dannede en aaben172

Firkant. Joseph indfandt sig snart i deres Midte, og efter at have
taget dem alle i Haanden og velsignet dem, skred han til at give dem en
Beretning om de nærmere Omstændigheder ved hans Arrestation, Fængsling
og endelige Befrielse, hvortil Brødrene lyttede med den største
Opmærksomhed og Deltagelse.

Den 3die Juli sammenkaldte de Tolv under Josephs Ledelse en speciel
Konference for at vælge Ældster til at gaa til de forskjellige Countier
i Staten og forkynde Evangeliet samt oplyse Almenheden om de virkelige
Kjendsgjerninger ved hans sidste Arrestation. 82 Ældster beskikkedes
til denne Mission.

Ved Middagstid den samme Dag vendte General Charles C. Rich og hans
Kompagni paa 25 Mand tilbage fra deres Expedition efter Joseph. De
havde udført en af de hurtigste og mest møjsommelige Marscher, som
Historien kan opvise, idet de i syv Dage havde tilbagelagt omtrent 500
Mile med de samme Heste og i det varmeste Vejr. Iblandt de mange
Tildragelser, som forefaldt paa denne Rejse, fortælles Følgende:

»Tidlig om Morgenen den 2den Juli begav Jesse B. Nichols sig ind i
Landsbyen Galesburg, vækkede en Grovsmed og bad ham om at sko sin Hest.
Det traf sig at være en Søndag, og Grovsmeden, der var en
presbyteriansk Trosbekjender, afslog at ville udføre Arbejdet,
medmindre han fik dobbelt Betaling derfor. Han troede sandsynligvis, at
det var urigtigt at arbejde om Søndagen, men dersom han kunde blive
godt betalt for sit Arbejde, var han dog villig til at løbe Risikoen
ved sin Brøde. Nichols gik ind paa hans Forlangende, og Smeden tog fat
paa Arbejdet. Som han var i Færd med at beslaa Hesten, passerede
Kompagniet igjennem Byen, hvorved Indvaanernes Nysgjerrighed blev
betydelig vakt. Arbejdet var snart tilende, og Broder Nichols stod just
i Begreb med at betale Smeden, da Stedets presbyterianske Præst kom
tilstede og lod Smeden vide, at han mindst burde forlange en Dollar for
hver Sko, »thi,« sagde han, »de ere Mormoner, og du, som er
Kirkemedlem, har skoet denne Mormons Hest paa en Søndag; du burde blive
bragt for Menigheden derfor.« Da Smeden hørte dette af sin Præst,
forlangte han to Dollars for sit Arbejde i Stedet for den ene, som de
vare blevne enige om. Nichols rakte ham Dollaren, men Præsten sagde, at
han burde ikke modtage den og begyndte at udskjælde Joseph Smith for en
Bedrager og sagde, at han burde hænges etc. Smeden tog alligevel mod
Dollaren, men forlangte mere, hvorpaa Nichols gav Præsten en
Irettesættelse, besteg sin Hest og red bort under Tilskuernes lydelige
Bifaldsraab.«

Den 4de Juli fejredes paa en højtidelig Maade af Nauvoos Borgere.
Tvende Forsamlinger afholdtes i Lunden i Løbet af Dagen, ved hvilke der
var mellem 13,000 og 15,000 Mennesker tilstede. Om Formiddagen holdt
Ældste Orson Hyde en for Lejligheden meget kraftig og passende Tale, og
om Eftermiddagen talede Parley P. Pratt og Joseph til stor Opbyggelse
for de Hellige. Ud paa Dagen ankom tre Damp-baade fra tre forskjellige
Steder, medbringende 800 å 1,000 Personer, til Staden. Ved hver Baads
Ankomst bleve de Besøgende af Stadens287 JOSEPH SMITHS LEVNETSLØB

Musikkorps eskorterede til Forsamlingsstedet, hvor passende Pladser
holdtes i Beredskab for dem, og hvor de hilstes Velkommen under
Kanonsalut. En Deltager i Expeditionen fra Quincy udtaler sig om sit
Besøg til Nauvoo i »The Quincy Whig« saaledes:

»Jeg forlod Quincy den mindeværdige 4de Juli ombord paa det prægtige
Dampskib »Annawan«, Kaptejn Whitney, i Forening med et stort Antal
Damer og Herrer af denne Stad paa en Lysttur til den vidt berømte Stad
Nauvoo. Dampskibsofficerernes Venlighed og den hjertelige Modtagelse,
vi nøde fra Befolkningens Side i Nauvoo ved Ankomsten der til, bringer
mig til at aflægge dem min saa vel som enhver af Passagerernes Tak, da
jeg er overbevist om, at Enhver føler lige taknemlig for den der
oplevede Fornøjelse.

Vi forlode Quincy Kl. 81/* og ankom til Nauvoo omtrent Kl. 2
Eftermiddag, hvor vi modtoge en Indbydelse fra Profeten til at overvære
et i Dagens Anledning berammet Møde, medens to Kompagnier af Legionen
sendtes for at eskortere os til Lunden (paa Bakken i Nærheden af
Templet), hvor Talen skulde holdes. Da vi naaede Toppen af Bakken,
bleve vi saluterede af det der opstillede Artilleri og droge derpaa
videre til selve Lunden, hvor vi nøde en hjertelig Modtagelse af
Profeten og hans Folk.

Den uhyre Folkemasse, som her havde samlet sig for at højtideligholde
Dagen for den amerikanske Uafhængighed, overbeviste mig om, at
Mormonerne vare blevne grovt beløjede, og at de agte, elske og ære vort
Lands frie Institutioner samt paaskjønne de Patrioters Opofrelser og
Blodsudgydelse, som grundlagde dem. Jeg har aldrig set et mere
ordentligt, net og gjæstfrit Folk end Mormonerne, eller en mere
interessant Befolkning, som ogsaa deres driftige Stads Udseende
godtgjør. Nauvoo maa nødvendigvis under slige Borgeres Indflydelse og
Foretagelsesaand, som den nu besidder, i Forbindelse med dens egne
naturlige Fordele efterhaanden blive en folkerig og velhavende
Fabrikstad.

Dagens Højtidelighed aabnedes med en smuk og passende Bøn af en Ældste,
hvis Navn jeg ikke kjender, hvorpaa der fulgte en livlig og
underholdende Vokal- og Instrumentalmusik. Dernæst holdtes selve
Festtalen, der var en særdeles elegant, smagfuld og rørende Tale.

Vi begave os paa Hjemrejsen omtrent Kl. 6, alle tilsyneladende vel
tilfredse med Nauvoo og taknemmelige for dens Borgeres venlige
Modtagelse. En Borger i Quincy.«

Den 12te Juli modtog Joseph i Hyrum Smiths og William Claytons
Nærværelse Aabenbaringen om det celestiale Ægteskab. (Pagtens Bog,
132te Kap.)

Saa snart Reynolds saa' sin Plan forfejlet med Hensyn til at føre
Joseph til Missouri, indsendte han en Petition til Guvernør Ford om at
faa en Troppeafdeling til at være sig behjælpelig ved hans Paa-gribelse
paany. Ford havde imidlertid modtaget Dokumenter af en modsat
Beskaffenhed fra Indvaanerne af Nauvoo og Josephs Prokuratorer, der
vare Egnens mest indflydelsesrige Mænd; og da en af dem, nemlig den før
omtalte Cyrus H. Walker, tillige var Medlem172

af Whigpartiet — Ford selv var Demokrat, — stod han i Fare for at blive
blotstillet af dem og skadet i politisk Henseende, dersom han ikke
handlede nogenlunde rimeligt. Af denne Aarsag vovede han ikke at
opfylde Reynolds's Begjær, uden nærmere at undersøge Sagen. Han sendte
derfor Bud til Nauvoo efter en Gjenpart af de i Sagen fremkomne
Vidnesbyrd og udbad sig Oplysning om de for Retten afgivne Erklæringer
med Hensyn til de Helliges Fordrivelse fra Missouri. Som Følge af den
indhentede Oplysning besluttede Guvernøren, ikke at efterkomme
Reynolds's Opfordring.

Hele Staten var forøvrigt paa denne Tid i betydelig Oprør, eftersom man
var i Færd med at vælge Repræsentanter til Kongressen, og det ene Parti
beskyldte det andet for Bedrageri ved Valgene, hvis endelige Udfald
fandt Sted den 7de August. Borgerne i Nauvoo stemte i Almindelighed paa
Demokraternes Kandidat, medens Joseph selv, overensstemmende med det
Løfte, han tidligere havde givet Whiggernes Kandidat, Hr. Cyrus H.
Walker, stemte paa denne. »The State Registertet demokratisk Blad, der
udgaves i Springfield, 111., sagde i sit Forsvar for Guvernør Ford, at
han allerede 11 Dage, førend Valget fandt Sted, havde besluttet, ikke
at udkommandere Militsen, og at han havde underrettet Guvernør Reynolds
af Missouri herom. Den 14de tilskrev han Reynolds et længere Brev,
hvori han nærmere forklarede Aarsagen til denne sin Beslutning. Han
paastod saaledes, at Statens Love vare blevne opfyldte i enhver
Henseende. En Arrestordre var bleven udstedt for Josephs Paagribelse;
han var bleven paagreben og paa lovformelig Maade udleveret til den af
Staten Missouri i samme Anledning udsendte Agent. Ingen Sagførelse
eller Rettergang var bleven forstyrret eller hindret i sin lovlige
Gang, ej heller var nogen Embedsmand bleven fornærmet eller hindret i
Udøvelsen af sin Pligt. Han havde paa sin Side gjort Alt for at
fyldest-gjøre Lovens Krav og sluttede med at sige, at »i hvilket Lys
man end vil betragte Sagen, kan jeg ikke indse, at Omstændighederne for
Nærværende ere af en saadan Beskaffenhed, at de skulde nødvendiggjøre
Militsens Indkaldelse overensstemmende med Lovens Forordning i denne
Ståt«.

Endnu en Gang var det mislykkedes Missourianerne at faa Joseph
tilfangetagen og dræbt, dog opgave de ingenlunde Forsøget. I
Forventning om, at Guvernør Ford skulde indkalde Militsen og saaledes
med Magt sætte sig i Besiddelse af ham paany, var General Moses Wilson,
der var saa berygtet for sine tidligere Forfølgelser af de Hellige i
Missouri, taget over til Illinois med 10 eller 12 Mand, hvor han havde
opholdt sig i en 2 ä 3 Ugers Tid, i Haab om at faa Lejlighed til at
føre Joseph tilbage til Missouri. Men denne Fornøjelse skulde blive ham
forment. Guvernør Fords Beslutning havde tilintetgjort deres Plan, og
Wilson og hans Bande havde havt deres Udgifter og Besvær forgjæves.
Joseph befandt sig i Sikkerhed hos sine Venner i Nauvoo.

Højst utilfredse over Udfaldet af denne Rettergang sammenkaldte
Pøbellederne i Carthage og andre Steder i Hancock County et Møde i
Raadhuset dersteds den 19de August 1843 og beskikkede en Ko-JOSEPH

mite til Affattelsen af Resolutioner, som tænktes vedtagne af Mødet.
Denne Komite bad sig imidlertid fritaget for Udførelsen af dette Hverv,
og anbefalede i Stedet Beskikkelsen af en Komite, bestaaende af 6 Mænd,
til Affattelsen af Resolutioner og sammes Fremlæggelse for et
fremtidigt Møde. Denne nye Komite blev beskikket og bestod af følgende
Mænd: Walter Bagley, F. J. Bartlett, Stepben Owen, Stephen H. Tylor,
Valentine Wilson og Joel Weston. Det næste Møde afholdtes den 6te
Sept., ved hvilket nævnte Komite fremlagde en længere Skrivelse, som
foruden en lang Indledning tillige indbefattede ti Resolutioner, der
vare affattede i et bittert og harmfuldt Sprog og tilstrækkelig røbede
deres Hensigter. I en af disse Resolutioner forpligtede de sig paa det
Bestemteste til at staa hverandre bi ved Josephs Paagribelse, i
Tilfælde Myndighederne i Missouri skulde fremkomme med en ny Fordring
paa ham og Guvernøren af Illinois skulde udstede en ny Arrestordre for
ham. De forbandt sig ogsaa til, i Tilfælde af et Sammenstød, at ville
hjælpe og forsvare hverandre til det Yderste. Komiteer nedsattes i
forskjellige Valgdistrikter med Ordre til at vedligeholde en stadig
Forbindelse med Centralkomiteen i Carthage; men dette var ikke Alt, de
søgte ogsaa at faa de omliggende Countier til at antage samme Plan, for
saaledes bedre at kunne føre deres Korstog imod Joseph og de Hellige.
Det skjændigste af Alt var dog Vedtagelsen af en Resolution, der
paalagde Mødets Præsident at sætte sig i Forbindelse med Guvernøren af
Missouri og paa en eller anden Maade faa ham til at fremkomme med en ny
Fordring paa Joseph, i hvilket Tilfælde de vilde gjøre Alt for at
fuldbyrde Ordren.

Da Reynolds var vendt tilbage til Missouri, gav han en saadan Beretning
om Maaden, hvorpaa han havde forfejlet sin Hensigt med Hensyn til at
bortføre Joseph, at Folket i Almindelighed bibragtes den Anskuelse, at
han var bleven slet behandlet af ham og hans Venner. Nogle begyndte
derfor at tale om at holde hele Staten Illinois ansvarlig for Josephs
Løsladelse, og truede endog med, at dersom Illinois ikke udleverede
ham, vilde der opstaa Forviklinger mellem de to Stater. Missouri, sagde
de, vilde have Joseph forhørt eller gjøre Alt, hvad Konstitutionen
tillod, for at indskrænke Samfærdselen mellem Borgerne af de to Stater.
Dette var imidlertid kun altsammen Ordbram. De vidste meget vel, at de
ikke havde en Skygge af Undskyldning for deres Forsøg paa at arrestere
og bortføre ham til Missouri; dette i Forbindelse med Bevidstheden om
deres egen Brøde, hvorfor de fortjente den strengeste Straf, gjorde dem
noget modfaldne, og det var det sidste aabne Forsøg, de gjorde, paa at
faa ham i deres Magt.

Trods disse ubehagelige Forhold fortsatte de Hellige deres vanlige
Sysler og foretoge meget til Stadens og Omegnens Opkomst. Arbejdet paa
Templet skred under Omstændighederne raskt fremad, og den ene
offentlige og private Bygning opførtes efter den anden. Staden hævede
sig snart til betydelig Anseelse og kunde allerede rose sig af et
Indbyggerantal paa over 15,000. Evangeliets Forkyndelse i Adspre-

delsen fortsattes med usvækket Iver, og Missionærer udsendtes til flere
Dele af Landet og til Storbritannien og Stillehavsøerne.

Den af Sidney Rigdon i den senere Tid brugte Fremgangsmaade var af en
saadan Beskaffenhed, at Joseph var i høj Grad utilfreds dermed. Han
følte, at han ikke længere kunde opholde ham som en af sine Raadgivere
og ønskede at blive ham kvit. Saaledes sagdes der bl. A., at Rigdon
skulde have havt flere Sammenkomster med Guvernør Garlin og Andre for
at faa Joseph arresteret og overleveret i Missourianernes Hænder,
hvilket imidlertid Rigdon benægtede paa det Bestemteste og erklærede,
at han aldrig havde vexlet et Ord derom med Nogen. I den paafølgende
Oktober-Konference (1843) blev hans Sag forelagt Folket, for hvem
Joseph offentlig udtalte sin Utilfredshed med ham som Raadgiver og
sagde, at han siden deres Flugt fra Missouri ingen virkelig Gavn havde
havt af hans Arbejde. Sidney Rigdon holdt derpaa en længere Tale til
sit Forsvar og sluttede med at appellere til Josephs og de Helliges
Medfølelse. De Hellige rørtes i høj Grad over hans Bemærkninger, men
Joseph forblev urokkelig; at dømme efter sin tidligere Erfaring, kunde
han ikke længere stole paa hans Stadighed og Oprigtighed. Josephs
Broder Hyrum, saa vel som Ældsterne Almon W. Babbitt og William Law,
der var Josephs anden Raadgiver, bade om Skaansel paa hans Vegne,
hvorefter William Marks, der fungerede som Stavens Præsident, foreslog,
at Sidney Rigdon tillodes at beholde sin Stilling som Josephs
Raadgiver, hvilket Forslag derpaa vedtoges, men Joseph rejste sig og
sagde: »Jeg har kastet ham af mine Skuldre, og I have atter lagt ham
paa mig. I kunne bære ham, men jeg vil ikke.«

Ikke længe efter Afholdelsen af denne Konference holdt Joseph en Tale,
hvori han paapegede Nødvendigheden af, at de Hellige bleve et
selvopholdende Samfund, og anførte Maaden, hvorpaa dette bedst kunde
ske. »Der er,« sagde han, »altfor mange Kjøbmænd iblandt eder. Jeg
kunde lide at se mere Uld og Raamaterialer i Stedet for saa meget
fabrikeret Gods, og kunde ønske at se Pengene blive bragte her til og
anvendte til de Fattiges Betaling for Fabrikationen af Varerne. I
Stedet for at tage andetsteds hen og kjøbe Varer, lad Pengene blive i
Landet og opkjøb Korn, Huder, Hør, Uld og forarbejd det selv. Jeg
erklærer i Herrens, den almægtige Guds Navn, at jeg ikke vil opholde
Andet i Kirken, end hvad der er dydigt, retfærdigt og godt. Vi kunne
ikke opbygge en Stad med Kjøbmandsgods. Jeg vilde ikke løbe efter
Kjøbmændene, men hellere saa en Smule Hør, selv om jeg kun havde en
Haveplet, og tilvirke Klæde deraf.«

Nauvoo blev i de Dage ofte besøgt af Fremmede fra forskjellige Dele af
Landet, som af Nysgjerrighed kom for at se Joseph, Folket og den
forunderlige Stad, der var bleven anlagt paa et af de smukkeste Steder
ved Mississippi-Floden. Størstedelen af disse toge sædvanlig ind til
Profeten, der aldrig tog Betaling for deres Ophold. Fra Kirkens
Grundlæggelse af havde hans Hus været et Hjem og Hvilested for
Tusinder, og hans Familie havde ofte selv været uden Føde, efter at
have givet Alt, hvad de havde, til Fremmede. Han var en liberal og
ædelmodig Mand, og havde det staaet i hans Magt, vildeJOSEPH SMITHS

det have været ham en Fornøjelse fremdeles at have kunnet udstrække sin
Gjæstfrihed til Enhver, der kom ind under hans Tag, men hans
Omstændigheder tillode ham det ikke længere. De stadige Forfølgelser,
hvorfor han var udsat, bragte hans Udgifter til at løbe betydelig op og
foraarsagede ham megen Ulejlighed. Af disse Grunde saa' han sig
nødsaget til for Fremtiden at aabne et Hotel for Modtagelsen af de
Fremmede og gav Stedet Navn af »The Nauvoo Mansion«. Dette bestod af en
stor og rummelig Bygning, som paa den Tid afgav bedre Bekvemmelighed og
havde et rigere forsynet Kjøkken end noget andet Hotel ved
Øvre-Mississippi. En af Mursten til Hotellets Brug solid opført Stald
afgav tillige Staldrum for 75 Heste foruden Plads til Opbevaringen af
den fornødne Furage for nævnte Antal Dyr. »The Mansion« aabnedes
omtrent i Midten af November 1843, men allerede i Begyndelsen af det
paafølgende Aar overdrog han dets Bestyrelse til Ebenezer Robinson, der
mod en aarlig Afgift lejede det Hele med Undtagelse af tre Værelser,
som Joseph forbeholdt sig til sin og Families private Brug.

Det gik alt mere og mere op for Joseph og de Hellige, at de umulig
kunde stole paa' noget politisk Parti med Hensyn til at nyde deres
Rettigheder som amerikanske Borgere. Paa Grund af deres Enighed i
Valgsager holdt de Udfaldet af Valgene i deres egen Haand til deres
Fjenders store Forbitrelse. Ved det sidst afholdte Valg havde tvende
Politikere stillet sig som Kandidater til Statens Guvernør-Embede. Den
ene af disse, nemlig Joseph Duncan, havde sagt, at om Folket valgte
ham, vilde han udrydde »Mormonerne« og fratage dem deres
Kjøbstadrettighed. Han haabede naturligvis ved Hjælp af disse Løfter at
sikre sig deres Fjenders Stemme. Den anden Kandidat var Thomas Ford,
der i sine Taler lod til at være en Smule liberal og at ville tilstaa
Enhver sine Rettigheder, hvorfor de Hellige i Almindelighed stemte paa
ham, og han blev ogsaa valgt. Men Thomas Ford var en Politiker, og en
Politikers Lykke beror, som man nok veed, for en stor Del paa hans
Popularitet, og ligesom en vis Politiker en Gang sagde, saaledes tænkte
ogsaa Hr. Ford. »Mine Herrer«, sagde Politikeren, idet han lagde
Haanden paa Hjertet, »dette er mine Følelser — en ærlig Mands, ja en
ærlig Politikers Følelser, men, mine Herrer og Medborgere, dersom de
ikke behage eder, kunne de forandres/«

I November 1843 tilskrev Joseph de forskjellige Kandidater til de
Forenede Staters Præsidentembede for at forhøre sig om, hvilke deres
Følelser vare med Hensyn til de Hellige som et Folk, og hvad de agtede
at gjøre for at udjævne den Skade, de Hellige havde lidt i Missouri.
Navnene paa disse Kandidater vare: John C. Calhoun, Lewis Cass, Richard
M. Johnson, Henry Clay og Martin Van Buren. John C. Calhouns Svar var
særlig karakteristisk. Han var Nationens første og mest fremragende
Talsmand for Læren om Statsrettigheder og svarede i Korthed, at dersom
han blev valgt, vilde han bestræbe sig for at føre Regjeringen
overensstemmende med de Forenede Staters Konstitution og Love, og da
disse ikke gjorde nogen Forskjel mellem Borgere af forskjellige
Trosbekjendelser, vilde han heller ikke

gjøre nogen; »men«, tilføjede han, »da De hentyder til Sagen i
Missouri, nøder Oprigtighed mig til at gjentage, hvad jeg sagde Dem i
Washington, at ifølge mine Anskuelser vedkommer Sagen ikke
Forbundsregjeringen, hvis Magt er indskrænket og bestemt.«

Joseph sendte ham en Skrivelse som Svar paa dette Brev, hvori han saa
fuldstændig tilintetgjorde Calhouns Sofisteri, at hvor som helst den
læstes — og den vandt en meget vid. Udbredelse — blev man slaaet af den
store Modsætning mellem Calhouns snævre og indskrænkede Begreber med
Hensyn til Forbundsregjeringens Myndighed og de brede patriotiske og
virkelig nationale Anskuelser, som Joseph nærede. Med Hensyn til Læren
om Statsrettigheder bemærkede Joseph: »Denne Lære tjener kun til at
opfostre en vilkaarlig Pøbel. Den er et forraadnet Aadsel — en Stank,
der vil opstige som et Stankoffer for den Almægtige. De, som hylde en
saadan Lære, skulle blive undertrykte, ligesom de have undertrykt os,
ikke af »Mormoner«, men af Andre, som ere vecl Magten. De skulle drikke
et Drikoffer — den bitreste Bærme — ikke ved »Mormonernes« Haand, men
ved en slettere Kilde end dem selv. Herrens Forbandelse vil komme over
dem.«

Ifølge Calhouns Theori havde Forbundsregjeringen ingen Ret til at
blande sig i nogen enkelt Stats Anliggender, langt mindre holde nogen
enkelt Ståt ansvarlig for dens Handlemaade ligeoverfor Individer eller
Samfund. Det er indlysende, at en saadan Lære tilintetgjør selve
Konstitutionens Grundvold og aabner Døren vidt for Uenighed, Strid og
Borgerkrig. Dersom en saadan Anskuelse var rigtig, vilde Konstitutionen
være til ingen som helst Nytte. Den saa højt lovpriste Union vilde kun
være en Samling af uafhængige Stater, hvori hver enkelt vilde beholde
sin Suverænitet og naar som helst kunne byde Hovedregjeringen Trods. I
Besiddelse af saadanne Anskuelser var det ikke saa underligt, at
Calhoun mente, at Forbundsregjeringen ingen Ret havde til at give de
Hellige Oprejsning for de mod dem begaaede Forurettelser i Missouri.
Ifølge hans Lære var sidstnævnte Ståt fuldstændig uafhængig og maatte
overlades til sig selv, hvad angik dens Bedømmelse af Ret og
Retfærdighed ved Afstraffelsen af Forbrydelser, der maatte være
begaaede inden dens Omraade. Dersom Guvernøren og Statens Embedsmænd
skulde finde for godt at træde Lovene under Fødder, anføre Pøbelhobe,
myrde, plyndre og udrydde en hel Del af dens Borgere i Lighed med, hvad
der var vederfaret de Sidste-Dages Hellige, kunde Forbundsregjeringen
Ingenting gjøre for at forhindre det, og der vilde intet som helst
Middel være mod disse Onder.

Ifølge hans Lære var Benævnelsen Borger af de Forenede Stater af ingen
som helst Værdi. Den enkelte Person var Borger af den Ståt, hvor det
traf sig, at han boede, men kunde ikke gjøre Fordring paa Erstatning af
Hovedregjeringen for Krænkelser, der maatte være begaaede af en
selvstændig Ståt, medmindre sidstnævnte selv valgte at give den
fornødne Oprejsning. Som Følge heraf troede han ogsaa, at en Ståt havde
fuld Ret, naar som helst den ønskede, til at træde ud af Unionen eller
med andre Ord opløse Forbundet. Hans An-172 £ JOSEPH SMITHS LEVNETSLØB

skuelser om dette Punkt vandt betydelig Tilslutning blandt Borgerne i
de sydlige Stater, og Svd-Carolina, der var hans Fødestat, udførte
endog praktisk hans Lære, da den som bekjendt i December 1860 vedtog
Bestemmelsen om dens Udtrædelse af Unionen og derved ligefrem gjorde
Oprør mod Forbundsregjeringen. Selv døde han, før Udtrædelsen fandt
Sted, men i de Lærdomme, han udbredte, efterlod han sit ulykkelige
Fædreland en sørgelig og højst beklagelig Arv.

Josephs Anskuelser vare ganske det Modsatte af Calhouns. Hans Lære var,
at de Forenede Staters Konstitution dannede en Regjering og ikke blot
et Forbund. Hver enkelt Ståt havde frivillig givet Afkald paa saa meget
af sin Magt, at de alle i Forening udgjorde en fælles Nation; følgelig
havde de ikke beholdt hele deres Selvstændighed, men havde opgivet
flere væsentlige Punkter i samme til 'Fordel for Forbundsregjeringen.
Enhver Stats Borgere skyldte allerførst Troskab mod de Forenede Staters
Regjering — kun disse bare det stolte og værdige Navn af amerikanske
Borgere, og dersom nogen af dem blev berøvet sine Rettigheder
formedelst Lovenes slette Forvaltning eller paa Grund af Pøbelvold i
den Ståt, hvor han boede, havde han Ret til at appellere til
Forbundsregjeringen; og dersom hans Sag var retfærdig, havde
Hovedregjeringen den nødvendige Myndighed til at gjenindsætte ham i
hans Rettigheder, selv om hele Unionens Styrke skulde anvendes til at
gjøre det. For at bruge hans eget udtryksfulde Sprog: »Dersom
Hovedregjeringen ingen Magt har til at gjengive fordrevne Borgere deres
Rettigheder, da fødes og opfostres der et afskyeligt Hykleri paa
Folkets surterhvervede Bekostning«.

Havde hans Anskuelser om dette Punkt havt Indflydelse paa Præsidenten
og Kongressen, vilde den paafølgende skrækkelige Krig maaske være
bleven undgaaet, thi Lovens Overhøjhed og Forbundsregjeringens
Myndighed vilde være bleven hævdet og Missouri bleven lært en Lektie,
som vilde have havt en gavnlig Indflydelse paa Enhver, der hyldede
Læren om selvstændige Statsrettigheder i Landet. Men den
Vankelmodighed, Ubestemthed og Uærlighed, der den Gang i saa høj en
Grad besjælede Mænd i høje Stillinger, forhindrede dette, og hvilke
bleve Følgerne'? En frygtelig Krig hærjede Landet, Tusinder paa
Tusinders Blod blev udgydt, og Sorg og Elendighed udbredtes over det
ganske Land. Med Sandhed sagde Joseph, at om de Sidste-Dages Hellige
ikke bleve gjengivne alle deres Rettigheder og erstattede for alle
deres Tab, vilde Gud komme frem af sit Skjulested og »revse denne
Nation med en svar Revselse«, ja en fortørnet Guds retfærdige Vrede
skulde hjemsøge Nationen med ligesaa megen Kummer og Ve, som Frihedens
Velsignelser tidligere havde fyldt Landet med Glæde og Lvkke.

Flere af Ældsterne indsendte Bønskrivelser til deres respektive
Fø-destater, hvori de paa en kraftig og rørende Maade fremsatte den
Uret og Undertrykkelse, der var bleven dem tilføjet af Staten Missouri.
Joseph skrev selv en rørende Skrivelse til Indbyggerne af sin Fødestat,
Vermont. Efter at have givet en Skitse af deres Lidelser sagde han:

»Efter derfor gjentagne Gange at have gjort Forsøg paa at er-172

holde Oprejsning ved Landets Domstole, hvortil Enhver ifølge Rettens
Regler i lignende Tilfælde henvender sig, nødes jeg til at appellere
til min Fødestats Ære og Patriotisme — til de »grønne Bjerges« unge
Mænds Højsind og Tapperhed; thi naar som helst igjennem Verdens
forskjellige Tidsaldre en Nation, et Rige, en Ståt, en Familie eller et
Individ er bleven tilføjet Fornærmelse eller Skade af en overlegen
Magt, har det været Skik og Brug, medmindre Oprejsning strax har fundet
Sted, at paakalde Venners Hjælp til Oprettelsen af det Skete. * * *

Med alle disse Kjendsgjerninger for mig og besjælet af en oprigtig
Attraa efter at forbedre de Fattiges og Ulykkeliges Stilling blandt
Menneskene og om muligt bevæge Enhver til at omvende sig og gjøre
bedre, samt med den faste Forsikring, at Gud vil belønne de Retfærdige,
er jeg bleven ledet til at opfordre min Fødestat til »en Forening af
alle oprigtige Mænd« og appellere til de »grønne Bjerges« tapre Karles
Ædelmodighed for paa enhver lovlig Maade og ved ethvert lovligt Middel
at være mig behjælpelig med at erholde Oprejsning af Missouri, ikke
alene for de Ejendele, den har stjaalet og konfiskeret, de Mord, den
har begaaet blandt vore Venner, eller for vor Uddrivelse af Staten, men
for tillige at ydmyge og revse eller fornedre den paa Grund af den
Skjændsel, den har paaført vor konstitutionelle Frihed, indtil den har
udsonet sine Synder. * * *

Jeg anraaber de »grønne Bjerges« Beboere i min Fødestat om at rejse sig
i deres Vælde som brave Frimænd og ved ethvert hæderligt Middel hjælpe
til at bringe Missouri for Retfærdighedes Domstol, og dersom der endnu
er en Hvisken af en Ethan Allens Aand eller et Glimt af en General
Starks Skygge, da lad den blande sig med vor Æresfølelse og opflamme
vore Hjerter til Forsvar for den lidende Uskyldigheds Sag, for vort
vanærede Lands Anseelse og for Guds Æres Skyld; og dersom Missouri —
blodbestænkte Missouri — und-gaar den Straf, dens Brøde fortjener,
eller den Hævn, den med Rette tilkommer, da lad al Jorden bevidne, at
Vermont er en Hykler, en Kujon, og denne Nation en frodig Mark for
politiske Demagoger.

Jeg retter denne Opfordring til Frihedens Sønner i min Fødestat for at
erholde Hjælp til at omstyrte syndige Mænds ugudelige Planer. Jeg gjør
det for at standse Pøbelens Voldsgjerninger. Jeg gjør det for at
beskæmme ugudelige Mænds vanhellige Indflydelse. Jeg gjør det for at
hævne den Skade, der er bleven et uskyldigt, harmløst Folk tilføjet af
en lovløs og barbarisk Ståt. Jeg gjør det for at erholde Ret, hvor
Lovene trodses. Jeg gjør det for at lære Præsidenter, Guvernører og
Regenter Klogskab og Forsigtighed. Jeg gjør det for at lære hæderlige
Mænd Betænksomhed. Jeg gjør det for at lære Senatorer Visdom. Jeg gjør
det for at lære Dommere Retfærdighed. Jeg gjør det for at vise
Gejstlige Dydens Vej og vende denne Nations Hjerter til den rene og
uforfalskede Religions sande Principer og Lære, paa det at den maa
undgaa de Ugudeliges Skjæbne; og Jesus Kristus, Guds Søn, er min store
Raadgiver.«£ JOSEPH SMITHS LEVNETSLØB

EN OG TREDIVTE KAPITEL.

Atter et Exempel paa ulovlig Retsførelse. — Josephs Erklæring om at
have en »nærstaaende Brutus« vækker almindelig Uro hos en Del ledende
Mænd. — De Hellige vedtage efter nøje Overvejelse en egen Valgseddel
med Joseph som Kandidat til det forestaaende Præsidentvalg. — Joseph og
de Tolv beslutte at udsende en Undersøgelses-Expedition til
Klippebjergene. — Yderligere Vidnesbyrd med Hensyn til Messiæ andet
Komme etc. — En fem Dages Konference afholdes i Nauvoo. — Hvor og hvad
Zion er. — Stemmehverv-ningen foretages med Iver og Nidkjærhed af
Kirkens Ældster.

Det Had, som Indbyggerne af Missouri nærede mod de Hellige, var dybt og
varigt og viste sig ved den mindste Anledning. En Mand ved Navn McCoy
af Clark County, Missouri, beskyldte saaledes et Medlem af Kirken ved
Navn Daniel Averv for at have stjaalet en Hest og et Føl fra ham. I
Stedet for paa sædvanlig Maade at indlede Søgsmaal imod A very for hans
formodede Forbrydelse, kom McCoy og en Del af hans Venner over fra
Missouri for at fange og bortføre ham til denne Ståt. Det lykkedes dem
ogsaa ved List at fange og bortføre hans Søn Philander A very, hvis Liv
efter Ankomsten til Missouri saa ofte var bleven truet af disse
Banditter, at de tilsidst fik ham til at sige, hvad de netop ønskede,
nemlig, at hans Fader var skyldig.

Efter at have udstaaet megen Forhaanelse i Missouri blev Daniel Averv
omsider løsladt og vendte derpaa tilbage til sit Hjem i Illinois; hans
Forfølgere bleve imidlertid aldrig kaldte til Regnskab folderes
ulovlige Fremgangsmaade, og Guvernør Ford tog kun ringe Notits af det
Forefaldne. Det havde været hans Pligt som Guvernør at lade Missouri
forstaa, at dens Indbyggere ikke uden videre kunde overskride Grænsen
og bortrøve Personer i aabenbar Krænkelse af al Lov, uden at fremkalde
Staten Ulinois's berettigede Harme. Men i Stedet for at handle som en
Mand og udføre en simpel, bydende Pligt, tilskrev han Joseph som
følger: »Jeg vil raade eders Borgere til at forholde sig ganske rolige
overfor Befolkningen i Missouri. De burde vide, at i ethvert Land er
man udsat for at lide Skade, som Loven er sen til at oprette, og som
maaske aldrig bliver oprettet i dette Liv. Denne Kjendsgjerning er dog
aldrig bleven anset som retfærdig-gjørende for Uret og har naturligvis
aldrig fundet Bekræftelse ved Loven.«

Det Ufornuftige og højst Urimelige i en Bemærkning som denne, ytret af
en af Statens første Embedsmænd (som burde have været Lovens ubøjelige
Haandhæver), er indlysende for Enhver og behøver ingen Forklaring.

Den 29de Dec. 1843 holdt Byraadet i Nauvoo et Møde, ved hvilket 40
Mænd, der skulde fungere som Stadens offentlige Politi, fremmødte og
bleve tagne i Ed. I dette Møde sagde Joseph: »Jeg er udsat for langt
større Fare fra Forrædere iblandt os selv end fra Fjender udenom,
uagtet mit Liv i mange Aar har været efterstræbt saa vel af de civile
og militære Myndigheder som af Præster og Andre i Missouri; og dersom
jeg kan undgaa Snigmorderes fortræde-172

lige Forræderi, kan jeg leve, som Cæsar kunde have levet, var det ikke
for en nærstaaende Brutus. Jeg har været forraadt af foregivne Venner.
Alle mine Fjender paa den ganske Jord kunne skrige og anstrenge sig af
alle Kræfter for at afstedkomme min Død, men de kunne Intet udrette,
medmindre Nogle, som ere iblandt os, og som nyde vort Selskab, have
været med os i vore Raad, deltaget i vor Fortrolighed, taget os i
Haanden, kaldt os Brødre og hilst os med et Kys, forene sig med vore
Fjender, forvandle vore Dyder til Fejl og ved Falskhed og List opflamme
deres Vrede og Harme imod os og med forenet Vold forurette os.
Ypperstepræsternes og de Ældstes Ramaskrig imod Frelseren kunde ikke
neddrage den jødiske Nations Harme over hans Hoved og derved bevirke
Guds Søns Korsfæstelse, førend Judas sagde til dem: »Den, som jeg
kysser, ham er det; griber ham.« Judas var en af de tolv Apostle, ja
endog den, som bar Pungen, og dyppede med deres Herre i Fadet, og
formedelst hans Forræderi blev Korsfæstelsen iværksat; vi have nu en
Judas iblandt os.«

Disse Bemærkninger af Joseph kom snart William Law, hans anden
Raadgiver, for Øre. Law fortalte Broder Hyrum, at Politiet skulde være
bleven tilsvoret af Joseph til hemmelig at rydde ham afvejen inden tre
Maaneder. Paa Grund af denne Ytring blev et specielt Møde af Byraadet
afholdt den 3die Januar 1844, ved hvilket William Law selv var
tilstede. Han anførte her under Ed, at nogle af Politiet, efter hvad
der var bleven ham fortalt, havde havt en anden Ed foreskrevet foruden
den, de havde aflagt offentlig. En af Betjentene havde nemlig sagt, at
der var en Judas i Josephs Kabinet — En, som stod ham nærmest, og som
man maatte tage Vare paa og ikke tillade at gaa ud i Verden, thi han
var ikke alene en Forræder ligesom Judas, men en Snigmorder ligesom
Brutus.

Efter at William Law havde afgivet sin Beretning, forklarede Joseph,
hvorfor han havde sagt det, han sagde. Orrin P. Rockwell havde bragt
den Efterretning til Nauvoo, at hans Fjender vare fast bestemte paa at
faa ham i deres Magt og siden ryddet afvejen, haabende derved at kunne
omstyrte Værket. For at kune udføre dette havde de sikret sig nogle af
hans mest fortrolige Venners Bistand, hvis Hengivenhed og Troskab han
knapt kunde betvivle. Det var ikke deres Hensigt at faa ham stillet for
et Forhør, men paa en eller anden Maade strax ryddet afvejen. Dersom de
ikke selv kunde faa ham i deres Magt, havde de en Mand i Nauvoo, som
nok skulde bringe ham frem.

Hele Dagen optoges med at forhøre Vidner og undersøge Sagen. William
Law gav Vidnerne alle mulige Spørgsmaal, indtil han syntes at være
tilfreds. Resultatet viste, at han kun havde næret en indbildt Frygt,
og før han gik, tog han Joseph i Haanden og erklærede, at han ikke
troede et Ord af det Hele, men vilde være Joseph tro indtil Døden og
kaldte hele Raadet og Politiet til Vidne paa sin Erklæring.

Sagen endte imidlertid ikke hermed. Josephs Erklæring om at have en
»nærstaaende Brutus« vakte almindelig Uro hos en Del ledende Mænd, der
vare svage i Troen og i Hemmelighed konspirerede imod£ JOSEPH SMITHS

ham. William Marks, der var Præsident for Nauvoo Stav, var den næste,
der blev betagen af Frvgt, og da William Laws Frygt ogsaa var vendt
tilbage, foregave de begge at være bange for at miste Livet.

En Mand ved Navn Leonard Soby, som siden faldt fra Troen, havde fortalt
Marks, at hans Liv var i Fare. Det var om Vinteren, og Vejret var meget
koldt. En eller Anden havde antændt et Baal paa Bredden af Floden lige
overfor Wm. Marks Hus. Ikke saa snart havde Marks opdaget Ilden, før
han blev forskrækket og sluttede, at han maatte være den Brutus,
hvortil Joseph havde hentydet. Plaget af denne Frvgt laa han derfor
vaagen hele Natten. Hans ophidsede Fantasi indgav ham den Tanke, at der
maatte være en vis Hensigt forbunden med Antændelsen af dette Baal paa
ovennævnte Sted, og denne Hensigt maatte være at give Politiet Lys til
at se og dræbe ham! Næste Morgen skyndte han sig hen til Joseph, gav en
Beretning om det Skete, udtrykte sin Frygt for ham og forlangte, at et
andet Møde af Byraadet skulde sammenkaldes. Et saadant Møde blev holdt
den 5te Januar 1844.

Politiet blev atter taget i Ed, og alle de Vidner, der kunde
tilvejebringes, bleve underkastede et grundigt Forhør, men med det
samme Resultat som forhen. Der var ikke den mindste Grund til Frygt, og
det viste sig senere, at deres Ængstelse snarere havde sin Oprindelse i
deres egne fordærvede Hjerter end i Politiets Handlemaade. De vare
Mænd, der havde tabt Guds Aand og befandt sig i Mørke, hvis-aarsag de
vare fulde af Frygt og endog mistænkte Guds Tjener og Profet samt deres
bedste og nærmeste Venner.

»Hvad kan der være ivejen med disse Mænd?« skriver Joseph. »Er det,
fordi de Ugudelige fly, naar Ingen forfølger, fordi trufne Duer altid
flagre, og et synkende Menneske griber efter det første det bedste
Halmstraa, eller at Præsidenterne Law og Marks virkelig ere Forrædere
mod Kirken, eftersom mine Bemærkninger kunde foraarsage en saadan
Bevægelse i deres Sind? Kan det være muligt, at den Forræder, som
Broder Rockwell melder skal staa i Forbindelse med mine Fjender i
Missouri, virkelig er en af mit eget Kvorum? Byens Indbyggere ere
bestyrtede. Er det muligt, at Broder Law eller Broder Marks er en
Forræder og vilde udlevere Broder Joseph til hans Fjender i Missouri?
Hvis ikke, hvad er saa Meningen af alt dette? Den Retfærdige er
frimodig som Løven.«

Før Raadet hævedes, ytrede Wilson Law, William Laws Broder og af samme
Aand som han: »Jeg er Josephs Ven; han har ikke en bedre Ven i Verden;
jeg er rede til at nedlægge mit Liv for ham.« Medens han ytrede dette,
var hans Hjerte fuldt af Apostasiens Aand, og han stod i Ledtog med
Josephs Fjender, rede til naar som helst at forraade ham i deres
Hænder. Foruden disse var der mange Andre, hvoriblandt Dr. Foster,
Francis M. og Chauncy L. Higbee, der af Navn vare Medlemmer af Kirken,
men som i deres Hjerter vare bitre Apostater og hemmeligt søgte at
opmuntre Kirkens Fjender til paany at sikre sig Joseph. Aarsagen til
dette deres Frafald var dels deres egen Slethed og Ugudelighed, dels
deres Fordomsfuldhed mod de298

Lærdomme, Herrens Tjener forkyndte. Med Hensyn til denne Gjenstand
siger Joseph i en Tale, som han holdt den 20de Januar 1844:

»Jeg har søgt i en Række af Aar at berede de Helliges Sind for
Modtagelsen af de Ting, der vedrøre Herren, men det hænder ofte, at vi
se nogle af dem, som efter Alt, hvad de have gjennemgaaet for Guds
Gjernings Skyld, blive højst forbitrede, saa snart Noget kommer i Strid
med deres Traditioner, og kunne saaledes slet ikke bestaa Prøvelsens
Ild. Hvor mange der vil blive i Stand til at adlyde en celestial Lov,
være trofaste til Enden og annamme deres Ophøjelse, er mere end jeg kan
sige, eftersom Mange ere kaldte, men Faa udvalgte.«

Den 29de Januar 1844 blev et politisk Møde afholdt i Nauvoo for særlig
at tage under Overvejelse de Helliges Fremgangsmaade under det
forestaaende Valg af en Præsident for de Forenede Stater. Der var for
Øjeblikket to Kandidater til Embedet, nemlig d'Hrr. Martin Van Buren og
Henry Clay, der begge havde vist sig uværdige til de Helliges Tillid.
Saaledes skriver Joseph:

»Det er moralsk umuligt for dette Folk, i Retfærdighed mod sig selv, at
stemme for Præsident Van Burens Gjenvalg, eftersom han er den Mand, der
kriminelt forsømte sin Pligt som Landets højeste Embedsmand, da han paa
en kold og hjerteløs Maade tilbageviste de Helliges Bøn om Hjælp i
Missouri-Urolighederne. Hans oprørende Svar brænder som Ild i enhver
sand Frihedsvens Bryst: »Eders Sag er retfærdig, men jeg kan Intet
gjøre for eder.« Hvad Hr. Clay angaar, staa hans Følelser og kolde
Foragt for Folkets Rettigheder tilfulde præget i hans Svar: »De gjorde
bedre i at drage til Oregon,« hvilket er nok til at forhindre enhver
sand Elsker af vore konstitutionelle Rettigheder fra at give ham sin
Stemme.«

Det blev derfor foreslaaet af Ældste Willard Richards og enstemmig
vedtaget af Mødet, at »vi ville have en egen Valgseddel, at Joseph
Smith bliver vor Kandidat til næste Præsidentvalg, og at vi bruge
ethvert hæderligt Middel, der staar til vor Raadighed, for at sikre os
hans Valg.«

Kort derefter udgav Joseph et Flyveskrift, betitlet »Anskuelser med
Hensyn til Forbundsregjeringens Magt og Politik«, hvori han paa en klar
og anskuelig Maade behandlede Tidens brændende Spørgsmaal til de
Helliges fuldkomne Tilfredshed. Havde den amerikanske Nation antaget de
Forslag og Forholdsregler, som han deri foreslog, vilde den paafølgende
Krigs Rædsler være blevne undgaaede, og Hundreder af Tusinders Liv
sparede, thi der vilde i saa Tilfælde ingen Borgerkrig have fundet
Sted, og de skrækkelige Onder, der ledsagede den, vilde aldrig have
været kjendte; men han stred forgjæves.

De tolv Apostle og ledende Ældster udsendtes i alle Retninger gjennem
de Forenede Stater for at hverve Stemmer, holde Taler og paa samme Tid
forkynde Evangeliet samt opmuntre Folket til Opretholdelse af Lovene og
til Undertrykkelse af Pøbelvold. Det blev dem tillige paalagt at
fortælle Folket, hvor de kom, at man havde havt Whig- og
Demokrat-Præsidenter længe nok, og at det var en Præsident for de
Forenede Stater, man nu ønskede. Joseph sagde, at han£ JOSEPH SMITHS

agtede ikke selv at rejse omkring og virke for sit Valg, men overlod
dette til Ældsterne, da han mente, der var Veltalenhed nok i Kirken til
at bringe ham paa Præsidentstolen. Ved et politisk Møde, som blev
afholdt kort efter hans Indstilling som Kandidat til Præsidentvalget,
forklarede Joseph Aarsagen, hvorfor han tillod sit Navn at blive brugt
i denne Forbindelse saaledes:

»Jeg skulde ikke paa nogen Maade have tilladt mit Navn at blive brugt
af mine Venner som Præsident for de Forenede Stater eller som Kandidat
til dette Embede, dersom jeg og mine Venner kunde nyde vore civile og
religiøse Rettigheder som amerikanske Borgere, ja de Rettigheder, som
Konstitutionen uden Forskjel garanterer enhver af dens Borgere. Men
dette have vi som et Folk været nægtet fra Begyndelsen. Forfølgelse har
Tid efter anden rullet over vore Hoveder fra visse Dele af de Forenede
Stater ligesom Torden, paa Grund af vor Religion, men endnu er ingen
Del af Regjeringen kommen os til Undsætning. Og i Betragtning af disse
Ting anser jeg det for min Rettighed at erholde, hvad Indflydelse og
Magt jeg kan ad lovlig Vej til Beskyttelse af krænket Dyd og
Uskyldighed, selv om mit Liv derved stilles i Fare. Under mine
Bestræbelser for at opretholde de Forenede Staters Konstitution og Love
er jeg villig til at blive ofret paa Sandhedens, Dydens og
Retfærdighedens Alter, om saa gjøres fornødent, for Menneskeslægtens
almindelige Vel.«

Imidlertid vare Kirkens Fjender heller ikke uvirksomme. Den 17de Feb.
afholdt de et Møde i Carthage for nøjere at overveje, hvorledes de
skulde kunne iværksætte de Helliges Uddrivelse af Staten. Blandt andre
Bestemmelser, som her vedtoges, var ogsaa den, at førstkommende 9de
Marts skulde fastsættes som en almindelig Faste- og Bededag, og
Medlemmerne af enhver Benævnelse opfordredes til at »bede den almægtige
Gud om snarlig at bringe den falske Profet, Joseph Smith, til d}rb
Omvendelse eller statuere et advarende Exempel paa ham og hans
fornemste Medskyldige!«

Josephs Tanker dvælede ofte ved Fremtiden og de Helliges Nedsættelse i
Klippebjergene, hvor han havde profeteret, at de skulde blive et
mægtigt Folk. Den 20de Feb. finde vi ham saaledes i Raad med de Tolv
angaaende Udsendelsen af en Opdagelses-Expedition til Kalifornien og
Oregon for at finde et passende Bosted for de Hellige, »hvor«, skriver
han, »vi kunne bygge en Stad paa en Dag, og hvor fra Djævelen ikke kan
drive os; der ville vi bo i et sundt Klima og kunne leve til en god
Alder«.

I et paafølgende Møde bemærkede han videre angaaende denne
Opdagelses-Expedition: »Send 25 Mænd og lad dem forkynde Evangeliet,
hvor som helst de drage hen. Lad den Mand gaa, som kan tilvejebringe
500 Dollars, en god Hest og et Muldyr, et dobbeltløbet Gevær, en Riffel
og et andet glatløbet Skydevaaben, en Sadel og et Bidsel, et Par
Revolvere, en Jagtkniv og en god Sabel. Udnævn en Leder og lad ham tage
ud og hverve Frivillige. Jeg vil, at enhver Mand, der gaar, skal være
en Konge og en Præst, thi naar han kommer op paa Bjergene, kan han
maaske ønske at ville tale med sin Gud, og naar han befinder sig blandt
de hedenske Stammer, maa300

han kunne regjere osv. Dersom vi ikke faa Frivillige nok, saa vent,
indtil Valget har fundet Sted.«

Den 25de Feb. 1844 profeterede Joseph for en offentlig Forsamling, at
inden fem Aar skulde de Hellige være udenfor deres Fjenders Magt, og
han opfordrede Brødrene til at nedskrive denne Forudsigelse, saa at de,
naar den opfyldtes, ikke skulde behøve at sige, at de havde glemt den.
Hans Ord opfyldtes paa det Bogstaveligste. Inden fem Aar vare omme,
havde Pøbel vældet raset saa voldsomt i Nauvoo, at denne Stad maatte
rømmes af de Hellige, som derpaa flygtede ud i Ørken og omsider fandt
et Asyl blandt Klippebjergene i Vest, hvor de kunde bo i Tryghed og
Fred, uantastede af deres bitre og uforsonlige Fjender.

Den 7de Marts afholdtes en Forsamling indenfor Tempelmurene i Nauvoo,
hvor foruden Joseph selv, Patriark Hyrum Smith, Præsident Brigham Young
og syv andre af de Tolv samt Tempelkomiteen og ca. 8,000 Hellige vare
nærværende. Hentydende til et Brev, som var bleven tilsendt et af
Bladene i Østen, og hvori det anførtes, at Templet ikke kunde
fuldendes, fordi det vilde koste for meget, sagde han: »Alle veed, at
vi kunne bringe Bygningen under Tag i Aar, om vi ville. Ved at overføre
vore Midler fra Nauvoo-Hus og fordoble vor Flid kunne vi gjøre det.«

I Løbet af sine Bemærkninger berørte han ogsaa de Indvendinger, der af
fremragende Statsmænd vare blevne anførte mod Texas's Optagelse i
Unionen, navnlig med Hensyn til Slaveriet, men efter hans Mening var
denne Omstændighed netop Grunden, hvorfor den burde optages. »Syden,«
sagde han, »holder Ligevægten i sin Haand, og ved at optage Texas kunde
der raades Bod paa dette Onde. Saa snart Texas blev en Ståt i Unionen,
skulde man frigjøre Slaverne i to eller tre Stater mod at holde deres
Ejere skadesløse og sende Negrene til Texas og fra Texas til Mexico,
hvor Alle ere lige. Og dersom dette ikke var tilstrækkeligt, skulde man
besøge Canada og annektere det.«

Paa denne Tid var der en Mand ved Navn Miller, efter hvem Milleriterne
have Navn, som prædikede vidt og bredt i de østlige Stater, at Jesu
Komme var nær forhaanden. Han følte sig saa overbevist herom og foregav
at vide saa nøje Besked, at han endog angav Dagen, da denne
interessante Begivenhed skulde finde Sted, og beordrede de Troende til
at holde sig rede og iførte lange hvide Klæder længselsfuldt oppebie
den bestemte Dag. Denne oprandt og forsvandt, men Frelseren kom ikke.
Baade Miller og hans Tilhængere følte sig skuffede. I en Tale, som
Joseph holdt den 10de Marts, gav dette ham Anledning til at gjøre
følgende Bemærkninger:

»Jeg har adspurgt Herren angaaende hans Komme, og medens jeg bad til
ham, gav han mig et Tegn og sagde: »I Noæ Dage satte jeg en Bue paa
Himmelen til et Tegn og Vidnesbyrd om, at i hvilket Aar denne Bue kunde
ses, vilde Herren ikke komme, og der skulde være Saatid og Høsttid som
sædvanlig, men naar Buen ikke længere ses, skal det være et Tegn paa,
at der vil blive Hunger, Pestilens og stor Elendighed blandt
Nationerne, og at Messiæ Komme ikke er meget fjernt.£ JOSEPH SMITHS

Jeg vil imidlertid paatage mig det Ansvar og profetere i Herrens Navn,
at Kristus vil ikke komme i dette Aar, som Fader Miller har forudsagt,
thi vi have set Buen; og jeg profeterer ogsaa i Herrens Navn, at
Kristus vil ikke komme i Løbet af fyrretyve Aar\ og saa sandt Gud
nogensinde talede ved min Mund, vil han ikke komme i dette Tidsrum.
Brødre, naar I gaa hjem, da nedskriv dette, saa at det maa erindres.«

Offentliggjørelsen af Josephs Navn som Kandidat til
Præsidentværdigheden fremkaldte en Mængde varierende Udtalelser i
Landets forskjellige Blade, hvoraf nogle vare meget gunstige; saaledes
fremhævedes navnlig Josephs aabne og frie Erklæring af hans Anskuelser
som en slaaende Modsætning til de andre Kandidaters skjulte og
hemmelighedsfulde Politik. Det var en almindelig Skik den Gang, at naar
Rejsende befandt sig ombord paa Dampskibe eller paa Jernbaner, kastede
de deres Stemme for den eller de Kandidater, hvem de foretrak. I
Foraaret 1844 blev denne Skik ofte benyttet af Passagerer paa
Dampskibe, der besejlede Mississippi-Floden, og i mange Tilfælde blev
et Flertal af Stemmer kastet til Josephs Fordel. Men uagtet nogle af
Bladene, som anført, skrev rosende Artikler om Josephs politiske
Anskuelse, saa skete dog dette kun undtagelsesvis. Der var saaledes tre
Klasser af Mænd, af hvem Joseph ikke kunde vente nogen Gunst. Han havde
aldrig nogensinde nydt en hæderlig eller ordentlig Behandling af nogen
af dem som en Klasse betragtet, og paa den Tid, hvorom vi skrive, vare
de særlig bange for hans Indflydelse og havde besluttet at gjöre Alt
for at hindre hans Fremgang. Disse tre Klasser vare Præster, Redaktører
og Politikere. Præsterne vidste fuldt vel, at dersom hans Bestræbelser
lykkedes, stode de i Fare for at miste deres fede Embeder, og svore ham
derfor Fjendskab paa Liv og Død. De andre to Klasser vare bange for at
miste deres Popularitet og leflede desaarsag for baade Præster og Folk.

Men alle disse Mænds forenede Fjendskab havde dog Intet at betyde mod
det Had, som Apostaterne i de Dage nærede for Joseph og Guds Værk.
Foruden dem, der aabenlyst bekæmpede Joseph, var der Mange, som
fremdeles stode som Medlemmer af Kirken, men som hemmeligt
sympathiserede med disse Mænd og stode i Ledtog med dem. De mest
fremragende blandt disse vare Sidney Rigdon, William Marks og Austin A.
Cowles. Josephs Aspiration til Præsidentværdigheden var en Torn i alle
disse Mænds Øjne. Han var jo en ung Mand, endnu kun 38 Aar gammel, og
selv om det ikke lykkedes ham denne Gang at uaa sit Maal, kunde man jo
ikke vide, hvad der vilde ske i Fremtiden; Tanken herom var dem højst
utaalelig.

En anden Omstændighed, som storligen forøgede Apostaternes Bitterhed
mod ham, var Aabenbarelsen af det celestiale Ægteskab. William Law og
Andre vare bekjendte hermed. Joseph vidste meget vel, hvilke Følger han
paadrog sig ved Forkyndelsen af denne Lære; han vidste, at han gjorde
det med Fare for sit Liv, men han frygtede ikke. Fra Værkets Begyndelse
af havde han frygtløs trodset Døden, og han veg ej heller nu
tilbage.302

Der var intet Princip, han havde fremført, som var Flertallet af
Menneskene velkomment. Saadanne Principer, som den kristne Verden længe
havde antaget, saasom Tro paa Kristus, Omvendelse fra Synd etc.,
foretrak man at høre fra andre Læber end hans, medens de Ting, han
fremsatte, og som forekom dem nye, forkastedes af Størstedelen af
Menneskene. Han var derfor vel bekjendt med alle de Omstændigheder, der
vare forbundne med Sandhedens Forkyndelse for en saa vantro og
fordomsfuld Slægt som denne. Den Almægtige havde ledet ham fremad
Skridt for Skridt, indtil den passende Tid var kommen, da det ophøjede
Princip om evigt Ægteskab, evig Formerelse og den Vej, hvorpaa
Mennesket skulde vandre for at blive ophøjet i Guds Nærværelse, skulde
aabenbares. Ingen Dødelig kunde have udvist større Hengivenhed for Gud
og Sandheden end den, Joseph i de Dage tilkjendegav. Det maatte koste,
hvad det vilde; han besluttede at gjøre Guds Villie og var fuldkommen
overbevist om, at han tilsidst vilde høste en rigelig Løn for al sin
Møje og Besvær.

Den 6te April 1844 tog en Konference, der varede i fem Dage, sin
Begyndelse. I sine Indledningsbemærkninger ytrede Joseph: »De, som
ønske at afstedkomme Splid ved denne Lejlighed, ville blive skuffede.
Det er vor Hensigt at fremme og udbrede Retfærdighedens Principer paa
Jorden, og ikke at nedbryde og ødelægge. Den store Jehova har bestandig
været med mig, og Guds Visdom vil ogsaa være mig tildel i den syvende
Time. Jeg føler mig nærmere forbunden med Herren og staar i et bedre
Forhold til ham i Dag end nogensinde før i mit Liv, og jeg er
taknemmelig for den Lejlighed, jeg har til at fremstille mig i eders
Midte.«

Søndagen den 7de April holdt han for en Forsamling paa omtrent 20,000
Mennesker en Tale, der optog ikke mindre end 3x/ä Time, men desuagtet
blev fulgt med den største Opmærksomhed og Interesse fra Begyndelse til
Ende.

Dagen efter følte Profeten sine Lunger saa svækkede, at han ikke
formaaede at fortsætte Emnet, som han havde ventet. Han havde derimod
modtaget en Aabenbaring, hvis Hovedprincip han vilde forelægge
Forsamlingen. »I vide,« sagde han, »at der har været megen Diskussion
med Hensyn til Zion — hvor det er, og hvor denne Uddelings
Indsamlingssted skal være, hvilket jeg nu agter at fortælle eder.
Profeterne have talet og skrevet derom, men jeg vil afgive en mere
omfattende Erklæring. Hele Amerika fra Nord til Syd er Zion og er
beskrevet af Profeterne, som erklære, at det er det Zion, hvor Herrens
Bjerg skulde være, og at det skulde være i Midten af Landet. Dersom
Ældsterne ville tage deres Bibler frem og undersøge de gamle Profetier,
ville de se det.«

Denne Erklæring vakte almindelig Glæde i Konferencen, og Ældsterne
dvælede derved i deres Bemærkninger. Man tilbragte en særdeles
behagelig Tid; Vejret var hele Tiden overmaade smukt, og da Joseph
omtaler disse Dage, bemærker han: »De have været de vigtigste, bedste
og herligste fem Dage, som denne Generation har oplevet. «£ JOSEPH

Stemmehvervningen foretoges med Iver og Nidkjærhed af Ældsterne i de
forskjellige Dele af Nationen. De Tolv gave tillige Bestemmelse om
Afholdelsen af Konferencemøder paa forskjellige Steder i Landet og
beordrede Ældsterne til at forkynde Frelsens Evangelium saa vel i
religiøs som i politisk Henseende, eller som Præsident Young i sine
Instruxer til dem sagde: »Forkynd Sandheden i Retfærdighed og forelæg
Folket General Smiths Anskuelser med Hensyn til Forbundsregjeringens
Magt og Politik.«

Neppe er et Antal Mænd nogensinde taget ud paa en lignende Mission i de
Forenede Stater og har udvist en saadan Enighed og Iver i deres
Bestræbelser som disse Ældster. De vidste, at Joseph var en Herrens
Tjener og Profet, og at dersom Nationen vilde vælge ham og derpaa lade
sig lede af ham, vilde den blive frelst fra Skjændsel og Ødelæggelse og
blive hævet til en stor Højde af Storhed og Magt.

TO OG TREDIVTE KAPITEL.

William og Wilson Law samt Robert D. Foster udelukkes af Kirken og
stifte et eget Samfund. — Joseph anklages for Polygami etc. — Det
første og eneste Nummer af »The Nauvoo Expositor« udkommer. — Byraadet
erklærer Bladet for et »Nuisance« og beordrer det undertrykt, hvilket
derpaa sker. — En ny Arrestordre udstedes mod Joseph, der atter
hæderligen frikjendes. — En mærkværdig Drøm og dens Betydning. —
Pøbelen truer med at ville rykke mod Nauvoo, sikre sig Joseph og
ødelægge Staden, som af den Grund erklæres i Belejringstilstand. —
Uddrag af Josephs sidste Tale. — Guvernør Ford afslaar at tage til
Nauvoo og afgjøre Forviklingerne mellem de Hellige og Pøbelen;

han omdanner denne til Milits.

I et Raad, som afholdtes i Nauvoo den 18de April, og som overværedes af
6 af de Tolv og 26 andre Ældster, bleve William og Wilson Law samt
Robert D. Foster udelukkede af Jesu Kristi Kirke af Sidste-Dages
Hellige for ukristelig Opførsel. Disse og mange andre Frafaldne
arbejdede utrætteligt paa at afstedkomme Josephs Død. Ved en vis
Lejlighed i samme Maaned blev Augustus Spencer, en af denne Bande,
arresteret af Byens Marschal paa Grund af Overfald mod hans Broder
Orson Spencer i dennes eget Hus. Dette bragte strax tre af hans
Kammerater paa Benene, nemlig Chauncy L. Higbee og Charles og Robert D.
Foster, der øjeblikkelig begave sig hen til Josephs Kontor. Denne stod
netop paa Kontortrappen, da Charles Foster pludselig trak en Pistol
frem, rettede den mod Josephs Bryst og truede med at ville skyde ham.
Politiet blev ufortøvet beordret til at arrestere ham, og under
Forsøget herpaa lagde de to andre sig imellem og satte sig imod
Betjentene, som derpaa arresterede dem alle. Idet de førtes bort,
udslyngede de en Mængde Trusler mod Joseph og sagde, at de vilde føie
sig højlig benaadede af Herren, hvis de maatte faa Lov til at skyde ham
eller befri Verden for saadan en Tyran som ham.

William Law, der havde været en af Josephs Raadgivere, havde304

siddet i Raad med ham og været en af hans fortroligste Venner, var
falden i Overtrædelse og havde tabt Guds Aand, og han var nu den
bitreste af Josephs Fjender. Disse samlede sig omkring ham, og han blev
snart Midtpunktet for alle de frafaldne og utilfredse Aander i hin Egn.
Søndagen den 28de April holdt han og de andre Frafaldne et Møde i hans
Broder Wilson Laws Hus. Flere skriftlig affattede Vidnesbyrd mod Joseph
og Andre oplæstes, og et Antal af de Tilstedeværende beskikkedes som en
Komite til at besøge de forskjellige Familier i Byen for at erfare,
hvem der vilde slutte sig til den nye Kirke, thi ligesom mange
Frafaldne før dem vare de komne til den samme Slutning som de, nemlig,
at »Læren er sand, men Joseph er en falden Profet«. William Law blev af
disse beskikket til at indtage Josephs Plads; selv valgte han Austin A.
Cowles og Wilson Law til sine Raadgivere. Chauncy L. Higbee og Robert
D. Foster, de samme to Mænd, der vare blevne arresterede ved ovennævnte
Lejlighed, valgtes til to af de tolv Apostle.

Omkring den 10de Maj 1844 blev et Prospektus af et Blad, kaldet »The
Nauvoo Expositor«, udstedt og omdelt blandt Befolkningen af disse
Frafaldne. Programmet anførte blandt Andet, at det var Udgivernes
Hensigt at »virke for en ubetinget Tilbagekaldelse af Nauvoo
Kjøbstadrettighed, standse Misbrugen af Enevoldsmagten, at modarbejde
den Kirketugt, som ulovligt udøvedes over Nauvoo og Omegns Borgere, at
arbejde for en vedvarende Opposition mod alle politiske Aabenbaringer«
etc. Dette og meget Andet af samme Slags udgjorde Indholdet af
ovennævnte Prospektus og var undertegnet af de to Brødre Law, de to
Brødre Higbee og de to Brødre Foster, der alle vare moralskfordærvede
Mænd, hvilket siden blev fuldstændigt bevist.

William Law fortalte Andre, hvad han vidste med Hensyn til Læren om det
celestiale Ægteskab, og gik endog saa vidt, at han selv personlig begav
sig til Carthage og svor for Grand-Juryen, at Joseph havde gjort sig
skyldig i Polygami og Hor. Juryen indstævnede ham derpaa for Retten, og
ledsaget af nogle faa Venner begav Joseph sig den 27de Maj til Carthage
og fremstillede sig for Distrikts-retten for at faa Sagen undersøgt.
Følget, der eskorterede ham, blev betydelig forøget undervejs ved
Tilslutning af Brødre paa forskjellige Steder af Vejen, saa at han ved
Ankomsten til Carthage havde en ganske anselig Styrke omkring sig som
Sikkerhedsvagt. Charles A. Foster, der ved en tidligere Lejlighed med
en Pistol i Haanden havde truet Joseph paa Livet, indhentede Selskabet
et Stykke Vej udenfor Carthage og red med dem ind i Staden. Joseph
havde en længere Samtale med ham, under hvilken det næsten lykkedes ham
at overbevise Foster om, at han havde ladet sig for meget paavirke af
falske Rygter.

Da de ankom til Carthage, førte Foster Joseph ind i et privat Værelse
og fortalte ham, at der existerede en Sammensværgelse imod hans Liv. Af
Alt, hvad der den Gang og siden efter forefaldt, fremgik det, at hans
Beretning var sand, og at det virkelig var Pøbelens og Apostaternes
Hensigt at ville tage hans Liv ved denne Lejlighed,JOSEPH SMITHS

men da han var omgivet af sine bedste og fortroligste Venner, vovede de
ikke at gjennemføre deres Plan.

Josephs Sagførere gjorde Alt for at fremskynde Forhøret, men Modpartens
Prokuratorer vare endnu ikke færdige, hvorfor Sagen udsattes til næste
Retstermin.

Den 7de Juni udkom det første og eneste Nummer af »The Ex-positor«,
hvis Spalter vare fyldte med de skjændigste Løgne om Joseph og de
Hellige. Næsten hver Linie robede en morderisk Aand, og det var klart,
at dersom et saadant Blad fik Lov til at existere, vilde Pøbelen blive
opflammet til at begaa de samme Voldsgjerninger, som kun nogle Aar i
Forvejen havde fundet Sted i Missouri, og de Hellige vilde paany blive
drevne fra deres Hjem. Hvad som helst, der tjener til at forstyrre et
Samfunds Fred og Lykke, benævnes i Almindelighed i Amerika for et
»Nuisance«, og efter Alt at dømme kunde ovennævnte Blad ikke betegnes
som Andet, thi dets Øjemed var at tilintetgjøre Folkets Fred og Lykke
og at berøve Staden alle dens garanterede Rettigheder og Privilegier.

Den 10de Juni tog Byraad et Bladet under Overvejelse, og efter
omhyggelig Undersøgelse og modent Overlæg kom Raadet til den Slutning,
at det maatte betragtes som et »Nuisance«, og vedtog en Bestemmelse
desangaaende. Ifølge denne Bestemmelse blev Borgmesteren ufortøvet
beordret til at foranledige Trykkeriets Fjernelse, eftersom han selv
maatte finde for godt, hvorpaa han udstedte sine Ordrer til Byens
Marschal, der øjeblikkelig begav sig hen til Bladets Kontor og flyttede
Presse, Typer, Papir og andet Tilbehør ud paa Gaden og ødelagde dem.
Denne Handling fra Bvraadets Side vakte betydelig Bevægelse blandt
Apostaterne. Det ødelagde deres Plan, hvorover de naturligvis storlig
forbitredes, og de truede med Hævn.

Dagen efter udstedte Joseph som Stadens Borgmester en
Bekjendt-gjørelse, hvori »Expositor«s truende Holdning og
samfundsopløsende Tendenser fremsattes. Han opfordrede ligeledes
Øvrighed og Borgere til at anvende ethvert lovligt Middel til at
opretholde Fred og Orden i Staden og at være aarvaagne og vise i at
forhindre Udbredelsen af usandfærdige Beretninger, Løgne, Bagtalelser
etc., der maatte blive satte i Omløb for at ophidse Gemytterne. Han
anbefalede dem ogsaa at være rede til at hindre enhver Sammenstimlen af
Pøbelen og ved ædle Bestræbelser søge at omstøde enhver skjændig Plan,
som maatte blive lagt for at paaføre Bven eller Staden Vanære.

Saa snart Pressen var bleven ødelagt, udsendte Apostaterne Løbere i
enhver Retning for saa hurtig som mulig at bringe en Pøbel paa Benene,
medens Udenforstaaende, som befandt sig i Nauvoo, og som vare paa
Pøbelens Side, begyndte at sælge, hvad de havde, og at flytte bort af
Frygt for at blive indviklede i den overhængende Fare. Francis M.
Higbee, der truende havde ytret, at dersom Statsmyndighederne lagde
Haand paa »Expositor«s Trykkeri for at tilintetgjøre det, kunde de
regne deres Fald fra den Stund af, begav sig strax til Carthage og svor
for den derværende Fredsdommer, Thomas Morri-son, at Joseph og 17 Andre
havde gjort Pøbeloptøjer, idet de med Vold og Magt havde trængt sig ind
i »T/te Nauvoo Expositor«s Kontor

og paa ulovlig Maade opbrændt og ødelagt Presse, Typer og andre til
samme hørende Ejendele. Morrison sendte derpaa en Betjent med en
Arrestordre paa de Anklagede til Nauvoo. Ordren lød paa, at Betjenten
skulde bringe vedkommende Personer for ham eller »en anden Fredsdommer
for at imødegaa Beskyldningen og videre blive behandlet efter Loven«.

Da Betjenten havde oplæst Arrestordren for Joseph, henviste denne ham
til nysnævnte Klausul og sagde: »Vi ere rede til at blive forhørte for
Dommer Johnson eller hvilken som helst anden Dommer i Nauvoo.« Herover
blev Betjenten meget opbragt og svor, at han vilde bringe dem til
Carthage for Morrison, som havde udstedt Ordren. Joseph spurgte ham
derpaa, om han havde isinde at overtræde Loven, og opfordrede de
Tilstedeværende til at bevidne, at han var villig til strax at blive
ført for den nærmeste Dommer. Hans Broder Hyrum erklærede sig ligeledes
villig, men forgjæves; Betjenten vedblev at paastaa at ville føre dem
til Carthage. Opbragt over Betjentens Haardnakkethed besluttede Joseph
at udtage en Habeas-corpus Skrivelse og ansøgte Municipalretten i
Nauvoo om uopholdelig at faa sin Sag paadømt af den. Samme Dags
Eftermiddag blev Retten sat og kom efter nogen Drøftelse til det
enstemmige Resultat, at »Joseph havde handlet med tilbørlig Myndighed i
at tilintetgjøre »The Nauvoo Expositor«s Trykkeri den 10de ds.; at hans
Ordrer bleve udførte paa en passende og ordentlig Maade, uden Larm
eller Tumult; at dette var en ondskabsfuld Sigtelse fra Francis M.
Higbees Side; at nævnte Higbee betaler Sagens Omkostninger, og at
Joseph Smith bliver hæderlig frikjendt for de i omtalte Arrestordre
anførte Betkyldninger og uden Ophold løslades«.

De andre Brødre bleve arresterede Dagen efter, og ligesom Joseph
ansøgte ogsaa de og erholdt en Habeas-corpus Skrivelse, ifølge hvilken
de bleve stillede for Retten samme Dag. Efter at Sagen var bleven
tilstrækkelig undersøgt og Vidnerne afhørte, bleve de alle hæderlig
frikjendte og strax satte paa fri Fod, medens Higbee dømtes til at
betale Sagens Omkostninger. Hermed maatte Apostaterne lade sig nøje,
men svore til Gjengjæld Hævn.

Senere indstillede Joseph og de andre Brødre sig frivillig til Forhør
for Fredsdommer Daniel H. Wells og bleve atter frikjendte.

Joseph erklærede gjentagende Gange for de Hellige, at han ingen Gunst
forlangte af Apostaterne, men sagde, at han kunde gaa, naar som helst
det skulde være, og nedlægge sit Liv for de Hellige, hvis Venskab og
Hengivenhed han saa højlig skattede, og hvem han bestandig formanede
til at være ydmyge og taalmodige og gjengjælde Ondt med Godt. Ved en
vis Lejlighed (den 26de Maj) erklærede han ogsaa, at han var den samme,
som han altid havde været, og var ligesaa uskyldig som for fjorten Aar
siden. Han havde arbejdet, sagde han, med disse Apostater, indtil hans
Taalmodighed var udtømt, og havde tilsidst sendt sin Broder Hvrum til
dem. Han havde sendt Bud til Brødrene Law og ladet dem sige, at dersom
de havde nogen Sag at fremføre imod ham, var han villig til at blive
stillet for Kirken og taget i Forhør. Idet han mere direkte henvendte
sineJOSEPH SMITHS LEVNETSLØB

Bemærkninger til de Hellige, sagde han: »Eftersom jeg bliver ældre,
tiltager min Ømhed for eder. Jeg er til enhver Tid villig til at
opgive, hvad der er urigtigt, thi jeg ønsker, at dette Folk skal have
en retfærdig Leder. Jeg har frigjort eders Sind ved at gjøre eder
bekjendte med de Ting, der henhøre til Jesus Kristus. Ville I, saa
længe jeg ikke viger tilbage for eders Forsvar, kaste mig bort for En,
som bagtaler eder? Jeg elsker eder for eders Hens}rnsfuldheds Skyld.
Har jeg bedet eder om eders Penge? Nej, I vide bedre.«

Atter ved en anden Lejlighed sagde han: »Mine Fjender sige, at jeg har
været en sand Profet. Nu vel, jeg vil hellere være en falden sand
Profet end en falsk Profet. Naar en Mand gaar omkring og profeterer og
befaler Menneskene at adlyde hans Lærdomme, maa han enten være en sand
eller en falsk Profet. Falske Profeter opstaa altid for at modarbejde
de sande, og de ville komme Sandheden saa nær, at selv de Udvalgte
næsten ville blive forførte. O, jeg bønfalder eder om at befæste eders
Kald og Udvælgelse; og dersom Nogen prædiker noget andet Evangelium end
det, jeg har prædiket, skal han være forbandet; og nogle af eder, som
nu høre mig, skulle se det og vide, at jeg siger Sandhed angaaende dem.
Naar lærte jeg nogensinde noget Urigtigt fra denne Forhøjning? Naar
blev jeg nogensinde beskæmmet? Jeg ønsker at retfærdiggjøres i Israel,
før jeg gaar bort her fra og ikke ses mere. Jeg har aldrig sagt, at jeg
var fuldkommen, men der er ingen Fejl i de Aabenbaringer, jeg har lært;
skal jeg saa kastes bort som en værdiløs Ting?«

Kort efter havde Joseph en mærkværdig Drøm, hvis nærmere Enkeltheder
han fortalte offentlig. Han drømte, at han var ude at kjøre og havde
sin Skytsengel ved Siden. Netop som de havde passeret Templet, opdagede
de to store Slanger, som laa saa fast sammenbundne i Græsset, at ingen
af dem havde nogen Magt til at skade ham. Joseph spurgte sin Ledsager,
hvad det skulde betyde, hvortil Skytsengelen svarede: »Disse to Slanger
forestille Doktor Foster og Chauncy L. Higbee. De ere dine Fjender og
have isinde at ødelægge dig; men du ser, at de ere saa fast
sammenbundne, at de af sig selv ingen Magt have til at skade dig.«

Det forekom ham derpaa, at han kjørte op ad en Gade i Nauvoo ved Navn
Mulholland Street, men hans Skytsengel var ikke længere med ham. Da han
var kommen til Begyndelsen af Prærien, blev han indhentet og greben af
William og Wilson Law, som sagde: »Aha! saa fangede vi dig dog
tilsidst! Vi ville nu anbringe dig paa et sikkert Sted!« Derpaa trak de
ham ud af Vognen, bandt ham Hænderne paa Ryggen og kastede ham i en tør
Fordybning, hvor de efterlode ham i en fuldstændig hjælpeløs
Forfatning. Medens han af alle Kræfter anstrengte sig for at komme op
af denne Fordybning, hørte han Wilson Law raabe om Hjælp tæt ved sig.
Efter en Del Besvær lykkedes det ham at komme saa vidt løs, at han med
et Spring kunde faa Tag om noget Græs, der voxede ved Kanten af
Fordybningen, og idet han derpaa saa' sig om, opdagede han Wilson Law,
som i kort Afstand der fra var bleven angrebet af nogle vilde Dyr, og
hørte ham raabe: »O, Broder Joseph, kom og frels mig.« Josepli

svarede: »Jeg kan ikke; I have jo selv kastet mig i denne store
Fordybning.«

Ved at kaste Blikket i en anden Retning saa' han William Law staa med
udstrakte Arme, ganske blaa i Ansigtet og med den grønne Gift
strømmende ud af Munden; en uhyre Slange havde slynget sig om hans
Legeme. Den havde ogsaa grebet ham om Armen, lidt ovenfor Albuen og
syntes rede til at opsluge ham. I sin ubeskrivelige Smerte raabte han:
»O, Broder Joseph, Broder Joseph, kom og frels mig, eller jeg dør!«
Joseph svarede ham: »Jeg kan ikke, William; jeg vilde gjerne, men I
have bundet mig og kastet mig i denne Fordybning, og jeg er ude af
Stand til at hjælpe eder eller befri mig selv.* Kort efter kom hans
Skytsengel tilstede og sagde højt: »Joseph! Joseph! hvad gjør du her?«
Han svarede: »Mine Fjender overfaldt mig, bandt mig og kastede mig
herned.« Skytsengelen tog ham derpaa ved Haanden, trak ham op af
Fordybningen og satte ham i Frihed, og Joseph drog glad sin Vej.

Denne Drøm gjorde et dybt Indtryk paa de Hellige, der let fattede dens
Betydning, hvad William og Wilson Law angik, thi paa Grund af disse
Mænds Slethed vidste de fuldt vel, at de havde gjort det umuligt for
Joseph at redde dem; men Resten af Drømmen var dem endnu en Gaade. Det
var dem saaledes lidt vanskeligt at forstaa, hvad der mentes med, at
Joseph selv blev kastet i den nævnte Fordybning; thi uagtet han ofte
havde hentydet til de Tolvs forøgede Pligter og deres Overtagelse af
Kirkens Ledelse, som om hans Bortgang var nær forestaaende, havde de
dog ingen Anelse om, at Drømmen skulde faa et saadant Udfald, eller at
denne Begivenhed saa snart skulde indtræffe. Det var alene forbeholdt
Fremtiden at vise dette, som vi snart skulle faa at se.

De Helliges Fjender gjorde sig fremdeles al Umage for at ophidse Folket
til nye Forfølgelser. Paa sine Steder truede de endog med at ville
dræbe enhver Hellig, som ikke vilde fornægte Sandheden og ophøre at
tro, at Joseph var en Guds Profet; selv Udenforstaaende truedes med
Døden, hvis de ikke vilde gribe til Vaaben og være behjælpelige med at
fordrive de Hellige fra Landet. En af de ledende Aander i dette
Forfølgelsesværk var en vis Levi Williams, der var Oberst i Militsen og
Baptistprædikant. Skjønt han foregav at være meget religiøs, var han en
stor Skurk. Røveri, Ildspaasættelse, Mord og enhver anden Forbrydelse
var i hans Øjne fuldkommen tilladelig, saa længe det bare gik ud over
de Sidste-Dages Hellige. For at iværksætte deres Udryddelse var han
villig til at benytte en hvilken som helst Plan, hvor slet og uværdig
den saa end var; men heri var han ingenlunde alene. De Mange, som
forenede sig med ham, handlede efter samme Princip, og at skyde en
»Mormon« blev af denne lovløse Bande ikke anset for nogen Synd. Hvor de
havde Magten, fore de selvfølgelig vilkaarlig frem, og naar de angrebe
en Person eller et Settlement, passede de bestandig paa at være de mest
mandstærke, da de vare for bange til at møde deres Fjende i aaben Kamp
paa lige Vilkaar. Saa snart derfor den forventede Hjælp paa 1500 å

Mand ankom fra Missouri, var det deres Agt at rykke mod Nauvoo, tage
Joseph tilfange og derpaa ødelægge Staden.

Joseph vidste fuld Besked om Pøbelens Forehavende, men raadede Brødrene
til at holde sig rolige og i Stilhed berede sig til Stadens Forsvar.
Han lod Vagt opstille ved alle Veje, som førte ind i Staden, og
beordrede ogsaa Vagt stationeret paa visse Gader i selve Byen og ved
Flodbredden. Under de daværende Omstændigheder vare disse Forberedelser
aldeles nødvendige, thi Pøbelen truede hvert Øjeblik med at marschere
mod Staden og lod sig kun holde tilbage ved Bevidstheden om, at de
Hellige vare beredte til at give den en varm Modtagelse. I Forening med
flere af Legionens Officerer begav Joseph sig ud paa Sletten østen for
Nauvoo og lagde sine Planer til Stadens Forsvar samt valgte de mest
passende Steder til en Slagmark. Hans næste Skridt var at forsyne Byen
med Levnetsmidler, og han stillede i den Anledning sine Ejendomme i
Pant som Sikkerhed for Betalingen. Den 18de Juni erklærede han Nauvoo i
Belejringstilstand og udstedte følgende Proklamation:

»Til Staden Isauvoos Marscbal!

Af Bladene omkring os og de her i Egnen verserende Rygter har jeg god
Grund til at befrygte, at man er i Færd med at organisere en Pøbel,
hvis Hensigt er at overfalde Byen, plyndre og ødelægge den samt myrde
dens Indvaanere, hvorfor jeg herved, i Egenskab af Stadens Borgmester
og for at bevare Staden og Borgernes Liv, erklærer nævnte By i
Belejringstilstand. Nauvoo-Legionens Officerer, Politi og enhver Anden
ville derfor behage nøje at paase, at ingen Person eller Ejendom
passerer ind eller ud af Staden uden tilbørlig Tilladelse. Joseph
Smith, Borgmester.«

Omtrent Kl. 2 samme Dag blev Legionen opstillet i Nærheden af Josephs
Bolig »The Mansion«, og iført sin fulde Uniform holdt han fra Toppen af
Træværket af en lige overfor staaende ufuldendt Bygning sin sidste Tale
til de Hellige, hvoraf Folgende er et kort Udtog:

»Vi ere amerikanske Borgere. Vi leve i et Land, for hvis Frihed vore
Fædre have stridt og blødt paa Slagmarken. Hine saa dyre-kjøbte
Rettigheder skulle ikke paa en vanærende Maade blive traadte under Fod
af lovløse Banditter uden i det mindste en ædel Bestræbelse fra vor
Side for at opretholde dem.

Ville I alle staa mig bi indtil Døden og med Fare for eders Liv
opretholde vort Lands Love samt de Rettigheder og Privilegier, som vore
Fædre have overleveret os og beseglet med deres hellige Blod?« (»Ja!«
lød det fra Tusinders Læber.) »Det er godt,« vedblev han derpaa, »thi
havde I ikke gjort det, vilde jeg have gaaet ud der (pegende mod Vest)
og oprejst et mægtigere Folk.

Jeg opfordrer alle fra Maine til Klippebjergene og fra Mexiko til
britisk Amerika, hvis Hjerte ræddes ved at se Frimænds Rettigheder
trædes under Fødder, til at komme og befri dette Folk fra Tyranniets,
Grumhedens, Anarkiets og Lovløshedens grusomme Haand, hvorunder de
længe have sukket. Kommer, alle Frihedens Venner, og bryder
Undertrykkerens Aag, afkaster Pøbelvældets Lænker og bringer alle dem,
der træde vor herlige Konstitutions Principer og310

Folkets Rettigheder under Fødder, for Retfærdighedens Domstol, at de
maa finde deres fortjente Straf.«

Idet han derpaa drog sit Sværd og løftede det mod Himmelen, sagde han:
»Jeg kalder Gud og Engle til Vidne paa, at jeg har draget mit Sværd med
den faste og urokkelige Beslutning, at dette Folk skal nyde sine
lovlige Rettigheder og blive beskyttet for Pøbelvold. eller jeg vil
lade mit Blod spildes paa Jorden ligesom Vand og mit Legeme
overantvordes den tause Grav. Jeg vil aldrig, saa længe jeg lever,
roligt underkaste mig et vilkaarligt Pøbelvældes Herredømme, og jeg vil
hellere dø end taale en saadan Undertrykkelse; det vilde være
behageligt, ja langt behageligere at hvile i Graven, end at underkaste
sig en saadan Undertrykkelse, Uro og Forstyrrelse længere.

Jeg opfordrer alle Sandhedens og Frihedens Venner til at komme os til
Hjælp; og maa den Almægtiges Torden og Himmelens skarpe Lyn samt Pest,
Krig og Blodsudgydelse komme ned over hine ugudelige Mænd, som søge at
ødelægge mit og dette uskyldige Folks Liv.

Jeg ænser ikke mit eget Liv. Jeg er rede til at hengive mig som et
Offer for dette Folk; thi hvad kunne vore Fjender gjøre? Blot ihjelslaa
Legemet, og deres Magt er dermed tilende. Værer standhaftige, mine
Venner, og viger ikke. Søger ikke at frelse eders Liv, thi den, der er
bange for at dø for Sandheden, vil tabe det evige Liv. Holder ud indtil
Enden, og vi skulle opstaa og blive ligesom Guderne og regjere i
celestiale Riger, Fyrstendømmer og evige Herredømmer, medens denne
ugudelige Pøbel vil synke til Helvede, hvilket vil blive deres Lod, som
udgyde uskyldigt Blod.

Gud har prøvet eder. I ere et godt Folk, og derfor elsker jeg eder af
mit ganske Hjerte. Større Kjærlighed har Ingen end den, der er villig
til at nedlægge sit Liv for sine Venner. I have staaet mig bi i Farens
Time, og jeg er nu villig at ofre mit Liv for eders Frelse.

Herren, Israels Gud, velsigne eder fra nu af og for bestandig. Jeg
siger det i Jesu af Nazareths Navn og med det hellige Præstedømmes
Myndighed, som han har paalagt mig.« Og hele Folket sagde »Amen«.

To Dage, før Nauvoo var erklæret i Belejringstilstand, var et
offentligt Møde bleven afholdt i Staden, ved hvilket et Antal
Delegerede udnævntes til at besøge de forskjellige Distrikter i
Countiet og meddele Folket en tro Beretning om Forholdene i Nauvoo samt
gjendrive de mange falske Rygter, der vare blevne satte i Omløb af
ildesindede Mennesker. Samme Dag tilskrev Joseph Guvernør Ford og bad
ham indstændig om, saa snart det var ham muligt, at komme til Nauvoo og
undersøge Sagen i egen Person, idet han antog, at dette vilde være den
heldigste Maade at faa Freden gjenoprettet paa. Med Brevet sendte han
tillige edeligt affattede Vidnesbyrd om Pøbelens Forehavende og
Hensigter; men alt dette havde desværre ikke megen Vægt hos Guvernør
Ford. Han manglede den Fasthed, Karakterstyrke og Retfærdighedsfølelse,
der var saa nødvendig for at kunne bevare den offentlige Fred og
haandhæve Lovene, og han vanærede sig selv ved at lade sig bruge som et
Redskab i Pøbelens Hænder til Fremme af deres skjændige Planer.£ JOSEPH

Den 21de Juni ankom han til Carthage, der var et af Pøbelens stærkeste
Tilholdssteder, og sendte strax Bud til Nauvoo efter en eller flere
velunderrettede og forstandige Mænd, som kunde forelægge ham Byraadets
Opfattelse af Sagen. Ældsterne John Taylor, Willard Richards og John M.
Bernhisel valgtes til at gaa. Brødrene Taylor og Bernhisel toge strax
afsted, forsynede med flere beedigede Skrivelser, medens Broder
Richards forblev tilbage for at tilvejebringe yderligere Vidnesbyrd.
Joseph skrev atter et langt Brev til Guvernør Ford og opfordrede ham
indstændig til at komme til Nauvoo; Borgmesteren og Byraadet vare i saa
Tilfælde rede til at forelægge ham Sagen i dens rette Lys og kunde
bekræfte deres Udsagn med en Overflod af Beviser. Skulde de nødes til
at tage til Carthage for at gjøre dette, vare de udsatte for at blive
ombragte af en rasende og blodtørstig Pøbelhob, af hvem nogle allerede
flere Gange havde skudt paa de Hellige.

Dagen efter modtog Joseph Guvernørens Svarskrivelse, hvis Indhold
tilstrækkelig godtgjorde, at han slet ikke forstod det rette Sammenhæng
af Forviklingerne mellem de Hellige og Pøbelen; ligeledes fremgik det
af hans Brev, at det langt oversteg hans Evne at styre og beherske
Pøbelen, hvis truende Holdning antog en stadig farligere og farligere
Form. Han baade bebrejdede og bifaldt Borgmesterens og Byraadets
Handlemaade, men et af Hovedpunkterne i hans Brev var dog, at de skulde
lade sig »arrestere af den samme Konstabel, i Kraft af den samme
Arrestordre og blive forhørte for den samme Dommer«, der paa
Beskyldning af »Expositor«s Undertrykkelse havde indstævnet dem for
Retten. Intet mindre end dette, sagde han, vilde hævde Lovens Værdighed
og dæmpe Folkets »retfærdige Ophidselse«.

Joseph tilskrev Guvernør Ford et Svar paa denne Skrivelse, der maa have
bragt hans Kinder til at blusse af Skam, idet han gjendrev enhver af
hans Paastande og Argumenter; men Guvernør Ford syntes uimodtagelig for
enhver Overbevisning. Han var omgivet af Apostater og de Helliges
bitreste Fjender. Saa snart han var kommen til Carthage, lod han hele
Pøbelhæren omdanne til Milits og udføre Tjeneste som saadan. Han horte
med synlig Tilfredshed paa deres Forbandelser og Trusler og gjorde ikke
den mindste Anstrengelse for at dæmpe deres raa og brutale Opførsel.
Enhver Løgn og Falskhed, som Pøbelen søgte at udbrede, ansaa han for
Sandhed. De Af-sendinge, som han havde anmodet Borgmesteren og Byraadet
i Nauvoo om, behandlede han med usømmelig Raahed. Naar de saaledes
forsøgte at afgive den nødvendige Forklaring, tillod han den ryggesløse
Bande, der befandt sig omkring ham, at haane og fornærme dem. Selv de
Dokumenter, som de medbragte, lod han oplæse i Nærværelse af disse
Mænd, der hyppig af brøde Læsningen ved deres Sværgen.312

.JOSEPH SMITHS LEVNETSLØB,

TRE OG TEEDIYTE KAPITEL.

Joseph, ledsaget af nogle faa Venner, sætter over Mississippi-Floden
for at rejse mod Vest, men vender kort efter tilbage til Nauvoo paa
Grund af hans Hustrues og Andres Overtalelser. — Begiver sig derpaa til
Carthage i Forhør. — Brødrene i Nauvoo aflevere med Uvillie deres
Vaaben. — Joseph og Hv-rum overgive sig frivillig til Konstabel
Bettisworth, der præsenterer dem nok en Arrestordre. — Begge
fremstilles for -en Afdeling Carthage Greys. — De værste Elementer i
Staten samle sig umiddelbart i og omkring Carthage. — En Samtale med
nogle Militsofficerer. — Ledsaget af en Vagt og nogle fortrolige Venner
ser Jesepli sig nødsaget til at gaa i Fængsel. — Besøges Dagen efter af
Guvernør Ford, der lover godt, men holder daarligt.

Hen paa Aftenen den 22de kaldte Joseph sin Broder Hyrum, Ældsterne
Willard Richards, John Taylor, William W. Phelps og nogle Andre ind i
sit Værelse og sagde: »Brødre, her er et Brev fra Guvernøren, som jeg
ønsker at faa læst.« Efter at det var bleven oplæst, bemærkede Joseph:
»Der er ingen Naade — ingen Naade her.« Hyrum sagde: »Nej, saa sandt
som vi atter falde i deres Hænder, vil det blive vor visse Død.« Joseph
svarede: »Ja, hvad skulle vi gjøre, Broder Hyrum?« »Jeg veed ikke,« var
Hyrums Svar. Pludselig opklaredes Josephs Ansigt, og han udbrød: »Vejen
er aaben; det staar mig klart for, hvad vi skulle gjøre. Alt, hvad de
ønske, er Hyrum og mig; sig derfor til Brødrene, at de skulle tage fat
paa deres Arbejde som sædvanlig og ikke længere stimle sammen paa
Gaden, men sprede sig. De ville ikke skade eders Person eller Ejendele,
ikke engang et Haar paa eders Hoved. Vi ville tage over Floden

1 Nat og drage bort mod Vest.« Han gjorde en Bevægelse for at gaa ud af
Huset og iværksætte Planen. Da han var kommen udenfor, bad han Brødrene
Butler og Hodge at bringe Dampbaaden »The Maid of Iowa« til det øvre
Landingssted og føre hans og Hyrums Familier med deres Effekter ombord
paa samme. Saa snart dette var udført, skulde de tage ned ad
Mississippi-Floden og op ad Ohio-Floden til Portsmouth, hvor de saa
nærmere skulde høre fra dem. Han tog derpaa Broder Hodge i Haanden og
sagde: »Nu, Broder Hodge, lad komme, hvad der vil, fornægt kun ikke
Troen, og Alt vil være vel.«

Onjtrent Kl. 9 om Aftenen kom Hyrum ud fra >The Mansion« og sagde, idet
han rakte Reynolds Cahoon sin Haand: »En Del Sammensvorne søge at dræbe
min Broder Joseph, og Herren har advaret ham om at fly til
Klippebjergene og redde sit Liv. Farvel, Broder Cahoon, vi ses igjen.«
Kort efter kom ogsaa Joseph ud. Taarerne strømmede ned ad hans Kinder.
Han holdt et Lommetørklæde for Ansigtet og fulgte taus og alvorlig
efter sin Broder.

Ved Midnat bankede Joseph, Hyrum og Willard paa, hvor Orrin P. Rockwell
boede, og gik derpaa i Forening videre opad Flodbredden, indtil de
fandt Aaron Johnsons Baad, hvormed de omtrent Kl.

2 om Natten satte over Floden. Rockwell roede Baaden, der imidlertid
var saa læk, at Joseph, Hyrum og Broder Richards stadig maatte øse
Vandet ud af den med deres Støvler og Sko for at hindre den fra at
synke. Først ved Daggry naaede de den modsatte Bred af Floden. Rockwell
sendtes strax tilbage til Nauvoo med Ordre til£ JOSEPH SMITHS

næste Aften at bringe Joseph og Hyrum et Par Heste, hvormed de kunde
tiltræde Rejsen til det store Bassin i Klippebjergene.

Tidligt om Morgenen den 23de ankom en Posse til Nauvoo for at arrestere
Joseph, men da de ikke kunde finde ham, begave de sig øjeblikkelig
tilbage til Carthage, kun efterladende en Mand ved Navn Yates, som
fortalte en af Brødrene, at Guvernør Ford havde besluttet, at dersom
Joseph og Hyrum ikke bleve udleverede, vilde han sende sine Tropper og
bevogte Staden, indtil de bleve fundne, selv om det skulde medtage tre
Aar at gjøre det.

Kl. 1 samme Dag sendte Emma (Josephs Hustru) Orrin P. Rockwell over for
at bede Joseph om endelig at komme tilbage. Reynolds Cahoon ledsagede
ham med et Brev, som Emma havde skrevet i samme Øjemed, og hun paalagde
Cahoon at overtale Joseph til at komme tilbage og overgive sig selv.
Disse Udsendinge fandt Joseph, Hyrum og Willard i et Værelse for dem
selv med Mel og anden Proviant opstablet paa Gulvet, rede til
Indpakning.

Reynolds Cahoon fortalte Joseph, hvad Tropperne havde isinde at gjøre,
og bad ham indstændig om at overgive sig selv, eftersom Guvernøren
havde sat sin og Statens Ære i Pant paa, at han vilde beskytte ham,
medens han blev underkastet et lovmæssigt og retfærdigt Forhør.
Reynolds Cahoon, Lorenzo D. Wasson og Hiram Kimball beskyldte ham
tillige for Fejghed, naar han under slige Omstændigheder vilde forlade
Folket — det vilde være ligesom en Hyrde, der forlod Faareflokken og
lod Ulvene opæde Faarene. Det Svar, han gav, forklarer tilstrækkelig,
hvilken Virkning denne Bemærkning havde paa hans Sind, og hvor dybt han
følte sig saaret. »Dersom mit Liv,« sagde han, »ikke er af nogen Værdi
for mine Venner, er det det ikke for mig selv.« Efter et kort Ophold
bad Joseph Cahoon at anmode Kaptejn Daniel C. Daniels om at holde sin
Baad i Beredskab for noget senere paa Dagen at føre dem over Floden.
Joseph og Hyrum skreve derpaa i Forening et Brev til Guvernør Ford,
hvori de erklærede, at den eneste Indvending, de havde mod at blive
førte til Carthage i Forhør, var Sandsynligheden for, at de vilde blive
snigmyrdede af deres Fjender. Dersom de kunde komme i et retfærdigt
Forhør og ikke blive udskjældte eller forhaanede, men behandlede efter
Loven og tildelte Retfærdighed, vare de villige til under Ledsagelse af
en Posse at tage til Carthage og underkaste sig det ønskede Forhør.

Ledsaget af Hyrum, Dr. Richards og en Del Andre begav Joseph sig derpaa
tilbage til Nauvoo. Paa Vejen til Floden blev han noget tilbage med
Orrin P. Rockwell, da de Andre tilraabte ham, at han skulde skynde sig,
men han svarede kun: »Det er til ingen Nytte at skynde sig, thi vi gaa
blot tilbage for at blive myrdede,« og han udtalte gjentagende Ønsket
om at faa Folket endnu en Gang samlet, saa at han kunde tale til dem
samme Aften. Rockwell sagde, at hvis dette var hans Ønske, vilde han
prøve at faa Folket samlet; han kunde da tale til dem ved Stjernelys.
Men da de ankom til hans Bolig, og han snart fandt sig omringet af sin
Familie, opgav han dog atter denne sin Beslutning.314

Oberst Theodore Turley og Ældste Jedediah M. Grant vare Overbringere af
hans Brev til Guvernøren i Carthage. Da Guvernøren havde gjennemlæst
Brevet, indvilgede han i at sende en Posse som Sikkerhedsvagt om Joseph
under hans Rejse til Carthage. Men strax efter kom en Sagfører ved Navn
Skinner ind og holdt en meget bitter Tale til ham om Joseph og de
Hellige og blev heri assisteret af Apostaten Wilson Law samt en Person
ved Navn Joseph H. Jackson, der havde gjort sig skyldig i næsten enhver
tænkelig Forbrydelse. Den let paavirkelige Guvernør forandrede
pludselig Tone, blev kold og umedgjørlig og tog endog tilsidst sit
Løfte tilbage, idet han undskyldte sig med, at det var en Ære, som
ingen anden Borger nød. Det blev heller ikke Brødrene tilladt at
forblive Natten over i Carthage, men de fik Befaling til at tage
tilbage til Nauvoo samme Aften og tilsige Joseph at møde Dagen efter i
Carthage Kl. 10 uden nogen Eskorte. Dersom han ikke indfandt sig til
den Tid, vilde Nauvoo og dens Indvaanere, baade Mænd, Kvinder og Børn
uden Forskjel, blive angrebne og tilintetgjorte.

Brødrene Turley og Grant begave sig øjeblikkelig paa Tilbagevejen, men
ankom først til Nauvoo den næste Dags Morgen Kl. 4, da Hestene paa
Grund af det lange Ridt vare blevne trætte. De underrettede Joseph om
den Ophidselse, som herskede i Carthage, men da han havde lovet at tage
der til og overgive sig i Myndighedernes Hænder, var der nu Intet, som
kunde rokke ham i hans Beslutning.

Om Morgenen den 24de begav Joseph, ledsaget af de 18 Brødre, hvem
Francis M. Higbee under Ed havde beskyldt for Pøbelopløb ved
Ødelæggelsen af »Xauvoo Expositor* s Presse, samt en Del andre Brødre
sig til Carthage. Da de vare ankomne til Templet, standsede Joseph og
saa' med Beundring først paa selve Bygningen, dernæst paa Staden og
udbrød derpaa: »Dette er det elskeligste Sted og det bedste Folk under
Himmelen; lidet ane de de Prøver, der vente dem.« Idet de passerede ud
af Staden, aflagde han et Besøg hos Daniel H. Wells, der ikke befandt
sig ganske vel, og som den Gang ikke var Medlem af Kirken; da han rakte
ham Haanden til Afsked, sagde han: »Hr. Wells, jeg ønsker, De vil have
mig i Erindring og ikke heller tænke, at jeg er den værste Mand i
Verden.« Fire Mile fra Carthage mødte de et Kompagni paa omtrent 200
bevæbnede Mænd under Kaptejn Dunns Kommando. Da man fik Øje paa dem,
udbrød Joseph beroligende: »Bliv ikke bange, Brødre, thi de kunne ikke
være værre mod eder, end Sandhedens Fjender vare mod de Hellige fordum;
de kunne kun ihjelslaa Legemet.«

Dunn præsenterede Brødrene en Ordre fra Guvernøren paa alle
Statsvaabnene, som Nauvoo-Legionen var i Besiddelse af, hvilken Joseph
øjeblikkelig undertegnede; derpaa skrev han et Brev til Guvernøren,
hvori han anførte, at han havde truffet Kaptejn Dunn, havde erfaret
hans Ærinde og havde besluttet at vende tilbage med ham til Nauvoo for
at paase, at Afleveringen rigtig fandt Sted. Saa snart dette var
udført, var det hans Hensigt at følge med ham til Carthage og
underkaste sig Guvernørens nærmere Ordre. Han henvendte sig derpaa til
sit Rejseselskab og bemærkede koldblodigt: »Jeg gaar£ JOSEPH SMITHS

som et Lam til Slagterbænken, men jeg er rolig som en Sommermorgen; min
Samvittighed er ubesmittet for Gud og alle Mennesker. Jeg skal dø
uskyldig, og det skal end siges om mig: Han blev myrdet med koldt
Blod.«

Med en vis Uvillie afleverede Brødrene deres Vaaben. De vilde
naturligvis ikke modsætte sig Josephs Villie, men de betragtede dette
som en ny Snare. De vare blevne opfordrede til at aflevere deres Vaaben
i Far West, og de vidste, hvilke Følger det den Gang flk. Hvem kunde
vide, om ikke Følgerne vilde blive de samme nu? Joseph red to Gange
hjem for at sige sin Familie Farvel. Han saa' meget alvorlig og
tankefuld ud, medens et Udtryk af sjælelig Lidelse, der tydelig stod at
læse i hans Ansigt, syntes at angive, at han vidste, han gik den visse
Død imøde. Efter at have taget Afsked med sin Familie og set Vaabnene
blive afleverede, begav han sig atter paa Vejen til Carthage. Da de
vare komne i Nærheden af Frimurerlogen, sagde han til de der forsamlede
Brødre: »Mine Venner, dersom jeg ikke kommer tilbage, da tager Vare paa
eder selv; jeg gaar som et Lam til Slagterbænken.« Da de havde naaet
hans Landejendom, gav han sig til at betragte den meget nøje og vendte
sig, efter at have passeret den, flere Gange om for at betragte den
paany. Dette bragte nogle af Brødrene til at gjøre visse Bemærkninger,
hvortil Joseph svarede: »Dersom nogen af eder havde en saadan Ejendom,
og han vidste, at han ikke oftere flk den at se, vilde han ogsaa
betragte den nøje for sidste Gang.«

Inden han og hans Selskab naaede Carthage, modtog han et Brev fra hver
af sine Sagførere, d'Hrr. Reid og Woods, hvori de underrettede ham om,
hvad de behøvede i Form af Vidnesbyrd. Woods meddelte videre, at efter
en Samtale at dømme, som han havde havt med Guvernør Ford, kunde han
med den største Sikkerhed stole paa dennes Beskyttelse. Først henad
Midnat ankom Joseph og hans Selskab til Carthage. Idet de passerede
forbi Torvet, hvor Tropperne vare opstillede, udslyngede mange af
disse, navnlig Carthage Greys, en Mængde Forbandelser og Trusler mod
dem og erklærede aaben-lydt, at Joseph havde set Nauvoo for sidste
Gang. Guvernøren, der fra sit Vindue havde hørt Soldaternes vilde Tale,
ståk Hovedet ud af det aabne Vindue og sagde i en indsmigrende Tone:
»Mine Herrer! Jeg veed fuldt vel, hvor gjerne I ville se Hr. Smith,
hvilket er naturligt nok, men det er næsten for sent i Aften; jeg
forsikrer eder imidlertid, mine Herrer, at I i Morgen tidlig skulle faa
ham at se, thi da vil jeg lade Hr. Smith passere forbi Tropperne paa
Torvet, og med denne Forsikring ønsker jeg nu, at I stille og roligt
begive eder hjem.«

Paa samme Hotel, hvor Guvernør Ford opholdt sig, og hvor Joseph og hans
Venner vare tagne ind, var der ogsaa et Antal Apostater indkvarteret.
En af disse ved Navn John A. Hicks, der tidligere havde været Præsident
for Ældsternes Kvorum, fortalte Broder Cyrus H. Wheelock, at det var
bleven vedtaget af ham selv, Brødrene Law, Higbee og Foster, Joseph H.
Jackson og en Del Andre at udgyde Josephs Blod, hvad enten han blev
frikjendt af Loven eller316

ikke, og tilføjede: »De vil finde, at jeg i dette Tilfælde er en sand
Profet.« Broder Wheelock fortalte Guvernør Ford, hvad Hicks havde sagt,
men han behandlede det med fuldstændig Ligegyldighed og tillod Hicks og
hans Medforbundne at gaa uhindrede omkring og gjøre hvilke
Forberedelser, de ønskede, til Gjennemførelsen af deres morderiske
Planer.

Næste Morgen, den 25de Juni, overgave Fangerne sig frivillig til
Konstabelen, Hr. Bettisworth, der noget senere paa Dagen præsenterede
Joseph og Hyrum nok en Arrestordre, denne Gang for Forræderi mod Staten
Illinois efter Angivelse af Apostaterne Augustine Spencer og Henry O.
Norton. Strax derefter sammenkaldte Guvernøren alle Tropperne i
Carthage og befalede, at de skulde danne en aaben Firkant paa Torvet
foran Raadhuset. Da dette var gjort, stod han op paa et gammelt Bord og
holdt en højst opflammende Tale til dem, i hvilken han blandt Andet
vedkjendte sig at tro alle de Rygter, der verserede om Joseph og de
Hellige, og anførte, at omendskjønt Joseph og Hyrum vare farlige Mænd
for Samfundet og skyldige i Alt, hvad man havde tillagt dem, stode de
dog under Loven, der maatte have sin Gang. Efter at have talet i
omtrent 20 Minutter begav han sig hen til Hotellet, hvor Joseph opholdt
sig, og opfordrede ham til at gaa med sig hen paa Torvet. Joseph udbad
sig et Par Minutters privat Samtale med ham, men dette afslog han,
hvorefter Joseph og Hyrum, ledsagede af Brigade-General Miner R. Deming
og Dr. Richards, forlode Hotellet og ilede gjennem Mængden hen til
General Demings Hovedkvarter. Her fra begave de sig igjen videre foran
de opstillede Geledder af et Kompagni Carthage Greys, idet Joseph gik
paa højre og Hyrum paa venstre Side af General Deming. Ældsterne
Richards, Taylor og Phelps fulgte lige bagefter, medens Guvernøren gik
foran til venstre. Idet de passerede forbi Geledderne, bleve Joseph og
Hyrum henved en Snes Gange præsenterede for Tropperne af Guvernør Ford
som Generalerne Joseph og Hyrum Smith. Men denne Ære gjorde Carthage
Grej's opbragte, og de nægtede at modtage dem under denne Titel. Nogle
af Officererne trak endog deres Sabler, kastede deres Huer i Vejret,
bandede, svor og sagde, at de skulde nok præsentere sig paa en noget
anden Maade. I Stedet for at tage praktiske Forholdsregler til at
standse Tumulterne, bad Ford dem mildt om at høre op med at være saa
raa, men herover bleve de endnu mere opbragte. Først efter at han igjen
havde holdt en Tale til dem og lovet, at de skulde faa »fuld
Oprejsning«, lykkedes det ham at gjenoprette Ordenen.

Efter at Joseph og hans Selskab vare vendte tilbage til Hotellet,
naaede den Efterretning dem, at en Troppestyrke fra Warsaw befandt sig
i Nærheden af Carthage og var i Færd med at rykke ind i Staden uden at
have modtaget nogen som helst Ordre der til. Disse Tropper saa vel som
Carthage Greys vare Urostiftere af værste Slags — Mænd, som kun
handlede i Egenskab af Milits for des bedre at kunne skjule deres
virkelige Hensigter og gjennemføre deres skumle Planer med Hensyn til
Joseph og de Hellige. De værste Elementer, som fandtes i Landet, vare
derfor nu samlede umiddelbart i og om-£ JOSEPH SMITHS LEVNETSLØB

kring Carthage, og at de havde Ondt isinde, kunde der ikke længere være
nogen Tvivl om.

Hen paa Eftermiddagen den samme Dag gav Guvernør Ford Kaptejn Singleton
Ordre til med en Afdeling Tropper fra Mc Donough County at marschere
til Nauvoo og sammen med Politiet der søge at opretholde Orden og om
fornødent kalde Legionen til Hjælp, thi fra forskjellig Side var det
bleven meddelt, at et Antal Apostater vare tagne der til for at
plyndre.

Lidt senere modtog Joseph Besøg af et større Antal Militsofficerer og
en Del andre Personer, der vare meget begjærlige efter at se ham. Under
Samtalen med disse Herrer spurgte Joseph dem, om der var Noget i hans
Udseende, som tilkjendegav, at han var saa slet et Menneske, som hans
Fjender gjorde ham til, og bad dem om at sige ham deres oprigtige
Mening om Sagen. Svaret lød: »Nej, Deres Udseende synes at angive
ganske det Modsatte, General Smith; men vi kunne ikke se, hvad der bor
i Deres Hjerte, ej heller kunne vi sige, hvilke Deres Hensigter ere.«
Hertil svarede Joseph: »Fuldkommen sandt, mine Herrer, I kunne ikke se,
hvad der bor i mit Hjerte, og ere derfor ikke i Stand til at bedømme
mig eller mine Hensigter, men jeg kan se, hvad der bor i eders Hjerter,
og jeg vil sige eder, hvad jeg ser. Jeg kan se, at I tørste efter Blod,
og Intet uden mit Blod vil tilfredsstille eder. Det er ikke for nogen
som helst Forbrydelse, at jeg og mine Brødre saaledes vedvarende blive
forfulgte og plagede af vore Fjender, men der er andre Grunde, og nogle
af disse har jeg allerede omtalt, for saa vidt mig selv angaar, og
dersom I og Folket tørste efter Blod, profeterer jeg i Herrens Navn, at
I skulle leve og se saadan Blodsudgydelse og Jammer i eders eget Land,
at I skulle blive fuldkommen tilfredsstillede. Eders Sjæle skulle blive
tilstrækkelig mættede med Blod, og mange af eder, som nu ere tilstede,
skulle faa Lejlighed til at blive stillede for Kanonernes Munding, og
det endog fra Kilder, som I ikke forvente, og de, der ønske dette store
Onde over mig og mine Brødre, skulle blive opfyldte af Sorg og
Bedrøvelse paa Grund af de Nød- og Jammerscener, der forestaa dem. De
skulle søge efter Fred, men ikke finde den. Mine Herrer, I ville finde,
at hvad jeg har sagt eder, er sandt.«

Kort efter dette Besøg kom det Joseph for Ore, at nogle af de bitreste
af hans Fjender, saasom William og Wilson Law og Andre, skulde have
sagt, at man Intet kunde bevise mod Joseph og hans Medforbundne, at
Loven ikke kunde naa dem, men at Kugler og Krudt kunde, og de skulde
ikke komme til at forlade Carthage i levende Live.

Som man uden Tvivl vil erindre, var den fornemste Grund, som Guvernør
Ford angav til, at Joseph og de andre Brødre skulde tage til Carthage,
at de skulde forhøres for den samme Fredsdommer, der havde udstedt
Ordren til deres Paagribelse. I)a imidlertid Brødrene stillede sig i
Forhør for Dommer Wells i Nauvoo, var denne Omstændighed Anklagernes
Hovedindvending, men da de nu havde dem i deres Magt i Carthage, havde
denne Indvending ikke længere nogen Vægt, hverken hos Ford eller
Authoriteterne, der gave Anledning til318

Ordrens Udstedelse. Der fandtes nemlig i Carthage en større Fjende af
»Mormonerne« end Thomas Morrison, Ordrens Udsteder, og som foruden at
være Fredsdommer tillige var Kaptejn for de oprørske Carthage Greys.
Hans Navn var Robert F. Smith. Joseph, Hyrum og 13 andre Brødre bleve
altsaa tagne og fremførte for ham. For at opnaa sin Hensigt og faa
Brødrene kastede i Fængsel opfordrede han dem til at stille et saa
stort Beløb i Kaution, at de, som han mente, umulig kunde skaffe det
tilveje. Heri blev han imidlertid storligen skuffet, thi John S.
Fullmer, Edward Hunter, Dan Jones, John Ben-bow og en Del Andre tilbøde
strax at gaa i Sikkerhed for det fulde Beløb. Ikke saa snart var dette
sket, før han hævede Retten og forlod Retssalen, uden at opfordre
Joseph og Hyrum til at forsvare sig mod Klagen for Højforræderi, og
forblev borte indtil silde paa Aftenen, uden Tvivl i den Hensigt at
forhindre Josephs og Hyrums Vidner fra at fremmøde i Retten og finde et
Paaskud til at sende dem i Fængsel.

Kl. 8 samme Aften indfandt Konstabel Bettisworth sig i Josephs og
Hyrums Logi og forlangte, at de skulde gaa i Fængsel. Joseph fordrede
at faa Arrestbefalingen at se, hvilket blev ham nægtet, men da d'Hrr.
Woods og Reid, Josephs Sagførere, vedbleve at paastaa, at de først
burde stilles for en Fredsdommer, før de paa lovlig Maade kunde blive
sendte i Fængsel, fremkom han endelig til deres Forbauselse med en
Arrestordre, undertegnet af den berygtede Robert F. Smith, i hvilken
der sagdes, at eftersom de vare blevne arresterede paa den af Augustine
Spencer og Henry O. Norton aflagte Ed for Højforræderi, og eftersom de
vare blevne bragte for ham i Forhør, hvilket Forhør var bleven udsat
paa Grund af vigtige Vidners Fraværelse, havde han befalet Konstabelen
at tage dem under sin Varetægt og indsætte dem i Distriktsfængslet,
hvor de skulde forblive, indtil Sagen var bleven paakjendt.

Forgjæves protesterede Joseph mod denne ulovlige og tyranniske
Arrestordre; Konstabelen forblev ubøjelig, men indvilgede dog i at
vente, indtil WToods havde havt en Samtale med Guvernør Ford. Denne
mente imidlertid, at han ingen Ret havde til at hindre Konstabelen i
Udførelsen af sin Pligt, og lod sig heller ikke bevæge ved de
Forestillinger, som Ældste John Taylor, der var kommen til ham i samme
Ærinde, gjorde ham. Broder Taylor mindede ham saaledes om de
højtidelige Løfter, han havde givet ham og Dr. Bernhisel, og sagde, at
de havde stolet paa hans Ord og havde Ret til at vente, at han vilde
opfylde sine Løfter, særlig eftersom de af samme Grund havde stillet
sig under hans Beskyttelse uden Vaaben eller nogen Vagt og havde
efterkommet alle hans Ønsker. Alt, hvad Ford imidlertid var villig til
at gjøre, var at medsende Fangerne en Sikkerhedsvagt paa tyve Mand
under Kaptejn Dunns Kommando. Under Ledsagelse af disse Mænd og
Brødrene Hyrum Smith, Willard Richards, John Taylor, John P. Greene,
Stephen Markham, Dan Jones, John S. Fullmer, Dr. Southwick og Lorenzo
D. Wasson, begav Joseph sig derpaa hen til Fængselet. Brødrene Markham
og Jones, der vare forsynede med Spadserestokke, marscherede paa hver
Side af Joseph og Hyrum og holdt de beskjænkede Drukkenbolte, der flere
Gange gjen-£ JOSEPH SMITHS LEVNETSLØB

nembrøde Geledderne, borte. Da de vare ankomne til Fængselsbygnin-gen,
tog Arrestforvareren, George W. Stigall, dem under sin Bevogtning og
indsatte dem i Forbrydernes Celle, men overflyttede dem senere til
Gjældsarrestanternes Værelse.

Aftenen tilbragtes paa en efter Omstændighederne særdeles behagelig
Maade i dyb Samtale om forskjellige interessante Emner. Før Enhver
begav sig til Hvile, blev der holdt Aftenbøn, som (for at bruge en af
Deltagernes Udtryk) »for en Stund forvandlede Carthage Fængsel til
Himmelens Port«. De lagde sig derpaa ned paa Gulvet, slumrede snart ind
og sov fra Kl. halv 12 til Kl. 6 den næste Morgen.

Hen paa Morgenstunden den 26de tilskrev Joseph Guvernør Ford et Brev og
anmodede ham om en ny Sammenkomst. Ledsaget af Oberst Geddes indfandt
derpaa Guvernør Ford sig i Fængslet og havde en længere Samtale med
Joseph, som paa Guvernørens Opfordring gav en temmelig udførlig
Forklaring om Urolighederne og deres Oprindelse. Ford maatte tilstaa,
at der var meget sandt i, hvad han sagde, og at hans Ræsonnement var
rimeligt. Joseph gjorde ham derefter opmærksom paa, at han ventede sig
Beskyttelse af ham, og sagde, at da han havde hørt, at Guvernøren havde
isinde at tage til Nauvoo, var det hans Ønske at tage med, eftersom han
slet ikke ansaa sig for sikker, hvor han var. Hertil svarede
Guvernøren, at han haabede, han vilde blive frikjendt, og at dersom han
tog til Nauvoo, vilde han sikkerlig tage Joseph med sig, men gjentog,
at han ikke kunde modsætte sig Loven, hvortil Joseph svarede, at Andet
ventede han heller ikke; han havde kun gjort Fordring paa, hvad der var
lovligt, og havde i det mindste Ret til at vente Beskyttelse af ham,
thi uanset Loven, havde han sat sin og Statens Ære i Pant paa, at han
skulde blive beskyttet. Guvernøren gjentog atter sit Løfte om
Beskyttelse og tilføjede, at han havde ikke givet dette Løfte, uden
først at have raadført sig med sine Officerer, der alle paa det
Højtideligste havde lovet ham bi i dets Opfyldelse. At Ford

til Trods herfor ikke mente synderlig alvorligt med, hvad han sagde,
fremgaar tydelig nok deraf, at han neppe var kommen tilbage til
Hotellet, før Broder Alfred Randall hørte ham sige til en Soldat, som i
Fortrolighed meddelte ham, at det var Troppernes Beslutning at »se Joe
Smith død«, før de forlode Stedet: »Dersom Du veed noget Saadant, saa
ti endelig stille dermed.«

Efter at Guvernøren havde forladt Fængslet, skrev Joseph et Brev til
Dommer Thomas og lod ham underrette om, at han i Forening med Broder
Hyrum var bleven arresteret for Højforræderi, og at den eneste Udsigt,
de havde til at opnaa en retfærdig Dom, var at faa deres Sag paadømt af
en upartisk Dommer udenfor Carthage, eftersom Folkets Ophidselse og
Fordom var af en saadan Beskaffenhed, at Ens Vidnesbyrd var til ingen
Nytte. Han bad ham tillige indstændig om uopholdelig at begive sig til
Nauvoo og betragte sig som hjemme i hans Hus, indtil de nødvendige
Dokumenter vare tilvejebragte og en Habeas-corpus Skrivelse udtaget,
ifølge hvilken han kunde blive løsladt af Fængslet og bragt til Nauvoo
i Forhør.320

FIRE OG TREDIVTE KAPITEL.

Joseph nærer for første Gang i sit Liv en vis Ængstelse med Hensyn til
Udfaldet af sin Sag. — Føres fra og til Fængslet i Forhør. — Besøt* af
Josephs Onkel, Patriark John Smith m. Fl. — Truende Udtalelser af den
vagthavende Officer og Andre. — Joseph opfordrer sine Venner i Nauvoo
til at forholde sig ganske rolige. — Atter en mærkværdig Drøm. —
Guvernør Ford begiver sig med den mere maadeholdne Del af Tropperne til
Nauvoo. — Et Brev, adresseret til Sagfører O. H. Browning af Quincy,
vækker en Del Ophidselse blandt Pøbelen udenfor. — En bevæbnet og
bemalet Hob paa over 100 Personer omringer pludselig Fængslet, afvæbner
Vagten, iler op ad Trapperne og begynder Ødelæggelsesværket. — Joseph
og Hyrums Endeligt. — Ældste Taylor modtager flere farlige Saar. — Dr.
Richards undkommer som ved et Mirakel. — Pøbelen tager skyndsomt
Flugten.

Døren til det Værelse, hvori Joseph og hans Venner befandt sig i
Carthage Fængsel, havde krummet sig i den Grad, at det var dem umuligt
at faa Laasen lukket i; af den Grund vare Brødrene Jones og Markham
Størstedelen af Formiddagen beskjæftigede med at faa Døren saa vidt
istandsat, at den kunde lukkes i og i Tilfælde af et Angreb afgive en
Smule Beskyttelse.

Joseph, der allerede henved 50 Gange var bleven indkaldt for Retten,
men hver Gang f rik j endt, nærede for første Gang i sit Liv en vis
Ængstelse med Hensyn til Udfaldet af sin Sag. Saaledes sagde han, idet
han hentydede hertil: »Jeg har havt en god Del Ængstelse med Hensyn til
min Sikkerhed, siden jeg forlod Nauvoo — Noget, jeg aldrig forhen har
erfaret, naar jeg har været under Arrest. Jeg har ikke kunnet bortjage
disse Følelser, og de have nedtrykt mig.« Hyrum prøvede paa at opmuntre
ham og bringe ham til at tænke, at Herren i det mindste for sin Kirkes
Skyld vilde befri ham og spare hans Liv, men Joseph svarede: »Kunde
blot Broder Hyrum blive løsladt, saa har det ikke saa stort at betyde
med mig. Stakkels Rigdon! det glæder mig, at han er rejst til
Pittsburg; skulde han præsidere, vilde han føre Kirken i Fordærvelse i
mindre end fem Aar.«

Resten af Dagen tilbragtes paa forskjellig Maade; en Del af Tiden
dikterede Joseph til Dr. Richards, som havde meget travlt med at
skrive; Ældste John Taylor sang en Del Salmer, og Joseph fortalte
Brødrene nogle Drømme, som han havde havt. Sagfører Reid talede meget
opmuntrende om Fangernes Sag og troede at have Dommer Smith i sin Magt,
eftersom han havde ladet dem belægge med en ny Arrestordre uden først
at bringe dem i Forhør, og havde derfor tabt sin Dommerret i Sagen. Han
vilde ikke nu, sagde han, indgaa paa noget nyt Forhør, medmindre
Kaptejn Smith var villig til at tage til Nauvoo og der faa Sagen
undersøgt.

Kl. halv 3 om Eftermiddagen indfandt Konstabel Bettisworth og en anden
Mand sig ved Fængslet og ønskede at blive indladt; de medbragte et Brev
til Arrestforvareren, hvori der gjordes Fordring paa Fangernes
Udlevering, men Hr. Stigali, der kjendte sin Pligt, lod dem sige, at
han ingen Lov kjendte, der bemyndigede nogen Fredsdommer til at
fremkomme med en saadan Fordring, og nægtede derfor at udlevere dem,
indtil de vare blevne frikjendte ved LovensJOSEPH SMITHS LEVNETSLØB

retmæssige Gang. Joseph sendte strax Bud til Guvernøren og lod ham
underrette om, hvad der var hændt, samt tilskrev samtidig begge sine
Sagførere og udbad sig en Samtale med dem, saa snart det var dem
muligt. Men Guvernøren var ikke uvidende om Bettis-worths Forsøg paa at
sætte sig i Besiddelse af Fangerne eller om Apostaternes og Andres
Trusler, thi det var et almindeligt Samtaleemne paa Lejrpladsen og i
Hotellets Spiseværelse, hvor Guvernør Ford var tilstede og tidt hørte
Ytringer som: »Skjønt disse Mænd ikke kunne domfældes paa lovlig Maade,
maa de dog ikke tillades at gaa fri«, og ^selv om Loven ikke kan naa
dem, saa skal Kugler og Krudt«.

Bettisworths mislykkede Forsøg paa at erholde Fangerne var ogsaa bleven
ham meddelt af Dommer Smith selv, der spurgte ham, hvad han skulde
gjøre. Ford svarede: »Vi have Tropper nok; der er Carthage Greys under
Deres Kommando; bring dem ud!«

Hans Raad blev trofast udført. Henved Kl. 4 begav Konstabelen sig,
ledsaget af et Kompagni Carthage Greys, der stod under en vis Frank
Worrells Kommando, atter hen til Fængslet og tvang Arrestforvareren mod
hans Villie og Overbevisning til at udlevere Joseph og Hyrum. Man
protesterede, men da Joseph saa', at Pøbelen begyndte at samle sig og
antage en truende Holdning, ansaa han det for bedst at gaa med dem; han
tog derfor sin Hat paa og gik dristigt ud i Midten af den aabne
Firkant, som var bleven dannet af Carthage Greys. Der var al Grund til
at tro, at han vilde blive myrdet paa Vejen, inden man naaede
Raadhuset; han tog derfor sin Tilflugt til List, og idet han flk Øje
paa en af de værste Pøbelledere, greb han høflig hans Arm, og med Hyrum
under den anden skred han raskt fremad gjennem Geledderne, fulgt af Dr.
Richards og Vagten.

Man naaede Raadhuset i god Behold. Anklagesidens Sagførere vare:
Chauncy L. Higbee, O. C. Skinner, Thomas Sharp, Sylvester Em-mons og
Thomas Morrison. Efter nogen Diskussion blev imidlertid Forhøret paa
Grund af Mangel paa Vidner og efter Forslag af Josephs Sagfører, Hr.
Woods, hævet til næste Dag Kl. 12, hvorefter Fangerne førtes tilbage
til Fængslet.

Kort efter saas Josephs bedagede Onkel, Patriark John Smith, at nærme
sig Fængslet gjennem den udenfor sammenstimlede Mængde, hvoraf nogle
gjenkjendte ham og truende lagde an paa ham med deres Geværer. Joseph,
der snart flk Øje paa ham, henvendte sig til den vagthavende Milits og
bad dem om at lade ham komme ind. Vagten var i Begyndelsen uvillig til
at efterkomme hans Ønske, men gav tilsidst efter og tilstedte den
Besøgende Adgang paa Betingelse af, at han først lod sig visitere. Da
dette var sket, slåp han ind og havde nu en længere interessant Samtale
med Joseph, hvem han i Samtalens Løb spurgte, om han tænkte, han
nogensinde atter vilde slippe bort fra sine Fjender. Josephs Svar var:
»Min Broder Hvrum tænker jeg skal.« Noget senere bleve de ogsaa besøgte
af Sagførerne Reid og Woods samt Ældste John P. Greene, der meldte, at
Guvernør Ford og en Del af Militsens Officerer havde holdt et Raad, i
hvilket det var bleven vedtaget, at Guvernøren og alle Tropperne

med Undtagelse af et Kompagni paa 50 Mand skulde marschere til Nauvoo
den næste Morgen Kl. 8 og ikke vende tilhage før Dagen efter, den 28de.
Hensigten med denne Manøvre var at tilfredsstille Tropperne. De 50
Mand, der skulde blive tilbage og bevogte Fangerne, vilde Guvernøren
selv udvælge blandt de af Tropperne, man bedst kunde stole paa, og
Forhøret, der skulde afholdes den paafølgende Dag, blev udsat til den
29de.

I Løbet af Aftenen oplæste Hyrum Uddrag af Mormons Bog angaaende Guds
Tjeneres Fængsling og Befrielse fordum for Evangeliets Skyld, medens
Joseph bar kraftig Vidnesbyrd for Vagten om Mormons Bogs guddommelige
Oprindelse, Evangeliets Gjengivelse, Engles Betjening og Guds Riges
Gjenoprettelse paa Jorden, for hvis Skyld han nu var kastet i Fængsel,
og ikke fordi han havde overtraadt Guds eller Menneskers Love.

De gik først sildig til Hvile. -Joseph og Hyrum afbenyttede den eneste
Seng, der fandtes i Værelset, medens deres Venner lagde sig Side om
Side paa Gulvet. Dr. Richards sad oppe og skrev, indtil hans sidste
Stump Lys var gaaet ud og havde efterladt ham i Mørket. Knaldet af et
Gevær, som blev affyret tæt udenfor Fængslet, bragte Joseph til at staa
op, forlade sin Seng og lægge sig paa Gulvet mellem Brødrene Dan Jones
og John S. Full mer. Idet han derpaa strakte sin højre Arm ud,
bemærkede han til Broder Fullmer: »Læg dit Hoved paa min Arm som paa en
Pude, Broder John,« og da Alt var bleven stille omkring dem, laa de og
samtalede sagte sammen om Udsigterne til deres Befrielse etc. Joseph
ytrede gjentagende, at han havde Forudfølelse af, at han maatte dø, og
sagde: »Jeg vilde ønske at gjense min Familie,« og »Gud give, at jeg
endnu en Gang kunde prædike til de Hellige i Nauvoo.« Fullmer prøvede
paa at opmuntre ham og sagde, at han troede, han oftere vilde faa denne
Lejlighed, hvorpaa Joseph takkede ham for hans Bemærkninger og den
Hengivenhed, han nærede for ham.

Strax derpaa trak Dr. Richards sig tilbage og lagde sig paa den Seng,
som Joseph nylig havde forladt, og da Alle syntes at sove trygt,
hviskede Joseph til Dan Jones: »Er du bange for at dø?« Jones svarede:
»Er den Tid kommen, mener du? Delagtig i en saadan Sag, tror jeg ikke,
at Døden vil have mange Rædsler.« Joseph sagde derpaa: »Du vil endnu se
Wales og opfylde den Mission, hvortil du er kaldet, før du dør.«

Næste Morgen (den 27de Juni) sendtes Broder Jones ned for at forhøre
hos Vagten om Aarsagen til den stedfundne Aliarm den foregaaende Nat.
Vagtofficeren, Frank Worrell, besvarede Jones's Spørgsmaal paa en meget
raa Maade og sagde: »Vi have havt for meget Besvær med at bringe gamle
Joe her til, til at vi atter nogensinde skulde lade ham slippe levende
bort, og medmindre du ønsker at dø med ham, gjør du bedst i at tage her
fra før Solnedgang; thi du er ikke en Hvid bedre end han, eftersom du
holder med ham, og du vil faa at se, at jeg kan profetere bedre end
gamle Joe Smith, for hverken han eller hans Broder eller nogen Anden,
som vil blive hos dem, vil se Solen gaa ned i Dag.«JOSEPH SMITHS
LEVNETSLØB

Broder Jones blev øjeblikkelig sendt afsted til Guvernør Ford for at
underrette ham om Vagtofficerens Trusler. Paa Vejen til Guvernørens
Opholdssted stødte han paa en Forsamling af Mænd og hørte een af dem,
som lod til at være deres Leder, holde en Tale og sige:

»Vore Tropper ville ifølge Ordre blive afskedigede i Formiddag, og for
et Syns Skyld ville vi forlade Byen; men saa snart Guvernøren og
Tropperne fra McDonough County ere tagne afsted til Nauvoo, ville vi
vende tilbage og dræbe disse Mænd, selv om vi skulle nedrive Fængslet.«
Denne Tale blev besvaret med tre Hurraer af Mængden.

Ankommen til sit Bestemmelsessted fortalte Kaptejn Jones Guvernøren,
hvad der var hændt om Natten, hvad Vagtofficeren havde sagt, og hvad
han havde hørt paa Vejen, og bad ham indtrængende om at afværge Faren.
Ford svarede: »De er unødvendigt bekymret for Deres Venners Skjæbne,
min Herre; Folket er ikke saa grusomt.«

Opbragt over denne Bemærkning foreholdt Jones ham Nødvendigheden af at
ansætte bedre Mænd til at bevogte dem end ligefremme Snigmordere og
sagde: »D'Hrr. Smith ere amerikanske Borgere og have overgivet sig til
Deres Excellence paa Deres Æresord om Beskyttelse; de ere tillige
Stormestre, hvisaarsag jeg forlanger, at De beskytter deres Liv.«
Guvernøren blegnede let, medens Jones vedblev: >Dersom De ikke gjør
dette, har jeg kun eet Ønske tilbage, og det er, at hvis De tilsteder
disse Mænd at berøve Fangerne Livet, saa—«. »Og hvad saa?« afbrød
Guvernøren ham. »Saa haaber jeg, den Almægtige vil bevare mit Liv til
en passende Tid og Sted, at jeg kan bevidne, at De er bleven betimelig
advaret om deres Fare.«

Efter denne Samtale vendte Jones tilbage til Fængslet, men blev nægtet
Adgang af Vagten. Han begav sig derfor tilbage til Hotellet og fandt
her Guvernør Ford i Spidsen for de Tropper, der skulde ledsage ham til
Nauvoo. Resten af Tropperne, der netop havde faaet deres Afsked, trak
sig hujende og skrigende tilbage og erklærede, idet de saaledes droge
bort, at de kun agtede at fjerne sig et kort Stykke Vej fra Byen for
derpaa at vende tilbage og dræbe »gamle Joe og Hyrum«. Disse Trusler
maatte Guvernøren have hort, men han tog ingen Notits deraf, ikke en
Gang da Broder Jones gjorde ham opmærksom derpaa.

Guvernør Ford blev dernæst anmodet om at opfylde sit Løfte med Hensyn
til Udstedelsen af Pas til Jones og Andre, men indvilgede kun i at
udstede et saadant til Dr. Willard Richards, der var Josephs
Privatsekretær, og et lignende til Cyrus H. Wheelock, der kort før sin
Afrejse til Nauvoo samme Morgen ytrede til Guvernør Ford: »De maa, min
Herre, ved denne Tid være vidende om, at Fangerne ikke i mindste Maade
ere bange for nogen Klage, der maatte blive fremført imod dem, men De
har hørt tilstrækkeligt til at overtyde Dem om, at deres Fjender vilde
dræbe dem, dersom de havde dem i deres Magt; og nu, min Herre, da jeg
staar i Begreb med at tage til Nauvoo, ønsker jeg at sige Dem, at jeg
frygter for disse Mænds Liv; de ere udenfor Fare, hvad Loven angaar,
men de ere udsatte for at blive overfaldne af Forrædere og Snigmordere,
der tørste efter

deres Blod og have besluttet at udgyde det. Under disse Omstændigheder
forlader jeg Dem med et tungt Hjerte.«

Hertil svarede Ford: »Jeg har aldrig i mit Liv været i en saadan
Forlegenhed; men Deres Venner skulle blive beskyttede og blive stillede
for et retfærdigt Forhør; om denne Forsikring er jeg ikke alene; jeg
har erholdt hele Armeens Løfte om at understøtte mig.«

Før Broder Wheelock tog afsted til Nauvoo, aflagde han et kort Besøg i
Fængslet. Morgenen var en Smule regnfuld, hvorfor han havde en
Overfrakke paa, i hvis Sidelomme han bar en sexløbet Revolver. Han
passerede Vagten uden Vanskelighed og fandt snart Anledning til at
overlevere Joseph sin Revolver. Efter at have taget og undersøgt den
spurgte Joseph ham, om han ikke gjorde bedst i at beholde den til sit
eget Forsvar. En enkeltløbet Pistol, som Joseph tidligere havde
modtaget af Ældste John S. Fullmer, overrakte han derpaa sin Broder
Hyrum med de Ord: »Du kan maaske faa Brug for denne.« Broder Hyrum
bemærkede: »Jeg holder ikke af at bruge den Slags Ting eller se dem
blive brugte.« »Det Samme kan jeg sige,« sagde Joseph, »men vi blive
maaske nødte dertil i Selvforsvar,« hvorpaa Hyrum tog Pistolen.

Joseph tilskrev sin Hustru et opmuntrende Brev og sendte det med Broder
Wheelock, hvem han tillige betroede en mundtlig Opfordring til
Legionens Befalingsmand om at forholde sig ganske rolig og ikke
foretage nogen som helst militær Bevægelse, der kunde udlægges som en
Demonstration eller foraarsage Ophidselse under Guvernørens Ophold i
Nauvoo; i Særdeleshed blev det ham paalagt at bruge al sin Indflydelse
for at formaa Josephs Brødre og Venner til at forholde sig saa stille
og rolige som muligt.

»Vort Liv,« sagde Joseph videre, »er allerede bleven udsat for Fare ved
at aabenbare vore Fjenders ugudelige og blodtørstige Hensigter, og for
Fremtiden maa vi høre op dermed. Alt, hvad vi have sagt om dem, er
sandt, men det er ikke altid fornuftigt at fortælle Alt, hvad vi vide
at være sandt. Endog Jesus, Guds Søn, maatte mange Gange lægge Beslag
paa sine Følelser for sin egen og sine Tilhængeres Sikkerheds Skyld, ja
maatte endog skjule sit Hjertes retfærdige Hensigter med Hensyn til
mange Ting henhørende til hans Faders Rige. Allerede som Dreng besad
han al den Forstand, der var nødvendig til at kunne styre og regjere
det jødiske Rige, og kunde ræsonnere med de viseste og lærdeste
Theologer og Lovkyndige og bringe deres Theorier og Praxis til at se ud
som Daarskab i Sammenligning med den Visdom, han besad; men han var
endnu kun en Dreng; han manglede fysisk Kraft til endog at forsvare sin
egen Person og var underkastet Kulde, Hunger og Død. Saadan forholder
det sig ogsaa med Jesu Kristi Kirke af Sidste-Dages Hellige; vi have
Jesu Aabenbaringer, og med den Kundskab, vi besidde, vilde vi være i
Stand til at organisere en retfærdig Regjering paa Jorden og skjænke
almindelig Fred til hele Menneskeslægten, om den selv vilde; men
ligesom Frelseren, da han var Barn, mangle ogsaa vi den fysiske Kraft
til at forsvare vore Principer og maa nødvendigvis taale at blive£

plagede, forfulgte og slagne, og med Taalmodighed bære Alt, indtil
Jakob bliver voxen, da skal han nok tage Vare paa sig selv.«

De øvrige Fanger sendte ligeledes en Mængde Hilsener til deres Familier
ved Broder Wheelock, og for at han ikke skulde glemme nogen af dem,
foreslog Dr. Richards at nedskrive dem alle, men Hyrum fæstede sine
Øjne paa ham og sagde med et gjennemtrængende Blik: »Broder Wheelock
vil erindre Alt, hvad vi meddele ham, og vil aldrig glemme denne Dags
Begivenheder.«

I Løbet af Dagen fortalte Joseph følgende Drøm, som han havde havt den
foregaaende Nat: »Det forekom mig, at jeg befandt mig i Kirtland, Ohio,
og havde besluttet at tage ud og bese min gamle Landejendom, som jeg
fandt overgroet med Tjørn og Ugræs og i enhver Henseende at vise Tegn
paa Forsømmelse og Mangel paa Dyrkning. Jeg gik ind i Laden, som jeg
fandt foruden Gulv eller Døre, med Brædderne afrevne og ellers ganske i
samme Stand som den øvrige Del af Ejendommen. Medens jeg stod og
betragtede dette Skue og var i Færd med at overveje, hvorledes det Hele
bedst skulde kunne gjenvindes fra den Forbandelse, hvorunder det
hvilede, styrtede en Flok rasende Mænd ind i Laden og begyndte at yppe
Trætte med mig. Anføreren for denne Bande bød mig ufortøvet at forlade
Stedet, idet han paastod, at Intet deraf tilhørte mig, og at jeg maatte
opgive alt Haab om nogensinde at besidde det. Jeg fortalte ham, at
Ejendommen var bleven mig skjænket af Kirken, og at omendskjønt jeg
ikke havde gjort nogen Brug af den i nogen Tid, saa havde jeg dog ikke
solgt den, og ifølge retfærdige Principer tilhørte den enten mig eller
Kirken. Herover blev han rasende og begyndte at udskjælde og true mig
og sagde, at den aldrig havde tilhørt hverken mig eller Kirken. Jeg
sagde ham derpaa, at jeg ansaa det ikke værd at strides om, at jeg
intet Ønske havde om at leve paa den i dens nuværende Tilstand, og at
dersom han mente, han havde mere Ret til den end jeg, vilde jeg ikke
trættes med ham derom, men gaa min Vej. Men min Forsikring om, at jeg
ikke vilde besvære ham for Nærværende, syntes dog ikke at
tilfredsstille ham, da han lod til at være bestemt paa at ville trættes
med mig og truede endog med at ville slaa mig ihjel. Medens han
saaledes var i Færd med at udøse sin Bitterhed mod mig, styrtede nogle
berusede Personer ind og næsten fyldte Laden; de trak deres Knive og
begyndte at kives indbyrdes om Ejendommen; da de for et Øjeblik syntes
at have forglemt mig, benyttede jeg Lejligheden til at tage bort, men
vadede siden i Smuds til op over Anklerne. Da jeg befandt mig i nogen
Afstand fra Laden, hørte jeg dem raabe og skrige paa en højst
foruroligende Maade, og det viste sig, at de vare gaaede løs paa
hverandre med deres Knive. Under disse Omstændigheder fik Drømmen eller
Synet Ende.«

Hen paa Formiddagen den 27de begav Guvernør Ford sig til Nauvoo,
ledsaget af den mere maadeholdne Del af Tropperne; de mest oprørske og
fjendtligsindede af dem lod han derimod blive tilbage for at passe paa
Fangerne. For at være Broder Wheelock behjælpelig med at samle Vidner
til det bebudede Forhør den paafølgende326

Lørdag, tog Ældste John S. Fullmer omtrent samtidig afsted til Nauvoo.
Et Brev, som Joseph derpaa tilskrev Sagfører O. H. Browning af Quincy,
og hvori han anmodede denne Herre om at føre hans Sag for sig i Retten,
vakte en Del Ophidselse, thi Vagten, der vidste, at et Brev var bleven
skrevet, fortalte Pøbelen, at det var en Ordre fra Joseph til at bringe
Legionen paa Benene og saa snart som muligt komme ham til Hjælp. De
vilde med Magt fratage Kapt. Jones Brevet — Jones var nemlig den, hvem
Joseph havde betroet at overbringe dette Brev til Hr. Browning, — men
da dette ikke lykkedes, lagde de sig i Baghold i en Skov for at
overfalde ham paa Vejen, men Jones tog en anden Vej og undslap.

Strax efter Middag sendte Joseph Oberst Markham i et Ærinde ud i Byen,
men paa Tilbagevejen til Fængslet blev han omringet af et Antal
Carthage Greys, som med Magt satte ham op paa hans Hest og tvang ham
med Bajonetspidsen til at forlade Byen.

Om Eftermiddagen sang Ældste John Taylor Salmen »A poor way-faring man
of grief«, hvoraf følgende er en Oversættelse paa Dansk ved Ældste C.
C. A. Christensen:

En stakkels sorgbetynget Mand Mig ofte mødte paa min Vej, Og naar han
ydnivg bad om Hjælp, Jeg aldrig kunde svare: Nej; Hans Navn jeg aldrig
spurgte om, Ej heller fra hvad Land han kom; Men Kjærligheden i hans
Blik Mig fængsled' til ham, hvor han gik.

En Gang han træt og hungrig kom, Mens jeg mit simple Maaltid nød, Og
skjønt han ytr ed' ej et Ord, Jeg saa' hans Nød og gav ham Brød. Han
brod — og med et kjærligt Blik Han gav — og Englébrød jeg fik; Thi
medens jeg med graadig Hu Det spiste, var det Manna nu.

Jeg næst ham ved en Kilde saa', Hvor da han træt og mødig laa; Han var
saa tørstig, men saa mat, At han ej kunde Vandet naa; Jeg skyndte mig
og hjalp ham op Og lod ham drikke af min Kop, Men derpaa fyldt han gav
mig den — Og aldrig tørsted jeg igjen.

En mørk og stormfuld Vinternat Hans Raab om Hjælp sig trængte frem; Jeg
skyndte mig og flk ham fat Og glad ham førte til mit Hjem. Jeg varmede
min kjære Gjæst Og havde selv en Glædesfest; Thi, medens paa min Seng
han laa, Jeg selv i Drømme Himlen saa'.£ JOSEPH SMITHS LEVNETSLØB

Elendig, plaget og forhadt,

Paa Vejen jeg ham nøgen fandt;

Han henlaa saaret og forladt,

Og derfor jeg hans Saar forbandt,

Jeg Olie i hans Vunder god —

og Glæde i mit Hjærte flod;

Thi ved hans Ord min Sorg forsvandt,

Og for min Sjæl nyt Liv oprandt.

I Fængsel og til Døden dømt

Med Sorg jeg dernæst fandt min Ven;

Med Frygt haus Haand jeg trykked' ømt —

Og Aanden Styrke flk igjen.

Men for endnu at prøve mig

Han bad mig om al dø for sig;

Da, skjønt mit Kjød var svagt som før,

Min Aand ham svared': Ja, jeg dor.

Derpaa den Fremmede forsvandt, Og Jesus venlig for mig stod — Jeg
Tegnet i hans Hænder fandt, Og ydmyg sank jeg for hans Fod. Hans blide
Stemme til mig lød: Du var mig tro i Liv og Død; Hvad Du har gjort, er
gjort mod mig, Og derfor jeg velsigner dig.

Denne Sang behagede Joseph saa meget, at han bad John Taylor synge den
igjen, hvilket han gjorde. Derpaa læste Hyrum nogle Uddrag af Josephus.

Omtrent Kl. 4 blev Vagten afløst, og kun 8 Mænd posteredes ved
Fængslet, medens Hovedstyrken af Carthage Greys laa lejret paa Torvet
henved 1/4 Mil borte. Nogle Minutter efter kom Arrestforvareren, Hr.
Stigall, ind og fortalte Brødrene, hvad der var vederfaret Broder
Markham, og raadede dem til for større Sikkerheds Sk}dd at gaa ned i
Cellen, hvortil Joseph svarede, at dette vilde de gjøre, naar de havde
spist til Aften. Stigall forlod dem, og Joseph sagde, henvendt til Dr.
Richards: »Dersom vi gaa ind i Cellen, vil du saa gaa med os?« Richards
svarede: »Broder Joseph, du bad mig ikke om at sætte over Floden med
dig; du bad mig ikke om at gaa med dig til Carthage; du bad mig ikke om
at følge dig i Fængsel; og tror du, jeg vil forsage dig nu? Nej, men
jeg vil sige dig, hvad jeg vil gjøre. Dersom du bliver dømt til at
hænges for Forræderi, vil jeg lade mig hænge i dit Sted, og du skal gaa
fri.« Joseph sagde: »Du kan ikke.« Doktoren svarede: »Jeg vil.«

Imidlertid havde nogle af Vagten sendt Bud ind, at de ønskede noget
Vin. En Flaske Vin, en Del Piber og noget Tobak blev derpaa hentet og
bragt ind i Fængslet. Dr. Richards aabnede Flasken og rakte Joseph et
Glas. Broder Taylor og Dr. Richards smagte ligeledes paa Vinen,
hvorefter Flasken blev givet tilbage til Vagten, der vendte sig om for
at gaa. Da han befandt sig ved Begyndelsen af Trappen, hørte han Nogen
nedenunder kalde paa sig, og han ilede strax ned. Næste Øjeblik hørtes
en Del Støj ved Fængslets Yderdør og en Opfordring om at overgive sig,
hvorpaa der fulgte en tre, fire328

Skud. Dr. Richards kigede ud imellem Gardinerne og saa' omtrent et
hundrede bevæbnede Mænd omkring Døren. Denne Skydning skrev sig fra
Vagten, der for et Syns Skyld truede den fremtrængende Pøbel og
affyrede sine Geværer over deres Hoveder. Idet Pøbelen derpaa omringede
Bygningen, sprang nogle af dem forbi Vagten op ad Trapperne, stødte
Døren delvis op og begyndte at fyre, medens de, der befandt sig
udenfor, fyrede ind gjennem de aabne Vinduer. Da det var en varm
Sommerdag, havde Joseph, Hyrum og Broder Taylor taget deres Frakker af.
Saa snart de erfarede, at de vare blevne angrebne, sprang Joseph hen
efter sin Revolver og Hyrum efter sin Pistol, medens Broder Taylor
bevæbnede sig med Oberst Markhams store Knippel og Dr. Richards med
Ældste Taylors Spadserestok. De forsøgte dernæst at skyde Døren til,
men Kuglerne kom allerede pibende op ad Trappegangen, hvoraf een traf
Døren og passerede imellem dem, uden dog at skade dem. Joseph, Ældste
Taylor og Dr. Richards forandrede øjeblikkelig deres Stilling og
stillede sig paa venstre Side af Døren. Hyrum trak sig samtidig tilbage
foran samme, da en Kugle brød igjennem og traf ham paa venstre Side af
Næsen; idet han derpaa faldt bagover, kom en anden Kugle gjennem
Vinduet, hvilken ramte ham i Siden og gik igjennem hans Legeme med en
saadan Kraft, at den fuldstændig sønderbrød Uhret i hans Vestelomme. I
samme Øjeblik strejfede en anden Kugle fra Døren hans Bryst, gik
igjennem Halsen og blev siddende i Hovedet. En fjerde Kugle ramte ham
siden i det venstre Ben. Idet han faldt baglæns mod Gulvet, udbrød han:
»Jeg dør!« (»I am a dead man!«) I dette Farens Øjeblik, da Kuglerne
fløj som Hagl igjennem Værelset, gav Josephs store Hengivenhed for sin
Broder Hyrum sig tilkjende, og idet han kastede et langt, ømt Blik hen
paa Broderen, udbrød han i en smertelig Tone: »O! kjære Broder Hyrum.«
Derpaa rakte han Haanden om Dørkarmen og affyrede sin Revolver i
Trappegangen. Kun tre Skud gik af. Ældste Taylor stod ham nærmest og
afparerede deres Geværer med sin Stok, medens Dr. Richards befandt sig
umiddelbart i Nærheden, rede til at yde, hvad Bistand han kunde. Ældste
Taylor vedblev at afparere deres Geværer, indtil de havde faaet dem
omtrent halvt ind i Værelset, men da der ikke længere fandtes
Skydevaaben, som de kunde benytte, indsaa de, at videre Modstand vilde
være overflødig, hvorfor de begyndte at trække sig tilbage henimod
Vinduet, og Ældste Taylor stod just i Begreb med at springe ud af
dette, da en Kugle indenfra ramte hans venstre Laar-ben og gik igjennem
indtil en halv Tomme paa den anden Side. Han faldt bevidsløs om mod
Vindueskarmen og vilde uden Tvivl være falden ud, hvis ikke en Kugle,
der var bleven afskudt udenfra, havde ramt Uhret i hans Vestelomme og
kastet ham tilbage ind i Værelset. Han vidste ikke, hvad det var, som
saa pludselig havde kastet ham tilbage, før efter sin Ankomst til
Nauvoo, da hans Klæder bleve undersøgte. Efter at han var falden om paa
Gulvet, ramtes han af to andre Kugler, hvoraf den ene tilføjede hans
venstre Haand-led betydelig Skade, medens den anden trængte ind i hans
Ben lige under det venstre Knæ. Han rullede ind under Sengen, der stod

Nærheden af Vinduet i Hjørnet af Værelset. Medens han laa der, blev der
flere Gange skudt paa ham af Mændene ude paa Gangen. En Kugle ramte
saaledes hans venstre Hofte og afrev Kjødet paa en frygtelig Maade.
Baade Gulv og Vægge vare besprængte med Blod, og rundt om, hvor hans
Hoved laa, var Kalken fuldstændig afreven som Følge af de Skud, der
vare affyrede paa ham.

Joseph, som saa', at der ikke længere var nogen Sikkerhed i Værelset og
uden Tvivl i den Hensigt at frelse sine Brødres Liv, vendte sig rolig
om fra Døren, lod sin Pistol falde paa Gulvet og sprang hen til det
samme Vindue, hvor fra Ældste Taylor havde forsøgt at springe ud, da to
Kugler indenfra gjennemborede ham, og en tre-die udenfra traf ham i den
højre Side af Brystet; som han faldt ud af Vinduet, udbrød han: »O
Herre, min Gud!« (»O Lord, my God!«) Han faldt delvis paa sin højre
Skulder og Ryg, idet hans Hoved og Hals naaede Jorden lidt før
Fødderne, rullede øjeblikkelig om paa Ansigtet og var død.

I samme Øjeblik, som Joseph faldt udenfor, hørtes Raabet: »Han er
sprunget ud af Vinduet,« og de bemalede Mordere i Gangen og paa
Trapperne løb ud saa hurtig, de kunde. Iblandt Morderne udenfor var der
en Mand med bart Hoved og bare Fødder, uden Frakke, med Skjorteærmerne
oprullede til op over Albuerne og Buxerne til op over Knæerne; denne
Djævel i Menneskeskikkelse greb Joseph og satte ham op mod Sydsiden af
Brøndkarmen, der stod et Par Fod fra Fængslet, hvorpaa Oberst Levi
Williams befalede fire Mænd at skyde ham. De stode omtrent otte Fod fra
Brønden og fyrede paa een Gang. En let Bøjning af Legemet bemærkedes,
da Kuglerne traf ham, og han faldt forover paa Ansigtet. Barbaren, der
havde sat ham op mod Brøndkarmen, trak derpaa en lang Kniv frem i den
øjensynlige Hensigt at afskjære hans Hoved, for hvilket der nemlig var
udbudt en større Sum Penge, men idet han hævede Kniven og vilde udføre
den blodige Handling, brød et stærkt Lys pludseligt frem fra Himmelen
over den blodige Scene og kastede sin blinkende Straale mellem Joseph
og hans Mordere, der bleve aldeles skrækslagne. Hint Umenneskes Arm,
der holdt Kniven, sank magtesløs til Siden, medens Geværerne faldt ud
af Hænderne paa dem, der netop havde skudt, og de stode alle som
fastnaglede til Stedet, uden at være i Stand til at røre et eneste Lem.

Under den største Forvirring tog Pøbelen derpaa Flugten. Oberst
Williams raabte paa Nogle, at de skulde komme tilbage og være ham
behjælpelig med at føre de fire Mænd, der endnu vare lammede af Rædsel,
bort. De kom og bare dem skyndsomt hen til Bagagevognene, hvorpaa de
alle flyede i Retning af Warsaw.

Dr. Richards, der med Fare for sit Liv havde stukket Hovedet ud af
Vinduet for at erkyndige sig om hans Skjæbne, han saa højlig elskede,
trak sig tilbage fra Vinduet, idet han indsaa, at det vilde være
unyttigt at kaste sig ud paa et hundrede Bajonetter, der omringede
Josephs Legeme. Som ved et Mirakel undgik han at blive dræbt, thi
uagtet han var en meget svær Mand, stod han fuldstændig uskadt midt
under Kugleregnen og fik kun Spidsen af sin ven-330

stre Øreflip bortskudt, hvorved en Forudsigelse, som Joseph over et Aar
i Forvejen havde udtalt, gik i Opfyldelse. Han sagde nemlig, at den Tid
vilde komme, da Kuglerne skulde flyve omkring ham som Hagl, og han
skulde se sine Venner falde paa højre og venstre Side af sig, uden at
der skulde blive saa meget som et Hul i hans Klæder.

Hvert Øjeblik ventende, at Pøbelen vilde vende tilbage til Værelset,
ilede Dr. Richards hen til Døren og videre ned ad Trapperne mod
Udgangen for at erfare, om Fængselsdørene vare aabne. Som han gjorde
dette, tilraabte Ældste Taylor bam: »Tag mig!« Da han fandt alle Døre
aflaasede, ilede han tilbage, tog Ældste Taylor under Armen og bar ham
ind i Cellen eller det nedre Fængsel, strakte ham paa Gulvet og
tildækkede ham paa en saadan Maade, at han ikke let kunde ses. Derpaa
sagde han til Broder Taylor: »Det er haardt at maatte lægge Dem paa
Gulvet, men dersom Deres Saar ikke ere farlige, haaber jeg, De skal
leve og fortælle det Skete,« hvorpaa han begav sig tilbage til
Skuepladsen for den blodige Scene, stillede sig foran Døren og
oppebiede med Koldblodighed det forventede Angreb.

Saa snart det imidlertid var bleven bekjendt, at Pøbelen havde taget
Flugten, blev Ældste Taylor taget ud af Cellen og bragt hen til Enden
af Trappen, hvor et Antal Personer snart indfandt sig, deriblandt ogsaa
en Læge, der fremtog en Pennekniv og gjorde et Indsnit i Broder
Ta}rlors venstre Haand, for om muligt at udtrække Kuglen. Efter at have
savet i nogen Tid med sin sløve Pennekniv, lykkedes det ham ved Hjælp
af en Tømmermands-Passer at udtrække Kuglen, der vejede omtrent en halv
Unse. Først henad Midnat var det Dr. Richards muligt at skaffe Broder
Taylor yderligere Hjælp og bringe ham nogle Forfriskninger, eftersom
næsten alle Byens Indbyggere ilsomt havde taget Flugten.

Ældste Richards sendte endnu samme Aften en Skrivelse til Nauvoo,
adresseret til Guvernør Ford, General Dunham, Oberst Markham og Emma
Smith, hvori han underrettede dem om den ulykkelige Tildragelse og
anførte videre, at Borgerne vare bange for at blive angrebne, men at
han havde lovet, at intet Ondt skulde tilføjes dem, hvortil var føjet
en Efterskrift af Ældste John Taylor.

FEM OG TREDIVTE KAPITEL.

Guvernør Ford i Nauvoo. — Dr. B. W. Richmonds grafiske Beskrivelse af,
hvad der siden foregaar i Nauvoo og Carthage. — Flere af de Tolv og
Andre have en Forudfølelse af, hvad der sker. — Doktorens Fortælling
fortsættes. — Martyrernes Begravelse. — Betragtninger. — Slutning.

Medens disse Begivenheder fandt Sted i Carthage, befandt Guvernør Ford
sig i Nauvoo og holdt en højst skjændig og fornærmende Tale til Folket,
der med ikke liden Harme hørte paa hans Bemærkninger. Saa snart han var
bleven færdig, begav han sig med sit Følge tilbage til Carthage, og
hvad der siden forefaldt der og i Nau-£ JOSEPH SMITHS LEVNETSLØB

voo, ville vi lade et Øjenvidne, en tidligere Bekjendt af Joseph, Dr.
B. W. Richmond, nærmere fortælle. Han skriver:

»Da Guvernør Ford med sine Tropper var tre Mile udenfor Nauvoo, traf
han det Sendebud, som var bleven afsendt til denne Stad med
Efterretning om, hvad der havde fundet Sted, arresterede ham og tog ham
med tilbage til Carthage, da han befrygtede, at Mormonerne vilde rejse
sig og hævne deres Lederes Blod, forinden han selv kunde bringe sig i
tilbørlig Sikkerhed. I Carthage fandt han alle Partier i den yderste
Bestyrtelse. Indbyggerne pakkede skyndsomt deres Sager sammen og
flygtede over Hals og Hoved. Gamle Mænd, Kvinder og Born med
fuldtlæssede Vogne og Karrer af Møbler og Sengklæder samt Flokke af
Kvæg, Svin og Muler flyede i største Forvirring fra den blodbestænkte
By. Dr. Richards, Taylor, Hamilton og en Hr. Southwick vare de eneste
levende Personer i Byen Natten over, og de holdt Vagt ved de døde
Legemer.

Den næste Dag bleve Ligene, gjennemblodte af Blod, lagte i Kister af
raa Egeplanker, tildækkede med Præriegræs og et indiansk Hestedækken,
og paa denne Maade bragte til Nauvoo. Imidlertid havde Guvernør Ford
udstedt en Ordre til Nauvoo-Legionen om at forsvare Staden, indtil
Hjælp kunde blive dem tilsendt, og havde gjennem Dr. Richards sendt Fru
Emma Smith et Brev, hvori han tilraadede Ro og Orden, og tyve Minutter
senere skyndte han sig afsted over Prærien til Quincy, i den faste Tro,
at Morgensolen kun vilde finde Hobe af Stene og Aske til Betegnelse af
Stedet, hvor Carthage havde ligget. Tre Dage senere modtog og aflagde
han fornemme Visiter i Quincy.

Efterretningen om Smiths Død naaede Nauvoo tidlig om Morgenen efter
Snigmordet og faldt med knusende Vægt paa det hele Samfund. Guds Profet
var bleven dræbt af de Ugudelige. Deres Følelser vare noget lig dem,
der opfyldte de fordums Apostle, da de erfarede, at Jesus var bleven
korsfæstet.«

Hertil maa endvidere føjes, at Natten efter Mordet var en Skrækkens Nat
for Mange. Flere stode op fra deres søvnløse Leje for at gaa ud og
fortælle deres Naboer, hvilke besynderlige Følelser der havde paakommet
dem i Løbet af Natten; men da de næste Morgen flk at høre, at Joseph og
Hyrum vare blevne dræbte, at John Taylor var bleven haardt saaret, og
at Willard Richards var undkommen med Nød og neppe, blegnede deres
Kinder, og med aandeløs Taushed stode de og lyttede til den
forfærdelige Beretning. Det hele Folks Jammer og Klageskrig opsteg til
Himmelen paa hin Dag. Ogsaa de af de Tolv, som vare ude paa Mission saa
vel som andre Ældster, havde samme Dag, som Mordet blev begaaet, en
Forudfølelse af, at noget Skrækkeligt var hændet. De følte sig
nedslagne og ligesom betagne af en vis uforklarlig Rædsel. Nogle græd,
uden at vide hvorfor, medens Andre følte sig overvældede af en dyb
Sorg. Først da Efterretningen om Josephs og Hyrums Død naaede dem, blev
Grunden til disse forunderlige Følelser opklaret, endskjønt det endnu
faldt flere af dem vanskeligt at tro, at de virkelig vare døde.

Medens man i Nauvoo var i Færd med at gjöre Forberedelser til332

Ligenes Modtagelse, begav Dr. Richmond sig til Profetens Hus og blev et
Øjenvidne til, hvad der foregik i Martyrernes Familier; de
hjerteskjærende Optrin, som her forefaldt, beskriver han saaledes:

»Da jeg traadte ind i Huset, fandt jeg Josephs Hustru siddende paa en
Stol i Midten af et lille Værelse, med lydelig og uforbeholden Stemme
græde og beklage sig og med Ansigtet begravet i sine Hænder. Ældste
Greene kom ind, og da den grædende Kvindes bitre Klagen naaede hans
Øre, brast han ud i lydelig Hulken, og skjæl-vende i hver Nerve nærmede
han sig Fru Smith og udbrød: >;0, Søster Emma, Gud velsigne Dem.« Idet
han derpaa holdt hendes Hoved i sine Hænder, fremsagde han en lang og
brændende Bøn for hendes Fred, Beskyttelse og Hengivelse i Forsynets
Villie. De første Ord, den stakkels Kvinde ytrede, vare: »Hvorfor, o
Gud, skal jeg saadan bedrøves? Hvorfor er jeg Enke og mine Børn
faderløse? Du veed, at jeg har altid fæstet Lid til din Lov.« Hr.
Greene gjensvarede hende, at denne Bedrøvelse vilde blive hende en
Livsens Krone, hvorpaa hun rask svarede: »Min Mand var min Krone; for
ham og mine Børn har jeg lidt Tabet af Alt, og hvorfor, o Gud, skal jeg
saadan lades ene og min Barm sønderrives af denne tifold Smerte?«

Jeg gik ind i det næste Værelse, hvor Josephs og Hyrums bedagede Moder
kom mig imøde med et Blik af vild Fortvivlelse, og idet hun greb mine
Hænder, spurgte hun mig, hvorfor de havde skudt hendes kjære Børn.
Hendes Øjne vare tørre, og hendes Smerte syntes for dyb til, at Taarer
kunde fremvælde. Hun skred frem over Gulvet, vendte om, gik hen til
Vinduet og derpaa til Værelsets Dør, hvor Josephs Hustru fremdeles
græd, og Hr. Greene fremdeles bad.

I et andet Værelse vare alle Josephs Børn trængte sammen; den ældste,
en Adoptivdatter, var, antager jeg, omtrent 18 Aar gammel. To unge
Drenge laa paa Gulvet, og andre to knælede over dem, blandende deres
Sorg i et vildt Skrig af barnlig Fortvivlelse.

I Hyrums Hus, et lille Stykke der fra, var Scenen ikke mindre
hjerteskjærende. Hans Hustru havde samlet sin Familie, bestaaende af
fire Børn, omkring sig i Dagligstuen, og den yngste, der var omtrent
fire Aar gammel, havde taget Plads paa hendes Skjød. De Fattige og
Hjælpeløse, som bleve bespiste ved hendes Mands Bord, vare komne ind og
havde dannet en Gruppe af omtrent tyve Personer omkring i Værelset. De
græd og hulkede alle, idet Enhver udtrykte sin Sorg paa sin egen
besynderlige Maade. Fru Smith syntes stum af Skræk over den begaaede
Misgjerning.

Medens disse Scener fandt Sted i Staden, vare Ligene paa Vejen fra
Carthage. For at bevare Ro og Orden og berede Borgerne til med
Resignation at udholde den haarde Prøve, blev et almindeligt Møde
sammenkaldt om Formiddagen Kl. 10, hvor William W. Phelps og Oberst
Buckmaster fra Alton, Guvernør Fords Adjutant, talede til de
Forsamlede.

Ingen tænkte paa Hævn. Alle syntes overvældede af Sorg. Kl. 3 om
Eftermiddagen ankom Ligene under Opsyn af Marschallen, Samuel H. Smith,
en af de myrdede Mænds overlevende Brødre, fulgt af Dr. Richards og Hr.
Hamilton, fra Carthage. De bleve modtagne£ JOSEPH SMITHS LEVNETSLØB

i Nærheden af Tempelgrunden af General Joseph Smiths Stab,
General-Majoren og Stab, Brigade-Generalen og Stab samt andre af
Legionens Befalingsmænd, Stadsraadet og en uhyre Forsamling af Borgere.

Ligbærerne stillede sig i Orden, medens Mængden taust aabnede sine
Rækker for at gjøre Plads, og da den sørgende Skare satte sig i
Bevægelse, brøde Kvinderne ud i lydelig Hulken ved Synet af de to
Kister af uhøvlede Brædder, bedækkede af Indianertæppet. Graaden
udbredte sig til Skaren og spredte sig over de uhyre Menneskebølger,
som strakte sig fra Templet til Profetens Bolig. Folkets Sukke, Hulken
og Graad blev dybere og stærkere, indtil Lyden lignede en Storms Brusen
eller det sagte, dybe Drøn af den fjerne Tornado.

Da de afsjælede Legemer ankom til Fru Emma Smiths Bolig, trængte
Folket, der talte mellem otte og ni tusinde Personer, for Størstedelen
»Mormoner«, som nøje sympathiserede med de Afdøde, sig omkring Huset,
og de Sørgendes høje Klageskrig udenfor og Familiens indenfor vare i
Sandhed skrækkelige at høre. Mængden skiltes derpaa ad for at gjøre
Plads for Ligenes Hensættelse i Huset. Dommer Phelps, Dr. Richards og
d'Hrr. Woods og Reid — de to Sidstnænte havde været Smiths Sagførere —
trak sig tilbage til forskjellige Steder og begyndte at tale til dem.
Hr. Woods, som var fra Fort Madison og en Sagfører af høj Rang, var
meget haard i sin Fordømmelse af den hele Affære og dadlede i
Særdeleshed Guvernør Ford for den ligegyldige og skyldige Del, han
havde taget i ikke at beskytte Fangerne.

Ligene bleve bragte ind i Spisestuen, og omtrent et Dusin modige Mænd,
som kunde udholde Stanken af Blod, bleve valgte til at lægge dem ud.
Dette medtog en Time eller mere, og de bleve derpaa hensatte under de
af Værelsets Vinduer, som vendte mod Vest, og deres Familier bragtes
ind for at tage deres afdøde Mænd, Børn og Fædre for første Gang i
Øjesyn efter deres Død. Da Døren aabnedes, traadte Profetens Hustru ind
med to Ledsagere. Hun gjorde et Par Skridt henimod Hyrums Lig,
besvimede og faldt bevidstløs om. Hendes Venner rejste hende op og gav
hende Vand, men hun faldt atter i Afmagt og blev baaren ud i bevidstløs
Tilstand.

Sex Gange forsøgte hun at se Ligene, og sex Gange blev hun baaren bort
i hendes tvende Ledsageres Arme. Hyrums Hustru traadte dernæst ind i
Salen med sine fire Børn uden nogen Hjælp, da hun havde besluttet at
trodse Scenen med sine stakkels faderløse Børn. Hun skjæl vede ved
hvert Skridt, hun tog, og var nærved at falde, men naaede omsider sin
Mands Lig, knælede ned ved hans Side, lagde sine Arme om hans Hals og
drog hans blege Ansigt op til sin bølgende Barm, hvorpaa et langt,
klagende Skrig brød frem fra hendes Læber: »O! Hyrum, Hyrum! Har man
skudt clig, min kjære Hyrum? Er du død? O! tal til mig, min Kjære! Jeg
kan ikke tænke mig, at du er død, min kjære Hyrum!« Hun drog ham
tættere og tættere op til sin Barm, kyssede hans blege Læber og Ansigt,
lagde sine Hænder paa hans Hoved og strøg Haaret tilbage fra hans
Pande. Hendes Sorg syntes at afkræfte hende, og hun tabte aldeles334

Evnen til at tale. Hendes to Døtre og de to unge Børn klyngede sig
fast, nogle om hendes Hals og nogle til Legemet, medens de faldt
knælende ned ved Siden af Liget og skrege højt i deres ordløse Sorgs
Vildhed.

Efter omtrent 10 Minutters Forløb kom Fru Emma Smith, Profetens Hustru,
igjen ind i Værelset imellem to Ledsagere i en halv afmægtig Tilstand.
Hun nærmede sig Hyrums Lig, og da jeg vidste, at Fornemmelsen af at
føie et koldt, dødt Legeme udøver en beroligende Indflydelse paa de
menneskelige Nerver, tog jeg hendes Haand og lagde den paa Hyrums
Pande, og strax vendte hendes Styrke tilbage. Hun mumlede Noget i en
lav Tone, som jeg ikke kunde opfatte, hendes Øjne aabnede sig, og hun
sagde til sine Venner: »Nu kan jeg se ham; jeg er stærk nu.« Hun gik
alene hen til sin Mands Baare, knælede ned, lagde Hænderne om hans Hals
og sank ned ved hans Legeme. Pludselig brød hendes Sorg ud i lydelige
Klager, Suk, Stønnen og Ord. »Joseph, Joseph,« sagde hun, »er du død?
Have Snigmorderne skudt dig?« Hendes Børn, fire i Antal, samlede sig
rundt om deres grædende Moder og en myrdet Faders døde Legeme, og Sorg,
som Ord ikke kunne tolke, syntes at overvælde den hele Gruppe. Hun
vedblev at tale i en lav Tone, men ingen af Ordene vare hørlige uden
dem, jeg allerede har anført. * * *

Mængden skiltes ad ved Mørkets Frembrud, og næste Dag blev det bestemt,
at Folket skulde komme og se de to Brødres Lig. De begyndte at samle
sig tidlig om Morgenen, og i Staden, paa Floden og det omliggende Land
vrimlede det med Mænd og Kvinder hele Dagen.

Scenen omkring de døde Mænds Lig var alt for skrækkelig at overvære.
Hyrum var skudt igjennem Hjernen og blødte ikke, men ved Middagstid var
hans Legeme saa opsvulmet, at Ingen kunde gjenkjende det. Halsen og
Ansigtet dannede een opblæst Masse. Josephs Blod vedblev at strømme ud
af hans Saar, som vare blevne tilstoppede med Bomuld; Musklerne gave
efter, og den blodige Vædske randt draabevis ned paa Gulvet og dannede
Bugtninger henad dette. Tjære, Eddike og Sukker holdtes brændende paa
Ovnen for at gjøre det muligt at opholde sig i Værelset. Tusinder gik
ind ad den ene og ud ad den anden Dør for at tage Ligene i Øjesyn,
slæbende Fødderne efter sig i Profetens Blod. Røgen af Tjære og Stanken
af Lig var i Sandhed frygtelig, og dog var der en Strøm frem og tilbage
fra Morgen til Aften.

Dagen var klar; Solen sneg sig ned bag den vestlige Horizont og kastede
sine sidste Straaler paa den sammenstimlede Mængde af næsten 20,000
Personer, som nu begyndte at drage bort i enhver Retning. Værelserne
bleve derpaa rømmede og Ligene lagte i Kister og skjulte i et lille
Aflukke, som stødte op til Spisesalen. To Sække Sand vare blevne
tilvejebragte og ligeledes to simple Ligkister, hvori de andre
tilsyneladende skulde lægges, men i Stedet derfor modtog disse
Ligkister de ovenomtalte Sandsække og bleve lukkede til. William W.
Phelps havde kaldt Mængden sammen for at oplæse for dem Johannes
Aabenbarings 6te Kapitel. Profeten havde Dagen før£ JOSEPH SMITHS

sin Død, og medens han endnu opholdt sig i Fængslet i Carthage, sendt
Bud til sine Tilhængere om at læse hint Kapitel, thi det var lige ved
at skulle gaa i Opfyldelse.

Efter Oplæsningen vendte Mængden tilbage til Joseph Smiths Bolig og
modtog, hvad de formodede var de to Mænds Lig, men i Virkeligheden de
to Sække Sand. Brødrene Smiths Familier havde besluttet at begrave
Ligene hemmelig og skjule Kjendsgjerningen for Alle, undtagen tolv
udvalgte Venner og de myrdede Mænds Familier. Ligkisterne, som
indeholdt Ligene, forbleve skjulte i det lille Aflukke, medens de, der
vare fyldte med Sand, bleve baarne i højtidelig Procession til
Statskirkegaarden, fulgt af en uhyre Skare Mennesker.«

Samme Nat bleve de virkelige Lig hemmeligt begravede. Dette skete for
at forhindre Martyrernes Fjender fra at sætte sig i Besiddelse af de
Afdødes Legemer og sikre disse en uforstyrret Hvile i Gravens Skjød.

Saaledes havde Gjenstanden for nærværende Biografi pludselig endt sin
korte, men daadrige jordiske Løbebane og var indgangen til sine Fædre
for der at nyde en bedre Lon for sit Livsarbejde end den, han erholdt
her paa Jorden, og for at blive kronet med evigt Liv og Hæder af den
store Alfader, hvis trofaste Tjener han var til sit sidste Øjeblik.

Før vi imidlertid bringe Profetens Livshistorie tilende, ville vi som
en Tilføjelse til, hvad der allerede er sagt om hans Person, anføre,
hvad en af hans trofaste Venner og Bundsforvante, Apostlen Parley P.
Pratt, i denne Henseende skriver om ham:

»Præsident Joseph Smith var høj og velbygget, stærk og bevægelig; af en
lys Ansigtsfarve, lyst Haar, blaa Øjne, meget lidt Skjæg og i
Besiddelse af et for ham særegent Udtryk, hvorpaa Øjet altid hvilede
med Velbehag, og man trættedes aldrig ved at betragte det. Hans Ansigt
var stedse mildt, venligt og straalende af Intelligens og Velvillie,
blandet med et ubevidst muntert Smil; han var aldeles fri. for al
Tilbageholdenhed og paatagen Hellighed. Der var Noget forbunden med
hans Øjes klare, rolige Blik, som vilde han gjennemtrænge det
menneskelige Hjertes dybeste Afgrunde, se ind i Evigheden, gjennem-skue
Himlene og omfatte hele Universet.

Han besad en ædel Frimodighed og en uafhængig Karakter; hans Optræden
var let og fortrolig, hans Irettesættelse frygtelig, hans Godgjørenhed
uudtømmelig som Oceanets Dyb, hans Indsigt altomfattende og hans Sprog
gjennemtrængt af en ejendommelig Veltalenhed, der var ham særegen —
ikke poleret — ikke studeret — ikke afmaalt eller afpasset ved
Uddannelse eller forfinet ved Kunst, men frem-strømmende i dets egen
naturlige Simpelhed og overordentlig afvexlende i Gjenstand og Form.
Han interesserede og belærte sine Tilhørere, medens han til samme Tid
morede og underholdt dem, og der var aldrig Nogen, som horte ham, der
trættedes af hans Tale. Jeg har endogsaa ofte set en stor Forsamling af
villige ivrige Tilhørere lytte til hans Tale med spændt Opman-ksomhed i
mange Timer, i Kulde og Solskin, Regn og Blæst, medens de lo i det ene
Øjeblik336

og græd i det næste. Selv hans bitreste Fjender bleve almindeligvis
overvundne, naar han blot en Gang kom til at tale til dem. * * *

I Korthed, hos ham vare en Daniels og Cyrus's Karakter vidunderlig
sammenblandede. En Daniels Evner, Visdom og Gudhengivenhed vare
forenede med en Cyrus's Kjækhed, Mod, Maadeholdenhed og Udholdenhed.
Han var visselig begavet med saadan Villiekraft og Sjæls-evner, at han,
hvis han var bleven sparet til moden Manddom og Alder, vilde have
omvæltet Verdens Begreber i mange Henseender og efterladt sig et Navn,
knyttet til mere herlige og glimrende Bedrifter, end det nogensinde før
var falden i nogen Dødeligs Lod. Som det er, vil hans Værk leve til
endeløse Tidsaldre, og utallige endnu ufødte Millioner ville med Hæder
omtale hans Navn som et ædelt Redskab i Guds Haand, der i Løbet af sin
korte, ungdommelige Løbebane lagde Grundvolden til det Rige, der
omtaltes af Profeten Daniel, hvilket skulde sønderknuse alle andre
Riger, men selv bestaa evindelig.«

Og i Forbindelse hermed ville vi som en passende Slutning anføre
Følgende fra Lærdommens og Pagtens Bog, 135te Kapitel:

»Joseph Smith, den Herrens Profet og Seer, har gjort mere (med
Undtagelse af Jesus) for Menneskenes Frelse i denne Verden end nogen
Anden, der nogensinde har levet i den. I det korte Tidsrum af 20 Aar
har han frembragt Mormons Bog, hvilken han oversatte ved Guds Gave og
Kraft, og har været et Redskab til at udgive den paa to Fastlande, har
sendt det evige Evangeliums Fylde, som den indeholder, til Verdens fire
Hjørner, har frembragt de Aabenbaringer og Befalinger, hvoraf denne
Lærdommens og Pagtens Bog bestaar, og mange andre vise Dokumenter og
nyttige Undervisninger for Menneskenes Børn; han har samlet mange
Tusinde af de Sidste-Dages Hellige, grundet en stor Stad og efterladt
en Berømmelse og et Navn, som ikke kan udslettes. I sit Levnet var han
stor, og han døde stor i Guds og hans Folks Øjne, og har, ligesom de
fleste af Herrens Salvede fordum, beseglet sin Sendelse og sine
Gjerninger med sit eget Blod, og ligesaa har hans Broder Hyrum. I Livet
vare de eet, og Døden adskilte dem ikke!***

Hyrum Smith var 44 Aar gammel i Februar 1844, og Joseph Smith var 38 i
December 1843; og fra nu af ville deres Navne blive talte iblandt
Martyrerne for Religionens Skyld, og Læserne i alle Nationer ville
paamindes om, at Frembringelsen af Mormons Bog og denne Lærdommens og
Pagtens Bog til den fordærvede Verdens Frelse har kostet det bedste
Blod i det nittende Aarhundrede, og at om Ilden kan antænde et grønt
Træ til Guds Ære, hvor let vil den da ikke opbrænde de »tørre Træer«
for at rense Vingaarden fra Fordærvelse. De levede i Ære, de døde med
Hæder, og Herlighed er deres evige Løn. Fra Slægt til Slægt skulle
deres Navne nævnes for Efterkommerne som Klenodier for de Helliggjorte.

De vare ikke skyldige i nogen Forbrydelse, hvilket ofte før var bleven
bevist, og bleve alene arresterede ved ugudelige Menneskers og
Forræderes Sammensværgelse; og deres uskyldige Blod paa Gulvet i
Carthages Arreststue er et stort Segl, trykt paa »Mormonismen«, som
ikke kan forkastes af nogen Ret paa Jorden; og deres uskyldige

paa Illinois's Vaaben, tilligemed Statens brudte Løfte om Sikkerhed,
givet af Guvernøren, er et Vidnesbyrd om det evige Evangeliums Sandhed,
som hele Verden ikke kan modbevise, og deres uskyldige Blod paa
Frihedens Banner og paa de Forenede Staters Grundlov er en Talsmand for
Jesu Kristi Religion, der vil røre retskafne Menneskers Hjerter i alle
Nationer; og deres uskyldige Blod, med alle Martyrers uskyldige Blod
under det Alter, som Johannes saa', vil raabe til Hærskarernes Herre,
indtil han hævner det Blod paa Jorden, Amen.«

CARTHAGE FÆNGSEL.

Kan synges til Melodien: »Joseph og hans Brødre« (Opera).

Blandt Guds Folks mange sorgfulde Minder Carthage Fængsel staar
fremmest som et; Der en Blodplet paa Gulvet man finder — Martyrblod af
en Herrens Profet. Der tre ædle Guds Mænd maatte bløde Som et Offer for
Niddingers Nag; Uden Dom, uden Skyld eller Brøde, Men som Kæmper for
Sandhedens Sag.

Som et Vidne om grufulde Dage Denne Bygning fremdeles vil staa; Men som
Ståt Illinois maa beklage, At hin Skamplet vil aldrig forgaa. Thi naar
kommende Slægter skal høre Om Profetens Mission og hans Død. Vil til
Carthage det Pilgrimme føre, Hvor Martyrernes Blod man udgød.

Da med Ærefrygt vil man betræde Dette Sted med hin blodige Plet, Som
var Joseph og Hyrum tilstede — Disse Talsmænd for Sandhed og Eet. Nu i
Paradis Hvile de nyde, Men vi en Gang skal se dem igjen Med John
Taylor, hvis Blod maatte flyde Som Martyrernes trofaste Ven.

Ja, naar Jesus antager sit Rige, Som paa Jorden for ham er beredt. Da
vil Josephs Navnkundighed stige Som den sidste Tids store Profet. Man
som saadan ham Hyldest vil yde; Man vil mindes hin grufulde Dag, Da i
Carthage hans Blod maatte flyde Som et Offer for Sandhedens Sag.

C. C. A. Christensen.

TILLÆG.

SEX OG TREDIVTE KAPITEL.

Oliver Cowdery. — Hans Ungdomsdage. — Første Bekjendtskab med Profeten
Joseph. — Han nedskriver Oversættelsen af Mormons Bog. — Indtager
fremragende Stillinger i Samfundet. — Ser Frelseren og samtaler med
Engle. — Udelukkes af Kirken, men forbliver tro og urokkelig i sit
Vidnesbyrd angaaende Mormons Bogs Sandhed. — Forener sig atter med de
Hellige og dør standhaftig i Troen. — Andres Vidnesbyrd om Oliver
Cowdery.

Oliver Cowdery, et af de tre Vidner til Mormons Bog, blev fød1' den
Sdie Okt. 1806 i Byen Wells, Rut!and County, Vermont, men blev
hovedsagelig opdraget i Poultney i samme County, hvor hen hans Fader
flyttede, da Oliver var omtrent tre Aar gammel. Omtrent i Aaret 1825
flyttede Oliver til Staten New York, hvor hans ældre Brødre, der vare
gifte, allerede havde opslaaet deres Bopæl, og omtrent to Aar senere
flyttede hans Fader ogsaa til nævnte Ståt.

Oliver var beskjæftiget som Handelsbetjent i en Butik indtil Vinteren
1828—29, da han flk Ansættelse som Skolelærer i Byen Manchester,
Ontario County, New York, ni Mil fra hans Faders Hus. Der stiftede han
først Bekjendstkab med Joseph Smith sen. (Profeten Josephs Fader), hvis
Børn gik i Skole i Manchester, og Oliver var Kostgænger i Familien
Smiths Hus en kort Tid; her kom han til Kundskab om, hvorledes den unge
Joseph var kommen i Besiddelse af de Plader, hvorfra Mormons Bog senere
oversattes. Oliver blev strax meget interesseret i Sagen og besluttede
at gjøre sig nærmere bekjendt med de dermed forbundne Omstændigheder.
Han bad ligeledes til Herren om at oplyse hans Sind desangaaende, og en
Aften, efter at han havde begivet sig til Hvile, blev det i en Drøm
tilkjende-givet ham, at det, der var bleven ham fortalt med Hensyn til
Pladerne, var sandt. Han besluttede derpaa at aflægge den unge Joseph
et Besøg i Harmony, Pennsylvanien, hvor hen denne var flyttet paa Grund
af de Forfølgelser, han havde været underkastet i Staten New York.
Oliver begav sig strax paa Rejsen og traf for første Gang i sit Liv
sammen med Joseph i Harmony den 5te April 1829. Dette Møde blev under
et kjærligt Forsyns Styrelse senere af stor Betydning. Joseph havde
allerede været i Besiddelse af Pladerne i nogen Tid, men kunde ikke
fortsætte Oversættelsesarbejdet, fordi han manglede en Skriver. I
Oliver Cowdery fandt Joseph den rette Mand til at hjælpe sig med
Oversættelsen, og to Dage efter hans Ankomst begyndte den unge Profet
at oversætte Mormons Bog ved Hjælp af Oliver Cowdery som Skriver. Nogle
Dage senere modtog Joseph en Aabenbaring, hvori Oliver blev nærmere
gjort bekjendt med sine Pligter. (Pagtens Bog, 6te Kap.)£ JOSEPH SMITHS

Medens Joseph og Oliver vare beskjæftigede med Oversættelsen, blev
Oliver besjælet af et inderligt Ønske om at erholde den samme Gave til
at oversætte, som Joseph besad, men ved Aabenbaring (se Pagtens Bog,
9de Kap.) blev det ham betydet, at han skulde fortsætte sit Arbejde som
Josephs Skriver. Ved forskjellige andre Lejligheder nød Oliver Herrens
særlige Gunst, idet Guds Ord bleve ham meddelte direkte ved Profeten
Joseph, med hvem Oliver i flere Aar derefter var meget nær forbunden i
Bestyrelsen af Kirkens almindelige Anliggender. (Se Pagtens Bog, 7de,
13de, 17de, 18de, 23de og 110de Kap. osv.)

Den lode Maj 1829 blev Oliver Cowdery, tilligemed Joseph Smith,
ordineret til det Aaronske Præstedømme af Johannes den Dober. Oliver
blev ligeledes døbt af Joseph. (Se dette Værk, Side 16.)

I Juni Maaned 1829 flyttede Joseph og Hustru samt Oliver Cowdery til
Fayette, Seneca County, New York, hvor Oversættelsen af Mormons Bog
fortsattes og fuldendtes. John Whitmer, en af Peter Whitmer sen.'s
Sønner, ydede betydelig Hjælp ved Oversættelsen som Skriver. I Løbet af
Sommeren — sandsynligvis i Juni Maaned — bleve Pladerne viste de tre
Vidner, og ikke længe derefter bleve Joseph Smith og Oliver Cowdery
ordinerede til det Melkisedekske Præstedømme af Peter, Jakob og
Johannes. En Aabenbaring, der særlig vedgik Oliver Cowdery, blev ogsaa
given, i hvilken Herren for første Gang omtaler de sidste Dages tolv
Apostle. (Se Pagtens Bog, 18de Kap.)

Ved Kirkens Organisation i Fayette den 6te April 1830 var Oliver
Cowdery et af dens 6 første Medlemmer, og ved samme Lejlighed blev han
af Joseph Smith ordineret til at være den anden Ældste i Kirken. Den
lite April holdt Oliver Cowdery den første Prædiken, som er bleven
holdt af nogen Ældste i denne Uddeling. I Juni Maaned 1830 ledsagede
han Profeten Joseph til Colesville, Broom County, hvor en stor Gren af
Kirken senere oprettedes midt under stor Forfølgelse.

Om Efteraaret 1830 bleve Oliver Cowdery, Parley P. Pratt, Peter Whitmer
jun. og Ziba Peterson kaldede til at gaa paa Mission til Lamaniterne i
det fjerne Vesten. Disse Missionærer tiltraadte strax eieres lange
Rejse og ankom efter en meget haard og besværlig Rejse midt om Vinteren
til Independence, Jackson County, Missouri, i Begyndelsen af 1831.
Oliver Cowdery og Parley P. Pratt begyndte strax en lovende
Missionsvirksomhed iblandt Deleware-Indianerne udenfor de Forenede
Staters vestlige Grænse, men da de bleve uddrevne af
Indianer-Agenterne, begyndte Missionærerne at prædike for de Hvide i
Jackson County med betydelig Held. (Se dette Værk, Side 35—42.)

I Februar 1831 begav Parley P. Pratt sig paa Tilbagerejsen mod Østen,
medens Ældste Cowdery med de andre Missionærer forbleve i Missouri,
indtil Joseph Smith tilligemed flere andre Missionærer ankom til
Independence i Juli 1831. Da Tempelgrunden blev indviet den 3die August
1831, var Oliver Cowdery en af de otte Mænd, som vare nærværende. I
Profetens Selskab vendte han tilbage til Kirtland, Ohio, hvor de
indtraf den 27de August. Den følgende Dag340

(28de August) blev Oliver ordineret til Høj præst af Sidney Rigdon. I
næstfølgende November Maaned blev han tilligemed John Whitmer sendt
tilbage til Missouri med de af Herren til Joseph Smith givne
Aabenbaringer, som senere bleve trykte af William W. Phelps i
Independence.

Den 22de Januar 1832 indgik Oliver Cowdery Ægteskab med Elisabeth Ann
Whitmer, en Datter af Peter Whitmer sen. Da Profeten Joseph anden Gang
besøgte Missouri i 1832, blev Oliver Cowdery beskikket til Medlem af en
Komite, bestaaende af tre Mænd, til at berede saadanne Aabenbaringer
for Trykning, som kunde anses nødvendige til Offentliggjørelse. Han var
ogsaa en af de Højpræster, som bleve beskikkede til at forestaa Kirkens
Anliggender i Missouri. Efter Bogtrykkeriets Ødelæggelse i Juli 1833
blev han sendt til Kirtland, Ohio, som et specielt Sendebud fra de
Hellige i Missouri, for paa deres Vegne at søge Raad og Vejledning hos
Kirkens Første Præsidentskab. Han ankom til Kirtland i Slutningen af
August.

I en Raadsforsamling, som afholdtes i Kirtland den Ilte September 1833,
blev han beskikket til at bestyre Kirkens Bogtrykkeri, som blev
oprettet dersteds, og her begyndte han paany Udgivelsen af »The Evening
and Morning Star«. Da Pressen den paafølgende 18de December blev
indviet, nedskreves det Følgende angaaende Oliver Cowdery: »Velsignet
af Herren er Oliver Cowdery; desuagtet er der to Onder, som han
nødvendigvis maa forsage, ellers kan han ikke fuldstændigt undgaa
Modstanderens Tugtelser. Dersom han forsager disse Onder, skal han
erholde Tilgivelse, og blive lig Buen, som Herren har sat paa Himlen;
han skal vorde et Tegn og et Banner til Nationerne. Se, han er
velsignet af Herren paa Grund af hans Standhaftighed og Udholdenhed i
Herrens Sag; derfor skal han blive velsignet i hans Slægt, og de skulle
aldrig blive afhugne, og han skal blive udfriet af mange Trængsler, og
dersom han holder Befalingerne og giver Agt paa Herrens Raad, skal hans
Hvile blive herlig.«

Da Kirkens første Højraad blev organiseret i Kirtland den 17de Feb.
1834, blev Oliver Cowdery valgt til et af dettes tolv Medlemmer. I
flere Aar gjorde han Tjeneste som Raadets Skriver og senere som dets
Præsident.

Da Profeten forlod Kirtland i Maj Maaned 1834 med Zions Lejr for at
drage til Missouri, efterlodes Oliver Cowdery tilligemed Sidney Rigdon
i Kirtland for at skøtte Kirkens Anliggender dersteds.

I Februar 1835 bleve Mormons Bogs tre Vidner, Oliver Cowdery, David
Whitmer og Martin Harris, beskikkede til at vælge tolv Mænd iblandt
Kirkens Ældster til at indtage den høje og hellige Kaldelse som Lammets
tolv Apostle, og Oliver Cowdery tog Ledelsen i at velsigne og undervise
disse Tolv. Han fungerede ogsaa som Skoleforstander i Kirtland og
studerede Hebraisk og andre Sprog sammen med Joseph Smith og andre
Ældster. Den 14de Sept. 1834 blev han beskikket til Protokolfører for
Kirken i Kirtland. Han havde tidligere indtaget samme Stilling fra
April 1830 til Juni 1831 i New York Ståt.

Ældste Cowdery var nærværende ved Kirtlands Tempels Indvielse og tog en
fremragende Del i at tvætte og salve de forsamlede Ældster.£ JOSEPH

Den 3die April 1836 blev det ham og Profeten Joseph forundt at se og
høre Frelseren i Kirtlands Tempel og ligeledes Moses og Profeten Elias,
som overantvordede dem Nøglerne til Udførelsen af visse Handlinger, som
staa i Forbindelse med Tidernes Fyldes Husholdning.

Den 3die Sept. 1837 blev Oliver Cowdery i en Konference, som afholdtes
i Kirtland, beskikket til assisterende Raadgiver i Kirkens Første
Præsidentskab. I Aarets Løb flyttede han imidlertid til Far West i
Caldwell County, Missouri, hvor han virkede som Skriver for Højraadet
og Protokolfører for Kirken. Han var ligeledes Medlem af en Komite, som
blev beskikket til at vælge Nedsættelsessteder for de indvandrende
Hellige.

Den lite April 1838 fremførte Ældste Seymour Brunson en Klage imod
Oliver Cowdery for Højraadet i Far West. Nogle af Klagepunkterne
bevistes, medens andre forkastedes, men adskillige Punkter, der
stadfæstedes ved Vidner, vare Aarsag til Oliver Cowderys Udelukkelse af
Kirken den 12te April 1838. (Se dette Værk, Side 115).

Efter hans Udelukkelse af Kirken hengav Oliver Cowdery sig til Studiet
af Lovkyndighed og praktiserede i flere Aar som Sagfører i Staten
Michigan, men han fornægtede aldrig Sandheden af Mormons Bog. Ved
enhver Lejlighed bar han derimod Vidnesbyrd om deris guddommelige
Oprindelse. Der siges, at en Mand i Michigan ved et vist Tilfælde,
efter at have læst de tre Vidners Vidnesbyrd i Mormons Bog, tiltalte
Oliver Cowdery paa en bebrejdende Maade som følger: »Hr. Cowdery, jeg
ser Deres Navn knyttet til denne Bog som Vidne. Tror De virkelig paa
dens Sandfærdighed? Hvis De gjør, hvorfor er De saa her i Michigan?«
»Jeg tror den ikke,« svarede Oliver Cowdery. »Meget godt,« bemærkede
Manden videre, »men den er jo underskreven med Deres Navn, og De siger
her, at De saa' en Engel og Pladerne, hvorfra denne Bog siges at være
oversat, og nu siger De, at De ikke tror den. Hvilken Gang havde De
Ret?« Cowdery svarede: »Mit Navn er knyttet til denne Bog, og hvad jeg
der siger, at jeg saa', det saa' jeg; jeg veed, at jeg saa' det, og Tro
har Intet at gjøre dermed, thi Kundskab har opslugt Troen, som jeg
havde paa Værket, eftersom jeg veed, at det er sandt.«

I en speciel Konference, afholdt i Council Bluffs, Iowa, den 21de
Oktober 1848, ved hvilken Ældste Orson Hvde præsiderede, var ogsaa
Oliver Cowdery tilstede og holdt følgende Tale:

»Venner og Brødre! Mit Navn er Cowdery — Oliver Cowdery. I denne Kirkes
første Dage var jeg eet med den og Medlem af dens Raad. Det er sandt,
at Guds Gaver og Kald tildeles Menneskene uden deres egen Fortjeneste.
Jeg blev ej kaldet, fordi jeg var bedre end den øvrige Del af
Menneskeslægten; men for at udføre Guds Hensigter tildelte han mig et
højt og helligt Kald. Jeg nedskrev med min egen Haand Oversættelsen af
hele Mormons Bog med Undtagelse af nogle faa Sider, eftersom Ordene
flod fra Profeten Joseph Smiths Læber, og eftersom han oversatte den
formedelst Guds Gave og Kraft ved Urim og Thummim, eller som de kaldes
i nævnte Bog: »de hellige Ud-tydere«. Jeg saa' med mine egne Øjne og
berørte med mine egne Hænder de Guldplader, fra hvilke den oversattes.
Jeg saa' tillige med mine egne Øjne og berørte med mine egne Hænder »de
hellige Udtydere«. Nævnte Bog er sand. Sidney Rigdon har ikke skrevet
den. Hr. Spaulding har ikke skrevet den. Jeg selv skrev den, eftersom
den kom fra Profetens Læber. Den inde-342

holder det evige Evangelium, og kom frem for Menneskenes Børn som
Opfyldelse af Johannes Aabenbaring, hvor han siger, at han saa' en
Engel komme med det evige Evangelium, der skulde forkyndes for alle
Slægter, Stammer, Tungemaal og Folk. (Aab. 14:6.) Den indeholder
Saliggjørelsens Grundsætninger, og dersom I, mine Tilhørere, ville
vandre ved dens Lys og adlyde dens Forskrifter, ville I vorde frelste
med en evig Frelse i Guds Rige. Broder Hyde sagde for lidt siden, at
det var højst nødvendigt for os at styre den rette Kurs, for at kunne
undgaa Skjærene. Dette er sandt; den rette Vej er her; det hellige
Præstedømme er her. Jeg var sammen med Joseph, da en hellig Engel fra
Gud kom ned fra Himmelen og meddelte os eller gjengav det mindre eller
Aaronske Præstedømme, og sagde til os, at det skulde forblive paa
Jorden, saa længe Jorden staar. Jeg var ogsaa sammen med Joseph, da det
højere eller Melkisedekske Præstedømme blev gjengivet ved hellige
Sendebud. Dette Præstedømme bekræftede vi derefter gjensidig paa
hinanden ifølge Guds Villie og Befaling. Dette Præstedømme skal ogsaa,
efter hvad der den Gang blev os sagt, forblive paa Jorden indtil Tidens
Ende. Dette hellige Præstedømme eller denne hellige Myndighed overdroge
vi derefter paa mange Andre; den er ligesaa god og gyldig, som om Gud
selv havde givet dem samme. Jeg lagde mine Hænder paa denne Mand
(pegende paa Broder Hyde), ja jeg lagde min højre Haand paa hans Hoved,
og jeg bekræftede dette Præstedømme paa ham, og han har det den Dag i
Dag. Han blev tillige kaldet ved mig formedelst Troens Bøn til at være
en Jesu Kristi Apostel.«

I Begyndelsen af paafølgende November Maaned sammenkaldte Broder Hyde
et Højraad i Tabernaklet for at tage Broder Cowderys Sag under
Overvejelse; thi da han var bleven udelukket af Kirken ved et Højraads
Votum, ansaa man det for ret, hvis han atter blev optagen, at han
skulde optages ved et lignende Raads Votum. I dette Raad fremstod
Broder Cowdery og sagde:

»Brødre! I flere Aar har jeg været skilt fra eder; nu ønsker jeg at
komme tilbage. Jeg ønsker at komme ydmygt frem og blive eet med eder.
Jeg tragter ikke efter nogen Rang; jeg ønsker kun at blive talt iblandt
eder. Jeg staar udenfor Kirken; jeg er ikke noget. Medlem af den, men
jeg ønsker at blive Medlem af den. Jeg ønsker at komme ind af Døren.
Jeg kjender Døren. Jeg er ikke kommen her for at søge nogen fremragende
Stilling. Jeg kommer i Ydmyghed og underkaster mig dette Højraads
Kjendelse; thi jeg veed forvist, at dets Kjendelse er ret og bør
adlydes.«

Broder Geo. W. Harris, Raadets Præsident, foreslog, at Broder Cowdery
blev optaget i Kirken. Betydelig Diskussion fandt Sted med Hensyn til
et vist Brev, som man paastod, Cowdery havde skrevet til David Whitmer.
Broder Cowdery stod atter frem og sagde: »Om der er Nogen, som har det
Mindste imod mig, lad ham sige det. Min Tilbagevenden og ydmyge Bøn om
at blive et Medlem skjuler' alt det Forbigangne. Jeg anerkjender dette
Raads Myndighed.«

Broder Hyde foreslog, at Oliver Cowdery blev optaget i Kirken ved Daab,
og at alle gamle Sager glemtes og forbleve urørte, hvilket enstemmig
vedtoges. Strax derefter blev han ved Daab indlemmet i Kirken.

Patriark Samuel W. Richards, som endnu er ilive og bor i Salt Lake
City, Utah, beretter Følgende: »Oliver Cowderys Ankomst til Council
Bluffs om Vinteren 1848—49 var en vigtig Begivenhed i Kirkens Historie.
Tilligemed sin Familie var han den Gang paa Rejse til de Helliges nye
Nedsættelsessted i Klippebjergene, men da en kort Tid nødvendigvis
maatte hengaa, førend noget Emigrantselskab£ JOSEPH SMITHS LEVNETSLØB

kunde tiltræde Rejsen over Sletterne, besluttede han at besøge sin
Hustrus Slægtninge — Familien Whitmer — i Missouri. Undervejs blev han
udsat for et frygteligt Snevejr, under hvilket han fandt Ly hos Ældste
Samuel W. Richards og Familie, som havde bosat sig midlertidigt i
Øvre-Missouri og ventede paa Foraarets Frembrud for at kunne begive sig
paa Rejsen over Sletterne. Under dette Besøg drøftedes grundigt alle
vigtige Emner og Tildragelser vedrørende Kirkens tidligere Dage,
eftersom Oliver Cowdery var personlig bekjendt med alt dette; Ældste
Richards derimod ikke. Oliver Cowderys Beretning og Forklaringer vare
af usædvanlig Interesse, idet han paa det Bestemteste stadfæstede
Sandheden af de skrevne Vidnesbyrd, som han havde givet til Kirken og
Verden i sine yngre Dage. Paa en særdeles interessant og højtidelig
Maade talede han om Mo-roni, Johannes den Døber, Peter, Jakob og
Johannes samt andre hellige Sendebud, der havde betjent ham og Profeten
Joseph. Han dvælede ved disse Tildragelser med forbausende Nøjagtighed
og Fortrolighed, og det Hele syntes at staa ham saa klart i
Hukommelsen, som om det havde fundet Sted Dagen i Forvejen. Hans
Talemaade var alvorsfuld, bestemt og kraftig, og hans hele Adfærd var
netop en saadan, som man kunde vente af en Mand, der havde samtalet med
Engle og var belært af Profeter. Hele hans Samtale var i Sandhed mere
himmelsk end jordisk i sin Beskaffenhed. Han syntes kun at være
besjælet af et eneste Ønske, og det var at hellige hele sit øvrige Liv
til Kristi Sag; og han erklærede, at han var villig og rede til at gaa
ud blandt Jordens Nationer for at bære Vidnesbyrd om det, som Gud og
Engle havde aabenbaret ham — et Vidnesbyrd grundet paa personlig
Erfaring, som ingen anden Dødelig kunde bære. Hans Haab om saaledes at
kunne anvende sin Fremtid til Kirkens Bedste laa ham nær paa Hjertet,
»thi,« sagde han, »Præstedømmet og dets Myndighed er og vil stedse
vedblive i Kirken.«

Men det alvise Forsyn styrede det anderledes, thi ikke længe efter
Oliver Cowderys Ankomst blandt sine Slægtninge i Missouri blev han
angreben af en ondartet Sygdom, som endte hans jordiske Løbebane. Han
døde saaledes i Richmond, Ray County, Missouri, den 3die Marts 1850,
som et trofast Medlem af Kirken og med en urokkelig Tro paa Sandheden
af det store Sidste Dages Værk samt med det særlige Ønske, at Verden
skulde komme til Kundskab om hans Vidnesbyrd.

Ældste Phineas H. Young, som var nærværende ved Oliver Cowderys
Bortgang, beretter: »Han anvendte sine sidste Øjeblikke til at bære
Vidnesbyrd om Sandheden af Evangeliet, saaledes som det er blevet
gjengivet ved Joseph Smith.«

Oliver Cowderys Halvsøster, Lucy P. Young, Enke efter afdøde Phineas H.
Young, bevidnede, at da Oliver Cowdery laa paa sit Dødsleje, bad han
sine Venner, som plejede ham, om at løfte sig op i Sengen, saa at han
kunde tale til Familien og sine Venner, der vare nærværende, førend han
døde. Han formanede dem derpaa til at leve i Overensstemmelse med de
Lærdomme, som findes i Mormons Bog, og lovede dem, at dersom de vilde
gjøre dette, skulde de møde ham344

hisset. Derpaa sagde han: »Læg mig nu ned og lad mig sove.« Nogle
Øjeblikke senere hensov han stille og rolig.

David Whitmer afgav følgende Forklaring til Orson Pratt og Joseph F.
Smith i 1878: »Oliver døde som den lykkeligste Mand, jeg nogensinde har
set. Efter at have givet Haanden til de forskjellge Medlemmer af
Familien og kysset sin Hustru og Datter, sagde han: »Nu lægger jeg mig
ned for sidste Gang; jeg gaar til min Frelser.« Strax derpaa døde han
med et Smil paa Kinden.«

I en Afhandling, som blev trykt i »Millennial Stara (48de Aarg., Side
420), giver Ældste Edward Stevenson følgende Erklæring: »Jeg har ofte
hørt Oliver Cowdery bære et trofast Vidnesbyrd om Evangeliets
Gjengivelse ved Engles Betjening, og hvorledes han ved en vis Lejlighed
i Nærværelse af Joseph Smith og David Whitmer saa' en Engel og hørte
hans Røst. Han bevidnede, at han saa' Pladerne, hvorfra Mormons Bog
oversattes, at Englen vendte Bladene i Metalbogen Blad for Blad, at de
hørte Englens Røst, at det blev dem befalet, at de skulde bære
Vidnesbyrd for Verden om, hvad de havde set og hørt, at Oversættelsen
fra Pladerne var antagelig for Herren, og at den skulde udgaa til
Verden, samt at ingen Magt paa Jorden skulde formaa at standse Værkets
Fremgang. Uagtet Oliver Cowdery for en Tid holdt sig fjernet fra
Kirken, vides det bestemt, at han aldrig vaklede i sin Tro eller
svigtede det Vidnesbyrd, som han var bleven befalet at bære.«

SYV OG TEEDIYTE KAPITEL.

David Whitmer. — Hans første Bekjendtskab med Oliver Cowdery og Joseph
Smith. — Et overjordisk Væsen. — Whitmers høje Stillinger i Kirken. —
Hans Udelukkelse. — Hans Standhaftighed i sit Vidnesbyrd om Mormons
Bogs Ægthed. — Besøges af Orson Pratt og Joseph F. Smith. — Et kraftigt
Vidnesbyrd til Offentligheden. — Edward Stevensons Vidnesbyrd. —
Whitmers Død og Begravelse.

David Whitmer, et af de tre Vidner til Mormons Bog, blev født den 7de
Januar 1805 i en lille Landsby beliggende i Nærheden af Harrisburg,
Pennsylvanien. Medens han endnu var et Barn, flyttede hans Fader (som
havde deltaget i Revolutionskrigen) tilligemed sin Familie til den
vestlige Del af Staten New York og bosatte sig paa en Landejendom i
Nærheden af Watkins Glen, Ontario County, omtrent halvvejs mellem den
nordre Ende af de to Indsøer Cayuga og Seneca. Dette Sted var ogsaa syv
Mile fra Geneva, to Mile fra Waterloo og 25 Mile fra Palmyra. Her boede
David Whitmer indtil Aaret 1831. Faderen, en gudfrygtig Arbejdsmand,
var en oprigtig Presby-terianer og opdrog sine Børn under streng
sekterisk Disciplin. Foruden to Døtre, hvoraf een blev gift med Oliver
Cowdery, var der fem Sønner, nemlig Peter, Jakob, John, David og
Christian, som alle hjalp deres Fader med Gaardbruget, indtil de bleve
voxne. Det Føl-£ JOSEPH SMITHS LEVNETSLØB

gende er David Whitmers egen Beretning, skreven af en Bladreferent og
trykt i »Kansas City Journal« for 5te Jan. 1881:

»Jeg hørte først Tale om det, som nu er kjendt under Navn af
»Mormonismen«, i Aaret 1828. Jeg rejste nemlig ved en vis Lejlighed
nævnte Aar til Palmyra i Forretningsanliggender, og under mit Ophold
der overnattede jeg hos en ung Mand ved Navn Oliver Cowdery. Mange af
Folket der i Nabolaget fortalte paa den Tid en hel Del angaaende nogle
Guldplader, som en ung Mand, en vis Joseph Smith, som boede i Nærheden
af Palmyra, havde fundet, og jeg tilligemed mange Andre havde flere
Samtaler desangaaende; men jeg skjænkede ellers ikke Sagen nogen videre
Opmærksomhed den Gang, da jeg var tilbøjelig til at betragte det Hele
som en af Nabolagets Sladderhistorier.

Hr. Cowdery sagde imidlertid, at han var bekjendt med Familien Smith,
og da han følte sig forvisset om, at Historien om Pladernes Opdagelse
ikke var Opspind, havde han besluttet nærmere at undersøge Sagen. Jeg
samtalede med flere andre unge Mænd, som paastod, at Joseph ganske
rigtig var i Besiddelse af Guldplader, og at han, forinden han flk dem,
havde lovet at dele Udbyttet med dem; eftersom han ikke havde gjort
dette, vare de nu blevne meget fornærmede paa ham. Som Svar paa mit
Spørgsmaal om, hvorledes de vidste, at Joseph Smith havde Pladerne,
svarede de: »Vi saa' Pladerne bestemt saaledes, som han forklarede det
til os paa Forhaand.« Disse Mænd syntes at være saa sikre i deres Sag,
at jeg tilsidst begyndte at tro, at der laa noget Sandt til Grundlag
for de Fortællinger, som den Gang gik rundt i den Del af Landet. Indtil
den Tid havde jeg imidlertid aldrig truffet sammen med nogen af
Familien Smith, men nu begyndte jeg at gjøre Forespørgsler iblandt
Folket angaaende dem og kom derved til Kundskab om, at Joseph Smith
jun. en vis Nat i Aaret 1823 var bleven besøgt af en Guds Engel, som
underrettede ham om, hvor visse Plader kunde findes, og viste ham endog
den bestemte Plads, hvor de laa forvarede. Der fortaltes endvidere, at
Joseph Smith strax derpaa gik hen til Stedet og fandt Pladerne, som han
endnu havde i sin Besiddelse.

Efter at have overvejet Sagen i længere Tid, og efter at have samtalet
med Oliver Cowdery, som ligeledes gjorde mig bekjendt med de nærmere
Omstændigheder ved Pladernes Opdagelse, rejste jeg hjem.

Efter nogle Maaneders Forløb fortalte Oliver Cowdery mig, at han agtede
at rejse til Harmony i Pennsylvanien, hvor hen Joseph Smith var rejst
paa Grund af Naboernes Forfølgelser; og der vilde Hr. Cowdery nu tale
Ansigt til Ansigt med Joseph Smith om Sagen. Hr. Cowdery iværksatte sin
Beslutning; paa sin Rejse overnattede han i min Faders Hus i Fayette,
ved hvilken Lejlighed han lovede mig, at saa snart han blev bekjendt
med Sandheden eller Usandheden af, hvad vi havde hørt med Hensyn til
Pladerne, vilde han underrette mig derom. Efter sin Ankomst til Harmony
stiftede han intimt Bekjendtskab med Joseph Smith, og i et Brev, som
han strax derpaa skrev, fortalte han mig, at han var bleven ganske
overbevist om, at346

Hr. Smith havde Pladerne i sin Besiddelse, samt at denne havde anmodet
ham (Cowdery) om at gjøre Tjeneste som hans (Josephs) Skriver og
saaledes hjælpe med Oversættelsen af Skrifttegnene, som fandtes paa
Pladerne, thi dette var Guds Villie.

Oliver Cowdery begyndte strax det ham betroede Arbejde og nedskrev
Oversættelsen efter Josephs Diktat.

Ikke længe derefter tilskrev Hr. Cowdery mig et andet Brev, i hvilket
han gav mig en Afskrift af nogle faa Linier af det, som de havde
oversat, og erklærede tillige, at han var fuldstændig overbevist om, at
de havde i deres Besiddelse en Optegnelse over et Folk, som engang
beboede det amerikanske Fastland, og at Pladerne, som de oversatte fra,
gave en fuldstændig Beretning om dette Folk. Hr. Cowdery fortalte mig
ligeledes i sit Brev, at Gud ved Aabenbaring havde givet ham personlig
Kundskab angaaende Sagen. Jeg viste disse Breve til mine Forældre,
Brødre og Søstre.

Strax derefter modtog jeg endnu et Brev fra Hr. Cowdery, som denne Gang
anmodede mig om at komme til Pennsylvanien for at besøge ham og Joseph
og derpaa bringe dem til min Faders Hus. Som Grund til dette
Forlangende angav han, at de havde modtaget en Befaling af Gud
desangaaende. Jeg rejste strax til Harmony og fandt, at Alting der
stemmede ganske overens med, hvad Hr. Cowdery havde tilskrevet mig.

Dagen efter min Ankomst pakkede Hr. Smith og Hr. Cowdery deres
Rejsegods sammen tilligemed Pladerne, og vi begave os paa Vejen til min
Faders Hus, hvor vi ankom i rette Tid; den følgende Dag paabegyndtes
Oversættelsen af det øvrige af Pladernes Indhold. Jeg tilligemed hele
min Faders Familie samt Joseph Smiths Hustru, Oliver Cowdery og Martin
Harris vare nærværende, medens Oversættelsesarbejdet udførtes.
Oversættelsen foretoges af Hr. Smith paa følgende Maade: Han havde to
smaa Stene af samme Farve som Chokolade; i Form lignede de et Æg, og de
vare fuldstændig glatte, men ikke gjennemsigtige; disse Stene kaldtes
Udtydere og bleve overleverede Joseph Smith tilligemed Pladerne. * * *
Oversættelsesarbejdet i min Faders Hus optog omtrent en Maaned, nemlig
fra den 1ste Juni til den 1ste Juli 1829.«

I Juni 1829 blev David Whitmer døbt af Joseph Smith i Seneca Sø, og
omtrent paa samme Tid nød han det Privilegium at se Pladerne, hvorfra
Mormons Bog oversattes, og blev saaledes et af nævnte Bogs tre
fornemste Vidner. Efter at Kirken var bleven organiseret med sex
Medlemmer, af hvilke David Whitmer var det ene, begyndte han at prædike
Evangeliet og ledsagede Profeten Joseph paa flere af hans Missionsture
til Colesville og andre Steder. Han døbte ligeledes et betydeligt Antal
af dem, som forenede sig med Kirken i dens tidligere Dage.

I Begyndelsen af 1831 flyttede Familien Whitmer til Staten Ohio, og i
en Konference, som blev afholdt i Orange, Cuyahoga County, Ohio, den
25de Okt. 1831, blev David Whitmer ordineret til Højpræst af Oliver
Cowdery. Ikke længe derefter flyttede han til Jackson County, Missouri,
og bosatte sig ved Big Blue-Floden østen for£ JOSEPH SMITHS LEVNETSLØB

Westport, der nu er en af Kansas Citys Forstæder. Førend han rejste til
Missouri, havde han giftet sig med Julia A. Jolly i Fayette, New York.
David Whitmer og hans unge Hustru bleve underkastede de samme gruelige
Forfølgelser, som de Hellige i Jackson County maatte gjennemgaa, og om
Efteraaret 1833 blev han af en Pøbelhob uddreven af Countiet tilligemed
de øvrige af de Hellige, som havde bosat sig der. Efter Uddrivelsen fra
Jackson County nedsatte han sig i Clay County, hvor han den 3die Juli
1834 blev beskikket til Præsident over Kirken i Missouri og til
Præsident over Højraadet, som Profeten Joseph paa den Tid oprettede i
Missouri. I næsten fire Aar derefter virkede han trofast som en af de
ledende Ældster af Kirken i Missouri, og efter Anlæggelsen af Far West
i Caldwell County blev han anerkjendt og opholdt som Præsident over de
Hellige der; men da han omsider faldt i Overtrædelse, blev han
forkastet som Præsident i en Konference, der afholdtes i Far West den
5te Feb. 1838, og tilsidst blev han af Højraadet i Far West den 13de
April 1838 udelukket af Kirken. (Se dette Værk, Side 116.)

Kort Tid derefter forlod David Whitmer Far West og flyttede til Clay
County; i Slutningen af 1838 bosatte han sig i Richmond, Ray County,
hvor han boede til sin Død, men skjønt han efter sin Udelukkelse aldrig
senere forenede sig med Kirken, fornægtede han aldrig Sandheden af det
Vidnesbyrd, han oprindelig gav om Mormons Bogs Sandhed.

I 1878 blev David Whitmer besøgt af Apostlene Orson Pratt og Joseph F.
Smith, som i deres Beretning om nævnte Besøg skrev saaledes:

»Lørdag Morgen den 7de Sept. (1878) besøgte vi David Whitmer (i
Richmond, Ray County, Missouri), den eneste af Mormons Bogs tre Vidner,
som nu er ilive. Han er af Legemsbygning høj og rank, og skjønt han
fyldte sit 73de Aar sidste Januar, er han sund og kraftig; han er glat
raget; hans Haar er fuldstændig hvidt og noget tvndt; han har et stort
Hoved og et saa behageligt og mandigt Ansigtsudtryk, at Enhver strax
kan se, at han er samvittighedsfuld og godhjertet. Han blev særdeles
glad og overrasket ved at se Ældste Orson Pratt og bemærkede, at han
neppe kunde gjenkjende ham, eftersom han var bleven saa svær og stor;
han erindrede ham som en slank og undselig Dreng. Efter nogle faa
Øjeblikkes Samtale undskyldte han sig og gik, men sagde, at han vilde
komme igjen og besøge os. Dette Møde fandt Sted i Hotellets
Modtagelsesværelse. Da han besøgte os igjen, var han i Selskab med
Oberst Childs, en midaldrende Mand. som var bosat der i Byen. Efter
Indbydelse ledsagede vi dem til Hr. Whitmers Kontor, hvor vi bleve
forestillede for Hr. David J. Whitmer (Davids ældste Søn), Hr. George
Schweich (den gamle Herres Dattersøn), Hr. John C. Whitmer (Jacob
Whitmers Søn), Oberst James W. Black af Richmond og adskillige Andre.
Vi tilbragte et Par Timer i hehagelig Samtale, der især drejede sig om
Utahs Anliggender. Vi skiltes derpaa for at spise til Middag og kom
overens om atter at samles med Hr. Whitmer paa hans Kontor Kl. 4Vs om
Eftermiddagen.348

Efter Bestemmelsen samledes vi med Hr. Whitmer og hans Venner paa hans
Kontor, men da Stedet ikke egnede sig til privat Samtale, og da det
syntes umuligt at opnaa en privat personlig Sammenkomst med David
Whitmer, indbøde vi ham og de af hans Venner, som han ansaa passende at
tage med sig, til vort Værelse i Hotellet. Hr. Whitmer gjorde
Undskyldninger, fordi han ikke havde indbudt os til sit Hus, da det var
»Vaskedag«, og han og hans Kone vare trætte efter en hel Del extra
Arbejde, som de havde udført paa Grund af Bygningsarbejde efter
Orkanen. Han modtog vor Indbydelse til vort Værelse og havde med sig
James K. B. Vancleave, en smuk, kundskabsrig ung Avis-Skriver fra
Chicago, George Schweich, John C. Whitmer, W. W. Warner og endnu en
Person, hvis Navn vi ikke erfarede. I Nærværelse af disse blev følgende
Samtale ført, der er optegnet i Broder Joseph F. Smiths Dagbog:

Ældste Orson Pratt til David Whitmer: »Erindrer De, hvad Tid De saa'
Pladerne?«

D. W.: »Det var i Juni 1829 — den sidste Del af Maaneden, og de otte
Vidner, tror jeg, saa' dem den næste eller næstfølgende Dag (det er en
Dag eller to derefter). Joseph selv viste dem Pladerne, men Engelen
viste dem til os (de tre Vidner) for, som jeg antager, at opfylde
Bogens egne Ord. Martin Harris var ikke hos os ved denne Lejlighed, men
saa' dem senere (samme Dag). Joseph, Oliver og jeg vare sammen, da jeg
saa' dem. Vi saa' ikke alene Pladerne, hvorfra Mormons Bog blev
oversat, men ogsaa andre Plader. Det gik saaledes til: Da Joseph,
Oliver og jeg sade paa et Stykke Tømmer, bleve vi indhyllede i et Lys;
det var ikke lig Solens Lys, ej heller lignede det Ildens Skin, men var
mere herligt og skjønt. Det strakte sig rundt om os, jeg kan ikke sige
hvor langt, men i Midten af dette Lys, som omgav os, og omtrent saa
langt borte, som han sidder (pegende paa John C. Whitmer, der sad nogle
faa Fod fra ham), viste der sig virkelig foran os et Bord med mange
Optegnelser eller Plader paa, thi foruden de Plader, hvorfra Mormons
Bog oversattes, var der tillige Labans Sværd, Vejviseren — d. e.
Kuglen, som Lehi havde — og Udtyderne. Jeg saa' dem ligesaa tydeligt,
som jeg ser denne Seng (idet han slog Haanden paa Sengen, som stod ved
Siden af ham), og jeg hørte Herrens Stemme lige saa tydeligt, som jeg
nogensinde hørte Noget i mit Liv; den erklærede, at Optegnelserne paa
Pladerne, som indeholdt Mormons Bog, vare oversatte ved »Guds Gave og
Kraft«.

O. P.: »Saa' De Engelen ved denne Lejlighed?«

D. W.: »Ja, han stod foran os. Vort Vidnesbyrd, som findes i Mormons
Bog, er fuldstændig sandt i alle sine Enkeltheder, netop som det der er
skrevet. Førend jeg kjendte Joseph, havde jeg hørt Tale om ham og
Pladerne. Flere Personer havde nemlig erklæret, at de vidste, han havde
dem, og de svore paa, at de vilde tage dem fra ham. Da Oliver Cowdery
gik til Pennsylvanien, lovede han at skrive mig til om, hvad han kom
til Kundskab om angaaende disse Ting, hvilket han ogsaa gjorde. Han
tilskrev mig, at Joseph havde fortalt£ JOSEPH SMITHS LEVNETSLØB

ham hans (Olivers) hemmelige Tanker, og alt det, han havde tænkt paa
under sit Besøg, hvilket han antog, at intet Menneske paa Jorden, uden
han selv, vidste, og han forblev hos Joseph som hans Skriver.

Kort derefter sendte Joseph Bud efter mig om at komme til Harmony for
at bringe ham og Oliver til min Faders Hus; men jeg vidste ikke,
hvorledes jeg skulde kunne gjøre det, eftersom jeg havde travlt med mit
Arbejde, og der var omtrent 20 Åkres Land, som jeg skulde pløje. Jeg
besluttede at fuldende min Pløjning, førend jeg rejste, men da jeg stod
op om Morgenen for at gaa til mit Arbejde som sædvanlig, fandt jeg, at
mellem fem og syv Åkres af min Jord var bleven pløjet i Løbet af
Natten. Jeg vidste ikke, hvem der havde gjort det; men det var gjort
aldeles, som jeg selv vilde have gjort det, og Ploven stod i Furen.

Dette satte mig i Stand til at afrejse noget før. Da jeg ankom til
Harmony, kom Joseph og Oliver mig imøde i nogen Afstand fra Huset.
Oliver fortalte mig, at Joseph havde sagt ham, naar jeg afrejste
hjemmefra, hvor jeg havde opholdt mig den første Nat, hvorledes jeg
læste Skiltet paa Hotellet, hvor jeg opholdt mig den næste Nat osv., og
at jeg vilde komme til Harmony den Dag før Middag. Dette var Grunden,
sagde han, hvorfor de vare komne ud for at møde mig. At alt dette var
sket bestemt saaledes, som Joseph havde fortalt Oliver det, forbausede
mig storligen.

Da jeg vendte tilbage til Fayette med Joseph og Oliver, kjørte vi alle
i Vogn; Oliver og jeg sadde paa et gammelt Forsæde med Fjedre i, og
Joseph sad bagved os; medens vi saaledes kjørte hen over en skovløs,
aaben Egn, viste der sig pludselig en meget smuk Mand med et behageligt
Væsen ved Siden af Vognen, Han hilste paa os og sagde: »God Morgen, det
er meget varmt.« Paa samme Tid tørte han sit Ansigt og Pande med sin
Haand. Vi besvarede Hilsenen, og paa et Tegn fra Joseph indbød jeg ham
til at kjøre med os, hvis han skulde samme Vej; men han sagde meget
høfligt: »Nej, jeg skal gaa til Cumorah.« Dette Navn var nyt for mig,
jeg vidste ikke, hvad Cumorah betød. Vi stirrede alle paa ham og paa
hverandre, og da jeg kastede et spørgende Blik paa Joseph, forsvandt
den gamle Mand øjeblikkelig, og jeg har aldrig set ham siden.«

J. F. S.: »Lagde De Mærke til hans Udseende?«

D. W.: »Ja, det skulde jeg tro, jeg gjorde. Han var omtrent fem Fod og
otte eller ni Tommer høj og korpulent, omtrent som James Vancleave der,
men sværere; hans Ansigt var lige saa stort, og han var klædt i en
Dragt af "brunt uldent Tøj; hans Haar og Skjæg var hvidt ligesom Broder
Pratts, men hans Skjæg var ikke saa stort. Jeg erindrer ogsaa, at han
havde en Slags Ransel paa sin Ryg med Noget i, der lignede en Bog. Det
var det Sendebud, som havde Pladerne, og som havde modtaget dem af
Joseph, lidt før vi forlode Harmony.

Snart efter vor Ankomst til Hjemmet saa' jeg Noget, som ledte mig til
at tro, at Pladerne vare gjemte i min Faders Lade. Jeg spurgte Joseph
meget frit, om min Antagelse var rigtig, og han be-350

kræftede det. Nogen Tid derefter, da min Moder gik ud for at malke
Køer, mødte hun ganske tæt ved Gaarden den samme gamle Mand (at dømme
efter den Beskrivelse, hun gav om ham), som sagde til hende: »Du har
meget trofast og flittigt arbejdet, men du er træt af det forøgede
Arbejde, som er dig paalagt; det er derfor rigtigt, at du skal erholde
et Vidnesbyrd, saa at din Tro kan blive styrket, c Derpaa viste han
hende Pladerne. Min Fader og Moder havde selv en stor Familie, og da
Joseph og hans Hustru toge Ophold hos os, forøgedes min Moders huslige
Gjerning og Ansvar i høj Grad, og skjønt hun aldrig havde klaget
derover, syntes hun dog undertiden, at hendes Arbejde var temmelig
anstrengende. Men efter at den fremmede Mand havde besøgt hende og
talet til hende, forsvandt alle hendes Bekymringer, og hun følte sig
fra den Tid af tilstrækkelig stærk til at kunne udføre sit forøgede
Arbejde.«

O. P.: »Har De det originale Manuskript til Mormons Bog i Deres
Besiddelse?«

D. W.: »Ja jeg har; det er skrevet med Oliver Cowderys Haandskrift. Han
gav det til mig ved sin Død og bad mig at tage Vare paa det, saa længe
jeg levede. Det er ogsaa vel bevaret.«

J. F. S.: »Hvad vil der blive gjort med det, naar De dør?«

D. W.: »Jeg vil give det til min Brodersøn, David Whitmer, min Broder
Jacobs Søn, som bærer samme Navn som jeg.«

O. P.: »Vil De ikke sælge det?«

D. W.: »Nej; Oliver paalagde mig at beholde det, og Joseph sagde, at
min Faders Hus skulde være Opbevaringsstedet for Manuskriptet. Jeg
anser disse Ting for hellige og vil ikke skille mig ved dem eller bytte
dem bort for Penge.«

J. F. S.: »Vi ville ikke tilbyde Dem Penge, som om Manuskriptet var en
Handelsvare, men vi kunne ønske at se det bevaret paa et Sted, som er
sikret mod Ulykker, og i en Forening, der ikke dør som Mennesker.«

D. W.: »Ganske rigtigt, men lad mig fortælle Dem, at medens jeg boede i
et Telt her i Nærheden, vare alle mine Sager udsatte for Vejret; Alting
i min Kuffert, hvor Manuskriptet var gjemt, blev fugtigt, men
Manuskriptet var vel bevaret og blev ikke engang plettet.«

Vi antoge, at hans Bolig i Telt osv. havde Hensyn til hans Forhold
efter Orkanen sidste Juni, da hans Hus blev ødelagt med Undtagelse af
det Værelse, hvori Manuskriptet var bevaret.

»Tro I,« sagde Philander Page, en Søn af Hiram Page (et af de otte
Vidner), »at den Almægtige ikke kan tage Vare paa sit eget?«

Den næste Dag (Søndagen den 8de) indbød Hr. Whitmer os til sit Hus,
hvor han, i Overværelse af David Whitmer Esq. (Jacobs Søn), Philander
Page, J. K. B. Vancleave, David J. Whitmer (Søn af Vidnet David),
George Schweich, Oberst Childs og Andre, fremtog Manuskriptet til
Mormons Bog. Vi undersøgte det nøje, og de, som kjendte Haandskrifter
forsikrede, at det Hele, med Undtagelse af nogle faa Sider, var Oliver
Cowderys Haandskrift; man antog, at£ JOSEPH SMITHS LEVNETSLØB

disse faa Sider vare skrevne af Emma Smith og John og Christian
Whitmer.

Vi saa' strax, at de elleve Vidners Navne vare skrevne med Oliver
Cowderys Haandskrift. Da det Spørgsmaal blev stillet Hr. Whitmer, om
han og de andre Vidner ikke undertegnede Vidnesbyrdet hver for sig,
svarede Hr. Whitmer: »Hver underskrev sit eget Navn.« »Hvor ere da de
oprindelige Underskrifter?« spurgte vi. Hertil svarede Hr. Whitmer:
»Det veed jeg ikke; jeg antager, at Oliver afskrev dem; men jeg veed,
at dette er en nøjagtig Kopi.«

Ældste Joseph F. Smith antydede, at der maaske var to Afskrifter af
Manuskriptet, men Hr. Whitmer svarede, at ifølge hans bedste Kundskab
har der aldrig været mere end een Afskrift. Herom er han naturligvis
ikke vel underrettet.

Ældste Orson Pratt fremkom atter med et Forslag om at ville kjøbe
Manuskriptet; men det fremgik nu tydeligt, at Intet kunde bevæge Hr.
Whitmer til at skille sig ved det. Whitmers hele Familie er dybt
paavirket af disse Relikviers Hellighed. De ere saa indlevede i den
Tro, at det er under den Almægtiges umiddelbare Beskyttelse, at efter
deres Mening er ikke alene selve Manuskriptet sikret mod alle mulige
Ulykker, men at det er til Beskyttelse for det Hus og for dem, som ere
i Besiddelse af det.«

Det Følgende blev offentliggjort i »Richmond Conservator« (en Avis, der
udkom i Richmond, Missouri) for 25de Marts 1881:

»Til alle Slægter, Stammer, Tungemaal og Folk, til hvem denne Skrivelse
monne komme.

Da en vis John Murphy af Polo, Caldwell County, Missouri, med hvem jeg
sidste Sommer havde en Samtale, har sagt, at jeg har benægtet mit
Vidnesbyrd som et af Vidnerne til Mormons Bog, ønsker jeg nu at
udtrykke mig saa tydeligt, at han kan forstaa mig, hvis han ikke
forstod mig den Gang, og ligeledes for at Verden kan komme til Kundskab
om Sandheden. Eftersom jeg nu saa at sige staar paa Gravens Bred,
ønsker jeg med Gudsfrygt for Øje en Gang for alle at afgive denne
offentlige Erklæring:

Jeg har aldrig ved noget som helst Tilfælde benægtet det Vidnesbyrd
(eller nogen Del deraf), som saa længe har været offentliggjort i
Forbindelse med Mormons Bog under Overskriften: De tre Vidners
Vidnesbyrd, af hvilke jeg var det ene. De, som kjende mig bedst, vide
saa godt, at jeg altid har stadfæstet dette Vidnesbyrd. Og for at Ingen
skal blive vildledt eller nære den mindste Tvivl angaaende mine
nuværende Anskuelser om det, vil jeg paany bekræfte Sandheden af alle
mine tidligere Erklæringer, saaledes som de oprindelig bleve givne og
offentliggjorte. >Den, som har Øre, lad ham høre,« det var intet
Bedrageri; hvad der er skrevet, er skrevet, og lad den, som læser,
forstaa. Og skulde ikke den, som tvivler, omhyggelig og oprigtigt læse
og forstaa Beskaffenheden af det givne Vidnesbyrd, førend han vover at
sidde som Dommer i Sagen, og fordømme det Lvs, som skinner i Mørket og
viser Vejen til evigt Liv ifølge Guds ufejlbarlige Vejledning. I Kristi
Aand, som har sagt: »Jeg er Vejen, Sandheden og Livet,« overgiver jeg
denne Erklæring til Verden. Gud, paa hvem jeg haaber, skal dømme mig og
mine Hensigters Oprigtighed samt min Tro og mit Haab om evigt Liv.

Mit oprigtige Ønske er, at Verden maa drage Nytte af denne min tydelige
og simple Sandhedserklæring. Og al Ære være Faderen, Sønnen og den
Hel-ligaand, hvilke ere een Gud. Amen.

David Whitmer sen.

Richmond, Missouri, den 19de Marts 1881352

»Vi undertegnede Borgere i Richmond, Ray County, Missouri, hvor David
Whitmer sen. har boet siden Aaret 1838, bevidne herved, at vi efter et
fortroligt og langt Bekjendtskab med ham kunne sige, at vi kjende ham
som en særdeles retskaffen Mand, hvis Sandfærdighed og Oprigtighed er
hævet over al Tvivl.

Alexander W. Doniphan.

Geo. W. Dunn, Dommer af femte Distrikt.

F. D. Woodson, Præsident af Ray County Sparebank.

J. F. Child, Redaktør af »Conservator«.

W. S. Holman, County-Kasserer.

J. S. Hughes, Bankør i Richmond.

D. P. Whitmer, Sagfører.

J. W. Black, Sagfører.

L. C. Cantrell, Postmester i Richmond.

Geo. J. Wasson, Borgmester.

James A. Davis, County Indkassator.

C. J. Hughes, Dommer i Ray County Ret.

Geo. W. Trigg, County-Skriver.

W. W. Mosby, Doktor.

Thos. W. McGinnis, forhenværende Sheriff i Ray County.

J. P. Quessenberry, Kjøbmand.

W. R. Holman, Møbelhandler.

Lewis Slaitghter, Protokolfører (Recorder af Deeds).

Geo. M. Buchanan, Doktor.

A. K. Reyburn.

Skreven i Richmond, Missouri, den 20de Marts 1881. i

Bladet »Conservator« indeholdt ogsaa følgende Redaktionsbemærk-ning i
Forbindelse med Ovenstaaende:

»Paa et andet Sted i Bladet trykke vi et Brev fra David Whitmer sen.,
en gammel og vel kjendt Borger i Ray County, tilligemed et Vidnesbyrd
om hans moralske Karakter, underskrevet af et Antal af Samfundets
ledende Mænd, som Svar paa et uforsvarligt Angreb paa ham. Hr. Whitmer
er et af de tre Vidner, som bekræfte, at Joseph Smith oversatte Mormons
Bog fra visse Guldplader, hvorpaa der fandtes Skrifttegn, og Hr.
Whitmer besidder en Afskrift af nogle af disse tilligemed det originale
Manuskript til Oversættelsen. Der er ingen Tvivl med Hensyn til Hr.
Whitmers fuldstændige Overbevisning om Bogens guddommelige Oprindelse,
og medens han ikke gjør Forsøg paa at paatvinge Andre sine Anskuelser
eller sin Tro, ønsker han, at Verden skal vide, at hvad ham angaar,
findes der »ingen Forandring eller Skygge af Omskiftelse«. Efter at
have boet her paa Stedet i næsten et halvt Hundrede Aar henviser han
med en vis Grad af Stolthed til sin Livshistorie med den
samvittighedsfulde Overbevisning, at han aldrig har gjort sig skyldig i
Noget, der har vanæret hans Karakter som en Borger og Kristen, eller
som kunde berettige et saadant Angreb mod ham som det, der hentydedes
til, lige meget hvor fra eller fra hvem det kommer, og nu, kronet som
han er med fem og halvfjerdsindstyve Vintres hvide Lokker, og sin
Pilfrimsfærd paa Jorden næsten tilendebragt, gjentager han sin
tidligere Erklæring og vil lade Fremtidsslægten løse Opgaven paa det
Værk, hvortil han var et særskilt Vidne.«

Ældste Edward Stevenson skriver i et Brev, adresseret til Præsident
Daniel H. Wells og dateret den 16de Feb. 1886, Følgende:JOSEPH SMITHS

»Efter mit Besøg i Independence tog jeg med Jernbanen til Lexing-ton
Junction, 42 Mile fra Kansas City, og der fra rejste jeg fem Mile
længere til Richmond, Ray County, Missouri, hvor jeg besøgte David
Whitmer; thi jeg ønskede endnu en Gang at tale med den Mand — det
eneste nu ilive værende Vidne, — som erklærede, at han blev besøgt af
en Engel, der befalede ham tilligemed Andre at bære Vidnesbyrd om
Sandheden af Mormons Bogs Fremkomst og det nittende Aarhundredes
evangeliske Uddeling. Jeg besøgte ham tidligere for otte Aar siden; og
for 52 Aar siden, da jeg kun var en 14 Aar gammel Dreng, hørte jeg ham
bære det samme Vidnesbyrd, tilligemed Oliver Cowdery og Martin Harris.
Jeg erklærer videre, at hver Gang, jeg hørte disse Mænd bære deres
Vidnesbyrd, gjorde de det ved Guds Kraft, der gjennemtrænger et
Menneskes hele System lig et tveægget Sværd.

David Whitmer er nu 81 Aar gammel, og under et alvorligt
Sygdomstilfælde for ganske nylig undgik han med Nød og neppe Døden. Han
er endnu betydelig afkræftet og har tabt sig saa meget, at han ikke
engang vejer et hundrede Pund. I dette sit sidste Vidnesbyrd til mig
sagde han:

»Saa vist som Solen skinner og jeg lever, viste en Engel sig for mig og
Joseph Smith. Jeg saa' Engelen staa foran os og hørte hans Røst, og paa
Bordet laa Pladerne, Labans Sværd og Kuglen eller Kompasset.« Uagtet
hans svage og udmattede Legemstilstand talede han i en fyrig og
højrøstet Tone, indtil jeg efter en Stund bad ham tale sagtere og hvile
sig, medens jeg talede til ham.«

I April 1887 lod David Whitmer og hans Familie et Skrift paa 75 Sider
trykke under følgende Titel: »En Adresse til Alle, som tro paa Kristus,
af et Vidne til Mormons Bogs guddommelige Oprindelse«. I dette Skrift
forklarer David Whitmer med stor Nøjagtighed de Punkter, hvori hans
religiøse Anskuelser ikke stemme overens med de Helliges i Utah, men
fastholder og bekræfter sit Vidnesbyrd med Hensyn til Mormons Bogs
Ægthed.

David Whitmer døde paa sin Bopæl i Richmond, Ray County, Missouri, den
25de Jan. 1888, 83 Aar og 18 Dage gammel.

Fra »Richmond Democrat«, et i Richmond, Missouri, udkommende Ugeblad,
af den 2den Feb. 1888, oversætte vi Følgende:

»Søndag Aften (den 22de Jan. 1888), Kl. halv fem om Eftermiddagen
kaldte David Whitmer sin Familie og nogle Venner til sin Seng, og idet
han henvendte sig til den tjenstgjørende Læge, sagde han: »Dr.
Buchanan! Er De saa venlig at sige, om jeg er ved min fulde Bevidsthed,
førend jeg skrider til at afgive mit sidste Vidnesbyrd.« Lægen svarede:
»Jo, vist er De saa, jeg har jo netop havt en Samtale med Dem.« Hr.
Whitmer henvendte sig derpaa til Alle, som stode omkring hans Dødsleje,
og udtalte følgende Ord: »Jeg ønsker, at I alle skulle forblive
trofaste i Kristus, og jeg ønsker at sige til eder alle, at Bibelen og
Nephiternes Optegnelser (Mormons Bog) er sand, saa at I kunne sige, at
I hørte mig bære dette mit Vidnesbyrd paa mit Dødsleje. Forbliv
trofaste i Kristus, og eders

Løn vil blive i Forhold til eders Gjerninger. Gud velsigne eder alle.
Mit Haab er i Kristus nu og altid, ja i al Evighed. Amen.«

Om Mandagen (den 23de Jan. 1888), to Dage før sin Død, efter at han om
Formiddagen Kl. 10 var vaagnet fra en kort Søvn, sagde han, at han
havde været paa et Besøg hinsides Sløret, og at han saa' Kristus paa
den anden Side. Hans Venner, som stedse vaagede ved hans Sygeleje,
erklærede, at han under sin Sygdom havde mange saadanne
Tilkjendegivelse^ som stadfæstede Sandheden af Livet i den tilkommende
Verden, hvilket ogsaa styrkede hans Venners Tro med Hensyn til det
Tilkommende.

David Whitmer bar sin lange Sygdom med stor Taalmodighed og
Sjælsstyrke; hans Tro vaklede aldrig et Øjeblik, og da omsider
Dødsbudskabet kom, sank han i Fred til sin Hvile med et Smil paa
Kinden, som om han var blevet lullet i Søvn ved Musikkens behagelige
Toner. Et Øjeblik førend han drog sit sidste Aandedræt, aabnede han
sine Øjne, der syntes at straale med hans tidligere Manddoms hele
Klarhed, og vendte dem mod Himmelen, medens et forunderligt Lys kom
over hans Aasyn. Efter at dette Lys havde hvilet paa ham en kort Stund,
lukkedes Øjnene lidt efter lidt, indtil David Whitmer gik til sin
Hvile. * * *

Fredag Morgen (den 27de Jan. 1888), Kl. halv elleve, forsamledes et
Antal af den Afdødes Venner paa hans Bopæl for at vise den værdige
Afdøde den sidste Ære. Hr. John. J. Snyder stod frem og læste de første
fjorten Vers af Aabenbaringens 22de Kapitel og bemærkede, at den Afdøde
havde valgt det 14de Vers til Oplæsning ved hans Begravelse: »Salige
ere de, som gjøre hans Befalinger, paa det de maa faa Adgang til
Livsens Træ og indgaa igjennem Portene i Staden.« Efter Oplæsningen
holdt Hr. John C. Whitmer, en Slægtning og fortrolig Ven af den Afdøde,
en kort Lovtale. Uagtet det kolde, vaade Vejr fulgte et stort Antal
Venner og Bekjendte Ligvognen og den sørgende Familie til den nye
Kirkegaard, beliggende vest for Byen, hvor de jordiske Levninger af en
af de mærkværdigste Personligheder, som har været knyttet til Ray
Counties Historie, nedlagdes i Jordens Skjød, for aldrig mere at
beskues af Dødelige. David Whitmer boede i Richmond i omtrent et halvt
Aarhundrede, og vi kunne sige, at aldrig har nogen Mand boet iblandt
os, som har havt flere Venner og færre Fjender end han. Han var ærlig,
oprigtig og samvittighedsfuld i alle sine Handlinger, retfærdig i sin
Bedømmelse af Andre og aaben, mandig og ligefrem i sin Omgang med alle
Mennesker; og derved vandt han Venner, som elskede ham til det Sidste.
Han efterlader sig Hustru og to Børn, to Børnebørn og flere Børnebørns
Børn.«£ JOSEPH SMITHS LEVNETSLØB

OTTE OG TREDIVTE KAPITEL.

Martin Harris. — Foretager en Rejse til Staden New York med visse
Skrifttegn. — Forstrækker Joseph Smith med Midler til Bestridelse af
Udgifterne ved Trykningen af Mormons Bog. — Hans Embeder i Kirken og
senere Fjernelse fra samme. — David B. Dilles Vidnesbyrd. — Edward
Stevensons Beretning. — Harris's sidste Dage samt Død og Begravelse i
Utah.

Martin Harris, et af de tre Vidner til Mormons Bog, blev født den 18de
Maj 1783 i Easttown, Saratoga County, Staten New York, og flyttede i
sit niende Aar med sin Faders Familie til Byen Palmyra, Wayne County i
samme Ståt. Om Efteraaret 1827 stiftede han Bekjendtskab med den unge
Profet Joseph Smith, som paa den Tid var udsat for stærk Forfølgelse af
sine Fjender, da han netop fra Engelen Maroni havde modtaget de Plader,
fra hvilke Mormons Bog senere oversattes. Martin Harris forærede Joseph
50 Dollars, hvorved denne blev i Stand til at flytte bort fra
Manchester og nedsætte sig i Pennsylvanien. I Februar 1828 aflagde
Martin Harris Joseph Smith et Besøg i Harmony, ved hvilken Lejlighed
Sidstnævnte, der havde kopieret nogle af Skrifttegnene fra Pladerne og
oversat dem, gav disse til Martin Harris, som strax rejste med dem til
Staden New York, hvor han viste dem til den berømte Professor Charles
Anthon, en Sprogkyndig, der havde Kjendskab til flere ældre og nyere
Sprog. Efter at den lærde Professor havde undersøgt det, som forevistes
ham, udtalte han sig paa en rosende Maade baade om Skrifttegnene og
Oversættelsen og tilbød sin Tjeneste som Medhjælper ved Oversættelsen;
men da han derpaa blev underrettet om, at Bogen blev givet til Joseph
Smith af en Engel, og at en Del deraf var forseglet, bemærkede han
tørt, at han ikke kunde læse en forseglet Bog, og samtidig forlangte
han det Bevis tilbageleveret, som han havde givet til Martin Harris, og
hvorpaa han havde skrevet, at Oversættelsen var rigtig. Saa snart han
havde faaet Beviset tilbage, rev han det i mange Stykker.

Hr. Harris besøgte dernæst Dr. Samuel L. Mitchell, en anden lærd Mand i
New York, som stadfæstede, hvad Professor Anthon havde sagt, baade med
Hensyn til Skrifttegnene og Oversættelsen. Efter sin Tilbagekomst fra
Staden New York og efter at have afgivet en Beretning om Piejsens
Begivenheder til Joseph Smith, rejste Martin Harris hjem til Palmyra,
hvor han ordnede sine Affærer saaledes, at han atter i April 1828 kunde
besøge Joseph Smith i Pennsylvanien.

Strax efter sin Ankomst der til begyndte han at bistaa Joseph med
Oversættelsen og blev saaledes dennes første Skriver. Joseph Smith
oversatte fra Pladerne, og Martin Harris nedskrev samme efter Josephs
Diktat, og saaledes vedbleve de at arbejde sammen indtil den 14de Juni
1828, ved hvilken Tid 116 Sider Manuskript i stort Format vare skrevne.
(Se dette Værk Side 14.)

Efter at Profeten var flyttet til Fayette om Sommeren 1829, blev han
atter besøgt af Martin Harris, som nu nød det Privilegium at

blive eet af de tre Vidner til Mormons Bog. Senere laante han Joseph
3000 Dollars til Hjælp ved Trykningen af Bogen.

Ikke længe efter, at Kirken var bleven organiseret, blev Martin Harris
ved Daab indlemmet i den, og i Kirkens Protokoller nævnes han allerede
som Præst i Juni 1830. Den 3die Juni 1831 blev han ordineret til
Højpræst af Lyman Wight i Kirtland, Ohio, hvor hen han var flyttet fra
Staten New York. I samme Maaned (Juni 1831) blev han kaldet ved
Aabenbaring til at ledsage Joseph og andre Ældster til Missouri.
(Pagtens Bog, 52de Kap.) Han tiltraadte denne Rejse den 19de Juni, og
to Maaneder senere, efter at han var ankommen til Jackson County,
Missouri, blev han ved Aabenbaring kaldet til at tjene som Exempel for
Kirken ved at stille sine Midler til Biskoppens Raadighed som en
Begyndelse til Hellighedslovens Indførelse iblandt Menighedens
Medlemmer. (Pagtens Bog, 58: 35.) Han blev senere valgt til Medlem af
Kirkens første Højraad, som blev organiseret i Kirtland, Ohio, den 17de
Feb. 1834, og i 1835 stod han de andre Vidner til Mormons Bog bi ved
Valget og Beskikkelsen af de tolv Mænd, som paa den Tid ordineredes til
at være de første tolv Apostle i denne Uddeling.

Saa længe Kirtland vedblev at være et Indsamlingssted for de Hellige,
tog Martin Harris virksom Del i Kirkens offentlige Anliggender, men da
de trofaste Hellige forlode den Del af Landet og droge til Missouri,
rejste Martin Harris ikke med, men forblev i Ohio. Dette gav Anledning
til den Beskyldning, at han havde apostaseret fra Kirken. Men uagtet
han i mange Aar ikke virkede i dennes Tjeneste, forblev han alligevel
tro til sit originale Vidnesbyrd og urokkelig i sin Overbevisning om
Mormons Bogs Guddommelighed. Det er vel sandt, at han i Aaret 1846,
medens han var under Apostaten James J. Strangs Indflydelse, rejste til
England i den Hensigt at modarbejde de trofaste Ældsters Virksomhed der
i Landet, men han vendte tilbage til Amerika uden at have skadet Andre
end sig selv. (»Mil-lennial Star«, 8de Aarg., Side 124 og 128.)

I September 1853 havde Ældste David B. Dille af Ogden en Sammenkomst
med Martin Harris, hvis nærmere Omstændigheder vi hidsætte fra »Deseret
News«, Kirkens Blad, som udkommer i Salt Lake City:

»Det være herved vitterligt for Alle, til hvem dette monne komme, at
jeg, David B. Dille af Ogden, Weber County, Utah, paa en Rejse til
Storbritannien besøgte et tidligere Medlem af de Sidste-Dages Helliges
Samfund ved Navn Martin Harris, som bor i Kirtland, Ohio. Jeg fandt ham
fængslet til Sygelejet, og han underrettede mig om, at han ikke havde
været i Stand til at nyde Noget de tre sidste Dage. Dette i Forbindelse
med hans fremrykkede Alder havde aldeles nedbrudt hans Legemskræfter.
Efter at jeg havde gjort Hr. Harris bekjendt med mit Ærinde og vi havde
talet noget sammen, rejste han sig op i Sengen, og efter først at have
gjort nøjagtige Forespørgsler angaaende Kirkens Fremgang, gav han
følgende Erklæring:

»Jeg føler mig paavirket af en Aand, som er kommen over mig —
Mormonismens gamle Aand; jeg begynder at føie mig tilmode,£ JOSEPH
SMITHS LEVNETSLØB

ligesom jeg tidligerede plejede at gjøre, og jeg vil ikke sige, at jeg
ej vil rejse til Dalen« (Saltsødalen). Idet han derpaa henvendte sig
til sin Kone, sagde han: »Jeg tror, at hvis du vil låve lidt Frokost,
vil jeg staa op og spise.«

Derpaa begyndte jeg at tale med Hr. Harris om hans en Gang høje og
vigtige Stilling i Kirken og hans nuværende faldne og lidende Tilstand.
Noget efter fremsatte jeg følgende Spørgsmaal for ham, som han
besvarede med største Beredvillighed:

»Hvad tror De om Mormons Bog? Er det en guddommelig Optegnelse?«

Hr. Harris svarede og sagde: »Jeg var Joseph Smiths højre Haand, og jeg
veed, at han var en Guds Profet. Jeg veed, at Mormons Bog er sand. Og
De«, vedblev han, idet han slog sin Haand i Bordet, »veed, at jeg veed,
den er sand. Jeg veed, at Pladernes Indhold blev oversat ved Guds Gave
og Kraft, thi hans Røst erklærede det for os; derfor veed jeg med
Vished, at Værket er sandt. Thi holdt jeg ikke en Gang Pladerne paa mit
Knæ halvanden Time under en Samtale med Joseph, da han skulde nedgrave
dem i Skoven, for at Fjenden ikke skulde faa fat i dem? Jo, jeg gjorde.
Og saa mange af Pladerne, som Joseph Smith oversatte, berørte jeg med
mine egne Hænder Plade for Plade.«

Efter at Martin Harris havde boet i Kirtland i mange Aar, rejste han
til Utah og ankom til Salt Lake City den 30te August 1870 under Ledelse
af Ældste Edward Stevenson, som giver følgende Beretning:

»I Aaret 1833, medens jeg boede i Nærheden af Byen Pontiac, Oakland
County, Michigan, som den Gang var et Territorium, besøgte Martin
Harris nævnte Sted, og jeg var tilstede i en Forsamling, hvor han bar
Vidnesbyrd om, at en Engel havde vist ham Guldpladerne, hvorfra Mormons
Bog blev oversat, og at Guds Røst befalede ham at vidne om disse Ting,
naar som helst han havde Lejlighed til at gjøre det. Jeg husker saa
godt, at hans Tale gjorde et dybt Indtryk paa Folket der i Egnen, hvor
en kjødelig Søster til Martin Harris boede. Omtrent paa samme Tid blev
Pontiac besøgt af Oliver Cowdery, et andet af Mormons Bogs tre Vidner,
der tilligemed Profeten Joseph Smith bar samme Vidnesbyrd, og Profeten
Joseph lovede endvidere, at Alle, som med oprigtige Hjerter vilde
annamme Evangeliet, skulde modtage den Helligaands Gave, samt at Tegn
skulde følge dem, som tro. Som Bekræftelse af hans Ords Opfyldelse vil
jeg bemærke, at flere af Medlemmerne, som tilhørte den Gren af Kirken,
senere nøde Evangeliets mirakuløse Velsignelser. Saaledes husker jeg
for Exempel, at Elijah Fordham, der døde for nylig her i Territoriet,
talede i Tungemaal, og at to rejsende Franskmænd, som tilfældigvis vare
tilstede, bemærkede, at han talede Fransk, og at han bar Vidnesbyrd om
Evangeliets Sandhed i dette Sprog. Martin Harris bar ofte sit
Vidnesbyrd, medens han opholdt sig i vort Nabolag i Michigan.

I Aaret 1869 blev jeg kaldet paa en Mission til Staterne i Østen, og
paa mine Rejser der besøgte jeg ogsaa Kirtland, Ohio, i den Hensigt at
se det første Tempel, som de Hellige have bygget i denne358

Uddeling. Under mit korte Ophold i Kirtland traf jeg atter Martin
Harris, strax efter at jeg var kommen lid af Templet. Han havde et
Exemplar af den første Udgave af Mormons Bog under Armen og bar et
ligesaa trofast Vidnesbyrd om dens Sandhed som det, jeg havde hørt ham
bære for sex og tredive Aar siden. Han sagde, at Pligten ifølge Guds
Befaling bød ham at opløfte sin Røst til Bogens Forsvar, og han tilbød
at bevise fra Bibelen, at netop en saadan Bog skulde fremkomme fra
Støvet paa en Tid, da der ingen Profeter fandtes paa Jorden. Dette
Vidnesbyrd bar han daglig til Folk, som kom for at besøge Templet.
Efter at have lyttet til hans Tale med Taalmodighed en kort Tid, følte
jeg en vis Medlidenhed med ham, og til Gjengjæld bar jeg mit Vidnesbyrd
for ham og forklarede, hvorledes Guds store Værk gik fremad, at Guds
Hus var beredt paa Bjergenes Toppe, ligesom Profeten Esaias havde
forudsagt, og at Folk fra alle Nationer under Præsident Brigham Youngs
Vejledning samlede sig i Zion for at lære om Guds Veje og vandre paa
hans Stier. Jeg bemærkede ligeledes, at vi saa inderligt ønskede, at
han ogsaa skulde gjøre sig rede og drage til Zion for at kunne blive
delagtig i de Velsignelser, som meddeltes de trofaste Hellige i Herrens
Hus. Mit Vidnesbyrd gjorde et dybt Indtryk paa ham. En vis Hr. Bond,
som havde Tempelnøglerne i sin Besiddelse, og som for mange Aar siden
(medens han var et trofast Medlem af Kirken) havde overværet
Højtideligheden ved Templets Indvielse i 1836, bemærkede til mig, at
hans Stilling i Livet vilde have været meget bedre, end den nu var,
dersom han havde fulgt de Hellige i deres Vandringer; og dersom jeg
ønskede at prædike i Templet, sagde han, vilde han saa gjerne stille
Bygningen til min Raadighed i dette Øjemed. Jeg lovede ham at gjøre det
en Gang i Fremtiden.

Efter min Tilbagekomst til Utah i 1870 blev jeg paavirket af Aanden til
at skrive til Martin Harris, og ikke længe derefter mod-tog jeg som
Svar et Brev fra ham, i hvilket han sagde, at Guds Aand nu for første
Gang tilskyndede ham at rejse til Utah. En længere Brevvexling
paafulgte; og Præsident Brigham Young, som læste Brevene, bad mig ved
Præsident George A. Smith at foretage en Indsamling af Midler ved
frivillige Bidrag fra de Hellige til at udrede de nødvendige Udgifter
ved Martin Harris's Rejse til Utah; selv gav Præsidenten 25 Dollars i
dette Øjemed.

Efter at have indsamlet 200 Dollars begav jeg mig paa Rejsen til Ohio
den 19de Juli 1870, og den 10de August s. A. indløste jeg mit tidligere
givne Løfte til Hr. Bond ved at prædike to Gange i Kirtlands Tempel.
Jeg fandt ogsaa Martin Harris hjertelig glad over sin forestaaende
Rejse.

En meget besynderlig Tildragelse fandt Sted paa den Tid. Medens Martin
Harris besøgte sine Venner for at byde dem Farvel, gik han en Dag over
en stor Eng, hvor han forvildede sig og ikke kunde komme frem. Idet han
træt og udmattet søgte at bane sig Vej gjennem Krattet med iturevne
Klæder, lagde han sig tilsidst ned saaret og blodig, som han nu var, og
ønskede sig Døden. Men efter en kort Stund vendte hans Kræfter gradvis
tilbage, og han begyndte£ JOSEPH SMITHS LEVNETSLØB

da at bede til Gud; endelig lykkedes det ham i sin mislige Tilstand,
ved Midnatstide, at finde sin Vens Hus, hvor han fik sine Saar
forbundne og nød den nødvendige Pleje, hvilken snart gjengav ham hans
tidligere Kræfter. Han betragtede denne Affære som et af den Ondes
snedige Angreb for at forhindre ham fra at rejse til Salt Lake City.
Uagtet han var 88 Aar gammel, var hans Helbred meget god og hans
Legemskræfter særdeles vel bevarede; han havde indtil for ganske nylig
arbejdet i Haven, ja endog som almindelig Daglejer gravet Kartofler for
sine Naboer.

Efter at have gjort en Tur til New York, besøgte jeg ogsaa det hellige
Sted, hvor Mormons Bogs Plader i saa lang Tid laa opbevarede. Her traf
jeg en gammel Mand, som var personlig bekjendt med Martin Harris, og
som sagde, at Hr. Harris var almindelig kjendt der i Egnen som en ærlig
og oprigtig Landmand. Den Landejendom, som han tidligere ejede, ligger
omtrent tre Mile fra Byen Palmyra. Den gamle Mand fortalte mig ogsaa,
at han tydeligt erindrede, hvorledes »Mormonerne« i hans unge Dage ofte
forsamlede sig paa Mor-mon-Højen, som han kaldte den Høj, hvor Pladerne
bleve fundne.

Den 19de August 1870 forlod jeg Kirtland, Ohio, tilligemed Martin
Harris, og begav mig paa Rejsen til Utah; to Dage senere, medens vi
opholdt os paa American Hotel i Chicago, bar Martin Harris sit
Vidnesbyrd om Englebesøget osv. til et større Antal Personer. Under
vort Ophold i Des Moines, Iowas Hovedstad, havde han atter Anledning
til at bære Vidnesbyrd til flere Folk, og ved et specielt Møde, der
afholdtes i en Gren af Kirken, over hvilken Broder James M. Ballinger
præsiderede, forklarede Martin Harris de nærmere Omstændigheder
forbundne med Pladerne og Engelen, som viste sig for dem, og som
ligeledes fremviste Pladerne til de tre Vidner; han talede ogsaa om sit
eget Besøg hos Professor Anthon. Den følgende Dag døbte jeg Præsident
Ballingers Søster i Des Moines-Floden, og Grenens Medlemmer der
forærede Broder Harris et nyt Sæt Klæder, for hvilket han nedbad
Herrens Velsignelse over dem. Den 29de August ankom vi til Ogden og den
følgende Dag til Salt Lake City. To Medlemmer af Des Moines Gren
ledsagede os til Utah.« (Se »Mil-lennial Star«, 44de Aarg., Side 78.)

I et andet Brev skriver Ældste Stevenson som følger:

»Paa Rejsen fra Ohio til Utah i 1870 omtalte Martin Harris mange
interessante Tildragelser; en af disse vil jeg nærmere beskrive. Ved en
vis Lejlighed, sagde han, prøvede nogle af hans gamle Bekjendte paa at
gjøre ham beruset ved at traktere ham med Vin. Efter at han havde
drukket saa meget, at han var i ret godt Humør og følte sig oplagt til
at tale, gjorde de ham meget forsigtigt følgende Spørgsmaal: »Se her,
Martin, vi ønske, at du skal være aabenhjertig og ærlig overfor os med
Hensyn til Historien om, at du har set en Engel og Guldpladerne, hvorom
der er bleven sagt saa meget. Vi have altid betragtet dig som en god og
ærlig Mand og en flink Nabo, men vi have aldrig kunnet tro, at du
nogensinde har set en Engel. Fortæl os nu, Martin, om du virkelig tror,
at du saa' en Engel, medens du var lysvaagen.« »Nej,« svarede Martin,
»jeg tror det slet360

ikke«. Man kan let forestille sig Tilhørernes Fornøjelse og Tilfredshed
over en saadan Erklæring. Men de bleve snart anderledes tilmode, da
Martin Harris, tro mod sit Vidnesbyrd, sagde: »Mine Herrer, hvad jeg
sagde er sandt, fordi min Tro med Hensyn til Engelen og Pladerne er
opslugt i Kundskaben om, hvad jeg veed; thi jeg ønsker at sige, at saa
sandt Gud lever, saa' jeg Pladerne, medens jeg var lysvaagen og ved
højlys Dag stod ved Josephs Side i Guds Engels Nærværelse.« Martin
Harris fortalte mig om denne Tildragelse, saaledes som jeg her omtaler
den, og han tilføjede, at skjønt han ved denne Lejlighed drak Vin med
sine Venner, havde han altid bestræbt sig for at være maadeholden og
ædru. Under vor Rejse, og navnlig under vort Ophold i Des Moines, hvor
den før omtalte unge Dame blev døbt, benyttede jeg Lejligheden til at
belære Broder Martin om Nødvendigheden af, at han fornyede sin Pagt ved
Daab. Han syntes ikke lige strax at dele mine Anskuelser, men jeg
citerede ham Skriftens Ord: »Kom derfor ihu, hvorfra du er falden, og
vend om, og gjør de forrige Gjerninger.« (Aab. 2:5.) Omsider bemærkede
han, at dersom det, jeg havde sagt, var ret, vilde Herren nok
tilkjendegive ham det ved sin Aand. Dette skete ogsaa, thi strax efter
vor Ankomst til Salt Lake City kom Martin til mit Hus og sagde, at
Pierrens Aand nu havde oplyst ham om, at det ikke alene var rigtigt for
ham selv at lade sig døbe, men at han ogsaa skulde lade sig døbe for
sine Døde; thi han havde i Drømme set sin Fader ty til ham om Hjælp.
Han syntes nemlig, at han saa' sin Fader ved Foden af en Stige i Færd
med at ville stige op til ham, og at han (Martin) derpaa steg ned, tog
Faderen ved Haanden og hjalp ham op. Døbefonten blev strax derefter
gjort rede, og jeg blev beskikket til at lede Martin Harris ned i
Vandet og døbe ham. Fem af de tolv Apostle, nemlig John Taylor, Wilford
Woodruff, Orson Pratt, Geo. A. Smith og Joseph F. Smith vare
nærværende, ligeledes John D. T. McAllister og Andre. Efter Udførelsen
af Daabs-handlingen modtog Martin Haandspaalæggelse af Orson Pratt, der
blev assisteret af de andre tilstedeværende Brødre. Derefter blev han
døbt for nogle af sine afdøde Venner, og ligesom for at forøge
Begivenhedens Højtidelighed blev hans Søster samtidig døbt for deres
kvindelige Venner. * * *

Jeg ønsker her at bemærke, at Broder Martin havde været fjernet fra
Kirken i saa mange Aar, at han nu kun forstod de første Principer af
Evangeliet, saaledes som de lærtes i Kirkens tidligere Dage, og
selvfølgelig var han ukjendt med Læren om Evangeliets Forkyndelse for
de Hedengangne i det Lys, hvori Profeten Joseph Smith senere fremsatte
den. * * *

Ved en vis Lejlighed, da nogle Venner besøgte mig i mit Hus i Salt Lake
City for at se og tale med Martin Harris, * * * blev han anmodet om
nærmere at forklare Maaden, hvorpaa Pladerne, der indeholdt Nephiternes
Optegnelser, bleve Vidnerne foreviste. Broder Harris sagde, at Engelen
stod paa den modsatte Side af det Bord, hvorpaa Pladerne, Udtyderne og
Andet laa, at han tog Pladerne i sin Haand, og at han bladede om i dem.
For desto bedre at kunne forklare os£ JOSEPH SMITHS LEVNETSLØB

det tog Broder Martin en Bog i sin Haand og vendte Bladene i den om,
eet ad Gangen, ligesom Engelen havde gjort. Engelen, sagde han,
erklærede, at Mormons Bog var bleven rigtig oversat formedelst Guds
Kraft, og ikke ved Menneskenes Dygtighed, og at den indeholdt Fylden af
Jesu Kristi Evangelium til Nephiterne, som vare en Gren af Israels
Hus's fortabte Faar, der udvandrede fra Jerusalem til Amerika.

I Efteraars-Konferencen, som afholdtes i Salt Lake City, Utah, i
Oktober 1870, talede Martin Harris til de forsamlede Tusinder og bar et
kraftigt Vidnesbyrd om Sandheden af Mormons Bog.

Under Datum af 9de Juli 1875 skriver hans Søn (Martin Harris jun.) i et
Brev til Præsident Geo. A, Smith fra Clarkston Følgende: »Han (Martin
Harris) blev syg igaar for en Uge siden; han blev angreben af en Slags
Lamhed, eller maaske var det hans Livskræfter, der bleve saa svage, at
han ikke kunde bruge sine Lemmer. Han kan nu næsten slet ikke bevæge
sig uden ved vor Hjælp. * * * Han har stedste vedblevet at tale om
Mormons Bog og baaret Vidnesbyrd om dens Sandhed, og han syntes at føie
sig mest lykkelig, naar han kunde faa Nogen til at lytte til, hvad han
havde at sige. Naar han undertiden følte sig nedslaaet og træt, og
Nogen kom ind i Værelset for at samtale med ham, og han saaledes fik
Anledning til at bære Vidnesbyrd, blev han strax bedre, og hans
Ungdomsevner syntes da en kort Tid at vende tilbage. Men nu begynde vi
at tro, at han har baaret sit sidste Vidnesbyrd. De sidste lydelige
Ord, han har ytret, var Noget vedrørende Mormons Bog, men vi kunde ikke
forstaa, hvad det var, han sagde.«

Den følgende Dag, Lørdag den 10de Juli 1875, døde Martin Harris i
Clarkston, over 92 Aar gammel. Nogle faa Timer før sin Død, medens han
meget svag laa udstrakt paa sit Sygeleje, kom Biskop Simeon Smith ind i
hans Værelse; Martin Harris rakte sin Haand frem for at hilse paa ham
og sagde: »Biskop, jeg dør snart.« Biskoppen sagde, at han havde Noget
af Vigtighed at meddele ham med Hensyn til Mormons Bog, som ifølge
Begjæring af Indianerne i Central-Amerika snart skulde trykkes i det
spanske Sprog. Saa snart Martin hørte dette, opklaredes hans
Aandsevner, Pulsen begyndte at slaa stærkere, og trods sin afmægtige
Tilstand begyndte han at tale, ligesom han havde gjort, førend han blev
syg. Han samtalede med Biskoppen og Andre, som vare tilstede, i omtrent
to Timer, og det s}rntes, som om den blotte Tanke om Mormons Bog gav
ham nyt Liv. Ved hans Begravelse vistes der ham al tilbørlig Ære. Hans
Lig blev henlagt i en smuk Kiste med en Mormons Bog i den højre og en
Pagtens Bog i den venstre Haand. Paa Brættet, der sattes paa Graven,
skreves hans Navn og Alder og ligeledes hans Fødsels- og Dødsdag, samt
Ordene: »Et af Mormons Bogs tre Vidner« ; ligeledes de tre Vidners
Vidnesbyrd. Senere er der rejst et passende Monument over Graven.362

NI OG TREDIVTE KAPITEL.

Christian Whitmer. — Jacob Whitmer. — Peter Whitmer jun. — John
Whitmer. — Hiram Page. — Joseph Smith sen. — Hyrum Smith. — Samuel H.

Smith.

Følgende Oplysninger om de otte Vidner til Mormons Bog maa her anses at
være paa rette Sted:

CHRISTIAN WHITMER.

Christian Whitmer blev som ældste Søn af Peter Whitmer og Mary
Musselman født den 18de Januar 1798 i Pennsylvanien, og flyttede som
ung Dreng tilligemed sine Forældre til Seneca County i Staten New York,
hvor han ægtede Anne Schott den 22de Feb. 1825. Han var iblandt de
Første, som annammede Evangeliets Fylde, og blev døbt i Seneca Sø den
Ilte April 1830 af Oliver Cowdery. Han virkede først som Lærer, dernæst
som Ældste, og endnu senere som Højpræst i Kirken. I 1831 flyttede han
til Missouri og nedsatte sig i Jackson County, hvor fra han blev
fordrevet af Pøbelen i 1833. I Clay County valgtes han til Medlem af
Højraadet, og her døde han som et trofast Medlem af Kirken den 27de
Nov. 1835. Som en af de første ledende Ældster bar han stedse et
kraftigt Vidnesbyrd om Mormons Bogs Sandhed. Han efterlod ingen Børn.

JACOB WHITMER.

Jacob Whitmer, en Søn af Peter Whitmer og Mary Musselman, blev født i
Pennsylvanien den 27de Jan. 1800. Som Dreng flyttede han med sine
Forældre til Staten New York, hvor han giftede sig med Elizabeth Schott
den 29de Sept. 1825. Hun blev Moder til ni Børn. Efter at Jacob Whitmer
var bleven overbevist om Sandheden af Joseph Smiths Mission, blev han
døbt af Oliver Cowdery i Seneca Sø den Ilte April 1830. Tilligemed
Andre af Whitmer-Familien flyttede han til Ohio i 1831 og senere til
Jackson County, Missouri, hvor fra han blev fordrevet af Pøbelen i
1833. Han indtog en fremragende Stilling blandt Samfundets ledende Mænd
i Clay og Caldwell Coun-tier, Missouri, men blev udelukket af Kirken i
1838, hvorpaa han opslog sin Bopæl i Richmond, Ray County. Her boede
han indtil sin Død, der indtraf den 21de April 1856. Hans Søn, John C.
Whitmer, sagde til Skriveren af disse Linier (Andrew Jenson) i 1888:
»Min Fader, Jacob Whitmer, fastholdt stedse Sandheden af sin Erklæring
om Mormons Bog og bar sit sidste Vidnesbyrd desangaaende paa sin
Dødsseng.«

PETER WHITMER JUN.

Peter Whitmer jun. blev som femte Søn af Peter Whitmer og Mary
Musselman født den 27de Sept. 1809 i Fayette, Seneca County, New York.
Strax efter Joseph Smiths Ankomst til Fayette i Juni Maaned 1829, blev
Peter Whitmer jun. dennes intime og hengivne Ven; ikke længe derefter
blev han døbt af Oliver Cowdery, og han var et af de sex Medlemmer,
hvormed Kirken først blev organiseret den 6te April 1830. I September
1830 blev han ved Aabenbaring kaldet paa£ JOSEPH SMITHS LEVNETSLØB

Mission til Lamaniterne og rejste strax derpaa til Missouri, tilligemed
Oliver Cowdery, Parley P. Pratt og Andre. Senere blev han en ledende
Mand blandt de Hellige i Jackson County, hvor han ordineredes til
Højpræst i Kirken og maatte senere dele Skjæbne med sine Medtroende,
der bleve uddrevne af Pøbelen i 1833. Han nedsatte sig midlertidigt i
Clay County, hvor han blev angreben af Sygdom og afgik ved Døden paa en
Landejendom, beliggende omtrent to Mile fra Liberty den 22de Sept.
1836. Han blev begravet ved Siden af sin Broder Christian, der døde ti
Maaneder tidligere. Peter Whitmer jun. efterlod sig en Hustru og tre
Døtre. Lig alle de andre Vidner til Mormons Bog forblev han tro og
urokkelig til sit Vidnesbyrd om nævnte Bogs Ægthed til sit sidste
Øjeblik.

JOHN WHITMER.

John Whitmer blev som tredie Søn af Peter Whitmer og Mary Musselman
født den 27de August 1802, og blev døbt af Oliver Cowdery i Seneca Sø i
Juni Maaned 1829, strax efter at Joseph var ankommen til Seneca County
fra sit midlertidige Hjem i Pennsylvanien. Hans Brødre David og Peter
bleve døbte omtrent paa samme Tid. John Whitmer hjalp Joseph Smith og
Oliver Cowdery betydeligt med deres Arbejde, medens de vare
beskjæftigede med at oversætte den sidste Del af Mormons Bog. Han blev
senere kaldet ved Aabenbaring til at prædike Evangeliet og rejste
betydeligt i Profeten Josephs Selskab. I 1831 blev han ved Aabenbaring
beskikket til Kirkens første Historieskriver og rejste i November
Maaned 1831 til Missouri, hvor han baade i Jackson County og i Clay
County gjennemgik svare Forfølgelser ved Pøbelhaand. Som en af
Præsidentskabet over Kirkens Organisation i Missouri tog han en virksom
Del i Op-byggelsen af Far West, men hans Egenkjærlighed samt
Overtrædelse af Guds og Kirkens Love blev Aarsag til, at han den 10de
Marts 1838 blev udelukket af Kirken. Efter de Helliges Uddrivelse fra
Missouri i 1839 lykkedes det John Whitmer at kjøbe en hel Del af deres
Ejendomme til en særdeles billig Pris, og han blev efter en Tids Forløb
en formuende Mand. Uagtet han aldrig forenede sig med Kirken igjen
efter sin Udelukkelse i 1838, vedblev han indtil sin Dødsdag at bære
Vidnesbyrd om Mormons Bogs Ægthed. Endog i sine mørkeste Dage, og paa
den Tid han først vendte sig imod Profeten Joseph og Kirken, erklærede
han i Nærværelse af flere Missourianere, at han vidste, at Mormons Bog
var sand. (Se dette Værk, Side 169.)

I Marts 1875 blev han besøgt af Ældste Joshua Davis, en af de
Sidste-Dages Helliges Missionærer, og om dette Besøg skrev »Beser et
News« (Kirkens Organ, der udkommer i Salt Lake City, Utah) Følgende i
April 1875:

»Ældste Joshua Davis af Provo besøgte vort Kontor for nogle Dage siden,
efter kort i Forvejen at være vendt tilbage fra en Mission til de
østlige Stater, paa hvilken han var tagen afsted i afvigte December
Maaned. Han rejste til Missouri og virkede som Missionær i Caldwell,
Clay, Ray, Daviess og adskillige andre Coiintier, som alle delvis eller
helt vare beboede af Sidste-Dages Hellige i Kirkens tid-364

ligere Dage. * * * Den 21de i forrige Maaned (Marts 1875) aflagde
Ældste Davis et Besøg hos John Whitmer, som bor i Far West, og som
tidligere var et Medlem af vor Kirke, samt et af de otte Vidner, hvis
Navne findes anført i Mormons Bog. Ældste Davis opholdt sig hos Hr.
Whitmer een Nat og to Dage. Under Besøget tilbragte de to Herrer det
meste af Tiden i Samtale om »Mormonismen«, under hvilken Hr. Whitmer
med opløftet Haand erklærede: »Jeg saa! med mine egne Øjne Pladerne,
hvorfra Mormons Bog blev oversat, og jeg saa' ligeledes en Engel, som
vidnede om Sandheden af Mormons Bog.« Hr. Whitmer stadfæstede tillige,
at Brigham Young udførte den selv samme Plan, som var bleven lagt af
Joseph Smith, medens han levede.«

John Whitmers Nevø (John C. Whitmer), som besøgte John nogle Dage før
dennes Død, bevidnede i 1888 til Skriveren heraf (Andrew Jenson), at
hans Onkel bar Vidnesbyrd om Mormons Bogs Sandhed til det Sidste.
Lignende Vidnesbyrd gaves ogsaa af mange Andre, som besøgte John
Whitmer førend hans Død, hvilken indtraf den 10de Juli 1875 i Far West,
Missouri. John Whitmer var Fader til tre Sønner og en Datter.

HIRAM PAGE.

Hiram Page blev født, i Staten Vermont i 1800 og studerede
Lægevidenskab i sin Ungdom; senere rejste han om som Læge i Staten New
York og i Canada. Omsider bosatte han sig i Seneca County, New York,
hvor han stiftede Bekjendtskab med Familien Whitmer. Her giftede han
sig med Catharine Whitmer, en Datter af Peter Whitmer og Mary
Musselman, den 10de Nov. 1825, og med hende havde han ni Børn. Da han
var bleven overbevist om, at Joseph Smiths Kaldelse var fra Gud,
annammede han Evangeliets Fylde og blev døbt af Oliver Cowdery i Seneca
Sø den Ilte April 1830 tilligemed sin Hustru. Han fulgte
Whitmer-Familien til Ohio og der fra til Missouri, hvor han opslog sin
Bolig i Nærheden af Independence. Her boede han indtil 1833, da han
blev fordrevet fra Countiet af Pøbelen. Efter et midlertidigt Ophold i
Clay County blev han i 1836 en af Grundlæggerne af Far West i Caldwell
County, men fjernede sig fra Kirken i 1838 og flyttede senere til Ray
County, hvor han tilbragte sine øvrige Dage. Han døde den 12te August
1852 paa sin Landejendom, beliggende i Nærheden af Excelsior Springs,
omtrent 14 Mile nordvest for Richmond. Hans ældste Søn, Philander Page,
som i 1888 boede i Nærheden af Richmond, og der i September Maaned 1888
blev besøgt af Skriveren heraf (Andrew Jenson) og Andre, afgav følgende
Vidnesbyrd: »Jeg veed, at min Fader var tro og standhaftig i sit
Vidnesbyrd angaaende Mormons Bog hele sit Liv. Naar som helst han havde
Lejlighed til at bære Vidnesbyrd desangaaende, gjorde han det med Glæde
og følte sig særdeles taknemlig til Gud, fordi det Privilegium var
bleven ham forundt at blive et af Vidnerne til Mormons Bog. Jeg kan
ligeledes bevidne, at Jacob, John og David Whitmer og Oliver Cowdery
døde i fuld Tro paa Mormons Bogs Guddommelighed. Jeg var nærværende, da
alle disse Vidner hensov, og hørte dem bære deres sidste Vidnesbyrd.«£

John C. Whitmer, en Nevø af Hiram Page, sagde i Skriverens Nærværelse:
»Jeg stod i Forretningsforbindelse med Hiram Page og var vel bekjendt
med alle hans Affærer, eftersom han var gift med min Tante. Under alle
hans Livs afvexlende Omstændigheder var han altid tro til det
Vidnesbyrd, han i sin Ungdom afgav om Mormons Bogs Guddommelighed.«

JOSEPH SMITH SEN.

Joseph Smith sen., Fader til Profeten Joseph Smith, blev født den 12te
Juli 1771 i Topsfield, Essex County, Massachusetts, og blev døbt den
6te April 1830, samme Dag paa hvilken Kirken blev organiseret. Da hans
Virksomhed flere Gange omtales i denne Bog, ville vi her kun bemærke,
at han døde som Kirkens Patriark i Nauvoo, Illinois, den 14de Sept.
1840, fast og urokkelig i Troen paa Kristi Evangelium og Mormons Bogs
Guddommelighed.

HYRUM SMITH.

Hyrum Smith, en ældre Broder af Profeten Joseph Smith, blev født den
9de Feb. 1800 og døde den 27de Juni 1844; men da hans Liv er
vidtløftigt omtalt i denne Bog i Forening med hans Broder Josephs,
ville vi kun bemærke, at hans Vidnesbyrd med Hensyn til Mormons Bogs
Ægthed er det stærkeste af Alle, thi han beseglede det med sit Blod og
plantede ligeledes i sine Børns Hjerter en urokkelig Tro og Hengivenhed
for Guds Værk. Hans yngste Søn, Joseph F. Smith, er for Tiden Præsident
over Jesu Kristi Kirke af Sidste-Dages Hellige.

SAMUEL HARRISON SMITH.

Samuel Harrison Smith blev som fjerde Søn af Joseph Smith sen. og Lucy
Mack født i Tunbridge, Orange County, Vermont, den 13de Marts 1808.
Medens hans Broder Joseph og Oliver Cowdery arbejdede paa Oversættelsen
af Mormons Bog, blev han, efter inderlig Bøn til Gud, selv overbevist
om, at hans Broder var kaldet af Gud, og den 25de Maj 1829, ti Dage
efter at Joseph og Oliver havde døbt hinanden ifølge Johannes den
Døbers Befaling, blev Samuel ogsaa døbt. Han blev saaledes den tredie
Person, der annammede Daab ved guddommelig Myndighed i denne Uddeling
og var et af Kirkens oprindelige sex Medlemmer. Han var en af Kirkens
første og mest nidkjære Missionærer og blev paa sine Missionsrejser
ofte underkastet store Forfølgelser. Som Ældste, Højpræst og Medlem af
Højraadet i Kirtland, Ohio, var han stedse virksom i Kirkens Tjeneste.
I 1838 rejste han til Missouri, hvor han atter maatte gjennemgaa
Forfølgelser og Trængsler. Efter Uddrivelsen fra Missouri nedsatte han
sig i Nauvoo, Illinois, men boede midlertidigt i Plymouth, da hans
Brødre Joseph og Hyrum bleve snigmyrdede i Carthage Fængsel. Under sit
Forsøg paa at komme sine ulovligt fængslede Brødre til Undsætning blev
han selv forfulgt af en Pøbelhob, fra hvem han med Nød og neppe undslap
med Livet. En Sygdom paafulgte, som endte med Døden den 30te Juli 1844,
lidt over en Maaned efter hans to Brø-366

dres Martyrdom. Ved hans Død skrev Redaktøren af »The Times and
Seasons«, et Maanedsskrift, der udkom i Nauvoo, Illinois, Følgende:
»Denne værdige Mands Bortgang saa snart efter hans Brødres (Joseph og
Hyrum) i Carthage Fængsel, forøger den store Sorg, som allerede hviler
over Familien, og er et uerstatteligt Tab for hele Samfundet. Dersom
der nogensinde levede en god Mand paa Jorden, da var Samuel H. Smith
visselig en saadan. Hans Virksomhed for Kirken fra først til sidst,
hans Missionsarbejde i Østens Stæder, hans urokkelige Vidnesbyrd som et
af Vidnerne til Mormons Bog og hans mange ædle Karaktertræk paa Dydens,
Kundskabens, Maadeholdenhedens, Taalmodighedens, Gudhengivenhedens,
Broderkjærlighedens og Barmhjertighedens Omraade, ville gjøre hans Navn
berømt til Jordens Ender. Han var i Sandhed en trofast Guds Tjener.«

FYRRETYVENDE KAPITEL.

Profetens Mordere frikjendes. — Nauvoo berøves sine
Kjøbstadrettigheder. — De Helliges Uddrivelse fra Nauvoo. —
Mormon-Bataillonen. — Sørgekvad i Ørken. — Winter Quarters. — Brigham
Young og Pionererne. — En Koloni grundlægges i Store Saltsødal. — Ørken
blomstrer som Rosen. — Kirkens Fremgang og nærværende Tilstand. —
Slutningsbetragtninger.

Som en passende Afslutning af dette Værk ville vi kortelig berøre de
Helliges Skjæbne i Illinois efter Profeten Josephs Død samt deres
endelige Uddrivelse i Ørken, hvor de i Opfyldelse af Josephs
Forudsigelse ere blevne til et stort og mægtigt Folk.

Neppe har noget Folk paa Jorden sørget mere oprigtigt over Tabet af en
Velgjører, end de Sidste-Dages Hellige gjorde, da deres Profet og
Patriark vare døde. Anti-Mormonerne glædede sig ved Profetens Død og
jublede højt over deres sejrende Forræderi, medens den kristne Verden i
Almindelighed udbrød: »Hvor barbarisk at myrde ham saaledes; men det er
dog godt, at han er død.« Ved Rettens Høstsession (1844) blev der
fremlagt skriftlige Klager for Mord i første Grad mod nogle af
Morderne, som ledede Angrebet mod Joseph og Hyrum Smith, men Retten
satte dem paa fri Fod mod at stille Kaution indbyrdes for hverandre til
et Beløb af kun et tusinde Dollars for hver Anklaget. I Maj 1845 bleve
de indkaldte for Retten for et Skins Skyld og frikjendte, endskjønt
Retten, Advokaterne, Jurymændene og Vidnerne vidste, at de vare
skyldige i Mord.

De tolv Apostle, som næst efter det Første Præsidentskab indehavde den
præsiderende Myndighed i Kirken, vendte efter Joseph Smiths Død strax
tilbage fra deres forskjellige Missioner og bleve i en speciel
Konference, der afholdtes i Nauvoo den 8de August 1844, anerkjendte som
Kirkens øverste Raad med Brigham Young som Præsident. Under hans
Præsidium fortsattes Kirkens saa vel timelige som aandelige Arbejde med
stor Dygtighed og Held. De Hellige ved-bleve at samles til Nauvoo;
Arbejdet paa Templet, der kun var een Etage hølt, da Profeten døde,
skred hurtigt fremad; de Halvfjerd-£ JOSEPH SMITHS LEVNETSLØB

sindstyves Sal, en Musik-Hal og et stort Tøjhus af Sten byggedes;
Arbejdet paa Nauvoo-Hus blev atter paabegyndt, og talrige private
Bygninger opførtes.

Saa snart det gik op for de Helliges Fjender, at Profetens Mord ikke
havde standset »Mormonernes« Fremgang, begyndte Pøbelhobe atter at
organisere sig for at udrydde de Hellige eller drive dem bort fra
Nauvoo, og man tog igjen Tilflugt til den gamle Fremgangsmaade ved at
udstede foruroligende Arrestbefalinger paa Præsident Brigham Young og
de andre Apostle.

Et Raad af Kirkens Øverster affattede da en Ansøgning, som de sendte
til Guvernørerne i enhver Ståt og ethvert Territorium i Unionen,
undtagen Missouri, og hvori de paa en betydelig Maade og i de ærbødigte
Udtryk fremstillede de Helliges Tilstand og bade om Tilladelse til at
nedsætte sig i deres Ståt med Løfte om Beskyttelse og Religionsfrihed;
men Ansøgningen blev behandlet med næsten fuldkommen Taushed.

Staten Illinois's lovgivende Forsamling berøvede Staden Nauvoo sin
Kjøbstadret i Begyndelsen af 1845; ligeledes ophævedes Privilegierne
for Universitetet og Nauvoo-Legionen. Et Komplot af Medlemmer fra ni
Countier blev dannet for at udrydde »Mormonerne«, og de begyndte deres
Arbejde den 10de Sept. 1845 med at afbrænde alle Husene i det i
Nærheden af Nauvoo beliggende Morley-Settlement, som tilhørte de
Hellige. Denne Mordbrand fortsattes derpaa fra det ene Settlement til
det andet; en bevæbnet Skare, der bestod af omtrent 150 Mand, vare i to
Uger beskjæftigede med at afbrænde Huse, ødelægge Ejendomme og kaste
hjælpeløse Kvinder og Børn ud af deres Boliger; og skjønt Fredsdommeren
i Countiet opfordrede de gode Borgere, som ikke vare »Mormoner«, til at
forene sig med ham for at adsprede Brandstifterne, adlød dog Ingen hans
Opfordring; derimod blev han forfulgt af en Del af Brandstifterne, som
tilsidst drev ham ud af Naboskabet.

Imidlertid holdtes der et Raad af Kirkens Authoriteter, i hvilket det
blev bestemt, at de Hellige skulde forlade Illinois og danne en ny
Koloni i Kalifornien eller Oregon. Et Forslag blev derfor fremsat for
Pøbelen (thi Statens Regjering havde ingen Magt), der gik ud paa, at
dersom man vilde lade de Hellige i Fred og være dem behjælpelig med at
sælge deres Ejendomme, vilde de forlade Staten. Dette Forslag blev
antaget. Som Følge deraf dannedes der strax Rejsekompagnier; flere
tusinde Vogne opkjøbtes, og der blev truffet alle mulige Forberedelser
til at drage bort tidligt om Foraaret. Men da Forfølgelsen atter
begyndte med Brud paa den indgaaede Overenskomst, forlode omtrent 1000
Familier Nauvoo i Februar 1846; man haabede derved at kunne formilde
Stemningen mod dem, som bleve tilbage. Medens denne Udvandring fandt
Sted, var Kulden saa stærk, at Mississippi-Floden frøs til, og mange af
Vognene kjørte over Isen.

Fra Mississippi-Flodens vestre Bred fortsatte Præsident Brigham Young
og andre af Kirkens Ledere i Spidsen for store Rejseselskaber Rejsen
vest over gjennem Territoriet Iowa med en tarvelig Udrust-368

ning. Undervejs maatte de bygge en Mængde Broer og vare udsatte for al
Slags Vejr og Vind. Mange af de landflygtige Hellige døde senere paa
den møjsommelige Rejse gjennem Iowa. Efter at have tilbagelagt omtrent
300 Mile ankom Udvandrernes Fortrop i Juni 1846 til Missouri-Floden,
hvor de en Maaned senere bleve indhentede af James Allen, Kaptejn i de
Forenede Staters Armee, som paa de Forenede Staters Præsidents Vegne
opfordrede dem til at afgive 500 Mand til at deltage i Krigen mod
Mexico. Den forlangte Bataillon blev snart tilvejebragt og udførte
derpaa en Infanteri-Marsch, der neppe nogensinde har havt sin Lige i
Verdenshistorien. De fleste af Brødrene, som traadte i Unionens
Tjeneste ved denne Lejlighed, maatte efterlade deres Familier i
Omaha-Indianernes Land paa Vestsiden af Missouri-Floden.

Skjønt de landflygtige Hellige stedse vare udsatte for allehaande
Gjenvordigheder og Lidelser, bestræbte de sig dog for at holde Modet
oppe; de satte deres Haab til Gud og til, hvad Fremtiden muligvis vilde
bringe dem. Men undertiden, naar de tænkte paa deres smukke Nauvoo og
deres prægtige Tempel, som de havde forladt, og naar de overvejede
deres nuværende mislige Stilling — uden Hjem, langt ude i Ørkenen og
omringet af vilde Indianere — bleve deres Hjerter ofte rørte og deres
Kinder vædede med Taarer. Som Exempel herpaa vil jeg nævne et Tilfælde,
da en Afskedsdans blev arrangeret i en Lejr, beliggende tæt ved
Missouri-Flodens østlige Bred, til Ære for de bortdragende Medlemmer af
Mormon-Bataillonen. Man havde moret sig fortræffeligt, men ved
Slutningen af Dansen traadte en ung Søster med en øvet
Mezzo-Sopran-Stemme frem og gav, ledsaget af Kvartet-Akkompagnement, en
lille Sang, der begyndte med Ordene:

»Ved Babylons Floder vi grædende sad;

Thi Taarerne randt, naar vi tænkte paa Zion.«

Dette var nok til at røre den stærkeste Natur; Sangen gik lige til
Hjertet, og Mænd saa vel som Kvinder maatte give deres indre Følelser
Luft i Taarer.

Mange af de Hellige, iblandt hvilke vare de bortrejste Soldaters
Familier samt et stort Antal Gamle, Svage og Syge, samlede deres Vogne
sammen paa Missouri-Flodens vestre Bred og indrettede en Lejr, som blev
kaldet Winter-Quarters (Vinterkvartererne), hvor omtrent 700 Hytter
bleve opførte i Løbet af Efteraaret og Vinteren 1846—47, og hvor
Familierne lede meget af Sygdom, udsatte for Sne og Kulde og manglende
Livets Nødvendigheder. Dette Sted kaldes nu Florence og er beliggende 6
Mile nord for Omaha i Nebraska.

Da det blev bekjendt i Illinois, at Lejrens yngre Mænd vare traadte i
de Forenede Staters Tjeneste, samlede Pøbelen sig med fordoblet Raseri
og dannede en stor Militær-Lejr (forsynet med Artilleri) i Nærheden af
Nauvoo, der nu kun var beboet af de Fattige, Hjælpeløse og Syge,
eftersom Alle, der paa nogen Maade kunde forlade Byen, vare bortrejste
i Løbet af Foraaret og Sommeren. Pøbelens Kræfter forøgedes til omtrent
1800 Mand, og den gjorde flere mislykkede£ JOSEPH SMITHS LEVNETSLØB

369

Angreb paa Byen, der ikke kunde opdrive mere end 123 vaaben-dygtige
Mænd; men efter at have dræbt tre og saaret flere andre af Byens
Indbyggere samt ødelagt mange Bygninger, lykkedes det tilsidst
Angriberne den 17de Sept. 1846 at drive Folket, hjælpeløst og næsten
blottet for Alt, tversover Floden til Iowa. Dette skete dog først efter
flere Dages Bombardement. Mange af de Landflygtige vilde være omkomne
af Hunger ved denne Lejlighed, hvis ikke deres gode Skaber havde
opholdt dem ved at sende Flokke af Vagteler til deres Lejr. Nogle af
disse Fugle vare saa tamme, at Kvinderne kunde tage dem med Hænderne.

For at krone sin Sejr over »Mormonerne« satte Pøbelen i Oktober 1848
Ild paa Nauvoo-Templet, der var den smukkeste Bygning i de vestlige
Stater. I 30 Miles Omkreds kunde man se Brandskjæret. Templet var den
første Prøve paa en ny Arkitektur, indført af Joseph Smith, og havde
kostet en Million Dollars.

Om Vaaren 1847 forlod Præsident Brigham Young Winter Quarters i Spidsen
for 148 Pionerer (deriblandt 3 Kvinder og 2 Børn) og begav sig paa
Rejsen mod Vest for at opsøge et Sted, hvor de Hellige kunde nedsætte
sig. Ledet af den Almægtiges Inspiration — thi ingen af dem kjendte
noget til Landet — ankom disse Pionerer til Store Saltsødal sidst i
Juli Maaned, efter at have udsøgt og banet en ny Vej, 600 Mile lang, og
vandret i en Pelsdyrs-Fangers Spor næsten 400 Mile. Om Efteraaret samme
Aar ankom flere hundrede Vogne, belæssede med Familier, til store
Saltsødal, der var saa tør og ufrugtbar, at de faa Hvide, der tidligere
havde besøgt den, erklærede, at den var aldeles uskikket til Bolig for
Mennesker. En Slags tørre Salviebuske (sage brush) voxede vildt paa de
tørre Flader, men der fandtes en utallig Mængde store, sorte
Faarekyllinger (Crickets), som tjente nogle faa omstrejfende Indianere
til Føde.

Paa dette øde Sted, omtrent 12 Mile øst for Saltsøens østre Bred og tæt
ved Foden af de høje Wasatch-Bjerge, anlagdes Store Saltsøstad (Great
Salt Lake City), der nu er voxet til en stor By med henimod 75,000
Indbyggere. Præsident Brigham Young og de fleste af Pionererne vendte
tilbage til Winter Quarters samme Efteraar, men kom om Høsten 1848
atter til Dalen med omtrent 1000 Vogne, belæssede med Emigranter. De
Familier, som tilbragte Vinteren 1847 —48 i Dalen, maatte leve paa
halve Rationer det meste af Tiden.

Ved en Konference, som afholdtes i Council Bluffs, Iowa, i December
1847, blev Kirkens Første Præsidentskab organiseret paany. Brigham
Young blev enstemmigt valgt til Præsident over hele Kirken, med Heber
C. Kimball og Willard Richards som Raadgivere.

I Januar 1848 fandt nogle Medlemmer af Mormon-Bataillonen Guld i
Kalifornien og aabnede saaledes for Verden en uforlignelig Kilde til
Rigdom og Eventyr.

I 1848 og 1849 kom Faarekyllingerne (Crickets) i utallig Mængde ned fra
Bjergene og ødelagde en stor Del af den knappe Afgrøde i Store
Saltsødal. Alt vilde uden Tvivl være bleven ødelagt, dersom ikke den
Almægtige af Kjærlighed til sit Folk havde sendt Maager

i store Flokke, som med Graadighed slugte Græshopperne og saaledes
frelste Nybyggernes Afgrøde.

I Marts Maaned 1849 blev en midlertidig Regjering dannet i Store
Saltsødal og en Statskonstitution antagen af Folkeforsamlingen under
Navn af Staten «Deseret«. En Befuldmægtiget blev sendt til Kongressen i
Washington med en Ansøgning om Optagelse i Unionen. Men i September
1850 vedtog Kongressen et Lovforslag, ifølge hvilket Nybyggerne i Store
Saltsødal skulde organiseres som en territorial Regjering under Navn
af-ütah. Brigham Young beskikkedes til Territoriets Guvernør, hvilket
Embede han udfyldte med usædvanlig Dygtighed i omtrent otte Aar.
Territoriet Utah blev optaget i de Forenede Staters Union i Aaret 1896
og har nu over 300,000 Indbyggere, hvoraf omtrent to Trediedele ere
Sidste-Dages Hellige.

Det er allerede mange Aar siden, at Utah blev for snæver for de
Helliges stadig voxende Samfund. Følgelig have de anlagt Settlementer i
Nabostaterne Idaho, Montana, Oregon, Wyoming, Colorado og Nevada samt i
Territorierne New Mexico og Arizona. Ligeledes findes der mange
»Mormon«-Nybygder i Mexico og Canada. De Helliges Settlementer (omtrent
600 i Antal) ere i kirkelig Hensende inddelte i 55 Staver, der atter
ere inddelte i 623 Wards; over hver Stav er der ansat en Præsident med
to Raadgivere og over hvert Ward en Biskop med tvende Raadgivere. I
Staten Utah, i hvis Hovedstad (Salt Lake City) Kirken har sit
Hovedkvarter, findes der 407 Wards — et eller flere i ethvert
Settlement eller Nybygd. Der er 111 Wards i Staten Idaho, 34 i
Territoriet Arizona, 30 i Staten Wyoming, 11 i Provinsen Canada, 8 i
Republiken Mexico, 8 i Staten Oregon, 6 i Staten Nevada, 5 i Staten
Colorado, 2 i Territoriet New Mexico og 1 i Staten Montana.
Sammenlignet med den gejstlige Inddeling i Danmark og Norge kan en Stav
nærmest betragtes som et Stift og et Ward som et Sogn.

De Helliges Nybygder ere meget spredte; Staten Utah afgiver et Exempel
herpaa; thi medens den med Hensyn til Areal er sex eller syv Gange saa
stor som det egentlige Danmark, findes der, som allerede bemærket, kun
lidt over 300,000 Indbyggere i hele Staten. »Mormonernes« Antal i hele
Verden er omtrent 350,000.

Følgende ere Navnene paa Zions Staver, saaledes som de for Tiden ere
organiserede: Alberta, Alpine. Bannock, Bear Lake, Beaver, Ben-son, Big
Horn, Bingham, Blackfoot, Box Elder, Cache, Cassia, Davis, Emery,
Ensign, Fremont, Granite, Hyrum, Jordan, Juab, Juarez, Kanab, Liberty,
Malad, Maricopa, Millard, Morgan, Nebo, Nord Sanpete, Oneida,
Panguitch, Parowan, Pioneer, Pocatello, Salt Lake, San Juan, San Luis,
Sevier, Snowflake, Syd Sanpete, Star Valley, St. George, St. Johns, St.
Joseph, Summit, Taylor, Teton, Tooele, Uintah, Union, Utah, Wasatch,
Wayne Weber og Woodruff.

For Tiden har Kirken omtrent 1500 Missionærer ude i Verden for at
forkynde Evangeliet, da de Helliges Opgave er at prædike Kristi sande
Lære for alle Slægter, Stammer, Tungemaal og Folk. For at fremskynde
Missionsarbejdet er den største Del af Verden inddelt i Missioner, af
hvilke der for Tiden findes henimod fem og tyve, hvoraf£ JOSEPH SMITHS
LEVNETSLØB

den skandinaviske Mission, der indbefatter Danmark, Norge og Sverige,
er een. En anden vigtig Mission i Europa er den i Storbritannien, der
indbefatter England, Wales, Skotland og Irland. Derefter kan nævnes
Missionen i Tyskland, der ogsaa indbefat{er Østerrig, Missionen i
Schweiz, Missionen i Nederlandene (Holland og Belgien) og Missionen paa
Island. Der er ogsaa Missioner i Tyrkiet (indbefattende Syrien og
Palæstina), Japan, S}'d-Afrika, Australien, New Zealand, Hawaii, Samoa
og paa Selskabs-Øerne. Missionsvirksomheden i Nordamerikas Fristater er
inddelt i syv store Missionsdistrikter, nemlig Missionen i de østlige
Stater, de sydlige Stater, de nordlige Stater, Mellem-Staterne, de
nordvestlige Stater, Colorado og Kalifornien. Foruden er der en Mission
i Mexico og en anden i Central-Amerika. Tidligere var der ogsaa
Missioner i Canada, Frankrig, Italien, Chile (Syd-Amerika), Siam, Kina,
Gibraltar, Malta, Vestindien, Tonga (Ven-skabs-Øerne) og i nogle andre
Lande.

De forskjellige Missioner ere inddelte i Konferencer, der atter ere
inddelte i Grene. Som Hoved for enhver Mission, Konference og Gren
staar der en Præsident.

To Gange om Aaret (i April og Oktober) afholdes der General-Konference
for hele Kirken, ved hvilke Lejligheder Samfundet som et Hele stemmer
for Kirkens almindelige Embedsmænd og varetager andre Forretninger hele
Samfundet vedrørende. Stavs-Konferencer afholdes i hver Stav fire Gange
om Aaret og Ward-Konferencer en Gang om Aaret. I disse stemmes der for
Alle, som indehave Embedsstillinger i de forskjellige Stave og Wards. I
Missionsmarkerne holdes der i Almindelighed Konferencemøder to Gange om
Aaret i hvert Distrikt eller Konference. I næsten alle Kirkens større
Grene, baade i Zions Staver og Missionsmarkerne, findes der
Søndagsskoler, kvindelige Hjælpeforeninger, unge Mænds og unge Kvinders
gjensidige Ud-dannelsesforeninger, Børneforeninger (Primaries) og
Religionsklasser.

Brigham Young præsiderede over Kirken i omtrent 30 Aar eller fra
Profeten Josephs Død i 1847 til sin egen Død, som fandt Sted i Salt
Lake City den 29de August 1877. Hans Efterfølger som Præsident var John
Taylor, der, som før sagt, blandede sit Blod med Martyrernes i Carthage
Fængsel; han døde i Ivaysville, Utah, den 25de Juli 1887. Den næste
Præsident var den gamle, agtværdige Wilford Woodruff, der efter at have
staaet som Leder af Kirken i 11 Aar døde paa en Rejse til Kalifornien
den 2den Sept. 1898. Hans Efterfølger var Lorenzo Snow, der havde været
et Medlem af de tolv Apostles Kvorum siden 1849; han døde i Salt Lake
City den lite Okt. 1901 og blev strax efterfulgt af Kirkens nuværende
Præsident, Joseph F. Smith, der er' en Nevø af den oprindelige Joseph
Smith, Kirkens Grundlægger, og Søn af Hyrum Smith, som tilligemed
Profeten beseglede Vidnesbyrdet med sit Blod i Carthage Fængsel.

Som Raadgivere til Præsident Joseph F. Smith virke for Nærværende John
R. Winder som første og Anthon H. Lund (Dansk af Fødsel) som anden
Raadgiver. Kirkens nærværende tolv Apostles Navne ere: Francis M.
Lyman, John Henry Smith, George Teasdale, Heber J. Grant, John W.
Taylor, Marriner W. Merrill, Mathias F.

Cöwley, Rudger Clawson, Reed, Smoot, Hyrum M. Smith, George A. Smith og
Charles 'W. Penrose.

De' Sidste-Dages Hellige have bygget 6 Templer, nemlig eet i Ohio, som
endnu staar, eet i Illinois, som blev ødelagt ved Ild, og fire i Utah,
i hvilke der stedse udføres Ordinancer for baade Levende og Døde. Af de
fire Templer i Utah er eet beliggende i Saltsøstaden (Sålt Lake City),
eet i Logan i det nordlige Utah, eet i Manti, San-pete County, og eet i
St. George i det sydlige Utah. Templet i Salt Lake Cit}', det største
af alle de Helliges Templer, er en Granitbygning, 1861/* Fod lang og 99
Fod bred; det har sex Taarne, hvoraf det højeste rager 200 Fod i
Vejret. Denne prægtige Bygning, der blev paåbégyndt i 1853 og fuldført
i 189S, har kostet henved 4 Millioner Dollars eller 15 Millionef
Kroner.

Skjønt Utah af Naturen var et af de goldeste Landskaber, som nogensinde
har været beboet af Mennesker, have Indbyggerne der dog gjort
uforlignelig Fremgang. Nybygder ere blevne anlagte, hvor som helst Vand
kunde erholdes til at vande den tørre Jord med, og de Hellige have i Et
og Alt og i en fordoblet Grad udvist den Flid, Vindskibelighed og
Enighed, som tidligere karakteriserede dem i deres Forsøg paa at
opbygge Byer og Stæder i Staterne Ohio, Missouri og Illinois. Den Lykke
Qg Fremgang, de have gjort, trods den bitre Modstand og Forfølgelse,
som næsten uafbrudt har fulgt dem, maa navnlig tilskrives det Faktum,
at den almægtige Gud, som de stedse have stolet paa, har staaet dem bi.
De føie sig saaledes aldeles forvissede om, at det er ved hans Hjælp,
forenet med deres egne Bestræbelser, at Ørken nu blomstrer som Rosen;
de tro, at Herren har styret Elementerne til deres. Bedste, at han har
forøget Vand-. kilderne, givet tidlig og sildig Regn og ladet Jorden
afgive sin Kraft og Styrke til sit Folks Understøttelse.

I de sidste 57 Aar ere de Helliges Taksigélsessange og Bønner opstegne
til Naadens Trone, for den Fred og de mange Velsignelser, de have nydt
i deres kjære Bjergland, langt borte fra den frække og blodtørstige
Pøbel, som fem forskjellige Gange drev dem fra deres Hjem i Østen,
dræbte flere af deres bedste Mænd, skjændede deres Kvinder og opbrændte
deres Ejendele. De tidligere golde og øde, men nu smukke og frugtbare
Dale bære Vidnesbyrd om et gudfrygtigt Folks Enighed, Broderkjærlighed,
Industri og Flid. De Sidste-Dages Hellige ere i Sandhed blevne til et
stort Folk imellem Klippebjergene. Ligeledes har den Religion, som
Joseph Smith blev et Redskab i Guds Haand til at overbringe Jordens
Beboere i vore Dage, allerede baaret sine velsignelsesrige Frugter i
alle Verdensdele, og den af Gud saaledes aabenbarede Religion (Kristi
sande Lære) vil vedblive at udbrede sig, indtil Guds Kundskab skal
skjule Jorden, ligesom Vandet skjuler Havets Bund, og indtil Kongernes
Konge og Herrernes Herre skal regjere over hele Jorderige.

